— o b. brecht 


~ O ARNEE E V AE O EP EE E 
ki TRO opera de trei parale 


Ilustraţia copertei : H. Guttman 


bertolt brecht 
opera de trei parale 


TEATRU 


ÎN ROMÂNEȘTE DE 

TUDOR ARGHEZI, EMMA BENIUC, 

ION CANTACUZINO, ISAIA RĂCĂCIUNI 
ŞI FLORIN TORNEA 

PREFAŢĂ DE 

V. MOGLESCU 


1967 


` 


EDITURA PENTRU LITERATURĂ 


BERTOLT BRECHT 
Stiicke 
(Dreigroschenoper, Mutter Courage und ihre 
Kinder, Leben des Galilei, Der aufhaltsame 
Aufstieg des Arturo Ui) 
AUFBAU-VERLAG, BERLIN 


BERTOLT BRECHT ȘI RAȚIONALIZAREA 
„AVANGARDEI“ 


Printre locurile comune, debitate uneori pînă la satu- 
Tație, cu tonul infatuat şi solemn al formulelor sacramen- 
tale se găsește şi ideea potrivit căreia istoria este cel 
mai drept tribunal, instanța cea mai nepărtinitoare, sin- 
gura în stare să acorde cu adevărat fiecărei personalități 
şi opere exact locul-ce i se cuvine în ierarhia valorilor. 
Se uită însă, de obicei, să se adauge că instanţa aceasta 
are termene de judecată foarte îndepărtate căci, pînă 
la rostirea verdictului, atit personalitatea cît şi opera 
sînt supuse unor necontenite interogatorii ce se des- 
fășoară în perioade de timp de ordinul deceniilor sau 
chiar secolelor. 

De aceea posteritatea se şi încăpăţinează să nu res- 
pecte acel dicton latin ce ne îndeamnă să spunem despre 
morți numai lucruri bune. Într-un permanent dialog cu 
cei vii, „iluştrii dispăruți“ — a căror viaţă se prelungeşte, 
prin operă, dincolo de limitele ei biologice, în eternitate 
— primesc felicitări şi aplauze dar şi reproşuri, elogii 
dar şi critici; moştenirea lor spirituală este acteptată, 
însușşită, dar şi disecată şi disputată. Cu cît o operă este 
mai mare cu atit este mai vie; cu cît este mai vie, cu 
atît rezistă mai mult tentativelor de sanctificare, cano- 
nizare, fetişizare. 

Anul trecut s-a comemorat un deceniu de la moartea 
lui Bertolt Brecht, vreme poate prea scurtă pentru ca 
„tribunalul istoriei“ să poată da un verdict definitiv 
asupra operei sale. În tot acest timp, ecourile ei, departe 
de a se stinge, dimpotrivă, au răsunat şi continuă încă 
să răsune din ce în ce mai puternic. Ceea ce însă, n-a 
scutit-o de inevitabilul „interogatoriu“. Căci pe măsură 

ce îirica, epica sau dramaturgia brechtiană ne relevă 
semnificaţii tot mai profunde, în aceeaşi măsură, ea de- 
vine obiectul unor aprige, pasionante discuţii. Nu mult 
timp înainte de a muri, Brecht spunea oarecum în glumă 
că, dealungul anilor şi a contorsionatelor sale experienţe 
umane şi ideologice, a izbutit să-şi menţină intactă măcar 
o singură trăsătură a caracterului său : spiritul de contra- 
dicţie. Acest spirit de contradicţie pare să-i -urmărească 
opera ca un ineluctabil destin și după moarte. Pe de 
o parte, teatrul său a prilejuit o efervescenţă ideologică 
atît de intensă și a recoltat adeziuni atît de largi şi de 
spectaculoase încît unii ar fi chiar înclinați să-l consi- 
dere o adevărată piatră de hotar, marcînd trecerea de 
la o epocă la alta, în dezvoltarea, nu numai a literaturii 
dramatice şi spectacolului ci chiar a concepţiilor este- : 
tice în general. Contactul cu scrierile celui ce se auto- 
intitula „sărmanul B. B.“, au dobiîndit, nu o singură dată, 
semnificaţia unei revelații, fiind de natură să determine 
în rîndurile unei serii întregi de scriitori şi oameni de 
teatru europeni o reconsiderare şi reorientare a princi- 
piilor și metodelor lor de creaţie. Și, ca o consecinţă, 
asistăm astăzi la afirmarea unei generaţii de scriitori 
şi oameni de teatru a căror operă nici nu ar putea fi 
pe deplin înţeleasă fără a o raporta la sursele ideo- 
logice brechtiene de inspiraţie. 

Scriitorii elvețieni Friedrich Dürrenmatt şi Max Frisch, 
englezul John Arden — autorul piesei Dansul sergentu- 
lui Musgrave, francezii Armand Gatti — autorul piesei 
Viaţa imaginară a măturătorului Auguste Geai şi Arthur 
Adamov — autorul pieselor Paolo Paoli şi Primăvara 71, 
regizorii Roger Planchon, Strehler şi Luigi Squarzina — 
toți aceştia poartă cu ei, într-un fel sau altul, pecetea unei 
viziuni asupra lumii, eliberată de convențiile vechi ce mas- 
cau adevăratele resorturi umane intime ale realităţilor 
contemporane, pe scurt, a unei viziuni „demistificatoare“, 
formată evident prin influenţa exercitată asupra lor de 
opera lui Bertolt Brecht. Sau, mai precis, creaţia mare- 
lui scriitor german a constituit pentru artiştii de care am 
amintit un fel de şcoală a perspectivei ce i-a ajutat să-şi 
însuşească un chip nou de a privi și înregistra lumea 
epocii noastre. 

Pe de altă parte însă, unii dintre ei n-au urmat cu 
exactitate calea maestrului, detașindu-se. în anumite pri- 
vinţe, de concepţiile acestuia. 

Mai mult chiar, în disputa dintre tradiţionalism şi 
modernism — dispută ce alcătuieşte fundalul pe care se 
desfășoară panorama literaturii europene în ultima ju- 
mătate de veac — Brecht pare a îndeplini rolul mingii 
într-un joc de fotbal. Fiecare dintre echipe se străduiește 
din răsputeri s-o plaseze în „poa:ta“ celeilalte. Tradi- 
ţionaliştii îl respins ca modernist, iar moderniştii il 
împing spre tradiţionalişti. Cu o evidentă aluzie la creaţia 
brechtiană, Eugen Ionescu — ce aspiră la titlul de port- 
drapel al unei „noi avangarde“ literare — scrie: „Se 
vorbește mult în clipa de față de «demistificare»,; vai! 
demistificatorii înlocuiesc tabu-urile prin tabu-uri anti- 
tabu care devin tabu-uri și mai mărginite decît tabu- 
urile vechi. Demistificatorii nu fac decit să ne mistifice 
şi să ne înlănţuie, să ne furnizeze un vocabular împietrit, 
un nou limbaj orbitor și înșelător.“* 

De pe terenul „echipei adverse“ Sergio Lupi, într-un 
studiu intitulat  Antiestetica lui Brecht, încadrează 
aproape fără nici o discriminare creația brechtiană în 
climatul expresionismului considerînd tendința evolu- 
ției brechtiene distructivă, antiestetică, îndreptată îm- 
potriva artei tradiționale, a artei de prezentare, sau, 
cum am spune noi, de reflectare a realității. Brecht, 
susține Sergio Lupi „nu s-a ridicat împotriva ideii de 
frumos ce ideal estetic ci împotriva esteticii în bloc; 
şi nu atit împotriva unei estetici înțelese ca un domeniu 
autonom al artei și ca oglindă a unei lumi posibile, cit 
împotriva artei în sine ca o manifestare inacceptabilă 
(arbitrară) a spiritului. Anti-estetica sa semnifică sic et 
simpliciter voința precisă a non-artei“ 2, 

Dacă estetica brechtiană ar fi într-adevăr înzestrată 
cu caracteristicile pe care i le atribuie Sergio Lupi, 
Eugen Ionescu — promotor entuziast al anti-teatrului — 
nu ar avea nici un motiv să o conteste. Iar dacă, dimpo- 
trivă, ea nu face altceva decît să ofere un nou „limbaj 
împietrit“, aşa dar un nou „sistem de convenții“ sau, 
cel puţin, un nou sistem de „principii artistice“ atunci 
ar trebui considerată o nouă estetică şi nu o antli-estetică. 

Ce putem, așa dar înţelege din acest joc al evaluărilor 


contradictorii şi cum rezistă opera brechtiană în faţa lui ? 


1 Eugene Ionesco, Notes et Contre-Notes (Note și Con- 
tra-Note), Gallimard, 1962, p. 122. 

1 Sergio Lupi: L'Anti-estetica di Brecht, în: Rivista 
di Estetica,.Fascicolo III, 1963, p. 323. 

Fireşte, cum am spus, este încă prematur să încercăm 
a răspunde printr-o judecată de valoare ce ar avea pre- 
tenţia să pună capăt, chiar şi provizoriu, oricărui litigiu 
ulterior. Sîntem în stare doar să creem premisele unei 
asemenea judecăţi printr-o expunere corectă şi precisă 
a datelor problemei. 

„Spiritul de contradicţie“ pe care Brecht îl considera 
trăsătura sa fundamentală nu poate fi altfel înţeles decît 
ca o necontenită strădanie de a refuza încarcerarea între 
gratiile uneia sau alteia dintre formulele artistice ce 
i-au solicitat interesul dealungul drumului străbătut, de 
a le depăși pe rînd, ţintind la dobiîndirea unei expresii 
cît mai adecvate gîndirii sale. Și dacă asistăm astăzi la 
un joc al evaluărilor contradictorii, faptul se explică prin 
aceea că exponenţii tendinţelor depășite de Brecht în 
cursul evoluţiei sale — sau executorii lor*testamentari 
— critică opera în ansamblul ei din propriul lor unghi, 
particular de vedere. Deaceea, nu întimplător ei își dau 
mîna cînd este vorba de a i se imputa tocmai adoptarea 
marxismului drept călăuză în căutările sale creatoare 
şi investigaţiile-i teoretice. 

Setea veşnic nepotolită de noutate și progres. neastim- 
părul gîndirii sale — ce l-a îndemnat să-și aroge cu 
mîndrie titlul de „the Einstein of the new stage form“ 
(Einstein al noii forme scenice) — a găsit în maleabili- 
tatea şi ductilitatea dialecticii singura călăuză eficientă 
în explorarea unor căi încă nestrăbătute de creaţia artis- 
tică. După cum observă pe bună dreptate Paolo Chiarini, 
cunoscut exeget brechtian, dialectica este categoria cen- 
trală a teatrului plăsmuit de autorul lui Galileo Galilei, 
„0 categorie ce lipsea cu totul dramaturgiei expresioniste 
și care — prezentă în germene în producția de tinerețe 
a lui Brecht — s-a extins, în consecință, în toată con- 
știința critică a acestuia numai prin regîndirea fecundă 
şi cotidiană a marxismului pe care el a știut să-l înțeleagă 
şi să-l aplice într-o formă nu dogmatică și închisă ci 
profund creatoare și lipsită de prejudecăţi“ !. 

Aşa dar, ceea ce Brecht înţelegea prin „spirit de con- 
tradicție“ nu era altceva decît spiritul revoluţionar — 
pe care el îl concepea total şi permanent — cu alte 
cuvinte spiritul ce l-a împiedicat să se oprească vre- 
odată locului în lupta pentru înoirea societăţii şi artei. 


t Paolo Chiarini, Bertolt Brecht, Editori Larteza, Bari, 
1959, p. 36. 

Dacă, aşa cum s-a spus uneori, epoca nu este decît o 
patrie în timp, atunci pe drept cuvînt, plăsmuiforul lui 
Puntilla şi al lui Arturo Ui poate fi considerat unul 
din primii cetăţeni ai acestei patrii. Chiar şi Sergio Lupi 
este nevoit să admită că „puțini poeţi au fost atît de 
deschişi față de frămîntările timpului, atît de răzvrătiți 
în fața istoriei pe cît a fost Brecht“. 

Aceasta însă înseamnă că drumul pe care l-a străbătut, 
mai mult decît în cazul altor scriitori, nu poate fi înţeles 
pe deplin fără a se urmări diferitele confluenţe sociale, 
ideologice și artistice ce i-au marcat viața şi creaţia. 
inta sa supremă a fost doar împrospătarea, înnoirea 
mijloacelor artistice de expresie cu scopul exclusiv de 
a le preface în unelte potrivite pentru transmiterea unui 
mesaj al înnoirii sociale. Dar strădaniile lui pot fi pre- 
tuite la adevărata lor valoare numai în măsura în care 
luăm în consideraţie împrejurarea cu totul paradoxală 
sub semnul căreia s-au desfășurat, odată cu începutul 
secolului nostru, tentativele de înnoire a artei. Aceste 
tentative s-au lăsat călăuzite de o ideologie diferită de 
cea a înnoirii sociale și uneori total opusă ei. Procesul 
înnoirii sociale și procesul înnoirii artistice se înfăţisau, 
așadar, ca două fluvii paralele sortite parcă să nu se 
întîlnească niciodată. În personalitatea lui Brecht, istoria 
literară contemporană a găsit un dibaci inginer ce a 
săpat canalul de comunicaţie destinat să le unească apele 
într-un singur torent. 


+ 


Bertolt Brecht pășește pe primele trepte ale caricrei 
sale poetice într-un moment cînd scena literară şi artis- 
tică a Germaniei era dominată de revolta expresioniști- 
lor împotriva tradiţiilor clasice — dar mai ales împotriva 
naturalismului — cărora se pregăteau să le dea lovitura 
de graţie. Însă acest climat constituia el însuși conse- 
cința unei ambiante ideologice, mai largi și mai profunde, 
marcată prin apariţia unui proces de criză în sînul pozi- 
tivismului — concepţia filozofică burgheză preponderentă 
la jumătatea secolului trecut — și ivirea unei adevărate 
degringolade filozofice prin străduinţele depuse de Kir-: 
kegaard, Nietzsche și continuate în secolul nostru de Berg- 
son, Husserl; Heidegger sau Jaspers, de a compromite în 
variate forme și modalităţi încrederea în rațiune şi a 


1 Ibid. op.cit. 

ridica în slăvi „intuiţia“, „trăirea“, „elanul vital“, „mitul“, 
„existența ca atare fără nici un fel de atribut“. Pozitivis- 
mul exprimase starea de spirit raţionalistă a burgheziei 
abia inscăunată la putere, robustețea și încrederea aces- 
teia în rațiune și cunoaștere. Fără a-și fi epuizat cu 
totul rolul istoric, ea încetase să mai fie o clasă progre- 
sistă și încetul cu încetul căpăta trăsături conservatoare 
din ce în ce mai nete, însă nu atit de pronunţate încit să 
poată fi numită reacționară. Situaţia stabilă în care se 
găsea o determina să refuze a-și pune alte întrebări 
în afara celor legate direct de progresul forţelor de 
producţie, așa dar de ceea ce era implicat în însuși 
destinul ei istoric. Considerîndu-și propria orînduire ca 
singura raţională cu putinţă, ca o ordine naturală, burghe- 
zia nu năzuia, în această fază, nimic altceva decit să-și 
valorifice într-un mod cît mai eficient avantajele ce 
decurgeau din situaţia ei de clasă dominantă. Pozitivismul 
răspunsese foarte bine acestei necesităţi întrucît pornea 
de la premisa că oamenii nu au a-și pune alte întrebări 
în afara celor ce decurg din interpretarea datrlor oferite, 
în chipul cel mai direct, simţurilor noaste de către 
realitatea exterioară. Pe măsură însă ce ca 'talismul se 
dezvolta și contradicţiile sale se acumulau ptat, mitul 
„raţionalităţii“ acestei orînduiri începea  „. mai mult 
să se clatine. Frecvența aproape matematică a crizelor 
de supraproducţie, ce lasă în urma lor imense capacităţi 
de producţie și forţe de muncă nefolosite în timp ce 
‘regiuni întregi sint bintuite de foamete îi face pe mulţi 
intelectuali burghezi să piardă treptat încrederea nu 
numai în „raționalitatea“ ordinii de care era legat pro- 
priul lor destin dar chiar și în capacitatea raţiunii umane 
de a cunoaște și stăpini lumea. Trecerea la faza imperia- 
listă a dus la agravarea sentimentului ce se naște în 
conștiința acestor intelectuali că omul este străin în 
lume, că nu o poate înţelege, mai mult chiar, că nu-i 
este dat s-o înțeleagă. Așa dar, după cum observă foarte 
bine Georg Lukacs, eflorescenţa iraţionalismului consti- 
tuie un fenomen internaţional ce apare cu necesitate 
pretutindeni unde capitalismul se află în declin şi devine 


astfel „problematic în proprii săi ochi“ !. Dar gradul de 


1 Georg Lukacs, La destruction de. la raison (Die 
Zerstörung der Vernunft), I, Texte francais de Stanislas 
George, André Gisselbrecht et Edouard Pfrimmer, L'Arche 
Editeur ă Paris, p. 53. 

îndreptîndu-și privirea către marile valori ale artei 
extrem-orientale, chineză şi japoneză, din a căror sevă 
socotea că trebuie să se alimenteze și creaţia artistică 
europeană spre a-şi redobîndi vigoarea, expresionismul 
apare în cultura germană ca o reacţie violentă împotriva 
pozitivismului şi a corespondentului său literar, natura- 
lismul. 

Concepţiile artistice ale lui Zola, promotorul acestui 
curent, stipulau descrierea minuțioasă, cu o „obiectivi- 
tate ştiinţifică“ dusă pînă la cele mai nebănuite limite, 
a faptelor şi relaţiilor dintre oameni ce le oferea realitatea 
exterioară. Astfel literatura se transforma într-un act de 
pură înregistrare rece, aproape birocratică, de proces 
verbal, a datelor obținute de simţuri. Iar fraza prozei 
naturaliste, abandonind orice urmă de fior liric devenea 
o însuşire de banalităţi. Expresioniştii vedeau în cau- 
zalitatea mecanică (prin care literatura naturalistă explica 
toate raporturile) un simptom al acestei mulţumiri de 
sine a burghezului obtuz, lipsit de orice preocupare 
intelectuală şi artistică, insensibil la adevăr şi frumos, 
mulțumire de sine ce-l făcea să creadă cu naivitate că 
ştie totul, că poate lămuri totul, numai și numai pentru 
că lumea-i aparţine şi izbutește s-o exploateze cu succes. 

Dar odată cu primele decenii ale secolului al XX-lea 
o atare mulţumire de sine este supusă unor grele încer- 
cări. Atît în ştiinţă cît şi în viaţa socială apar fapte 
tulburătoare ce pun omului probleme zguduitoare de 
natură să zdruncine un întreg sistem de valori. Dez- 
voltarea uluitoare a tehnicii, ce nu mai poate fi stăpînită 
în toate consecinţele ei — datorită economiei capitaliste 
anarhice — ajungînd chiar să-l domine pe om, lăsîndu-și 
amprenta asupra personalităţii lui și determinîndu-i re- 
flexele ; pregătirile de război şi apoi războaiele — locale 
şi mondiale — cu urmările lor imprevizibile ; nesiguranța 
și haosul ; spiritul revoluţiei ce planează în aer, precum 
şi atitea alte elemente ale vieţii cotidiene din lumea 
capitalistă contemporană, se conturează în mintea inte- 
lectualului burghez ca un univers dezintegrat, fărîmițat 
de forţe obscure și primejdioase al căror sens este incapa- 
bil să-l descifreze. Realitatea îl apasă ca un coşmar 
silindu-l să se închidă în carapacea propriului său eu şi 
să dobîndească psihologia unui prizonier într-un lagăr 
de concentrare. Tocmai o asemenea stare de spirit tind 
să exprime promotorii expresionismului. Ca „bravi cărtu- 


rari germani“ — obişnuiţi prin tradiţie să transforme 

realităţile sociale în obiect de „speculație metafizică“ 
și străini, cum observa Paolo Chiarini, de o perspectivă 
dialectică asupra vieţii, singura în stare să le ofere o 
metodă cu adevărat eficace de studiere a legilor sociale 
— ei preferă tactica struţului. Neputind să cunoască 
realitatea și prin urmare s-o înfrunte prin luptă, o neagă 
pur și simplu, căutînd eliberarea omului nu în cadrul 
ei ci, dimpotrivă, dincolo de ea, pe un plan metafizic, 
„ideal“. Cu „vanitatea literară“ de care pomenea Lukacs 
în fragmentul citat de noi mai înainte, artiştii expresio- 
niști nu-și propuneau nimic altceva decit „afirmarea spi- 
ritului“ oprimat de o realitate meschină prin lipsa ei 
de ideal și poezie. o realitate a cărei obositoare banalitate 
îşi găsise — socoteau ei — un fericit corespondent în 
arta naturalistă. Poetul Gottfried Benn, unul din repre- 
zentanții de seamă ai expresionismului, își definește în 
chipul următor tendinţa căreia îi aparţine : 

„nu exista în Europa între 1910 și 1925 nici un fel 
de alt stil decît cel anti-naturalist; nu exista însă nici 
realitate, ci numai caricatura ei. Realitatea era o noțiune 
capitalistă. Realitatea însemna parcele, produse indus- 
triale, ipotecări, tot ceea ce se putea aprecia prin valoarea 
profitului. Realitatea era dariinismul, cursele de cai 
internaționale, tot ceea ce se bucura de obicei de un 
privilegiu. Realitatea mai era apoi războiul, foametea, 
umilirea istorică, lipsa de drepturi, forța. Spiritul nu avea 
realitate. El își purta de colo pină colo realitatea sa 
internă, fiinţa sa, biologia sa, construcția sa, contorsionă- 
rile sale de natură fiziologică și psihologică, creaţia sa, 
strălucirea sa. Metoda pentru a trăi toate acested, pentru 
a-și asigura această posesiune (a spiritului n.r.) consta 
în intensificarea caracterului său activ. în sens indian, 
consta în extaze, într-un fel de beţie interioară“!, 

Iată deci ce semnificaţie dobindeşte pentru expresio- 
niști fronda anti-burgheză şi negarea realităţii capita- 
liste: un refugiu în vis și irealitate. În poezie, teatru 
sau pictură străduinţa lor principală era de a exprima 
în forme brutale, șocante, intensitatea emotivă. exaspera- 
rea şi extazurile mistice ale unui ins solitar şi deznă- 
dăjduit, neputincios de a se adapia realităţii şi trăind 


1 Gottfried Benn, Essays. Reden. Vorträge Gesammelte 
Werke in vier Bänden, herausgegeben von Dieter Welles- 
hoff. Erster Band, Expressionismus, Limes Verlag, Wies- 
baden 1962 (2 Auflage) p. 243. 

din această pricină o viziune de coșmar. Raportul de 
inadaptabilitate dintre eu şi realitatea exterioară duce 
la sentimentul că „lumea în care omul se naște este 
absurdă. Impuls şi întîmplare conduc fiecare drum și 
raţiunea, acest semn distinctiv al omenirii, este profund 
zguduită în fața spectacolului brutal al elementelor“, 
după cum scria poetul Franz Werfel în prefața la 
Troevinnen (1914)!. În consecinţă estetica expresionistă 
se ridica impotriva armoniei şi echilibrului — ce trădau 
evident o gindire raţionalistă — dezvăluite de arta clasică, 
socotind că o asemenea artă „imitind natura“ nu face 
altceva decit să reflecte un raport panteist, de fericită 
concordanţă între om şi lumea înconjurătoare. Ea pro- 
pune drept izvor de inspiraţie goticul şi barocul caracte- 
vizate nu prin forme preluate de la natură ci prin „ten- 
dința spre abstractizare, consecința — după cum se expri- 
ma Worringer, esteticianul expresionismului — unei mari 
neliniști a omului provocată de viziunile lumii exterioare, 
corespunzînd în raporturile religioase cu o coloratură 
puternic transcedentală a tuturor reprezentărilor“ ?. 
Aspiraţia spre transcendent și ideal se manifesta în 
concepţiile expresioniștilor printr-o viziune utopică asupra 
„renașterii omului“, concepută mistic ca o răscumpărare 
a „păcatului originar“. „Căderea în păcat“ concretizată 
într-o dezlănţuire brutală a tuturor impulsurilor biologice 
cele mai elementare constituia un fel de condiţie preala- 
bilă a purificării ființei umane şi a înălțării ei, pe calea 
extazului, spre „culmile înalte ale spiritului absolut“. 
În poezie mijloacele artistice folosite de expresionişti 
vor tinde să obțină efecte violente de natură să „sfîşie“ 
starea de spirit a cititorului provocind o emotivitate 
exasperată, o stare de tensiune cu scopul de a înlesni 
„purificarea“, „avintul transcedental“, biblica „eliberare de 
materie“. În timp ce extazul mistic va fi exprimat prin 
forme abstractizate la maximum, prin simboluri și ale- 
gorii, viața reală va fi înfăţişată într-un chip deformat, 
caricaturizat, grotesc, poetul ţinînd cu orice preț să-şi 
manifeste astfel sentimentul de depreciere ce-l animă 
în raporturile sale cu lumea înconjurătoare, atitudinea 
sa fundamental polemică. Tehnica literară se va carac- 


1 Citat de Paolo Chiarini, op. cit., p. 15. 

2 Wilhelm Worringer, Abstraktion und Einfiihlung. Ein 
Beitrag zur Stilpsychologie Vierte Unverănderte Auflage, 
R. Piper Co. Verlag, Miinchen, 1916, p. 19. 

teriza printr-o esenţializare a expresiei poetice, prin cău- 
tarea, cu tenacitate a unei riguroase economii de mijloace. 
Avînd în faţă drept model felul în care Werther al lui 
Goethe își dezvăluia marea sa pasiune, poetul va folosi 
îraza scurtă, incisivă, lipsită de epitete și mai ales de 
substantive („Lumea trebuie desubstantivizată“ spunea 
Franz Werfel), cu alte cuvinte fraza dinamică redusă 
aproape exclusiv la verbe ; versurile sale vor avea ritmul 
abrupt, sacadat, punctat cu multe semne de exclamaţie. 
Privind lumea din unghiul de vedere al dinamismului 
vital, el va renunţa la orice fel de justificare ori succesiune 
logică sau psihologică. „Limbajul popular — explica în- 
tr-un chip foarte sugestiv Dâăubler-— spune că un spîn- 
zurat trăiește în ultima sa clipă viaţa întreagă. Asta 
nu poate fi decît expresionism“. Rapiditatea, simulta- 
neitatea şi tensiunea înaltă sînt aşadar principalele atri- 
bute ale tehnicii literare expresioniste. Tendinţa spre 
grotesc îi îndreaptă pe adepţii acestei tehnici spre o 
viziune apocaliptică asupra lumii ; manifestînd preferinţă 
pentru anumite teme — cum ar fi aceea a războiului sau 
a mizeriei materiale şi morale a orașului capitalist — 
ei tind să intunece în mod intenţionat tabloul realităţii, 
astfel încît aceasta pare a se afla în pragul unei iminente 
catastrofe, a unui cataclism cosmic purificator. Iar ca 
o contrapondere este imaginată un fel de lume viitoare 
ideală, o viaţă de apoi bazată pe dragoste, ascetism şi 
egalitate utopică, supraterestră, abstractă, ale cărei con- 
tururi amintesc întrucîtva comunităţile primilor creștini. 

În teatru, expresionismul se va strădui să distrugă 
cu brutalitate formele tradiţionale, clasice, romantice, 
realiste sau naturaliste ale dramei, mai precis, formele 
bazate pe unitatea şi continuitatea acţiunii, pe conflictul 
gradat, de pasiuni și interese, în cadrul căruia se înfruntă 
caractere şi tipuri precis conturate, cu o dezvoltare logică, 
motivată psihologicește. Pornind de la primele încercări 
de înnoire a structurii dramatice făcute de către August 
Strindberg — a cărui piesă Ett Dromspel (Năluca) a 
devenit un fel de „biblie“, de document-program al expre- 
sionismului, așa cum fusese Cromwell a lui Hugo pentru 
romantism — o pleiadă întreagă de dramaturgi germani, 
începînd cu Frank Wedekind şi sfirșind cu Hasenclever, 
Georg Kaiser şi Ivan Goll, a purces la căutarea unei 
desfăşurări dramatice menită să îndeplinească o funcție 
cu totul diferită decît aceea de a istorisi o întîmplare 
reală sau verosimilă. 

Preocupările lor în dramaturgie și arta spectacolului 
erau îndreptate spre transformarea piesei de teatru și 
a punerii ei în scenă în ceea ce germanii definesc prin 
termenul de Dichtung, așa dar într-o pură ficţiune, cu 
adinci rezonanţe lirice, în care să-și găsească o expresie 
coneretă, plastică și scenică trăirile lipsite de orice logică 
interioară ale unei conștiințe solitare, apăsată de contac- 
tul cu lumea din jur. În acest sens opera lui Strindberg 
amintită mai înainte oferă poate cel mai edificator exem- 
plu, ea neconstituind altceva decit proectarea în spaţiul 
scenic al unui coșmar. 

Dar dacă desfășurarea dramatică era într-adins conce- 
pută ca iraţională, ilogică, absurdă, nu iînscamnă că ea 
trebuia fi implicit şi lipsită de sens. Dimpotrivă, expre- 
sioniştii — călăuziţi de tendințele lor ideologice funda- 
mentale — se străduiau să facă dintr-o asemenea des- 
fășurare un instrument de demonstrare a unei idei 
abstracte cu caracter etic și filozofic. 

După ei piesa de teatru urma să fie o moralitate în 
genul misterelor creştine din Evul Mediu. Lipsită de 
progresia dramatică externă a dramei tradiţionale, acţiu- 
nea teatrului expresionist avea drept ţel să ilustreze 
aventura spiritului uman în cursul aspiraţiei lui continue 
spre transcendent. Deaceea ea se și transforma inevita- 
bil într-o alegorie în care personajele, departe de a 
semnifica existenţe reale sau posibile în realitate, deve- 
neau semne sau simboluri pentru identificarea unor 
abstracţiuni cum ar fi binele, răul, ispita etc. Ele își 
pierdeau pînă într-atit identitatea încît nici nu mai aveau 
nume fiind desemnate prin categoria din care făceau 
parte : Avocatul, Ofiţerul, Prietenul, El, Ea etc. 

Aventura spiritului era concepută ca o ascensiune con- 
tinuă a omului solitar pe treptele unui calvar — calvarul 
vieţii reale privit ca o Weltschmerz (durere a lumii) — 
la capătul căruia se consuma „răscumpărarea“ prin sacri- 
ficiul eroului. Treptele acestui calvar denumite și „sta- 
țiuni“ luau locul actelor şi scenelor din drama tradițio- 
nală. Deaceea piesa de teatru expresionistă a și fost 
desemnată prin titulatura de Stationendrama. Fiecare 
„stațiune“ avea o existență de sine stătătoare; nu se 
explica prin cea anterioară și nu constituia premiza celei 
următoare. Tensiunea scenică se realiza în cuprinsul ei 
printr-o alternanță de stări sufletești contradictorii mar- 
cată ritmic, sacadat, cu ajutorul unor replici remarcabile 
sub raportul conciziunii, a unor coruri vorbite ce amin- 

teau, nu rareori, datorită combinațiilor lexicale onomato- 
peice, plăsmuite în chip virtuos, construcţia unei bucăţi 
muzicale. Tendinţa spre abstractizare cerută de necesită- 
țile alegoriei impunea deasemenea dezintegrarea eroului, 
dedublarea și chiar triplarea lui în alte personaje, fiecare 
dintre ele avind drept ţintă ilustrarea unei alte dimen- 
siuni sufleteşti. Astfel, spre pildă, în piesa lui Ivan Goll 
Mathusalem sau eternul burghez, „Studentul există pe 
scenă în trei exemplare şi trebuie jucat prin trei actori 
care seamănă între ei, reprezentind EU-l TU-ul şi EL 
care compun individul“!. În scena de dragoste 'dintre 
Student și Ida, fiecare din cele trei componente ale 
personajului pune în lumină o altă atitudine psihică: 
eul reprezintă conștiința de sine, introspecţia, confrun- 
tarea cu sine însuşi; tu-ul, atitudinea individului faţă 
de celălalt, faţă de lumea externă, conflictul dintre subiect 
şi obiect ; el, reilectarea lumii externe în conştiinţa indi- 
viduală. Mai mult chiar, în aceste trei componente sînt 
cristalizate definițiile celor trei genuri fundamentale : 
liricul (eu), dramaticul (tu) şi epicul (el). 

Ar fi greşit să se creadă că expresionismul a fost un 
curent literar şi artistic în deplinătatea accepţiei ce-o 
acordăm acestei noţiuni. Lipsit de un program estetic 
precis, de un spiritus rector menit a-i determina orien- 
tarea, plămădit din cele mai diferite influențe, el a repre- 
zentat mai curînd o stare de spirit specifică ce a izbutit 
să cucerească cîteva grupuri izolate, risipite prin marile 
oraşe germane : la Berlin în jurul lui Kurt Hiller și la 
Neuenklub în jurul lui Pfemfert și a publicației Die 
Aktion, la Strasburg în jurul lui Schickele, a lui Stadler 
Și a revistei Der Stürmer, la München în citeva cabarete 
şi mai ales în cclebra cafenea Stephanie, la Mühlau în 
Tirol în jurul lul Ludwig Ficker, prietenul poetului Georg 
Trakl şi a revistei Der Brenner. 

Unite prin aspirația comună de a genera o nouă Sturm 
und Drang Periode, o nouă renaștere a culturii germane, 
ele n-au reușit totuşi să creeze decit un climat de efer- 
vescență spirituală căci le-a lipsit în ultimă instanță 
adeziunea publicului larg. Era deci natural ca într-un 
asemenea climat — care se dezvolta prin dialectica internă 
proprie a ideilor confruntate în cadrul lui — să se pro- 
ducă disocieri, nuanţe diferite și chiar deplasări de poziţii 


1 Ivan Gol, Le nouvel Orphée, Aux éditions de la 
Sirène, Paris, 1923, p. 75 

în raport cu tendinţele ideologice fundamentale ce-l 
caracterizează. Astfel, sub presiunea fenomenelor sociale, 
a ascuțirii luptelor de clasă, a procesului de radicalizare 
a maselor și a falimentului ce-l înregistrează reformismul 
în mişcarea muncitorească, din rindurile expresioniștilor 
se detașează așa numita „ramură activistă“, cunoscută 
şi sub titulatura de Linksexpressionismus (expresionismul 
de stinga). Negînd principiul apolitic al neintervenţiei 
în problemele social-politice şi de căutare a salvării 
omului pe calea „mîntuirii:-lui sufletești“, a refugiului 
în lumca „de dincolo de realitate“, această ramură pro- 
clamă dimpotrivă cu îndrăzneală că „nu ezistă decît 
omul public“ (Rubiner) şi propune un întreg program 
de transformări, considerate de autorii lui drept revolu- 
ționare. 

Amestec eteroclit de radicalism anti-burghez, anarhism 
aristocratic, pacifism şi comunism utopic, programul 
expresionismului de stinga, formulat de Kurt Hiller se 
centra în jurul cîtorva revendicări fundamentale : pune- 
rea războiului în afara legii ; împărţirea egală a bogății- 
lor ; garanţia unui minimum vital ; eliberarea dragostei ; 
raţionalizarea nașterilor ; abolirea pedepsei cu moar- 
tea ; lupta împotriva bisericii ; lupta împotriva parlamen- 
telor ; introducerea monarhiei celor buni. ! 


* 


După cum am văzut, unii cercetători încadrează aproape 
fără nici un fel de discriminare creaţia brechtiană în 
climatul expresionismului. Desigur că în anumite privințe 
el chiar şi constituie pentru Brecht un punct de pornire. 
Însă, în nici un caz.acest punct de pornire nu ar putea 
fi identificat cu orientarea expresionistă în ansamblul 
ei ci numai cu ramura activistă, aşa dar cu acea tendință 
pentru care fronda anti-burgheză trecea pe primul plan, 
determinind totodată în rîndurile grupului ce aderase 
la ea o evidentă strădanie de a abandona iraţionalismul 
şi a căuta căi noi de repunere a rațiunii în drepturile 
ei. Totuşi este greu de presupus ca însăși programul 
activismului, aşa cum fusese formulat de Kurt Hiller, 
să-l fi satisfăcut în întregime pe tînărul Brecht. „Spiritul 


1 În treacăt fie spus, acest program aminteşte, cel puţin 


în ceea ce priveşte ultimul punct, de concepția „noocraţiei 
necesare“, formulată la noi de Camil Petrescu, 

său de contradicție“, persifleur, sarcastic, nu putea să nu 
surprindă caracterul iluzoriu al acestui program, caracter 
iluzoriu ce decurgea din lipsa unei analize ştiinţifice 
concrete a relațiilor sociale în lumea contemporană, pe 
care să se întemeieze revendicările cuprinse în el. Brecht 
pășește pe primele trepte ale carierei sale poetice nu 
numai într-un moment cînd scena literară a Germaniei 
era dominată de revolta expresioniștilor ci şi într-o peri- 
oadă de mare avint revoluţionar sub raport social și 
politic. Războiul imperialist ce adusese cu sine înfrînge- 
rea Germaniei și prăbuşirea imperiului wilheimian spul- 
berase din conștiința proletariatului ultimele iluzii refor- 
miste ; muncitorii și soldaţii înarmaţi ocupau uzinele şi 
fabricile, organizau comitete revoluţionare, se pregăteau 
pentru a lua puterea în mîinile lor, urmind astfel pilda 
fraţilor lor de clasă din Rusia. În Bavaria se şi proclamase 
Republica Sovietică. Spiritul de contradicţie a lui Brecht 
nu putea să nu surprindă incoimpatibilitatea de concepţie 
ce exista între așa zisa revoluţie în artă proclamată de 
expresioniști și revoluţia reală, cea care se desfășura pe 
străzi. Viaţa socială, cu logica ei de fier, neindurătoare, 
nu mai tolera nici un fel de ambiguitate determinindu-l 
să se situeze în poziţie de frondă faţă de fronda însăși, 
cu alte cuvinte chiar faţă de expresionism. Cînd în 1918 
Johannes Becher, pe atunci reprezentant a! activismului, 
îl invită la cafeneauu Stephanie din Munchen unde se 
adunau poeții expresionişti, nu acceptă decit după foarte 
multe insistențe : „Se vorbește prea mult de literatură 
acolo — spunea el — și a înnegri hiriia nu are nimic 
de a face cu revoluția. Eu visez baricade adevărate, 
disprețuiesc cîinii literaturii care latră prea mult“i, 

Dar ce putea insemna pentru el ca poet o revoluție 
adevărată ? Istoria reală, cea pe care o trăia zi de zi, 
îi demonstra că nu refugiul în transcendent, într-o comu- 
nitate viitoare ideală, abstractă sau într-o „mîntuire 
sufletească“ a omului pe calea extazului mistic — cum 
preconizau expresioniștii — este alternativa ce trebuie 
opusă opresiunii capitaliste ci unirea conștientă a maselor 
împotriva exploatării şi războiului. Nu cultivarea iluziei 
rousseau-iste a omului bun de la natură pe care civiliza- 
ţia modernă, „lipsită de suflet“ l-ar fi pervertit; nu 


1 Cf. Emile Szittya: Les étapes de Bert Brecht, în 
Europe, nr..131/1957, p. 42, 

căutarea unui climat spiritual de renaștere a omenescu- 
lu ci reclădirea în întregime a bazelor societăţii pentru 
ca omul să nu mai fie străin omului însuși. Nu apelurile 
singuratice la revoltă — chiar cu aspiraţia utopică a 
„unei egale împărțiri a bogățiilor“ sau a „monarhiei celor 
mai buni“ — ci lupta de clasă. 

Pentru el ca poet revoluţia adevărată nu putea însemna 
altceva decit integrarea organică a artei, cu toate mij- 
loacele de care dispune, în procesul revoluţionar de pre- 
facere structurală a relaţiilor sociale. 

însă de la intenţia unei asemenea integrări pînă la 
integrarea propriu zisă, calea nu-i nici scurtă, nici ușoară. 
Unde pot fi găsite mijloacele pentru a o realiza? În 
arta tradițională — aristotelică, după cum o va denumi 
el mai tîrziu — „de imitație“ a naturii? Cu alte cuvinte 
în clasicism, romantism schillerian, realism balzacian sau 
naturalism zolist ? În ciuda deosebirilor dintre ele, aceste 
formule artistice erau totuși unite prin cîteva trăsături 
comune ce decurgeau din faptul că opera artistului con- 
stituia doar obiect de contemplaţie. Reprezentînd un uni- 
vers coherent, perfect determinat în toate punctele sale, 
asemenea unei circomferinţe, trădînd așa dar „o finalitate 
fără scop“ — cum giăsuia clasica definiţie kantiană, arta 
tradițională, socotea Brecht, nu făcea decît să-și iluzio- 
neze spectatorul sau cititorul oferind o lume de aparenţe 
în care „lucrurile erau colorate senzualistic“ !, ca să folo- 
sim o expresie a poetului Gottfried Benn. 

Dar saltul produs în cunoaștere pe care l-a adus cu 
sine secolul al XX-lea, brutala dislocare de forțe sociale 
ce-a intervenit odată cu apariția imperialismului făcea 
să se mărească tot mai mult distanţa dintre aparența 
lumii şi esența ei. Expresionismul încercase să îndrepte 
viziunea artistului „spre rădăcinile lucrurilor“? creind o 
artă ce-și propunea să fie nu numai obiect de contem- 
plaţie ci și factor activ de. transformare a omului. Poeţii 
expresionişti au eșuat însă în această încercare deoarece, 
interpretînd în sens iraţionalist haosul şi dislocarea lumii 
capitaliste contemporane, au căutat „rădăcinile lucrurilor“ 
în subiectivitatea umană, în „acauzala durată a tăcerii 
eului absolut“ 3. Brecht a intuit încă de la început că 


adevărata revoluţie nu poate fi decît cea proletară. Ori, 
1 Ibid., op. cit., p, 243, 


2? lord. op. cit. 
3 Ibid., op. cit. 


XXI 


proletariatul, ca cea mai revoluţionară dintre toate clasele 
ce au apărut în istorie, ca o clasă legată de cea mai 
înaintată formă de producţie nu avea nevoie de iluzii, 
nu avea nevoie de o artă ce ar masca relaţiile reale ale 
naturii şi societăţii. El avea nevoie de cunoștințe căpătate 
pe cale rațională care să-l înarmeze în lupta sa de clasă, 
să-l ajute să domine relaţiile şi nu să fie dominat de ele, 
să-l facă lucid şi puternic. Arta tradiţională prin exten- 
siunea ce-o acordase pasionalităţii, voalase relaţiile sociale 
reale dintre oameni. Sentimentele mascau interesele, le 
idealizau şi le idilizau. La rindul lui, expresionismul 
sesizind întreaga absurditate, generată de contradicţiile 
lumii capitaliste contemporane, a mistificat-o, privind, 
deci confiictul dintre'eu şi lume „ca o esenţă a condiţiei 
umane prin excelență“. Pentru Brecht ca poet, adevărata 
revoluţie însemna, prin urmare, străduinţa spre găsirea 
acelei formule artistice cu ajutorul căreia proletariatul 
să poată avea o viziune raţională, lucidă asupra „rădăcini- 
lor“ concrete, materiale şi sociale, nu abstracte ce făceau 
să crească absurditatea și haosul în secolul al XX-lea. 

Paolo Chiarini observă cu foarte multă justeţe că așa 
cum Marx, pe vremuri, răsturnase cu picioarele pe pămînt 
dialectica hegeliană, dindu-i un conţinut materialist, tot 
astfel obiectivul principal al creaţiei brechtiene a fost, 
pe planul înnoirii artistice, de a răsturna dialectica expre- 
sionismului, dindu-i un sens raţionalist şi social. 

Calea spre acest obiectiv a trebuit, fireşte, să parcurgă 
diferite etape, fiecare constituind o nouă experienţă, prin 
care se încerca depăşirea limitelor şi contradicţiilor celei 
anterioare. Ar fi de presupus că la început Brecht — 
asemenea altor poeţi ai generaţiei lui — n-a putut vedea 
decît un singur mijloc de integrare organică în revoluţie: 
descinderea din turnul de fildeş al „superbei solitudini“ 
şi readucerea poeziei în Agora, în piaţa publică printre 
adevărații făuritori ai istoriei. În timp ce cu greu se lăsa 
convins să ia parte la reuniunile expresioniştilor din 
cafeneaua Stephanie, era văzut colindind cabaretele ase- 
menea lui Francois Villon şi cîntînd cîntece de revoltă, 
ale căror versuri îi aparţineau. Ulterior aceste versuri 
aveau să fie publicate în volumul Hauspostille (Cartea 
cu predici). Din această epocă datează şi cunoscuta Legen- 
dă: a sodatului mort ce prin viziunea ei halucinantă, 
compusă din notaţiile reci, tăioase, abstracte ale unei 
ironii macabre, nu pare, la prima vedere, să se distanţeze 

prea mult de spiritul liricii expresioniste. 

Dar în ciuda interpretării date de unii exegeţi, poemul 
lui Brecht nu este decit un pamflet anti-războinic, cu 
o concluzie, desigur deprimantă, conținînd în subtextul 
ei, un viguros apel la revoltă. Îi lipseşte totuşi viziunea 
transcendentală proprie liricii expresioniste. Este posibil 
ca nota depresivă ce încheie balada să nu se datorească 
atît neputinței de a vedea perspectivele sociale ale revol- 
tei cît mai ales incapacității sale de a găsi, în acel moment, 
o haină artistică adecvată pentru exprimarea unei aseme- 
nea perspective. 

Brecht tinde să se delimiteze, într-un chip pur negativ, 
parodic, de principalele teze ale expresionismului, ceea 
ce se va manifesta într-un anumit sens în prima sa 
piesă, Baal, persiflare a dramei expresioniste Der Einsame 
(Solitarul) de Hans Johst. Predilecţia deosebită ce-a 
nutrit-o toată viaţa pentru formulele şi situaţiile para- 
doxale îl determină pe Brecht să purceadă la o asemenea 
delimitare prin configurarea voită a unui decalaj — s-ar 
putea spune chiar, a unui contrast — între stilul piesei 
şi tendinţa ei fundamentală. Preluarea întregului instru- 
mentar poetic și dramaturgic expresionist — are drept 
„scop să scoată la lumina zilei şi astfel să denunțe caracte- 
rul iluzoriu, mistificator al principalului motiv ideologic 
ce-i obseda pe expresionişti: dimensiunea metafizică. 
Dacă Hanns Johst proslăvește patetic, în spiritul nietz- 
schenianismului, decăderea morală a unui poet, încunu- 
nînd cu laurii eroismului, voinţa cinică de putere şi ireme- 
diabila solitudine a acestuia, Brecht, dimpotrivă, spulberă 
aureola de pe fruntea eroului, o discreditează, topind-o 
în apa răcoritoare, profund terestră a sarcasmului. În 
evoluţia brechtiană piesa Baal reprezintă doar momentul 
de punere a problemei, pe care, fireşte, orice început de 
drum îl presupune, și de aceea în cuprinsul ei nici nu 
poate fi interceptată schițarea vreunei atitudini mai pre- 
cise. Risipirea orgiastică, dionisiacă a eroului, brutalita- 
tea sa sanguinară nu sînt altceva decit componentă ale 
unei revolte obscure împotriva organismului social din 
jur, tentative spontane de căutare a omenescului — 
înstrăinat de civilizaţia capitalistă — în identificarea 
aproape totală cu „viaţa vegetativă“ a naturii. Dar Brecht 
se distanțează totuşi lucid de eroul său şi-l priveşte cu 
un zimbet ironic ce pare a întreba: să fie oare aceasta 
calea de a ieşi din singurătate şi a refuza opresiunea ? 
Moartea lui Baal, singur printre copacii pădurii semnifică 
exact contrariul a ceea ce vroiau expresioniştii să de- 

monstreze prin „crucificarea“ eroilor lor; ea nu mai 
înseamnă o așa zisă „poartă eliberatoare“ spre „lumea 
de dincolo de lume“ ci ireversibila întoarcere, fără spe- 
ranţă, în circuitul infinit al materiei. Baal trădează o 
viziune imanentistă asupra universului : amoralitatea lui 
funciară, neputința de a concepe, deopotrivă divinul și 
demoniacul, mărturisesc tendința lui Brecht de a încerca 
să definească omul ca entitate nedistinctă de forţele 
elementare ale cosmosului și a respinge astfel transcen- 
dentalismul expresionist. 

A nega ceva nu înseamnă însă, a închide o problemă 
ci, dimpotrivă, a deschide larg zăgazurile pentru ieșirea 
la suprafaţă a unui nou torent de întrebări: poate fi 
oare redusă esenţa omului la elementarismul originar, 
quasi-animalesc ? Își poate oare dobîndi omul libertatea 
reală printr-o beţie a simţurilor, cu alte cuvinte refugiin- 
du-se în amoralitatea biologicului ? Brecht nici nu-și 
propune măcar să răspundă în piesa sa Baal la aceste 
întrebări. Îi lipsesc încă multe din datele problemei. Ceea 
ce probabil îl frămîntă este neputința momentană de a 
defini cu claritate în ce constă opresiunea omului în 
lumea contemporană. Cu piesa următoare, Trommeln in 
der Nacht (Tobe în noapte) el ajunge să contureze într-un 
mod și mai precis caracterul iluzoriu al unei libertăţi 
dobîndite exclusiv pe planul satisfacţiilor senzuale. 
Andreas Kragler — a cărui profil nu diferă mult de cel 
al lui Baal — este la început refuzat în dragoste deoarece 
părinţii iubitei sale încearcă „s-o vîndă“ unui bogătaş, 
ceca ce înseamnă că structura relațiilor sociale se trans- 
formă inevitabil într-o barieră rigidă pusă chiar în calea 
expansivității sexuale. 

Cadrul social fiind astfel definit prin trăsăturile sale 
social-istorice concrete, revolta eroului va îmbrăca, de 
astă dată şi ea o haină mai concretă, mai puțin vagă 
și abstractă decît în Baal. Andreas Kragler se alătură 
mișcării revoluţionare a spartachiștilor şi ia parte, în 
fruntea unui grup de muncitori, la luptele din cartierul 
presei. Brecht însă, ne previne să nu ne pripim a acorda 
acestui gest alte valori decit acelea pe care le are în 
realitate ; continuă să-și privească eroul cu o ironie abia 
perceptibilă, soluţionează conflictul într-un chip neaștep- 
tat : regăsindu-și fericirea sexuală Andreas Kragler pără- 
sește lupta, chemat de ispitele „patului“. (Ultimul tablou se 
şi intitulează : „Chemarea patului“.) 

Există un punct cîştigat în plus faţă de piesa anterioară : 
în ţinta persiflării încep să fie incluse şi preocupările 
„sociale“ ale anumitor expresioniști, preocupării din care, 
aşa cum am văzut mai înainte, nu lipsea aspiraţia spre 
„eliberarea dragostei“. Soluţionind conflictul în aşa fel 
încît odată satisfăcută această aspirație, celelalte să fie 
lăsate în umbră, Brecht a eliminat orice dubiu asupra 
obiectivului ce-l vizează piesa sa. 


Ascuţişul criticii se îndreaptă împotriva elementelor 
mic-burgheze, oportuniste, anarhice, ce-au părăsit mişca- 
rea revoluţionară din Germania în momentul ei cel mai 
greu, supunînd totodată unei operaţii de denunţare şi 
acele tendinţe ale ramurii activiste în care „mistica“ 
utopică a unei „revoluţii“ fără obiectiv precis lua locul 
aspiraţiei spre transcendent cultivată de restul expresio- 
niştilor. i 

După cum vedem, sensul primei etape din evoluţia 
brechtiană poate fi găsit în efortul lucid întreprins de 
scriitor de a-și refuza sie-și soluţiile iltizorii privitoare 
la natura umană oferite de expresionism, fără însă ca 
acest refuz să însemne o revenire la formulele artei 
tradiţionale sau naturaliste, „de imitație“ pe care expre- 
sionismul o nega. Imanentismul biologic cultivat de tînă- 
rul Brecht are menirea să ne sugereze că omul este în 
primul rînd „Blut und Fleisch“ (Came şi sînge) adică 
materie, nu spirit, că de această materie, orice ar face, 
nu are putinţa să se elibereze, cum dimpotrivă credeau 
expresioniştii. 

Concepţia rousseau-istă a acestora, privitoare la bună- 
tatea nativă şi funciară a omului este contestată cu 
violență și cinism în piesa {m Dickicht der Städte (În 
desișul orașelor) ce tinde să dezvăluie o natură umană 
dominată în chip fundamental de instinctul agresivităţii. 
Este drept, lupta pe viaţă şi pe moarte dintre Shlink 
și Garga se desfăşoară în ambianța marelui oraş capitalist 
iar mijloacele folosite de fiecare dintre ei pentru dis- 
trugerea celuilalt sînt prin excelenţă sociale şi ţin de 
„morala“ civilizaţiei burgheze. Dar Brecht nu are deocam- 
dată o perspectivă prea limpede asupra raţiunilor sociale 
ce determină această înfruntare. El identifică încă lumea 
capitalistă cu o „junglă“ în înţelesul propriu al cuvîntului, 
aşa dar este ispitit să vadă acea celebră „struggle for 
life“ (lupta pentru existenţă) din societatea burgheză ca 
o expresie a unei condiţii umane imuabile, asemănătoare 


celei stipulate de expresionişti, însă întemeiată exclusiv 

pe factori de ordin biologic, în speţă pe instinctele de 
conservare și reproducere. 

După cum observă pe bună dreptate Italo Maione în 
cartea sa Dal? Espressionismo al Neorealismo Tedesco 
(De la expresionism la neorealismul german), Brecht vede 
și simte umanul, ca o vulgaritate, iar lumea ca imunditate, 
ceea ce este sănătos și sfint nefiind altceva decit masca 
demoniacului.! Cu un an înaintea plăsmuiriii piesei Im 
Dickicht der Städte scrisese Lux in tenebris, o piesă într-un 
act în care demonstra cu o vervă strălucitoare nu numai 
că aşa numitul idealism burghez eşuează inevitabil în 
marasmul unor complicități murdare implicate de rețeaua 
intereselor meschine ce alcătuiesc însăși fundamentul 
societății capitaliste, ci, mai mult, că este un „pendant“ 
necesar chiar al acestor interese. 

Pentru Brecht eliberarea de iluziile transcendentaliste 
presupune deci o tendință spre obiectivare, cu alte cuvinte 
străduința de a configura o viziune asupra omului con- 
temporan din afara și nu dinlăuntrul propriului eu al 
acestuia. Și, pe un asemenea teren, neîndoios, el se află 
în deplină consonanță cu un ansamblu întreg de mutații 
ce se produc în climatul vieții literare postbelice din 
Germania. După 1920 expresionismul începu să manifeste 
semnele evidente ale unui declin ; chiar şi în rîndurile 
aderenţilor săi îşi făcea treptat loc un sentiment de obo- 
seală și dezamăgire. Porniți să experimenteze noi mi- 
jloace de expresie artistică ei încercau acum senzaţia că 
linia estetico-ideologică pe care o adoptaseră își epuizase 
deja posibilităţile, că incontestabilele inovaţii pe care le 
adusese structurii poetice și dramatice riscau să se trans- 
forme într-un manierism dominat de utilizarea exasperată 
a clişeelor. În lumina unui „apocalips“ real — cum fusese 
cel al războiului de curind încheiat — viziunea imaginar- 
apocaliptică asupra universului preconizată de arta ex- 
presionistă devenea pur și simplu o puerilitate. De aceea 
experimentarea în continuare a unor noi modalităţi ex- 
presive impunea abandonarea acestei linii, reorientarea 
întregii optici a artistului, îndreptarea ei într-o direcţie 
total opusă. Astfel apare in Germania o nouă generaţie 
de artişti ce tind să nege principiile de bază ale esteticii 
expresioniste. < 

Ivită ca un contrapunct al expresionismului, această 
orientare, denumită „Neue Sachlichkeit“ (Noua obiecti- 


” Vezi Italo Manole Dall? Espressionismo al Neorealismo 
Tedesco, I-ibreria scientifica Editrice, Napoli, p. 213. 

vitate) pare, la prima vedere, să-și îndrepte privirile 
îndărăt, spre procedeele atît de mult contestate ale natu- 
ralismului. Se ştie însă, că nimic în istorie nu se produce 
fără urmări, cu alte cuvinte niciodată nu se poate reveni 
exact la un punct de plecare anterior ; deci și în cazul 
de faţă, redobindirea gustului pentru obiectivitate nu va 
lua o înfăţişare care să presupună totala ignorare a 
faptului că expresionismul oricum existase şi-şi lăsase 
amprenta asupra dezvoltării artistice prin categoricele sale 
cuceriri. Dacă noua formă postbelică, a naturalismului 
se simţea îndreptăţită să conteste viziunea extrem-subiec- 
tivistă ce-o trăda expresionismul, în nici un caz însă, 
ea nu-i putea tăgădui acestuia însuşirea de a fi dat o 
lovitură de graţie universului coherent, scrupulos des- 
criptiv şi imitativ al vechiului naturalism, de tip zolist. 

Respingind ca desuetă orice încercare de idealizare a 
omului, manifestînd scepticism în faţa oricărei străduințe 
de a-l reconstrui pe plan moral, dezvăluind cu cinism 
tot ceea ce ţine de fondul lui primar, obscur, animalesc, 
în contrast cu automatizarea reflexelor sale datorită 
civilizaţiei contemporane ultratehnicizate, neo-naturaliştii 
au fructificat totuşi experienţa celor pe care-i combăteau, 
reproduciînd realitatea imediată, perceptibilă direct sen- 
zorial, din perspectiva haotică a unei multitudini de 
unghiuri de vedere diverse, prin secţionarea realului în- 
tr-o pluralitate de planuri diferite, prezentate paralel 
sau succesiv, într-o ordine logică firească sau în contra- 
punct. -Rapiditatea, simultaneitatea, ritmicitatea, tensiunea 
înaltă, într-un cuvînt dinamismul desfășurării epice sau 
dramatice, pe care expresionismul le-a lăsat drept moş- 
tenire urmaşilor săi au fost încorporate pe de-a-ntregul 
în tehnica literară a noii orientări. 

Dintr-o asemenea optică nu lipsește nici tentativa de 
a proecta asupra realităţii exterioare o lumină grotesc- 
apocaliptică ; dar spre deosebire de modul cum se înfă- 
ţişa în operele expresioniştilor, ea nu mai este rodul 
unei invenţii strict imaginative, de natură onirică ci pro- 
vine dintr-un savant montaj, abil ritmat, de scurte sec- 
venţe epice ce relatează într-un chip aproape jurnalistic 
fapte diverse riguros autentice. Aşa dar, dacă vechiul na- 
turalism de tip zolist presupunea fotografierea realităţii, 
s-ar putea spune că noul naturalism, postbelic, însemna 
cinematografierea ei. 

În atmosfera dominată de fluxul revoluţionar al acelor 
ani unii au crezut că mijloacele descoperite de „Neue 
Sachlichkeit“ pot fi considerate germenii unui nou stil, 

cu adevărat revoluţionar, destinat a exprima în artă 
concepţiile de viaţă şi idealurile proletariatului. Reeditînd, 
într-un fel, experienţele proletcultiștilor ruşi, regizorul 
Erwin Piscator pune bazele unui aşa numit „teatru politic“, 
destinat proletariatului și al cărui principiu fundamental 
se întemeia pe reproducerea scenică a faptului brut de 
viață deoarece socotea naturalsmul un punct de pornire 
în făurirea unei arte care să răspundă la necesităţile spi- 
rituale ale maselor revoluţionare. Iniţiator al unei așa zise 
„drame documentare“ el pune în scenă fapte diverse strict 
autentice sau evenimente istorice absolut reale, cum ar fi 
de pildă Revoluţia din Octombrie, străduindu-se să le 
scoată în evidenţă semnificaţiile ideologice marxiste prin- 
tr-un aparat tehnic regizoral extrem de complicat ce mer- 
gea de la proiectarea pe fundal — concomitent cu acțiunea 
de pe scenă — a unor întîmplări filmate pînă la „adnota- 
rea“ episoadelor ce se petreceau sub ochii spectatorilor 
cu mulțime de inscripții lămuritoare, citate, titluri de 
ziare, fotografii, statistici, etc. de asemenea proiectate pe 
fundal sau pe cortinele lăsate în pauza dintre tablouri. 

Căutarea asiduă a obiectivităţii, izvorită, cum am văzut, 
dintr-o imperioasă necesitate, îl determină pe Brecht 
să nu respingă de plano mijloacele — atît de seducătoare 
pentru moment — puse în circulaţie de „Neue Sachlich- 
keit“. Aşa se explică, poate şi colaborarea lui, într-o 
anumită perioadă, cu regizorul Erwin Piscator. Dar aceas- 
tă colaborare nu a durat prea mult timp şi pricina — 
după cum observă Martin Esslin în ampla monografie 
ce i-o consacră autorului lui Baal — trebuie pusă pe 
seama naturii artistice intime ă personalităţii lui Brecht. 

Temperamentul lui de poet nu âdera cu ușurință la 
uscăciunea gazetărească revelată de spectacolele lui Pis- 
cator, a cărui tendinţă de a trece lirismul pe un plan 
secundar concorda pe de-a-ntregul cu principiul pus de 
Alfred Döblin la temelia orientării ce-o iniţiase: „Mai 
ales — scria Döblin — nu este de dorit poezia, care-i 
un lucru depăşit. Artă plicticoasă; vrem fapte, fapte.“ ! 

Dar nu numai atit; expresionismul îl deprinsese cu 
ideea că arta are menirea de a scoate la iveală semnifi- 
caţiile adinci ale lucrurilor, ceea ce însemna că nu 
obiectivitatea faptului brut de viață aşa cum o pre- 
coniza „Neue Sachlichkeit“ era aceea care se cerea 
căutată. Din experienţele noii orientări el va reţine pre- 


1 Citat de Italo Maione, îbid., op. cit. 


XXVIII 


, 


dilecția pentru utilizarea faptului divers și a montajului 
contrapunctic ca nucleu principal al osaturii dramatice 
sau epice, după cum „adnotările“ prin inscripții lămuri- 
toare sau proiecții de imagini fotografice şi cinemato- 
grafice vor face parte integrantă din construcția propriilor 
lui piese de teatru și puneri în scenă. 

Brecht însă, îşi dădea seama că dincolo de folosirea 
unor asemenea procedee, problema fundamentală era cu 
totul alta : de a plăsmui o modalitate nouă de prezentare 
a faptului divers în aşa fel încît acesta să-și dezvăluie 
din plin toate semnificațiile posibile, spectatorului şi ci- 
titorului. 

Calea spre rezolvarea ei o va găsi prin studierea apro- 
fundată a operelor lui Marx. 

Pentru prima oară în istoria gîndirii, marxismul a 
impus punctul de vedere în virtutea căruia omul nu 
trebuie considerat o abstracție ci o existență concretă, 
istoriceşte determinată, un produs al relațiilor ce le 
stabileşte cu semenii săi, psihologia sa, în permanentă 
schimbare, suferind neîncetate modificări tocmai în funcție 
de natura acestor relații. Totalitatea raporturilor pe care 
oamenii le stabilesc între ei cu prilejul activității lor 
comune se obiectivizează în aşa măsură de fiecare individ 
în parte încît devine o forță opresivă îndreptată împo- 
triva oamenilor înșiși. 


„Forța socială: — scriu Marx și Engels — adică 'forța 
de producţie multiplicată care ia naștere din colaborarea 
diferiților „indivizi — aceasta fiind condiţionată de divi- 


ziunea muncii — le apare acestor indivizi, datorită faptului 
că însăşi această colaborare nu este în funcție de voința 
lor, ci este un produs spontan, nu ca propria lor forță 
unită ci ca o putere străină din afara lor, despre care 
nu știu de unde provine şi încotro se îndreaptă, care 
deci, nu mai poate fi stăpînită de ei, ci dimpotrivă, trece 
printr-un caracteristic șir de faze și trepte de dezvoltare, 
care nu sînt numai independente de voința şi activitatea 
oamenilor dar chiar dirijează această voinţă și activitate.“ 1 

Am văzut că expresionistul Ivan Goll proceda la o 
dezintegrare a eroului său în „eu“, „tu“ și „el“. Această 
operație însă, avea un caracter abstract, era redusă la 
câdrul îngust al unei psihologii individuale putînd fi 
interpretată ca un fel de transcriere, în limbajul formelor 


1 Karl Marx — F. Engels: Despre artă și literatură, 
Editura pentru literatură politică, 1953, p. 78. 

artistice, a chipului cum concepea Hegel dezvoltarea 
idealist-dialectică a conștiinței de sine. Brecht însă, dim- 
potrivă, privea dezintegrarea ca un fenomen social obiec- 
tiv, concret istoriceșşte provenind din împrejurarea că în 
societatea capitalistă contemporană omul era sortit să-şi 
aparţină deopotrivă sie-și şi acelei „puteri străine“ la 
care se referă Marx și Engels în pasajul citat de noi 
mai inainte —acelei „puteri străine“ la închegarea că- 
reia el însuși participă în mod inconştient și involuntar. 

Intrat în țesătura complicată a raporturilor cu „ceilalţi“, 
„eul“ devenea „el“, un alter-ego, o fiinţă străină ce nu-i 
mai aparținea. Întregul haos și absurd al lumii capita- 
liste contemporane își avea deci obiîrșia în neputinţa 
armonizării „eului“ cu „el“. Expresioniştii reduseseră lu- 
mea la propriul lor „eu“ oprimat ce-și clama revolta 
împotriva unei lumi neînţelese și ostile aspirînd totodată 
la o eliberare pe un plan ideal, de abstragere de la 
preocupările sociale. „Neue Sachlichkeit la polul exact 
opus, reducea întreaga fiinţă umană la „el“, așadar 
se resemna să privească indiferent mecanismul exterior 
de producere a relaţiilor sociale. Începînd cu Mann ist 
Mann (Omu-i om) Brecht va fi în mod constant preocupat 
de ideea plasării faptului divers într-un context de si- 
tuații — adeseori paradoxale, în aparenţă — din care 
să se dezvăluie cu claritate procesul social obiectiv, isto- 
ricește necesar, al metamorfozării eului în el, spulberînd 
astfel orice tendinţă de a se acorda acestui proces un 
sens mistic, irațional. 

Dacă faptul divers ca atare își va păstra întreaga 
autenticitate, în schimb contextul în care este plasat va 
îmbrăca o formă parabolică, avînd o funcție demonstra- 
tivă. În Mann ist Mann, patru soldaţi ai armatei coloniale 
britanice jefuiesc un templu tibetan. Acesta este faptul 
divers. Dar unul dintre ei dispare pentru a se transforma 
într-o statuie făcătoare de minuni ce-i înspăimiîntă pe 
ceilalți trei, punîndu-i pe fugă. Un asemenea context al 
faptului divers, prin caracterul său insolit, dobîndește 
menirea de'a denunța — supunind ridiculizării — ati- 
tudinea extatică în fața unei puteri transcendentale ce 
se dovedeşte, în cele din urmă, propria putere ome- 
nească, însă înstrăinată de oamenii înșiși. De teama 
înspăimîntătorului lor sergent,  sîngerosul Charles 
Fairchild, cei trei soldaţi îl silesc pe timidul şi paș- 
nicul Galy Gay să ţină locul camaradului lor dispărut, 
Jeraiah Jip. Nefiind deprins să spună vreodată „nu“, 
el acceptă cu aceiași dezinvoltură cu care ar intra, ca 

„a patra mînă“, într-o partidă de pocker. Căci, într-adevăr, 
la început această întimplare nu pare a avea în ea nimic 
real, totul înfăţişindu-se ca un simplu joc, Galy Gay 
apărînd ca eroul unui qui-pro-quo. el însuși amuzat de 
noua postură în care se găseşte. Dar chiar şi jocul are 
reguli precise, cărora trebuie să te adaptezi dacă nu 
vrei să fi strivit. Îmbrăcind haina militară Galy 
Gay a intrat într-o nouă structură, într-un ansamblu 
de relaţii diferit de cel la care participase mai înainte. 
Qui-pro-quo-ul permanentizindu-se, prezenţa sa în rindu- 
rile armatei căpătind forța de inerție a tuturor insti- 
tuţiilor, eroul ajunge el însuşi să creadă în noua sa 
identitate. Din ceea ce italienii numesc „un uomo qua- 
lunque“ (un om de rînd, oarecare), timorat şi şters, se 
preface într-un soldat perfect, în pseudo-eroul armatelor 
burgheze, executor orb, megaloman și singeros al ordinelor 
date de superiori, găsindu-şi în profesia armelor deopo- 
trivă prilejul de a-şi afirma personalitatea şi a-și justifica 
existența. Pentru a fi împins pe această ultimă treaptă 
a dezumanizării, Galy Gay este compromis într-o afacere 
murdară, judecat de un tribunal militar şi împușcat. 
Brecht recurge însă la un subterfugiu, îl face să renască 
în postura lui Jip şi astfel eroul, asistind la propriile sale 
funeralii, rostește discursul funebru, ceea ce tinde. să 
scoată în evidenţă ideea că înstrăinarea capitalistă în- 
seamnă definitiva și ireversibila înmormîntare a „eului“, 
a oricărei vieţi individuale, libere şi demne. 

Studiul atent al operelor lui Marx îi lămurește lui 
Brecht faptul că demonismul lumii contemporane este 
o consecinţă a aceleiaşi înstrăinări. 

Amintind că „încă de pe timpul lui Adam“, pomul 
păcatului este totodată şi pomul cunoaşterii, părintele 
socialismului ştiinţific îl citează la un anumit moment 
dat pe Mandeville care în a sa The fable of the bees 
(Fabula albinelor), scrie: | 

„Ceea ce noi numim rău (evil) în această lume, atît 
cel moral cît și cel natural, este marele principiu care 
face din noi fiinţe sociale...“ ! 

În Dreigroschenoper (Opera de trei parale) Brecht pare 
a oferi echivalentul artistic al unei idei enunțate de Marx 
în Teorii asupra plus-valorii : 

„Criminalul — scrie Marx — nu produce numai crima 
ci şi dreptul penal și odată cu aceasta și pe profesorul 


1 K. Marx — F. Engels, ibid., op. cit., p. 92. 

care ţine prelegeri despre dreptul penal, dimpreună cu 
inevitabilul tratat în care acest profesor își scoate prele- 
gerile ca marfă pe piaţa generală... Criminalul mai produce 
apoi întreaga justiţie poliţienească și penală, pe agenţii 
polițienești, judecătorii, călăii, juraţii ș.a.m.d. şi toate 
aceste îndeletniciri, care constituie tot atîtea categorii 
ale diviziunii sociale a muncii, dezvoltă diferite facultăţi 
ale spiritului omenesc şi creează noi necesităţi și noi 
moduri de satisfacere a lor... 

Prin mijloacele ei mereu noi de a atenta la proprietate, 
crima chiamă la viață mereu alte noi mijloace de apărare, 
exercitînd astfet o influență la fel de productivă ca şi 
grevele asupra invențiilor de maşini“. ! 

Lupta pe viaţă și pe moarte — stirnită de o agresivitate 
brutală, spontană, nereflectată și- nedeterminată exterior 
— din Im Dickicht der Städte (În desișul Orașelor), se 
cerebralizează în Dreigroschenoper prefăcîndu-se într-un 
lanţ rigid al determinărilor și animozităţilor reciproce, 
în mecanica precisă, de ceasornic a intereselor lucid de- 
liberate, unde omul — instrument orb al acestei mecanici 
— este împins să urmărească, distrugerea chiar a celui 
de care depinde, în ultimă instanţă, propria sa existenţă. 
Astfel Brecht procedează la o adevărată vivisecţie a 
societăţii capitaliste în ansamblul ei. 

Dacă şomajul alimentează cerșetoria iar cerşetoria, la 
rîndul ei, se întreține din mila ipocrită a burghezului 
ce-și învesteşte banii în întreprinderi productive, atît pe 
„lumea aceasta“ cît și pe „cealaltă“, domnul Peachum 
clădeşte din „nobila“ instituţie a carităţii o solidă și 
rentabilă organizaţie comercială care nu-l lasă de loc, 
indiferent pe faimosul spărgător Mackie-Șiș. La rîndul lor, 
„prestigiul“ şi „perspectivele strălucite“ ale banditului 
răscolesc „senzualitatea“ tinerei Polly, fiica lui Pea- 
chum. Acesta simțindu-se direct amenințat, nu rămîne 
nici el nepăsător — cu atît mai mult cu cît propria lui 
odraslă promite că va divulga „secretele comerciale“ ale 
tatălui dacă „admirabħa-i partidă“ -nu va primi binecu- 
vîntarea părintească — şi maşinează arestarea temutului 
pungaş. Polițistul Brown, plătit anume ca să apere pro- 
prietatea, cea „sacră“ și „inviolabilă“, procedează la în- 
temniţare cutremurat de o „adîncă durere“, căci vede 
în el nu numai pe cel mai bun prieten și pe cel mai 
prețios „colaborator“ al său ci și un om cu „adevărat 


1 K, Marx — F. Engels, ibid., op. cit., pp. 90—91. 

mare“ ; părere, de altfel cu totul îndreptăţită, întrucît 
Mac aspiră să treacă „în branșa bancară“. („Ce înseamnă 
spargerea unei bănci pe lingă fondarea unei bănci ?“ — 
glăsuiește o replică din piesă). Și într-adevăr „reprezen- 
tantul ordinii publice“ nu va fi dezamăgit; în finalul 
al treilea al operei va trăi el însuși „înălţătoarea“ clipă 
ce i-a hărăzit-o soarta de a-și vesti prietenul că a fost 
înnobilat. 

Cercul determmninărilor reciproce se închide astfel per- 
fect ; ajuns nobil și bancher Mackie va fi „milostiv“ cu 
cei „săraci“, ceea ce va face să prospere afacerea lui 
Peachum ; își va apăra proprietatea de foștii săi asociaţi 
ceea ce va da de lucru prietenului său Brown etc. 

Așa dar fabula — înfățişînd un proces de acumulare 
primitivă în miniatură — poate continua, în același fel, 
la nesfirşit, demonstrînd cu o limpezime carteziană — 
ce surpă întregul eșafodaj al idealismului expresionist — 
că „binele“ și „răul“, „mila“ și „crima“, „proprietatea“ 
și „atentatul la proprietate“ se condiţionează reciproc 
făcînd parte dintr-un singur tot: țesătura de relaţii 
sociale a capitalismului. 

În cartea sa, Das politische Theatert (Teatrul politic) 
Erwin Piscator își justifica eforturile de „dramatizare a 
documentului“ prin argumentul că în epoca respectivă 
dramaturgia „adecvată“, cum se exprima el, era absentă, 
necesităţile de ordin politico-agitatoric impunînd deci 
improvizaţia regizorală drept unica soluţie cu putinţă. 
Spiritul inovator al lui Brecht va da însă un răspuns 
implicit la acest argument, dovedind în chip incontestabil 
că orice text dramatic sau epic din istoria literaturii 
universale poate dobiîndi un conţinut revoluţionar dacă 
i se răstălmăcește înțelesul cu scopul de a prezenta 
conflictul între indivizi izolaţi, dominați de pasiuni și 
interese contradictorii, într-o asemenea lumină încît spec- 
tatorul să vadă prin el — ca printr-o radiografie — 
mecanismul orb al relaţiilor sociale ce-l înstrăinează pe 
om de propria sa esenţă. 

În acest sens Dreigroschenoper constituie o tentativă 
de reevaluare a unui text din secolul al XVIII-lea, The 
Beggars’ Opera (Opera cerșetorilor) a lui John Gay. 

Persiflind o anumită literatură vag picarescă, de sen- 
zaţii (ce avea de altfel să zămislească scrieri ca Moll 
Flanders de Defoe și Misterele Parisului de Eugène Sue) 


1 Adalbert Schultz Verlag, Berlin, 1929, 

—- foarte gustată de publicul aristocratic al vremii — 
dar mai ales parodiind „opera“ ca gen de spectacol emi- 
namente nobil — prin popularea ei cu o lume de punegași, 
cerşetori și prostituate — textul scriitorului englez își 
îndreaptă implicit sarcasmul împotriva acelui straniu, in- 
credibil și excepţional ce-și pusese amprenta pe isprăvile 
eroilor de roman-foileton. Brecht merge mai departe și 
stabilind o legătură intimă între lumpenproletariat și 
întreaga organizaţie socială a capitalismului, vede în 
aceste isprăvi fapte obișnuite ale vieţii de toate zilele, 
reacționînd în faţa lor cu acea detaşare profesională a 
gazetarului însărcinat să redacteze o cronică judiciară. 
Răceala lui însă, nu presupune nici fotografierea faptului 
divers ca în naturalismul zolist și nici cinematografierea 
lui, așa cum o preconiza „Neue Sachlichkeit“. În viziunea 
sa mai răsună încă ecourile acelei fine auto-ironii prin 
care poeţii romantici încercau pudic să mascheze expan- 
sivitatea lor lirică. De aceea, nici nu avem de ce să fim 
surprinşi, cînd descoperim chiar în versurile lui Heine 
motive ce anticipează în chip strălucit universul uman 
şi tonalitatea Operei de trei parale. Poezia Ein Weib 
(O femeie) — spre pildă — ne introduce în alcovul unde 
se iubesc pătimaș un pungaș și o hoaţă. 

Evident, recunoaștem în această poezie felul cum evolu- 
ează relaţiile dintre Mackie-Șiş şi Jenny Speluncă. Dar 
ironia lui Brecht nu este explicită ca cea a lui Heine, 
ci implicită, rezultînd din așezarea personajelor în faţa 
unui aparat Roântgen pentru a li se observa cu minuţio- 
zitate țesătura complicată de fibre și ligamente din care 
este alcătuită structura lor intimă. Explicitarea ironiei — 
aşa dar poziţia scriitorului — apare doar în refrenele 
cîntate ce contrapunctează acţiunea. În rest, rîsul lucid 
al spectatorului este stirnit prin prezentarea succesivă 
sau concomitentă a personajului ca om viu, întreg, așa 
cum îl percepem senzorial și totodată ca un schelet, ca 
o osatură, ca o abstracţie, așa cum s-ar impune raţiuniii 
noastre după un examen ştiinţific, riguros al relaţiilor 
la care participă. Mackie-Șiş apare fără îndoială drept 
un erou romantic, dar, pe de altă parte, Brecht ni-l 
prezintă ca un anti-erou, ca o ființă prozaică, preocupată 
de socoteli meschine, nu mai puţin ștearsă, lipsită de 
personalitate și temătoare de moarte decît Galy Gay 
înainte de intrarea în armată. Inexpugnabilele-i isprăvi 
i-au creat o faimă de om extraordinar ; pătrunzînd însă 
în laboratorul lor, Brecht le explică prin relaţiile-i de 

prietenie — de loc platonică — cu șeful poliţiei. Marea 
artă a autorului lui Dreigroschenoper constă deci în 
excepţionala abilitate cu care consideră obiectul ce-l 
vizează percepţia sa artistică din unghiurile cele mai 
diferite de vedere, de la cele mai diferite distanţe şi cu 
cele mai diferite instrumente optice. Avînd ambiția să 
ne ofere echivalentul artistic al esenței lumii ce-o cerce- 
tează, Brecht se apropie de ea deopotrivă cu ochiul liber, 
cu aparatul Roentgen, cu microscopul sau cu telescopul. 
Iar opera sa nu este altceva decit confruntarea lucidă 
şi alăturarea semnificativă a imaginilor de diferite pro- 
venienţe, astfel obţinute. 

Unii comentatori, ca de pildă Sergio Lupi, refuză să 
vadă în „spiritul de contradicţie“ al lui Brecht și altceva 
decît o dispoziţie temperamentală sau un fel de „reacţie 
alergică“ la tot ceea ce a dobîndit consacrare oficială şi 
recunoaștere unanimă. În realitate, dincolo de refuzul 
organic al oricărei închistări, autorul Operei de trei parule 
urmăreşte un scop ideologic foarte precis prin schimba- 
rea permanentă a diapazonului său artistic. Aşa se şi 
explică faptul că evoluţia sa ia forma unei spirale, în 
care, printr-o neîncetată tendință dialectică de negare a 
negaţiei, se revine la un punct de plecare anterior, însă 
pe un plan tot mai înalt, după ce au fost depășite contra- 
dicţiile ce stăvileau procesul de făurire a unor noi modali- 
tăţi expresive, din ce în ce mai adecvate gîndirii sale. 
Această spirală nu este vizibilă numai în chipul cum, 
depășind subiectivismul expresionist, a recurs la obiec- 
tivitatea oferită de „Neue Sachlichkeit“, păstrînd totuși 
din orientarea expresionistă străduința de a căuta în 
„faptul divers“, „rădăcinile lucrurilor“. Ea mai iese în 
evidenţă și din modul cum se dezvoltă, de la o piesă la 
alta, motivele în jurul cărora se ţese partitura dramatică. 
Replica la una dintre piese devine motiv secundar în cea 
de a doua, pentru a forma apoi tema principală a celei 
de a treia. Reacţia violentă împotriva organismului social, 
prin neînfrinata explozie a senzualităţii — din primele 
sale piese — este persiflată de Brecht însuşi în Drei- 
groschenoper unde ne oferă imaginea unei Polly Peachum 
ce identifică perfect atracţia sexuală cu interesul econo- 
mic. lar spulberarea tentativei iluzorii de a căuta elibera- 
rea umană într-o asemenea explozie, devine idee domi- 
nantă în Aufstieg und Fall der Stadt Mahagony (Ascen- 
siunea și decăderea oraşului Mahagony). Paul Ackermann, 
personajul principal al acestei „opere“ — după ce pro- 

clamă dreptul fiecăruia de a da curs liber bunului său 
plac (să-ți umfli pîntecele, să faci dragoste, şi să te 
îmbeţi“ — glăsuiește „programul“ ce-l introduce în viața 
cetăţenilor din Mahagony) sfîrșește prin a fi tîrît în faţa 
unui tribunal, condamnat și executat din pricina datorii- 
lor neplătite. „Bucuria pe care am cumpărat-o — exclamă 
el înainte de a muri — nu era bucurie și libertatea pe 
care am avut-o cu ajutorul banilor, nu era libertate“. 

Discreditînd cultul pentru eroi și eroism — propriu 
unei filozofii idealiste asupra istoriei — topindu-l în apa 
de cleștar a ridiculului, Brecht folosește deci ironia ro- 
mantică drept armă împotriva romantismului însuși. În 
Die heilige Johanna der Schlachthâfe (Sfînta Ioana a Aba- 
toarelor) — parodie a dramei schilleriene Die Jungfrau 
von Orleans (Fecioara din Orleans) — omnipotentul erou 
romantic devine, sub pana brechtiană, neputincios în fața 
mecanismului complicat al societății capitaliste. Înflăcă- 
rata Ioana d'Arc din legendă își preschimbă identitatea 
în Johanna Dark, naivă activistă a unei organizaţii evan- 
ghelice ; străduindu-se să introducă spiritul „bunătăţii 
cerești“ în „abatoarele din Chicago“, ea își vede spulbe- 
rate iluziile-i altruiste, de natură sentimentală, înaintea 
logicei reci a luptei de clasă. Isprăvită în condiţiile marii 
crize economice din 1929—1932 și a perioadei de depre- 
siune ce-a urmat, această piesă, evident concepută sub 
impulsul dramaticelor conflicte sociale ale momentului, 
întregește viziunea marxistă a lui Brecht prin opunerea 
unei mase organizate de non-eroi — în speţă forţa unită 
a clasei muncitoare — impotentului erou singular, dis- 
creditat. 

Trecerea Johannei Dark, după moarte. în rîndurile 
sfinţilor, chiar de către capitaliștii împotriva cărora ea 
însăși luptase în timpul vieţii, scoate în evidenţă ideea, 
extrem de prețioasă, că orice hipertrofie a eului, orice 
cult al eroilor, orice venerație mistică a „personalităţilor 
excepționale“ duce inevitabil la crearea de „mituri“, 
menite să întunece, prin prefabricata lor strălucire, gîn- 
direa limpede, sănătoasă a masei de non-eroi, adevărații 
făuritori ai istoriei. Ori, tocmai menţinerea, necontenit 
trează, a unei asemenea gîndiri constituie obiectivul final 
al întregii creaţii brechtiene ; fără ea nu este posibilă 
dinamizarea conștiinței maselor și transformarea acestei 
conștiințe într-o călăuză a activităţii revoluţionare. Pen- 
tru Brecht funcţia de educare a spectatorului proletar 
reprezenta unul din fundamentele operei de artă. De 

aceea a şi purces la scrierea — cam în aceiași perioadă 
— a seriei de Lehrstiicke, piese didactice într-un act 
destinate echipelor artistice de amatori ale organizaţiilor 
muncitorești. Una dintre ele, Die Massnahme (Măsura) 
tindea să demonstreze că ispita eroismului singular, ten- 
tația „actelor vitejeşti“, supra-umane, neconduse de o 
analiză lucidă a împrejurărilor, călcarea disciplinei colec- 
tive îndreaptă activitatea revoluţionară spre un aventu- 
rism stîngist extrem de păgubitor cauzei și generator 
de mari și sîngeroase jertfe inutile. O a doua, Die Aus- 
nahme und die Regel (Excepţia şi regula) îi învață pe 
muncitori că orice act al lor de bunătate omenească 
spontană, în raporturile cu clasa opresoare poate deveni, 
datorită felului cum se desfăşoară lucrurile în societatea 
capitalistă, act inconștient de sinucidere. 

Elaborată printr-un lung proces de asimilare, negare, 
depăşire şi prelucrare a experienţelor înnoitoare din pri- 
mele decenii ale secolului nostru, gîndirea artistică brech- 
tiană își atinge apogeul în perioada anilor de exil (din 
timpul războiului) ai scriitorului. În acești ani sînt plăs- 
muite capodoperele sale dramatice : Mutter Courage und 
ihre Kinder (Ana Fierling şi copii ei), Der Kaukasische 
Kreidekreis (Cercul de cretă caucazian), Herr Puntilla und 
sein Knecht Matti (Domnul Puntila şi sluga sa Matti), Der 
gute Mensch von Sezuan (Omul bun din Siîciuan), Leben 
des Galilei (Viața lui Galilei). Sergio Lupi, în studiul 
citat de noi mai înainte considera realizarea lor drept un 
miracol întrucît, potrivit opiniei sale, drumul de pînă 
atunci al lui Brecht a fost marcat de o unică tendință 
fundamentală : de a distruge pur și simplu cu violență 
principiile esteticii tradiționale. Miracolul însă aparține 
numai fanteziei critice a cercetătorului italian nu și rea- 
lităţii, fiind consecința unei greşeli logice elementare cu- 
prinsă în propriul său raţionament. Chiar şi simpla exis- 
tență a acestor capodopere constituie o dovadă dintre 
cele mai elocvente că tendinţa brechtiană fundamentală 
n-a fost de natură anti-estetică, nu a urmărit un scop 
esențialmente distructiv, ci dimpotrivă, era subsumată 
unor căutări menite să descopere principiile unei noi 
estetici, așadar, ale unei estetici destinată să făurească 
limbajul artistic potrivit unei viziuni asupra lumii emina- 
mente dialectică, materialistă, revoluţionară. Şi aceasta 
nu pe cale pur teoretică, nu silind fantezia artistică să 
intre volens nolens în patul lui Procust al unor categorii 
abstracte, aprioric formulate ci experimentind, pas cu pas 

tot ceea ce practica artislică însăși a produs pînă la el. 
Ceea ce Sergio Lupi consideră drept miracol nu este 
așadar decît rezultatul pozitiv al experienţei, proba ma- 
terială evidentă că noul limbaj realmente a şi fost găsit. 
Dezintegrînd, rind pe rînd, cîte o formulă artistică, supu- 
nînd-o persiflării, dar și preluînd din ea tot ceea ce putea 
sluji la exprimarea propriului său mod de a înţelege 
lumea, autorul Operei de trei parale ajunge treptat la 
închegarea unor structuri parţiale, ca cele trecute de 
noi în revistă pînă acum. 

Din aceste structuri parţiale se va compune, în ultima 
perioadă, structura de ansamblu, unitară, originală a 
teatrului epic — formă dramatică nouă ce lărgeşte în 
chip considerabil sfera mijloacelor de expresie ale tea- 
trului. 

În Estetica sa Hegel definea genul dramatic ca o sinteză 
„ce reunește în sine obiectivitatea epopeii cu principiul 
subiectiv al liricii“ 1. . 

Supuniînd-o unui adevărat bombardament radioactiv 
pulverizator, fronda literară a secolului al XX-lea a sfă- 
rîmat această unitate monolitică în părţile ei compo- 
nente cu unicul scop de a înlocui viziunea tridimensională 
(proprie artei tradiţionale) asupra lumii cu una pluri- 
dimensională. După cum am văzut, într-o primă fază a 
experienţelor, expresionismul a redus drama la „principiul 
subiectiv al liricii“. Iar în cea de a doua etapă a lor 
„Neue Sachlickeit“ a tins spre optica exact opusă : „obiec- 
tivitatea epopeii“. Călăuzit de concepţia marxistă a ra- 
portului de implicaţie dialectică ce se stabileşte între 
subiect şi obiect în orice proces de cunoaștere umană, 
Brecht a refăcut sinteza, însă la un nivel superior, fără să 
revină la acea coherenţă și armonie intimă, la acel cerc — 
perfect determinat în toate punctele sale alcătuitoare 
(„principiul  subordonării monarhice“ cum îl definea 
Theodor Lipps) — pe care se întemeia estetica tradiţio- 
nală. În piesele sale, subiectivul și obiectivul, liricul şi 
epicul nu se contopesc formînd un indestructibil atom 
ci, dimpotrivă, fiind menținute la o oarecare distanţă, 
sînt dispuse separat de-a lungul întregii desfășurări a 
partiturii dramatice pentru a dezvălui conștiinței clare a 
spectatorului jocul dramatic permanent ce rezultă din 
transformarea existenței umane individuale într-o exis- 
tență socială, din ciocnirea de neîmpăcat a acestor două 


1 Hegel: Ästhetik, Aufbau Verlag, Berlin, 1955, p. 1038. 

ipostaze fundamentale sub care se înfățișează omul con- 
temporan. Dacă ar fi să acceptăm — așa cum a propus 
odată un estetician german — clasificarea formelor artis- 
tice în „închise“ şi „deschise“, teatrul brechtian ar oferi, 
fără nici un fel de îndoială, cel mai caracteristic exemplu 
pentru ilustrarea ultimei categorii. Aventura personajului 
său se consumă într-o succesiune liniară de evenimente 
ce par a porni de la minus infinit pentru a se îndrepta, 
ca o adevărată „reacţie în lanţ“ spre plus infinit, sugerînd, 
ascmenea fluxului și refluxului unui ocean cosmic, miş- 
carea neintreruptă a uneia şi aceleiași realități materiale. 
În nici una din piesele sale reprezentative, momentul de- 
clanșării conflictului nu este scos ostentativ in evidenţă 
printr-o „situaţie cheie“, de natură a schimba brusc rapor- 
turile de pînă atunci între personaje, după cum nici una 
nu are un final precis marcat, rezultat al unui deznodă- 
mint ce schimbă fundamental destinele celor implicaţi 
în ciocnirea dramatică. Vestitul principiu al .„distanţării“ 
descoperit de Brecht nu inseamnă nimic altceva decit 
situarea existenţei omeneşti individuale într-un asemenea 
context de imprejurări încit spectatorul s-o poată privi 
şi înțelege din perspectiva unei necontenite dezvoltări 
istorice. Sergio Lupi nu-şi poate reţine uimirea în fața 
întorsăturii cu totul neașteptate ce-a luat-o evoluţia 
brechtiană in ultima ei fază. Urmărind sistematic, cu 
tenacitate. discreditarea oricărui „stil grandios“, „monu- 
mental”. ..eroic'. Brecht ajunge pină la sfirşit să creeze 
el însuși o dramaturgie ce lasă. în anumite privinţe, im- 
presia de monumentalitate şi grandoare. Dar această 
impresie nu provine, ca în arta pe care el a persiflat-o 
dintr-un homocentrism. cu alte cuvinte din concepţia că 
omul ca individ trebuie să constituie centrul universului 
artistic. Dimpotrivă, viziunea lui Brecht este cosmocen- 
irică, omul său nefiind decit un infim nucleu din șirul 
incomensurabil de particule ce compun imensitatea cos- 


mosului. Vastitatea tabloului cosmic — faţă de care noi 
înşine, fiinţe neinsemnate sintem siliţi să ne măsurăm 
forțele -— este gencratoarea sentimentului de măreție 


suscitat de lectura operei salc. Scriitorul dorește parcă să 
ne îndemne a admira această vastitate. însă cu ochii 
deschişi, ca să-i pricepem înțelesul și nu să ne lăsăm 
pur și simplu vrăjiţi de ea. 

Anerenat, asemenea unei roţi dinţate, în uriașa mași- 
nărie a lumii, supus unei neîncetate uzuri, personajul 
central al celor mai reprezentative piese brechtiene (Ana 

Fierling, Azdak, Galileu) nu poate rezista presiunii sociale 
decit printr-o debordantă vitalitate. Deși conceput ca un 
anti-erou, aşa dar lipsit de conturul distinct, „de efigie“ al 
caracterului din marea dramaturgie clasică sau romantică, 
el ni se relevă totuși excepţional de viu și de palpabil. 
Iar această vigoare, izvorîtă dintr-o multiplicitate de di- 
mensiuni, morale şi intelectuale, dar mai ales din sub- 
stanţa sa profund carnală, atinge, poate chiar, în ciuda 
intenţiei explicit manifestată a scriitorului, proporţiile 
grandiosului. Este, însă, un grandios cu totul deosebit, 
un grandios al anti-grandoarei exprimat prin linia simplă, 
clară, uşor de înţeles, la care ajunge, după ani întregi de 
muncă îndelungată, un umil cercetător al vieţii ce acceptă 
cu modestie să se supună fără ciîrtire, obiectului studiat. 

Tonul sfătos, aforistic, de parabolă populară, al dialo- 
gului brechtian, disimulează un personaj alcătuit dintr-o 
plasmă extrem de complexă, dintr-o originală împle- 
tire de pasionalitate, adeseori senzuală, și gîndire lucidă, 
de simbolism abstract şi existenţialitate concretă, de 
didacticism uscat și umor burlesc. 

Ca şi Șen-De din Omul bun din Sî-Ciuan, Ana Fierling 
din Mutter Courage personifică ideea abstractă a nepu- 
tinţei de armonizare — înlăuntrul uneia și aceleiași fiinţe 
omenești — a sentimentelor de milă sau dragoste cu 
nevoia imperioasă de a cîştiga bani. Mila şi dragostea 
adevărată nu sînt hărăzite decît unei femei sărace şi 
“muncitoare — ca Gruşa din Cercul de cretă caucazian 
— ce n-a fost atinsă, datorită situaţiei sale sociale, de 
„morbul proprietăţii“. Insă personificarea brechtiană, deși 
sugerează o abstracţie, nu are caracterul unidimensional 
al personajelor expresioniste. Descompusă în cele două 
ipostaze contradictorii — de mamă şi negustoreasă — 
Ana Fierling prezintă, cu fiecare dintre ele, un portret 
uman colorat şi viu, realizat prin mijloace destul de 
apropiate de cele ale realismului tradiţional. Dragostea 
sa maternă atinge incandescenţa emotivă a unei pasiona- 
lități shakespeare-ne iar arghirofilia izbutește să scoată 
la iveală o gamă nu mai puțin redusă de reacţii sufle- 
teşti decît cea relevată de un Gobseck. Spiritul lucid, 
raţionalizator al scriitorului se manifestă prin aceea că, 
anulîndu-se reciproc, aceste două ipostaze nu duc spre 
nici un deznodămiînt. Contradicţia se perpetuează la infinit 
evidențiind faptul că sub regimul proprietăţii private 
omul nu poate afla nicăieri vreo salvare. Fiecare moment 
al piesei constituie cite o „staţiune“ pe drumul spinos al 

„calvarului“ ce-l aduce cu sine războiul. Însă drumul 
acesta nu „urcă“ spre mîntuirea obținută prin expiere ci 
coboară tot mai adînc spre abisarile unei catastrofe cu 
neputinţă de evitat. Și cu cît perspectivele catastrofei 
sînt mai îngrozitoare cu atît sporesc iluziile Anei. 

Situîndu-și personajul în astfel de raporturi cu sine 
însuşi și cu lumea din jur, Brecht subliniază cu putere 
că iluziile de acest fel nu sînt altceva decît un stupefiant, 
un alcool, sub imperiul căruia un personaj ca Puntila (din 
Domnul Puntila şi sluga sa Matti) se poate arăta cîteodată 
bun cu “sluga sa Matti — și stăpînit de „aspirații înalte“ 
poate chiar urca în închipuire, pînă în vîrful muntelui 
Hatelma — dar odată trezit din beţie devine aceiași 
păpușă mecanică animată de sentimente meschine. Dra- 
matureul îşi duce apoi ideea mai departe denunţind 
sensul adevăratei „patimi a măreției“ — cea manifestată 
în stare de trezie — în Der aufhaltsame Aufstieg des Ar- 
turo Ui (Ascensiunea lui Arturo Ui poate fi oprită) — pa- 
rafrază după Richard al III-lea de Shakespeare. Transplan- 
tată în condiţiile capitalismului monopolist din zilele noas- 
tre, lumea lui Mackie-Șiş ia chipul bandei lui Arturo Ui, 
gangster din Chicago, căruia i se conferă rolul de a explica 
spectatorului substratul social al ascensiunii lui Hitler 
spre putere. Sinistră marionetă, cinică şi sanguinară, 
personajul central al piesei devine`cu atît mai ridicul cu 
cît se străduieşte din răsputeri să adopte atitudinea „sta- 
tuară“ a croului de tragedie clasică. 

Ajuns la acest punct al evoluției salc Brecht pare a-şi 
pune întrebarea: date fiind raporturile existente între 
eu şi lume, este oare omul condamnat pentru vecie să 
eșueze în turpitudine, să fie privat de orice fel de măreție? 

Desigur, pe cale teoretică, găsise de mult răspunsul. 
Însușindu-și marxismul era conştient că prin revoluţia 
socială, "prin instaurarea unei noi oriînduiri — ce va 
lichida proprietatea privată — omul va dobindi o gran- 
doare reală. Dar pentru Brecht ca poet nu răspunsul 
teoretic avea însemnătate ; ceca ce conta era găsirea unui 
echivalent în limbajul formelor artistice de expresic. 
Prin figuri memorabile, de mare amplitudine omenească 
— Azdak din Cercul de cretă caucazian sau Galilei din 
Viaţa lui Galilei — va plăsmui dramaturgul tocmai un 
astfel de echivalent. Datorită structurii lor, oarecum dife- 
rită de a celor făurite pînă atunci, aceste personaje vor- 
besc spectatorului despre faptul că adevărata măreție îi 
este rezervată doar celui ce gîndeşte lucid asupra rosturi- 

lor lumii şi cunoscîndu-le caută să le folosească pentru a 
schimba fața omenirii. Azdak demonstrează, tot sub forma 
unui simbol, virtuțile revoluției ; departe de a fi un erou, 
el nu este decît judecătorul trimis de popor să facă 
dreptate după bunul simţ și legile cu adevărat omenești, 
nu după acelea ce consfinţesc neomenia regimului de 
proprietate privată ; va acorda copilul nu mamei adevă- 
rate, cea legată de el prin relaţii băneşti, de proprietate, 
ci celei adoptive, care-l creşte și-l îngrijește cu dragoste. 
Iar Galilei, sortit parcă să ilustreze dramatic celebra for- 
mulă a lui Baco de Verulam: „non vincit natura nisi 
parendo“ (nu învingi natura dacă nu te supui ei), îşi 
datorează deasemenea grandoarea non-eroismului său; 
el personifică triumful raţiunii, al gîndirii calme şi lucide, 
sigură pe sine şi care-şi urmează neabitut drumul înainte, 
oricite piedici i-ar sta în cale, al gîndirii care se impune 
oamenilor în chip obiectiv pentru că de partea ei se 
află izbinda permanentă a omului în lupta sa împotriva 
forțelor misterioase — graţie ei din ce în ce mai puţin 
misterioase — ale naturii. În faţa sa spectatorul sau 
cititorul încearcă acel nobil orgoliu al superiorității spe- 
ciei umane în ansamblul ei. 


bi 


Am văzut la început că opera brechtiană este astăzi 
obiectul unui joc al evaluărilor contradictorii. Dar oricît 
de aprige sînt disputele în jurul ei, nimeni nu poate 
contesta caracterul înoitor al principiilor teatrului epic 
brechtian. 'Ţinta lor principală este eliberarea specta- 
torului, redarea întregii personalități a acestuia și nu 
supunerea oarbă față de ceea ce se petrece pe scenă. 
De aceea Brecht socoteşte că faptul dramatic, cel care 
constituie un impuls pentru o situaţie sau un eveniment 
nu mai trebuie inclus în dramă ci trebuie povestit. 
Spectatorul nu trebuie să fie atras de către acțiunea 
piesei, ci să fie obligat să reflecteze. În teatrul clasic 
autorul dramatic dispunea de voința spectatorilor săi. 
Teatrul epic trebuie să-i trezească pc spectatori. Nu este 
nevoie ca cel care asistă la un spectacol să fie învestit 
cu sentiment ; esenţial insă, este ca să poată decide 
singur asupra justeţii sau injusteţii celor aflate. El trebuie 
să capete cunoştinţe. nu experiențe ; să i se ofere argu- 
mente raţionale, nu să fie sugestionat. Intriga să fie 
desfăşurată înaintea sa, nu să-l capteze. Sentimentele 
sale trebuiesc dirijate de conștiință Omul nu este în 

teatrul lui Brecht considerat cunoscut, ci constituie un 
obiect de cercetare, nu dat o dată pentru totdeauna, ci 
transformabil şi de transformat. 

Teatrul epic urmăreşte să-l facă pe om să reacționeze 
potrivit raţiunii sale, şi nu să se manifeste în funcţie de 
impulsurile instinctive. La baza teatrului epic se află 
principiul marxist „condiţia socială determină conştiinţa“, 
spre deosebire de teatrul clasic ce se sprijină mai ales pe 
„cogito“-ul cartezian. 

În ce priveşte construcţia piesei în teatrul lui Brecht, 
fiecare scenă este de sine stătătoare, nu se susţine sau nu 
se explică în funcţie de cea precedentă. Evenimentele se 
succed liniar, nu circular, iar în locul acumulării pro- 
gresive în desfăşurarea faptelor, apare montajul. 

Pe scurt, dacă forma teatrului clasic încerca să pre- 
zinte o lume ce nu cunoaște dezvoltarea şi salturile 
calitative, Brecht îşi propune să înfăţişeze prin teatrul 
său epic un univers interior şi exterior în permanentă 
transformare, în permanentă devenire şi în care salturile 
calitative sînt una din legile fundamentale ale pro- 
gresului. 


V. MOGLESCU 


TABEL CRONOLOGIC 


1898 10 februarie. Se naște Berthold Eugen Friedrich 


1904 
1908 


Brecht, fiul lui Berthold Brecht, director al unei 
fabrici de hîrtie din Augsburg. 


'1899 Partidul social democrat din Germania numără 
2 milioane de aderențţi. 


1900—1914 Germania sub Wilhelm al Il-ea cunoaște 
un mare avînt industrial. Totodată, asupra ei se re- 
percutează crizele internaționale succesive de su- 
praproducţie. Fiind ultima sosită în rîndurile țări- 
Lor imperialiste ea năzuiește să participe la reîm- 
părțirea sferelor de influență şi se lansează în 
aventuri coloniale. Intense pregătiri în vederea de- î 
clanșării primului război mondial. Filozofia iraţio- 
nalistă a lui Nietzsche proslăvind „elanul forţei 
vitale“ și a „supraomului“ cucerește cercuri largi 
ale intePectualităţii burgheze. Își face apariția expre- 
sionismul. 


Brecht intră în şcoala primară. 


Începe cursurile liceului real din Augsburg. 
„Școala primară — va scrie el mai tîrziu — 
m-a plictisit timp de patru ani. În timpul celor 

nouŭ ani de existență silnică a ființei mele în 
liceul real din Augsburg, nu am izbutit să tran- 
smit profesorilor, mei cunoştinţe substanțiale. Ei 
scoteau mereu în relief, în chip stăruitor, gustul 
meu pentru timp liber şi independenţă...“ 
(Brecht, într-o scrisoare către Herbert Ihering. 
Toamna 1922). 


1914 Se declanșează primul război mondial. 


Sub pseudonimul Berthold Eugen publică pri- 
mele sale povestiri și poeme în Augsburger 
Neueste Nachrichten. (Cele mai noi știri din 
Augsburg). Unul din aceste poeme este inspi- 
rat de realitățile războiului. După ce descrie 
starea de spirit a combatanţilor din ambele 
tabere la sfirșitul unei lupte, autorul conchide : 
„Numai mamele plingeau, şi de partea aceasta 
şi de partea cealaltă“. 

Wilhelm Bruestle, pe atunci redactor-şef al zia- 
rului sus amintit, îl descrie pe Brecht ca pe 
„un tinăr sfios care putea să vorbească doar 
dacă-l întorceai ca pe un ceas...“ „Era un om 
cu adevărat plin de viaţă... cu un spirit treaz, 
deși se apropia de lucruri cu o evidentă timi- 
ditate. Era cu totul departe de sentimentalism. 
Mai degrabă apărea ca un căutător al adevă- 
rului şi fericirii ; de timpuriu se putea observa 
la el o aversiune faţă de josnicie şi un puternic 
temperament social...“ 


Își ia diploma de bacalaureat și se înscrie la 
Facultatea de medicină din Miinchen. 


1918 Istovite de război, Germania şi celelalte Puteri 
Centrale cer armistițiu Antantei. Poporul german 


1918 


1919 


cunoaște foametea şi dezorientarea legate de înfrin- 
gere. Revoluţie la Kiel și la Berlin unde este pro- 
clamată republica. Socialiștii de stînga întemeiază 
Liga Spartachiștilor, nucleul viitorului Partid Co- 
munist din Germania. În Bavaria este proclamată 
Republica Sfaturilor de muncitori şi soldați. 


Organizează într-o tavernă din Minchen o fes- 
tivitate pentru omagierea lui Frank Wedekind. 
Este mobilizat. „Am fost chemat — va istorisi 
el mai tîrziu — să îndeplinesc serviciul militar 
şi vîrît într-un lazaret militar. Făceam ban- 
daje, badijonam rănile cu iod, făceam clisme, 
ajutam la transfuziile de sînge. Cînd domnul 
medic militar poruncea: «Amputează piciorul, 
Brecht !» eu răspundeam : «La ordin, să trăiţi 
domnule medic militar !» şi tăiam piciorul. Cînd 
mi se spunea: «Fă o trepanaţie !» deschideam 
omului țeasta şi-i reparam creierul. Vedeam 
cum oamenii erau cîrpăciţi la repezeală, pentru 
a fi apoi cît mai iute trimişi pe front.“.- 

La sfîrşitul războiului își reia studiile la Mün- 
chen. Aderă la partidul social-democrat inde- 
pendent. Scrie prima sa piesă „Baal“, 


1919 15 ianuarie: Asasinarea la Berlin a lui Karl 
Liebknecht şi a Rosei Luxemburg, conducătorii 
proletariatului revoluționar german. 

21 februarie : asasinarea lui Kurt Eisner președin- 
tele Republicei Sfaturilor de muncitori şi soldaţi 
din Bavaria. 

Martie : eșecul mișcării revoluţionare, ofensiva con- 
trarevoluţiei, declanşarea unor cumplite represiuni. 


Face cunoștință cu Johannes Becher și Lion 
Feuchtwanger, pe atunci „dramaturgi“ (secre- 
tari literari) ai lui Kammerspiele (Teatrul de 
cameră) din Miinchen. 

Februarie-martie. Participă la activitatea re- 
voluționară a spartachiştilor şi este ales membru 
în sfatul muncitorilor şi soldaţilor din Augsburg. 
„Am fost membru al comitetului revoluţionar 
din Augsburg — va povesti Brecht mai tîrziu. 
Lazaretul era singura unitate militară din oraş. 
M-a ales pe mine. Nu am avut nici măcar un 
singur gardist roșu. Nu am avut, de asemenea 
timpul să emitem nici măcar un singur decret 
sau să socializăm o singură bancă... După două 
zile au venit în oraş trupele generalului von 
Epp în drum spre Miinchen. Unul din membrii 
comitetului revoluționar s-a ascuns în casa mea 
pînă cînd a izbutit să scape.“ 

Începe să colaboreze cu articole de critică dra- 
matică la publicația comunistă Volkswille (Voin- 
ța poporului). Cîntă în cabaretele lui Trude 
Hesterberg și Karl Valentin. 


1920 Moare mama sa, Sophie Brecht, născută Bre- 
zing. Tînărul scriitor ce-şi făcuse un titlu de 
onoare din persiflarea sentimentalismului, nu 
se poate reţine de a da glas, într-un poem, 
adîncii şi copleşitoarei sale dureri. Se stabilește 
la Minchen. Se împrietenește cu Blandine Ebin- 
ger. Se apropie de Carola Neher și Erich Engel, 
viitorii săi colaboratori. Termină piesa „Trom- 
meln in der Nacht“ (Tobe în noapte). 

1921 Face o călătorie la Berlin și începe să fie cu- 
noscut în cercurile literare și artistice berlineze. 
Sub influența popularului comic Karl Valentin 
scrie patru piese într-un act: „Der Bettler oder 
der tote Hund“ (Cerșetorul sau cîinele mort), 
„Die Hochzeit“ (Nunta), Er treibt einen Teufel 

aus (El alungă un diavol), Luz in tenebris (Lu- 
mină în întuneric.) 


1922—1924 Inflaţia face ravagii. Proces de ruinare a 
claselor mijlocii. Se accentuează contrastul între bo- 
găția fabuloasă a marilor magnați ai industriei și 
finanțelor pe de o parte și mizeria maselor pe de 
altă parte. 

Trupele franceze ocupă Ruhrul. Guvernele socia- 
liste-comuniste din Saxonia și Thuringia sînt alun- 
gate de la putere de către Reichswehr (forțele 
armate). 


Cu prilejul unei a doua călătorii la Berlin face 
cunoștință cu Arnolt Bronnen. Brecht începe 
să-și ortografieze pronumele Bertolt. 

23 septembrie. Premiera piesei Tobe în noapte 
la Miinchen. Herbert Ihering, critic literar de 
mare reputaţie, cere şi obține să i se acorde 
lui Brecht premiul Kleist, cea mai înaltă dis- 
tincţie literară din epoca respectivă în Germa- 
nia. 

3 noiembrie. Se căsătorește cu cîntăreața Jo- 
sephine Zoff. Schiţează o piesă asupra lui 
Hanibal. 

20 decembrie: Tube în noapte se reprezintă 
pentru prima oară la Deutsches Theater din 
Berlin, principala scenă a Germaniei. 

Termină piesa „Im Dickicht der Stădte“ (În de- 
sișul oraşelor). Mai tirziu, în martie 1954, 
Brecht, într-o prefaţă intitulată Bei Durchsicht 
meiner ersten Stiicke (La recitirea primelor mele 
piese) va lămuri în chipul următor sensul ei: 
„În această piesă eu urmăream să studiez ins- 
tinctul combativităţii. O combativitate pură, pen- 
tru ea însăși. Dar mi-am dat seama foarte re- 
pede că este foarte greu să evoci o luptă sem- 


XLIX 


1923 


1924 


nificativă, şi atunci am urmărit să dezvălui o 
luptă susceptibilă de a dovedi ceva. Persona- 
jele mele duceau lupta împotriva familiei, sluj- 
bei adversarului. Ei mergeau pînă acolo încît 
îşi puneau în joc averea (şi făcînd astfel eu 
mă tineam, fără să ştiu, aproape de lupta reală 
care se desfăşura în jurul meu, adică cea a 
claselor) dar ele nu ajungeau să-și lovească 
într-adevăr adversarul. Eu ignoram că în faza 
ultimă a capitalismului instinctul combativ nu 
este decît o formă sălbatică, degenerată a com- 
petiţiei sportive. Dialectica piesei mele este de 
natură pur idealistă.“ 


12 martie. Se haşte fiica sa Hanne Marianne. 
9 mai. Premiera piesei În desișul orașelor la 
München. Este angajat de Kammerspiele (Tea- 
trul de cameră) din acest oraș, încredinţîndu-i-se 
regia lui Macbeth de Shakespeare. În momentul 
încercării loviturii de stat la München, Hitler 
şi Ludendorf îl trec pe lista suspecţilor pentru 
a fi arestat. 

Decembrie. Premiera piesei Baal la Leipzig. 
Împreună cu Lion Feuchtwanger adaptează 
piesa lui Christopher Marlowe Eduard al II-lea. 
„Vroiam — va scrie mai tîrziu Brecht despre 
această adaptare — să facem cu putință o re- 
prezentare în care să se rupă cu acel stil monu- 
mental, statuar, al tradiţiei shakespeariene pe 
scena germană, stil atît de scump marii bur- 
ghezii“. 


18 martie. Premiera adaptării piesei Eduard 
al Il-lea după Marlowe la München, pusă în 
scenă de Brecht însuşi. Se instalează la Berlin, 
este angajat împreună cu Karl Zuckmayer de 


1925 


1926 


1927 


1928 


către Max Reinhardt. Face cunoștință cu Helene 
Weigel. În desișul orașelor şi' Eduard al II-lea 
sînt reprezentate la Berlin. 


Colaborează la mai multe publicaţii berlineze. 
Leagă o strînsă prietenie cu boxerul Paul Sam- 
son Körner și desenatorul satiric Georg S. Grosz. 
Scrie piesa Mann ist Mann (Omu-i Om). 


Pune în scenă Baal la Berlin. 

26 septembrie. Premiera piesei Omu-i Om la 
Darmstadt. 

Octombrie. Scrie, dintr-un concediu, Elisabethei 
Hauptmann: „Sînt viîrît, timp de opt ceasuri, 
adînc în Capitalul, trebuie să-l știu foarte bine“. 
Apare într-un tiraj redus volumul său de poezii 
Taschenpostille (Catehismul de buzunar). 

1 decembrie. Premiera piesei Nunta la Frank- 
furt. 


Publică la Berlin volumul său de poezii Haus- 
postille (Cartea cu predici). Lucrează la teatrul 
lui Erwin Piscator unde puhe în scenă o dra- 
matizare a romanului lui Hasek Aventurile sol- 
datului Švejk. Prezintă în cadrul unui festival 
de la Baden-Baden opera de concert Mahagony 
(denumită unecri şi Micul Mahagony), muzica 
de Kurt Weill. 

22 noiembrie. Divorţează de Josephine Zoff. 


5 ianuarie. Premiera piesei Omu-i Om la Volks- 
biihne (Teatrul popular) din Berlin. 

31 august: Premiera piesei Dreigroschenoper 
(Opera de trei parale) la Schiffbauerdamm. 
Brecht dispune de propriul său teatru. Se că- 
sătorește cu marea tragediană Helene Weigel 


LI 


care va deveni și cea mai apropiată colabora- 
toare a sa. Este acuzat de către criticul Alfred 
Kerr de a-l fi plagiat pe Villon. După cum 
arată Bronnen, Kerr nu-i putea ierta lui Brecht 
de a fi fost descoperit și promovat de către 
Herbert Ihering. 


1929 Dă publicității prima din seria de Lehrstiicke, 


1930 


LH 


piese didactice într-un act, destinate echipelor 
artistice de amatori ale organizaţiilor munci- 
torești. Este vorba de Der Ozeanţlug (Zborul 
peste ocean) denumită inițial Lindberhflug 
(Zborul lui Lindberg) în care Brecht proslă- 
veşte forţa umană în luptă cu stihiile oarbe 
ale naturii. Dă publicităţii de asemenea a doua 
piesă din aceeași serie intitulată Das Badener 
Lehrstiick vom Einverständnis (Învățătura de 
la Baden despre bunăînţelegere). 

Pune în scenă Happy End (Sfirşit fericit) de 
Dorothy Lane, adaptată pentru scenă de Eli- 
sabeth Hauptmann, textele cîntecelor scrise de 
el însuși iar muzica de Kurt Weill. 


1930 Criza economică duce mizeria şi șomajul în Ger- 
mania la limite extreme. Sînt mai mult de 6 mi- 
lioane de șomeri. 

9 martie. Premiera operei Aufstieg und Fall der 
Stadt Mahagony (Ascensiunea și decăderea oraşului 
Mahagony) la Leipzig. 


Mai. Convalescenţa, după o boală, în localitatea 
Lavendou din Franţa, apoi într-un sanatoriu 
din Bavaria. 

18 octombrie. Premiera piesei didactice Die 
Massnahme (Măsura) la Berlin. În această piesă 
Brecht critica aventurismul stîngist și combătea 


1931 


1932 


abaterile de la disciplină în activitatea revo- 
luţionară. 

Publică primele sale două caiete de Versuche 
(Încercări) — studii de teorie a artei teatrului — 
în editura Kiepenhcuer. Termină piesa Die hei- 
lige Johanna der Schlachthâfe (Sfînta Ioana a 
Abatoarelor) în care-şi propune, adoptînd o po- 
ziţie polemică față de romantism, să parodieze 
drama. lui Schiller Die Jungfrau von Orleans 
(Fecioara din Orleans). 

Termină şi piesa didactică Die Ausnahme 
und die Regel (Ezcepţia și regula) în care de- 
monstrează caracterul de clasă al justiției în 
societatea capitalistă, precum și Der Jasager- 
der Neinsager (Cel care spune da-Cel care spune 
nu), încercare de a explica școlarilor sensul dia- 
lecticii. Această piesă pornește de la un motiv 
luat din drama japoneză Taniko în versiunea 
engleză a lui Arthur Waley. 


Premiera piesei Omu-i Om (a doua versiune) 
la Berlin. Pabst, cunoscut regisor de film tur- 
nează o ecranizare după Opera de trei parale. 
Brecht adaptează Hamlet de Shakespeare pen- 
tru radio. Scrie scenariul unui film cu tendinţe 
revoluţionare Kuhle Wampe, pc care-l regizează 
Slatan Dudow. Reprezentarea acestui film este 
înterzisă. 


15 ianuarie. Premiera piesei Die Mutter (Mama) 
dramatizare și adaptare de Brecht după roma- 
nul lui Maxim Gorki. Sfînta loana a Abatoa- 
relor e transmisă de către radio Berlin. 

Scrie Trei soldaţi, carte pentru copii cu desene 
de Georg Grosz. 


LIII 


1933 


1934 

1933 Hitler este numit cancelar al Reichului de 
către Hindenburg. Incendierea Reichstagului. In- 
terzicerea Partidului Comunist, apoi a sindicatelor 
şi a altor partide. Represiune sîngeroasă. Numeroși 
intelectuali antifasciști (fraţii Thomas şi Heinrich 
Mann, fraţii Stephan şi Arnold Zweig, Johannes 
Becher, Albert Einstein etc.) emigrează în străi- 
nătate, 


28 ianuarie. Reprezentaţia cu piesa Măsura la 
Erfurt este întreruptă de poliţie. Brecht este 
urmărit pentru trădare. 

28 februarie. A doua zi după incendierea 
Reichstagului Brecht părăsește Germania îm- 
preună cu familia sa și cîţiva prieteni. Pere- 
grinări prin Praga, Viena, Zurich. 
Aprilie-septembrie. Reşedinţă provizorie la Ca- 
rona din Tessin. Se întîlnește cu Hermann Hesse. 
10 mai. Naziştii ard cărţile lui Brecht. 

Iunie. Die Sieben Todessiinden — Les sept 
Peches Capitaur (Cele șapte păcate capitale) 
un spectacol muzical coregrafic bazat pe poeme 
de Brecht este reprezentat la Champs Elysées. 
Lotte Lenya, soţia compozitorului Kurt Weill, 
colaborator apropiat al lui Brecht, interpretează 
rolul cîntat. Scurtă trecere prin Paris apoi prin 
Copenhaga. Se instalează la o fermă din Swe- 
denborg (Danemarca). Termină piesa Die Rund- 
köpfe un die Spitzkopfe. (Capete rotunde şi 
capete ascuţite) satiră la adresa politicii rasiste 
a hitleriștilor. 


Colaborează la ziare ale emigranților. 

Noiembrie-decembrie. Se află la Londra îm- 
preună cu compozitorul Hanns Eisler. Termină 
Dreigroschenroman (Romanul de trei parale) 


R 1935 


1936 


adevărată vivisecție a societății capitaliste. Ter- 
mină Die Horatier und die Kuriatier (Horaţii 
şi Curiaţii) piesă didactică în care explică 
şcolarilor rolul superiorității tehnice şi al uni- 
tății combatanților în cîștigarea războaielor. 


8 iunie. I se retrage cetățenia germană: Ros- 
tește un discurs la Congresul Internaţional al 
Scriitorilor de la Paris. 

Noiembrie-februarie. Se află la New York. Asistă 
la premiera piesei Mama după Gorki, repre- 
zentată de către teatrul american Civic Reper- 
tory Theatre (Teatrul repertoriului cetăţenesc). 
Scrie pamfletul Fiinf Schwierigkeiten beim 
Schreiben der Wahrheit (Cinci dificultăţi în a 
scrie adevărul). Astăzi — preciza Brecht la în- 
ceputul acclui pamflet — scriitorul care vrea să 
combată minciuna şi ignoranţa şi să spună ade- 
vărul trebuie să lupte împotriva a cel puţin 
cinci dificultăţi. Îi trebuie curajul de a spune 
adevărul în timp ce el este pretutindeni înăbu- 
şit; inteligența de a-l recunoaște în timp ce 
pretutindeni el este ascuns; arta de a-l face 
ușor de mînuit ca o armă; destulă judecată 
pentru a-i alege pe cei în mîinile cărora va 
deveni eficace ; destulă şiretenie, în sfîrşit, pen- 
tru a-l răspîndi printre ei. Aceste dificultăţi 
sînt mari pentru cei ce scriu sub fascism; ele 
există de asemena pentru Cei ce-au fost izgo- 
niți sau care au fugit şi chiar pentru cei care 
scriu sub un regim de libertate burgheză.“ 


1936 Inceputul războiului civil din Spania. 

Se dă o reprezentaţie cu Șapte păcate capitale 
la Copenhaga. Colaborează la Internationale Li- 
teratur din Moscova și devine redactor al re- 

1937 


1938 


1939 


LVI 


vistei Das Wort (Cuvîntul) din Moscova condusă 
de Feuchtwanger. 

Capete rotunde şi capete ascuţite este repre- 
zentată la Copenhaga. ` 

Scrie un studiu despre teatrul chinez. 


28 septembrie. Opera de trei parale este re- 
prezentată cu Yvette Guilbert la Théâtre de 
VEtoile din Paris. 

Octombrie : pune în scenă Die Gewehre der Frau 
Carrar (Puştile Terezei Carrer) la Paris, piesă, 
bazată în parte pe o idee cuprinsă în drama 
Riders to the Sea (Cavalerii mării) de J.M. Synge. 


1938 Trupele hitleriste invadează Austria. Încheierea 
acordurilor de la München prin care Cehoslovacia 
este lăsată pradă lui Hitler. 


21 mai. Helene Weigel joacă la Paris cîteva 
scene din Furcht und Elend des dritten Reiches 
(Teroarea și mizeria celui de al III-lea Reich), 
suită de episoade dramatice prin care Brecht 
arăta adevărul despre viaţa cotidiană a ger- 
manilor în timpul regimului hitlerist. Se întîl- 
neşte cu Martin Andersen-Nex5 la Copenhaga. 


1939 Martie. Hitler ocupă întreaga Cehoslovacie. 
Septembrie. Trupele hitleriste invadează Polonia şi 
astfel se declanșează cel de al doilea război mondial. 


12 mai. Participă la congresul emigranților de 
la Londra. 

20 mai. Moartea tatălui său. 

Iulie. Pierre Abraham pune în scenă la Paris 
Teroarea şi mizeria celui de al treilea Reich. 
Termină prima versiune din Leben des Galilei 
(Viața lui Galilei) precum şi Mutter Courage 
(Măicuţa Courage), tradusă în românește sub 

titlul Anna Fierling şi copii ei. Termină 
de asemenea Der gute Mensch von Sezuan 
(Omul cel bun din Seciuan). Isprăvește tot- 
odată și Das Verhör des Lukullus (Procesul lui 
Lucullus) piesă radiofonică cu acţiunea plasată 
în Roma antică. 


1940 Armatele naziste invadează Danemarca. 


Brecht se refugiază în Finlanda şi este oaspe- 
tele scriitoarei Hella Wuolijoki. 


1941 Invadarea- Uniunii Sovietice de către armatele 
hitleriste. 


19 aprilie. Premiera piesei Anna Fierling şi 
copii ei la Ziirich. 


Mai-iunie. Diviziile naziste pătrund în Finlanda. 


Brecht şi familia sa trec prin Uniunea Sovietică 
şi ajung în California. Cumpără o vilă în apro- 
piere de Hollywood. Se reîntîlneşte cu Feucht- 
wanger, Fritz Lang, Hanns Eisler, Paul Dessau, 
Heinrich Mann, Leonhard Frank. Îi vizitează 
pe Aldous Huxley și Charlie Chaplin. Termină 
Herr Puntilla und sein Knecht Matti (Domnul 
Puntila şi sluga sa Matti) precum şi Der aufhalt- 
same Aufstieg des Arturo Ui (Ascensiunea lui 
Arturo Ui). 


Se întîlneşte cu compozitorul german Schön- 
berg. Colaborează la diferite filme ale lui Eric 
Sentley, Fritz Lang, Vladimir Pozner. 


1943 Marea victorie a armatelor sovietice în bătălia 
de la Volgograd schimbă în chip hotăriîtor întregul 
curs al războiului și începe declinul armatelor hitle= 
riste. Ej 

4 februarie. Premiera piesei Omul cel bun din 
Seciuan la Zurich. 

Februarie. Se află la New York împreună cu 
regizorul german Erwin Piscator. Schiţează cu 
Dessau proiectul unei opere rămasă netermi- 
nată : Călătoriile bunului Dumnezeu. Romanul 
de trei parale apare la New York. Termină 
piesa Die Gesichte der Simone Machard (Vi- 
ziunile lui Simone Machard) cu o temă tsemă- 
nătoare romanului Simone a prietenului său 
Feuchtwanger. 

Termină de asemenea Schweyk im zweiten Welt- 
krieg (Svejk în al doilea război mondial). 


1945 Capitularea armatelor hitleriste şi încetarea 
războiului. 


Teroarea și mizeria celui de al treilea Reich 
este reprezentată la San-Francisco și New York. 
Termină Der kaukasische Kreidekreis (Cercul 
de cretă caucazian) piesă ce demonstrează al- 
terarea dragostei de mamă în condițiile existen- 
ţei simțului de proprietate privată. 


Elaborează împreună cu Charles Laughton o a 
doua versiune (engleză) a Vieţii lui Galilei. 


Teroarea și mizeria celui de al treilea Reich 
este reprezentată la Berlin. 

31 iulie. Premiera piesei Viaţa lui Galilei pusă 
în scenă de Brecht și Losey la ‚Coronet Thea- 
tre“ din Hollywood. 

Octombrie. Este interogat la Washington de că- 
tre „Comisia senatorială pentru cercetarea acti- 
vităţilor antiamericane“. 

Noiembrie. Părăsește Statele Unite şi ajunge 
în Elveţia. 


1948 


1949 


Decembrie. Viaţa lui Galilei este reprezentată 
din nou la New York. Termină adaptarea Die 
Antigone des Sophokles (Antigona lui So- 
focle) după traducerea lui Hölderlin, un text 
dramatic pentru un spectacol de tragedie an- 
tică concepută în spirit dem.stificator. 


Se instalează în apropiere de Ziirich. Leagă 
prietenie cu dramaturgul elveţian Max Frisch. 
Se reîntîlneşte cu Günther Weisenborn. 
Februarie. Premiera Antigonei la Coire. 

5 iunie. Premiera piesei Domnul Puntilla și 
sluga sa Matti la Zirich. 

Autorităţile de ocupaţie americano-anglo-fran- 
ceze refuză să-i acorde o viză de tranzit pentru 
zona sovietică din Germania. Obține, datorită 
intervenţiei lui Egon Erwin Kisch, un paşaport 
ceh și ajunge în Berlinul de răsărit trecînd 
prin Praga. I se încredinţează conducerea lui 
Deutsches Theater. Scrie Kalendergeschichten 
(Povestiri de calendar) și Kleines Organon für 
das Theater (Mic organon pentru teatru). 


1949 7 octombrie. Întemeierea Republicii Democrate 
Germane, primul stat al muncitorilor și ţăranilor din 
istoria Germaniei. 


11 ianuarie. Premiera cu Ana Fierling și copii ei 
pusă în scenă de Brecht la Deutsches Theater. 
Septembrie. Întemeiază împreună cu soţia sa 
Helene Weigel formaţia teatrală Berliner En- 
semble (Ansamblul Berlinez). 

12 noiembrie. Premieră cu Domnul Puntilla şi 
sluga sa Matti, pusă în scenă de Brecht la 
Deutsches Theater. Termină piesa Die Tage der 
Commune (Zilele Comunei), concepută inițial 

1951 

ca un fel de replică la Die Niederlage (Înfrîn- 
gerea) a lui Nordahl Grieg. 


Este numit membru al Academiei de Arte din 
Republica Democrată Germană. Guvernul Re- 
publicii îi pune la dispoziţie o vilă la Buckow. 
Scrie Der Hofmeister (Preceptorul) după Lenz, 
proiectată pentru Berliner Ensemble. Păstrînd 
linia acțiunii lui Lenz, Brecht rescrie aproape 
în întregime dialogul dînd piesei un cu totul 
alt sens, cu alte cuvinte transformînd-o într-o 
satiră la adresa intelectualităţii filistine germane 
ce şi-a făcut o tradiție din abdicarea de la 
datoriile impuse de sarcinile istorice ale pro- 
priei ei țări. 


17 martie. Premiera piesei Procesul lui Lucullus 
cu muzica de Paul Dessau. În urma unor 
critici apărute în presa de partid Brecht modi- 
fică anumite episoade ale acestei piese, schim- 
bîndu-i totodată şi titlul în Die Verurteilung 
des Lukullus (Condamnarea lui Lucullus). 
August. Herrenburger Bericht (Raportul din 
Hervenburg), operă oratorică de concert pe text 
de B. Brecht este executată cu prilejul Festi- 
valului mondial al tineretului și studenţilor de 
la Berlin. 

7 octombrie. I se decernează Premiul Naţional 
al Republicii Democrate Germane, clasa I. An- 
samblul Berlinez pune în scenă Puștile Terezei 
Carrar şi Mama. Adresează scrisori deschise 
scriitorilor şi artiştilor germani, precum şi Con- 
siliului Mondial al Păcii. Publică Theaterarbeit 


(Munca teatrală). 


1952 Februarie. Ansamblul Berlinez se află în 
turneu la Varșovia. Montează Don Juan după 
Molière şi Procesul Ioanei d'Arc, după Anna. 
Seghers. 


1953 Ianuarie. Adresează telegrame lui Albert Ein- 
stein, Arthur Miller şi Ernest Hemmingway, ce- 
rîndu-le să intervină în favoarea graţierii so- 
ților Rosenberg. 

Mai. Este ales președinte al P.E.N.-clubului din 
Berlin. 


1954 Ansamblul Berlinez se instalează la Schiff- 
bauerdamm unde fuseseră jucate piesele.lui 
Brecht și înainte de venirea lui Hitler la putere. 
15 iunie. Premiera Cercului de cretă caucazian. 
Iulie. Ansamblul Berlinez prezintă Anna Fier- 
ling şi copii săi la Festivalul teatral din Paris 
şi obţine premiul I. 

Decembrie. Brecht participă împreună cu Jo- 
hannes Becher la o întîlnire a intelectualilor 
din ambele state germane. 

Termină piesa Turandot oder der Kongress der 
Weisswăscher (Turandot sau congresul spălă- 
torilor). 


1955 lanuarie. Ansamblul Berlinez reprezintă o piesă 
de Johannes Becher. Călătorie la Moscova unde 
i se decernează Premiul Lenin. 
12 februarie. Ține o cuvintare la Dresda în 
faţa unui congres al „Partizanilor Păcii“. 
Martie. Participă la congresul P.E.N.-clubului 
la Hamburg. 
15 mai. Adresază o scrisoare cu caracter tes- 
tamentar Academiei de Arte din Berlin. 

1956 

Julie. Ansamblul Berlinez reprezintă Cercul de 
cretă caucazian la al doilea Festival din Paris. 


Ianuarie. Ține o cuviîntare în faţa celui de al 
IV-lea Congres al scriitorilor germani. Se îm- 
bolnăvește de gripă şi este internat în spital 
4 iulie : adresează o scrisoare Bundestagului de 
la Bonn în care ia atitudine împotriva politicii 
de reînarmare a Germaniei Occidentale. „Cînd 
eram tînăr — scrie el în acea scrisoare — 
exista în Germania un serviciu militar obliga- 
toriu şi un război a fost pierdut. Serviciul 
militar a fost desfiinţat. Dar ca adult am asistat 
la restabilirea lui și un al doilea război mai 
mare decît primul, a început. Germania l-a 
pierdut din nou, de astă dată într-un chip şi 
mai complet, iar serviciul militar a fost din 
nou desfiinţat. Cei care-l introduseseră au fost 
spînzuraţi de către o curte de justiție interna- 
țională în măsura în care s-a putut pune mîna 
pe ei. Astăzi, în pragul bătrîneţii, aud spunîn- 
du-se că serviciul militar obligatoriu trebuie 
să fie introdus pentru a treia oară. Împotriva 
cui este prevăzut un al treilea război ? Împotriva 
francezilor ? Împotriva polonezilor? Împotriva 
englezilor ? Împotriva ruşilor? Sau împotriva 
germanilor ? Noi trăim în epoca atomică şi 
douăsprezece divizii nu pot cîştiga un război; 
ele pot totuşi să-l înceapă. Și cum se vor limita 
ele la douăsprezece în cazul serviciului militar 
obligatoriu ? Vreţi să faceţi într-adevăr primul 
pas spre război? Atunci, noi vom face, cu toţi 
împreună, un ultim pas cel care duce spre 
nimicire“. 


10 august. În ciuda stării sale de. slăbiciune 
asistă la o repetiţie a piesei Viaţa lui Galilei. 


14 august, orele 23 şi 45 minute? Moare la 
locuinţa sa din pricina unui infarct. 


17 august. Este înmormîntat în apropierea mor- 
mîntului lui Hegel, în cimitirul Dorotheenfried- 
hof spre care dădea fereastra camerei sale de 
lucru. 


18 august. Adunare comemorativă la „Ansam- 
blul Berlinez“. Iau cuvîntul Walter Ulbricht, 
prim secretar al C.C. al P.S.U.G. şi Johannes 
Becher. 


OPERA DE TREI PARALE 


Traducere de Isaiia Răcăciuni 
și Ion Cantacuzino. 


Macheath zis  Mackie-Șiş. Jonathan Je- 
remiah Peachum, proprietarul firmei „Prie- 
tenul cerşetorilor“. Celia Peachum, soția lui; 
Polly, fiica lui. Brown, comandantul poliției 
din Londra. Lucy, fiica lui. Jenny Smith- 
Speluncă. Pastorul Kimball. Filch. Un cîntă- 
reț ambulant. Cerşetori, curve, funcţionari. 


PROLOG 


Cîntecul lui Mackie-Șiș 
IARMAROC ÎN MAHALAUA SOHO 


Cerșetorii cerșesc, hoţii fură, curvele curvesc. 
Un cîntăreț ambulant cîntă povestea lui Mac- 
heath. = 


Și rechinul îşi arată 
Colţii aprigi, de temut. 
Mackie-Șiș are cuțitul, 
Dar cuţitu-i nevăzut. 


Cînd rechinu-un om sfișie, 
Valul tot s-a înroșit ! 
Mackie-ucide cu mănușă, 
Şi-are-un pumn neprihănit... 


În Tamisa cu-apă verde 
Cad cadavrele pe rînd : 
Nu-i nici ciumă, nici holeră, 
Mackie trece surizînd. 


Într-o zi de sărbătoare 
Zace-un om pe chei răpus. 
După colț se şterge-o umbră... 
Mackie-Șiş e... dar s-a dus! 


Şi $mul Meier dispărut-a, 
Şi atiţia alți bogați. 

Panii lo: îi are Mackie, 
Dar dovezi n-o să aflați. 


(Peachum traversează scena, de la stînga 
spre dreapta, plimbîndu-se cu soția și cu 
fiica sa.) 


Jenny Towler zace moartă, 
Înjungheată c-un cuţit, 

Iar pe chei se plimbă Mackie... 
N-a văzut, n-a auzit !... 


Cine știe unde este 

Alfons Glite, camionar ? 
Cel care-ar putea să ştie, 
Mackie-Șiș, n-are habar. 


Dar cumplitul foc din Soho ! 
Şapte plozi şi un moşneag !... 
În mulțime ride Mackie: 
Nimeni n-o să-l dea-n vileag... 


Şi-apoi văduva minoră...  * 
Pingărită s-a trezit !... 
Mackie, tu, care-ai iubit-o, 
Spune, cît ţi s-a plătit? 


(Un hohot de rîs izbucnește printre tîrfe, iar 
din mijlocul lor se desprinde un om care 
pleacă grăbit, traversînd toată piața.) 


JENNY-SPELUNCĂ : Ăsta a fost Mackie-Șiş ! 

ACTULI 


Spre a preîntimpina înăsprirea mereu crescîndă a su- 

îletului oamenilor, omul de afaceri J. J. Peachum şi-a 

deschis o prăvălie, în care drojdia nenorociților capătă 

o înfățișare capabilă să miște inimile, pe zi ce trece tot 
mai împietrite. 


MAGAZINUL CU ARTICOLE PENTRU 
CERȘIT AL LUI JONATHAN JEREMIAH 
PEACHUM 


Coralul de dimineaţă al lui Peachum 


Hai, scoală, creştin prefăcut ! 

Te cheamă mocirla lumească. 
Arată cît poţi fi de rău, 

Dar Domnul va şti să-ți plătească ! 


Vinde-ţi fratele, om ticălos, 

Și tîrăşte-ți soția-n noroi! 

De Domnul din ceruri nu-ți pasă ? 
Vedea-vei la ziua de-apoi! 


PEACHUM (către public): Nu mai merge, trebuie 
să se schimbe ceva! Prea e grea negustoria 

asta a mea... Să trezești mila oamenilor! În 
viață sînt puţine lucruri în stare să miște 
un om. Foarte puţine! Dar partea proastă 
este că, îndată ce le-ai întrebuințat de ci- 
teva ori, ele îşi pierd puterea. Pentru că omul 
are această groaznică însuşire de a deveni ne- 
simţitor după bunul lui plac. De pildă, dacă 
un om vede la colțul străzii un alt om ciung, 
e atît de impresionat, încît e gata să-i dea, 
prima oară, zece penny. Dar a doua oară îi 
dă numai cinci penny, iar a treia oară îl dă 
liniştit pe mîna poliţiei. Acelaşi lucru se în- 
tîmplă şi atunci cînd, pentru a stoarce mila, 
faci apel la rațiune... 


(O tablă mare, pe care scrie: „E mai frumos 
să dai decît să iei ! coboară în scenă.) 


La ce folosesc maximele cele mai generoase 
şi mai impresionante, pictate pe cele mai atră- 
gătoare tăblițe, dacă se uzează atît de repede ?... 
În Biblie există vreo patru-cinci maxime în 
stare să înduioşeze un om. O dată ce le-ai 
întrebuințat, rămîi muritor de foame. Uite, nu- 
mai în trei săptămîni de cînd atîrnă aici acest: 
„Dă, și ți se va-da!“... s-a banalizat de tot. 
De aceea e nevoie să oferi mereu ceva nou. 
Iar va trebui să recurg la Biblie, dar și Biblia 
cît o să mă maiajute? 


(Bate cineva la ușă. Peachum deschide, şi in- 
tră un tînăr, pe nume Filch.) 


FILCH : Peachum et comp. ? 
PEACHUM : Peachum. 
FILCH : Sînteţi proprietarul firmei „Prietenul cerşe- 


torilor“ ? Am fost trimis la dumneavoastră. Ei, 
asta da, zicale! Grozav capital! Se vede treaba 


că aveţi o bibliotecă întreagă! Ce înseamnă 
cultura ! Unuia de teapa noastră de unde să-i 
vină asemenea idei? Şi fără cultură, cum să 
înflorească comerțul ? 

PEACHUM : Numele dumitale ? 

FILCH : Vedeți dumneavoastră, domnule Peachum, 
pe mine m-a urmărit nenorocul din fragedă 
copilărie. Mama era bețivă; tata — cartofor. 
Lăsat de capul mcu încă din fașă, lipsit de 
mîngîierea gingașă a unei mame iubitoare, 
m-am cufundat tot mai mult în mocirla capi- 
talei. N-am avut niciodată parte de grija pă- 
rintească și de căldura unui cămin tihnit. Și 
de aceea mă vedeți... ai 

PEACHUM : De aceea te văd... i 

FILCH (încurcat): ...lipsit de orice mijloace, pradă 

„instinctelor mele... 

PEACHUM: ..ca o epavă în largul mării... și așa 
mai departe... Ia spune-mi, domnule Epavă, în 
ce district îndrugi basmul ăsta, bun de adormit 
copiii ? 

FILCH : Ce vreţi să spuneţi, domnule Peachum ? 

PEACHUM : Poveatea asta o îndrugi la fiecare colţ 
de stradă? 

FILCH : ...Să vedeți, domnule Peachum... Ieri a avut 
Joc în Highland Street un mic incident penibil. 
Stăteam acolo cuminte şi nenorocit, la colțul 
străzii, cu pălăria în mînă, fără să-mi treacă 
prin cap că fac ceva rău... 

PEACHUM (răsfoiește un carnet cu însemnări): 
Highland Street. Da, da, exact. Tu ești nespă- 
latul pe care l-au prins ieri Honey și Sam. Ai 
avut obrăznicia să plictisești trecătorii în dis- 
trictul al zecelea. Ne-am mulțumit să-ți tragem 
o sfîntă de bătaie, fiindcă am presupus că nu 
cunosti regulamentele în vigoare. Dar dacă te 

mai arăţi o singură dată, o să te tăiem bucățele. 
Înţelegi ? 

FILCH : Vă rog, domnule Peachum, vă rog! Spune- 
ți-mi, ce trebuie să fac? Adevărul e că domnii 
m-au bătut pînă m-au învineţit, şi pe urmă 
mi-au dat o carte de vizită cu adresa firmei 
dumneavoastră. Dacă mi-aş scoate haina şi ați 
vedea că spatele mi-e numai dungi, mi-aţi 
plinge de milă. 

PEACHUM: Nu-mi vorbi de milă! Dacă nu te-au 
făcut să arăţi ca o zebră, înseamnă că oamenii 
mei nu şi-au făcut datoria. Poftim! Vine un 
boboc ca ăsta și-și închipuie că-i destul să în- 
tindă laba pe stradă ca să scape de orice grijă! 
Ce-ai spune dacă am pescui cei mai buni pești 
din heleșteul tău ? 

FILCH : Păi să vedeţi, domnule Peachum, eu n-am 
nici un heleșteu. 

PEACHUM : Ce mai tura-vura! Eu nu eliberez auto- 
rizație decît profesioniştilor. (Arată, cu un gest 
profesional, un plan al orașului.) Londra e îm- 
părțită în paisprezece districte. Oricine vrea să 
exercite profesiunea de cerșetor într-unul din 
aceste districte trebuie să aibă o autorizaţie 
de la Jonathan Jeremiah Peachum et comp... 
Altfel, ar putea să răsară peste tot cîte o epavă 
„pradă a instinctelor“... 

FILCH: Domnule Peachum, doar cîțiva șilingi mă 
despart de ruina totală. Nu se poate face nimic 
cu doi șilingi ?... 

PEACHUM : Douăzeci de șilingi. 

FILCH: Domnule Peachum! (Arată, cu un gest de 
implorare, o tăbliță pe care scrie: „Nu vă as- 
tupaţi urechile la glasul mizeriei“.) 


Peachum arată, în fața unei vitrine, o perdea 
pe care scrie : „Dă, și ți se va da“.) 


FILCH : Zece şilingi. | 

PEACHUM : Și cincizeci la sută din decontul săptă- 
miînal. Cu echipament, șaptezeci la sută. 

FILCH : Dar în ce constă echipamentul, vă rog? 

PEACHUM : Asta hotărăște firma. 

FILCH : Atunci, în care district aş putea lucra ? 

PEACHUM : Baker Street, 2—104. Unde mai pui că 
e și un loc ieftin. Acolo e numai cincizeci la 
sută, inclusiv echipamentul . 

FILCH : Mă rog! (Plătește.) 

PEACHUM : Numele dumitale ? 

FILCH : Charles Filch. 

PEACHUM : E-n regulă! (Strigă.) Doamnă Peachum ! 
(Apare doamna Peachum.) Ăsta e Filch. Nu- 
mărul 314, districtul Baker Street. O să-l trec 
chiar eu în registru. Te cred că-ţi convine să 
intri în serviciu tocmai acum, în ajunul încoro- 
Tfării ! Singura ocazie, într-o viață de om, cînd 
poţi agonisi ceva. Echipamentul C. (Trage per- 
deaua de pînză din faţa unei vitrine, în care 
sînt cinci păpuşi de ceară.) 

FILCH : Ce-i asta? 

PEACHUM : Acestea sînt cele cinci tipuri fundamen- 
tale ale mizeriei, capabile să miște inima ome- 
nească. Atunci cînd le vede, omul cade într-o 
stare cu totul anormală: e gata să dea bani. 
Echipamentul A : victimă a circulației moderne 
~- ologul vioi (îl imită), întotdeauna bine dispus 
și fără griji, dar stîrnește mila fiindcă e și 
ciung. Echipamentul B: victimă a războiului. 
Tremură tot timpul, sicîie trecătorii, îi dezgustă 
(îl imită), dar le stîrnește admiraţie fiindcă e 
decorat. Echipamentul C: victimă a avîntului 
industrial — orbul demn de plins sau înalta 
şcoală a aYtei cerşitului. (Îl imită, îndreptindu-se 


către Filch. În clipa în care se lovește de Filch, 
acesta ţipă îngrozit. Peachum se opreşte ime- 
diat, îl priveşte și urlă brusc.) Îi e milă!! În 
viața ta n-ai să ajungi cerșetor! Eşti bun doar 
de fraier! Echipamentul D... Celia, iar ai tras 
la măsea și acu nu mai vezi bine! Numărul 
136 s-a plins că i s-au dat niște zdrenţe. De 
cîte ori să-ţi spun că un gentleman nu poartă 
haine zdrenţuite?! Numărul 136 a plătit un 
costum nou-nouţ. Era de-ajuns să aibă cîteva 
pete pentru a stîrni compătimirea, și ele se pu- 
teau obţine lesne topind din loc în loc, cu fierul 
de călcat, niște spermanţet de luminări. Dar cum 
să-ți treacă ţie prin cap? Trebuie să le fac 
singur pe toate! (Către Filch.) Dezbracă-te şi 
pune astea pe tine, dar vezi să ai grijă de ele! 

FILCH : Și cu lucrurile mele ce faceţi ? ` 

PEACHUM : Rămîn ale firmei. Echipamentul E: tî- 
nărul care a apucat zile mai bune, adică unul 
care nu s-a născut în zodia porcului. 

FILCH : Ah, şi pe ăsta îl întrebuințați? Aş putea 
să-l fac eu pe ăla cu zile mai bune ? 

PEACHUM : Nu, băiete, fiindcă nimeni nu te crede 
cînd e vorba de un necaz adevărat. Cînd spui 
în gura mare că te doare burta, nu mişti pe 
nimeni. Şi, la urma urmei, ajunge cu între- 
bările : ia hainele astea și îmbracă-le. 

FILCH: Nu sînt cam murdare? (Şi fiindcă Peachum 
îl străpunge cu privirea.) Scuzaţi, vă rog, 
scuzaţi ! 

DOAMNA PEACHUM : Hai, dăi zor, puștiule, doar 
n-o să-ţi ţin pantalonii pînă la Crăciun ! 

FILCH (devine, brusc, foarte violent): Dar pantofii 
nu-i scot! În nici un caz! Mai bine renunţ. E 

singurul dar pe care-l am de la biata mama, 
şi niciodată, nu, oricît aș cădea de jos... 
DOAMNA PEACHUM : Ia lasă prostiile! Parcă n-aş 
şti că ai picioarele murdare !... 
FILCH : Dar unde era să mi le spăl acu, în miez de 
iarnă ? 


(Doamna Pcachum îl duce îndărătul unui pa- 

ravan, apoi trece la stînga şi topește sper- 

manțet cu fierul de călcat pe stofa unui 
costum.) 


PEACHUM : Unde-i fiică-ta ? 

DOAMNA PEACHUM : Polly ? Sus! 

* PEACHUM : lar a venit pe-aici omul ăla care se 
înfiinţează totdeauna cînd lipsesc eu ?... 

DOAMNA PEACHUM : Nu mai căuta nod în papură, 
Jonathan. E cel mai fin dintre gentlemen şi 
ține foarte mult la Polly. 

PEACHUM : Zău ! 

DOAMNA PEACHUM: Şi dacă mă pricep cît de 
puțin, cred că şi Polly îl găsește foarte drăguţ. 

PEACHUM : Celia, te lepezi de fie-ta, de parcă aş 
fi milionar. Vrea să se mărite? Crezi tu că 
prăvălia asta ar mai merge măcar o săptămînă 
dacă lepădăturile ei de clienţi ar vedea aici 
numai picioarele noastre? Auzi dumneata! Un 
logodnic ? Dar ăsta ne-ar avea numaidecit la 
mînă ! Uite, aici ne-ar avea! Îţi închipui poate 
că fie-ta, în pat, își ţine gura' mai bine decît 
tine ? 

DOAMNA PEACHUM : Frumoasă părere ai despre 
fie-ta ! 

PEACHUM : Cea mai proastă. Cît se poate de proastă. 
E toată numai senzualitate ! 

DOAMNA PEACHUM : Asta, în orice caz, n-a moște- 
nit-o de la tine. 


11 


PEACHUM : Auzi dumneata, să se mărite! Fiica mea 
trebuie să fie pentru mine ca piinea pentru 
flămînd. (Răsfoieşte o carte.) Mi se pare că și 
asta e din Biblie. La urma urmei, măritișul 
nu-i decît o porcărie. O lecuiesc eu de mă- 
ritiș. 

DOAMNA PEACHUM : Jonathan, eşti pur şi simplu 
prostcrescut ! 

PEACHUM : Prostcrescut ! Și, mă rog, cum îl cheamă 
pe acest domn ? 

DOAMNA PEACHUM : Toată lumea îi spune „Șeful“ ! 

PEACHUM : Bravo, nici măcar nu l-aţi întrebat cum 
îl cheamă ? Halalsă vă fie! 

DOAMNA PEACHUM : Doar n-o să fim atît de gro- 
solane să-i cerem actul de naștere, cînd el e 
atît de distins și ne invită pe amîndouă la 
hotelul „Caracatiţei“, la un step ? 

PEACHUM : Unde? 

DOAMNA PEACHUM: La hotelul „„Caracatiţei“, la 


dans. 
PEACHUM : „Şeful“, hotelul „Caracatiţei“ ! Ia te uită, 
ia te uită... 


DOAMNA PEACHUM : Cu mine şi cu fiica mea acest 
domn s-a purtat întotdeauna numai cu mănuși 
glacé. 

PEACHUM : Mănuși glacé! 

DOAMNA PEACHUM: De altfel, nu poartă decît 
mănuși glacé. Și albe, dacă vrei să știi. Mă- 
nuși glacé albe. 

PEACHUM: Așa, va să zică, are mănuși glacé albe, 
și un baston cu mînerul de fildeș, şi ghetre, 
şi ghete de lac, și un caracter cuceritor, şi o 
cicatrice... 

DOAMNA PEACHUM: La gît!... De unde-l mai cu- 
noști și pe ăsta ? 


(Filch iese afară din boxă.) 

FILCH : Domnule Peachum, n-aţi putea să-mi mai 
daţi vreo indicație? Am fost întotdeauna pen- 
tru un sistem, și nu vreau să îndrug, așa, vorbe 
la nimereală. 

DOAMNA PEACHUM: Poftim, are nevoie de un 
sistem ! 

PEACHUM : N-are decît să facă pe idiotul. Vii astă-. 
seară, la ora șase, și ţi se va arăta tot ce e 
necesar. Cară-te ! 

FILCH : Mulţumesc, domnule Peachum, mii de mul- 
țumiri. (Iese.) j 

PEACHUM : Nu uita! Cincizeci la sută!... Și acum 
îți voi spune cine este acest domn cu mănuși 
glacé. E Mackie-Șiș! (Se repede sus, pe scări, 
spre dormitorul lui Polly.) 

DOAMNA PEACHUM: Pentru numele lui Dumne- 
zeu ! Mackie-Șiș ! Isuse ! Coboară, Isuse, și apă- 
ră-ne ! Polly ! Ce-i cu Polly ? 


(Peachum coboară încet scările.) 


PEACHUM : Polly! Polly n-a dormit acasă. Patul 
ei e neatins. 

DOAMNA PEACHUM: Atunci a invitat-o la masa 
negustorului de lînă. Să știi că așa e, Jonathan! 

PEACHUM : De-ar da Dumnezeu să fie negustorul 
de lină! 


(Domnul și doamna Peachum ies în faţa cor- 
tinei şi cîntă. Lumină aurie pentru song. De 
sus coboară o stinghie cu trei lămpi și o tă- 
bliță pe care scrie :) 
Cîntecul ÎN LOC SĂ 
PEACHUM : 
În loc să... În loc să 
Stea acasă 
Și să doarmă-n patul lor, 

De nimic nu le mai pasă 
Și nu mai visează decît aventură şi amor. 
DOAMNA PEACHUM : 
Răsare luna în Soho ! 
E vechiul refren: „Simţi palpitînd inima-n 
piept ?“ 
Îi spui şi tu: „Dacă pleci, să ştii că în veci 
te aştept !“ 
Căci iubirea-a-nceput cînd răsare luna!... 
PEACHUM : 
În loc să 
Caute-ntii un amic 
Discret, serios și mai bogat, 
Își fac de cap cîte un pic 
Și-alunecă-n noroi neapărat. 
AMÎNDOI: 
Lunan-n Soho apune acum, 
S-a stins refrenul: „Îmi simţi palpitînd 
inima ?“... 
N-ai cui să-i mai spui: „Dacă pleci, în veci 
te voi aștepta !“ 
Iubirea s-a dus, și-ai rămas în noroi! 


II 


Undeva, în inima cartierului Soho, banditul Mackie-Şiş 
își serbează nunta cu Polly Peachum, fiicaVregelui cer- 
șetorilor. 


UN GRAJD GOL 
MATHIAS (zis Mathias-Biștar, trage un foc de re- 
volver şi luminează grajdul) : Hei, dacă e careva 


pe-aici, mîinile sus! 

(Macheath intră şi face citiva vaşi de-a lun- 
gul rampei.) 


MACHEATH : E cineva pe aici ? 

MATHIAS : Nici ţipenie de om! „Putem să ne serbăm 
nunta în liniște. 

POLLY (intră îmbrăcată în rochie de mireasă): Dar 
ăsta nu-i decît un grajd! 

MAC : Deocamdată, ia loc în iesle, Polly (Către pu- 
blic.) În acest grajd va avea loc astăzi căsătoria 
mea cu domnișoara Polly Peachum, care m-a 
urmat din îndemnul inimii, spre a împărţi de 
acum înainte viaţa cu mine. 

MATHIAS : Multă lume va spune că aceasta este 
fapta cea mai îndrăzneață pe care ai făcut-o 
pînă azi: să răpești, din casa lui, pe unicul 
copil al domnului Peachum. 

MAC : Cine este, mă rog, domnul Peachum ? 

MATHIAS : Dacă l-ai întreba pe el, ţi-ar spune că 
e omul cel mai sărac din Londra. 

POLLY : Mac, sper că nu vrei să serbezi căsătoria 
noastră aici !... Ăsta nu e decît un grajd oare- 
care. Aici nu poţi să-l pofteşti pe domnul preot. 
Și nici măcar nu-i grajdul nostru. Zău, Mac. 
N-ar trebui să inaugurăm viaţa noastră cea 
nouă cu o spargere. Azi e doar cea mai fru- 
moasă zi din viaţa noastră. 

MAC: Fetiţo dragă, totul va fi precum dorești. Pi- 
ciorușul tău n-o să se-mpiedice nici măcar de 
o piatră. Se va aduce de îndată tot ce ne trebuie. 

MATHIAS : Uite, sosesc și mobilele. 


(Se aude uruitul unor camioane grele, şi vreo 

şase oameni intră, cărînd covoare, mobile, ve- 

selă etc., cu care în citeva clipe transformă 
grajdul într-un local exagerat de luxos.) 


MAC : Ciurucuri ! 


(Domnii pun jos, în stînga, cadourile, felicità 
mireasa şi dau raportul mirelui.) 


JAKOB (zis Jakob-Sfarmă-Țeste): - Felicitări! În 
Giner Street 14 erau nişte locatari la parter. 
A trebuit să-i afumăm puțin. 

ROBERT (zis Robert-Fierăstrău): Felicitări! S-a cu- 
răţat un poliţist. 

MAC: Diletanţi! 

EDE : Am făcut tot posibilul, dar în West-End trei 
inși n-au putut fi salvaţi. Felicitări ! 

MAC: Diletanţi și cîrpaci ! 

JIMMY : Un domn mai bătrîn a păţit ceva. Dar nu 
cred că e grav. Felicitări ! 

MAC: Am dat directive precise: evitaţi vărsările de 
sînge. Mi-e și silă să mă gîndesc. Niciodată n-o 
să ajungeţi oameni de afaceri! Canibali poate, 
dar oameni de afaceri, nu! 

WALTER (zis Walter-Salcie-Plingătoare): Felicitări! 
Doamna mea, acum o jumătate de oră acest 
clavecin mai aparţinea ducesei de Somerset- 
shire. 

POLLY : Dar ce mobile sînt astea? 

MAC: Îţi plac, Polly ? 

POLLY (plînge): Atiţia oameni năpăstuiţi pentru cî- 
teva mobile... 

MAC : Şi ce mobile! Ciurucuri! Ai tot dreptul să 
te necăjești. Un clavecin din lemn de trandafir, 
alături de o canapea Renaissance! Asta e de 
neiertat ! Și nici măcar n-aţi adus o masă! 

WALTER: O masă? (Așează cîteva scînduri dea- 
supra ieslei.) 

POLY : Ah! Mac! Sînt foarte nenorocită. Să spe- 
răm că cel puţin nu va veni aici domnul preot. 

MATHIAS : Vine sigur! I-am descris drumul foarte 
exact. 

WALTER (împinge ieslea la mijloc) : Poftim și-o masă? 
MAC (în timp ce Polly plînge): Soţia mea e dis- 
perată. Celelalte scaune unde sînt? Un clavecin 
şi nici un scaun! De neînchipuit! O dată mă 
însor şi eu! Ce, mi se întîmplă așa des?... 
Tacă-ţi fleanca, Salcie-Plingătoare! Cum spu- 
neam : ce, mi se întîmplă așa des să mă bizui pe 
voi? Și uite, îmi necăjiţi soţia de la început! 

EDE : Dragă Polly... 

MAC (cu o palmă, îi zboară pălăria de pe cap): 
„Dragă Polly“! Putoare! Încă un „dragă 
Polly“, şi-ţi crăp ţeasta! Cine a mai auzit una 
ca asta, „dragă Polly“ ?! Nu cumva te-ai și culcat 
cu ea ?... 

POLLY : Vai, Mac! 

EDE : Potsă mă jur... 

WALTER : Stimată doamnă, dacă unele piese lipsesc 
din garnitură, sîntem gata să mai încercăm o, 
dată... 

MAC : Un clavecin din lemn de trandafir şi nici un 
scaun ! (Rîde.) Tu, ca mireasă, ce părere ai? 

POLLY : Nu-i ăsta lucrul cel mai rău. 

MAC: Două scaune și o canapea, iar tinara pereche 
ia loc pe dușumea ! 

POLLY : Da, cam aşa e! 

MAC (tăios): Retezaţi picioarele acestui clavecin! 
Hai ! Hai ! 


(Patru oameni taie cu fierăstrăul picioarele 
instrumentului şi cîntă în acest timp.) 


OAMENII : Bill Lawgen cu Mary Syer 
Ziua trecută s-au însurat. 
Cînd la Starea civilă au sosit, 
Ea purta o rochie de furat, 
Și nici pe mire nu știa cum l-a găsit. 
Ura! 


WALTER : Și iată, stimată doamnă, că pină la urmă 
a ieșit o canapea din chestia asta... 

MAC : Aș putea să vă rog acum, domnilor, să lepădaţi 
ţoalele astea zdrenţăroase şi să vă îmbrăcaţi ca 
lumea ? În definitiv, nu e căsătoria unui oare- 
care ! Și pe tine, Polly, te-aș ruga să te ocupi de 
haleală. 

POLLY : Aici e supeul de nuntă? Ce drăguţ! Totul 
e de furat, Mac? 

MAC : Bineînţeles, bineînţeles ! 

POLLY : Aş vrea să știu ce te faci dacă auzi bătînd 
la ușă şi te trezești cu șeriful... 

MAC: Abia atunci ai vedea cîte parale face bărbatul 
tău. 

MATHIAS : Acei e absolut exclus. Toată poliţia este la 
Daventry, s-o aducă pe regină pentru înco- 
ronare. 

POLLY : Paisprezece furculițe și două cuțite ! De fie- 
care scaun cîte un cuțit! 

MAC: M-aţi dezamăgit. Asta e treabă de ucenici, nu 
de meseriași calificați. Dar bine, voi habar 
n-aveţi ce înseamnă un stil?! Trebuie să ştii 
măcar să deosebești un „Chippendale“ de un 
„Louis Quatorze“ ! 

(Banda reapare. Domnii poartă acum costume 


de seară, elegante, dar, din păcate, nu prea se 
poartă cum li-e portul.) 


WALTER : Noi am vrut să aducem numai lucruri de 
preț. Ia uită-te la lemnul ăsta! Material pri- 
ma-ntîi ! 

MATHIAS : Ssst! Ssst Îmi dai voie, şefule... 

MAC ; Polly, ia vino încoace! 

(Perechea se așază cum se cuvine pentru a 
primi felicitări.) 


MATHIAS : Să ne permiteţi, Şefule, ca în ziua cea 
mai frumoasă a vieţii dumneavoastră... în floa- 
rea carierei dumneavoastră... vreau să spun, la 
răscrucea vieţii, să vă exprimăm felicitările 
noastre cele mai sincere și cele mai fierbinţi 
şi... şi aşa mai departe. Tonul ăsta umflat e 
greţos. Aşa că, scurt pe doi: (îi strînge mîna lui 
Mac) ţin-te bine, bătrîne ! 

MAC: Îți mulţumesc, să știi că mi-ai plăcut, Mathias! 

MATHIAS (îl îmbrățișează cu emoție pe Mac): A fost 
din toată inima. Să nu-ţi pleci capul, șalupă 
bătrînă, sau, cum s-ar spune, (rînjind) cînd e 
vorba de-cap, ţin-te tare! 


(Hohote de riîs printre meseni. Deodată, cu o 
mișcare abilă, Mac îl trînteşte pe Mathias la 
pămînt.) 

MAC: Ține-ţi fleanca! Murdăriile astea păstrea- 
ză-ţi-le pentru Kitty. Sînt tocmai bune pentru o 
tirîtură ca ea. 

POLLY : Mac, nu fi atît de ordinar. 

MATHIAS : Ei nu, dă-mi voie să protestez. Kitty, o 
tirîtură... (Se ridică cu greutate.) 

MAC: Așa, protestezi ! 

MATHIAS : În fața ei niciodată nu spun murdării, 
atît de mult o respect. Dar cu felul tău de a fi, 
nu poţi să înţelegi aşa ceva. Tu te-ai găsit să 
vorbești de murdării? Crezi că nu ştiu de la 
Lucy ce-ţi ieşea din gură? Dintre noi doi, eu 
sînt ăla cu mănuși glacé. 


(Mac se încruntă la el.) 
JAKOB : Hai, hai, că doar am venit la nuntă. 


(Îl trag deoparte.) 

MAC : Frumoasă nuntă ! Ce zici, Polly ? De ziua nun- 
ţii tale ești nevoită să vezi în jur adunătura asta 
de pușlamale. Ți-ar fi trecut prin minte că o 
să mă lase baltă în halul ăsta ?... Bagă la cap! 

POLLY : Eu găsesc că e foarte drăguţ. 

ROBERT : Aiurea! Nici nu poate fi vorba „să te 
lăsăm baltă“. Se ivește uneori cîte o deosebire 
de păreri. Kitty a ta e tot atît de bună ca 
oricare alta. Hai, rablă bătrînă, scoate odată 
cadoul de nuntă! 

TOȚI : Hai, hai! Cadoul! 

MATHIAS (jignit): Poftim! 

POLLY : Ah, un dar de nuntă! Ce drăguţ din partea 
dumitale, domnule Miathias-Biştar. Ia te uită, 
Mac, ce cămașă de noapte drăguță ! 

MATHIAS : Asta tot murdărie o fi, Șefule? 

MAC: Lasă. N-am vrut să te jignesc tocmai în ziua 
asta solemnă. 

WALTER: Dar de asta ce spuneţi? „Chippendale“! 
(Dezvelește o uriașă pendulă de birou, în stil 
„„Chippendale“.) 

MAC: „Quatorze“ ! 

POLLY : Minunat! Ce fericită sînt! Nici nu găsesc 
cuvinte. Atențiile voastre sînt fantastic de dră- 
guțe. Păcat numai că n-avem și o locuință potri- 
vită... Nu-i aşa, Mac ? 

MAC : Ei, sîntem abia la început, și arice început e 
greu. Îţi mulțumesc, Walter. Și-acum, strîngeţi 
fleacurile astea. Mincarea ! 

JAKOB (în timp ce ceilalţi s-au apucat să pună taci- 
murile): Eu, bineînţeles, iar n-am adus nimic! 
(Lui Polly, plin de zel.) Vă rog să credeţi, mi-e 
foarte neplăcut. 

POLLY : Dar n-are nici o importanță, domnule Ja- 
cob-Sfarmă-Țeste. 

JACOB : Dar băieţii se întrec cu darurile, şi eu stau 
ca un bleg. Puneţi-vă în locul meu. Așa mi se-n- 
timplă întotdeauna. Aș putea să vă povestesc 
niște chestii de să vă stea mintea în loc! De- 
unăzi o întîlnesc pe Jenny-Speluncă. Ei, zic eu, 
scroafă bătrînă... (Îl vede pe Mac chiar în spa- 
tele lui și pleacă, fără să mai scoată o vorbă.) 

MAC (o conduce la locul ei): Polly, e cel mai fin 
supeu pe care l-ai gustat vreodată. Luaţi loc, 
vă rog! 


(Toţi se aşază la masă.) 


EDE (arătînd serviciul): Frumoase farfurii! Hotel 
„Savoy“! 

JACOB : Ouăle cu maioneză de la „Selfridge“. Tre- 
buia să avem și pateu de ficat de giscă. O 
găleată întreagă. Dar pe drum a dat-o gata 
spartu ăsta de Jimmy, care bagă în el ca într-o 
gaură. 

WALTER : Oamenii subțiri nu zic „gaură“. 

JIMMY : Măcar azi ai putea să nu te repezi la ouă 
ca un hămesit... 

MAC : Da’ nu ştie careva să cînte? Să ne desfătăm 
niţel ! 

MATHIAS (se îneacă rîzînd): „Să ne desfătăm“ ? Ce 
mai vorbe ştie Seful! 


(Atins de privirea ucigătoare a lui Mac, se 
așază la loc, intimidat.) 


MAC (îi smulge unuia farfuria din mînă): N-aş fi 
vrut să începem dintr-o dată cu masa. În loc să 
văd cum năvăliți la mîncare, vorba aia „şo pe 
ea și n-o lăsa“, mi-ar fi plăcut să vă îngrijiţi 
întîi de oarecare atmosferă. La alții, în ocazii 
de-astea... 

JACOB : Ce era să facem? 

MAC : Vrei să mă gîndesc eu la toate? Nu vă cer să 
faceţi operă aici. Dar putea să mai fie și altceva 
decît crăpelniţă și sughiţuri de rîs. Uite, așa îţi 
dai seama dacă te poţi bizui pe prieteni... 

POLLY : Nisetrul e minunat, Mac. 

EDE: Așa ceva n-ai mai halit. Dar la Mackie-Șiș 
o să aveţi în fiecare zi. Aţi dat lovitura! Eu am 
spus întotdeauna: Mac e o partidă straşnică 
pentru o fată care are gusturi subţiri. Chiar ieri 
vorbeam cu Lucy... 

POLLY : Lucy ? Cine e Lucy, Mac? 

JACOB (jenat): Lucy ? Ei, ştiţi, nu trebuie să luaţi 
în serios chestia asta... 


(Mathias s-a ridicat în picioare şi face semne 
mari cu mîna, în spatele lui Polly, ca să-l 
determine pe Jacob să tacă.) 


POLLY (îl observă): Vă trebuie ceva ?... Sarea ?... Ce 
spuneaţi, domnule Jacob ? 4 
JACOB : Oh, nimic, absolut nimic! De fapt, nici 

n-am vrut să zic ceva. M-a luat gura pe dinainte. 

MAC : Ce-ai în mînă, Jacob ? 

JACOB : Un cuțit, Șefule. 

MAC : Și ce-ai în farfurie ? 

JACOB : Un păstrăv, Șefule. 

MAC: Va să zică, măninci păstrăv cu cuțitul ? Nemai- 
auzit! Ai mai văzut așa ceva, Polly? Măniîncă 
pește cu cuțitul. Cine face asta e pur şi simplu 
un porc! Înţelegi, Jacob ? Bagă la cap. Ai să ai 
mult de furcă, Polly, pînă să scoţi oameni din 
lăpădăturile astea ! (Pauză.) Și nu vreţi să cîn- 
taţi ceva, ca să înfrumusețăm ziua de azi? Tre- 
buie să fie iar o blestemată de zi obișnuită, 
tristă, împuţită, ca întotdeauna ? Măcar e cineva 
de pază la uşă ? Și de asta trebuie să mă ocup? 
Vreţi să stau chiar eu în faţa ușii, în ziua căsă- 

toriei mele, ca voi să vă îndopaţi aici pe soco- 
teala mea ? 

WALTER (mîrîind): Cum adică, „pe socoteala mea“ ? 

JIMMY : la mai las-o, Walter! Mă duc eu! Cine 
dracu să mai vie şi aici ? (lese.) 

JACOB : Ar fi nostim, într-o zi ca asta, să-i umfle pe 
toţi nuntașii ! 

JIMMY (năvăleşte înăuntru): Hei, Șefule! Poliţia! 

WALTER : Tigrul de Brown ! 

MATHIAS : Aiurea ! E părintele Kimball. 


(Intră Kimball.) 


TOȚI (urlînd) : Bună seara, sfinţia-ta. 

KIMBALL : Ei, uite că tot am dat de voi. Vă găsesc 
într-un adăpost umil, dar e terenul și casa 
proprie... 

MAC : ...a ducelui de Devonshire. 

POLLY : Bună seara, sfinţia-ta. Ah, sînt atît de feri- 
cită că sfinţia-ta, în cea mai frumoasă zi a vie- 
ţii noastre... 

MAC: Și acum, vă rog,.un cor în cinstea sfinţiei-sale, 
părintele Kimball. 

MATHIAS : N-ar merge cintecul lui Bill Lawgen și 

` Mary Syer ? 

JACOB : Ba da. Să ştii că s-ar potrivi. 

KIMBALL: Bravo, băieți, înălțați-vă glasurile... 

MATHIAS : Să începem,domnilor ! 

(Trei inşi se ridică și cîntă searbăd, tremurat 
şi şovăitor.) 
Cîntec de nuntă pentru oameni nevoiași 
Bill Lawgen cu Mary Syer 


Ziua trecută s-au însurat. 
(Vorbit.) Ura ! Ura ! Să trăiască! Ura! 

(Cîntat.) Cînd la Starea civilă au sosit, 


Ea purta o rochie de furat, 
Și nici pe mire nu știa cum l-a găsit ! 


(Vorbit.) Ura! 

(Cîntat.) Ştii ce-ţi face nevestica ? 

(Vorbit.) Nu! 

(Cîntat.) Umblă haihui, mititica, zău ! 
(Vorbit.) Ei şi ? Să trăiască! Ura! Ura ! Ura ! 
(Cîntat.) Billy Lawgen mi-a spus încîntat : 


„Mie îmi ajunge cît mi-a dat !“ 


(Vorbit.) Porcul! Ura! 
MAC: Asta e tot? Lamentabil! 
MATHIAS (se îneacă iarăși de rîs): „Lamentabil“, ce 


mai vorbe ştie Șeful! Asta e chiar cuvîntul ni- 
merit, domnilor, lamentabil. 


MAC: Tacă-ţi fleanca ! 
MATHIAS : Ei, vreau să spun că a lipsit avîntul, 


căldura... şi aşa mai departe. 


POLLY : Domnilor, dacă nimeni nu vrea să declame 


ceva, atunci am să vă prezint eu, cum o să mă 
pricep, o mică scenă. Voi încerca să imit o fată 
pe care am văzut-o cîndva într-o cîrciumioară 
din Soho. Era fata care spăla vasele și trebuie 
să ştiţi că toţi rideau de ea, și atunci ea se 
răstea la clienţi şi le spunea ceea ce am să vă 
cînt acum. Va să zică, asta e tejgheaua. Trebuie 
să v-o închipuiţi grozav de murdară, și în dosul 
ei stătea ea, zi şi noapte. Asta e găleata şi asta 
e cîrpa cu care ştergea paharele. Acolo unde 
staţi erau domnii care riîdeau de ea. Rideţi și 
voi, ca să fie la fel; dar dacă nu puteţi, nu e 
nevoie. (Începe să spele imaginar paharele şi 
să bombăne.) Şi acum să zică cineva dintre voi, 
(îl arătă pe Walter) uite, dumneata: „Ei, cînd 
îți vine vaporul, Jenny ?“ 


WALTER : Ei, cînd îţi vine vaporul, Jenny ? 

POLLY : Și altul, uite, dumneita, să zică: „Tot mai 
freci paharele, Jenny, logodnica piraților ?“ 

MATHIAS : Tot mai freci paharele, Jenny, logodnica 
piraţilor ? 

POLLY : Așa. Și acum încep. 


(Lumină aurie pentru song. De sus coboară o 
stinghie cu trei lămpi şi o tăbliță pe care 
scrie :) 


JENNY, LOGODNICA PIRAȚILOR 


1 


Domnii mei, vedeţi, astăzi spăl pentru voi 
pahare, 

Fac patul pentru orișicare, 

Şi îmi daţi cîte un penny, şi vă mulţumesc 
frumos, 

Și îmi rabd ticăloşia în acest hotel soios. 

Dar nu ştiţi cu cine staţi de vorbă !... 

Nici nu ştiţi cu cine staţi de vorbă !... 

Într-o seară-n port va fi scandal, 

Toţi vor alerga la mal, 

Întrebînd ce s-a-ntîmplat. 

Eu, surizînd, voi sta lingă pahare. 

Veţi şopti : „De ce zimbeşte-oare ?“ . 

Și un vas cu opt pînze 

Și cu cincizeci de tunuri 

Va pătrunde-n port. 

Rizînd mi-aruncă un ban şi îmi spune 
fiecare. 
„Spală pahare !“ 
Iar eu iau bănuţul vostru, îmi văd de 
dereticat, 

(Vorbit.) 

Dar la noapte din ei nimeni nu va mai 
dormi în pat! 
Căci nu ştiţi cu cine-aţi stat de vorbă ! (bis) 
Într-o seară-n port va trage tunul 
Și toţi vor întreba : „Ce s-a întîmplat ?* 
Voi mă veţi vedea rizînd lîngă fereastră 
Și veţi spune : „Are-un rîs ciudat“... 
Iar corabia cu opt pînze 
Și cu cincizeci de tunuri 
Va trage-n oraș! 

Și atuncea, domnii mei, risul o să vă-ngheţe, 
Căci zid după ziq cădea-va, 
Totuna cu pămîntul va ajunge orașul, 
Dar în picioare rămîne-un hotel. 
Și miraţi întreabă toţi : „Cine stă-n 

el ?* (bis) 
Vă veţi frămînta atunci cumplit 
Cum de a rămas doar el singur nelovit ? 
Veţi vedea cum ies eu liniștită-n zori... 
Și-ngroziţi veţi murmura : 
„Cum ! Ea era ?“ 
Iar corabia cu opt pînze 
Și cu cincizeci de tunuri 
Steag negru va-nălţa ! 

Pe la prînz vor cobori sute de marinari 
Și se vor apropia în umbră, 

Pe fiecare om din poartă l-or înhăţa. 
Legaţi i-or aduce pe toți în fața mea 

Și mă vor întreba : „Să-i ucidem ?“ 

De voi vor întreba : „Să-i ucidem ?“ 

Va fi pace-n port în ziua aceea sumbră, 


Și eu o să spun : „Să moară toţi!“ 
Mulțumită voi striga atuncea : 

(Vorbit.) „Toţi!“ 

La fiecare cap ce va cădea, eu voi spune: 
„Hopla !* 

Iar corabia cu opt pînze 

Și cu cincizeci de tunuri 

Cu mine va pleca ! 

MATHIAS : Foarte nostim, amuzant ! Le-așterne bine 
stimata doamnă ! 

MAC : Ce va să zică aia amuzant? Asta nu e amu- 
zant, idiotule! E artă! Ai fost extraordinară, 
Polly ! Dar pentru asemenea adunătură de gu- 
noaie — să mă scuze sfinția-sa — e păcat de 
osteneală. (Încet, către Polly.) Să ştii că nu-mi 
place de loc să te izmenești așa. Mai bine lasă-te 
de figurile astea ! 


(La masă se iscă hohote de ris. Banda se dis- 


St trează pe seama preotului.) 


MAC: Dar ce aveţi în mînă, părinte? 

JACOB : Două cuțite, șefule. 

MAC: Și ce aveţi în farfurie? 

KIMBALL : Cred că nisetru. 

MAC: Așa. Și dumneata mănînci nisetrul cu cuțitul ? 

JAKOB : Nemaiauzit! Mănîncă pește cu cuțitul? 
Cine face așa ceva e pur și simplu un... 

AC: Porc! Înţelegi, Jakob ? Bagă la cap! 

IMMY (năvălind înăuntru): Hei, Şefule ! Poliţia! 
Şeriful în persoană. 

ALTER : Brown, Tigrul! 

AC: Da. Exact! Acesta este „Tigrul de Brown“, 
şeriful numărul 1 al Londrei, stăpînul închi- 
sorii „Old Bailey“, care va intra acum în umi- 
lul adăpost al lui Macheath. Băgaţi la cap ! 


(Bandiţii se ascund pe unde pot.) 

JAKOB : Ne așteaptă ştreangul! 
(Brown intră.) 


MAC: Hallo, Jackie! 

BROWN : Hallo, Mac! Nu prea am timp, trebuie să 
plec numaideciît. Era nevoie neapărat de un 
grajd străin ? Asta-i iar o spargere ! 

MAC: Lasă, Jackie, ne simţim atît de bine aici! Mă 
bucur că ai venit şi tu la nunta vechiului tău 
prieten, Mac. Îţi prezint pe soţia mea, născută 
Peachum. Polly, acesta este Brown, zis Tigrul, 
nu-i așa, bătrîne ? (Îl bate pe umăr.) Şi aceștia-s 
prietenii mei, Jackie. Trebuie să-i mai fi văzut 
tu cîndva... 

BROWN (jenat): Mă aflu aici ca simplu particular... 

MAC: Şi ei. (Îi strigă; ei vin cu mîinile ridicate.) 
Hei, Jakob ! 

BROWN : Ăsta e Jakob-Sparge-Țeste. Mare porc ! 

MAC: Hei, Jimmy ! Robert! Walter ! 

BROWN: Mă rog! De data asta să închidem ochii! 

MAC: Ede ! Mathias ! 

BROWN : Luaţi loc, domnilor, luaţi loc! 

TOȚI: Vă mulțumim, domnule ! 

BROWN : Mă bucur s-o cunosc pe fermecătoarea so- 
ție a vechiului meu prieten, Mac. 

POLLY : N-aveţi de ce, domnule! 

MAC: Hai, așază-te, șalupă hîrbuită, și navighează 
pe aceste valuri de whisky! Dragă Polly, dom- 
nilor ! În mijlocul dumneavoastră se află azi 
un om pe care nepătrunsa înțelepciune regească 
l-a aşezat mai presus de concetățenii săi și care 
a rămas totuși prietenul meu, în ciuda tuturor 
furtunilor, primejdiilor şi aşa mai departe. 
Mă-nţelegeţi... și înţelegi şi tu, Brown, ce vreau 
să spun. Ah, Jackie, îți aduci aminte cînd ne 
făceam serviciul militar amîndoi ca soldaţi în 

armata din India? Ah, Jackie. hai să cintăm 
iar cîntecul tunurilor ! 


(Se așază amîndoi pe masă. Lumină aurie de 
song. De sus coboară o stinghie cu trei lămpi 
și o tăbliță pe care scrie :) 


CÎNTECUL TUNURILOR 


1 


Cu Johny-am fost, și cu Jim, ți-amintești ? 
Și George chiar sergent a ajuns.. 
Dar nu te-ntreabă-n armată cine ești. 
Ordinu-i ordin, și ţi-e de-ajuns ! 
Soldatul doarme 
Pe unde-apucă, 
Aşa e-n război ! 
Departe-n colonii 
De ce te lupţi, nu ştii. 
Bei și măniînci pe drumuri, 
Te culci comod pe tunuri, 
Trăieşti mereu în praf, noroi... 
Aşa e-n război !... 


2 


Johny de loc nu era încîntat, 
Și Jim se plictisea de moarte. 
Dar George pe-amîndoi mereu i-a îndemnat : 
„Hai să mergem, băieţi, mai departe !“ 
Soldatul doarme 
Pe unde-apucă, 
Aşa e-n război ! 
Departe-n colonii 
De ce te lupţi, nu ştii. 
Bei și mănînci pe drumuri, 

Te culci comod pe tunuri, 
Trăieşti mereu în praf, noroi... 
Aşa e-n război !... 


3 


John a murit și-apoi s-a dus, 
Şi George de mult e cenușă... 
Dar sîngele lor n-a fost de-ajuns, 
Și-un alt război bate miine la uşă! 
Soldatul doarme 
Pe unde-apucă. 
Așa e-n război ! 
Departe-n colonii 
De ce te lupţi, nu știi. 
Bei şi mănînci pe drumuri, 
Te culci comod pe tunuri, 
Trăieşti mereu în praf, noroi... 
Așa e-n război !... 


MAC: Uitaţi-vă la noi, prieteni din tinereţe. Valurile 

sălbatice ale vieţii ne-au despărţit, iar intere- 
sele profesiunilor noastre sînt cu totul deose- 
bite, ba unii ar putea spune chiar că se bat 
cap în cap. Și totuși, prietenia noastră a supra- 
viețuit tuturor încercărilor. Băgaţi la cap! 
Castor și Pollux, Hector şi Andromaca, și așa 
mai departe. Rareori s-a întîmplat ca eu, un 
simplu spărgător, să dau o mică lovitură, mă 
rog, ştiţi ce vreau să spun, fără să-i cedez și lui 
o parte — o parte importantă, Brown — drept 
chezășie și dovadă a credinţei mele nezdrunci: 
nate. După cum rareori s-a întîmplat — Jakob 
scoate cuțitul din gură — ca el, atotputernicu 
şef al poliţiei, să pregătească o razie fără să- 
facă întîi un mic semn prietenului din tinereţe 
Ei, și așa mai departe. În definitiv, e chestie 


de reciprocitate ! Băgaţi la cap ! (Îi ia pe Brown 
de braţ.) Da, bătrine Jackie, mă bucur că ai 
venit, asta zic și eu prietenie! (Pauză. Între 
timp, Brown privește îngîndurat un covor.) 
Şiraz veritabil. 

BROWN : De la Societatea de covoare orientale. 

MAC : Da. De-acolo ni le procurăm. Ştii, aveam mare 
nevoie să fii azi cu noi. Sper că nu riști vreo 
neplăcere, în situaţia ta. 

BROWN : Ştii bine, Mac, ție nu-ţi pot refuza nimic. 
Trebuie însă să plec, am o groază de treburi 
pe cap; dacă la încoronarea reginei s-ar în- 
tîmpla cel mai mic lucru... 

MAC: Ascultă, Jackie, socrul meu e o miîrțoagă afu- 
risită. Dacă ar încerca să-mi facă vreo porcărie, 
crezi că la „Scotland Yerd“ există ceva împo- 
triva mea ? 

BROWN: La „Scotland Yard“ nu există nici atîtica 
împotriva ta. 

MAC : Bineînţeles ! 

BOWN: Am avut eu grijă să aranjez totul... Noapte 
bună! 

MAC : Nu vreţi să vă sculaţi în picioare? 

BOWN (către Polly): Toate cele dorite! (Iese, con- 
dus de Mac.) 

JAKOB (care, împreună cu Mathias şi Walter, a vor- 
bit între timp cu Polly): Trebuie să recunosc 
că adineauri, cînd am auzit că vine Tigrul; nu 
mi-am putut înăbuși niţică teamă. 

ATHIAS : După cum vedeţi, doamnă, noi avem re- 
laţii cu crema autorităţilor. 

ALTER : Da, Mac are întotdeauna nişte combinaţii 
de care noi, ăştia, habar n-avem: Dar și noi 
avem mica noastră combinație. Domnilor, e 
nouă jumătate ! 

MATHIAS : Şi-acum vine lovitura ! 


(Toţi trec în stînga, îndărătul covorului care 
ascunde ceva. Iniră Mac.) 


MAC: Ce s-a întîmplat ? 
MATHIAS : Şefule, încă o mică surpriză. 


(Cîntă după covor cîntecul lui Bill Lawgen, 
încet și plin de sentiment. Dar la „nici nu știa 
cum l-a găsit“, Mathias trage covorul şi toți 
cîntă mai departe, zbierînd și bătînd în tăblia 
patului care fusese ascuns după covor.) 


MAC: Vă mulţumesc, prieteni, vă mulţumesc. 
WALTER : Şi acuma : plecare discretă... 


(les cu toţii.) 


MAC: Și acum, sentimentele își cer și ele dreptul 
Astfel, omul ar ajunge o fiară de profesie. 
Vino lîngă mine, Polly ! 

(Muzică.) 


MAC: Vezi luna strălucind peste Soho ? 
POLLY : O văd, iubite. Auzi cum îmi bate inima? 
MAC: O aud, iubito ! 

POLLY : Oriunde vei merge, voi merge și eu. 
MAC : Şi oriunde vei fi, alături de tine voi fi. 
AMÎNDOI (cîntă): - 

Noi n-avem nici acte de la primar, 

Şi nici-o floare nu-i pe altar, 

Rochia de nuntă de unde-o ai, nu știi, 

Şi n-ai lămiîiţă-n păr! 

La blidul din care-ai mîncat nu privi, 
Aruncă-l, nu mai zăbovi! 

Iubirea ţine sau se stinge-ncet, 

Ecoul ei e-un regret !... 

III 


Pentru Peachum, care cunoaşte asprimile vieţii, pierderea 
fiicei sale înseamnă ruină completă. 


MAGAZINUL CU ARTICOLE PENTRU CER- 
ȘETORI AL LUI PEACHUM 


(În dreapta, Peachum şi doamna Peachum. În 
prag stă Polly, cu pardesiu și pălărie, ținînd o 
valiză în mînă.) 

DOAMNA PEACHUM: Te-ai măritat? Poftim! O 
împopoţonezi și pe faţă şi pe dos cu rochii, cu 
pălării, cu mănuși, cu umbreluțe de soare, și 
după ce te-a costat cît o corabie cu pînze, dum- 
neaei naufragiază singură la gunoi, ca o ceapă 
degerată. Te-ai măritat într-adevăr ? 


(Lumină aurie pentru song. De sus coboară o 
stinghie cu trei lămpi și o tăbliță pe care 
scrie :) 

BARBARA SONG 


PRINTR-UN MIC CÎNTEC, POLLY ÎŞI LA- 
MUREȘTE PĂRINȚII ASUPRA CASATO- 
RIEI SALE CU BANDITUL MACKEATH 


POLLY : 
Pe vremuri visam, cu un suflet curat 
— Cum desigur c-a fost și al tău — 
La ziua cea mare, cînd vine-un bărbat 
Și te cere. Gîndeam : Ce-o să-i spun ? 
Chiar dac-o fi bogat, 
Drăguţ cu mine, 
Și-o purta mereu guler curat, 
Și de-o şti unei femei ce se cuvine, 

Eu voi răspunde: Nu! 

Să rămii indiferentă și de sus să-l priveşti ! 
Luna strălucea pe-un cer senin, 

Barca luneca pe lacu-albastru, lin, 

Dar nimic nu m-a mișcat! 

Nu se poate la poruncă să iubeşti ! 

Nu se poate să te dai oricui 

Cînd îţi cere ca să fii a lui, : 
Rîzi de el și răspunde: NU !... 


Din Kent a vepit mai întîi să se-nsoare 
Cu mine-un bărbat foarte bun. 

Al doilea avea într-un port trei vapoare, 
Iar al treilea mă iubea ca nebun, 

Era foarte bogat, 

Drăguţ cu mine, 

Și mereu avea guler curat. 

Cu toţii au vrut viața lor să mi-o închine, 
Dar la toţi le-am spus scurt : NU! 

Să rămii indiferentă și doar de sus să îi privești! 
Luna strălucind pe-un cer senin, 

Barca lunecînd pe lacu-albastru, lin, 

Cu nimic nu m-au mişcat ! 

Nu se poate la poruncă să iubești, 

Nu se poate să te dai oricui. 

Ca să nu fii jucăria lui, 

Rizi de el şi răspunde: NU ! 


Dar iată, -ntr-o seară cu ceru-nsi:..i:!, 
Veni unul ce nu m-a rugat. 

La mine alene-a intrat, 

Pălăria în cuier și-a aruncat 

Și... nu mai știu ce-a urmat. 

Acesta n-avea un ban, 


34 


Era un biet golan, 

Nici măcar nu avea gulerul curat. 

Cum să se poarte cu o doamnă nu avea habar, 
Dar lui nu i-am spus scurt: NU! 

Acum e-n zadar. 

De vrei să rizi, nu poţi, 

„Ce-mi pasă“ nu mai spui... 

Luna-ncet trecea pe-un cer senin, 
Barca luneca cu noi pe lacul lin, 

Și simțeam că sînt numai a lui. 

Nu se poate cînd ţi-e scris să îl iubești, 
Nu se poate inima să ţi-o opreşti. 

Cînd apare fericirea ta, 

Nu trebuie să mai spui: NU! 


PEACHUM : Va să zică, a ajuns ţiitoarea uuni cri- 
minal... Halal să-i fie ! Bună treabă ! 

DOAMNA PEACHUM : În definitiv, dacă ești atît de 
imorală încît să te măriți, de ce să alegi tocmai 
un hoţ de cai, un spărgător? O să te coste scump, 
fetițo ! Dar trebuia să mă aştept la așa ceva. 
De cînd erai mică ne luai de sus, parcă ai fi 
fost regina Angliei ! 

PEACHUM : Va să zică e adevărat, s-a căsătorit? 

DOAMNA PEACHUM : Da, aseară la orele cinci. 

PEACHUM : Cu un bandit notoriu! E o dovadă că 
omul ăsta e de-o îndrăzneală nemaipomenită. 
Dacă îmi dau fiica, ultimul sprijin al bătrîne- 
telor, întreprinderea mea se prăbuşeşte și nici 
un chior nu mai dă pe-aici. Eu nu mă-ndur să 
risipesc nici cît negru sub unghie, ca su nu mu- 
rim de foame. Dacă ne-am descurca toţi trei 
la iarnă-cu surcelele pe care le avem, poate 
om mai da ochii şi cu primăvara. Poate... 

DOAMNA PEACHUM: La urma urmei, ce ai de 
gînd? Asta e mulţumirea pentru toate cîte 
le-am făcut? Jonathan, înnebunesc! Mi se în- 

virteşte capul. Nu mai pot... Oh! (E gata să 
leşine.) Un pahar de coniac. 

PEACHUM : Uite în ce stare ai adus-o pe maică-ta. 
Hai, iute! Va să zică, ţiitoarea unui criminal !... 
Halal să-i fie! Bună treabă. Cum a pus-o la 
inimă, biata femeie ! 


(Polly se întoarce cu o sticlă de coniac.) 


Asta a rămas singura mîngîiere a sărmanei tale 
mame. 
POLLY : Poţi să-i dai, fără grijă, două pahare. Mama 
suportă şi porția dublă cînd nu se simte bine. 
O pune imediat pe picioare. 
(În tot timpul scenei, Polly are o înfățișare 
foarte fericită.) 
DOAMNA PEACHUM: (îşi vine în fire): Hai, nu te 
mai preface că ţi-e milă de mine și îmi porţi 
de grijă! 


(Intră cinci bărbaţi.) 


CERȘETORUL: Protestez cu toată energia ! În ma- 
gherniţa asta nu găseşti un ciot ca lumea! Nu- 
mai cîrpăceli, pe care nici nu face să-mi zvîrl 
banii... 

PEACHUM : Și ce-ai vrea? E un picior de lemn ca 
oricare altul. Dar mai spală-l și tu. 

CERȘETORUL : Așa! Și atunci de ce nu cîştig şi eu 
ca oricare altul? Nu! Cu mine nu se prinde! 
(Aruncă cît colo piciorul de lemn.) Dacă e vorba 
să port asemenea ciot, n-am decît să-mi retez 
piciorul meu... 

PEACHUM : Ce vă închipuiţi că pot să fac eu dacă 
oamenii au o inimă de piatră? Cinci picioare 
de lemn de v-aş da, tot aia ar fi! În cinci 
minute, îţi fac din orice om o epavă atît de 

jalnică, încît ar plinge și cîinii văzîndu-l. Ce 
vină am eu dacă oamenii nu pling? Na! Mai 
ține un ciot dacă ăla nu-ţi ajunge! Dar ai 
grijă de sculele tale! 

CERȘETORUL : Cu ăsta o să meargă. 

PEACHUM (îi încearcă altuia o proteză): E pielea 
proastă, Celia, și cauciucul e infect. (Către al 
treilea.) Buboiul ăsta începe să dea înapoi. De 
altfel, e ultimul. Acum putem s-o luăm iar de 
la început. (Cercetîndu-l pe al patrulea.) Sigur, 
rîia naturală e altceva decît rîia artificială! 
(Către al cincilea.) Dar ce-i mutra asta pe tine? 
Iar te-ai îndopat ! De data asta nu-ţi mai merge! 

CERȘETORUL : Domnule Peachum, vă jur că n-am 
mîncat mai nimic. Așa arăt eu de la.natură, 
ce pot să fac? 

PEACHUM : Nici eu nu pot să fac nimic. Ești con- 
cediat ! (Revine încă o dată la cel de al doilea 
cerșetor.) Între „a emoţiona“ şi „a exaspera“ e 
o mare deosebire, iubitule! Eu am nevoie să 
fiți artişti. Astăzi doar artiștii știu să emoţio- 
neze publicul. Dacă ați lucra ca ei, ar trebui 
să vă aplaude trecătorii. Dar ţie nu-ţi trece 
nimic prin cap! Așa că, vezi, n-am de ce să-ţi 
prelungesc angajamentul (Cerșetorii ies.) Şi 
acum, Polly, spune, ce-ai de gînd? 

POLLY : Uită-te, te rog, la el: e oare bărbat fru- 
mos? Nu! Dar are din ce trăi. Îmi asigură o 
viață comodă. E un excelent spărgător și un 
bandit cu experienţă, cu vederi largi. Știu sigur 
că are bani puşi deoparte. Aș putea chiar să-ţi 
indic cifra exactă. Încă vreo cîteva afaceri reu- 
șite, și ne putem retrage la ţară, într-o mică 
fermă, la fel ca domnul Shakespeare, pe care 
tata îl preţuiește atît de mult... 

PEACHUM : Mă rog, e foarte simplu. Te-ai căsătorit. 
Dar ia gîndește-te... Ce face o femeie cînd s-a 
căsătorit ? Divorţează, nu? E greu de ghicit? 

POLLY : Nu înţeleg ce vrei să spui. 

DOAMNA PEACHUM: : Divorţezi ! 

POLLY : Dar îl iubesc, de ce să divorţez ? 

DOAMNA PEACHUM : Ia ascultă, ţie nu ţi-e rușine 
de loc ? 

POLLY : Mamă, dacă ai iubit și tu vreodată... 

DOAMNA PEACHUM : Iubit !... Cărţile alea bleste- 
mate pe care le-ai citit, alea ți-au sucit capul! 
Polly, dar toate femeile fac așa... 

POLLY : Atunci eu sînt o excepţie. 

DOAMNA PEACHUM: Atunci am să-ţi tăbăcesc 
dosul, madam Excepţie ! 

POLLY : Toate mamele fac aşa, dar e degeaba. Iubi- ' 
rea crește cu cît e dosul mai tăbăcit! 

DOAMNA PEACHUM : Polly, vezi să nu-mi sară 
țandăra ! 

POLLY : Nu vă las să-mi răpiți iubirea. 

DOAMNA PEACHUM: Dacă mai spui o vorbă, îţi 
ard o palmă. 

POLLY : Dar iubirea e lucrul cel mai de preţ pe 
lume. 

DOAMNA PEACHUM : Adevărat, de-aia are ăsta mai 
multe neveste. Cînd o să-l spînzure, se vor pre- 
zenta cel puţin o jumătate de duzină de văduve, 
și fiecare cu un plod în braţe. Ah, Jonathan! 

PEACHUM : Să-l spiînzure?! Bună idee țira venit! 
Ieşi tu niţel afară, Polly. (Polly iese.) Perfect! 
Asta face patruzeci de pfunzi ! 

DOAMNA PEACHUM: Înţeleg! Îl dăm pe mîna 
șerifului. 

PEACHUM: Sigur că da! Unde mai pui că ni-l 
spînzură pe gratis.. Două muște dintr-o lovi- 
tură. Dar trebuie să aflăm unde e ascuns. 

DOAMNA PEACHUM : Îţi spun eu exatt, dragul meu. 
La damele lui, acolo stă ascuns. 

PEACHUM : Alea n-or să-l denunțe ! 

DOAMNA PEACHUM : Las’ pe mine! Banul stăpi- 
nește lumea. Mă duc numaidecit la Turnbridge 
și vorbesc cu fetele. Dacă în două ore acest 
domn se întilnește măcar cu una dintre ele, 
l-am și predat poliţiei. 

POLLY : (care a ascultat la ușă): Dragă mamă, faci 
drumul de pomană. Mai degrabă se duce Mac 
singur la pușcărie decit să se întilnească cu o 
femeie din alea. Și chiar dacă s-ar duce la 
„Old Bailey“, şeriful i-ar oferi un cocktail şi, 
la o ţigară bună, ar discuta amindoi despre o 
anumită afacere de pe strada noastră, unde se 
petrec lucruri nu tocmai curate. Fiindcă trebuie 
să știi, tăticule, că șeriful a petrecut foarte 
bine la nunta mea. 

PEACHUM : Cum îl cheamă pe șerif? 

POLLY : Îl cheamă Brown. Dar i se zice Tigrul. 
Toţi cei care se tem de dînsul îi spun Brown- 
Tigrul. Dar soţul meu, vezi mata, îi spune 
Jackie,! Pentru el e pur și simplu scumpul lui 
Jackie. Sint prieteni din tinereţe. 

PEACHUM: Zi așa, ăştia doi sînt prieteni. Șeful 
poliției și regele criminalilor ! Cred că sînt sin- 
gurii prieteni din acest oraș. 

POLLY (poetic): De fiecare dată cînd sorbeau îm- 
preună un pahar de cocktail, se mîngiiau unul 

„ pe altul pe obraz și spuneau: „Dacă mai dai 
tu unul pe git, mai dau și eu unul“. Și de cite 
ori se ducea unul afară, celuilalt i se umezeau 
ochii şi spunea: .„Dacă te duci tu undeva, mă 
duc și eu !“... Împotriva lui Mac nu există nici 
atitica la „Scotland Yard“. 

PEACHUM : Ia te uită! De marți seara pînă joi di- 
mineața, domnul Macheath, un domn care de- 
sigur e de mai multe ori însurat, a ademenit-o 
pe copila mea, Polly Peachum, să părăsească 
locuința părintească, sub pretextul căsătoriei. 
Pe acest temei, înainte de sfîrşitul săptămînii, 
el va fi agăţat de ștreangul ce i se cuvine. 
„Domnul Macheath, pe vremuri purtați mănuși 
glacé albe, aveaţi un baston cu minerul de 
fildeș şi o cicatrice la gît și frecventaţi hotelul 
«Caracatiţei». Acum nu v-a mai rămas decit 
cicatricea, care, fireşte, avea valoarea cea mai 
redusă printre semnele dumneavoastră parti- 
culare, și nu mai frecventaţi decît celula cu 
gratii, iar în curînd nu veţi mai frecventa pro- 
babil nimic...“ 

DOAMNA PEACHUM: Ah, Jonathan, degeaba te 
zbaţi! E vorba de Mackie-Șiş, cel mai mare 
bandit din Londra. Ăsta cînd vrea să ia ceva, 
e bun luat! 

PEACHUM : Cine e. mă rog, acest Mackie-Șiș?! 
Îmbracă-te ! Mergem la șeriful Londrei. Şi tu 
te duci la Turnbridge. 

DOAMNA PEACHUM: La tirfele lui. 

PEACHUM : Căci lumea e păcătoasă și trebuie să-ţi 
rupi picioarele alergînd, ca să nu te lași furat. 

POLLY : Mie, tăticule, o să-mi facă plăcere să-i mai 
strîng o dată mîna domnului Brown. 


(Toţi trei vin spre rampă şi cîntă, în lumina 
de song, primul final. Pe tăbliță scrie :) 


PRIMUL FINAL LA „OPERA DE TREI PARALE“ 
Despre nesiguranța condiţiei umane 


POLLY : Ce-mi doresc e deci prea mult ? 
Doar o dată-n viața-mi tristă 

Să mă dau unui bărbat 
Nu văd ce-i exagerat! 
PEACHUM (cu Biblia în mînă): 
E drept ca fiecare om, pe lume 
— Fiindcă sîntem aici doar trecători — 
Să fie fericit, părtaș la glume 
Şi bucurii ; şi-o pîine îi sintem datori! 
E-un drept cu care omul s-a născut, da! 
Dar de amar de vremi eu tot aștept 
Să văd un om care-și primeșşte-un drept! 
Ce bine-ar fi să-ți capeţi tu dreptatea! 
Însă condiţiile nu sînt așa ! 


DOAMNA PEACHUM : Mult aș vrea să te iubesc! 


Eu ţi-aș da din suflet toate. 
Orişice ți-aş da, se poate ? 
Ca să n-ai un trai cîinesc !... (bis) 


PEACHUM: Să fiu om bun? Dar bucuros aș fi! 


Să-mpart averea la săraci ? Cum nu! 

De-am fi toţi buni, ca-n rai noi am trăi, 

În pacea Domnului, şi eu, şitu! 

Om bun să fii? Spuneţi, cine n-ar vrea? 
Dar pe planeta noastră, vai ! se ştie, 

Sînt bogății puţine, lumea-i rea. 

O, de-am trăi în pace şi-armonie ! 

Însă condiţiile nu sînt aşa ! 


POLLY ȘI DOAMNA PEACHUM : Aicea, da, dreptate 


Lumea-i săracă, omul rău! 
PEACHUM : Fireşte c-am dreptate, vai! 
Lumea-i săracă, omul rău ! 
Cine n-ar vrea pe-acest pămînt un rai! 
Însă condiţiile permit să-l ai ? 
Nu, asta nu se poate,zău! 
Să fie darnic omu-ar vrea ! 
Dar fratele ce te-a iubit, 
Dacă ajungi la moștenit, 


Rivnește și la partea ta. 
Şi credincios omul s-ar vrea! 
Dar soața cu care-ai trăit, 
Dacă iubirea-i s-a răcit, 
Te-nșală și ţipă tot ea. 
Umani să fim am vrea și noi! 
Dar fiica pe care o crești, 
Cînd ai ajuns să-mbătriînești, 
Te lasă-n drum, ca pe-un gunoi!... 
POLLY ȘI DOAMNA PEACHUM: Păcat! E regre- 
tabil 
Și e dezagreabil. 
Lumea-i săracă, omu-i rău, 
Aicea, da, dreptate a! 
PEACHUM : Desigur, am dreptate, vai ! ! 
Lumea-i săracă, omu-i rău. 
Am fi mai buni de s-ar putea. A 
Însă condițiile nu sînt așa ! ) (bis) 
TOȚI TREI : Degeaba-ncerci să schimbi ceva ! 
Lumea rămîne tot așa ! 
Aicea am dreptate, zău ! 
Păcat ! E regretabil 
Și e dezagreabil. 
Degeaba-ncerci să schimbi ceva ! 
Lumea rămîne tot așa! 

ACTUL II 


IV 


Joi după-amiază : Mackie-Șiş își ia rămas bun de la soţie 
pentru a fugi de socrul său, ascunzîndu-se în mlaștinile 
de la Highgate. 


GRAJDUL 


POLLY (intră): Mac ! Mac, să nu te sperii. 

MAC (stă tolănit pe pat): Dar ce s-a întîmplat? Ce-i 
cu tine, Polly ? 

POLLY : Am fost la Brown. A fost și tata acolo. 
Au pus la cale să te prindă. Tata a ameninţat 
cu ceva groaznic, și Brown a ţinut cu tine, dar 
pe urmă s-a dat bătut Acum e de părere şi 
el că trebuie să te faci nevăzut, măcar pentru 
cîtva timp. Mac, fă-ţi bagajele imediat. 

MAC: Ah, prostii, ce bagaje! Vino-ncoace, Polly. 

t Vreau să facem cu totul altceva decît bagaje. 

POLLY : Nu, acuma n-avem timp de-aşa ceva. Sînt 

; prea speriată. Era mereu vorba de spînzură- 
toare... 

MAC : Nu-mi place cînd ești capricioasă, Polly. La 
„Scotland Yard“ nu există nici atîtica împotriva 
mea ! 

POLLY : Da, poate că ieri nu exista, dar astăzi, 
dintr-o dată, există grozav de multe. Eşti acuzat 
de... stai, că nu ţin minte, e o listă care nu se 
mai sfirşeşte. Uite... Doi negustori uciși, peste 
treizeci de spargeri, douăzeci și trei de jafuri, 
incendii, omoruri cu premeditare, falsuri, sper- 
jur, cîte vrei... numai într-un an şi jumătate. 
Eşti un om înspăimiîntător. Și la Winchester 
ai sedus două surori minore ! 

MAC: Mie îmi spuseseră că au trecut de douăzeci 
de ani... Dar Brown ce zicea? (Se ridică încet 
de pe pat și se duce spre dreapta, de-a lungul 
rampei, fluierînd.) 

POLLY : Cînd am ieșit, m-a apucat de mînă și mi-a 
şoptit că nu mai poate face nimic pentru tine. 
Ah, Mac! (Se aruncă de gitul lui.) 

MAC: Bine, dacă trebuie să plec, o să preiei tu 
conducerea afacerii. 

POLLY : Nu vorbi acum despre afaceri, Mac. Nici 
nu pot să te ascult. Sărut-o încă o dată pe 
biata ta Polly şi jură-i că, orice s-ar întîmpla... 


(Mac o întrerupe brusc şi o duce spre masă, 
așezind-o cu forța pe un scaun.) 


MAC : Astea sint registrele. Ascultă cu atenţie. Uite 
lista personalului. (Citește.) Va,să zică... Iakob- 
Sfarmă-Țeste e de un an și jumătate în între- 
prindere... Să vedem ce-a adus. Unul, două, 
trei, patru, cinci ceasuri de aur — nu e mult 
dar e treabă sigură. Nu mi te așeza pe genunch 
că nu-mi arde de așa ceva. Așa... Walter-Salci 
Plîngătoare, un cîine, nu poţi avea nici o încr 
dere în el. Dosește lucruri şi le vinde pe co 
propriu. Încă trei săptămîni păsuire de 1 
ştreang, pe urmă, gata ! Îl denunţi pur și simplu 
lui Brown. 

POLLY (plângînd): Îl denunţț pur și simplu lui 
Brown. 

MAC: Jimmy II, un tip neruşinat, dar productiv. 
Pină și doamnelor din înalta societate e în 
stare să le fure cearceaful de sub șezut. Dă-i 
un avans. 

POLLY : Îi dau un avans. 

MAC : Robert-Fierăstrău, specialist în găinării. N-are 
pic de geniu. Nici n-ajunge la ștreang, nici nu 
lasă în urma lui ceva. 

POLLY : Nici nu lasă în urma lui ceva. 

MAC: Încolo, totul e ca şi pînă acum, te scoli la 
șapte, te speli, mai faci cite o baie, și așa mai 
departe. 

POLLY : Ai dreptate, trebuie să string din dinţi și 
să mă ocup de afaceri. Acuma, ce-i al tău e 
și-al meu, nu-i așa, Mackie? Dar ce facem cu 
locuințele tale? Mi se rupe inima să plătesc 
chirie ! 

MAC : Nu, nu! Mai am nevoie de ele. 

POLLY : Dar ne costă atiţia bani! La ce bun? 

MAC: Vorbești ca și cum nu m-aş mai întoarce 
niciodată. 

POLLY : De ce? La înapoiere le închiriem din nou! 
Mac... Mac, nu mai pot. Mă uit la gura ta și 
nu mai aud ce-mi spui. Ai să-mi fii credincios, 
Mac? 

MAC: Negreșşit. Am să răspund cu credinţă la cre- 
dință. Îţi închipui oare că nu te iubesc şi eu? 
Dar ochii mei văd mai departe decît tine. 

POLLY : Îţi sînt atît de recunoscătoare, Mac. Tu îmi 
porţi de grijă, în timp ce ăia sînt pe urmele 
tale, ca niște copoi... 


(Cum aude „copoi“, Mac încremeneşte, se ridi- 
că, se duce spre dreapta, își scoate haina, se 
spală pe mîini.) 

MAC (grăbit): Beneficiul net îl expediezi în conti- 
nuare tot la banca „Jack Poole“ din Manches- 
ter. Fie vorba între noi: e o chestie de cîteva 
săptămîni ca să trec definitiv în branșa bancară. 
E şi mai sigur și mai rentabil. În cel mult două 
săptămîni, banii trebuie să fie retrași din această 
afacere. Pe urmă te duci la Brown şi-i predai 
pe toţi, după listă. În cel mult patru săptămîni, 
toată această drojdie a societăţii o să dispară 
în carcerele de la „Old Bailey“. 

POLLY : Dar bine, Mac! Cum de poți să-i mai pri- 
vești în ochi, cînd ai terminat cu ei și sînt ca 
și spinzurațţi ? Le mai poți oare strînge mina? 

MAC: Cui? Lui Robert-Fierăstrău, Mathias-Biștar, 
Jakob-Sfarmă-Țeste ? Clienţi ai ştreangului... 


(Intră banda.) 


MAC : O, domnilor, mă bucur să vă văd. 

POLLY : Bună ziua, domnilor! 

MATHIAS : Șefule, chiar acum am pus mina pe pro- 
gramul încoronării. Ce să spun, ne aşteaptă 
zile de muncă pe brici. Peste o jumătate de 
ceas soseşte arhiepiscopul de Canterburry. 

MAC: Cînd? 

MATHIAS : La ora cinci și treizeci. Trebuie să-i dăm 
drumul imediat, Șefule ! 

MAC : Ai dreptate. Să-i daţi drumul imediat. 

ROBERT : „Să-i dați“... ? 

MAC: Da. În ce mă priveşte, din păcate, sînt nevoi 
să fac un mic voiaj. | 

ROBERT : Pentru numele lui Dumnezeu! Vor să vè 
umfle ? 

MATHIAS : Și tocmai acum, înainte de încoronare 
Păi fără dumneata, încoronarea e ca ciorb 
fără lingură. 

MAC : Ţine-ţi fleanca! În aceste condiţii, am predat 
conducerea, pentru scurt timp, soţiei mele, 
Polly. (O împinge în faţă, iar el trece în fund, 
ca s-o observe de acolo.) 

POLLY : Băieți! Eu cred că Şeful poate pleca liniş- 
tit. O scoatem noi la capăt! Prima-ntii! Nu-i 
aşa, băieţi ? 

MATHIAS : Eu n-am nimic împotrivă. Numai că nu 
știu dacă o femeie... în momentul ăsta... Nu că 
aș avea ceva cu dumneavoastră, stimată 
doamnă... 

MAC (din fund): Ce zici de asta, Polly ? 

POLLY : Ia ascultă, lepădătură! Frumos începi! 
(Țipă) Cum ai putea să ai ceva cu mine? Că 
domnii ţi-ar fi scos de mult pantalonii şi i-ar 
fi tăbăcit şezutul ! Nu-i așa, domnilor ? 


(Mică pauză, apoi toţi aplaudă ca turbați.) 


JAKOB : Ei da. Asta știe ce vrea. Face s-o asculţi! 

WALTER : Bravo! Şefa a găsit tonul potrivit! Tră- 
iască Polly ! 

TOȚI: Ura! Trăiască Polly! 

MAC: Porcăria e că am să lipsesc de la încoronare. 
Afaceri sută-n sută. Ziua, toate locuinţele goale ; 
noaptea, toată protipendada beată ! De altfel, şi 
tu bei prea mult, Mathias. Săptămîna trecută 
iar ai pretins că focul de la spitalul de copii 
din Greenwich a fost pus de tine. Dacă se mai 
întîmplă încă o dată aşa ceva, ești concediat, 
Cine a dat foc spitalului de copii ? 

MATHIAS: Eu. 

MCHEATH (către ceilalți): Cine i-a dat foc? 

CEILALȚI : Dumneata, domnule Macheath. 

MAC : Ei, Mathias, cine ? 

MATHIAS (mârîind) : Dumneata, domnule Macheath. 
Dar așa, nici unul dintre noi nu mai apucă să 
se ridice... 

MAC (sugerează cu un gest spînzurarea): Ai să te 
ridici sigur dacă-ţi trece prin cap să mă concu- 
rezi... Cine a mai pomenit ca un profesor de 
la Oxford să lase pe un asistent oarecare să 
semneze erorile lui ştiinţifice? Le semnează 
personal. . 

ROBERT : Stimată doamnă, sintem la ordinele dum- 
neavoastră pe timpul cît lipsește Şeful. În fie- 
care joi, decontul, stimată doamnă. 

POLLY : În fiecare joi, băieţi! 


(Banda iese.) 


MAC: Şi acum, iubita mea, rămii cu bine. Ține-ţi 
firea şi nu uita să te fardezi în fiecare zi, ca 
şi cînd aș fi aici. E un lucru foarte important, 
Polly. 

POLLY : Şi tu promite-mi că n-o să te uiţi la nici 
o femeie și că vei pleca numaideciît din oraș. 
Crede-mă, micuța ta Polly nu spune asta din 
gelozie. E un lucru foarte important, Mac. 

MAC: Dar bine, Polly, de ce mi-aş pierde vremea 
cu supe încălzite? Te iubesc numai pe tine. 
Cînd s-o întuneca, ochesc eu undeva un cal și, 
înainte de a-ți apărea luna la fereastră, voi fi 
dincolo de mlaștinile din Highgate. 

POLLY : Ah, Mac, nu-mi sfişia inima. Rămii lingă 
mine și să fim fericiţi ! 

MAC: Eu însumi îmi sfișii inima, fiindcă trebuie să 
plec, și cine știe cînd o să mă întorc... 

POLLY : A ţinut atît de puțin, Mac! 

MAC: Dar s-a sfîrşit oare? 

POLLY : Ah! ieri am avut un vis rău. Se făcea că 
am auzit un hohot de ris pe uliţă, și cînd am 

scos capul pe fereastră, am zărit luna noastră, 
dar atît de subţire, ca un ban tocit. Nu mă 
uita, Mac, pe-acolo, prin locuri străine. 
MAC: Fii sigură că nu te voi uita! Sărută-mă, Polly. 
POLLY : Adio, Mac! 
MAC: Adio, Polly. (În timp ce iese, cîntă.) 
Iubirea ține sau se stinge-ncet. 
Ecoul ei e-un regret. 
POLLY (singură): Şi totuşi nu se va mai întoarce. 
(Cîntă.) A fost doar un vis. 
Care-acum apune, 
Un vis frumos 
Ce adio îţi spune. 
Ai plecat, iubite ! 
Jalea pieptul mi-l frînge, 
Și cît voi mai trăi, 
De dorul tău voi plinge... 
(Încep să bată clopotele.) 


(Vorbit.) Acum regina la Londra sosește, 
De la serbare Mackie lipsește. 


INTERMEZZO 


Doamna Peachum și cu Jenny-Speluncă ies 
în faţa cortinei. 


DOAMNA PEACHUM: Va să zică, ne-am înțeles! 
Dacă-l vedeţi zilele astea pe Mackie-Șiş, daţi 
fuga la primul poliţist şi denunțaţi-l. Aveţi zece 
șilingi pentru treaba asta. 

JENNY : Dar crezi c-o să-l vedem dacă poliţia e 
pe urmele lui? Cînd începe hăituiala, nu-i mai 
arde lui să-şi petreacă vremea cu noi! 

DOAMNA PEACHUM: Ascultă-mă pe mine, Jenny. 
Chiar dacă Londra întreagă ar fi pe urmele lui, 

şi tot nu e Macheath omul care să renunţe la 
tabieturi. 


BALADA ROBIEI TRUPEȘTI 


Se crede unul: Satana-ntrupat ! 
Ele casapul ! Toţi ceilalţi, de-njunghiat ! 
Un cîine rău ! Călăul ! Pezevenghiul ! 
Aşa o fi !... Însă femeia-i joacă renghiul ; 
De vrea ori nu, e gata s-o slujească, 
Aceasta e robia trupească ! 

e Biblie nici atît nu-i pasă și-și bate joc de cod! 
Spune ritos că nu e un nerod; 
Femeia? Ştie el cît e de rea, 
De-aceea nici în preajma-i nu o vrea ! 
Dar vom vedea-apoi urma ce-alege : 
Căci noaptea-i iar la ea, se înțelege ! 


Adesea vezi în viciu cum se-afundă 

O minte strălucită și profundă 

Care căuta atîtor taine cheia. 

Rivna i-a fost deșartă, căci femeia, 

De vrei ori nu, îl face s-o slujească. 

Aceasta e robia trupească ! 

Unul pe cod se jură, cellalt îți spune că-i un 
Crist, 

Al treilea-n taină-și zice anarhist! 

Pot să se zbuciume cu toţii, oricît vor ei, 

Și ziua-ntreagă s-o consacre unei idei, 

Cînd vine seara, praful se alege ! 

Și noaptea-i iar la ea, se înțelege! 


vV 


Înainte de a se fi stins ecoul clopotelor care vesteau 
încoronarea, Mackie-Șiș se şi afla la tîrfele din Turn- 
bridge ! Cocotele îl trădează. E joi seara. 


BORDEL LA TURNBRIDGE 


(O după-amiază obişnuită. „Fetele“, cele mai 

multe în cămașă, calcă rufe, joacă țintar, se 

spală : o idilă burgheză. Jakob-Sfarmă-Țeste 

citeşte ziarul, fără ca cineva să se sinchi- 

sească de el. Mai degrabă le stă „fetelor“ în 
drum.) 


JAKOB (pauză) : Azi nu vine. 

O COCOTĂ : Crezi ? 

JAKOB : Cred că n-o să mai vină niciodată. 

O COCOTĂ : Ar fi păcat! 

JAKOB : Zău?... Aşa cum îl știu, de mult nu mai 
e în oraș. De data asta a trebuit s-o șteargă! 


(Intră Macheath, își atîrnă pălăria în cui și 
se așază pe canapea, lîngă masă.) 


MAC : Ce-i cu cafeaua mea? 

WIXEN (reia admirativ): Cafeaua lui! 

JAKOB (uluit) : Cum ? Nu eşti la Highgate ? 

MAC: Joia sînt aici. N-o să-mi las eu tabieturile 
pentru asemenea fleacuri... (Aruncă actul de 
acuzare pe jos.) Și, pe urmă, plouă. 

JENNY (citeşte actul de acuzare): În numele legii, 
numitul Macheath este acuzat de... 

JAKOB: Pomenește și de mine? (li ia hîrtia din 
mână.) 

MAC : Firește, de întregul personal. 
JENNY (către altă fată): Tu, ăsta e actul de acuzare. 
(Pauză.) Mac, ia dă mîna-ncoace. 


(El îi întinde o mînă, în timp ce-și bea ca- 
feaua cu cealaltă.) 


DOLLY : Hai, Jenny, citeşte-i în palmă. Strașnic te 
pricepi la asta ! (Apropie o lampă.) 

MAC: Vreo moștenire barosană? 

JENNY : Nu. Nici o moștenire. - 

BETTY : Ce-i, Jenny? Te uiţi de-mi îngheaţă sîn- 
gele în vine 

MAC: O călătorie îndepărtată, pe curînd ? 

JENNY : Nu. Nici o călătorie îndepărtată. 

WIXEN : Atunci, ce vezi ? 

MAC: Te rog să-mi spui numai binele, nimic rău! 

JENNY : Ce vrei, nu văd decît multă beznă și puțină 
iubire. Și mai văd un V. Asta înseamnă vicle- 
nia unei femei. Pe urmă văd... 

MAC : Stai! În ce priveşte bezna și viclenia femeii, 
aş vrea cîteva amănunte. De pildă, numele 
femeii viclene... - 

JENNY : Văd numai că începe cu litera J. 

MAC : Atunci e fals. Începe cu P. 

JENNY : Mac, sunetul clopotelor încoronării de la 
Westminster îți vesteşte clipe grele! 

MAC: la mai spune! (Jakob rîde strident.) Ce-ai 
mai găsit? (Fuge lîngă Jakob, citește.) Aiurea, 
erau numai trei ! 

JAKOB (rîde) : Tocmai ! 

MAC : Nostimă lenjerie aveţi ! 

O COCOTĂ : Din leagăn pină la mormint, lenjeria 
în primul rînd! 


52 


O COCOTĂ BĂTRIÎNĂ : Eu nu port niciodată mătase, 
să nu mă creadă dumnealor bolnavă. 


(Jenny se îndreaptă discret spre ușa de ieșire.) 


A DOUA COCOTĂ (către Jenny): Unde te duci, 
Jenny ? 

JENNY : Lasă, că vedeţi voi! (lese.) 

DOLLY : Dar și pînza de casă îi indispune. 

COCOTA BĂTRÎNĂ : Eu am succese frumoase cu 
pînza de casă. 

WIXEN : Te cred... Dumnealor se simt atunci ca la 
ei acasă. 

MAC (către Betty): Tot mai porţi dantele negre? 

BETTY : Tot negre. 

MAC: Dar tu ce porţi? 

A DOUA COCOTĂ: Ah, mi-e şi ruşine. În odăiţa 
mea nu pot să aduc pe nimeni, că mătuşa mea 
se dă în vînt după bărbaţi, iar prin ganguri... 
știți... aşa că n-am încotro... nu port numic... 


(Jakob rîde.) 


MAC: Ai terminat? 

JAKOB : Încă nu! Am ajuns tocmai la violuri. 

MAC (din nou pe canapea): Dar Jenny unde e? 
Doamnele mele, cu mult înainte ca steaua mea 
să se fi înălţat pe cerul acestui oraș... 

WIXEN : Cu mult înainte ca steaua mea să se fi 
înălțat pe cerul acestui oraș... 

MAC: ...trăiam în condiții mizerabile cu una dintre 
voi, doamnele mele. Și chiar dacă azi sînt Mackie- 
Şiş, oricît aș fi de fericit, nu voi uita niciodată 
fetele care mi-au „fost alături în zilele întune- 
cate, şi mai ales pe Jenny, care mi-era cea 
mai dragă. Bagă la cap! 

(În timp ce cîntă Mac, Jenny apare la dreapta, 

în fața ferestrei, şi face semn poliţistului 

Smith. Apoi se apropie de ei şi doamna 

Peachâm. Cei trei stau sub felinar şi supra- 
veghează casa.) 


BALADA PEȘTELUI 


1 


MAC : În vremea-aceea, ce-a trecut de mult, 

Trăiam noi împreună, eu și ea! 

Trăiam din cap, și ea trăia din trup, 

Eu o păzeam, şi dînsa mă hrănea. 

Merge şi altfel, dar merge şi-aşa ! 

Și cînd venea un fraier, eu săream din pat 
Și m-ascundeam în beci, eram civilizat. 

Și cînd plătea, eu îi spuneam drăguţ: „Poftiți, 
Stimate domn, la noi, de cîte ori doriţi !“ 

Și-a mers juma de an în acest fel 

Menajul nostru din acel bordel. 


(Jenny apare în ușă, iar în spatele ei, Smith.) 

JENNY : Pe vremea-aceea, ce s-a dus de mult, 
De-atitea ori paharul s-a umplut, 
Căci de lipsea un ban, mă ciopîrțea, 
Și pînă şi cămașa el mi-o lua. 
Cămașa, de, mergea şi fără ea. 
Dar m-a exasperat atît, vă-nchipuiţi, 
Că într-o zi l-am întrebat: „Cum îţi permiti?“ 
Atunci mi-a ars la pumni în față-n așa hal, 
Că am ajuns de-a dreptul la spital. 

AMÎNDOI : A fost frumos, iubindu-ne astfel, 
Menajul nostru din acel bordel. 

AMÎNDOI (împreună şi alternativ) : 
În vremea-aceea, ce s-a dus de mult. 
EL : Dar care nu era atît de rea! 
EA : Noi împreună numai ziua-am stat, 
EL : Căci noaptea locul mi-era ocupat. 
(Merge şi ziua, dar noaptea-i mai bun !) 
EA : Dar pe-atuncea s-a mai întîmplat ceva: 
EL : Era o chestie c-un copil ce se ivea 
EA: Un biet copil! Şi-a trebuit să îl sugrum! 
EL : Fiindcă altfel riscam să-mi stea mereu în drum. 
AMÎNDOIL: Şi-aşa sfirși, în şase luni model, 
Menajul nostru din acel bordel! 


(Dans. Mac își ia bastonul cu șiș, ea îi dă pă- 
lăria, el continuă să danseze, dar deodată 
Smith îi pune mina pe umăr.) 


SMITH : Ei, și-acum să mergem ! 
MAC: Şandramaua asta infectă tot o singură ieşire 
are ? 


(Smith vrea să-i pună lui Macheath cătușele, 

Mac sare pe fereastră, după ce l-a izbit în 

piept pe poliţist, care se împleticește. În fața 

ferestrei stau doamna Peachum și cîţiva 
polițiști.) 


MAC (cu stăpînire de sine, foarte politicos): Bună 
ziua, stimată doamnă ! 

DOAMNA PEACHUM: Iubite domnule Macheath, 
soțul meu pretinde că cei mai mari eroi ai 
istoriei universale s-au poticnit toți de aseme- 
nea praguri. 

MAC : Îmi permit să vă întreb, cum îi merge soțu- 
lui dumneavoastră ? 

DOAMNA PEACHUM : Mulţumesc, acum îi merge 
mai bine. Din păcate, trebuie să vă luaţi rămas 

bun de la aceste persoane ispititoare. Hai, 
inspectore, conduceţi-l pe acest domn la noua 
sa locuinţă. (Mackie e luat de polițiști. Doamna 
Peachum bagă capul pe fereastră.) Dacă doriţi 
să-l vizitaţi, doamnelor, îl veţi găsi întotdeauna 
acasă. Domnul va locui de-acum înainte la „Old 
Bailey“. Eram sigură că dă tircoale pe la tîr- 
fele lui. Nota de plată o achit eu. Cu bine, 
doamnelor. (Iese.) 

JENNY : Hei, Jakob, s-a întîmplat ceva ? 

JAKOB (care de atîta citit n-a observat nimic): Dar 
unde este Mac? 

JENNY : Au fost niște polițiști pe-aici! 

JAKOB : Doamne sfinte ! Și eu stau și citesc, citesc... 
Mă băiete, mă băiete, mă ! (lese.) 


VI 


Trădat de cocote, Macheath e scăpat din temniţă de 
iubirea unei alte femei. 
Închisoarea „Old Bailey“. O cușcă. 


(Intră Brown.) 


BROWN : Numai de nu l-ar prinde oamenii mei! 
Ah, Doamne, ce n-aş da ca-n clipa asta să fie 
dincolo de mlaștinile din Highgate şi să se gîn- 
dească la mine. Dar e atît de ușuratic! Ca 
toţi oamenii mari... Dacă l-ar aduce acuma și 
m-ar privi cu ochii lui de prieten credincios, 
n-aș putea să îndur. Bine că e lună afară, cel 

puţin n-o să rătăcească drumul. (Zomot afară.) 
Ce-i asta ? Oh ! Dumnezeule ! El e ! Îl aduc! 

MAC (intră legat cu funii groase, păzit de șase poli- 
țiști, dar cu o ţinută mândră): Slavă Domnului, 
bine că ne vedem din nou în vila noastră! (Îl 
observă pe Bown, care s-a retras în cel mai 
îndepărtat colț al celulei.) 

BROWN (după o pauză lungă, copleșit de privirea 
înspăimântătoare a prietenului său de altădată): 
Ah, Mac, nu sînt eu de vină... am făcut tot 
ce... nu mă privi așa, Mac... nu pot să îndur... 
Tăcerea ta e mai îngrozitoare decit orice... (Țipă 
la un poliţist.) Nu-l mai trage de funie, porcule! 
Spune ceva, Mac. Spune-i măcar un cuvint 
sărmanului tău prieten, Jackie... Luminează-i 
cu o vorbă bezna sufletului său... (Își propteşte 
capul de zid şi plinge.) Nu m-a socotit demn 
nici măcar de un cuvint ! (Iese.) 

MAC: Nefericitul ăsta de Brown! Personificarea 
conștiinței încărcate ! Și unul ca el vrea să fie 
șeful suprem al poliţiei! Bine-am făcut că nu 
m-am răstit la el. Întîi aşa am vrut, dar m-am 
răzgîndit la timp. Mi-am dat seama că e de-a- 
juns o privire adiîncă, răzbunătoare, ca să-l 
îngheţe. Şi a mers. Cum l-am privit, a şi început 
să plingă. Trucul ăsta l-am găsit în Biblie. 


(Intră Smith, cu niște cătușe.) 


MAC: Aha, domnule inspector, astea-s desigur cele 
mai grele pe care le aveţi. Cu binevoitoarea 
dumitale permisiune, aş vrea să-ți solicit o 
pereche mai confortabilă. (Scoase din buzunar 
carnetul de cecuri.) 

SMITH : Domnule Mackie, la noi puteţi găsi la orice 
preț. Depinde cit doriţi să investiţi. De la o 
guinee pînă la zece. 

MAC: Și absolut nici una cît costă ? 

SMITH : Cincizeci. 

MAC (scrie un cec): Ce e mai prost e că acum o să 
răbufnească povestea aia cu Lucy. Dacă află 
Brown ce-am făcut cu fiica sa la adăpostul 
vechii noastre prietenii, precis că se transformă 
în tigru 

SMITH: De! Cum ţi-ai așternut, așa vei dormi! 

MAC : Sigur că dezmățata mă așteaptă afară. Fru- 
moase zile o să apuc pînă la execuţie. 

Da, domnilor, cu viața m-am luptat din greu, 
I Şi farmec în nimic nu am aflat, 

Căci de cînd eram copil, aud mereu : - 

Traiul e bun doar cînd e-îmbelşugat ! 


(Lumină aurie pentru song. Pe o stinghie 
coboară de sus trei lămpi și o tăbliță pe care 
scrie :) 


BALADA VIEȚII PLĂCUTE 


1 


Mulţi urcă în slavă geniile-alese 

Ce viața-ntr-o colibă-și duc, departe, 
Cu burta goală şi trăind cu-o carte. 
De-aceste predici prea puţin să-ți pese ! 
O viaţă simplă s-aibă cine-o vrea ! 

Eu, drept să spun, m-am săturat de ea. 
Nici pasărea, oriunde ar trăi, 

N-ar suporta-o nici măcar o zi. 

Căci libertatea la ce-o foloseşti ? 

Doar în belșug e bine să trăieşti ! 


2 


Cutezători cu firea îndrăzneață, 
Gata să-și riște orișicînd chiar viața, 


Cei ce-adevărul îl spun tuturor, 
Căci burtă-verzii să-l citească vor ; 
Cei care seara, muţi și îngheţaţi, 
Lîngă nevastă se întind în pat 

Şi se întreabă viaţa ce le-a dat, 
Privindu-și viitorul desperați ; 

Pe toți vă-ntreb : la ce le-o folosi ? 
Doar în belşug e bine a trăi! 

Eu însumi nu ştiu cu ce m-aş alege 

De-aș fi om mare, da-n singurătate ; 

Doar am văzut astfel de domni de-aproape 
Și mi-a venit să fug, pe a mea lege! 

Căci sărăcia aduce necaz, 

Iar îndrăzneala n-are nici un haz 

De ești sărac, semeţ, de gînduri plin.. 

Ori de ţi-e gloria sau iubirea chin ! 

Problema vieţii se rezolvă-aşa : 

Doar cine e bogat e cineva ! 


(Intră Lucy.) 


LUCY : Ticălos ordinar! Cum de poți să mă priveşti 
în față după tot ce mi-ai făcut ? 

MAC: Dar bine, Lucy, tu n-ai inimă? Acum, cînd 
îți vezi bărbatul în halul ăsta ? 

LUCY : Bărbatul meu? Bestie! Îți închipui că nu 
ştiu nimic de povestea cu domnișoara Peachum ? 
Îmi vine să-ţi scot ochii ! 

MAC: Lucy, să fim serioşi! Doar nu ești atît de 
proastă încît să fii geloasă pe Polly ! 

LUCY : Te-ai însurat sau nu cu ea, nemernicule? 

MAC : Însurat! Asta-i bună! Frecventez uneori casa 
lor. Vorbesc cu ea. Îi acord din cînd în cînd 
un fel de sărutare, și acum giîsculiţa bate toba 
pretutindeni că s-ar fi măritat cu mine. Dragă 

Lucy, sînt gata să fac orice ca să te liniştesc. 
Dacă pentru asta e nevoie să ne căsătorim, fie! 
Ce poate spune un gentleman mai mult decît 
atît? Un gentleman nu poate spune nimic mai 
mult decît atît! 

LUCY : Oh, Mac! Eu nu vreau decît un singur lucru: 
să fiu o femeie cumsecade. 

MAC: Dacă pentru asta e nevoie să ne căsătorim, 
fie! Ce poate spune un gentleman mai mult 
„decît atît? Un gentleman nu poate spune nimic 
mai mult decît atît! 


(Intră Polly.) 


POLLY : Unde e soțul meu? Oh, Mac, aici ai ajuns! 
Nu-ţi feri privirea, n-are de ce să-ţi fie rușine 
de mine ! Doar sînt nevasta ta. 

LUCY : Oh! ticălos ordinar! 

POLLY : Oh! Mackie, în temniță! De ce n-ai fugit 
dincolo de mlaștinile din Highgate ? Mi-ai pro- 
mis că nu te mai duci la femeile alea. Eu am 
ştiut ce-o să-ți facă; dar nu ţi-am spus, fiindcă 
te-am crezut pe cuvînt! Mac, rămîn lingă tine 
pînă la moarte. Nici o vorbă, Mac, nici o pri- 
vire? Oh, Mac, gîndește-te numai cit suferă 
Polly a ta văzîndu-te aici în halul ăsta. 

LUCY: Ah! tîrîtura! 

POLLY : Ce se întîmplă, Mac? Cine mai e și asta? 
Spune-i măcar cine sînt! Spune-i, te rog, că 
sînt soția ta. Nu sînt soția ta? Uită-te la mine, 
nu sînt eu soția ta ? 

LUCY : Golan mincinos ce eşti! Ai două soții, mon- 
strule ? 

POLLY : Spune, Mac, nu sînt eu soția ta? N-am fă- 
cut totul de dragul tău? Am intrat neprihănită 
în căsnicie, știi prea bine. Mi-ai predat și banda 
ta și am făcut totul, așa cum ne-am înţeles. 

Mai rămîne doar să îndeplinesc chestia cu Ja- 
kob, ca să... 

MAC: Dacă v-aţi ține pliscul măcar două minute, 
s-ar lămuri toate! 

LUCY : Ba nu. Eu nu vreau să-mi țin pliscul. Nu 
-mai pot răbda. Cine are nervi şi sînge în el 
nu poate răbda așa ceva. 

POLLY : Vezi, draga mea, e natural ca soția... 

LUCY: Soţia!! 

POLLY : ...ca soţia să aibă oricum întiietate. Din pă- 
cate, draga mea, cel puţin de ochii lumii. Omul 
o să înnebunească de-a binelea de atita sicîială. 

LUCY : Siciîială, ei, bavo! Da’ ce ţi-a venit să alegi 
tocmai poama asta pădureaţă ? Va să zică, asta 
e faimoasa ta cucerire! Asta e frumuseţea ta 
din Soho ! 


(Lumină aurie pentru song. De sus coboară 
o stinghie cu trei lămpi, și o tăbliță pe care 
scrie :) É 


DUETUL GELOZIEI 


1 


LUCY: Vino încoa’, fetiţo din Soho ! 
Hai să-ți văd frumoasele picioare ! 
Să văd şi eu de-aproape o dată 
Frumusețea ta ispititoare ! 
Să văd cu ce l-ai dat gata pe Mackie-al 
meu ! O-ho ! 
POLLY : Vei vedea, vei vedea ! 
LUCY: Mă pufneşte rîsul, doamna mea ! Da ! 
POLLY : Poți să rîzi ! Poți să rîzi ! 
LUCY: Cît de caraghioasă ești! 
POLLY : Va să zică, îndrăznești ? 
LUCY: Mac de tine-şi bate joc! 

POLLY : Mac de mine-și bate joc ? 


LUCY: Ha, ha, ha, ha, ha, faci pe nebuna ? 
Cin’ se uită la așa-una ? 

POLLY : Ei, să ştii că voim vedea 
După cine va-alerga... 

LUCY: Ei, să ştii că vom vedea 


După cine va-alerga... 
AMÎNDOUĂ :Doi porumbei eram noi împreună, 

El e al meu și nu îl dau din mină, 

Tu ţine minte bine, 

Iubirea noastră ţine 

De s-ar ivi oricine !... 


Caraghios ! 
2 

POLLY : Da, eu sînt frumoasa din Soho, 

Și nici-una n-are-așa picioare! 
LUCY: Ei, nu zău ! (Vorbit.) 
POLLY : Mulți bărbați ar vrea să aibă, o-ho ! 

Frumusețea mea ispititoare ! 
LUCY : Tîrîtură ! (Vorbit.) 
POLLY : Tîrîtură ! (Vorbit.) 


Pe Mac îl voi păstra, oricît te-ai zbate 
și n-ai vrea! 


LUCY : Vei putea ? Vei putea ? 

POLLY : Mă pufneșşte rîsul, doamna mea ! 
LUCY : N-ai să poţi ! N-ai să poţi! 
POLLY : Cit de caraghioasă ești ! 

LUCY : Va să zică, îndrăzneșşti ? 

POLLY : Mac de tine-și bate joc! 

LUCY : Mac de mine-și bate joc? 


POLLY (spre public): Ha, ha, ha, ha, ha, de-aşa una 
El își bate joc într-una ! 

LUCY : Ei, să ştii că vom vedea 
După cine va-alerga !... 

POLLY : Ei, să ştii că vom vedea 
După'cine va-alerga !... 
AMÎNDOUĂ :Doi porumbei eram noi împreună, 
El e al meu și nu îl dau din mînă. 
Tu ţine minte bine, 
Iubirea noastră ține 
De s-ar ivi oricine !... 
Caraghios ! 

MAC: Hai, Lucy dragă, potoleşte-te! Nu vezi că e 
un simplu truc al lui Polly ? I-ar conveni să mă 
despartă de tine. Eu în ștreang, și dumneaei 
să se plimbe în chip de văduvă. Da' bine, 
Polly, ăsta nu e momentul potrivit ! 

POLLY : Ai tu inimă să te lepezi de mine? 

MAC: Și tu ai inimă să tot trăncănești despre po- 
vestea căsătoriei? De ce vrei să-mi sporești 
durerea ? (Clatină din cap a mustrare.) Polly! 
Polly ! 

LUCY : Într-adevăr, domnişoară Peachum, vă daţi în 
spectacol de pomană. Fără să mai spun că e 
monstruos să scoţi din sărite un bărbat în ase- 
menea situație ! 

POLLY : Cred că cele mai elementare reguli de bună- 
purtare, stimată domnişoară, v-ar fi arătat că 
trebuie să fiți mai rezervată cu un bărbat atunci 
cînd soția lui e de faţă 

MAC : Serios, Polly, împingi gluma prea departe. 

LUCY : Iar dacă vreţi să faceţi scandal aici, în tem- 
niță, atunci, mă voi vedea silită să chem paz- 
nicul, să vă arate unde e ușa! Cu părere de 
rău, stimată domnişoară ! 

POLLY : Doamnă! Doamnă! Doamnă! Permiteţi-mi 
să vă mai spun doar atît: stimată domnişoară, 
vă dați niște aere care nu vă prind de loc. 
Datoria mă obligă să rămîn lîngă soțul meu ! 

LUCY : Ce spui? Ce spui? A, va să zică nu vrea să 
plece! O dai afară, și nu pleacă? N-am vorbit 
destul de lămurit? 

POLLY : Ia mai ţine-ți fleanca, zdreanţă, că altfel 
te pocnesc peste mutră, stimată domnișoară... 

LUCY: Ai fost dată afară, pisăloago, pricepi? Cu 
tine trebuie vorbit pe șleau. Manierele elegante 
nu le pricepi ? 

POLLY : Maniere elegante! Îmi calc demnitatea în 
picioare vorbind cu una ca asta, şi ea.. (Urlă.) 

LUCY : Atunci, uită-te la burta mea, tîrîtură! Cu 
asta crezi că m-am ales din văzduh? Tot nu 
te-ai luminat ? 

POLLY : Ah, aşa! i se urcă burta la nas! Și pe 
chestia asta îţi faci iluzii? N-aveai decît să 
nu-l lași, tu, aia cu manierele elegante ! 

MAC : Polly! 

POLLY : Chiar că e prea mult, Mac! Nu trebuia să 
se întimple una ca asta. Nici nu mai ştiu ce 
să fac! 


(Intră doamna Peachum.) 


DOAMNA PEACHUM : Eram sigură că e la tipul ei! 
Ticăloaso, vino-ncoace numaidecit ! După ce ţi 
l-o spînzura, n-ai decît să te spînzuri și tu! 
Una ca asta îi faci tu onorabilei tale mame? 
Mă silești să vin pînă la temniţă, ca să te iau 
acasă ? Și-l mai găsesc şi cu două neveste pe 
acest Neron ! 

POLLY : Lasă-mă aici, mamă, te rog, tu nici nu știi... 

DOAMNA PEACHUM : Acasă ! Imediat !... 

LUCY : Poftim, a venit mama dumitale să-ți spună 
ce-ai de făcut. 

DOAMNA PEACHUM : Marş! 

POLLY : Acuși. Trebuia numai să... două vorbe să-i 
mai spun... Crede-mă... E foarte important! 

DOAMNA PEACHUM: (îi dă o palmă): Poftim, și 
asta-i important ! Marş ! 

POLLY : Oh, Mac ! (E tîrîtă afară) 

MAC: Te-ai purtat admirabil, Lucy. Sigur că mi-era 
milă de ea. De aceea nici n-am putut s-o tratez 
aşa cum merita. La început ai crezut și tu că 
e ceva adevărat în tot ce înduga. Nu-i așa? 

LUCY : Da, dragul meu, aşa am crezut! 

MAC: Dacă ar fi fost adevărat, nu m-ar fi adus 
mama ei în situația asta. N-ai văzut cum s-a 
dat la mine? Aşa se poartă o mamă cel mult 
cu un seducător, dar nu cu un ginere. 

LUCY : Ce fericită sînt că spui asta, așa, din adîncul 
inimii. Te iubesc atît de mult, încît aș prefera 
să te văd în ştreang decît în braţele alteia. 
Nu e curios ? 

MAC: Lucy, ţie aş vrea să-ți datorez viaţa. 

LUCY : Ce splendid ai spus asta! Mai spune o dată. 

MAC: Lucy, ţie aş vrea să-ți datorez viața ! 

LUCY : Vrei să fug cu tine, iubitule ? 

MAC: Da... Numai că, vezi tu, dacă fugim împreună, 
ne putem ascunde mai greu. Dar de îndată ce 
se va termina cu urmărirea, voi trimite să te 
aducă, şi încă urgent, îți dai seama! 

LUCY : Cum pot să te ajut? 

MAC : Adu-mi pălăria şi bastonul ! 


(Lucy revine cu pălăria şi bastonul și 4 le 
aruncă în celulă.) 


MAC: Lucy, rodul iubirii noastre, pe care-l porți 
în sîn, ne va înlănţui pentru veșnicie. 


(Lucy iese.) 
SMITH (apare, intră în cușcă şi-i spune lui Mac): Ia 
dă dumneata bastonul încoace. 

(După o mică goană, în timp ce Smith îl 

urmăreşte cu un scaun şi o rangă de fier, 

Mac sare dincolo de gratii. Poliţiştii pornesc 
în urmărirea lui. Intră Brown.) 


BROWN (i se aude numai vocea): Hallo, Mac! Mac, 
te rog, răspunde, aici e Jackie! Mac, te implor, 
fii atît de bun şi răspunde, nu mai pot să-ndur. 
(Intră în celulă.) Mackie ! Ce-i asta? A fugit!... 
Slavă Domnului ! (Se așază pe prag.) 


(Intră Peachum.) 


PEACHUM (lui Smith): Numele meu este Peachum. 
Am venit să încasez cei patruzeci de pfunzi 
care au fost oferiţi pentru denunţarea bandi- 
tului Macheath. (Apare în fața cuștii.) Hallo! 
Asta e domnul Macheath ? (Brown tace.) A, așa 
stau lucrurile ? Pesemne că domnul celălalt s-a 
dus să chefuiască oleacă... Intru aici să vizitez 
un bandit, și cînd colo, cine e în celulă ? Domnul 
Brown ! Tigrul de Brown e aici, dar prietenul 
său Macheath nu-i aici ! 

BROWN (gemînd): O, domnule Peachum, nu e vina 
mea ! 

PEACHUM : Firește că nu! Cum o să faci dumneata 
una ca asta... Să te pui singur într-o asemenea 
situaţie... Imposibil, Brown ! 

BROWN : Domnule Peachum, nu mai știu ce e cu 
mine. 

PEACHUM : Te cred. Ce rău trebuie să te simţi! 

BROWN: Mă paralizează neputinţa asta. Toţi își fac 
de cap. E îngrozitor, îngrozitor ! 

PEACHUM: Nu vrei să te întinzi puţin? Închizi 
ochii, liniştit, şi-ţi închipui că nu s-a întîmplat 
nimic. Te giîndești că stai culcat într-o livadă 


frumoasă, deasupra căreia plutesc nourâași a- 
gintii... Fiindcă principalul e să alungi din minte 
aceste lucruri cumplite, Cele trecute, și mai 
ales cele care vor veni. i 

BROWN (neliniștit): Ce vreţi să spuneţi ? 

PEACHUM: Te ţii admirabil. Eu, în locul dumitale, 
m-aș prăbuşi, m-aş tîrî pînă-n pat şi aş bea 
un ceai fierbinte. Și mai ales aș avea grijă 
să mă mîngîie pe frunte cineva. 

BROWN: Da’ ce?... Eu sînt vinovat dacă tipul a 
evadat ? Poliţia e neputincioasă. 

PEACHUM : Aşa, poliția e neputincioasă ? Va să zică, 
dumneata eşti de părere că nu-l vom mai re- 
vedea aici pe domnul -Macheath ? (Brown dă 
din umeri.) Atunci e teribil de nedrept ceca ce 
ți se va întîmpla. Acum iar o să se spună că 
poliția nu trebuia să-l lase să evadeze. Ei, nu 
prea văd eu bine strălucitul cortegiu al înco- 
ronării. 

BROWN : Asta ce mai înseamnă ? 

PEACHUM : Trebuie să-ți reamintesc un incident is- 
toric, care, deşi a stîrnit o mare senzaţie pe 
vremuri, în anul 1400 înainte de Hristos, este 
totuşi astăzi complet ignorat de marele public. 
Cînd a murit regele Egiptului, Ramses al doilea, 
şeful poliției din Ninive, respectiv Cairo, s-a 
făcut vinovat de nişte fleacuri faţă de clasele 
de jos. Urmările au fost şi atunci îngrozitoare. 
Cortegiul încoronării Semiramidei, moştenitoa- 
rea tronului, a devenit, după cum spun cărţile 
de istorie, „un lanţ de catastrofe din pricina 
unei participări mult prea vii a păturilor celor 
mai de jos ale populaţiei“. Istoricii sînt înspăi- 
miîntaţi cît de cruntă s-a arătat Semiramida față 
de şeful poliţiei. Îmi amintesc foarte vag, dar 

parcă era vorba de niște şerpi care se hrăneau 
din sîngele lui. 

BROWN: Adevărat? 

PEACHUM : Domnul să te aibă în pază, Brown. (Iese.) 

BROWN: Acum doar un pumn-de-fier mai poate 
să-mi ajute. Sergenţi, adunarea ! Alarmă ! 


CORTINA 


(Macheath şi Jenny-Speluncă ies în fața cor- 
tinei și cîntă la lumină de song.) 


AL DOILEA FINAL AL „OPEREI DE TREI 
PARALE“ 


` 


„MAC: Voi, care ne-nvățați cum se trăiește, 
Şi crima şi păcatul pedepsiţi, 
Întîi să ne hrăniţi mai omeneşte, 
Şi-apoi puteţi cît vreţi să ne vorbiţi ! 
Voi, care numai burta v-o iubiţi, şi-atit ! 
Un lucru-ar trebui să-l știți și voi: 
O poţi întoarce și o poţi suci oricît, 
Miîncarea e-ntii ! Morala, apoi ! 
Omul cel mai sărac întîi să aibă 
Din pîinea lumii o felie, zilnic. 
UN GLAS ÎN SPATELE SCENEI (vorbit) : 
Din ce trăiește-un om ? 
MAC: Din ce trăiește-un om ? Din munca-amară 
A omului trudit în praf, în fum și în noroi. 
Pe care-l chinuiţi din zori și pînă-n seară, 
Parcă el n-ar fi tot un om ca voi! 
CORUL: Da, domnii mei, să nu uitaţi de fel 
Că omul este veşnic un mişel | 
JENNY-SPELUNCĂ : 
Vă place doar ce-n noi vă ispitește, 
Și cu ochi dulci vreţi toţi să vă privim. 


Întiîi să ne hrăniţi mai omenește, 

De rest pe umă o să mai vorbim ! 

Voi, care prețuiți plăcerea, și atît ! 

Un lucru-ar trebui să-l știți şi voi: 

O poţi întoarce și o poţi suci oricît, 

Mîncarea e-ntiîi ! Morala, apoi ! 

Omul cel mai sărac întîi să aibă 

Din pîinea lumii o felie, zilnic. 
GLASUL DIN SPATELE SCENEI (vorbit): 

Din ce trăiește-un om ? 
JENNY-SPELUNCĂ : 

Din ce trăieşte-un om ? Din munca-amară 

A omului trudit în praf, în fum și în noroi! 

Pe care-l chinuiţi din zori și pînă-n seară, 

Parcă el n-ar fi tot un om ca voi! 
CORUL :Da, domnii mei, să nu uitaţi de fel 

Că omul este veșnic un mişel | 


ACTUL III 


VII 


. 


În aceeași noapte, Peachum se pregăteşte să pornească 
la atac. El are de gînd să tulbure cortegiul încoronării 
printr-o demonstraţie a mizeriei, 


MAGAZINUL CU ARTICOLE PENTRU 
CERȘIT AL LUI PEACHUM 


(Pe diverse tăblițe, cerşetorii zugrăvesc in- 
scripții ca: „Mi-am pierdut ochiul pentru 
rege“ etc.) 


PEACHUM : Domnilor ! În acest ceas solemn, în cele 
unsprezece filiale ale noastre, de la Drury Lane 
pînă la Turnbridge, o mie patru sute treizeci 
și doi de domni confecţionează asemenea tă- 
blițe, pentru a participa, în felul lor, la înco- 
"ronarea reginei noastre. 

DOAMNA PEACHUM: Hai, hai! Daţi-i zor! Dacă 
nu vreţi să lucraţi, nu puteţi cerși. Tu, ăla de 
colo, vrei să faci pe orbul, şi nu eşti în stare 
să faci nici măcar un S ca lumea. Ar trebui 
să fie un scris ca de copil, că doar e vorba 
de un ombătrîn ! 


(Se aude un răpăit de tobă.) 

UN CERŞETOR : l-auzi! Se schimbă garda regală. 
AĂştia nici nu bănuiesc că, în cea mai frumoasă 
zi a carierei lor militare, vor avea de-a face 
cu noi... 

FILCH (intră şi raportează): Doamnă Peachum, o 
duzină de puici nedormite ţopăie grăbite încoace. 
Cică au de încasat aici niște bani. 


(Intră tîrfele.) 


JENNY : Stimată doamnă... 

DOAMNA PEACHUM: Bine arătaţi, parcă aţi căzut 
din cuibar! Dacă aţi venit cu gîndul la banii 
pentru Macheath al vostru, aflați că n-o să 
vedeţi para chioară. Nici un sfanţ, aţi înţeles? 

JENNY : Adică ce să înțelegem, stimată doamnă ? 

DOAMNA PEACHUM : Auzi, să dai buzna peste mine 
în toiul nopţii! Să năvălești la trei dimineața 
într-o casă de oameni cinstiți! Mai bine vă 
făceaţi somnul după atîta trudă... Că arătaţi 
jumulite rău. 

JENNY : Va să zică, stimată doamnă, nu putem primi 
onorariul stabilit pentru prinderea domnului 
Macheath ? 

DOAMNA PEACHUM : Nu! Un rahat o să primiţi, 
nu arginţii lui Iuda ! 

JENNY : Şi pentru ce, stimată doamnă ? 

DOAMNA PEACHUM: Pentru că drăguţul domn 
Macheath s-a evaporat din nou. De asta! Și 
acum, doamnele mele, marș afară din casa mea 
cinstită ! 

JENNY : Ei, asta-i culmea! Vă dau un sfat: să nu 
ne faceţi nouă una ca asta! Cu noi nu merge! 

DOAMNA PEACHUM : Filch, doamnele doresc să fie 
conduse afară. 


(Filch se îndreaptă spre „fete“. Jenny îl îm- 
brîncește.) 


71 


JENNY : V-aș ruga să vă ţineţi botul spurcat, că de 


nu, cine știe ce se mai întîmplă... 


(Intră Peachum.) 


PEACHUM : Dar ce se petrece aici ? Sper că nu le-ai 


dat nici un ban? Ei, doamnelor? Cum stăm? 
Domnul Macheath e arestat, sau nu ? 


JENNY : Ia mai lăsaţi-mă cu „domnul Macheath“ al 


vostru ! Nici măcar să-i legaţi șireturile de la 
ghete n-aveţi dreptul. Azi-noapte am lăsat să-mi 
plece un client, fiindcă hohoteam “de plîns la 
gîndul că am putut să-l vînd pe acest gentle- 
man. Da, doamnelor! Și ce credeţi că s-a în- 
tîmplat spre ziuă ? nu-i nici un ceas de-atunci ! 
Abia adormisem cu lacrimile pe obraz, cînd 
deodată aud îluierîndu-se în stradă și îl văd 
chiar pe acest domn, de dragul căruia plîn- 
sesem, şi care mă ruga să-i arunc cheia. El 
voia, strîngîndu-mă în braţe, să mă facă să uit 
năpasta pe care eu însămi i-o adusesem pe cap. 
E cel din urmă gentleman din toată Londra, 
doamnelor ! Iar colega noastră Suky Tawdry 
n-a venit cu noi fiindcă de la mine s-a dus 
la dînsa, s-o consoleze și pe ea. 


PEACHUM (pentru sine): Suky Tawdry... 
JENNY : Aşa! Şi acum înțelegeţi de ce n-aveţi drep- 


tul nici măcar să-i legați șireturile de la ghete? 
Denunţători ordinari ! i 


PEACHUM : Filch, dă fuga la primul post de poliţie: 

domnul Macheath se află la domnişoara Suky 
Tawdry. (Filch iese.) Dar bine, doamnelor, de 
ce să ne certăm? Banii vi se vor plăti, nu mai 
încape vorbă. Celia dragă, mai bine te-ai duce 
să faci niște cafeluțe pentru aceste doamne, în 
loc să te răţoiești la ele. 


DOAMNA PEACHUM (ieşind) : Suky Tawdry | 


(Cîntă strofa a treia din „Balada .robiei tru- 
pești“.) 


Îl vezi pe unul sub spînzurătoare : 

Stă varul gata-n groapă să-i presare, 
I-atîrnă viața de un fir, băiete, 

Și de ce-i arde tipului ? De fete! 

Sub ștreang ori nu, tot vrea să le slujească. 
Aceasta e robia trupească. 

Orice-ar mai face, știe că-i acum pierdut, 
În ochii ei el a văzut trădarea, 

Şi-ncepe a-nţelege că pierzarea 

Îi va veni pe unde-a fost făcut. 

Dar orișicît s-ar zbate, urma-alege ! 

Și noaptea-i iar la ea, se înţelege ! 


PEACHUM (către cerșetori): Daţi-i zor, daţi-i zor! 


Aţi fi crăpat în cloaca de la Turnbridge dacă 
nu mi-aş fi frămîntat eu mintea, în lungile 
mele nopţi albe, ca să descopăr cum s-ar putea 
stoarce un ban de pe urma sărăciei voastre. 
Și am descoperit că stăpînii lumii pot crea mi- 
zeria, da nu o pot privi. Sînt slabi de înger 
şi nătărăi, la fel ca voi. Deşi.sînt în stare să 
adune, pe spinarea voastră, cu ce să se îmbuibe 
pînă la sfîrşitul vieţii lor, încît și-ar putea unge 
şi dușumeaua cu unt, îngrășînd pînă şi firimi- 
turile căzute de la ospeţele lor, totuși ei nu 
sînt în stare să privească cu sînge rece un om 
care cade de foame pe stradă. Bineînţeles, cu 
condiția ca omul să cadă chiar în fața casei lor. 


` (Doamna Peachum intră, cu o tavă cu cafele.) 


DOAMNA PEACHUM: Puteţi trece mîine pe la bi- 


rou să vă încasaţi onorariul. Dar după încoro- 
nare. 

JENNY : Doamnă Peachum, nu mai am nimic de zis 
PEACHUM : Alinierea! Peste un ceas ne adunăm 
în fața palatului Buckingham. Marş! 


(Cerșetorii se aliniază.) 


FILCH (dă buzna înăuntru): Poliția! Nici n-am ajuns 
la primul post, că a şi sosit poliţia aici. 

PEACHUM : Ascundeţi-vă ! (Către doamna Peachum.) 
Strînge corul repede ! Şi cînd mă auzi spunînd 
inofensivi, înţelegi, inofensinii... 

DOAMNA PEACHUM : Inofensivi ? Nu pricep nimic. 

PEACHUM : M-aș fi mirat să pricepi! Cînd mă auzi 
rostind cuvîntul inofensivi... (bătăi în uşă) atunci 
începi să cînți cu ei ceva, orice. Ăsta e sem- 
nalul — inofensivi. Gata! 


(Doamna Peachum iese cu cîțiva cerșetori. 

Ceilalţi, cu toate catrajfusele lor, se ascund 

în dreapta, îndărătul cuierelor cu haine. Ră- 

mine în scenă numai o fetiță, cu tăblița: 

„O victimă a militarismului.“ Intră Brown, 
cu poliţiştii.) 

BROWN : Așa, și-acum să te luăm în primire, dom- 
nule „Pricten al cerşetorilor“ Smith ! În lanțuri 
cu el, imediat! Ah, ia te uită, fermecătoarele 
tăblițe ! (Către fetiță.) „O victimă a militaris- 
mului“... dumneata ești ? 

PEACHUM: Bună dimineaţa, Brown. Bună dimi- 
neaţa ! Ai dormit bine ? 

BROWN: Aud? 

PEACHUM : Mneaţa, Brown. 

BROWN: Cu mine vorbește? Sau poate cunoaște pe 
vreunul din voi? Eu nu cred că am avut plă- 
cerea să te cunosc. 

PEACHUM : Nu? Ce vorbeşti ? Mneaţa, Brown! 

BROWN : Dă-i una, să-i zboare pălăria de pe cap. 
(Smith se execută.) 


PEACHUM : Vezi dumneata, Brown, dat fiind că ai 
trecut pe aici din întîmplare... repet: din în- 
timplare profit de ocazie să te rog ceva. Tri- 
mite-l o dată pentru totdeauna la închisoare 
pe numitul Macheath. 

BROWN : Omul ăsta e nebun. Nu ride, Smith. Ia 
spune-mi, e oare cu putinţă ca acest bandit 
notoriu să zburde liber prin Londra ? 

PEACHUM : De vreme ce e prietenul dumitale, 
Brown... 

BROWN : Cine? 

PEACHUM : Mackie. Doar n-oi fi eu.. Eu nu sînt 
un bandit, Brown, eu sînt un om sărac. Cu 
mine nu poți să te porţi prost. Dumneata, Brown, 
eşti în preajma celui mai vitreg ceas al vieţii 
dumitale. Vrei o cafea? (Către tîrfe.) Fetelor, 
dar ce purtare e asta? Daţi-i și domnului şef 
al poliţiei o înghiţitură de cafea. Trebuie să 
ne înţelegem unii cu alţii. Doar trăim cu toţii 
în cadrul legilor! Numai la adăpostul legilor 
pot fi exploataţi cei care nu le înţeleg sau care, 
din prea multă mizerie, nu le pot respecta. 
Iar cine vrea să capete şi el o firimitură de 
pe urma acestei exploatări trebuie să se ţină 
strict de litera legii. 

BROWN: Aşa! Va să zică dumneata pretinzi că ju- 
decătorii noștri pot fi corupți ? 

PEACHUM: Dimpotrivă, domnule, dimpotrivă! Ju- 
decătorii noştri sînt incoruptibili. Cu nici o 
sumă de bani nu-i poți convinge să facă drep- 
tate | 


(Al doilea răpăit de tobe.) 

PEACHUM : Începe marșul trupelor care se vor ali- 
nia pe parcursul cortegiului. Dar marşul celor 
mai sărmani dintre sărmani urmează peste o 

` jumătate de ceas. 

BROWN : Întocmai, domnule Peachum. Peste o jumă- 
tate de ceas urmează marșul celor mai sărmani 
dintre cei sărmani către închisoarea „Old Bai- 
ley“, la iernat. (Către poliţişti.) Hai, băieţi, 
strîngeţi tot ce găsiţi pe-aici. Puneţi mîna pe 
toţi patrioţii ăştia. (Către cerşetori.) Aţi auzit 
vreodată de Brown, zis Tigrul? Peachum, în 
noaptea asta am găsit soluţia şi, e cazul s-o 
spun, am scăpat un prieten de la moarte. Spul- 
ber, pur şi simplu, tot cuibul vostru. Şi vă 
închid pe toţi pentru... mda... pentru ce? Dal 
Pentru vagabondaj şi cerşetorie. Parcă ai vrut 
să-mi dai a înţelege că tocmai azi ai de gînd 
să trimiţi cerşetorii din Londra pe capul meu 
şi al reginei. Dar pe cerşetori îi arestez. Așa 
să știi! 

PEACHUM: Foarte frumos, dar... care cerşetori ? 

BROWN: Care? Ologii ăștia de aici. Smith, îi luăm 
cu noi imediat pe acești domni patrioți. 

PEACHUM : Brown, de data asta am prilejul să te 
feresc de o acţiune pripită. Mulţumește-i Dom- 
nului, Brown, că ai trecut pe la mine. Vezi 
dumneata, Brown, pe aceşti cîţiva nenorociţi 
îi poţi aresta, bineînţeles. Dar ei sînt inofen- 
sivi, inofensivi... 

(Începe muzica, corul intonează cîteva mă- 
suri din „Cîntecul despre zădărnicie“.) 
BROWN: Ce mai e și asta? 
PEACHUM : Muzică. Deh !... Cîntă şi ei cum pot. E 


Cîntecul zădărniciei. Nu-l cunoşti ?.. Ei, atunci 
o să ai ce învăța! 

(Lumină aurie pentru song. De sus coboară 
o stinghie cu trei lămpi şi o tăbliță pe care 
scrie :) 


CIÎNTECUL DESPRE ZĂDÂRNICIA STRA- 
DANIEI OMENEȘTI 


1 
Din cap trăim noi toţi, 
Da capul nu-i destul : 
Din cap nu cred c-o fi decît 
Păduchele sătul ! 
Pentru viaţa asta | 
Omul e nepregătit, 
Căci de minciună-n lume 
Totu-i stăpînit ! 


2 


Da, fă-ţi mereu un plan, 

Cu mintea ca un far, 

Și fă-ţi pe urmă înc-un plan, 
Dar totul e-n zadar ! 

Pentru viaţa asta 

Omul nu-i destul de rău, 

El veșnic își dorește 

Să iasă din hău. 


3 


Tu fugi după noroc, 
Dar nu fi prea grăbit, 
Norocul fuge-n urma ta, 
Şi iarăși te-a minţit ! 


Pentru viața asta omul este 
Mult prea scrupulos, 

Tot ce năzuiește 

Este de prisos ! 


PEACHUM : Planul dumitale, Brown, a fost genial, 
dar irealizabil. Aici nu poți aresta decît vreo 
cîțiva tineri, care, în entuziasmul lor faţă de 
încoronarea reginei, au organizat un mic bal 
mascat. Cînd vor veni săracii autentici — pen- 
tru că aici nu e nici unul — ehei! atunci or 
să vină mii de oameni. Vezi, asta e buba: ai 
uitat numărul enorm al săracilor. Cînd or fi 
toţi acolo, în faţa bisericii, n-o să fie o pri- 
velişte sărbătorească. Deh, oamenii nu arată 
prea bine. Ştii dumneata, Brown, ce-i aia o 
față ciupită de vărsat? Dar dacă ai vedea, de- 
odată, o sută douăzeci ? Tînăra regină ar trebui 
să fie întîmpinată azi numai cu trandafiri ade- 
văraţi, nu cu trandafiri crestați pe fețele oame- 
nilor. Și apoi, toți ologii aceia adunaţi la poarta 
bisericii !... Trebuie să evităm asta, nu-i așa, 

Brown ? Poate speri că poliția va reuși să ne 

dea gata pe noi, oamenii săraci. Dar nici măcar 

dumitale nu-ţi vine să crezi! Și ce impresie o 

să facă dacă şase sute de ologi flămînzi vor 

îi alungaţi cu biciul cu prilejul încoronării? 

Urită impresie! Va fi greţos. Să-ţi vină rău, 

nu alia. Numai cînd mă gîndesc, Brown, și 

parcă simt că leşin. Un scaun, vă rog. 

BROWN (către Smith): Asta e o ameninţare, dom- 
nule. Ăsta e șantaj. Acestui om nu-i putem 
face nimic. Pentru menţinerea ordinii publice, 
trebuie să nu-i facem nimic acestui om. Aşa 
ceva nu s-a mai întîmplat niciodată. 

PEACHUM : Dar se întîmplă acum. Și să-ţi mai spun 
ceva: cu regina Angliei poţi să te porţi cum 

vrei. Dar pe omul cel mai sărac din Londra 
nu trebuie să-l calci nici măcar pe bătătură, 
fiindcă rișşti să devii o biată mîță, domnule 
Tigru. 

BROWN : Va să zică, trebuie să-l arestez pe Mackie ? 
Să-l arestez! Ușor de zis. Ca să arestezi pe 
cineva trebuie mai întîi să-l găsești. 

PEACHUM : Dacă spui asta, nu te pot contrazice. 

` Atunci, am să ţi-l procur eu pe acest om, şi 
vom vedea dacă mai există morală sau nu. 
Jenny, unde se află acum domnul Macheath ? 

JENNY : Oxford Street 21, la Suky Tawdry. 

BROWN : Smith, fugiți numaidecit la Suky Tawdry, 
în Oxford Street 21, arestați-l pe Macheath și 
aduceți-l la „Old Bailey“. Între timp, mă duc 
să-mi îmbrac uniforma de gală. Într-o zi ca 
asta trebuie neapărat să-mi pun uniforma de 
gală. 

PEACHUM : Brown, dacă pînă la ora șase nu va fi 
spînzurat... 

BROWN : Oh! Mac, n-am mai avut ce face!.., 


(Iese cu poliţiştii.) 
PEACHUM  (strigînd în urma lui): Pînă la șase, 
Brown! 
(Al treilea răpăit al tobelor.) 


PEACHUM : Al treilea semnal al toboșarilor. Schim- 
harea planului de atac. Direcţia: temniţa de la 
„Old Bailey“. Înainte, marș ! 


(Cerşetorii ies.) 


(Cintă.) Omul nu-i bun de loc, 
Atinge-l, deci, niţel, 
Și dacă l-ai atins, pe loe 
Se face ca un miel. 

Pentru viaţa asta 

Omul nu-i destul de bun, 
Atinge-l, deci, și basta : 
Ascultă ce-ţi spun ! 


(Cortina) 


(În faţa cortinei apare Jenny, cu o flașnetă, 
şi cîntă.) 


CINTECUL LUI SOLOMON 


1 


Cu înțeleptul Solomon 

Ştiţi toți ce s-a-ntîmplat. 

Omul vedea în toate clar ; 

Clipa cînd s-a născut el și-a blestemat, 
Fiindcă e totul în zadar. 

Ce înţelept fu Solomon ! 

Dar bine nici nu s-a-nnoptat, 

Și lumea văzu ce-a urmat. 
Înţelepciunea cît i-a folosit... 

Mai bine ești deea lipsit! 


2 


Cu preafrumoasa Cleopatra 
Ştiţi ce s-a întîmplat. 

Doi împărați a subjugat, 

Pînă la moarte ea iubi, 

Iar trupul ei e praf uitat! 

Ca ea frumoasă n-o mai fi! 

Dar bine nici nu s-a-nnoptat, 

Și lumea văzu ce-a urmat. 

Căci frumusețea-a adus-o aci !... 
Mai bthe e de ţi-ar lipsi ! 

Cu mîndrul Cezar aţi aflat 
Cu toți ce s-a-ntîmplat. 

Era un zeu într-un altar, 

Şi pe el l-au ucis, 

Cum i-era scris | 

Era în culmea gloriei chiar 
Cînd a strigat : „Brutus, și tu?“ 
Căci bine nici nu s-a-nnoptat, 
Și lumea văzu ce-a urmat. 
Mîndria lui la ce i-a folosit ? 
Mai bine eşti de ea lipsit ! 

Pe Bertolt Brecht, cel însetat 
De-a şti, l-aţi cunoscut. 

De ce-i bogatu-așa avut 
Prea-adesea el v-a întrebat. 
Din țara lui a fost gonit 
Fiindcă prea multe-a vrut a ști. 
Dar bine nici nu s-a-nnoptat, 
Și lumea văzu ce-a urmat. 

Te pierde lesne setea de a ști, 
Mai bine de-asta te-ai feri ! 

Şi-acum pe Mackie îl vedeți 
Gata de spînzurat ! 

Pe vremea cînd era deștept 
Și se ţinea doar de furat, 
Era în fruntea breslei lui; 
Robit se dete trupului ! 

Și iată, încă n-a-nnoptat, 
Vedeţi cu toții ce-a urmat... 

Căci voluptatea-aci l-a azvirlit ! 
Mai bine ești de ea lipsit! 


VIII 


LUPTA PENTRU PROPRIETATE 
O cameră de domnişoară, la „Old Bailey“ 


(Lucy.) 


SMITH : Domnișoară, doamna Polly Macheath do- 
rește să vă vorbeaseă. 
LUCY : Doamna Macheath ? Să intre! 


(Intră Polly.) 


POLLY : Bună ziua, stimată doamnă. Stimată 
doamnă, bună ziua ! 

LUCY : Ce doriţi, vă rog? 

POLLY : Mă mai recunoașteţi ? 

LUCY : Desigur, vă cunosc. 

POLLY : Vin astăzi să vă cer iertare pentru purtarea 
mea de ieri. 

LUCY : Foarte interesant. 

POLLY : De fapt, n-am nici o scuză pentru purtarea 
mea de ieri, afară de neferidirea mea personală. 

LUCY : Da, da. 

POLLY : Stimată doamnă, trebuie să mă iertaţi. Ieri 
eram foarte iritată din canza purtării domnului 
Macheath. Nu trebuia să ne pună într-o ase- 
menea situație, nu-i așa? Puteţi să i-o și spu- 
neţi dacă îl vedeţi. 

LUCY : Eu... eu... eu nu-l văd de fel. 

POLLY : Ba îl vezi dumneata... 

LUCY : Nu-lvăd. 

POLLY : Scuzați. 

LUCY : De altfel, ţine foarte mult la dumneata. 

POLLY : De unde! Te iubește numai pe dumneata, 
o ştiu precis. 

LUCY : Foarte amabil din patea dumitale. 

POLLY : Dar ştiţi, stimată doamnă, un bărbat se teme 
întotdeauna de o femeie care îl iubește prea 
mult. Și atunci, fireşte, se întîmplă s-o neglijeze 
şi-o evită. Dintr-o singură privire mi-am dat 
seama că are față de dumneavoastră obligaţii 
pe case nici nu puteam să le bănuiesc. 

LUCY : Credeţi asta sincer ? 

POLLY : Desigur, categoric, foarte sincer, stimată 
doamnă. Vă rog! 

LUCY : Dragă domnişoară Polly, amîndouă l-am iubit 
prea mult. 

POLLY : Poate că aa. (Pauză.) Şi acum, stimată 
doamnă, vreau să vă explic cum s-au întîmplat 
toate. Acum zece zile l-am văzut pe domnul 
Macheath pentru prima oară la hotelul „Cara- 
catiței“. Era şi mama cu mine. După cinci zile, 
adică alaltăieri, ne-am căsătorit. Ieri am aflat 
că-l caută poliţia pentru diverse infracţiuni. Şi 
azi nu mai știu ce o să se întîmple. Va să zică, 
acum douăsprezece, zile, stimată doamnă, nici 
nu mi-aș fi putut închipui măcar că voi aparține 
unui bărbat. (Pauză.) 

LUCY : Vă-nţeleg, domnişoară Peachum. 

POLLY : Doamnă Macheath. 

LUCY : Doamnă Macheath. 

POLLY : De altfel, în ultimele ore m-am gîndit foarte 
mult la bărbatul acesta. Nu e atît de simplu. 
Vedeţi, domnişoară, trebuie să vă invidiez pen- 
tru recenta lui purtare faţă de dumneavoastră. 

Cînd a trebuit să-l părăsesc — silită de mama, 
fireşte — n-a arătat nici cea mai mică urmă 
de regret. Poate că omul acesta nici nu are 
inimă, poate că în locul ei are o piatră în 
coșul pieptului. Ce părere aveţi ? 

LUCY : Deh, scumpă domnişoară, nu ştiu, de fapt, 
dacă vina cade numai asupra domnului 
Macheath. Trebuia să rămîi în lumea dumitale, 
scumpă domnişoară. 

POLLY : Doamnă Macheath. 

LUCY : Doamnă Macheath. 

POLLY : Asta e adevărat, sau, cel puţin, cum spunea 
întotdeauna tata, trebuia să-mi croiesc viaţa 
pe principii comerciale. 

LUCY : Sigur. 

POLLY (plânge) : El e totuşi unica mea avere. 

LUCY: Draga mea, e o nenorocire care i se poate 
întîmpla şi celei mai inteligente femei. Dar for- 
mal, dumneata ești soția lui, asta trebuie să te 
liniştească. Nu mai pot să văd, scumpa mea, 
cît eşti de deprimată. Vrei să iei ceva ? 

POLLY : Ce? 

LUCY : Să guşti ceva? 

POLLY : O, da, vă rog, să gust ceva. (Lucy iese. Polly, 
pentru sine.) Mare putoare ! 

LUCY (se înapoiază, aducînd cafea şi cozonac): Da, 
aşa cred că o să fie mai bine. 

POLLY : Dar vă deranjaţi prea mult, stimată doamnă. 
(Pauză. Mănîncă.) Ce frumos portret al lui aveţi. 
Cînd vi l-a adus? 

LUCY : Cum adică l-a adus? 

POLLY (inocentă): Vreau să zic, cînd v-a adus aici 
portretul ? 

LUCY: Nu l-a adus niciodată. 

POLLY : Vi l-a adus chiar aici în cameră? 


LUCY : În camera asta n-a fost niciodată. 

POLLY : Ah, așa? Păi atunci, nici nu s-a întîmplat 
nimic, nu? Ițele destinului sînt grozav de în- 
cîlcite. 

LUCY : Ce tot spui mereu prostii? Dumneata vrei, 
pur şi simplu, să mă spionezi ! 

POLLY : Nu-i aşa că știi unde se află 

LUCY : Eu? Dar dumneata nu știi ? 

POLLY : Hai, spune numaidecît unde se află! 

LUCY : Habar n-am! 

POLLY : Ah, va să zică nu știi unde e? Pe cuvint de 
onoare ? 

LUCY: Nu, nu ştiu. Dar cum de nu știi dumneata? 

POLLY : Ei nu, asta e îngrozitor! (Polly rîde și Lucy 
plînge.) Acum are două obligaţii, şi el a șters-o. 

LUCY: Nu mai pot să îndur. Ah, Polly, e cumplit! 

POLLY (bucuroasă): Lucy, mă bucur atît de mult că, 
la sfîrşitul acestei tragedii, am găsit o asemenea 

b prietenă ! Fie ce-o fi. Vrei să guşti puțin co- 
zonac ? j 

LUCY : Să gust! Ah, Polly, nu fi atît de drăguță cu 
mine. Zău că nu merit! Ah, Polly, bărbații nu 
merită să suferi pentru ei. 

POLLY : Bineînțeles, nu merită, dar ce putem să 
facem ? 

LUCY : Ei, nu! Acum dăm cărțile pe față. Polly, ai 
să mi-o iei în nume de rău ? 

POLLY : Ce? 

LUCY : Nu e veritabilă. 

POLLY : Ce? 

LUCY: Asta! (Arată burta.) Şi toate pentru banditul 
ăla ! i 

POLLY (rîde): Ah, dar asta e ceva extraordinar ! Era 
un manşon? Mare javră mai eşti! Tu! Îl vezi 
pe Mackie? i-l fac cadou. Ia-ți-l, dacă-l gă- 
sești ! (Se aud voci și paşi pe coridor.) Ce este? 

LUCY (la fereastră): Mackie! L-au prins din nou! 
POLLY (se prăbușește) : Acum s-a sfîrşit totul! 


(Intră doamna Peachum.) 


DOAMNA PEACHUM : Bine că te găsesc, Polly. 
Schimbă-te repede, că-l spînzură pe soțul tău. 
i-am adus rochia de văduvă. (Polly se dez- 
bracă şi-şi pune rochia neagră.) Splendid ai să 
arăţi ca văduvă! Dar fi și tu acum ceva mai 
veselă ! 


IX 


Vineri dimineaţa, orele 5. Mackie-Șiș, care s-a dus din 
nou la tirte, a fost din nou trădat de ele. Nu mai rămîne 
decit să fie spinzurat. 


CELULA MORȚII 


(Clopotele de la Westminster sună. Poliţiştii 
îl aduc în temniță pe Macheath, legat.) 


SMITH: Hai, băgaţi-l înăuntru! Clopotele de la 
Westminster sună pentru prima oară. Vă rog 
să staţi aici liniștit. Nu-mi permit să vă întreb 
pentru ce aveţi o expresie atît de tristă. Îmi 
închipui că aveți mustrări de conștiință. (Către 
poliţişti.) Cînd vor suna a treia oară clopotele 
de la Westminster, adică la orele șase, trebuie 
să fie gata spînzurat. Pregătiţi totul ! zi 

UN POLIȚIST: De un sfert de oră toate străzile de la 
Newgate sînt atît de ticsite de tot felul de 
oameni, încît nici nu mai poţi trece, 

SMITH : Ciudat ! De unde ştiau ? 

UN POLIȚIST: Dacă mai merge așa, într-un sfert 
de oară o să știe toată Londra, şi toţi cei care, 
altfel, s-ar fi dus la paradă vor veni aici. Iar 
regina o să treacă doar pe străzi pustii. 

SMITH: De aceea trebuie să-i dăm bătaie! Dacă 
terminăm pînă la șase fix, mai au timp oamenii, 
pînă la şapte, să ajungă să vadă și cortegiul 
încoronării. Și-acuma : marș ! 

MAC: Hallo, Smith, cit e ceasul ? 

SMITH : Cinci și patru minute. 


(În clipa în care Smith închide pe dinafară 
portița celulei, vine Brown.) 


BROWN (întrebîndu-l pe Smith, cu spatele spre ce- 
lulă) : E înăuntru ? 

SMITH : Vreţi să-l vedeți ? 

BROWN : Nu, nu, nu, pentru numele lui Dumnezeu, 
fă-le singur pe toate! 


(lese.) 


MAC (brusc, vorbind fără pauze, curgător şi liniştit): 
Ascultă, Smith, nu te speria, n-o să-ți pomenesc 
nimic care să semene a mituire. Știu prea bine. 
Dacă te-ai lăsa mituit, ar trebui cel puțin să 
fugi din ţară. Da, aşa ar trebui. Pentru asta ai 
avea nevoie de atîția bani încît să poţi trăi 
fără grijă tot restul vieţii. Să zicem, o mie de 
lire. Nu spune nimic! Pînă în douăzeci de mi- 
nute am să ştiu dacă poţi avea această o mie 
de lire chiar azi la prînz. Eu nu umblu cu sen- 
timentalisme. Du-te și gîndește-te bine. Viaţa-i 
scurtă și banii puţini. Și nici nu știu încă dacă 

o să-i pot procura. Dar, te rog, lasă să intre pe. 
oricine vreasămă vadă. 

SMITH (încet): E curată nebunie, domnule Macheath! 
(Iese.) 

MAC (cu glas scăzut şi în ritmul cel mai rapid): 


Voi ascultați-mi glasul! Milă cer! 

Nu-i Mac aci sub arbori, printre flori, 
Ci în cavoul unde zaci cînd mori. 

Miînia soartei l-a zvirlit aci. 

I-ajunge, Doamne, glasul pîn’ la voi, 
Din neagra beznă-a unui zid murdar ? 
Nu vă-ntrebaţi voi, prieteni, unde-o fi ? 
Dac-o muri puteţi juca țintar, 

Dar cît e viu, scoateţi-l din nevoi 

Și smulgeți-i cătuşele de fier! 


(Mathias şi Jacob apar în gang. Vor să intre 
la Macheath, dar sînt apostrofaţi de Smith.) 


SMITH : Dar ce-i, băiete ? Arăţi ca o scrumbie scoasă 
din saramură ! 

MATHIAS : De cînd a plecat Șeful, trebuie să fac 
eu față doamnelor. Trebuie să ai un tempe- 
rament de cal ca să poţi rezista... Vreau să 
vorbesc cu Șeful. 


(Amândoi se îndreaptă către Mac.) 


MAC: Cinci şi douăzeci și cinci. Nu prea v-aţi 
grăbit... 

JACOB : Eh, la urma urmei, trebuie să... 

MAC: La urma urmei! La urma urmei, o să mă 
spînzure, omule ! Dar n-am timp să mă necăjese 
cu voi. Cinci şi douăzeci și opt. Uite ce e, cît 
puteţi să scoateţi imediat din safeul vostru per- 
sonal ? 

MATHIAS : Din safeu... la cinci dimineaţa ? 

JAKOB : Da' ce, e chiar așa jale ? 

MAC : Pâtru sute de lire ai putea? 

JAKOB: Da? Și noi cu ce rămînem? Asta e tot ce 
avem. 

MAC: Pe voi vă spînzură, sau pe mine? 

MATHIAS (iritat): Noi am picat în pat la Suky 
Tawdry în loc să ne facem nevăzuţi? Noi am 
picat, sau tu ? 

MAC: Tacă-ţi fleanca! În curînd o să pic în altă 
parte, nu la tîrîtura aia. Cinci și treizeci. 

JAKOB : Ei, Mathias, atunci n-avem încotro. 

SMITH: Domnul Brown mă trimite să vă întreb 
ce-aţi dori să mîncaţi ? 

MAC: Lasă-mă-n pace! (Către Mathias.) Ei, eşti de 
acord sau nu ? (Către Smith.) Sparanghel ! 

MATHIAS : În orice caz, nu permit nimănui să zbiere 
la mine! 

MAC: Dar nu zbier la tine. Asta e așa, fiindcă... 
Va să zică, Mathias, o să-i laşi să mă spinzure? 

MATHIAS : Nici vorbă să-i las să te spînzure. Cine 
zice asta ? Dar ne ceri toată averea. Patru sute 
de lire e tot ce avem! Asta putem măcar să 
ţi-o spunem ? 

MAC: Cinci și treizeci și opt. 

JAKOB : În cazul ăsta, Mathias, galop, că altfel tot 
degeaba e. 

MATHIAS : Numai de-am putea străbate prin mul- 
time, că e o înghesuială de vagabonzi ! (Pleacă.) 

MAC: Dacă nu sînteţi aici pînă la șase fără cinci 
minute, nu mă mai vedeţi! (Strigă.) Nu mă mai 
vedeţi... 

SMITH: Au plecat! Aveţi vreun rezultat? (Face 
gestul de a număra bani.) 

MAC: Patru sute. (Smith iese, dînd din umeri. Mac 
strigă după el.) Trebuie să vorbesc cu Brown! 

SMITH (vine cu gardieni) : Săpun aveţi ? 

UNUL : Dar nu de cea mai bună calitate. 

SMITH : Cred că în zece minute puteţi instala 
chestia ? 

UNUL: Dar nu funcţionează pedala ! 

SMITH : Trebuie să funcţioneze, clopotele au sunat 
a doua oară. 

UNUL: În magherniţa asta... 

MAC (cîntat) :Acum priviţi în ce ananghie-a dat. 

Se poate spune că i s-a-nfundat ! 

Voi, care sînteţi azi stăpîni supremi, 
Cu-ai voştri bani, pe lume şi pe vremi, 
Vedeţi în groapa lui să nu cădeți ! 
Degrabă pe regină s-o vedeţi, 
Rugaţi-o să-i fie milă de el, 

Să-l scape din celula de oţel, 

Acum cuțitul i-a ajuns la os! 

Ce poate să-mi mai fie de folos? 

SMITH : Dar nu pot să vă las înăuntru. Aveţi abia 
numărul şaisprezece. Sînt alţii înainte la rînd, 

POLLY : Ce-a aia, numărul șaisprezece? Nu fi biro- 
crat! Eu sînt soţia lui, trebuie să-i vorbesc. 

SMITH : Dar cel mult cinci minute. 

POLLY : Ce-i aia cinci minute? Auzi prostie! Cum 
poţi să spui cinci minute?! Crezi că e atit de 
simplu? E doar o despărţire pentru veşnicie. 
În asemenea împrejurare sînt enorm de multe 
lucruri de spus între un soţ și o soţie. Unde e? 

SMITH : Păi nu-l vezi ? 

POLLY : Ah, da, adevărat. Mulţumesc ! 

MAC: Polly! 

POLLY : Da, Mackie, eu sînt ! 

MAC: Eh, fireşte ! 

POLLY : Cum îţi merge? Eşti dărîmat rău? E greu! 

MAC: Ce-o să te faci tu acum? Ce-o să se aleagă 
de tine ? 

POLLY : Ştii, afacerea noastră merge foarte bine. 
Dar ce contează asta, Mackie ! Eşti foarte ne- 

liniștit ?... De fapt, ce-a fost tatăl tău? Sint 
atîtea lucruri de care nu mi-ai vorbit niciodată. 
Nu înţeleg de ce. Ai fost totdeauna sănătos, nu-i 
aşa ? 

MAC: Ascultă, Polly, nu poți să mă ajuţi să ies 

— de-aici? 

POLLY : Ba da, desigur. 

MAC: Cu bani, vreau să spun. Am aranjat cu supra- 
veghetorul... 

POLLY (încet): Banii i-am trimis la bancă, aşa cum 
mi-ai spus. 

MAC : Și la tine nu ai nimic? 

POLLY : Nu, la mine n-am nimic. Dar știi, Mackie, 
aş putea, de exemplu, să vorbesc cu cineva... 
Poate să mă adresez chiar reginei, personal, 
(Polly se pierde.) Oh, Mackie ! 

SMITH (trăgînd-o pe Polly afară): Ei, acum ai adu- 
nat o mie de lire? 

POLLY : Rămii cu bine, Mackie. Ai grijă de tine și 
nu mă uita ! (Iese.) 


(Smith și gardienii pregătesc o masă și aduc ! 


sparanghei.) 


SMITH : E fraged sparanghelul ? 

GARDIANUL : Desigur. (1ese.) 

BROWN (apare şi se duce lîngă Smith): Smith, ce 
vrea cu mine? Aţi făcut bine că m-aţi așteptat 
cu masa. S-o luăm cu noi cînd intrăm, să vadă 
ce grijă îi purtăm. (Amîndoi duc masa în celulă. 
Smith iese. Pauză.) Hallo, Mac!!! Uite spa- 
ranghelul. Nu vrei să guști puţin ? 

MAC: Nu trebuie să vă osteniţi, domnule Brown, 
există alți oameni care-mi vor da ultimele ono- 
Turi. 

BROWN: Ah, Mackie! 

MAC: Vă rog, să încheiem socotelile. Între timp o 
să-mi daţi voie să mănînc. În definitiv, e ultima 
mea unasă. (Mănîncă.) 

BROWN: Poftă bună. Ah, Mac, parcă mă străpungi 
cu un fier înroșit. 

MAC: Socotelile, domnule, vă rog, socotelile. Fără 
sentimentalisme. 

BROWN (scoate o cărțulie din buzunar): Le-am adus, 
Mac. Uite, aici e decontul ultimului semestru. 

MAC (tăios): Aha, aţi venit numai să luaţi banii care 
vi se cuvin ? i 

BROWN : Dar ştii bine că nu-i așa... 

MAC: Nu vă jenați. Cît vă datorez? Dar, vă rog, 
o socoteală amănunţită! Viaţa m-a făcut bănui- 
tor... Cred că tocmai dumneavoastră veţi în- 
țelege cel mai bine acest lucru.. 

BROWN: Mac, dacă vorbeşti așa, nici nu mai sînt 
în stare să gîndesc... 


(Se aud în culise bătăi de ciocane.) 


GLASUL lui SMITH : Așa, acum o să ţină. 

MAC : Socotelile, Brown. 

BROWN: Mă rog, dacă ţii neapărat... Aici sînt mai 
întîi sumele pentru prinderea criminalilor, pe 
care tu sau oamenii tăi aţi înlesnit-o. Ai primit 
pentru asta din partea guvernului, în total... 

MAC: Trei cazuri a patruzeci de lire — total o sută 
douăzeci de lire. Un sfert pentru dumnea- 
voastră, ar face deci treizeci de lire, pe care vi 
le datorez. 

BROWN: Da... da... Dar zău, Mac, nu știu dacă ulti- 
mele minute pe care... 

MAC: Vă rog, lăsaţi apa asta de ploaie! Treizeci 
de lire. Şi pentru povestea de la Dower, opt 
lire. 

BROWN : Cum așa? Numai opt lire? Dar acolo au 
fost... 

MAC: Mă credeţi sau nu mă credeţi? Veţi primi, 
deci, pentru lichidarea ultimelor șase luni, trei- 
zeci și opt de lire. 

BROWN (izbucnind în hohote de plins): O viaţă în- 
treagă... eu ţi-am... 

AMÎNDOI : ...citit în ochi orice dorinţă... 

MAC: Trei ani în Indii... Cu Johny am fost, şi cu 
Jim, ţi-amintești ?... Cinci ani în Londra, și 
asta e răsplata. (Indicînd cu un gest cum o să 
arate ca spînzurat.) 


Atîrnă Mac aci, nevinovat. 

Un fals prieten i-a făcut ponosul, 
Și de-o frînghie lungă spinzurat, 
Simte la gît cît îi atîrnă dosul!... 

BROWN: Mac, dacă-mi vii cu de-astea... Cine-mi 
atacă onoarea mă atacă pe mine... (lese din 
cușcă, furios). 

MAC : Onoarea ta... 

BROWN : Da, onoarea mea. Smith, dă-i drumul! Să 
intre lumea! (Către Mac.) Scuză-mă, te rog! 
(lese.) 

SMITH (repede, către Macheath): Acum mai pot să 
vă scot de-aici, dar peste un minut, s-a dus! 
Aţi completat suma ? 

MAC: Da, dacă se-ntorc băieţii. 

SMITH : Nu se arată nici unul. Deci, s-a terminat! 
(Intră lumea: Peachum, doamna Peachum, 


Polly, Lucy, cocotele, preotul, Mathias şi 
Jakob.) 


JENNY : N-au vrut să ne lase înăuntru. Dar eu le-am 
spus: dacă nu vă băgaţi vătraiele-n teacă, o să 
vedeţi voi cine-i Jenny-Speluncă. 

PEACHUM : Eu sînt socrul lui. Vă rog să mă iertați. 
Care dintre cei prezenţi este domnul Macheath ? 

MAC (se prezintă) : Macheath. 

PEACHUM (trecînd pe lîngă gratii, se așază în 
dreapta, ca și următorii): Destinul, domnule 
Macheath, a orînduit lucrurile în așa fel încît, 
fără să vă cunosc, sînteţi ginerele meu. Împre- 
jurarea care îmi îngăduie să vă văd pentru 
prima oară este foarte tristă. Pe vremuri, 
domnule Macheath, aveaţi mănuşi glacé albe, 
un baston cu mînerul de fildeş şi o cicatrice la 
gît şi frecventaţi hotelul „Caracatiţei“. Din 
toate, nu v-a mai rămas decît cicatricea, care, 
firește, avea valoarea cea mai redusă printre 
semnele dumneavoastră particulare. Acum nu 
mai frecventaţi decît celule cu gratii, iar în 
curînd nu veţi mai frecventa nimic... 


(Polly trece plingind pe lîngă gratii şi se 
așază la dreapta.) 


MAC: Ce rochie frumoasă ai! 


(Mathias și Jakob trec prin faţa celulei şi se 
aşază la dreapta.) 


MATHIAS : N-am putut să răzbatem din cauza aglo- 
meraţiei ! Am fugit atîta, încît mi-e teamă să 
nu capete Jakob o congestie... Dacă nu crezi... 

MAC: Ce spun oamenii mei ? Au locuri bune? 

MATHIAS : Vezi, Șefule, noi am crezut că ne-nţe- 

legi... O încoronare nu are loc în fiecare zi, 

nu-i aşa? Oamenii trebuie să cîştige cînd au 
ocazie. Îţi trimit cu toţi salutări ! 

JAKOB : Din toată inima! 

DOAMNA PEACHUM (vine lingă gratii şi trece la 
dreapta) : Domnule Macheath, cine-ar fi crezut 


ES 

asta acum o săptămînă, cînd dansam un mic 
step la hotelul „Caracatiţei“ ? 

-MAC: Da, un mic step. 

DOAMNA PEACHUM : Dar destinul omenesc e atît 
de crunt... 

BROWN (în spate, către preot): Și am luptat cot la 
cot cu el în India, sub ploaia de gloanţe! 

JENNY (vine lîngă gratii) : Noi, la Drury Lane, sîntem 
întoarse pe dos.. Nu s-a dus nimeni la încoro- 
nare. Toate vor să te vadă pe tine. (Trece în 
dreapta.) 

MAC: Să mă vadă... 

SMITH : Ei, atunci să-i dăm drumul. E ora șase. 
(Deschide celula.) 

MAC: Să nu lăsăm lumea să aștepte. Doamnelor şi 

i domnilor, veţi vedea cum dispare un reprezen- 
tant al unei bresle care piere. Noi, bieți mese- 
riași burghezi, care operăm cu modestele noas- 
tre unelte la casele de bani ale negustorilor, 
sîntem înghiţiţi de către marile întreprinderi, 
în dosul cărora se ascund băncile. Ce înseamnă 
un şșperaclu pe lingă o societate pe acţiuni? 
Ce înseamnă spargerea unei bănci pe lingă 
fondarea unei bănci? Ce înseamnă uciderea 
unui bărbat pe lîngă angajarea lui într-o slujbă? 
Concetăţeni, cu aceasta îmi iau rămas bun de la 
voi. Vă mulțumesc că aţi venit. Unii dintre 
voi mi-aţi fost foarte apropiaţi. Faptul că Jenny 
m-a denunțat mă miră foarte mult. Este o do- 
vadă evidentă că lumea nu se schimbă. Coinci- 
dența cîtorva împrejurări nenorocite m-a dus 
la prăbușire. Fie. Mă prăbușesc. 


(Lumină aurie pentru song. Pe o stinghie 
coboară de sus trei lămpi, și o tăbliță pe care 
scrie :) 

BALADA ÎN CARE MACHEATH CERE 
TUTUROR IERTARE 


Voi, fraților, ce după noi trăiţi, 

Nu ne-azvîrliți acum ocară aspră. 

Cînd ne-or sui în ștreang, nu hohotiți 
Cu-un rîs prostesc pe sub mustaţa voastră. 
Nu blestemaţi pe cel mîncat de ciori ! 

Nu fiţi judecători neînduraţi : 

Toţi sîntem păcătoşi, toţi sîntem frați... 
Voi, oameni buni, să fiţi prevăzători. 

Vă fie pildă ce mi s-a-ntîmplat. 

Rugaţi pe Domnul ca să fiu iertat ! 

Ne spală ploile de ce-am greșit, 

Și spală trupul de-orice fărdelegi, 

De tot ce a văzut și a poftit, 

Iar corbii ciugulesc din ochii blegi. 
Pesemne-am năzuit prea sus în rang, 
Și-acum la loc de sus ne-a atîrnat. 

Ca băligaru-n șanțuri aruncat, 

Stăm hrană pentru păsări într-un ștreang. 
Ah, fraţilor, luaţi pildă de urmat. 

Rugaţi pe Domnul ca să fiu iertat! 


Pe fata ce-și arată pieptul 

Ca nătăfleţul s-o aleagă, 

Golanul ce-și culege dreptul 

Din munca ei de-o noapte-ntreagă, 
Pe hoţii toți ce mi-aţi fost fraţi, 


“Pe tîrfe, vagabonzi, ocnaşi 


Pe făr' de lege şi-ucigașşi, 
Vă rog pe toţi să mă iertaţi! 


Pe polițistul blestemat, 
Ce zi și noapte-n multe cazuri 
M-a hăituit ca pe-un vînat 


Și veşnic mi-a făcut necazuri, 

L-aș blestema acum furios! 

Dar astăzi vreau să fiu milos, 

Şi ca să scap de încă un păcat, 

Şi lor le cer să fiu iertat! z 


Să-i văd cu trupuri spintecate, 
De coada cailor legați ! 
Și totuşi vreau să uit de toate. 
Vă rog pe toţi să mă iertaţi! 
SMITH : Vă rog, domnule Macheath. 
DOAMNA PEACHUM: Polly şi Lucy, staţi lîngă 
soţul vostru în ultimele lui clipe. 
MAC: Doamnele mele, orice-ar fi fost vreodată între 
noi... 
SMITH (îl ia de braț) : Haide! 


DRUMUL LA SPÎNZURĂTOARE 


(Toţi ies prin uşile din stînga. Aceste uşi sînt 

în proiecție. Apoi revin de partea cealaltă a 

scenei, purtînd făclii. Cînd Macheath ajunge 
sus la spînzurătoare, vorbeşte Peachum.) 


PEACHUM : Public stimat, povestea s-a sfîrşit, 
Şi Macheath va fi spînzurat, 
Căci asta-i creștinește, negreșit, 
Nimic nu-i omului iertat ! 


Dar totuşi, pentru a nu fi 
Complicii-acestui gest fatal, 

Pe Mackie nu-l vom pedepsi, 

Ci ne-am gîndit să vă oferim un final. 


Aţi vrea măcar pe scenă să vedeţi 
Că nu-i justiţia nendurată ? 

Ei bine, o să facem precum vreți ! 
Apare crainicul reginei de îndată ! 


(Pe tăbliță scrie :) 


AL TREILEA FINAL LA „OPERA DE TREI 
PARALE“ 


Apariţia crainicului călare. 


CORUL: Hei, ascultați, cinee? 
E crainicul reginei, el e! 


(Călare pe cal, apare Brown, în chip de 
crainic călare.) 
(Recitativ pe muzică.) 


BROWN : Azi, cînd s-a încoronat, regina a poruncit 
ca Mackie, „Șeful“, să fie iertat şi liberat ! (Toţi 
se bucură.) De asemeni, el va fi printre nobilii 
țării astăzi primit. (Bucurie.) Și castelul Mar- 
marel, și o rentă i-a dăruit, să îi aparţină cît 
timp va trăi. Lui şi miresei ce și-a ales, regina 
le-a trimis regeștile-i felicitări. 

MAC: Salvat sînt, salvat sînt! Eu am știut de la-n- 
ceput, cînd primejdia-i mare, îţi vine o salvare. 

` POLLY : El e salvat! Iubitul meu Mackie e salvat! 
Sînt fericită ! 
DOAMNA PEACHUM: ; 
Astfel, acum, cu bine-am sfîrșit ! 
Frumos ar fi de-ar fi așa şi-n viață ! 
De ne-ar aduce-un crainic finalul fericit ! 

PEACHUM : 

Lucrul acesta viața ne-nvață ! 

Cîntați cu mine cîntecul mizeriei și-al 
celui chinuit, 

Pe care-aicea l-ați privit. 


Căci, de fapt, sfîrșitul e un trist sfîrşit ! 

Al reginei crainic nu vine niciodată, 
Nefericitul tot astfel va rămîne 

De nu se schimbă lumea cum e-ntemeiată ! 


TOŢI (cîntînd, merg spre rampă, acompaniaţi de 
orgă): 
Greşeli mărunte să nu prigoniţi. 
Le pedpsește viaţa de la sine. 
La neagra, grea mizerie vă gîndiţi, 
A celor ce în viaţă n-au un bine. 


Loviţi în hoţii mari, în vinovaţii 
Că foamea și mizeria domnesc. 

Pe toţi stăpînii lumii înfruntaţi-i, 
Pe toţi stăpînii lumii înfruntaţi-i 
Și doboriţi-i, fiindcă vă-asupresc.* 


CORTINA 


* A doua strofă a fost adăugată în 1946 textului inițial 
care nu cuprindea decit prima strofă (n.t.). 


12% 29 


ANEXE! 


STROFELE FINALE ALE „OPEREI DE 
TREI PARALE“ ? 


S-a sfîrşit deci, după toate, 
Cu-mpăcarea tuturor ; 

Cînd plătești, orice se poate, 
Şi sfîrşitu-i cu amor | 


Pescuind același pește, 

Ei se-nfruntă, se lovesc, 

Dar, la urmă, prada-i unește, 
Iar săracii îi privesc ! 


Căci sînt unii care-n viaţă 
Au de toate, tot ce vor. 

Pe cînd alţii-n ger înghiață, 
Şi li-e foame, pînă mor... 


1930 Pac 


: Conform textului din ediţia: Bertolt Brecht, Stücke, 
Band III, „Auflau-Verlag“, Berlin, 1958. 
2 Muzica din Cîntecul lui Macheath (n.t.}. 

NOUL „CÎNTEC AL TUNURILOR“ 


1 


Fritz e nazist, iar Karl în S.S., 
Și Frantz avea un post cu bani buni, 
Însă din toate doar praf s-a ales, 


S-au dus spre Vest și spre Est ca nebuni. 


Schmitt vrea de-ndată 
Ucraina toată, 

Şi Krauss vrea la Paris. 
Dacă e timp frumos 

Şi-n cale nu-ntiîlnești 

Un dușman curajos, 
Înaintezi ca-ntr-un vis, 

Şi lumea toată-o cucerești 
Numai în doi ani. 


2 


Schmitt găseşte că-i cald în pustiu, 
Şi lui Krauss îi e frig în Caucaz. 
Răul e însă că ei nu mai ştiu 
Cum o să scape de-atita necaz. 
Să meargă acasă: 

De-atîta le pasă ; 

Să plece din Paris ! 

N-au avut timp frumos 

Şi-n cale-au întîlnit 

Dușmani de sus și pînă jos. 

S-a spulberat ce-a prezis 
Fiihrer-ul care a-nnebunit 

Doar în cîţiva ani. 


3 


Schmitt a pierit, ca și Karl, răpus, 
Şi Germania-a cadavru duhnește, 


[i 
i 

Dar în Berlin, de bombe distrus, 
De un nou război se vorbește. 
Priviţi durerea 

Din jurul vostru — 

În ţară-i jale grea. 

Dar darcă-America 

Pe ruși aici nu-i vrea 

Și iese-o ceartă bună, 

Pe unii de-alţii îi despărţim, 
Tunul atuncea iar răsună 

Şi lumea o cucerim ! 


1946 


NOUA „BALADĂ A VIEŢII AGREABILE“ 


1 


Mulţi urcă-n slavă geniile-alese, 

Ce viaţa-ntr-o colibă-şi duc departe. 
Cu burta goală şi trăind cu-o carte, 
De-aceste predici prea puţin să-ţi pese. 
O viaţă simplă s-aibă cine-o vrea ! 

Eu, drept să spun, m-am săturat de ea. 
Nici pasărea, oriunde ar trăi, 

N-ar suporta-o nici măcar o zi. 

Căci libertatea la ce-o foloseşti ? 

Doar în belşug e bine să trăieşti ! 


2 


Pe măcelarul Göering, răposatul, 
Voi l-ați văzut întîi furînd cu doxă, 
Iar apoi năduşind cu judecatul, 
Căci se topea slănina lui în boxă. 
La întrebarea : „Ce l-a îndemnat ?* 


El spune că onoarea ţării-a vrut. 
Parcă onoarea l-ar fi îngrășat. 
Au ris şi curcile cît au putut. 

De ce furat-a, nu e greu a şti: 
Doar în belșug e bine a trăi. 


3 


Lunganul cel de Schacht, omul cu banii, 
Cel ce ştia atîta să ne strîngă, 

De ne storcea şi sufletul, sărmanii ! 

(Că-i greu bancherilor să le ajungă !) 

S-a prăbuşit printre cei judecaţi, 

Dar dacă îl întrebi ce l-a-ndemnat 

Să ne ceară mereu : „Mai daţi ! Mai daţi !“, 
El spune că de-ambiţie a fost minat. 

De ce-a făcut-o, nu e greu aști: 

Doar în belşug e bine a trăi! 


4 


Dar Keitel, care-a pirjelit Ueraina, 
Lingind cizma lui Adolf, fost căprar, 
Fiindcă-i umplea cu tinichele haina ? 
Şi cl spunea cui vrea să ştie, clar, 

Că datoria l-a-ndemnat pe el. 

Din simţul datoriei ucidea, 

Şi n-avea nici un interes, de fel! 
Moşii i se dădeau fără să vrea. 
Totu-i să iei, nu-ntrebi al cui o fi ! 
Doar în belșug e bine a trăi ! 


5 


Toţi au avut intenţii foarte bune 
Şi s-au gîndit doar la principii-nalte.. 


1% 


104 


Dar de averea lor nimic n-ar spune ! 
Vorbesc de zei şi de demoni, între alte. 
E fiecare,-n fond, un Lohengrin, 
Și-aduce și niţel a Parsifal. 

De Leningrad nu-i vorba, ci de Gral, 
Şi a căzut Walhala, nu Berlin ! 

Căci ei problema lor au rezolvat: 
Traiul cel bun e-un trai îmbelșugat ! 


1946 


VARIANTA LA „BALADA ÎN CARE 
MACHEATH CERE IERTARE“ 


(după strofa VI urmează) 


Pe cei ce-ajuns-au spărgători 
Fiindcă n-au găsit în lume rost, 
Pe fata c-un copil din flori, 

Ce-a ascultat basmele unui prost, 
Pe mama care fură-o pîine 

Ca pruncul să nu-i moară mîine, 
Cei vinovaţi doar după lege, 

Pe ei vă rog să îi iertaţi. 


Spre cei sărmani vă aplecaţi 
Şi nu spre marii vinovaţi, 
Cei care v-au împins în foc, 
Să omoriţi, să jefuiți 

Şi azi vă roagă, pocăiţi, 

Cu jale-n glas, să îi iertaţi, 
Lor gura să le-o astupaţi 

Cu praful stinselor oraşe. 


Și celor ce azi de uitare 

Şi de iertare tot vorbesc 
Loviţi-i peste bot mai tare, 
Căci ci se-nşeală și greșesc. 

ANNA FIERLING ŞI COPIII EI 


Cronică din Războiul de treizeci de ani 


Traducere de Tudor Arghezi 


Anna Fierling. Kattrin, fiica ei (mută). Eiliff, 
fiul ei cel mare. Schweizerkas, fiul ei cel mic. 
Recrutorul. Plutonierul. Bucătarul. Generalul. 
Predicatorul. Magazinerul. Yvette Pottier. 
Chiorul. Sergentul-maijor. Colonelul. Secre- 
tarul. Soldatul tînăr. Soldatul bătrîn. Țăranul. 
'Țăranca. Băiatul. Bătrîna. Alt ţăran. Altă 
țărancă. Țăranul tînăr. Locotenentul. Soldaţi. 
O voce. l 


1 


Primăvara anului 1624. Generalul Oxenstjerna recrutează 

trupe în Dalarne, pentru campania împotriva Poloniei 

Cantinierel Anna Fierling, cunoscută sub numele de 
„Courage“, îl pleacă un fiu. 


Şosea în apropierea orașului. Un plutonier şi 
un recrutor dirdiie de frig. 


RECRUTORUL : Cum să strîngi trupe de pe-aici? 
Plutonier, mă bate gîndul să isprăvesc cu viața. 
Pînă în ziua de douăsprezece trebuie să-i adun 
colonelului neapărat patru plutoane, dar oa- 
menii ăștia sînt aşa de răi, că mi-e și frică să 
mai dorm la ei. Cînd, în sfîrșit, pun mîna pe 
cîte unul, la care nu prea mă uit, ca să nu-i 
văd pieptul de găină și vinele umflate, și am 
norocul să-l îmbăt, să-l fac să iscălească, numai 
ce-l aud cînd plătesc rachiul: „Mă duc pînă 
afară“. Atunci sar după el la ușă, fiindcă simt 
ceva. Într-adevăr, pe-aci ţi-e drumul — s-a 
făcut nevăzut ca puricele cînd te scarpini. Aștia 
n-au nici cuvînt, nici simţămiînt. Plutonier, 
mi-am pierdut încrederea în oameni. 

PLUTONIERUL : Se vede că pe-aici n-a mai fost de 
multă vreme război. Păi, din ce să se nască 
atunci o morală, te întreb? Pacea înseamnă 
dezordine, numai războiul aduce rinduială. 
Prea huzurcește omenirea cînd e pace. Cine vrea 
face ce-i place... Fiecare se-ndoapă cum poftește, 


brînză și franzelă, și lingă brînză — slănină. 
Nimeni nu știe cîți tineri și cîţi cai sănătoși 
sînt în orașul ăsta — n-au fost niciodată nu- 


mărați. Am cutreierat ținuturi pe unde poate 
că de șaptezeci de ani nu mai fusese război. 
Ei bine, oamenii n-aveau nici un fel de nume 
şi nici nu ştiau cum îi cheamă. Numai în război 
se țin liste și registre în regulă; cizmele se 
string în baloturi și grîul în saci; oamenii şi 
vitele se numără cu grijă și se trimit la locul 
cuvenit, fiindcă se știe: război fără rînduială 
nu se poate! 

RECRUTORUL : Aşa e! 

PLUTONIERUL : Ca orice binefacere, războiul nu e 
ușor la început. Cînd începe, greu îl mai oprești, 
deși oamenii se tem de pace ca la zaruri de 
sfîrşitul jocului, fiindcă trebuie să socotească 

E ce-au pierdut. Numai la început îi sperie răz- 

” boiul. E o noutate prea mare pentru ei. 

RECRUTORUL : Uite, o căruţă trasă de doi băieți 
vine încoace. Vezi. în căruţă două femei? Pune 
mîna pe cea bătrînă, plutonier! Dacă nici acum 
nu facem nimic, să știi că eu nu mai stau aici, în 
bătaia vîntului de april. 


(Se aude un semnal de trîmbiţă. Se epropie o 
căruță cu coviltir, trasă de doi băieți. In că- 
rută stau Anna și fiica ei mută, Kattrin.) 


ANNA: Bună dimineaţa, domnule plutonier ! 

PLUTONIERUL (le taie calea): Bună dimineaţa, oa- 
meni buni ! Ce-i cu voi? 
ANNA : Ia, niște negustori. (Cîntă.) 


Lasă tobele să tacă, ` 
- Lua-l-ar dracu de război ! 

Are maica, să le placă, 

Pentru oameni, cizme noi, 

Ca să fugă înapoi. 


Ştiu atîta, două buchii, 
Rîie numai, și păduchii. 
Trag la tun ca niște vite, 
Rabdă, duc, pe necirtite. 
Barem cînd muriţi, soldați, 
Să fiţi bine încălţaţi. 


Primăvara se întoarce 

Şi zăpada-n gropi o stoarce 
Peste morți și o dezgheaţă. 
Ciţi'aţi mai rămas în viaţă, 
Cite patru, cîte doi, 

O porniţi iar la război. 


Toţi eroii-s maţe goale. 
Mor de foame, generale. 
Am franzelă pentru ei 
Și rachiu pentru mişei. 


O ghiulea în burta goală-i 
Lucru prost, fără-ndoială. 
Eu le-ndop vîrtos pe ţoape 
Şi pe urmă pot să crape. 


Primăvara se întoarce 
Şi zăpada-n gropi o stoarce 
Peste morţi şi o dezgheaţă. 


Mi 


Cîţi aţi mai rămas în viaţă, 
Cite patru, cîte doi, 
O porniţi iar la război. 


PLUTONIERUL : Dar voi ? Unitatea voastră ? 
BĂIATUL CEL MARE : Al doilea regiment finlandez. 
PLUTONIERUL : Hiîrtiile! 

ANNA : Ce hirtii ? 

BĂIATUL CEL MIC: Păi nu Ştii că-i Anna Fierling, 
poreclită „Courage“ ? 

PLUTONIERUL: N-am mai auzit de ea. Așa o 
cheamă ? 

ANNA : Mi s-a zis așa de cînd am trecut cu căruța 
prin front, la Riga. Aveam în căruţă cincizeci 
de piîini gata să mucegăiască și trebuia să trec 
cu orice preţ. 

PLUTONIERUL : Lasă gluma. Actele! 

ANNA (scotocește într-o cutie de tinichea, într-un 
maldăr de hîrțoage pe care le scoate); Astea 
sînt toate hîrtiile mele, plutoniere. Uite, între 
altele, şi nişte foi de liturghie, de împachetat 
murături, mai uite și o hartă a Moraviei. Te 
pomeneşti că mai ajung şi pe acolo; de nu, e 
bună pentru șoareci. Asta e biletul de la pri- 
mărie, în care se arată că nu mi-a murit calul 
de răpciugă. A costat cincisprezece fiorini, dar, 
slavă Domnului, nu i-am plătit din punga mea. 
Hirtii berechet ! 

PLUTONIERUL : Nu te-ntinde!... Te învăţ eu minte 
să te mai obrăznicești. Unde ai mai pomenit 
negoţ fără autorizaţie de la comandant ? 

ANNA : Cu mine să vorbeşti frumos. Ce-mi spui în 
faţa copiilor că mă obrăznicesc! Ce aveţi cu 
mine ? Nici nu vă cunosc. Autorizaţia e scrisă 
pe mutra mea cinstită. Treaba dumitale dacă 

nu ştii s-o citeşti. N-o să-mi lipesc un timbru 
pe nas. 

RECRUTORUL : Plutoniere, femeia asta e suspectă. 
În armată ținem la disciplină. 

ANNA : Eu știam că la ciorbă. 

PLUTONIERUL : Cum zici că te cheamă ? 

ANNA : Anna Fierling. 

PLUTONIERUL : Va să zică, toţi ăștia sînt nişte 
Fierlingi ? 

ANNA : De ce? Fierling sînt numai eu. 

PLUTONIERUL : Păi nu-s copiii tăi ? 

ANNA : Ba da. Asta înseamnă că trebuie să purtăm 
toţi acelaşi nume? (Arătînd spre băiatul cel 
mare.) Pe ăsta, de pildă, îl cheamă Eilif Nojocki. 
O să mă-ntrebi de ce? Fiindcă tat-su susţinea 
morţiș că îl chema cam aşa: Kojoski, Mojocki... 
Băiatul nu l-a uitat, numai că cel de care-și 
mai aduce aminte e altul, un franţuz cu țăcălie. 
Afară de asta, e deştept ca tat-su, un şmecher 
în stare să-ți scoată nădragii fără să simţi. 
Ceilalţi, tot aşa, fiecare cu numele lui. 

PLUTONIERUL : Alt nume fiecare ? 

ANNA : Ia nu mai face pe cuviosul! 

PLUTONIERUL : Atunci] ăla trebuie să fie chinez. 
(Arată spre băiatul cel mic.) 

ANNA : De unde pînă unde ? E elveţian. 

PLUTONIERUL : Întîi francezul, pe urmă elve- 
țianul ? 

ANNA : Ce francez ? Nici vorbă de francez. Ce-i tot 
încurcaţi, că ne prinde noaptea aici... Am spus 
elveţian, dar îl cheamă Fejos. Pe tat-su nu-l 
chema de loc așa. Lucra la fortăreață și-i plăcea 
să bea. 


(Schaveizerkas nu mai poate de bucurie, și 
pînă şi muta Kattrin e bucuroasă.) 


EA 113 


PLUTONIERUL : Atunci nu înțeleg cum de-l cheamă 
Fejos. 

ANNA: N-aş vrea să vă jignesc, dar văd că nu o 
să muriţi de prea multă- deşteptăciune. Cînd 
a venit Fejos pe lume, tocmai trăiam cu un 
ungur. Nu-l supăra de loc că eram borţoasă, 
şi s-a curăţat de rinichi, cu toate că-n viaţa 
lui n-a pus în gură o picătură de băutură. Om 
foarte de treabă. Băiatul îi seamănă leit. 

PLUTONIERUL : Doar nu era tat-su! 

ANNA : Ce-are a face, dar el îi seamănă leit. L-am 
poreclit Schweizerkas pentru că e vînjos ca toţi 
elveţienii ăştia hrăniți numai cu brînză. (Ară- 
tîndu-şi fiica.) Pe ea o cheamă Kattrin Haupt, 
e pe jumătate nemţoaică. ` 

PLUTONIERUL : Frumoasă familie, n-am ce zice ! 

ANNA : Da, am cutreierat toată lumea cu căruţa mea. 

PLUTONIERUL : Bine! Facem însemnare de toate 
astea. (Înseamnă.) Eşti din Barnberg, din Ba- 
varia. Cum de ai ajuns aici ? 

ANNA : Doar nu era să aștept pînă să ajungă răz- 
boiul la Barnberg. 

RECRUTORUL (către băieți): Ar trebui să vă strige, 
la căruţă, pe tine Joian și pe celălalt Plăvan, 
vite încălţate ! Tare m-aș mira să mai scăpaţi 
vreodată de oiștea asta. 

EILIF : Mamă, nu mă laşi să-i dau una peste bot ? 

ANNA : Nu-ţi dau voie, fii cuminte. Și acum, domni- 
lor ofiţeri, n-aţi avea trebuință de un pistol 
bun, ori de o cataramă? A dumitale s-a tocit 
de tot, domnule plutonier. 

PLUTONIERUL : Altceva îmi trebuie mie. Ai niște 
băieţi zdraveni cît un munte: pieptul lat, pi- 
cioare tari. Mă întreb de ce fug de serviciul 
militar. 

ANNA (repede): Mută-ți gîndul, plutoniere. ‘N-am 
copii pentru oștire. 

RECRUTORUL : De ce nu? E de cîştigat aur şi glorie. 
Vînzarea de cizme e treabă muierească. (Lui 
Eilif.) Ia vino-ncoace, să te văd mai bine. Ce 
eşti tu, bărbat ori pițigoi ? 

ANNA : E fricos ca un piţigoi. Destul să te uiţi mai 
așa la el, că şi cade jos... 

RECRUTORUL : Strivind în cădere un vițel... (Vrea 
să-l ia cu el.) 

ANNA : Lasă-l în pace ! N-ai altă treabă? 

RECRUTORUL : M-a înjurat. Mi-a zis că am bot. 
Vino să ne răfuim amînaoi, ca bărbaţii. 

EILIF : N-avea grijă, mamă, am eu ac de cojocul lui. 

ANNA : Nu te mişca, haimana. Știu că eşti bun nu- 
mai de bătaie. (Către recrutor.) Are cuţit în 
cizmă, ăsta te taie. 

RECRUTORUL : I-l scot ca pe un dinte de lapte. 
Hai, băiețașule. 

ANNA : Să știi că te spui colonelului. Vă bagă pe 
amîndoi la gros. Locotenentul îi face curte 
fie-mi. 

PLUTONIERUL : Binișor, camarade! (Către Amna.) 
Și tu ce-ai cu armata ? N-a fost și tat-su soldat? 
Și a murit ca un viteaz, n-ai spus-o tu ? 

ANNA: A murit, şi-atita „tot. (Arătîndu-l pe Eilif.) 
E un copil. Vă știu eu, vreţi să mi-l duceţi la 

7 măcel, ca să căpătaţi cinci fiorini pe el. 

RECRUTORUL : Deocamdată capătă el un chipiu fru- 
mos și o pereche de cizme de-alea cu carîmbul 
întors. ; 

EILIF (cu vrăjmăşie): Nu-mi trebuie nimic de la 
tine. 

ANNA: „Vino să mă ajuţi să facem o iahnie“, îi 
spune iepurelui bucătarul. (Lui Schweizerkas.) 
Du-te și strigă peste tot în gura mare că ăştia 


12* 113 


vor să-ți răpească fratele. (Scoate un cuţit.) 
încercaţi numai să mi-l furaţi, că vă înjunghii 
pe amîndoi, canalii! Vă arăt eu să faceţi răz- 
boi pe spinarea copiilor mei ! Noi sîntem oameni 
cinstiţi și pașnici: vindem pînzeturi şi şuncă. 

PLUTONIERUL : Se vede că sînteţi paşnici, după 
cuţit! Bagă-ţi ghearele-n teacă, fietrebnico! 
Măniînci pîine de pe urma războiului, ai spus-o 
chiar tu. Tu trăieşti din război. Păi s-ar putea 
război fără soldaţi ? 

ANNA : Dar fără copiii mei. 

PLUTONIERUL : Va să zică tu să mănînci carnea, 
şi războiul să rămiie cu oasele. El vă îndoapă 
şi vă îngraşă, și tu nu dai în schimb nimic, 
nu-i așa? Cine te-a poreclit Courage n-a ni- 
merit-o. Tremuri de frică. Fac prinsoare că lor 
nu li-e frică. 

EILIF : Mie nu mi-e frică de război. 

PLUTONIERUL : Şi de ce naiba ţi-ar fi? Uită-te la 
mine. Ce, am dus-o rău în armată? Sînt soldat 
de la șaptesprezece ani: 

ANNA : Încă n-ai împlinit șaptezeci. 

PLUTONIERUL : Vin şi ăştia... 

ANNA : Ba bine cănu! La doi coți în pămînt. 

PLUTONIERUL : Cobe ! Îmi cobești a moarte ? 

ANNA: Dar dac-o fi adevărat ? Dar dacă eşti însem- 
nat pentru moarte? Dar dacă ţi-aș spune că 
eşti un cadavru cu bilet de voie de la comăn- 
duire, ce-ai avea de zis? 

SCHWEIZERKAS : Prezice viitorul. O știe toată lu- 
mea. 

RECRUTORUL : Ghiceşte-i plutonierului. O să-i 

| facă plăcere. 

PLUTONIERUL : Nu cred în asemenea fleacuri. 

ANNA : Dă casca-ncoa. 


(I-o dă) 

- PLUTONIERUL : Na-ţi-o dacă vrei... Şi dă-i înainte: 
să mai rîdem niţel. 

ANNA (ia o coală de pergament şi o rupe în două): 
Eilif, Schweizerkas, Kattrin, uitaţi-vă la mine; 
aşa o să fim sfişiaţi și noi dacă ne lăsăm tîrîți 
prea mult în război. (Către plutonier.) Pe un 
petic fac o cruce neagră. Negru e moarte. 

SCHWEIZERKAS : Pe celălalt n-a mai scris nimic. 
Rămiîne alb. Ai văzut ? 

ANNA : Le îndoi şi le amestec. Aşa cum sîntem ames- 
tecaţi şi noi de cînd ieșim din pîntecele mamei. 
Acum trage un bilet şi vezi ce-ţi iese. 


(Plutonierul e îngrijorat.) 


RECRUTORUL (lui Eilif): Află că nu recrutez pe 
orișicine. Eu nu mă mulțumesc cu puţin, asta 
se știe, dar cu tine e altceva. Tu mi-ai plăcut. 

PLUTONIERUL (băgînd mîna în coif, şovăitor): Pro- 

` stii! Scamatorii! Numai ca să te orbească. 

SCHWEIZERKAS : A scos o cruce neagră. A păţit-o. 

RECRUTORUL: Acum nu-ţi mai viri şi asta în cap. 
Nu omoară toate gloanţele. 

PLUTONIERUL (răguşit) : M-ai păcălit. 

ANNA : Te-ai păcălit tu cînd te-ai făcut soldat. Și 
acum s-o luăm din loc. Nu-i în toate zilele 
război. Haidem ! 

PLUTONIERUL : Nu merge așa, să-ţi tot baţi joc 
de noi. Ți-am luat băiatul. Îl facem soldat. 

EILIF : Mi-ar plăcea și mie, mamă. 

ANNA : Ține-ţi gura, diavole finlandez ! 

EILIF : Vrea şi Schweizerkas să fie soldat. 

ANNA : Numai la asta nu m-am așteptat! Dacă-i 
aşa, să vă încercați norocul şi voi. (Fuge în 
fundul scenei, să deseneze cruci pe bilete.) 

RECRUTORUL (lui Eilif): Gurile rele spun că în 
lagărul nostru suedez toţi soldaţii sînt niște 

habotnici. Bîrfe şi defăimare ! Nu se cîntă psal- 
mii decît duminica şi o singură strofă, şi cântă 
numai cei cu voce. 

ANNA (se întoarce cu coiful sergentului, în care a 
pus biletele) : Diavolii ăştia se leapădă de mamă 
să guste din război ca peștele din undiţă. Dar 
să întreb biletele astea. Or să vază şi ei dacă 
pămîntul e un rai. „Hai cu mine, băiete, să te 
fac căpitan.“ (Îi prezintă lui Eilif casca.) Haide, 
scoate-ţi un bilet şi tu. {Eilif și-i scoate, şi ea 
i-l smulge din mînă.) Ai văzut? O cruce! Ne- 
norocită mumă, cu inima plină de durere! 
Moare secerat în floare. Îl pierde, ca și pe 
taică-su, vitejia! Ori judecă bine, ori s-a is- 
prăvit cu el. Uită-te în ochii mei! Vrei să fii 
cuminte, au ba ? 

EILIF : Poate că sînt. 

ANNA : Atunci fii cuminte și stai lingă mă-ta. Ride 
cineva de tine, rîde-i şi tu lui în nas. 

RECRUTORUL (către Eilif): Dacă faci pe tine de 
frică, îl iau pe frate-tu. 

ANNA: TȚi-am spus să le rîzi în nas. Acum e rîndul 
tău, trage şi tu un bilet, Schweizerkas. Cu tine 
nu mai mi-e teamă, tu ești cuminte! (Schwei- 
zerkas caut în cască.) Ce te uiţi aşa la bilet? 
Nu e alb? Nu poate să fie şi pe ăsta o cruce. 
Pe 'tine nu vreau să te pierd. (Îi ia biletul.) Tot 
o cruce! Şi ție? Poate că unde eşti prea cu- 
minte. O să piei şi tu, dragul mamei, dacă nu 
mă asculți, cum te-am învăţat de mic. Adu-mi 
întotdeauna restul cînd te trimit după piine. 
Numai aşa mai poţi să scapi. Ia vezi, plutoniere, 
asta nu-i tot o cruce neagră ? 

PLUTONIERUL : Ba da, e o cruce. Dar nu pricep 
de ce mi-a căzut și mie una, că doar eu am 
grijă să stau întotdeauna în spatele frontului. 

(Recruterului.) Nu-i nici o înșelătorie. Le cade 
rău şi copiilor ei. 

SCHWEIZERKAS : Cît mă priveşte, eu fac ce 
spune ea. 

ANNA (Kattrinei): Acum, nu te mai am decît pe 
tine. E şi asta o cruce. (Îi întinde casca spre 
căruță, dar îi scoate tot ea biletul.) E prea mult! 
Și pe tine te paşte crucea! Pe tine o să te 
piardă inima ta bună. Din fericire, tu ești mută. 
Dacă limba nu te scutește să faci prostii, ea 
te împiedică măcar să le spui. Acum fieştecare, 
ştie ce-l așteaptă. Fiţi cu mare băgare de seamă, 
e nevoie. Sus ! În căruță și înainte. 


(li dă plutonierului coiful înapoi și se urcă 
în căruță.) 

RECRUTORUL (plutonierului): Fă ce-i face, că uite-i, 
pleacă. 

PLUTONIERUL : Nu sînt de loc în apele mele. 

RECRUTORUL : De ce ţi-ai scos pe vintul ăsta coiful 
din cap? Ai răcit. Ține-o pe loc. Fă-te că-i 
cumperi ceva (Tare.) Măcar să-ţi arate catarama 
aia. La urma urmei, ăsta e negoţul ei. Staţi, 
că vrea să cumpere plutonierul o cataramă. 

ANNA: O cataramă de curea?... Jumătate fiorin. 
Face doi fiorini. (Coboară din căruță.) 

PLUTONIERUL : Nu e prea nouă. Al dracului vint! 
Aş vrea să mă uit la ea mai bine. (Trece cu 
catarama în spatele căruţei.) 

ANNA : Unde vezi tu vînt? 

PLUTONIERUL : Poate că să tot facă o jumătate de 
fiorin. E de argint? 

ANNA (se duce la el, în spatele căruţei): Are pe puțin 
două sute de dramuri. 

RECRUTORUL (către Eilif): Hai să bem ceva, ca 
oamenii. Am gologani. Nu vii? 


(Eilif nu ce hotărît.) 


ANNA : Atunci, jumătate de fiorin. 

PLUTONIERUL : Nu mai pricep nimic. La atac sînt 
întotdeauna la urmă, un loc mai bun ca al 
meu nu se găseşte. Pe ceilalţi îi trimit înainte, 
să culeagă ei laurii. Mi-a trecut tot cheful. Şi 
n-am băgat în gură azi nimic. 

ANNA : Nu trebuie nici să pui toate la inimă. Nu face 

- să-ți pierzi pofta de mîncare. Fereşte-te de linia 
întîi, şi pace! Ascultă, ia colea o înghiţitură de 
șnaps. (Îi dă să bea.) 

RECRUTORUL (l-a luat pe Eilif de braţ şi îl trage 
după el): Zece fiorini peşin. Bravo soldat al ma- 
jestății-sale. Or să se omoare femeile după tine. 
Pe mine mă poți plesni peste gură că te-am 
jignit. 

(les împreună. Kattrin sare din căruță şi 
scîncește inăbușit, vrind să strige.) 


ANNA : Da, da, viu, Kattrin, în sfîrşit, plutonierul 
plătește. (Muşcă-n dinţi moneda.) Nu mă încred 
în orice ban de argint. Cine s-a fript cu ciorbă 
suflă și-n iaurt, domnule plutonier. Dar asta e 
bună. Și-acum, la drum. Unde-i Eilif ? 

SCHWEIZERKAS : A plecat cu recrutorul. 

ANNA (încremenită un moment): Vai de capul tău! 
(Kattrinei.) Ştiu, tu nu poţi spune nimic, nu-i 
vina ta. l 

PLUTONIERUL : N-ar fi rău să iei şi tu o înghi- 
țitură. Aşa e viața! Şi meseria de soldat nu-i 
chiar atît de rea. Îți place să-ți umpli gușa în 
război, dar nu vrei să pierzi din coadă nici un 
fulg, nu-i așa ? 


ANNA : Katrin, înhamă-te cu frate-tău la căruță. 
(Fratele şi sora trag în ham, maica merge după 
căruţă.) 

PLUTONIERUL (privind în urma lor): Cine trăiește 
din război plăteşte. 


În anii 1625 și 1626, Anna, cu grosul armatei suedeze, 

cutreieră Polonia. Sub zidurile fortăreței Wathof își re- 

vede fiul soldat. Norocoasa vînzare a unui clapon și 
zilele de mărire ale curajosului ei fiu. 


Cortul generalului. Lîngă el, bucătăria. Bu- 
buituri de tun. Bucătarul se ceartă cu Anna, 
care vrea să-i vîndă claponul. 


BUCĂTARUL : Şaizeci de gologani pe o vrabie ca 
asta ? 

ANNA : Vrabie, gogeamite curcanul? Să nu-și poată 
plăti generalul un clapon şaizeci de gologani? 
Fii serios! Bagă de seamă să n-o păţeşti dacă 
n-ai ce-i pune pe masă la prînz. 

BUCĂTARUL : Cu zece gologani de ăştia cumpăr o 
duzină, colo, după colț. 

ANNA : Claponi ca ăsta ? O duzină ? Acum, pe asediu, 
cînd foamea te rupe de maţe? Poate găsești 
vreun şobolan. Zic „poate“ fiindcă îi mănîncă 
şi pe ei. Aleargă oamenii după cîte un şobolan 
mort de foame. Cincizeci de fiorini pentru un 
clapon uriaș, și încă în timp de asediu ! 

BUCĂTARLU : Parc-am fi noi asediaţii, nu ăia. Noi 
îi asediem pe ei, nu ei pe noi, bagă-ţi asta bine 
în cap. 

ANNA: Dar cu mincarea n-o ducem mai bine ca ei, 
ba o ducem mai prost. Au cărat-o cu ei în cetate. 
Ei petrec, și noi... Nici ţăranii nu mai au nimic 
în satele dimprejur. 

BUCĂTARUL : Au, dar ascund. 

ANNA (triumfătoare) : N-au nimic. Sînt ruinaţi, ce să 
mai vorbim ? Mor de foame. Pe unii i-am văzut 
rozind rădăcini. Dacă le-ai da o bucăţică de 
curea fiartă s-ar linge pe degete... Asta e, și 
dumneata îmi dai patruzeci de gologani pe un 
clapon cît un vițel ! 

BUCATARUL : Treizeci, nu patruzeci. Am spus : trei- 
zeci ! 

ANNA : Ăsta nu-i un clapon ca toți claponii; am 
aflat că-i o pasăre talentată, aşa de tałentată, 
încît nu mănincă fără muzică, are marșul ei 
favorit. Ştie să socotească, atît e de inteligentă. 
Cum să fie prea mult patruzeci de gologani? 
Generalul îți sucește gîtul dacă nu-i dai nimic 
în farfurie. 

BUCĂTARUL : Uite ce fac. (Ia o bucată de carne de 
vacă şi pregăteşte cuțitul s-o taie.) Am bucata 
asta frumoasă de carne şi o gătesc. Îţi dau 
două secunde să te gîndești. 

ANNA : Treaba dumitale. Vaca asta a fost tăiată 
anul trecut. 

BUCĂTARUL: Am văzut-o cu ochii mei fugind pe 
dinaintea cortului aseară. 

ANNA : Atunci, se vede că se împuţise încă de pe 
cînd era vie. 

BUCĂTARUL : La urma urmei, o fierb și cinci cea- 
suri, și tot se înmoaie. (Începe s-o taie.) 

ANNA: Pune-i piper mult, să nu simtă generalul că 
pute. 


(n cort intră generalul, un predicator de 
front şi Eilif.) 

GENERALUL (bătîndu-l pe Eilif pe umăr): Intră, 
fiule, în cortul comandantului tău și așază-te 
de-a dreapta lui. Ai făcut o mare faptă eroică 
într-un război sfint, în slava lui Dumnezeu. .- 
Îndată ce luăm orașul, te voi răsplăti cu o 
brățară de aur. Noi am venit să le mîntuim 
sufletele, și ei, ca niște ticăloşi, ca niște porci 
de ţărani ce sînt, ce fac? Își ascund vitele! 
Ca să-și îndoape popii cu carne; dar tu i-ai 
învățat minte. Uite, ia cana asța de vin negru, 
s-o bem dintr-o înghiţitură! (Beau.) Părintele 
o să bea pe dracu! El e cucernic. Puiule, n-ai 
vrea să mănînci ceva ? 

EILIF : Ceva carne n-ar strica. 

GENERALUL : Bucătar, ai auzit ? 

BUCATARUL : Știe că n-am ce să-i dau lui și-și 
mai aduce și musafiri. 


(Anna îi face semn să tacă, vrind să asculte.) 


EILIF : Cînd îi snopești pe țărani, ţi se face foame. 

ANNA : Doamne, ăsta-i Eilif al meu ! 

BUCĂTARUL : Cine? 

ANNA : Fi-miu cel mare. De doi ani l-am pierdut din 
ochi; mi-a fost furat; se vede că se află la 
mare cinste dacă însuşi generalul îl poftește la 
masă. Și tu ce-ai pregătit de mîncare? Nimic? 
Ai auzit ce-ar vrea să mănînce oaspetele gene- 
ralului : carne ! Ascultă, cumpără cît mai repede 
claponul, costă numai un fiorin. 

GENERALUL (se așază la masă, împreună cu Eilij 
şi cu preotul): Mă, bestie de bucătar, mîncare, 
că te sfărîm ! 

BUCATARUL: : Luar-l-ar dracu, adu-l încoace, zgrip- 
țuroaico ! 

ANNA : Păi nu mai e o vrabie? 

BUCĂTARUL : Vrabie, nevrabie, dă-l încoace! Păcat 
de cei cincizeci de bani ! 

ANNA : Am spus un fiorin. Pentru fiul meu — poftit 
de domnul general — nici un preț nu mi se 
pare prea mare. 

BUCĂTARUL : Măcar jumuleşte-l, pînă fac eu focul. 

ANNA (se așază să jumulească claponul): Ce-o să-și 
mai zgîiască ochii cînd o să mă vadă! E băiatul 
meu, viteaz şi deștept. Am și unul fricos, dar 
ascultător. Fata... parcă nici n-aş avea-o. Noroc 
că e mută. 

GENERALUL : Mai bea, fiule, din falern-ul meu pre- 
ferat; nu mai am decît un boloboc sau cel 
mult două, dar meriţi să-l bei, nu-mi pare rău. 
Văd că sfinta credință nu a pierit din armata 
mea. Păstorul ăsta de suflete, lasă-l să se uite 
la noi și să predice, nemernicul. Și acum, fiul 
meu Eilif, povestește-ne cu ce șmecherie ai 
păcălit pe ţărani și cum le-ai luat douăzeci de 
vite. Nădăjduiesc că sînt pe drum. 

EILIF : Într-o zi, cel mult două le avem aici, 

ANNA : A avut el, Eilif, grijă, fiți pe pace, fără întîr- 
zierea asta n-aţi mai fi pupat voi claponul 
meu. 

EILIF : Uite, lucrurile s-au întîmplat așa: am aflat 
că țăranii scoteau vitele noaptea într-ascuns şi 
le grămădeau într-un loc anumit, de unde cei 
din oraș veneau să le ia. I-am lăsat să le adune 
în linişte şi nu m-am mișcat. Oamenilor mei 
le-am micșorat porţiile două zile, ca să-i flămîn- 

zesc și să le crească pofta de carne, încît înghi- 
ţeau în sec numai cînd auzeau un cuvînt care 
semăna cu cuvintul carne. 

GENERALUL : Deștept băiat ! 

EILIF : Știu eu? Pe urmă au mers lucrurile strună.: 
Numai că ţăranii veniseră cu ciomege și erau 
de trei ori mai mulţi și au sărit pe noi, vă 
închipuiţi. M-am pomenit cu patru tăbăriîţi pe 
mine şi aruncîndu-mi sabia din mină cît colo. 
Şi strigau la mine : „Predă-te !' Ce mă fac? îmi 
zic eu, ăștia mă fac piftie. 

GENERALUL : Şi ce-ai făcut ? 

EILIF: Am izbucnit într-un hohot de ris. 

GENERALUL : Zău ? 

EILIF : Da, am rîs. Apoi am stat de vorbă. Începui o 
tocmeală. Le spusei : douăzeci de fiorini de bou 
e prea mult, deu cincisprezece. Ca și cum — 
ha, ha, ha, ha! — umblam să plătesc. Ei rămîn 
cu gura căscată și se scarpină în cap. Eu ce fac? 
Repede iau sabia de jos şi-i fac bucăţi. Cu aju- 
torul lui Dumnezeu, am isprăvit. La foame, 
omul nu se mai uită, nu-i așa ? 

GENERALUL (către preot): Ce-ai de zis, păstorule 
sufletesc ? 

PREDICATORUL : La drept vorbind, asta nu se gă- 
sește în Sfintele Scripturi. Domnul nostru Isus 
Hristos a făcut, e adevărat, din cinci pîini cinci 
sute. Dar pe aceea vreme nu era lipsă, și el 
putea cere să-ţi iubești aproapele, căci lumea 
era sătulă. În vremurile noastre e altceva. 

GENERALUL (ride): Cu totul altceva. Orişicum, dă 
și tu o cană pe gît, fariseule. (Către Eilif.) Va să 
zică i-ai făcut bucăţi. Foarte bine. Ca să aibă 
ce îmbuca viteaza mea armată. Nu zic și Scrip- 
turile că „ceea ce faci pentru cel mai mic din 
semenii tăi, pentru mine-ai făcut?“ Și tu ce-ai 

făcut pentru micii mei soldaţi ? Le-ai dat carne 
bună la masă. De cînd se luptă pentru Dumne- 
zeu, nu mai vor pîine muecegăită. 

EILIF : Da, mă aplec, pun mîna pe sabie şi-i fac 
bucățele. 

GENERALUL : Ai sînge de cezar în vinele tale. Ar 
trebui să-l vezi pe rege. Haide, goleşte-ți cana. 

EILIF : L-am văzut de departe. Strălucea ca soarele. 
Aş vrea să semăn cu el. 

GENERALUL : Ai ceva din el. Eu preţuiesc soldații 
viteji ca tine, Eilif, şi-i iubesc ca pe nişte copii 
ai mei. (Îl duce la hartă.) Ia te uită în ce dan- 
dana am intrat. Ar fi nevoie de mulți viteji ca 

` tine. 

ANNA (care ascultase, jumuleşte cu ciudă claponul): 
Asta trebuie să fie un comandant foarte rău. 

BUCATARUL: Foarte mîncăcios, dar de ce foarte 
rău? 

ANNA : Ba rău, fiindcă are nevoie de soldaţi viteji. 
Dacă s-ar pricepe să alcătuiască un plan de 
luptă, n-ar avea nevoie de viteji, i-ar fi de 
ajuns soldaţii de rînd. Şi să știi că peste tot 
în marile virtuți se cunoaște o lipsă. 

BUCATARUL : Eu credeam că tocmai virtuțile sînt 
un semn bun. 

ANNA : Nu. Un semn prost. De ce? Dacă un general 
e un prost, își viră oamenii într-o fundătură din 
care le trebuie multă vitejie ca să scape. Dacă 
şeful e zgircit și se calicește la numărul oame- 
nilor recrutaţi, ar trebui ca soldaţii lui să aibă 
puteri de uriaș, de la cel dintîi pînă la cel din 
urmă. Dacă e un bezmetic și nu-i pasă, soldaţii 
trebuie să-i fie isteți ca șerpii. Dacă-i copleșește 
cu datorii şi porunci, numai împrejurarea că-i 
sînt credincioși îi mai ţine. Toate astea sînt 
virtuţi, şi nu are trebuință de ele o țară bine 

orînduită și cu şefi înzestrați. Într-o ţară bună 
sînt de ajuns însușirile mijlocii. Ai voie să fii 
şi timpit și laş dacă vrei. 

GENERALLU : Pun rămășag că tat-tu a fost ostaș. 

EILIF : Un mare ostaș, mi-a spus mama, care mi-a 
mai spus că nu-i semăn. Știu şi un! cîntec în 
felul ăsta. 

GENERALUL : Cintă-ni-l. (Urlând.) Ce-i cu masa asta 
că nu mai e gata? « 

EILIF : Se numeşte „Cîntecul femeii şi al solda- 
tului“. 


(Cîntă, dansînd cu sabia un dans războinic.) 


Ce i-a spus soldatului, 
Clipei scăpătatului, 

O bătrînă-a satului ? 
„Oasele, pînă la unul, 

Vi le face țăndări tunul, 
Pușca găurile-n piele, 
Bună nici pentru obiele. 
Apele cînd să le treci, 
Seamă ia să nu te-neci. 
Vezi să nu îţi fure viaţa 
În spărturile ei gheaţa.“ 
Dar soldatul, bun soldat, 
Sfatul nu l-a ascultat. 

El ascultă, ca de-o cobe, 
Doar de trimbiţi și de tobe, 
Care-l duc, sunind frumos, 
Toată țara-n sus și-n jos. 
Și soldatul ce-a răspuns 
Bătrînichii ? „Pe ascuns, 
Prin primejdii mă strecor, 
Și prin gloanţe, binigor ; 
Sabia îmi face loc 

Şi prin apă și prin foc. 

N-avea, maică, nici o grijă, 
Nu m-atinge nici o schijă.“ 
Și soldatul rise tare, 
Pe cînd luna călătoare, 
Palidă, ieşea din zare, 
Piîlpîind ca o feștilă 

„ Peste satul de şindrilă. 
Maică, roagă-te, mai bine, 
Pentru noi și pentru mine. 


ANNA (din bucătărie cîntă în continuare, lovind cu 
linguroiul într-o tigaie) : 
V-a zburat căldura-n vînt 
Ca un fum de pe pămînt. 
Vitejiile, eroi, 
Numai fum duc înapoi. 
Îngropaţi în amintire, 
Sîntem nişte cimitire. 


EILIF : Ce-i asta ? 

ANNA: Şi oşteanul cel viteaz 
A căzut momit în iaz. 
Și s-a dus și s-a tot dus, 
Învirtit în jos şi-n sus, 
Dus de ape, pe sub gheață. 
Nu-i nici moarte, nu-i nici viață, 
Nici căldură nu-i, nici fum., 
Ceaţă scuturată-n drum. 
Drum de vale 
Fără cale. 


GENERALUL: Aştia văd că au toate îndrăznelile 
în bucătăria mea. 
EILIF (intră în bucătărie şi îşi îmbrăţişează mama): 
` Va să zică ne-am regăsit ! Ce fac ceilalți ? 

ANNA : Fericiţi ca peștele în heleșteu. Schweizerkas 
e casierul Regimentului doi. Cel puţin nu mai e 
trimis în linia întîi. Nu-l puteam ţine deoparte 
de tot. 

EILIF : Dar picioarele cum le mai simţi ? 

ANNA : Mi-e greu dimineața să mă încalţ. 

GENERALUL (s-a apropiat de ei): A, e copilul tău? 
N-ai mai avea să-mi dai și alți băieți buni ca 
el? 

EILIF : Mai spune că n-ai noroc! Ai căzut tocmai la 
timp să auzi laudele aduse băiatului tău. 

ANNA : Le-am auzit. (Îi cîrpeşte o palmă zdravănă.) 

EILIF (cu mâna la falcă): Asta-i pentru că am pus 
mîna pe boi? 

ANNA : Pentru altceva. Pentru că nu te-ai predat 
cînd ţi-au sărit țăranii în spinare. Nu ţi-am 
spus, nemernicule, să ai grijă de tine? Diavol 
de finlandez ce ești! 


(Generalul și predicatorul rid cu hohote din 
ușă.) 

Trei ani mai tîrziu. Anna e prizonieră, împreună cu 
resturile unui regiment finlandez. Izbutește să-și scape 
căruța și fata, dar îl pierde pe Schweizerkas, cel mai 

onest dintre copii. 


— 


Lagăr militar. Prins de prăjină, flutură stea- 
gul regimentului. E după-amiază. De "la 
căruța încărcată din belşug cu tot felul de 
mărfuri noi pînă la un tun e întinsă o frîn- 
ghie. Kattrin strînge rufele şi le pune pe tun. 
Anna se tocmeşte cu magazinerul pe un sac 

de gloanţe. Schweizerkas — în uniformă de 

casier al regimentului — se uită la ei. Yvette 

Pottier, o femeie plăcută la înfăţişare, cu o 

sticlă de rachiu în faţa ei, coase la o pălărie 

fistichie, bălțată, din toate culorile peticelor 

din care a fost făcută. Și-a scos ghetele roșii, 
cu tocuri înalte, și stă în ciorapi. 


MAGAZINERUL : Ţi-am lăsat sacul la doi fiorini, 
ieftin. Am nevoie de bani: colonelul a băut cu 
ofiţerii toată provizia în două zile. 

ANNA : Păi astea sînt din muniţiile armatei. Dacă 
se găsesc la mine, ajung la Curtea Marţială. 
Va să zică, netrebnicilor, voi vindeţi gloan- 
tele, şi soldaţii n-au cu ce să tragă în duşman. 

MAGAZINERUL : Nu scoate ghearele. O mînă spală 
pe alta. 

ANNA : Nu cumpăr materiale militare. 

MAGAZINERUL : Ai putea să le treci pe furiș diseară 
magazinerului de la al patrulea, pe cinci, ba 
chiar pe opt fiorini, dacă-i dai chitanţă de doi- 
sprezece fiorini. El nu mai are gloanțe de loc. 

ANNA : Păi de ce nu i le dai tu ? 

MAGAZINERUL : N-am încredere, că mi-e prieten. 

ANNA : Dă sacu-ncoa'! (Către Kattrin.) Pune-l deo- 
parte şi plăteşte-i un fiorin şi jumătate. (La pro- 
testele magazinerului.) Am zis — un fiorin și 
jumătate. (Kattrin duce sacul, magazinerul o 
urmează. Anna, către Schweizerkas.) Ia-ţi izme- 
nele și păstrează-le bine, sîntem în octombrie, 
poate că vine toamna. Ai înțeles? N-am zis că 
trebuie să vie. Am învățat să nu mai aştept 
sigur, nici anotimpurile anului. Dar un lucru 
care neapărat trebuie să fie sigur, orice s-ar 
intimpla, este casieria regimentului. Eşti în 
regulă ? 

SCHWEIZERKAS : Da, mamă. 

ANNA : Nu uita că te-au făcut casier fiindcă ești 
cinstit, şi nu îndrăzneț, ca frate-tu, și mai ales 
fiindcă ești atît de copilăros, încît nici nu ţi-ar 
trece prin gînd că ai putea să fugi cu banii. 
N-ai să faci tu aşa ceva; dinspre partea asta 
sînt sigură. Vezi să nu se piardă izmenele! 

SCHWEIZERKAS : Nu, mamă, le pun sub saltea. (Vrea 
să plece.) 

MAGAZINERUL : Vin şi eu, casierule, cu tine. 

ANNA : Cred că n-ai să-l înveţi tertipurile voastre 
de pungășie. (Magazinerul pleacă fără să salute, 
însoţit de Schweizerkas.) 

YVETTE (făcînd un semn în urma lui): Magaziner, 
ai putea să dai bună ziua! 

ANNA (către Yvette): Pe ăștia doi nu-mi place să-i 
'văd împreună. Nu-i o societate dorită pentru 
fi-miu. Tiîrîș-grăpiș. războiul poate deocamdată 
merge încă vreo patru, cinci ani pînă să intre 
toate ţările în horă. Un pic de prevedere şi 
multă băgare de seamă, și fac afaceri bune. 
Ai uitat că-n boala ta n-ai voie să bei nimic 
înainte de amiază ? 

YVETTE : Cine zice că sînt bolnavă mă ponegreşte. 

ANNA : Toată lumea. 

YVETTE: Atunci toată lumea minte. Tanti dragă, 
sînt disperată din pricina asta, toată lumea mă 
ocolește ca pe un cîine rîios, şi, poftim, eu îmi 
gătesc pălăria ! (Dă cu pălăria de-a azvirlita.) 
De-aia și beau înainte de masă, eu, care nu 
luam în gură o picătură pînă nu mîncam. Am 
început să fac laba giștii pe la ochi. Acum mi-e 
totuna. La Regimentul doi mă cunosc toți fin- 
landezii. Cînd m-a lăsat omul meu cel dintii, 
mai bine rămîneam acasă. Noi n-avem dreptul 
la mîndrie, noi trebuie să înghiţim toate murdă- 

riile bărbaților, fără să clipim. Altfel, ne scu- 
fundăm de tot. 

ANNA : lar începi povestea cu Piter în fața copilei 
ăsteia nevinovate ? 

YVETTE: Las-o s-audă, să știe să se ferească de 
dragoste. 

ANNA : Din pățaniile altora nu învață nimeni nimic. 

YVETTE : Lasă-mă cel puțin să-mi ușurez sufletul. 
Nu s-ar fi întîmplat nimic dacă nu mă nășteam 
în Flandra mea frumeasă. Nu l-aș fi întîlnit 
niciodată și nu ajungeam acum în Polonia. Era 
bucătar militar ; olandez bălan și slab ca un 
țir. Fereşte-te, Kattrin, de bărbaţii slabi. Ce 
știam eu pe atunci și cum aș fi bănuit eu că 
era înnădit cu alte fete și că era poreclit „Piter- 
Pipă“, pentru 'că făcea dragoste cu luleaua-n 
gură, pe apucate? (Cîntă „Cîntecul înfrăţirii“.) 


Aveam doar șaisprezece ani 
Cînd, năvălind niște dușmani, 
Ne-am pomenit cu ei în țară. 
Dăduse vremea-n primăvară. 

El mă văzuse, cînd să treacă, şi 
Virise sabia în teacă. 

Întinse mîna, i-o dădui 

Fără să ştiu c-o dau, şi cui. 
Veniră nopțile de mai, 

Și tot fără să ştiu mă luai 

După duşmanii strînși prin crîng, 
Și fără teamă că mă strîng. 
Fugind de-acasă și de-ai mei, 
M-am înfrățit în crîng cu ei. 
Toba bătea ca de-obicei. 
Duşmanii mulți — un calendar. 
Al meu era la trupă bucătar. 
Ziua-l uram și noaptea l-am iubit — 
Nopţile-n mai sosesc mai liniștit. 

Oștirea se-adunase în pădure, 
Bătea din tobe-n aerul ușure 
Şi eu mă înfrățeam cu ei 
În cring şi-n flori, ca de-obicei. 
Mă pedepsise cerul greu, 
Să nu mai fiu de-atuncea eu,. 
Ai noștri nici nu au simţit 
Dușmanul că mi l-am iubit, ` 
Și chinul meu de-o-ntreagă viaţă 
Începe într-o zi de ceaţă, 
Deodată, într-o dimineaţă. 
Duşmanii și iubitul meu, 
Plecind, s-au dus cu Dumnezeu, 
Și am plecat din crîng și eu. 
Cinci ani de-atunci încoa', întregi, 
Tot cat în gol, cinci ani pribegi. 
A mai trăit, sau, nevăzut, | 
Să fi scăpat ? Să fi căzut? 

(Se duce, clătinîndu-se, în spatele căruţei.) 

ANNA : Nu-ţi iei pălăria ? 

YVETTE: S-o ia cine vrea. 

ANNA : Povestea asta să-ţi fie de-nvăţătură, Kattrin. 
Să nu te-ncurci niciodată, m-auzi tu ? Niciodată 
cu soldați. Iubirea e o putere din cer. Nici cu 
tirgoveţii nu-i viaţa prea trandafirie. Iubitul 
se jură că ţi-ar săruta și pămîntul de sub 
picioare. Aoleu ! Te-ai spălat ieri pe picioare? 
Şi așa, ajungi sluga lui. Mulțumește Celui-de-Sus 
că ești mută ; că n-ai cum să te tăgădui de la 
o zi la alta şi n-ai să te mîhnești că ai spus 
adevărul. A! Bucătarul generalului. Ce-o mai 
îi vrînd şi ăsta ? 


(Intră bucătarul şi predicatorul.) 

PREDICATORUL : Vă aduc ştiri de la Eilif, şi s-a 
luat şi bucătarul după mine, fiindcă tare i-ai 
mai plăcut. 

BUCĂTARUL : Îl însoţii să iau şi eu niţeluş aer. 

ANNA : Poți să-l iei cît vrei, dacă asta te doare. 
Numai să fii cuviincios. Ce vrea Eilif de la 
mine ? Bani ? Nu am. 

PREDICATORUL : De fapt, ştirile erau mai mult 
pentru frate-su, casierul. 

ANNA : Nu-i aici şi nici într-altă parte. Schweizer- 
kas nu-i casierul lui frate-su. Să mă mai slă- 
bească Eilif cu șiretlicurile lui. (Îi dă bani din- 
tr-o pungă pe care o poartă cu ea.) Dă-i banii 
ăştia. Păcat şi nerușinare să facă speculă cu 
dragostea de mamă. 

BUCATARUL : Nu mai are mult și trebuie să-i plece 
regimentul pe front, şi de-acolo, cine ştie, poate 
că la moarte. Ar trebui să mai rotunjești suma, 
ca nu cumva să-ți pară rău mai tirziu. Voi, 
femeile, sînteţi întîi aspre, dar pe urmă vă 
căiți. Ce te costă să-i dai la trebuinţă un ciocan 
de rachiu cui ţi l-a cerut? Nimic, dar i-l refuzi. 
Nu trece mult, şi creşte iarbă peste bietul om 
din pămînt. Poftim de-l mai dezgroapă. 

PREDICATORUL : Nu te mai înduioșa așa, bucătare. 
Să cazi într-un război ca ăsta e o bucurie, nu-i 
o nenorocire. De ce? Pentru că războiul ăsta 
nu-i un război ca toate războaiele. Noi ne batem 
pentru sfinta credință. E un război sfînt, plăcut 
lui Dumnezeu! 

BUCĂTARUL : Ce-i drept nu-i păcat ! Pe de o parte, 
războiul ăsta seamănă cu celelalte leit: dăm 
foc oraşelor, spintecăm, măcelărim, jefuim, și 
din timp în timp violăm. Însă pe de altă parte, 
el se deosebeşte de toate prin aceea că-i un 

război sfînt. E limpede. Însă, vezi, el vine şi 
cu sete. 

PREDICATORUL (arătînd pe bucătar): Eu am încer- 
cat să-l împiedic să vie, dar a spus că i-ai 
căzut la inimă. Te visează noaptea. 

BUCĂTARUL (şi-aprinde o pipă scurtă): Un pahar 
de rachiu adus de o mînă frumoasă e tot ce-aș 
fi dorit. Dar l-am plătit destul de scump. De-a 
lungul drumului, domnul părinte a făcut atitea 
glume, de atitea soiuri,.pe soceteala mea, încît 
roșesc și acum de ruşine. 

ANNA: Ăsta şi-a mai atîrnat de el haine bisericești! 
Trebuie să vă dau ceva de băut, să nu vă fie 
urît şi să-mi faceți şi propuneri ruşinoase. (Le 
umple paharele.) 

PREDICATORUL : „Uite cum vine ispita“, spunea 
odată preotul palatului, și-i căzu victimă. (Tre- 
cînd pe lîngă căruţă, vede pe Kattrin.) Cine-i 
această încîntătoare făptură ? 

ANNA: Nu-i o încîntătoare făptură. E o persoană 
cinstită. 

(Predicatorul, bucătarul şi Anna se duc în 

spatele căruţței. Kattrin se uită după ei, lasă 

rufele şi ia pălăria, ridicînd-o de jos, apoi 

se încalță cu ghetele roșii. Din spatele căruţei 

se aude discuţia politică dintre Anna, bucătar. 
şi predicator.) 


ANNA : Ce caută polonezii să-și bage nasul în tre- 
burile Poloniei? E adevărat, regele nostru le-a 
cotropit țara cu cai, cu soldați și căruţe, dar 
ei în loc să ție pacea, s-au amestecat în dara- 
verile țării lor şi-l atacă pe rege tocmai cînd 

merge liniștit prin ţinuturile lor. Ei sînt răs- 
punzători de război și de sîngele vărsat. 
PREDICATORUL: Regele nostru era însuflețit de un 
singur gind — libertatea popoarelor pașnice. 
Împăratul ţinea sub ciubotă şi pe nemți și pe 
poloni. Trebuia regele să-i elibereze ! 
BUCĂTARUL : Sint de aceeaşi părere, şi rachiul e 
minunat. Se vedea şi pe fața dumitale. Dar 
fiindcă veni vorba de el, regele a plătit scump 
libertatea pe care a ţinut cu tot dinadinsul să 
o dea și Germaniei. A trebuit să puie în Suedia 
birul pe sare și să bage la pușcărie sau să-i 
rupă în bucăți pe nemţii care ţineau să rămiie 
robi ai împăratului. Cind neamțul refuza să 
fie „eliberat“, regele nu glumea. Întîi voise să 
ocrotească numai Polonia de oameni răi şi mai 
ales de împărat, dar pofta vine mîncînd, așa că 
s-a apucat să ocrotească toată Germania. Bietul 
nostru rege, în bunătatea lui, şi-a risipit aurul 
și mila cu dărnicie, şi, la urma urmei, cu ce 
s-a ales? Cu necazuri. Atitea cheltuieli l-au 
silit, bineînţeles, să urce dările și să le înmul- 
țească, sleind răbdarea poporului. De partea lui 
n-a fost decit voința Celui-de-Sus... Atit. Dar 
tot e bine, căci altfel s-ar fi putut spune că 
umbla numai după cîștiguri pentru sine. Pe 
cînd așa, putea să aibă conștiința liniștită, lucru 
de căpetenie pentru el! 
ANNA : Se vede bine că nu ești suedez. Ai vorbi 
altfel de regele erou. 
PREDICATORUL : La. urma urmei, mănînci pîinea 
lui. 
BUCATARUL: Nu mănînc eu pîinea lui. Eu i-o coc. 
ANNA : Regele Suediei nu poate fi învins. Soldaţii 
lui cred în el. (Cu toată seriozitatea.) Grangurii 
noştri spun chipurile că se războiesc pentru 

Dumnezeu, că se bat numai pentru cauze bune 
şi frumoase. Dar nici ei nu sînt mai nebuni 
decît dumneata sau decît mine. Se bat pentru 
cîştig şi aliș-veriș. De n-ar fi aşa, dacă războiul 
nu ne-ar aduce nimic, nici oamenii mărunți ca 
mine nu l-ar mai face. 

BUCĂTARUL : E-aşa. 

PREDICATORUL : Dumneata eşti olandez. Înainte, 
de a-ți arăta părerile despre Polonia, n-ai face 
rău să te uiţi niţel şi la steagul care fiîlfiie 
peste noi. 

ANNA : Aici sînt numai buni protestanți. Noroc! 


(Cu pălăria Yvettei în cap şi imitînd felul 
acesteia de a se fuduli, Kattrin a ieşit la 
plimbare. Deodată se aud bubuituri de tun și 
pîrîituri de puști şi tobe. Anna, bucătarul și 
predicatorul sar după căruță; bărbații — cu 
paharele în mînă. Magazinerul şi un soldat 
se aruncă de-a fuga pe tun și încearcă să-l 
urnească din loc.) 

ANNA : Aţi căpiat? Staţi să-mi iau întîi rufele. (Se 
căznește să și le scape.) 

MAGAZINERUL : Ne atacă papistașii ! Fugiţi de-aici | 
(Soldatului.) Ia tunul cu tine. 

BUCĂTARUL : Doamne, de unde-l mai iau pe gene- 
ral? Anna, o să mai viu eu la cîte un pic de 
taifas. (Fuge.) 

ANNA : Ţi-ai uitat luleaua ! 

BUCĂTARUL (de departe): Te rog să nu mi-o pierzi, 
că-mi mai trebuie. 

ANNA : Cad şi papistaşii ăştia tocmai acum, cînd 
puseserăm şi noi ceva în pușculiță. 

PREDICATORUL : Va să zică, o iau şi eu la picior. 
Dar cu duşmanul după mine e cam primejdios. 

„Fericiţi cei paşnici !* se zice în timp de război. 
De-aș fi avut măcar o haină mai lungă. 

ANNA: Nu mai dau haina mea cu împrumut nici 
dac-ar trebui 'să scap cu ea o piele de popă! 
Am experienţă. 

PREDICATORUL : Gindește-te la primejdia prin care 
trec cu credința mea protestantă. 

ANNA (îi dă o haină): Ţi-o dau împotriva conştiinţei. 
Și cară-te mai iute. 

PREDICATORUL : Mulţumesc de generozitate, dar 
poate că-i mai bine să nu mă mișc din loc; 
s-ar putea să fiu bănuit văzîndu-mă fugind. 

ANNA (către magaziner): Lasă tunul în pace, măga- 
rule ! Crezi că o să ţi-l cumpere cineva? Îl iau 
în păstrare eu. Spală putina, și repede ! 

MAGAZINERUL (fugind) : Mi-eşti martor că am făcut 
tot ce-am putut. 

ANNA : Pot să și jur! (Vede pălăria din capul Kattri- 
nei.) Ce faci, fă, cu pălăria aia de curvă? 
Aruncă-ți numaidecît capacul ăsta din cap. Ai 
înnebunit? Duşmanul e lingă noi. (Îi smulge 
Kattrinei pălăria.) Vrei să te vadă înzorzonată 
ca o paiaţă și să facă din tine o tîrfă de stradă? 
A, i-ai încălțat şi ghetele. Şi-a pus ghetele roșii, 
proasta. Scoate-le! (Vrea să i le tragă din 
picioare.) Isuse, Marie, veniți-mi într-ajutor! 
Domnule predicator, scoate-i, te rog, ghetele 
astea. Mă întorc numaidecit. (Fuge la căruță.) 

YVETTE (vine pudrîndu-se): Ce noutate! Au venit 
catolicii. Unde mi-e pălăria? Cine-a călcat-o 
în picioare? Nu pot să mă arăt așa. Drept ce 
m-ar lua? Nici oglindă n-am. (Predicatorului.) 
Mă prezint bine? N-am dat cu prea multă 
pudră ? 

PREDICATORUL : Foarte bine. 

YVETTE: Și unde-mi sînt ghetele? (Nu le poate 
vedea, Kattrin ascunzîndu-și picioarele sub 
rochie.) Că le-am lăsat aici. Poftim! O să tre- 
buiască să mă duc pînă la cortul meu desculță. 


(Pleacă. Schweizerkas vine pe de-a fuga, cu 
o casetă mică sub braţ.) 


ANNA (venind cu un pumn de cenușă, către Kattrin): 
Ține, ţi-am adus cenușă. (Către Schweizerkas.) 
Ce-ai acolo, mă ? 

SCHWEIZERKAS : Caseta regimentului. 

ANNA : la mai dă-o dracului! Crezi c-ai mai avea 
de încasat ceva ? 

SCHWEIZERKAS : Păi, mi-a fost încredințată mie. 
(Se duce-ncolo.) 

ANNA (predicatorului) : Scoate zdrenţele astea de pe 
dumneata, domnule predicator, că tot o să te 
cunoască și cu laibărul meu. (Îi mînjeşte faţa 
Kattrinei cu cenușă.) Stai, nu te mișca! Ce 
porcărie ! Santinelele erau bete. Aşa, cu niţel 
jeg, ai scăpat. Bine spune vorba aia că să pui 
lumina sub obroc. Soldatul, cînd mai e şi papis- 
taş, e de ajuns să dea ochii cu o mutră mai 
drăguță, şi gata! O nouă curvă s-a născut pe 
lume. Îi ţin cîteva săptămîni flămiînzi, şi cînd 
i-au dat burţii drumul din curea, să te ţii 
năvală pe băutură și fete! Da. Ia uită-te la 
mine. Merge! Parc-ai ieșit din gunoi. Nu tre- 
mura. Nu se mai întîmplă nimic. (Către Schwei- 
zerkas.) Unde-ai băgat caseta ? 

SCHWEIZERKAS : Mă gindeam s-o ascund în căruță. 

ANNA (înspăimântată.): Cum, în căruța mea? Nu 
eşti în toate minţile? O neghiobie ca asta, şi 
ne spînzură pe ciîteșitrei. 

SCHWEIZERKAS : Atunci mă duc s-o pun într-aliă 
parte, ori mai bine fug cu ea. 

ANNA : Stai pe loc, e prea tirziu să fugi. 

PREDICATORUL (pe jumătate despicat) Pentru 
Dumnezeu, steagul ! 

ANNA (coboară steagul regimentului): Nici nu-l mai 
vedeam. Îl am de douăzeci şi cinci de ani. 
(Canonada devine mai puternică.) 


(Trei zile mai tîrziu. Tunul nu mai e unde era. 
Anna, Kattrin, Schweizerkas și predicatorul 
Fi stau îngrijoraţi la masă) 


SCHWEIZERKAS : Lenevesc de trei zile, și sergen- 
tul-major, care era aşa de bun cu mine, trebuie 
să fi început să se întrebe unde-o fi Schweizer- 
kas cu banii de soldă. i 

ANNA : Fii bucuros că încă nu te-a recunoscut nimeni. 

PREDICATORUL : N-ai de ce să te plîngi. Dar eu, 
servitorul Domnului, ce să mai zic că nu-mi 
pot face rugăciunile de preot aici, fără pri- 
mejduirea vieții? Cînd inima ţi-e plină, nu te 
mai rabdă gura. Dar vai! Gura mea trebuie 
să rabde. 

ANNA: Va să zică, amîndoi pe capul meu, unul cu “ 
biserica lui și celălalt cu caseta. Mă întreb care, 
din doi e mai primejdios. 

PREDICATORUL : Sîntem în mîna lui Dumnezeu. 

ANNA : Nu-i chiar aşa. Totul nu-i chiar atît de pier- 
dut. Orişicum, noaptea nu pot să mai dorm. 
Din pricina ta mai ales, Schweizerkas. În ce 
mă priveşte pe mine, mi se pare că, tîrîş-grăpiş, 
m-am strecurat. Le-am povestit că urăsc pe 
Anticristul suedez, că l-am văzut cu ochii mei 
într-adevăr, cu cele două coarne ale lui, și că 
vîrful cornului sting era cam tocit. În plin inte- 
rogatoriu, i-am întrebat de unde aș putea să 
cumpăr niște lumînări mai ieftine. Din fericire, 
Ştiam ceva din cele bisericești. Tatăl lui Schwei- 

zerkas era catolic şi cîteodată glumea pe soco- 
teala religiei lui. M-or fi crezut ei, poate pe 
jumătate, dar neavînd cantină la regiment, au 
mai închis niţel ochii și poate că o să ies faţă 
curată. Sîntem prizonieri, dar ca șoarecii într-o 
roată de caşcaval. 

PREDICATORUL: Laptele ăsta nu e rău, numai că 
nu e destul. Ar trebui să ne micşorăm pofta de 
mîncare. Adevărul e că sîntem învinși. 

ANNA : Cirfe a fost învins? Nu întotdeauna izbinda 
și înfrîngerea celor de sus sînt şi ale oamenilor 
de jos — ba mai niciodată. Ba înfriîngerile celor 
mari sînt uneori cîștigul celor mici. Nimic nu 
e pierdut afară de onoare. Îmi amintesc că 
odată, în Livonia, comandantul nostru a mîncat 
o așa sfintă de bătaie, încît la învălmășeală 
am pus mina pe un cal, care a tras la căruța 
mea vreo şapte luni, pînă ce-am învins noi și 
s-a făcut inventarul. Drept vorbind, pe noi, 
cei de jos, ne costă şi victoriile, şi înfriîngerile 
tot atit de mult. Pentru noi e mai bine cînd 
politica stă pe loc. (Către Schueizerkas.) Mă- 
nîncă ! 

SCHWEIZERKAS : Nu-mi mai place nimic. Cu ce o 
să plătească solda sergentul-major ? 

ANNA : Cînd armata fuge, solda nu se plătește. 

SCHWEIZERKAS : Ba da ! Soldaţii au dreptul la ea! 
Dacă nu li se plătește, pot să refuze să fugă. 
Refuză să meargă ! 

ANNA : Schweizerkas, conștiința ta mă sperie. Te-am 
învățat să fii cinstit, ştii bine, pentru că din 
firea ta nu te cam vedeam șiret. Toate au însă 
o măsură. Eu o să mă duc să cumpăr carne și 
un steag catolic. Iau şi pe predicator cu mine. 
Nimeni nu ştie să aleagă carnea ca el. Se duce 
cu ochii închisi. ca un somnambul, la bucata 

cea mai bună. Cred că o ghicește după cum îi 
lasă gura apă. Tot e mai bine că-mi pot vedea 
de negustorie. La urma urmei, pe negustor nu-l 
întrebi la ce biserică se închină, ci: „Cit costă 
asta ?“ Apoi, şi izmenele protestante ţin tot atit 
de cald ca izmenele catolice. 


PREDICATORUL : Cînd se vorbea că luteranii vor 


întoarce ţara cu susul în jos, un călugăr cerșetor. 
spunea că: „De cerşetori va fi nevoie întotdea- 
una“. (Anna se face nevăzută în căruţă.) Cit 
sînge rău îşi face cu caseta asta! Pînă acum 
am scăpat nebăgaţi în seamă, ca și cum am fi 
toți cu căruța, dar cît o să mai meargă așa? 


SCHWEIZERKAS : Aș putea s-o fac să dispară. 
PREDICATORUL : Ar fi şi mai primejdios. Dacă te 


vede cineva? Au spioni peste tot. Uite, chiar 
ieri dimineaţă s-a ivit unul, nu ştiu cum și de 
unde, în fața mea, tocmai cînd îmi făceam şi eu 
trebuinţele, ca omul, pe vine, în şanţ. Abia 
m-am putut opri să nu rostesc rugăciunea ce-mi 
venise pe buze. Mi-aș fi trădat credința. Ăștia 
sînt în stare să-ți miroasă și ce iese din tine, 
ca să afle dacă ești protestant. Spionul era o 
stîrpitură de cocoşat zgiit, legat la un ochi cu 
o cîrpă. 


ANNA (coborînd cu un coș din căruţă; către Kattrin): 

Îți place, fleoarță, ce-am găsit ? (Ridicînd în aer 
încălțămintele roşii.) Ghetele Yvettei. Cu cît sînge 
rece le-a șterpelit ! Asta fiindcă i-ai băgat dum- 
neata în cap că e o făptură fermecătoare. (Le 
pune în coș.) I le duc înapoi... Să-i fure ghetele 
Yvettei ! Aia, cel puţin, dacă se osindește la iad, 
o face pentru bani, o înţeleg, dar tu pe degeaba, 
numai pentru distracţie. Ți-am spus: așteaptă 
pacea și nu te încurca cu vreun soldat. Ca să 
faci pe cocheta, așteaptă pacea. 


PREDICATORUL : Eu nu o găsesc cochetă. 

ANNA : Ba e încă prea mult. O vreau să fie ca v 
piatră din cîmpia poloneză, unde sînt numai 
pietre. Vreau să nici nu se vadă din cîmpie. 
(Către Schweizerkas.) Lasă caseta acolo unde 
ai pus-o, mă auzi? Și păzeşte pe soră-ta; e 
nevoie. Aveţi să mă băgați în pămînt. Mai uşor 
păzeşti un sac cu purici. 


(Se duce cu predicatorul. Kattrin rînduiește 
vasele.) 


SCHWEIZERKAS : Nu mai sînt multe zile de stat la 
soare în cămașă. (Kattrin arată frunzele unui 
copac.) Da, încep să îngălbenească. (Kattrin îl 
întreabă prin gesturi dacă vrea să bea.) Nu, nu 
beau. Lasă-mă să mă gîndesc. (Pauză.) Spu- 
nea că nu mai poate dormi noaptea. Trebuie 
negreșit să dispară caseta. Știu o ascunzătoare. 
Adu-mi totuși un pahar de rachiu. (Kattrin se 
duce în dosul căruţei.) O s-o pui deocamdată în 
vizuina bursucului de lingă rîu, pîn-oi putea s-o 
duc mai departe. Poate chiar la noapte pînă-n 
zori, o iau şi o duc la regiment. N-au ajuns ei 
în trei zile prea departe. Parcă-l aud, mirîn- 
du-se, pe sergentul-major : „Bravo, Schweizer- 
kas, nu m-aş fi aşteptat. Îţi încredinţez banii 
regimentului, și tu mi-i aduci îndărăt.“ 

(Cînd Kattrin se întoarce din spatele căruţei 

cu paharul de rachiu, se lovește de doi străini. 

Unul e sergent-major, celălalt, care-și scoate 
pălăria şi o salută, are un ochi legat.) 

CHIORUL : Dumnezeu să te binecuvînteze, frumoasă 
copilă ! N-ai văzut cumva vreun soldat din Regi- 
mentul al doilea finlandez ? 

(Kattrin, înfricoșată,. fuge, vărsînd rachiul. 
Cei doi se privesc, și după ce-l zăresc pe 
Schweizerkas în colţul lui, se trag înapoi.) 


SCHWEIZERKAS (trezit din gîndurile lui de către 
Kattrin) : L-ai vărsat pe jumătate. Ce te strimbi 
aşa? Te-ai lovit la ochi? Plec, m-am hotărît, 
e mai bine. (Se scoală. Ea încearcă să-i explice 
prin gesturi pericolul. El îi face semn să înce- 
teze.) Tare aş vrea să știu ce vrei să spui. De- 
sigur, ai o idee bună, biată fată, dar nu știi cum 
să mi-o spui. Și ce dacă ai vărsat rachiul? Nu-i 
nimic. N-o să fie ultimul meu pahar de rachiu, 
unul mai mult, ori unul mai puţin... (Ia caseta 
din căruță şi o ascunde în haină.) Mă întorc. 
Dă-mi drumul, că mă supăr. Da, da, ai drep- 
tate... Numai dacă ai putea să vorbești ! 


(Kattrin dă să-l oprească. El o sărută şi se 

smulge. Kattrin fuge de colo pînă colo, sco- 

țind strigăte scurte de dezolare. Se întorc pre- 

dicatorul și Anna. Kattrin se precipită asupra 
maică-si.) 


ANNA: Ce e? Ce ţi s-a întîmplat? Ţi-a făcut cineva 
vreun rău? Unde-i Schweizerkas? Povestește 
pe rînd. Mama te înţelege. Cum? Tot a luat 
caseta ? Derbedeul! O să-i trag o săpuneală! 
Mai opreşte-te cîte puțin, Kattrin... Și nu mă 
tot lătra ca un căţel. Ce părere o să-şi facă 
predicatorul de tine? Fă semne cu mîinile. A 
trecut pe aici unul chior ? 

PREDICATORUL : Unul chior? Spionul! L-au luat 
pe Schweizerkas. (Kattrin dă din cap şi din 
umeri.) Atunci, s-a sfîrşit cu noi. 

ANNA (scoate din coş un steag catolic, pe care pre- 
dicatorul îl prinde-n prăjină): Ridicaţi steagul 
cel nou. 

PREDICATORUL (amar): Acum, aici sînt numai buni 
catolici. 


(Se apropie voci. Cei doi îl aduc pe Schwei- 
zerkas tîrîș.) 


SCHWEIZERKAS : Daţi-mi drumul! N-am făcut ni- 
mic. Îmi scoateţi braţele din loc. Ce-aveţi cu 
mine ? 

SERGENTUL-MAJOR : Asta-i de-aici. Sînteţi înțeleși 
cu toții. Vă știu eu pe voi. 

ANNA : Pe noi ? De unde? 

SCHWEIZERKAS : Poate-i știți dumneavoastră. Eu 
nu-i cunosc. Dumnezeu știe cine-or'mai fi şi 
ei, n-am cu ei nici în clin, nici în miînecă. Am 
prînzit aici. Atita. M-a costat zece gologani. 
Poate că unde m-aţi văzut 'şezînd aici, cu: toate 
că supa era prea sărată. 

SERGENTUL-MAJOR : Voi cine sînteţi ? 

ANNA : Noi? Oameni de treabă. E adevărat că a 
mîncat aici și că la plată s-a plins că fiertura 
era prea sărată. 

„SERGENTUL-MAJOR : N-o să mă faceți să cred că 
nu-l cunoaşteţi. 

ANNA: Nu mi-a mai rămas altceva de făcut decit 
să cunosc pe toată lumea. N-am obiceiul să-i 
întreb pe clienți cum îi cheamă și la ce biserică 
se duc. Mai întîi, de vreme ce a plătit, nu poate 
să fie un eretic. Ascultă, tinere, ești eretic? 

SCHWEIZERKAS : Cum o să fiu eretic ? 

PREDICATORUL : Stătea cuviincios la masă și n-a 
deschis gura decît ca să mănince, că n-avea 
încotro. 

SERGENTUL-MAJOR : Dar tu, cine ești tu ? 

ANNA :'E un ajutor al meu la servit clienții. Poate 
că vă e sete și vouă, să vă aduc un pahar de 
rachiu. 

SERGENTUL-MAJOR : În serviciu, nici o picătură 
de rachiu. (Lui Schweizerkas.) Ai luat ceva de 
aici cu tine. Te duceai să ascunzi ceva pe la 
gîrlă. Cînd ai plecat de-aici, ţi-era haina umflată 
pe dedesubt. 

ANNA : Sinteţi siguri că era ăsta ? 

SCHWEIZERKAS : Cred că mă luaţi drept altul. Am 
văzut şi eu pe unul fugind încolo cu haina um- 
flată. Nu eram eu. 

ANNA : Trebuie să fie ceea ce se numește o greşeală. 
Se mai întimplă. Dacă nu m-aș pricepe nici eu 
la oameni... Sînt aşa-numita Courage: poate că 
ați auzit de mine, mă ştie toată lumea. Ei bine, 
vă spun eu că omul ăsta e om cumsecade. 

SERGENTUL-MAJOR : Căutăm caseta Regimentului 
doi finlandez. Și avem semnalmentele celui care 
o ține ascunsă. Tu eşti ăla. 

SCHWEIZERKAS : Nu sînt eu. 

SERGENTUL-MAJOR : Dacă nu ne dai caseta, eşti 
pierdut, auzi ? 

ANNA (apăsat): De vreme ce-i spuneţi că e pierdut 
dacă nu v-ar da-o, sint sigură că v-o dă, dacă 
e la el. N-are de răspuns decit atit: „E la mine, 
iat-o, n-am ce face, sînteți cei mai puternici“. 
Nu-mi vine să cred că-i mai prost decît pare. 
Haide, vorbeşte, nătăfleață. Vezi că sergentul 
ţi-a lăsat o poartă de scăpare. 

SCHWEIZERKAS : Dacă n-o am... 

SERGENTUL-MAJOR : Atunci vii cu mine. Te facem 
noi să vorbeşti. (L-a luat cu el.) 

ANNA : V-ar spune tot ce ştie dacă ar ști ceva. Nu-i 
el atît de prost. Dar duceți-l mai binișor. Îi 
rupeți braţele aşa. (Se ia după ei.) 


(În aceeași seară. Predicatorul și Kattrin cea 
mută spală vasele şi curăţă cuţitele.) 

PHEDICATORUL : Istoria sfîntă e plină de mucenici 


care şi-au pierdut viața fără nici o vină. De 
pildă, patimile Mintuitorului. Știu în privința 
asta un cîntec vechi, cîntecul orelor. (Îl cîntă.) 


Pe Isus nevinovat 

La întîiul ceas voit 

L-au dus la Ponţiu Pilat 
Ca să fie osîndit. 


La trei ceasuri l-au bătut 
În livada de măslini 

Și, mîhnit şi abătut, 
L-au încununat cu spini 


Mai tîrziu, la ceasul șase, 

Pe cînd soarele se duce, 

Crucea i se înălțase, 

Și l-au răstignit pe cruce. 
+ 

La al nouălea, îl fură 

Agonia-ncet, încet, 

Și i-au stors atunci în gură 

Un burete cu oţet. 


Parcă n-au fost de ajuns 
Chinuri cîte le-a răbdat. 
Coastele i le-a străpuns, 
Pe-nnoptate, un soldat. 


Și din rana lui, deodată, 
A ţișnit apă curată. 


ANNA (vine foarte întărîtată): Nu-i mai atîrnă viața 

decît de un fir de păr. Dar parcă sergentul nu 
e de neclintit. Ar putea fi mişcat, atîrnă de 
preț. Numai că nu trebuie să se simtă că 
Schweizerkas e al nostru — am fi vinovaţi de 


` 

complicitate. Totul e de a şti de unde luăm banii. 

Yvette n-a mai dat pe-aici? Am întilnit-o pe 

drum. A și pus gheara pe un colonel. Poate că 

ar vrea să cumpere o căruţă de cantinieră. 
PREDICATORUL : Serios, ai putea să-ţi vinzi căruța ? 
ANNA : Păi de unde vrei să iau banii pentru înduio= 

şarea inimii sergentului-major ? 
PREDICATORUL : Și cu ce mai trăieşti pe urmă? 
ANNA : Mă întreb şi eu. i 


(Intră Yvette Pottier, însoțită de un colonel 
ramolit.) ` 


YVETTE (o îmbrățișează pe Anna): Ce fericită sînt 
că te mai văd. (În șoaptă.) Da, vrea. (Tare.) E un 
bun prieten al meu, sfetnicul meu în afaceri. 
Mi se pare că ai greutăţi. Mă interesează. 

ANNA : Încetișor... Nu o vind, o pun amanet. Te 
pripești. O căruţă ca asta!... Nu te gîndești că 
nu se cumpără ușor pe vremiile astea ? 

YVETTE (dezamăgită): A ! O amanetezi, va să zică, nu 
o vinzi. Atunci nu ştiu dacă afacerea ar mai 
putea să mă intereseze. (Colonelului.) Ce spui? 

COLONELUL : Cu totul de părerea ta, drăguța mea. 

ANNA : O închiriez. Atiît. 

YVETTE : Credeam că ai nevoie de bani. 

ANNA (neînduplecată) : Am, da, nevoie, dar mai bine 
îmi tocesc picioarele pînă la genunchi căutînd 
un amanet decît să vind numaidecit. Căruța e 
mijlocul nostru de trai, și nu te mai întilnești 
cu el. Folosește-te de prilej, Yvette. Poate că nu 
mai găsești un prieten atît de bun să te sfă- 
tuiască în afaceri. 

YVETTE : Da, zice și prietenul meu să primesc, dar 
nu ştiu ce să fac. Dacă n-o vinzi... Și tu ești 
de părerea mea că e mai bine să o cumpăr... 

COLONELUL : Da, de aceeași părere. 


148 


ANNA : Atunci caută ceva de vinzare. Dacă ai timp 
de pierdut, ai să găsești, și dacă prietenul tău 
binevoiește să mai umble după tine să zicem o 
săptămînă, două, poate că găseşti ce-ţi trebuie. 

YVETTE : Atunci putem să căutăm. Îmi place să mă 
plimb şi să aleg ce-mi place, şi mai ales cu 
tine, păpușelule, plăcerea e și mai mare, nu-i 
aşa ? Plimbarea poate să dureze bucuros o săp- 
tămînă, două. Dar dacă ti s-ar da o arvună, 
cînd ai putea să o dai înapoi ? 

ANNA: În cincisprezece zile, poate chiar în opt. 

YVETTE : Nu ştiu ce să fac. Învață-mă, păpușelule. 
(Îl ia deoparte.) E silită să vîndă, n-am nici o 
grijă. De găsit bani, găsesc eu. Îl ştii pe ofiţerul 
cu steagul... ăla blondul, ar fi încîntat să mă 
împrumute. E nebun după mine. Zice că semăn 
nu ştiu cu cine. Ce mă povățuieşti să:fac? 
Spune, dragă. 

COLONELUL : Să te cam ferești de el. E o secătură. 
El umblă după ceva. Nu ţi-am spus că-ți dau 
eu un cadou, iepurașule ? 

YVETTE : N-aş fi îndrăznit să ţi-l cer. Desigur, dacă 
te temi că blondul vrea să profite, primesc, 
păpușelule, cadoul. 

COLONELUL : Eram sigur. 

YVETTE : Va să zică, mă sfătuiești... 

COLONELUL : Te sfătuiesc. 

YVETTE (iar către Anna): Prietenul meu mă sfătuiește 
să isprăvim. Fă-mi o chitanță și să nu uiţi să 
scrii că atît căruţa, cît şi marfa din ea sînt ale 
mele dacă nu-mi dai banii peste cincisprezece 
zile. Facem numaidecît inventarul. Îţi aduc nu- 
maideciît și cei două sute de fiorini. (Către colo- 
nel.) Du-te înainte, că vin și eu. Trebuie să fac 
listă de tot ce se găsește în căruța mea, ca să 
ştiu că nu mă fură. (Sărută pe colonel, care 

pleacă, şi sare în căruţă.) Ascultă, văd că stai 
cam prost cu cizmele. 

ANNA : Yvette, nu-i vreme acum de inventar. Căruţa 
încă nu-i a ta. Mi-ai făgăduit că pui o vorbă 
bună la sergent pentru Schweizerkas ; nu-i de 
pierdut o cupă. ‘frece numaidecît la Curtea 
- Marţială. 

YVETTE : Să număr măcar cămăşile de piînză. 

ANNA (o trage de rochie jos din căruţă): Putoare! 
Vrei să moară Schweizerkas ? Ascultă ! Bagă de 
seamă! Nici o vorbă! Nu spune de unde vin 
banii. Fă totul tu, ca pentru tine, spune-le tot 
ce-ţi trece prin cap, spune că Schweizerkas e 
ibovnicul tău, dacă vrei. Altfel, ne spinzură pe 
toţi, că l-am ajutat. 

YVETTE: L-am chemat pe chior în pădurice; o fi 
acolo. 

PREDICATORUL : Și nu trebuie să le dai două sute 
de fiorini dintr-o dată. Mergi pînă pe la o sută 
cincizeci, şi-atit e prea mult. 

ANNA : Ce te bagi? Sint banii dumitale ? Ți-e frică 
să nu-ți pierzi strachina de supă pe zi? (Îm- 
pingînd-o pe Yvette.) Șterge-o, și fără tocmeală, 
e în joc viaţă de om. 

PREDICATORUL : Nu uita că ai o fată neputincioasă. 
Nu mă amestec, dar din ce vom trăi? 

ANNA : Din caseta regimentului, deșteptule ! N-o să 
se calicească regimentul să nu-i plătească lui 
Schweizerkas cheltuielile făcute. 

PREDICATORUL: Poţi avea incredere în muierea 
aia ? 

ANNA : Nu dă ea degeaba două sute de fiorini din 
mînă. Ea-mi vrea căruța. O roade, şi cine știe 
cît mai ține colonelul. Kattrin, curăță cuţitele 
şi freacă-le cu nisip. Și dumneata, ce-mi stai 
înțepenit ca Isus la predică ? Ia spală paharele ! 

Diseară vor veni peste vreo cincizeci de cavale- 
rişti, şi iar te aud că te vaieţi: „Eu nu-s învăţat 
să tot fug; la biserică nu mă grăbesc așa“ etc. 
Cred că ni-l dă înapoi. Slavă Domnului că-i 
poți cumpăra, nu sînt lupi, sînt oameni flămînzi 
de bani. La oameni lăcomia e ca la Dumnezeu 
milostivirea. Ea e scăparea noastră. Cît va dura 
lăcomia de bani, vor fi şi judecăţi mai omeneşti 
şi chiar nevinovații pot avea norocul să scape 
de pedeapsă. 

YVETTE (vine abia suflind): Am căzut la învoială cu 
două sute. Dar repede. Nu-l mai au mult în. 
mînă. E mai bine să-l duc pe chiorul la colonel. 
Schweizerkas a mărturisit că fusese caseta la 
el. I-au pus picioarele la menghină. Zice că i-a 
dat drumul în rîu cînd s-a văzut urmărit. Caseta 
s-a pierdut. Ce fac? Să mă duc să iau banii 
de la colonel ? 

ANNA : Caseta s-a pierdut? Atunci de unde mă des- 
păgubesc de două sute de fiorini ? 

YVETTE: A, dumneata aveai de gînd să-i iei din 
casetă ? Bună păcăleală pentru mine. Nu te mai 
amăgi. Dacă vrei să-l mai vezi pe Schweizerkas, 
trebuie să plătești, ori poate vrei s-o las baltă, 
ca să-ți păstrezi căruța ? 

ANNA: Nu m-am gîndit la asta. Nu face șantaj. 
Căruţa tot a ta o să fie. S-a hodorogit de şapte- 
sprezece ani de cînd o tirăsc. A fost a mea. Stai 
o secundă să mă socotesc. Totul mă copleșeşte 
deodată. Mi-e frică, m-am pripit, nu pot să dau 
două sute, trebuia să te mai tocmești. Cînd nu 
mai am nimic, nu mă mai apără nimic şi toată 
lumea mă calcă în picioare. Du-te şi spune că 
nu dau peste o sută douăzeci de fiorini nici o 
para. Pierd şi-așa căruța. 

YVETTE : N-o să primească. Chiorul e şi grăbit şi în- 

spăimiîntat. Mereu se-ntoarce să vadă de nu-i 
urmărit. N-ar fi mai bine să-i dau două sute? 
ANNA (sleită) : Nu pot să dau atît. Am muncit treizeci 
de ani. Fata asta are douăzeci și cinci, și e ne- 
măritată. Și ea e copilul meu. Nu stărui, nu mă 
zori. Știu eu ce fac, atît sau nimic. 
YVETTE : Treaba dumitale. (Pleacă în grabă.) 


(Anna nu se mai uită nici la predicator, nici 
la Kattrin, și apoi stă lingă ea, la curăţatul 
cuţitelor.) 


ANNA : Să nu spargi paharele, că nu mai sînt ale 
noastre. Vezi să nu te tai. Schweizerkas se în- 
toarce. Dacă n-am încatro, dau şi două sute. 
O să-l ai iar pe frate-tu lîngă tine. Cu optzeci 
de fiorini mai putem încărca un coș de spate 
cu marfă bună. Și o luăm de la început. 

PREDICATORUL : Este scris : căile Domnului nu sînt 
căile noastre. 

ANNA : Șterge-le, să strălucească. 


(Curăţă cuţitele în tăcere. Deodată Kattrin se 
scoală și fuge plingind în căruță.) 

YVETTE (vine pe fugă) : Ți-am spus ; nu merge. Chiorul 
a vrut să se lase păgubaș. Mi-a spus că-i prea 
tîrziu. Dintr-un minut într-altul se așteaptă să 
bată tobele plutonului de execuţie. Am făgăduit 
o sută cincizeci. Singurul lui ochi nici nu i-a 
clintit. De abia l-am hotărît să mai aştepte să 
mă întorc. 

ANNA : Fugi ! Spune-i că dau două sute. (Y vette pleacă 
în fugă. Șed în tăcere.) Cred că m-am tocmit 
prea mult. 

(Se aud tobele din depărtare. Predicatorul se 
scoală și. se duce-n fund. Anna nu se mişcă- 
din loc. Se face întuneric. Tobele au stat. Se 
face ziuă. Anna tot nu s-a mişcat din loc.) 

YVETTE (se întoarce foarte palidă): Ţi-a reuşit toc- 
meala, ţi-a rămas căruța, și el are unsprezece 
gloanțe în el. Nu meriţi să te mai ajut, dar 
i-am auzit vorbind. Ei cred că e aici caseta. 
Spun că toţi erați complicii lui Schweizerkas 
și-or să vi-l aducă să-l vedeţi... Siliți-vă să nu 
vă trădați văzindu-l, că vă duceţi toți după el. 
Vin în urma mea. V-am înștiințat. Vrei s-o iau 
cu mine pe Kattrin ? (Anna clatină din cap.) Ea 
știe ? Poate că nu le-a auzit tobele, sau poate 
că n-a înţeles. 

ANNA : Ştie... Ia-o. / 


(Yvette vrea s-o ia pe Kattrin, care fuge și 
se agaţă de maică-sa. Anna o ia de mină. 
Vin doi ostași cu o targă pe care zace un 
trup acoperit cu o pînză. De o parte a tărgii, 
merge sergentul-major. Targa e lăsată jos. 


SERGENTUL-MAJOR : Avem aici pe unul al cărui 
nume nu-l știm. Trebuie trecut în registre, ca 
să fie în regulă toate. A trecut pe aici. A mîncat 
prînzul la tine. Uită-te bine la el, să vezi dacă-l 
cunoşti. (Dă pînza la o parte.) Îl cunoşti ? (Anna 
dă din cap.) Nu? Nu l-ai văzut niciodată înainte 
de-a fi mîncat la tine? (Anna dă din cap). 
Luaţi-l de-aici. Daţi-l la gunoi. Nu-l cunoaște 
nimeni. (E luat.) 


4 
Anna cîntă „Cîntecul marii capitulări“ 
J 


în fața covtului unui ofițer. Anna e în aştep- 
tare. Un secretar stă la intrarea cortului. 

SECRETARUL : Te cunosc. Pe casierul protestant 
l-ai ținut ascuns dumneata. Ai face mai bine 
să nu mai înaintezi nici o plingere. 

ANNA : Orice mi-ai spune, eu plingerea tot o fac. 
Sint nevinovată, şi dacă tac, s-ar putea crede 
că aș avea ceva să-mi imput. Mi-au -sfărimat cu 
săbiile toată căruţa și am fost amendată de trei 
ori pentru nimic 

SECRETARUL: Îţi dau o povaţă: să-ți umble gura 
mai puțin. Regimentul nu are cantinieră şi-ţi 
va lăsa liberă negustoria. Iar dacă ai avea vreo 
căință, nu e nimic. Plăteşti din cînd în cînd 
cîte o amendă, şi toată lumea e mulțumită. 

ANNA : Eu plingerea tot o fac. 

SECRETARUL : Fă cum te taie capul. Atunci așteaptă 
pînă ce te poate primi comandantul. (Se întoarce 
în cort.) 

SOLDATUL TÎNĂR (vine împleticindu-se): Unde bi- 
serica mă-si e putregaiul ăla de comandant? 
Bagă prima ce mi se cuvine la buzunar și se duce 
să se-mbete cu ofiţerii lui. Îl spînzur ! 

SOLDATUL BĂTRIN (după el): Ține-ţi fleparica)) Să 
nu înfunzi pușcăria ! 

SOLDATUL TÎNĂR : Ieşi din gaură, viezure spurcat ! 
Adu-ţi hoitul încoace, să ţi-l fac tocătură. Mi-a 
îurat, porcul, prima ce mi se cuvine... nici unul 
din umflații ăștia n-a avut nasul să intre în 
apă. Toţi s-au dat îndărăt, afară de mine, și eu 
n-am cu ce să-mi plătesc o bere. Ticălosule, nu 
merge aşa! leşi din gaură, îți zic, vino să te 
fac terci ! 

SOLDATUL BĂTRIN : Isuse, Marie, Iosife ! E pierdut! 

ANNA *Nu i s-a dat prima făgăduită ? 

SOLDATUL TÎNĂR : Dă-mi drumul, că-ţi scot maţele 
şi ţie. Curăţ pămîntul o dată de două stirvuri. 

SOLDATUL BĂTRIN : A scăpat calul comandantului 
de la înec şi nu i-au dat prima cuvenită. E 
încă prea tînăr şi a venit la oştire de curînd. 

ANNA: Dă-i drumul, că nu-i cîine să-l ţii în lant. 
E dreptul lui să-şi ceară prima, de vreme cei 
se cuvine. 

SOLDATUL TÎNĂR: Ăla stă în cort și bea. Şi voi 
toți sînteţi nişte cufuriţi în nădragi. Am făcut 
o treabă adevărată şi vreau răsplata ei. 

ANNA : Nu mai răcni la mine, tinere. Eu am grijile 
mele, dumneata pe-ale dumitale. Ar fi mai bine 
să faci economie de voce. Dacă o ţii așa într-una, 
răguşeşti pînă să dai ochi cu comandantul. O 
să rămii mut ca un peşte şi n-o să mai aibă 
plăcerea să te trimită la temniţă, să mucegăieșşti. 
Cine zbiară n-o ţine mult. O jumătate de, ceas 
şi se deșală, că trebuie lungit pe saltea să zacă. 

SOLDATUL TÎNĂR : Nu sînt deşălat, n-am trebuință 
de saltea, mie mi-e foame. Piinea lor e de 
tărițe şi ghindă crudă şi se zgîrcesc şi la ea. 
Banii ce mi-e dator comandantul îi cheltuieşte 
cu curvele. Eu pot să crăp de foame. Îl spînzur ! 

ANNA: Nu mă miră că ţi-e foame. Astă-primăvară 
comandantul v-a dat ordin să ocoliţi şoseaua şi 
s-o luaţi peste cîmp, ca să călcaţi griul în pi- 
cioare. Credea că la seceriş nu o să mai fie pe 
aici. Pînă una-alta, el e tot aici, și foametea e 
mare. Te înţeleg. Ai de ce să fii necăjit. 

SOLDATUL TÎNĂR: Taci din gură! Nu mai pot 
răbda. Nu mai pot înghiţi nedreptatea. 

ANNA: E-adevărat. Dar cît o să ție răbdarea? Cită 
vreme nu o să mai vrei să înghiți nedreptatea ? 
Un ceas ori două. Vezi că nu știi? Aici e buba. 
Şi ceasul rău e cel trăit în puşcăria neagră, unde 
bagi de seamă deodată că nedreptatea nu te 
mai revoltă 

SOLDATUL TÎNĂR : Nu ştiu de ce te ascult. Unde, 
Maica Domnului, e comandantul ? 

ANNA: Mă asculți, fiindcă tot ce-ţi spun ştiai și 
dumneata. Și mai știi și altceva, că a început 
să-ţi treacă miînia, că a fost scurtă şi că ai avea 
nevoie de o mînie care să ție. Dar de unde s-a 
iei ? 

SOLDATUL TÎNĂR : Ai vrea să spui că nu mi-am 
meritat prima ? 

ANNA : Dimpotrivă. Spun numai că minia ţi-e prea 
scurtă și că nu ţi-e bună de nimic. Păcat! Dacă 
era mai mare, mai turnam şi eu gaz peste foc. 
Ți-aş fi spus: du-te, jupoaie bestia asta. Dar 
ce ? Nu ai s-o jupoi. Ți-au şi început ghearele să 
dea înapoi şi buzele să se înmoaie. Eu voi rămiî- 
ne singură în fața cortului, şi comandantul mă 
va lua din scurt pe mine. 

SOLDATUL BĂTRÎN : Ai dreptate, i s-a urcat la nas 
un dram de muștar. 

SOLDATUL TÎNĂR : Da? O să vedem dacă nu-l ucid. 
(Trage sabia din teacă.) Numai să iasă, că bag 
sabia-n el. 

SECRETARUL (scoate capul din cort): Vine coman- 
dantul. Staţi jos ! 


(Soldatul cel tînăr stă jos.) 


ANNA : Stă jos, a şi stat jos. Ce spuneam eu? Ai 
stat jos. Ne cunosc ei prea bine și se pricep să 
ne manevreze. „Staţi jos!“ şi iată-ne așezați 
cuminţi pe două buci. O revoltă care stă jos 
e pusă cu botul pe labe; nu, nu te mai scula. 
Mîndra ţinută de adineauri s-a dus. S-a dus 
inima, s-a isprăvit. Ţi-e ruşine de mine? N-ai 
de ce. Nici eu nu fac mai mult ca dumneata. 
Însuflețirea noastră, scînteia noastră ni le-au 
cumpărat. E ca plingerea mea. Dacă o fac, îmi 

stric negustoria. O să vă povestesc un crîimpei 
din marea capitulare. (Cîntă „Cîntecul marii 
capitulări“.) 


În floarea tinereților mi-am zis 

Că mie altfel mi-e sortit şi scris, 

Că nu sînt, dintre fete, orișicare, 

Şi mă vedeam deasupra lor şi mare. 
Eu, slugă ? Nu ! Destinul mi-e croit, 
Și n-am să fiu a primului-venit. 


Dar vrabia mi-a ciripit de sus: 
„Visează tu cît vrei, mi-a spus, 

Nu trece anul, şi te pui. la rînd. 

Să cînți ca toţi, la fel, și, vrînd, nevrînd, 
Caută tonul, ca să intri-n cor, 

Tonul și glasul mic al tuturor.“ 

Nu ajunsei nici anul să-l ascund, 

Că mi-am băut otrava pină-n fund. 

Şi vrabia din nou mi-a ciripit : 


, „Nici n-a trecut, şi glasul, potrivit 
Cu celelalte glasuri, s-a pierdut, 
Nedeslușit în murmur, și-a tăcut. 
Trăiai crezînd că o să-ți poată 
Ieşi deasupra glasul tău din gloată: 
Mulţi dau năvală cerului din ea: 
Și nu-i prea depărtată nici o stea, 
Dar prăbuşit pe brînci, de-a-ndoasele, 
De-abia-și tîrăsc prin gloduri oasele.“ 


ANNA (soldatului tînăr): Dacă-i adevărat că-l urăști 
de moarte și, dacă ţi-e ura mare, cu adevărat, 
rămii aci cu sabia scoasă. Recunosc că pricina 
ta e dreaptă, dar dacă ţi-e ura măruntă, mai 
bine pleacă ! 

SOLDATUL TÎNĂR : Du-te-n mă-ta! (Pleacă împle- 
ticit. Soldatul bătrin îl urmează.) 

SECRETARUL (scoate capul din cort): Comandantul 
primește. Vino cu plingerea dumitale. 

ANNA: M-am răzgîndit. Nu mai fac nici o plingere. 
(Pleacă.) 

Au trecut doi ani. Războiul cuprinde ţinuturi din ce în ce 
mai depărtate. Călătorind mereu, Anna străbate cu căruţa 
ei spaţiile la întîmplare : Polonia, Moravia, Bavaria, Ita- 
lia şi iarăşi Bavaria. 1631. Victoria generalului Tilly, lingă 
Magdeburg, o costă patru cămăși ofiţerești. 


Anna și-a oprit căruţa într-un sat în ruiră, 
Se aud din depărtare fanfarele de biruinţă. - 
Doi soldați, serviţi de Kattrin şi Anna, stau 
la tejghea. Unul din ei și-a încins peste umăr 
o blană furată vreunei femei. 


ANNA: Cum, n-ai cu ce plăti? N-ai bani, n-am 
rachiu. Au fanfară pentru biruință, dar nu au 
soldă pentru soldați. 

SOLDATUL : Vreau să beau. Am ajuns prea tirziu 
la jaf. Căpitanul ne-a tras pe sfoară, ne-a dat 
cetatea pe mînă numai pe un ceas. „Trebuie să 
fim omenoși“, ne-a spus. Se vede că l-au cum- 
părat cei din cetate. 

PREDICATORUL  (poticnindu-se prin dărîmături): 
Mai sînt cîțiva răniți întinşi în curte. Familia 
ţăranului. Să mă ajute cineva. Îmi trebuie 
pînză. 

(Al doilea soldat se duce cu el. Kattrin, 
mişcată, încearcă să-și înduplece mama să 
dea pînză.) 


ANNA : Nu mai am. l-am vîndut regimentului toată 
scama. N-o să sfișii cămăşile ofițereşti pentru 
ăia. 

PREDICATORUL (strigînd) : Ţi-am spus că am nevoie 
de scamă și feși. 

ANNA (se așază pe treapta căruţei, împiedicînd in- 
trarea Kattrinei): Nu dau nimic. Ăştia nu plă- 
tesc. N-au lăscaie. 

PREDICATORUL (către o femeie aproape moartă, 
pe care o tîrăște după el): De ce-ați rămas 
aci, sub bombardament ? s 

ȚĂRANCA (slab): Gospodăria. 

ANNA: Ăştia nu vor să piardă nimic. Și acum eu 
să mă fac în zece ? Nu dau nimic. 

PRIMUL SOLDAT : Sint nişte protestanți. De ce sînt 
protestanți ? 

ANNA : Puțin le mai pasă lor de biserică după ce 
şi-au pierdut avutul. 

AL DOILEA SOLDAT: Nu sînt protestanți, sînt ca- 
tolici. l 

PRIMUL SOLDAT: Nu putem să-i alegem unii de 
alții în tipul bombardamentelor. 

UN ȚĂRAN (pe care-l aduce predicatorul): Mi s-a 
dus dracului un braț. 

PREDICATORUL : Unde e pînza ? 


(Toți o privesc pe Anna, care rămîne 
neclintită.) 


ANNA : Nu dau nimic; am destule cheltuieli, vamă, 
dijmă şi şperț. (Kattrin, scoțînd sunete guturale, 
ia o bucată de scîndură şi-şi ameninţă mama.) 
Ce, ţi-ai pierdut minţile, fă? Lasă scîndura jos, 
că te plesnesc... Nu dau nimic, nu pot să dau 

nimic, mi-e mai aproape pielea decît cojocul, 
(Predicatorul o îndepărtează de pe treapta că= 
ruţei, scoate cîteva cămăşi pe care le rupe în 
fîşii.) Cămăşile mele, de o jumătate de fiorin 
bucata. Mă ruinați | 


(Din casa dărîmată se aud scîncete de copil.) 


TȚĂRANUL : A rămas copilul înăuntru. 


(Kattrin aleargă în casă.) 


ANNA : N-o lăsaţi să intre. Se dărîmă casa pe ea. 

PREDICATORUL : Eu nu mai pun piciorul în casa 
asta. 

ANNA (nu știe ce să mai facă): Nu vă bateţi joc de 
pînză, că e scumpă. (Kattrin iese dintre dăriî- 
mături cu un sugaci în braţe.) Acum eşti mul- 
țumită, ai mai găsit și un sugaci să-l cari după 
tine. Dă-i-l mă-si numaidecit, n-am poftă să 
mă mai bat cu tine cîteva ceasuri ca să ţi-l iau, 
mă auzi? (Soldatului al doilea.) Ce beleşti ochii 
Ja mine ca un vițel? Mai bine du-te şi spune-le 
să stea cu muzica lor ; se vede și fără trompeta 
că au învins. În toate victoriile voastre trebuie 
să mă jumulesc de cîteva pene. 

PREDICATORUL (făcînd pansamente): Trece sîngela 
prin pînză. 

(Kattrin leagănă pruncul și-i îngînă un cîntec 
de leagăn.) 

ANNA : Ce fericită se simte ea în mijlocul atitor 
mizerii! Dă-l mă-si numaidecit, femeia se tre- 
zeşte. (Dă cu ochii de primul soldat, care a 
furat o sticlă de băutură și vrea să plece cu ea.) 
Stai pe loc, puturosule, şi-aci vrei să învingi? | 
Plătește ! 

PRIMUL SOLDAT : De unde să-ți plătesc? 

ANNA. (îi trage blana): Atunci îmi laşi blana asta, 


tot e de furat. 


PREDICATORUL : A mai rămas unul în dărimături, 

În apropierea orașului Ingolstadt din Bavaria. Anna ia 
parte la înmormiîntarea generalului Tilly. Sînt în discuţie 
eroii și durata războaielor. Predicatorul se plînge că talen- 
tele sale rămîn nefolosite şi Kattrin primește în dar 


ghetele roșii. Sîntem în anul 1632. 


În cantină, dosul tejghelei. Plouă. În depăr- 

tare, tobe, muzică funebră. Predicatorul şi 

secretarul la o partidă de table. Anna și fiica 
ei fac inventarul. 


PREDICATORUL : Acum pornește cortegiul. 


ANNA : Păcat de bietul mareșal că a murit — două- 
zeci și două de perechi de ciorapi! — se pare 
că a rătăcit în ceaţă. Strigase oamenilor : „Luptă 
pînă la moarte !“ Și întorcîndu-se în pasul calu- 
lui, prin dosul regimentului, a nimerit în mi- 
jlocul luptei, iar o ghiulea l-a curățat fără să-l 
înștiințeze. Au mai rămas doar patru felinare. 
(Fluierături din grupul de la tejghea. Se duce 
într-acolo.) Ce nerușinare! Îngroapă pe mare- 
şalul lor, şi: ei fug din cortegiu. (Le toarnă în 


pahare.) 


SECRETARUL : Nu trebuia să li se plătească înainte 
de înmormîntare. În loc să meargă după mort, 


se îmbată . 


PREDICATORUL (către secretar): Dar dumneata nu 


trebuia să te duci ? 


15 — Opera de trei parale 

SECRETARUL : Plouă prea tare. 
ANNA: Cu dumneata e altceva, ploaia putea să-ţi 


strice uniforma. Se pare că trebuie să fie trase 
toate clopotele la înmormîntare, după obicei, 
dar s-a văzut că toate clopotnițele fuseseră dărî- 
mate cu tunul,din ordinul lui. Bietul mareșal, 
n-o să le mai audă la coborîrea în mormiînt. 
În schimb, vor trage trei salve de tun, ca să nu 
fie îngropat cu prea multă sărăcie... șaptespre- 
zece curele... 


STRIGĂTE LA TEJGHEA : Un şnaps la mine! 
ANNA : Banii înainte! Nu, nu se intră cu ciubotele. 


În cort intră numai ofiţerii. Plouă, nu plouă, 
beţi afară! (Către secretar.) Nu-i las decît pe 
ofițeri în cort. Mi se pare că de cîtva timp 
mareșalul avea cu soldaţii lui de furcă: Regi- 
mentul al doilea se cam răzvrătise că nu i se 
plătește solda. Mareșalul răspundea că în răz- 
boaiele religioase trebuie să se bată- pe veresie. 


(Marş funebru. Toţi privesc spre fund.) 


PREDICATORUL : Acum defilează pe dinaintea coş- 


ciugului. 


ANNA : Mie, spun drept, mi-e milă de toţi mareşalii 

şi împărații ăştia et compania. Uite, de pildă, 
mareșalul ăsta. Ce şi-o fi zis el? „Dau gogea- 
mite lovitura, să se vorbească de mine în toată 
istoria, să mi se ridice o statuie: sînt gata să 
cuceresc lumea“. Nici nu se poate ideal mai 
mare în meseria asta de militar. Te ţii de ea 
pînă te ia dracu, ca pe mareșalul ăsta. În sfîrşit, 
totul se prăbușește. A cui e vina? A poporului, 
care visează un singur lucru : bere și chef. Cele 
mai uriașe planuri se duc de rîpă din pricina 
minților înguste. Împărații, mareşalii et com- 


pania nu pot nimic de unul singur. Sînt siliți 
să aibă nevoie de soldaţi şi popoare. Nu-i aşa? 

PREDICATORUL (rîzînd) : Nu zic că nu-i așa, dar nu 
te lega de soldați. Ei fac tot ce pot, săracii, 
pentru șefii lor. Uite-i pe ăi de colo cum își sug 
rachiul în ploaie. Cu flăcăii ăștia m-aș prinde 
să duc război o sută de ani și mai bine, ba chiar 
pe două fronturi, fără să fiu nici rnareșal, nici 
suedez. 

ANNA : Și nu crezi că războiul o să înceteze ? 

PREDICATORUL : Fiindcă a murit un mareșal?! Ce 
copilărie ! Mareșali sînt cu duzina; găsești pe 
toate drumurile eroi. 

ANNA : Ştii, nu te-am întrebat așa, degeaba. Aș vrea 
să ştiu dacă mai trebuie să cumpăr marfă. Ar 
îi mai ieftină acum. Dacă încetează războiul, 
nu mai am ce face cu ea și o dau la gunoi. 

PREDICATORUL : Da, e serios. Cine nu strigă mereu 

că într-o bună zi s-a isprăvit şi cu războiul? 

Eu zic: „E de văzut“. Firește, din cînd în cînd 

mai stă şi războiul să răsufle cîte niţel. Apoi 

da ! Se mai întîmplă să cadă și războiul bolnav: 
nimic nu e pe fața pămîntului perfect. Poate că 
niciodată nu poate să fie perfect un război, adică 
un război despre care ai putea spune: iată un 
război căruia nu-i poți aduce nici o învinuire.: 

O poticnire pe neașteptate, o nimica toată, o 

mică scăpare din vedere, un fleac — nu te poți 

gîndi la toate — şi gata balamucul. Şi iarăşi 
trebuie pus pe picioare războiul. E drept că îm- 
părații, regii şi papa îi vin fără zăbavă în ajutor. 

De fapt, războiul nu are de ce să se teamă prea 

mult şi ar putea să aibă norocul să ne îngroape 

pe toţi. 

UN SOLDAT (cîntă în faţa tejghelei) : 

Dă-mi să beau de bun rămas, 
Nu mai am decît un ceas, 

Și încalec să mă bat 

Pentru tron şi împărat! 


Adu două rînduri, că-i zi de sărbătoare. 
“ “ANNA : Dac-ar fi să te cred... 

PREDICATORUL : Giîndește-te, ce ar putea să 
oprească războiul ? 

UN SOLDAT (cîntă în fund): 

Am un timp de cîștigat, 
Haide, suie sus în pat, 

Că plec iarăși să mă bat 
Pentru tron și împărat! 

SECRETARUL (deodată): Şi ce faceţi cu pacea? Eu 
sint din Boemia, și tare-aș vrea să mă întorc 
mai iute acasă ! 

PREDICATORUL : Zău? Pacea aia! Cum rămine 
gaura dacă i-ai mîncat şvaițerul dimprejur ? 

-- UN SOLDAT (cîntă în fund): 


Sus capul ! Camarade, nu te teme, 
Căci călăreţul n-are multă vreme 
Și trebuie-ndemnat cît mai curînd 
Să-ncalece, să plece, vrind-nevriînd. 
Veni, părinte, clipa să ne cheme, 

Și călărețui, vezi, că n-are vreme, 
Se duce drept şi neîntîrziat 

Să moară pentru tron și împărat. 


SECRETARUL : Bine, bine, dar nu poate ţine războ- 
iul la nesfirșit. Omul are nevoie de pace. 

PREDICATORUL : Ţi-aș răspunde că și în război e 

q pace. Războiul are răstimpuri liniștite. El mul- 

țumește în toate chipurile pe om, bineînţeles 

că şi în trebuinţele lui de împăciuire. E orga- 

nizat așa războiul, încît să poată să trăiască, 
Îţi tragi tot atît de liniştit nădragii ca și în 
timp de pace. Între două încăierări, tot îți bei 
paharul cu bere. Chiar înaintînd la inamic, 
poţi trage un pui de somn, zgîrcit într-o groapă 
și cu capul pe un pietroi. Oricum, tot o potri- 
vești. Desigur că n-o să te pui să joci cărți 
cînd tobele bat atacul. Dar joci cărți în timp 
de pace, pe brazdă, la arat? Pe cînd după 
biruință, se ivesc toate soiurile de chilipir. Se 
întîmplă, de pildă, să rămii fără un picior — 
nu e lucru prea rar. Începi să strîngi pumnii 
la cer și să strigi răzbunare, ca și cum totul 
s-ar fi sfîrșit. Pe urmă se așază tulburarea la 
fund, face cîte unul cinste la cîrciumă și, tîrîş- 
grăpiș, o iei iar la drum, şi războiul merge 
înainte, parcă ai avea două picioare. Și cine te 
împiedică în plin măcel să faci ca Adam pe 
după claia de fîn sau în buruieni? Atunci, 
războiul pune mîna pe odraslele tale, ele îl 
ațîțtă la rîndul lor, şi praznicul merge mereu. 
Păi da, într-un fel ori altul, războiul tot o 
scoate la capăt. De ce vrei să se isprăvească? 


(Kattrin s-a oprit din lucru și-l priveşte adînc 
pe predicator.) 


ANNA : Atunci trebuie să cumpăr. Mă încred în 
dumneata. (Deodată Kattrin trînteşte coșul cu 
sticle şi fuge afară.) Kattrin! (Rîde.) Isuse, 
Marie ! Ea așteaptă pacea ca pe Mesia. I-am 
făgăduit-la pace un bărbat. (Se ia după Kattrin.) 

SECRETARUL (se scoală) : Gata, am cîștigat. Nu era 
nevoie de atîta trăncăneală. Acum plătește. 

ANNA (se întoarce cu Kattrin): Fii cuminte, războiul 
o să mai țină puţin și mai cîştigăm și noi ceva 
bani. Pacea va fi cu atît mai frumoasă. Fă 

bine şi du-te pînă în oraş şi ia de la „Leul de 
aur“ ce poţi să iei din marfa pusă de mine 
deoparte. Pe celelalte le luăm altă dată cu 
căruța. O să vie cu tine şi domnul secretar. 
Soldaţii sînt la înmormiîntarea mareşalului, așa 
că n-o să ţi se întîmple nimic. Ai grijă să nu ţi 
se fure ceva pe drum, gîndeşte-te că e zestrea 
ta, Kattrin. 


(Kattrin pune un bariş și se duce cu secretarul.) 


PREDICATORUL : O laşi să plece cu secretarul ? 

ANNA: Nu-i atît de drăguță încît să se întîmple 
ceva. 

PREDICATORUL : Am admirat întotdeauna cum știi 
să-ți duci negoţul şi să o scoţi bine la capăt 
mereu. Înţeleg de ce eşti poreclită Courage. 

ANNA : Fără curaj, oamenii săraci se scufundă. Nu- 
mai ca să te scoli cu noaptea în cap, să ari un 
cîmp în timp de război sau să aduci fără nădejde 
pe lume copii — e un al dracului curaj! Şi de 
cît curaj n-ai trebuință, soldat, să te înfrunţi, 
ochi în ochi, cu dușmanul la bătălie, siliţi amîn- 
doi să vă măcelăriți? Și să-i rabde oamenii, 
cum îi rabdă, pe papi şi pe împărați, nu e un 
curaj fioros? Căci asta îi costă viaţa. (Stă jos, 
scoate din pungă o lulea scurtă și o aprinde.) 
Ai putea să spargi citeva lemne. 

PREDICA TORUL : Eu sint păstor de suflete, Anna, 
nu tăictor de lemne. (Îşi scoate haina, nemul- 
tumit, şi se pregăteşte să spargă lemne.) 

ANNA : Eu n-am suflete de păstorit, eu am nevoie 
de lemne de foc. 

PREDICATORUL: Ce-i cu pipa asta? 

ANNA : O pipă ca toate pipele. 

PREDICATORUL : Ba nu-i o pipă ca toate pipele. 

ANNA : Ce spui? 

PREDICATORUL : E pipa bucătarului. A bucătarului 
de la regimentul „Oxenstjerna“. 

ANNA : Dacă știi, de ce mai pui întrebări, ipocri- 
tule ? 

PREDICATORUL : Fiindcă mă întreb dacă bei din 
ea cu bună-știinţă ori nu. Cotrobăind prin ca- 
labalicul dumitale, s-ar fi putut să-ți cadă-n 
mînă o pipă și s-o iei din întîmplare. 

ANNA : Şi de ce crezi că n-am luat-o din întîmplare ? 

PREDICATORUL : Fiindcă fumezi cu bună-ştiință 
din pipa aceasta. 

ANNA: Și dac-ar fi aşa ? 

PREDICATORUL : E de datoria mea să-ți pun în 
vedere ceva. Mă îndoiesc că ai să mai vezi vre- 
odată mutra acestui domn ; cu atît mai rău, sau 
cu atît mai bine. Mie nu prea mi-a plăcut, dim- 
potrivă. 

ANNA: Mă cam mir. Era un băiat drăguţ. 

PREDICATORUL : Da? Aşa ţi s-a părut dumitale? 
Mie nu. N-aş putea numi un astfel de om, băiat 
drăguţ. N-am cu el nimic, dar băiat drăguţ, asta 
nu! Nu, nicidecum! Ar fi mai degrabă un pa- 
pugiu amoros, şiret. Dacă nu mă crezi, uită-te 
la pipă : ea dă dovezi despre un caracter. 

ANNA : Ce să văd? E o pipă uzată, și nimic mai 
mult. 

PREDICATORUL: Numai uită-te cum a crestat-o cu 
dinţii. E o brută. E pipa unei brute fără lege, 
nici credinţă. lată ce ai vedea dacă ţi-ar fi 
rămas o fărîmă de bun-simț. 

ANNA: Vezi că-mi strici buturuga de spart lemne. 

PREDICATORUL : i-am mai spus o dată că nu sînt 
de meserie pădurar. Sînt păstor de suflete, nu 
despicător de lemne. Eu am învăţat teologia. 
Talentele mele se sleiesc aici în muncă silnică. 
Harul pe care mi l-a dat, în mila lui, Dumnezeu, 

rămîne înţelenit. Păcat! Nu m-ai auzit predi- 
cînd niciodată. O singură cuvintare de-a mea 
e în stare să aprindă într-atît un regiment, încît 
să nu mai vadă în armata duşmană altceva 
decît o turmă de berbeci behăindă. Ce mai 
însemnează viața faţă de biruința finală? O 
zdreanță împuţită, aruncată cît colo. Dumnezeu 
m-a dăruit cu harul cuviîntării. Predica mea 
îţi ia şi urechile, şi ochii. 

ANNA : N-aş vrea de loc să-mi ia urechile şi ochii. Ce 
m-aș face atunci ? Ar fi o nenorocire. 

PREDICATORUL : M-am gindit de multe ori, Anna, 
că-n spuza dezamăgirilor dumitale zvicneşte o 
fire fierbinte. Nu-ţi trebuie și dumitale căldură, 
ca oricărei făpturi omeneşti ? 

ANNA : Mă încălzesc destul de bine, numai să am 
lemne destule. 

PREDICATORUL : Ascultă, Anna. Nu te mai furișa. 
Îți vorbesc simţit. M-am gîndit adeseori la viața 
pe care am duce-o împreună dacă striîngem mai 
tare legăturile dintre noi. Uraganul veacului 
nostru de războaie nea apropiat imediat pe 
unul de celălalt. 

ANNA : Nu sînt destul de strînse ? Eu îţi gătesc bu- 
catele, iar dumneata mi le răsplătești — de 
pildă — spărgindu-mi lemnele. 

PREDICATORUL (inuintind spre ea): Pricepi prea 
bine ce înţeleg prin „legături strinse”. Nu e 
vorba de bucătărie și de lemne sau de alte 
cerinţe tot atît de proaste. Nu te împietri, lasă-ţi 
inima să vorbească. 

ANNA : Binişor, părinte, că tot învirtindu-ţi toporul 
pe la nasul meu, o să retezi şi legăturile astea. 

PREDICATORUL : Nu-ţi bate joc. E serios ce spun. 
N-am gîndit adînc. 

ANNA : Nu lua vint, domnule părinte. Îmi eşti sim- 
patic. Nu mă sili să-ți săpunesc capul. Tot ce 
caut este să o scoatem cu bine la capăt, eu şi 
copiii mei, cu căruţa asta, care nici nu mai e a 
mea. Nu-mi stă inima la romanţă. Tocmai trec 
prin mare primejdie cumpăriînd marfa aia. Ma- 
reșalul a murit, și toată lumea vorbește de 
pace. Ce rămine de capul dumitale dacă pierd 
tot ce am avut? Vezi? Habar nu ai. Sparge 
lemne! O să ne fie seara cald, și pe vremurile 
astea nu e așa de rău. Asta ce mai e? (Se ridică. 
Intră Kattrin, fără respirație, cu o rană pe 
frunte, pînă la ochi. Aduce cu ea pachete, 
obiecte de pielărie, o tobă etc.) Ce-ai păţit? Ai 
fost atacată la întoarcere? A fost atacată pe 
drum! Fac prinsoare că-i cavaleristul care se 
îmbătase aici. Nu trebuia să te las să te duci. 
Aruncă boarfele astea! Nu e prea serios, o 
zgirietură. O să ţi-o legăm frumos, și într-o 
săptămînă s-a vindecat. Sint mai răi decit fia- 
rele. (Leagă rana.) 

PREDICATORUL : Eu, unul, nu-i învinuiesc. Acasă 
la ei n-au necinstit pe nimeni atita timp cît 
au avut în gospodărie pace! Vinovaţi sînt cei 
ce aţiţă la război, ei răstoarnă omenirea și fac 
din vicii virtuţi. 

ANNA : Te-a lăsat secretarul să te întorci singură ? 
Fireşte, puţin le pasă de fetele cuminţi și de ce 
poate să li se întîmple. Rana nu-i adincă, nu o 
să rămiie nimic. E gata pansamentul. Nu mai 
plinge, am ceva pus deoparte, fără să-ţi spun, 
pentru tine. O să caști nişte ochi! (Scoate din- 
ir-un sac ghetele roşii ale Yvettei.) Ei, ce zici? 
Eşti mulţumită ? De cînd te ispitesc! Acum sînt 
ale tale. Pune-le repede, pînă ce nu mă apucă 
părerea de rău. Nu o să rămiie nimic. Și chiar 

dac-ar rămîne vreun semn, nu o să mă pling 
tocmai eu. Nu-i viaţă mai tristă pe lume decit a 
fetelor care le plac, pe care le mint și le amă- 
gesc pină ce le dau gata. Cînd nu le placi, te 
lasă măcar în viaţă. Am văzut unele păpuși de 
astea drăguţe: mai repede decit îți închipui 
au ajuns ca niște momîi de speriat ciorile. Nu 
mai pot să iasă pe drum fără să se aștepte lao 
ticăloșie : nu mai poţi să trăieşti. Ca la copaci: 
arborii drepţi şi puternici îi dobori ca să faci 
din ei grinzi. Pe cei strimbi îi lași în pace. 
Aşa că tu tot ești mai fericită. Ghetele sînt încă 
în stare bună. Înainte să le ascund, le-am dat 
cu unsoare. 


(Kattrin lasă ghetele jos și urcă în căruţă.) 


PREDICATORUL: Să nădăjduim că nu rămîne po- 


cită. 

ANNA: O să rămiie un semn. I s-a dus visul de 
pace. 

PREDICATORUL : S-a apărat bine. Nu i-au furat 
nimic. 


ANNA : Poate că făceam mai bine să nu-i spun să se 
apere. Dacă aș şti ce se petrece în capul ei! 
O dată a lipsit o noapte întreagă de acasă, o 
singură dată într-un an. Pe urmă, se ducea 
și se întorcea ca şi mai înainte, dar i-a plăcut 
să lucreze mai mult. N-am putut să aflu nici- 
odată ce a fost cu noaptea aia. (Adună mărfurile 
aduse de Kattrin şi le rînduiește cu furie.) 
Ăsta e războiul ! Frumoasă meserie mi-am ales ! 
(Se aude tunul.) 

PREDICATORUL : Acum îi lasă coșciugul mareșalu- 
lui în groapă. E un moment istoric. 

ANNA: Mi-au sluțit fetița: ăsta e momentul meu 
istoric. Mi-au desfigurat-o, nu mai găsește să 

se mărite şi e nebună după copii. Și dacă a 
rămas mută, tot din război a rămas. Încă în 
albie, mică, un soldat i-a înfundat gura cu ceva. 
Pe Schweizerkas nu-l mai văd niciodată. Eilif, 
numai Dumnezeu ştie pe unde este. Blestemat 
să fie războiul ! 


7 


Anna, în cel mai fericit moment al carierei negustorești. 


Şoseaua mare. Predicatorul, Anna şi fiica el 

Kattrin trag căruța pe care au fost agăţate 

mărfuri noi. Anna poartă la gît un lanț cu 
taleri de argint. 


ANNA : N-o să mă scirbiţi voi de război. Se spune 
că el spulberă pe cei slabi, dar pe ăştia nici 
pacea nu-i iartă. Oricum, războiul îşi hrăneşte 
lumea mai bine. (Cîntă.) 


Cu sorț ori făr’ de sorț, 
Războiul e făcut pentru negoţ 
Și-nvinge fără tine, ins mărunt, 
Noi vindem plumb în loc de unt. 


Nu mai întindem cortul. Mergem înainte. Cine 
stă — crapă-ntili. (Cîntă.) 


Fricoşii stau, războiu-i lung, 

Și gloanţele mai repede-i ajung. 

Și mor ca proștii-n loc și fără slavă, 
De-o parte voinicie, de-alta pleavă. 


(Pleacă mai departe.) 

În acelaşi an, 1632, Gustav Adolf, regele Suediei, cade 

în lupta de la Lützen. Pacea amenință să ruineze negoțul 

Annei Fierling. Îndrăznețul Eilif, după o nouă ispravă, 
îşi pierde viața ca vai de el, 


Tabăra militară. Dimineața în zori. O bătrînă 
şi feciorul ei în fața căruței Annei. Băiatul 
duce-n spate un sac mare cu așternut de pat. 


- 


ANNA (din căruţă): Ce mai caută şi sta cu noap- 
tea-n cap ? 

BĂIATUL : Ne-am tîrît cale de-o poştă toată noaptea, 
ca să ajungem aici, și pînă diseară trebuie să 
fim înapoi. 

ANNA (din căruță): Ce să fac cu lucruri de pat? 
Oamenii nu mai au case. Duceţi-vă şi vindeţi-le 
la tîrg. 

BĂIATUL : Stai măcar să le vezi. 

BĂTRIÎNA : Nu iese nimic. Hai să plecăm ! 

BĂIATUL : Poftim ! Dacă nu plătim dările întîrziate, 
ofițerul ne ia tot. Poate că luăm trei fiorini, 
dacă mai dai pe-asupra și cruciulița ta de ar- 
gint. (Se aud clopotele orașului.) Auzi, mamă! 

O VOCE (din culise): Pacea! A murit regele Suediei ! 

ANNA (scoate capul zbiîrlit din căruţă): Ce i-a apucat 
să tragă clopotele în mijlocul săptămînii ? 

PREDICATORUL (iese tîrîndu-se de sub căruță): 
Ce strigă ăia ? Pacea ? 

ANNA : Asta-mi place. Tocmai cînd am cumpărat 
atîta marfă ! 

PREDICATORUL (strigînd spre fund): E adevărat? 
S-a făcut pace ? 

VOCEA : Ba încă de vreo trei săptămîni, și aici nu 
s-a știut nimic. 

PREDICATORUL : Păi într-altfel de ce-ar mai trage 
clopotele ? 

VOCEA : S-au întors în oraș o grămadă de luterani, 
cu tot calabalicul. Ei au adus vestea. 

BĂIATUL : S-a făcut pace, mamă. Dar ce ai? 


(Bătrîna a căzut leșinată.) 


ANNA (întorcîndu-se în căruţă): Isuse, Marie! Pace, 
Kattrin ! Pune-ţi rochia neagră. Mergem la bi- 
serică. Măcar să ne rugăm pentru Schweizerkas. 
Să nu fie vreo păcăleală ! 

BĂIATUL : Spune toată lumea. S-a făcut pace. Poţi 
să te scoli, mamă ? (Bătrîna se ridică în picioare, 
ameţită.) Deschidem iar curelăria. Ce bine! Îi 
dăm și tatii așternutul îndărăt. Las’, că e bine. 
Poţi să umbli? (Predicatorului.) I-a venit rău 
de bucurie. Nu mai credea că o să vie pacea. 
Numai tata spunea mereu că trebuie să vie. 
Acum ne întoarcem repede acasă. (Pleacă amîn- 
doi.) 

ANNA (din căruță): Dă-i un rachiu. 

PREDICATORUL : Au plecat. 

ANNA : Ce-i în tabără? 

PREDICATORUL,.: Se adună soldații. Mă duc să văd. 
Nu ești de părere să-mi pun hainele:mele ? 
ANNA : Ar fi bine să vezi mai întîi ce-o.fi adevărat 
dacă vrei să te arăţi în haine de anticrist. Dacă 
e adevărat, sînt încîntată. Ce-mi pasă că pierd 
tot ce-am avut?! Cel puţin mi-am scăpat doi 

copii. O să-l văd acum și pe Eilif. 

PREDICATORUL : Vrei să vezi cine vine din tabără 
incoace ? Ba-i chiar bucătarul generalului. 

BUCĂTARUL : (cam jerpelit și cu o boccea la spi- 
nare) : Dumneata erai, domnule părinte ? 

PREDICATORUL : Anna, o vizită ! 


(Ea se dă jos din căruţă.) 

BUCĂTARUL : Îţi făgăduisem că vin să mai stăm 
cîte niţel de vorbă cind o să am vreme. Nu 
ţi-am mai uitat rachiul, madam Fierling. 

ANNA : Isuse, Marie! Bucătarul generalului! De un 
car de ani nu te-am mai văzut. Unde-i Eilif, 
băiatul meu ? 

BUCATARUL : Credeam că-l găsesc aici. Plecase 
înaintea mea. 

PREDICATORUL: Eu îmi pun hainele bisericești. 
(Se duce în spatele căruţei.) 

ANNA : Atunci pică numaidecit. Kattrin, vine Eilif ! 
Adu rachiu pentru bucătar! (Kattrin nu se 
arată.) Trage-ţi un sciîrlionţ pe frunte şi nu-ţi 
fie ruşine. Domnul Lamb e de-ai noștri. (Se 
duce şi ia rachiul ea.) Nu vrea să iasă, s-a să- 
turat de pace. O aşteaptă prea de multă vreme. 
Unul a lovit-o și i-a prăpădit un ochi; abia. 
se mai bagă de seamă, dar ea crede că toată 
lumea se uită numai la ochiul ei. 

BUCĂTARUL : Războiul ! (Se așază cu Anna.) 

ANNA : Bucătarule, ne vedem într-un moment prost 
pentru mine. Sint la pămînt ! 

BUCĂTARUL: Ceasul rău ! 

ANNA : Pacea mă sugrumă. Am cumpărat de curînd, 
la povaţa predicatorului, provizii, şi-acum ba- 
lamucul: toţi pleacă acasă, şi eu rămîn cu 
marfa în spinare. 

BUCĂTARUL : Ce trebuia să te iei după o gură de 
popă ? Dacă n-ar fi venit aşa de repede papista- 
şii, eu te-aș fi împiedicat. Lingăul ăsta porun- 
ceşte acum aici? 

ANNA: Îmi spală vasele şi mă ajută să tragem 
căruța. 

BUCĂTARUL : Asta să tragă? După cît îl cunosc, 
ţi-o fi îndrugat verzi şi uscate, din glumele lui 
nesărate. Are despre femei nişte păreri care-mi 

fac greață. Degeaba am tot căutat să i le schimb. 
E neserios. 

ANNA : Dumneata cum ești ? Serios ? 

BUCĂTARUL : Dacă n-aş fi serios, ar însemna că 
nu e nimic de capul meu. Noroc! 

ANNA : Nu fac doi bani nici oamenii serioşi. Sint mîn- 
cată. Mi s-a întîmplat și mie o dată, o singură 
dată, să am un bărbat serios. Niciodată n-am 
îndurat atîtea necazuri. Din prima zi de primă- 
vară s-a dus și mi-a vîndut plapoma copiilor, 
şi găsea că armonica mea nu e vrednică de un 
creștin. Nu-mi spune că ești serios, că nu-mi 
place. 

BUCĂTARUL: Tot cu unghiile ascuţite, madam 
Fierling. Dar, vezi, mie asta îmi place. 

ANNA : Cred că n-ai să începi iar cu povestea de 
altădată, că mă vezi noaptea-n vis. 

BUCĂTARUL : Iată-ne stînd amindoi aci şi ascultînd 
clopotele păcii. Uite şi rachiul, pe care știi să-l 
torni așa de frumos... E grozav ! 

ANNA : Slăbește-mă cu clopotele astea. Dacă nu se 
plătesc soldelc intîrziate, eu mă întreb ce-o să 
Tie de mine şi de rachiul ăsta grozav. Dumitale 
ți s-a plătit pe trecut ? 

BUCĂTARUL  (şovăielnic): Nu de tot. De-aia şi 
pleacă fiecare. Eu ce mi-am zis? Așa stînd 
lucrurile, n-am altceva de făcut decît să mă 
duc să-mi mai văd prietenii. Și iată-mă că stau 
acum alături de dumneata. 

ANNA : Ca să zicem aşa, nici dumneata n-ai para 
chioară. 

BUCĂTARUL : Ar fi vremea să nu se mai spargă 
urechile cu clopotele astea. Ce mi-ar plăcea 
mie ar fi să încep cîte nițică negustorie, pe 
ici, pe colo. Să mai fiu bucătar, nu mă trage 
inima de loc. Te pune să faci cite-o zeamă de 

buruieni și de pingele vechi şi, hiîrști! ţi-o 
aruncă fierbinte în- obraz. A mai fi bucătar 
azi e-o meserie pentru'cîini. Tot mai bine mi-ar 
plăcea să mă bat, dar acum s-a făcut pace, 
poftim ! (Se arată predicatorul, în costum preo- 
tesc.) Las’, că mai vorbim noi. 

PREDICATORUL : E încă bun, cîteva ciupituri de 
molii nu însemnează nimic. 

BUCĂTARUL : Nu te mai osteni atît, nu mai e ne- 
voie de sfinția-ta. Du-te și le mai spune că 
milităria e o meserie cinstită și că e frumos 
să-ți dai pielea pentru ea. Cine te-ar mai as- 
culta? Dar am o răfuială cu dumneata. Cine 
te-a pus s-o împingi pe dumneaei să cumpere 
atîta marfă, sub cuvînt că războiul ţine o veş- 
nicie ? 

PREDICATORUL (pișcat): Aș vrea să știu întrucît 
te priveşte ? 

BUCATARUL : Întrucît e o ticăloșie. Ce-ţi bagi nasul 
în treaba altuia și dai sfaturi pe care nimeni 
nu ţi le cere ? 

PREDICATORUL : Uite cine se amestecă! (Către 
Anna.) Nu ştiam că eşti atît de bună prietenă 
cu domnișorul ăsta și că trebuie să-i dai soco- 
teală. 

ANNA : Nu-ţi mai sară țifna! Bucătarul și-a spus 
numai părerea lui. Apoi să mă cam ierţi, tre- 
buie să recunoști că războiul dumitale era o 
mare gugumănie. 

PREDICATORUL : Ar trebui să-ți fie rușine să 
urăști pacea. Anna Tierling, dumneata eşti e 
hienă a războaielor. 

ANNA : Ce zici că sînt ? ' 

BUCĂTARUL: N-o batjocori, că o să avem de furcă 
amîndoi. 

PREDICATORUL : Nu vorbesc cu dumneata. Văd 
bine unde umbli să ajungi. (Către Anna.) Dar 
cînd te văd pe dumneata că iei pacea ca pe 
niște otrepe de aruncat cu piciorul, tot ce-i mai 
bun în mine se revoltă. Acum îmi dau seama 
că nu cu pacea te lauzi, ci cu războiul, pentru 
că el îți aduce. Să nu uiţi zicala că: „Dacă 
mănînci cu Dracul, îţi trebuie un linguroi“. 

ANNA : Nu-mi place războiul, nici eu războiului nu 
prea îi sînt plăcută. Orișicum, îți mulțumeso 

. pentru „hienă“. De-acu s-a sfîrşit între noi. 

PREDICATORUL : Atunci de ce te plingi de pace, 
cînd toată lumea răsuflă ușurată? Pentru ca- 
trafusele din căruță ? 

ANNA : Mărfurile mele nu sînt catrafuse și trăiesc 
de pe urma lor. Și, pînă una-alta, trăieşti și 
dumneata. 

PREDICATORUL : Tocmai ce spuneam şi eu. 

BUCĂTARUL (predicatorului) : Ai crescut destul de 
mare ca să fi putut învăța că nu trebuie nici- 
odată să dai poveţe. (Către Anna.) Şi acum gră- 
bește-te să scapi de unele din mărfuri cît mai 
poţi prinde pe ele un ban. Găteşte-te frumos 
şi pleacă. Nu pierde nică o clipă. 

ANNA : Ăsta da, e un sfat bun. Așa şi fac. 

PREDICATORUL : Fiindcă ţi l-a dat bucătarul. 

ANNA : De ce nu mi l-ai dat dumneata? Are drep- 
tate, plec în tîrg. (Se urcă în căruță.) 

BUCĂTARUL : Te-am cîștigat, părințele. N-ai pre- 
zenţă de spirit, trebuia să spui: „Ți-am dat 
eu dumitale vreun sfat? Eu făceam politică, nu 
dam sfaturi.“ Să-ţi iasă din cap că te-ai putea 
măsura cu mine. Bătaia de cocoși dintre noi 
nu se potrivește cu haina dumitale. 

PREDICATORUL : Mai tacă-ți gurița, că te jupoi 
de viu, s-o potrivi sau ba cu hainele mele. 

BUCATARUL (scoţîndu-și cizmele și desfăcînd obie- 
lele): Dacă nu ajungeai o canalie fără Dumne- 
zeu, ţi-ai găsi acum ușor o biserică de slujit. 
Bucălari nu mai trebuie. Nu mai e nimic de 
gătit. Dar afacerea popească merge înainte. 

PREDICATORUL : Domnule Lamb, te rog să nu-mi 
iei locul meu aici. De cînd m-am înhăitat cu 
ăştia, canalia din mine s-a făcut mai bună. N-aș 
mai putea să le țin predici. 


(Apare Yvette Pottier în doliu, gătită, împo- 

poţonală ca un dric, şi cu baston, mult îmbă- 

trînită, îngrășată şi prea fardată. O urmează 
un servitor.) 


YVETTE : Ascultă ! Ăla de colo! Asta-i căruța Annei 
Fierling ? 

PREDICATORUL : Da, cu cine avem onoarea ? 

YVETTE : Doamna colonel Starhemberg, oameni buni. 
Unde-i Anna ? 

PREDICATORUL (strigă în căruță): Doamna colo- 
nel Starhemberg dorește să-ți vorbească. 

ANNA (din căruţă) : Sosesc. 

YVETTE : Eu sînt, Yvctte! 

ANNA : A, da, Yvette? 

YVETTE : Venii să văd cum îți mai merge. (Către 
bucătar, care s-a întors înspăimântat.) Piter! 

BUCATARUL: : Yvette ! 

YVETTE : Cum ai ajuns, mă, aici ? 

BUCĂTARUL : Cu coloana. 

PREDICATORUL: Va să zică, vă cunoașteţi! Și 
'toarte de aproape. 

YVETTE : Ba bine că nu! (Măsoară din ochi pe bu 

_ Cătar.) S-a îngrăşat ! 

BUCĂTARUL : Nici tu nu eşti cine ştie ce zveltă 

YVETTE : Mă bucur, pungașule, că te-am întîlnit, c 
să-ți spun verde ce cred despre tine. 

REDICATORUL : Hai, descarcă-te de tot ce-ţi stă 
pe inimă, dar stai să audă și Anna. 

NNA (iese din căruță cu tot felul de mărfuri în 
braţe): Yvette! (Se. îmbrăţişează.) Te văd în 
doliu ! 

VETTE : Nu-mi stă bine? A murit bărbatu-meu, 
colonelul... de cîțiva ani. 

NNA : Unchiașul ăla, care voia să-mi cumpere că- 
ruţa ? 

VETTE : Frat-su mai mare... 

NNA: Mi se pare că nu ţi-a mers prea rău. Uite 
una, cel puţin, din care războiul a făcut cineva. 

VETTE: Cînd sui, cînd scobori. Și tocmai la suiş 
mă părăsește acum războiul. 

NNA: Să nu vorbim de rău pe colonei. Ăștia scot 
banii cu lopata. 

REDICATORUL (bucătarului): În locul dumitale, 
eu mi-aș pune cizmele. Doamnă colonel, ne-ai 
făgăduit să ne spui părerea dumitale despre 
domnul ăsta. 

UCĂTARUL: Nu-ţi mai da drumul, Yvette. 

NNA : Yvette, e prietenul meu. 

VETTE: Asta-i Piter-pipă. 

UCĂTARUL: Ia mai lasă-mă cu poreclele! Mă 
cheamă Lamb. 

NNA (rîzînd): Piter-pipă, ăl de scotea fetele din 
minți. Ascultă, pipa dumitale-i la mine. 

REDICATORUL : Și ai şi fumat cu ea. A 

VETTE: Noroc că sînt aci, să-ți spun de ce să te 
păzeşti. E cel mai ticălos din cîți n-au intrat 
încă în pușcărie dintre haimanalele din Flandra. 
La fiecare deget de mînă numără o femeie pe 
care a nenorocit-o. 

UCĂTARUL : Poveste veche. A început nici să nu 
mai fie adevărat. 

YVETTE : Scoală-te în picioare, măgarule, cînd îţi 
vorbește o doamnă! Și cît l-am iubit pe tică- 


losul ăsta !... şi el trăia cu o negricioasă cu 
picioarele strîimbe. A nenorocit-o şi pe ea, 
fireşte. 

BUCATARUL: Dar ţie mi se pare că ţi-am purtat 
noroc. 


YVETTE : Nu căsca botul, murdărie! Fereşte-te de 
el. Cit îl vezi de baccelit, e încă primejdios. 

ANNA (Yvettei): Vino cu mine, trebuie să scap de 
toate astea pînă nu scad preţurile de tot. Poate 
că pui o vorbă bună pentru mine la regiment. 
(Strigă în căruţă.) Kattrin, nu mai mergem la 
biserică. Mă duc la tîrg. Dacă vine Eilif, dă-i 
de băut. (A plecat cu Yvette.) 

YVETTE (din mers): Cînd te giîndești că un om de 
teapa asta m-a putut abate din drumul meu 
drept... Dacă, împotriva tuturor, am putut să 
urc din nou povirnișul, asta o datoresc stelei 
mele celei bune. Orişicum, mi-am cîştigat un loc 
între îngerii din paradis, pentru că-ţi frinsei 
şira spinării, Piter-pipă. 

PREDICATORUL : Te poftesc, bucătare, să adîncești 
zicătoarea care spune că „totul îi vine la timp 
celui ce ştie să aștepte“. Și tocmai unul ca 
dumneata mă învinovăţeşte de ușurătate. 

BUCĂTARUL : Ce vrei, n-am noroc! Ca să spun 
drept, nădăjduiam să găsesc aici o mincare 
caldă. Plesnesc de foame. În loc de asta, mă 
văd atit de birfit, încît Anna Fierling o să-şi 
facă de mine o părere cu totul falsă. Mai bine, 
pină se întoarce, să o şterg. 

PREDICATORUL : E mai bine: 

BUCĂTARUL : S-a isprăvit, părinţele, sînt sătul de 
pace pină-n git. Ar trebui nimicită prin foc şi 
sabie omenirea, păcătoasă din leagăn la mor- 

mint. Numai de i-aș mai putea face generalului 
— Dumnezeu știe pe unde-o mai fi — un cla- 
pon cu sos de muștar și morcovi. 

PREDICATORUL: Cu varză. Claponul merge pe 
varză. 

BUCĂTARUL : E-adevărat, dar lui îi plăcea cu mora 
covi. 

PREDICATORUL : Nu se pricepea. 

BUCĂTARUL : Ceea ce nu te împiedica nici pe dum- 
neata să-i înghiţi vîrtos. 

PREDICATORUL : Fără chef. 

BUCĂTARUL : Poate. Alte vremuri! Trebuie să re- 
cunoşti. 

PREDICATORUL : Nu tăgăduiesc. j 

UCĂTARUL: Acum, după ce-ai făcut-o „hienă“, 
vremurile bune s-au dus. Dar ce te zgiiești așa ? 
Ce-ai văzut ? 

REDICATORUL : Eilif ! (Intră Eilif urmat de soldaţi 
înarmaţi cu sulițe. E alb ca varul şi cu mîinile 
încătuşate.) Ce s-a întîmplat cu tine ? 

ILIF : Unde-i mama ? 

REDICATORUL : În oraş. 

ILIF : Mi s-a spus că-i aici. Mi-au dat voie să o 
mai văd o dată. 

UCĂTARUL (soldaţilor) : Unde-l duceţi ? 

OLDATUL : N-oi fi crezînd că la nuntă. 

REDICATORUL : Dar ce-ai făcut ? 

OLDATUL : A jefuit o fermă. Nevasta ţăranului a 
murit. 

REDICATORL : Cum ai putut face tu una ca asta? 

ILIF : Am mai făcut-o deo sută de ori. 

UCĂTARUL : Da, dar acum e pace. 

ILIF : Gura ! Pot să stau pînă vine ? 

OLDATUL : Sîntem grăbiţi. 

REDICATORUL : În timpul războiului era copleșit 
de onoruri pentru o treabă ca asta. Ba într-o 

zi a fost pus să stea la dreapta generalului. 
Atunci asta se chema eroism. Nu s-ar putea 
vorbi cu judecătorul ? 

SOLDATUL : Degeaba. Ce eroism mai e și ăsta să-i 
iei vitele unui biet țăran din bătătură ? 

BUCĂTARUL : E o prostie! 

EILIF : Deșteptule, prostie e să te lași să mori de 
foame! 

BUCĂTARUL : Tu ai fost așa de deştept, că o să-ți 
reteze căpăţina. 

PREDICATORUL: Atunci să chemăm măcar pe 
Kattrin. 

EILIF : Las-o-n pace! Mai bine dă-mi un pahar de 
rachiu. Am nevoie. 

SOLDATUL : Nu-i vreme de pierdut. Haidem ! 

PREDICATORUL : Ce să-i spunem mamei tale ? 

EILIF : Spune-i că-i vorba de același lucru, spune-i 
că-i tot așa. Da' mai bine nu-i spune nimic. 
(Soldaţii îl scot din scenă.) 

PREDICATORUL : Te însoțesc pe ultimul tău drum. 

EILIF : Nu-mi trebuie popă. 

PREDICATORUL : De unde ştii tu că nu? (Îl ur- 
mează.) 

BUCĂTARUL : (strigă după ei): Nu se poate. Trebuie 
să-i spun totul. O să vrea să-l vadă. 

PREDICATORUL : E mai bine să nu-i spui nimic, 
sau spune-i că a trecut Eilif pe-aici şi că se 
mai întoarce mîine. Pînă atunci mă întorc şi 
eu și pot să o pregătesc... (Pleacă grăbit.) 
(Bucătarul privește clătinind din cap, apoi se 

plimbă neliniștit. Se apropie de căruță.) 

BUCĂTARUL : Nu mai vrei să ieşi afară? Știu că 
pacea te face să te ascunzi, ca şi pe mine. Sînt 
bucătarul generalului, nu-ţi mai aminteşti de 
mine? N-ai avea să iau în gură, pînă vine 

maică-ta, o felie de slănină, sau măcar, o bu- 
cată de pîine goală, ca să uit de plictiseală? 
(Se uită în căruţă.) Şi-a pus plapoma în cap. 
(Salve de tun în fund.) 

ANNA (vine în fugă, abia suflînd, cu marfa cu care 
plecase) : Bucătarule, pacea s-a și sfîrşit. De 
trei zile e iarăși război. Cînd am aflat, încă 
nu vîindusem, slavă Domnului, marfa. În oraş 
îi împușcă pe luterani. Trebuie să plecăm cit 
mai repede cu căruţa. Kattrin, împachetarea! 
Ce-i capu ăsta la tine ? Ce ai? 

BUCĂTARUL : Nimic. 

ANNA : E ceva. Se vede bine. 

BUCĂTARUL : Poate că din pricina întoarcerii răz- 
boiului ăstuia. Mai trebuie, văd, să aştept pînă 
miine seară o mîncare caldă. 

ANNA : Tu minţi, bucătarule ! 

BUCATARUL: A trecut Eilif pe-aci, dar a trebuit 
să plece numaidecit. 

ANNA: A fost aici? Atunci o să ne întîlnim cu el 
pe drum. De astă dată plecăm după ai noștri. 
Cum arată ? 

BUCĂTARUL : Ca-ntotdeauna. 

ANNA : Ăla n-o să se schimbe niciodată. Pe el n-a 
izbutit să mi-l fure războiul. E băiat deștept. 
Mă ajuţi la împachetat ? (Încep să împacheteze.) 
Ce ţi-a mai povestit? E tot bine cu coman- 
dantul ? A mai făcut vreo mare ispravă ? 

BUCĂTARUL (întunecat): Una din isprăvi aud că a 
repetat-o. 

ANNA: O să-mi povestești mai tîrziu. Plecăm re- 
pede. (Apare Kattrin.) S-a isprăvit cu pacea, 
Kattrin, plecăm mai departe. (Bucătarului.) 
Dumneata ? i 

BUCĂTARUL : Mă reangajez. 

ANNA : Unde-i predicatorul ? 

BUCATARUL: În oraș, cu Eilif. 

ANNA : Atunci o bucată de drum vino cu noi. Îmi 
dai o mînă de ajutor. 

BUCĂTARUL : Dar povestea aia cu Yvette... 

ANNA : Asta nu te-a coborit în ochii mei, dimpotrivă. 
Unde-i flacără, e foc. Vii cu noi? 

BUCĂTARUL : Nu zic ba. 

ANNA : Regimentul 2 a şi pornit. Înhamă-te. Uite-un 
coltuc de pîine. Trebuie ocolit orașul, să ne 
întîlnim cu luteranii și să mergem cu ei. Poate 
că pînă la noapte să dăm și de Eilif. E pre- 
feratul meu. A fost scurtă pacea. Sărbătoarea 
merge înainte. (Anna cîntă.) 


Din Metz la Ulm, în lung şi lat, 
Cu oștile în luptă am umblat, 
Războiul îi dă pîine cui 
Se-ndrăgosteşte de puterea lui. 
În schimb, dă-i plumb și fier. 
Dar oștile războiului mai cer 
Copii, mereu copii pierduţi, 
Tot alţi copii, tot alți recruți. 

De şaisprezece ani ține marele război religios. Germani: 
şi-a pierdut peste jumătate din locuitori. Bolile molip- 
sesc şi seceră pe cei scăpați de urgia lui. În ținutur 
înfloritoare altădată bîntuie foametea. Lupii dau tîrcoale 
oraşelor pustiite de foc. În toamna anului 1634, Ann: 
s-a oprit in munţii Fichtelgebirge, deasupra orașulu 
Bayreuth, de-a lungul drumului pe care trece în retra- 
gere armata suedeză. Iarnă timpurie și aspră. Negustori: 
merge rău şi piinea trebuie certă. Bucătarul primeşti 
o scrisoare din Utrecht şi trebuie să plece. 

În faţa unui presbiteriu, pe jumătate dărîmat. 

Dimineaţă cenușie de inceput de iarnă. Anna 

și bucătarul în cojoace roase, de oaie, stau 
rezemaţi de căruţă. 


BUCĂTARUL : Întuneric peste tot, nu s-a sculat ni- 
meni. 

ANNA : Asta-i casa popii. Dacă trage clopotele, tre- 
buie să se scoale din puf şi să se încălzească 
niţel cu o supă. 

BUCATARUL : Pentru cine să mai tragă clopotele? 
Satul e o cenuşă. 

ANNA : Tot au mai rămas oâmeni în el. Am auzit 
lătrat de cîine. 

BUCĂTARUL : Popa, chiar dacă are, nu ne dă o 
lingură de zeamă. 

ANNA : Poate că dacă-i cîntăm ceva... 

BUCATARUL : Sînt sătul pînă-n git. (Deodată.) Am 
primit o scrisoare din Utrecht, mama a murit 
de holeră şi mi-a rămas circiuma moștenire. 
Uite scrisoarea, dacă nu mă crezi. Ce trăncă- 
neşte rmătuşă-mea nu te priveşte, dar ţi-o arăt. 
Citește. i 

ANNA (citind scrisoarea): Lamb, şi eu -sînt sătulă 
de atîta pribegie... Parcă sint cîinele unui mă- 
celar care nu-i dă nici o fărimă de camne. Nu 
mai am nimic Ge vinzare şi nimeni n-are cu 
ce să cumpere nimicul meu. Un păduehios din 
Saxa a vrut să-mi dea un sul de pergament 
de un stînjen pe două ouă. În Wiirtenberg, un. 
țăran îmi lăsa plugul pe o punguliţă de sare. 
La ce bun :să mai are? Nu mai cresc decit 
spini. Se aude că prin Pomerania ţăranii-și mă- 
nincă pruncii şi că nişte călugăriţe au ieşit să 
prade la drumul mare. 

BUCĂTARUL : St istoveşte lumea. - 

ANNA: Mă văd uneori călătorind cu căruța mea 
prin iad și vînzînd dracilor smoală, alteori vînd 
prin rai sfinţilor mezelic.- Dacă aș găsi un loc 
unde nu se trage cu pușca, ca să mă aciuez 
acolo cu cei doi copii care mi-au rămas, aș 
mai apuca vreun an, doi liniștiți. 

BUCATARUL : Am putea deschide cîrciuma. Gîndeş- 
te-te bine, Anna, eu m-am hotărit. Cu tine, 
ori fără tine, plec la Utrecht chiar diseară. 

ANNA : Trebuie să vorbesc cu Kattrin. Mă iei pe 
negiîndite şi nu-mi place să iau hotăriîri în frig 
şi pe stomacul gol Kattrin! (Kattrin coboară 
din căruță.) Am ceva să-ţi spun, Kattrin. Eu 
și bucătarul vrem să plecăm la Utrecht. El a 
moștenit acolo tin han. Acolo ai putea să legi 
cunoștințe. O fată cu stare e mai căutată. Nu-i 
totul frumuseţea. Eu nu sînt contra. Mă înţeleg 
bine cu bucătarul. Trebuie să recunosc: se pri- 
cepe într-ale negustoriei. Am mînca în toate 
zilele. Ar fi frumos, nu-i așa ? Și nu ţi-ar plăcea, 
spune, să ai şi tu un pat, un pat al tău? Nu 
poţi trăi toată viața pe drumuri. Dacă mai ţine 
așa, o să ieși o stricată, şi eşti plină de păduchi. 
Trebuie să ne hotărim. Putem să ne ducem 
cu suedezii, care merg spre miazănoapte. Ei 
trebuie să fie pe-aici pe undeva. (Arată spre 
stînga.) Să facem aşa, Kattrin. 

BUCĂTARUL : Anna, am două vorbe să-ţi spun între 
patru ochi. 

ANNA : Urcă-n căruţă, Kattrin. 


(Kattrin se urcă înapoi.) 


BUCATARUL : Te-am întrerupt, fiindcă văd că nu 
m-ai înțeles destul. Am crezut că nu mai în- 
cape îndoială. Dar fiindcă văd că nu înţelegi, 

trebuie să-ţi explic. Nici nu poate fi vorba s-o 
luăm cu noi pe Kattrin. Nu-i greu de înţeles. 


(Kattrin scoate capul din căruţă şi ascultă.) 


“ANNA : Vrei să spui că trebuie s-o părăsesc pe Kat- 
trin ? 

BUCĂTARUL : Ce crezi? Acolo nu-i loc pentru ea. 
În doi, dacă ne străduim, am putea-o scoate 
la capăt. În trei nu putem face nimic. Kattrinei 
ai putea să-i lași căruţa. 

ANNA: Mă gîndeam că la Utrecht și-ar găsi un 
bărbat. 

BUCATARUL: Nu mă face să rîd. Ea, un bărbat! 
O fată mută şi pe deasupra și slută? Şi la 
vîrsta ei ? 

ANNA : Vorbeşte mai încet. 

BUCĂTARUL : Mai încet ori mai tare, asta e. D-aia 
nu pot s-o iau cu noi. Mușteriii nu ţin să aibă 
dinaintea ochilor așa ceva. Şi-i înţeleg. 

ANNA : Mai tacă-ţi gura. Ți-am mai spus că vor- 
bești prea tare. 

BUCĂTARUL : S-a aprins lumină în casă. Acum pu- 
tem cînta. 

ANNA : Dar ce-ar putea să facă singură cu căruţa ? 
Îi e frică de război, nu poate s-o ducă așa. 
Ce visuri şi-o fi făcînd ? O aud noaptea gemînd, 
mai ales după bătălii. Ce-o fi văzînd ea în 
visurile ei, nu știu. De miloasă ce-i, e bolnavă. 
I-am găsit de curînd ascuns în țoalcele ei un 
arici, pe care-l călcase căruța noastră. 

BUCĂTARUL : Cîrciuma e prea mică. (Strigă.) Cin- 
stiți gospodari! Slujitori şi oameni ai casei! 
Să vă cîntăm cîntarea lui Solomon, a lui Iuliu 
Cezar şi a altor măriri cărora nu le-a folosit 
la nimic că au fost ce erau. Nici nouă nu ne-a 
fost de nici un folos să fim oameni de treabă. 

Tot ce am cîștigat este s-o ducem greu, mai 
ales pe vreme de iarnă. (Cîntă.) 


Solomon cel înţelept, 
Prea slăvit stăpîn şi drept, 
A văzut, precum şi spune, 
Totul că-i deșertăciune. 
Mai-nainte de-asfințit 
Mintea l-a batjocorit. 
Fericiri și zile bune 

Celor făr'de-nţelepciune, 


Dacă cum dovedete frumoasa cîntare, toate vir- 
tuţile noastre sînt primejdioase. Ne putem lipsi 
mai bine de ele, dar să nu ne lipsească o masă 
bună, măcar o fiertură caldă. De pildă, eu nu 
o am, dar aș dori-o. Sînt soldat. De ce folos 
mi-a fost vitejia în atîtea lupte? De nici un 
folos. Dacă eram cel puţin un mișel, m-aș găsi 
acum la mine acasă. De ce? (Încet.) Nici nu-și 
arată nasurile la fereastră. (Tare.) Cinstiţi gos- 
podari, slujitori și oameni ai casei! O să răs- 
pundeţi că-i aşa, că vitejia nu-ți dă să mănînci. 
Dar dacă o lași mai moale cu cinstea, te-ai 
alege cu burta plină sau măcar n-ai muri de 
foame. Ia să mai vedem ? . 


Bunul 'și cinstit Socrate 
Niciodată, din păcate, 

Nu spusese vreo minciună. 
Adevărul nu-i de-a bună, 
Adevărul lui curat 

L-a înfrînt și judecat. 
Osîndit fără zăbavă, 

I s-a dat să bea otravă. 
Mai-nainte de-asfințit 
Mintea l-a batjocorit. 


Fericiri și zile bune 
Celor făr'de-nţelepciune. 


Se zice că trebuie să uiţi de tine și să împarţi 
cu ceilalți ce ai. Dar dacă n-ai nimic ce să 
împarţi ? Da, filantropia trebuie să facă jertfe, 
dar nouă ne trebuie ceva ca să trăim. Mila nu 
aduce milosului nici un cîştig, iată de ce milos- 
tenia e atit de rară. 


Sfîntul Martin dintr-un veac 
Ajuta pe cel sărac. 
Într-o iarnă cum de-a dat 
De un semen degerat, 
N Milostiv de-o milă nouă, 
Și-a rupt haina groasă-n două 
Și, pe jumătate goi, 
Îngheţară amîndoi. 
Mai-nainte de-asfinţit i 
Mila l-a batjocorit. 
Nici de-a voia, nici de-a sila, ` 
Fericiții nu știu mila. 


Uitați-vă la noi. Sîntem oameni de treabă, trăim 
în pace cu ceilalți, nu jefuim, nu òmorîm, nu 
dăm foc și ne sculundăm din ce în ce mai mult. 
Ca să vedeţi cît e cintarea noastră de adevă- 
rată, uitaţi-vă la noi. Supa ni se rărește. Dar 
dacă am fi altfel decit sintem, dacă am fi hoţi 
şi ucigași, am avea poate cu ce să ne îndopăm. 
Virtutea nu dă nimic, numai răutatea aduce 
foloase. Așa e lumea, și nu e bine. 


Buni, supuși, urmăm mereu 
Legea unui Dumnezeu 
Şi nu căutăm răsplată 
+ Şi nici slavă, niciodată. 
Noi sîntem pe lume robii, 

Voi mîncaţi la gura sobii 
Supă caldă și gustoasă, 
Staţi pe moale şi acasă. 
Mai-nainte de-asfinţit 
Legea ne-a batjocorit. 
Fericiţi într-o privinţă 
Oamenii făr'de credinţă. 


O VOCE DIN CASĂ: Hei, voi de-acolo! Urcaţi-vă 
sus ! Vă dăm o supă caldă. 

ANNA : Lamb, mie nu-mi arde de mîncare. Eu nu 
zic că ce spui tu nu e spus cu judecată, dar 
ăsta e ultimul tău cuvînt? Ne înţelegeam bine 
amîndoi. 

BUCĂTARUL : E ultimul meu cuvînt. Gîndeşte-te 
bine. 

ANNA : M-am gîndit. Singură n-o las. 

BUCATARUL: : Te prostești şi n-am ce-ţi face. Nu 
sînt nici eu o fiară, dar cîrciuma e prea mică. 
Haidem sus, altfel nu mai căpătăm nimic. și se 
cheamă că am cîntat în frig degeaba. 

ANNA : Mă duc s-o iau și pe Kattrin. 

BUCĂTARUL : Du-i ceva de la ăștia şi ei. Dacă sîn- 
tem trei, se sperie. 


(Kattrin coboară din căruță cu o legătură în 
mînă. Se uită împrejur să vadă dacă cei doi 
au plecat. Apoi pune pe roata căruței un 
pantalon vechi al bucătarului şi o fustă a 
maică-si, ca să poată fi văzute cu ușurință. 
Apoi își ia legătura și, vrind să plece, e 
surprinsă de Anna, care tocmai iese din casă.) 
ANNA (aduce o strachină de supă): Kattrin ! Kattriny 
stai, unde vrei să pleci? Ce, te-a uitat Dum- 
nezeu ? (Se uită în legătură.) Şi-a luat toate 
lucrurile. Ai ascultat ce-am vorbit? I-am spus 

că puţin îmi pasă de Utrechtul lui și de cîr- 
ciuma lui păduchioasă. Ce să căutăm noi acolo ? 
O ciîrciumă nu-i nici de mine, nici de tine. 
Războiul însă nu ne-a dat tot ce putea să ne 
dea. (Vede pantalonii şi fusta.) Tare mai ești 
proastă! Ce-aș fi făcut eu dacă dam de lu- 
crurile astea și tu erai plecată? (O ţine pe 
Kattrin, care vrea numaidecît să plece.) Să nu 
crezi că-l las să plece singur din pricina ta. 
Nu. Din pricina căruței. Haide! Plecăm în- 
tr-altă parte și-i lăsăm dobitocului boarfele 
afară. (Se urcă în căruţă şi aruncă jos cîteva 
lucruri peste pantaloni.) Așa, pe ăsta l-am dat 
afară și de aci încolo nu mai intră nici un 
bărbat în prăvălia mea. Ne ducem singure, amîn- 
două. O să treacă şi iarna asta, cum au trecut 
şi celelalte. Înhamă-te, s-ar putea să înceapă 
să ningă. (Se înhamă amindouă la căruţă, o 
întorc și pleacă.) 


(Bucătarul. cînd vine, îşi priveşte lucrurile 
uimit.) 

De-a lungul anului 1635, Anna și Kattrin străbat cu 
căruţa Germania centrală, urmînd armatele istovite din 
ce în ce mai mult de mizerie. 


Drum. Anna și Kattrin trag la căruţă. Ele 
trec pe dinaintea unei case țărănești, din 
care' se aude o voce cîntiînd : 


Un trandafir îmi crește în grădină 
Și mi-a-nflorit gingaş, azi, pe lumină, 

Și îl culeg de dragul dragii mele. 
Ce fericit e cine are-un fir, 
La casa lui, de trandafir, 


Cînd bate crivățul afară, 

La mine-n casă-i cald şi vară. 

Am astupat şi podul meu cu paie, 

Să nu dea-n el nici viscole, nici ploaie, 
E adăpostul meu pentru iubită 

Și mă muncesc s-o fac mai fericită. 


(Kattrin şi Anna s-au oprit să asculte, apoi 
pleacă mai departe.) 

Ianuarie 1636. Trupele imperiale amenință oraşul luteran 
Hale. Anna pierde şi pe Kattrin şi porneşte singură 
înainte. Războiul e departe de a se termina. 


Căruța hodorogită, oprită lîngă o casă ță- 

rănească cu acoperişul uriaş de paie, e re- 

zemată de un perete de stîncă. E noapte. 

Din crîng deodată ies un locotenent și trei 
soldați în platoşe și zale. 


LOCOTENENTUL : Nu vreau să se audă nici un 
zgomot. Un strigăt, şi sulița te şi străpunge. 

PRIMUL SOLDAT : Dar ca să găsim o călăuză, tre- 
buie să batem la ușă. 

LOCOTENENTUL : Bătaia-n ușă merge. Ar putea fi 
un zgomot de vacă din grajd. 

(Soldaţii bat în ușa casei. Deschide o tă- 

rancă bătrină, căreia unul îi astupă gura ca 

să nu țipe, pe cînd ceilalți doi intră în, 
casă.) 


O VOCE BĂRBĂTEASCĂ DIN CASĂ : Ce este? 


(Soldaţii scot din casă un țăran bătrin şi 
pe fiul lui.) 


LOCOTENENTUL (arată spre căruţa din care s-a 
ivit Kattrin): Mai e una, (Soldaţii o trag afară.) 

í Maiecineva? 

ȚĂRANUL : Asta-i băiatul nostru şi asta-i o fată 
mută ; mamă-sa e în oraș după cumpărături 
pentru dugheana lor. E cantinieră. Ia, niște 
pribege. Oamenii își vînd în fugă lucrurile pe 
nimic. 

LOCOTENENTUL: Băgaţi de seamă! Liniște! La 
zgomotul cel mai mic, sulița în maţe. Îmi tre- 
buie un om să ne arate cărarea spre oraş. (Ară- 
tînd spre țăranul cel tînăr.) Tu vino încoacel 

ȚĂRANUL TÎNĂR : Nu știu nici o cărare. 

AL DOILEA SOLDAT (rînjind) : Nu ştie cărarea. 

ȚĂRANUL TÎNĂR : Catolicilor, nici un ajutor ! 

LOCOTENENTUL (către al doilea soldat): Dă-i să 
guste niţică suliță. 

ȚĂRANUL TÎNĂR (trîntit în genunchi şi ameninţat 
cu sulița): Vreau mai bine să mor. 

PRIMUL SOLDAT: Știu eu cu ce să-l cuminţim. 
(Se îndreaptă spre grajd.) Două vaci și un bou. 
Ascultă, mă, dacă te încăpăţinezi, ţi le spintec. 

ȚĂRANUL TÎNĂR : Nu vă atingeţi de vite! 

TRANCA (plingind): Nu ni le omoriţi, că murim 
de foame, domnule căpitan. 

LOCOTENENTUL : Dacă nu ascultați, s-a sfîrşit cu 
ele. 

PRIMUL SOLDAT : Încep cu boul. 

ȚĂRANUL TÎNĂR (către bătrîn): Ce zici? Să mă 
„duc? (Țăranca face cu capul semn că da.) 
Atunci, mă duc. 

ȚĂRANCA : Vă mulțumim, domnule căpitan, că le-aţi 
scăpat. Să vă fie Dumnezeu în vecii vecilor 
amin... 


(Țăranul își oprește soţia să urmeze cu mul- 
țumirile.) 
PRIMUL SOLDAT: Ştiam eu că ţin mai mult la 
bou decit la pieleă lor. 


(Conduși de ţăranul tînăr, locotenentul și 
soldaţii pornesc la drum.) 


ȚĂRANUL : Aș vrea să știu ce gînd au. Nu-i lucru 
curat. 

ȚĂRANCA : Poate că-i numai o patrulă. Dar ce vrei 
să faci ? | 

ȚĂRANUL (rezemînd de acoperiș o scară şi urcînd 
pe ea): Vreau să văd dacă sînt singuri. (De 
sus.) Se mişcă ceva prin pădurice. Se înșiră 
devale pînă-n cariera de piatră. Pe şosea — 
călărime cu tun. Peste un regiment. Miluiește, 
Doamne, orașul şi pe cei din el. 

ȚĂRANCA : Se vede vreo lumină în oraș ? 

ȚĂRANUL: Nu. Toată lumea doarme. (Coboară.) 
Dacă răzbesc în cetate, îi omoară pe toți. 

ȚĂRANCA : Or să dea paznicii de veste. 

ȚĂRANUL : Se vede că pe cel din turn l-au omorît, 
altfel i s-ar fi auzit trompeta. 

ȚĂRANCA : Dac-am fi măcar mulți... 

ȚĂRANUL : Noi singuri, cu o schiloadă... 

ȚĂRANCA : Ce putem face ? 

ȚĂRANUL : Nimic. 

ȚĂRANCA : M-aș fi gîndit să ne strecurăm pin-acolo. 
E prea întuneric. Şi-i primejdios. 

ȚĂRANUL : Peste tot numai soldați. Nu le-am putea 
face nici un semn. 

ȚĂRANCA : Ca să vie să ne spintece ăștia ? 

ȚĂRANUL : Nu-i nimic de făcut. 

ȚĂRANCA (către Kattrin) : Roagă-te, proasta de tine, 
roagă-te! Dacă nu eşti în stare să vorbeşti, 
poți măcar să te rogi. El te aude, cînd nimeni 
altul nu te poate auzi. Mă rog și eu cu tine. 
(Îngenunche cîteşitrei. Kattrin, în spatele tă- 
ranilor.) Tatăl nostru, carele ești în ceruri, as- 
cultă-ne rugăciunea, nu lăsa să piară orașul 
și cei dintr-însul, care acum dorm fără să bă- 
nuiască nimic. Deşteaptă-i să se scoale, să iasă 
pe zidurile cetății, să-i vadă venind cu suliți 
și tunuri pe costișe. (Către Kattrin, din spatele 
ei.) Păzește pe mama și nu-l lăsa să adoarmă 
pe paznicul din turn. Trezește-l dacă doarme, 
să nu fie prea tîrziu. Ai grijă şi de cumnatul 
nostru. E în oraș, cu cei patru copii ai lui. 
Nu-i lăsa să piară, sînt nevinovați și încă prea 
mici. (Către Kattrin, care dă un geamăl.) Cel 
mai mic are doi ani, și cel mai mare șapte. 
(Kattrin se ridică brusc, tulburată.) Tatăl nos- 
tru, auzi-ne. Numai tu ne poţi ajuta. Noi putem 
pieri, sîntem prea slabi, n-avem arme, n-avem 
nimic, sîntem în mîinile tale, cu vitele, cu ograda, 
și tot orașul e-n mîinile tale, și dușmanul pîn- 
dește sub ziduri, cu oștire multă. 


(Pe nebăgate de seamă, Kattrin s-a strecurat 

la căruţă, a luat de-acolo ceva pe care l-a 

ascuns sub șorţ și urcă scara pe acoperișul 
casei.) 


ȚĂRANCA : Apără pe copii, mai ales pe cei mai 
mici, pe bătrinii care nu se pot mişca, și toată 
făptura. 

TȚĂRANUL : Și iartă-ne nouă greșelile noastre, pre- 
cum și noi iertăm greșiţilor noștri. Amin. 
(Pe acoperiș, Kattrin a început să bată toba 
scoasă de sub şorț.) 


ȚĂRANCA : Isuse, ce face ? 
ȚĂRANUL : Și-a pierdut minţile. 
ȚĂRANCA : Dă-o jos de-acolo, repede. 


(Țăranul se repede la scară, dar Kattrin o 
trage-n sus pe acoperiş.) 

ȚĂRANCA : Am păţit-o. _ 

ȚĂRANUL : Nu mai bate, tîmpito ! 

ȚĂRANCA : Soldaţii împăratului ne măcelăresc. 

ȚĂRANUL (caută pietre pe jos): Dă-te jos, că dau 
cu pietre. 

ȚĂRANCA : N-ai pic de milă de noi? N-ai inimă? 
Vin peste noi şi ne omoară. 

(Kattrin privește neclintită în depărtare și 
bate toba mereu.) 

ȚĂRANCA (către țăran): Ți-am spus să nu primeşti 
haimanalele astea la noi. Ce-i pasă ei de vitele 
noastre ? 

LOCOTENENTUL (vine în fugă cu soldaţii și cu ţă- 
ranul cel tînăr): Vă jupoi de vii! 

ȚĂRANCA : Domnule ofițer nu sîntem noi de vină. 
S-a cățărat acolo pe furiș.. Nu-i din casa 
noastră. 

LOCOTENENTUL: Unde-i scara ? 

ȚĂRANUL: A tras-o la ea. 

LOCOTENENTUL (spre Kattrin): Îţi ordon să arunci 
toba jos! 


(Kattrin bate mii departe.) 

LOCOTENENTUL : V-aţi învoit cu toţii Nu scăpaţi 
nici unul. 

ȚĂRANUL: S-o dăm jos cu prăjina S-au tăiat mai 
încolo niște brazi. 


(Țăranca, în genunchi, se roagă.) 


PRIMUL SOLDAT (către locotenent): Îmi daţi voie 
să vă spun planul meu? (Îi şopteşte locote- 
nentului ceva la ureche. 'Locotenentul aprobă.) 
Ascultă-ncoa', e-n binele tău. Dă-te jos şi vino 
cu noi în oraș. Arată-ne pe mamă-ta şi nu i 
se întîmplă nimic. 


(Kattrin continuă să bată.) 


LOCOTENENTUL (îmbrîncindu-l deoparte): Ce în- 
credere o să aibă în gura ta? (Strigă la Kat- 
trin.) Îți dau cuvîntul meu. Eu sînt ofițer,. e 
cuvîntul meu de onoare. (Kattrin bate mai de- 
parte.) Degeaba, asta n-are nici un sfînt. 

ȚĂRANUL TÎNĂR: N-o face numai pentru mama 
ei. 

PRIMUL SOLDAT: Dacă merge tot aşa, o aud din 
oraș. 

LOCOTENENTUL : Ne trebuie un zgomot care să 
acopere toba. Cu ce-l facem ? 

PRIMUL SOLDAT: Credeam că nu trebuie să fa- 
cem gălăgie. 

LOCOTENENTUL : Un alt zgomot, vită încălțată, nu 
un zgomot de război ! 

ȚĂRANUL : Să sparg lemne cu toporul. 

LOCOTENENTUL : Da, sparge lemne. (Țăranul ia to- 
porul şi-l repede într-o buturugă)). Mai tare, 
mai iute, dacă ţii la pielea ta. 


(Kattrin bate ceva mai încet, ca să asculte 
la ei. Se uită îngrijorată la ţăran și bate 
din ce în ce mai tare.) 

LOCOTENENTUL (către țăran): E prea încet. (Către 
primul soldat.) Sparge şi tu ! 

ȚĂRANUL: Am numai un topor. (Se oprește din 
spart.) 

LOCOTENENTUL : Să dăm foc casei și să o înecăm 
în fum. 

ȚĂRANUL : N-ar folosi la nimic, domnule căpitan. 
Dacă văd foc cei din oraș, știu tot. 


(Katrin trage cu urechea și rîde.) 


LOCOTENENTUL : Își mai şi bate joc de noi, că 
ride. Nu mai e de răbdat. O împuşc! Ce-o ieși, 
să iasă. Aduceţi arma. 

(Soldaţii pleacă-n fugă să aducă archebuza. 
Kauttrin bate înainte.) 


ȚĂRANCA : Domnule căpitan, să-i sfărîimăm căruţa, 
şi o să se oprească. E singurul lor avut. 
LOCOTENENTUL (către ţăranul tînăr): Sfărimă-i-o! 
(Către Kattrin.) Dacă nu te oprești, îți sfări- 
măm căruța ! 
(Țăranul tinăr dă în căruță cu încetineală 
de cîteva ori, cu o bucată de lemn.) 


ŢĂRANCA : Ci mai stai odată, dobitoaco ! 


(Kattrin se tînguie uitîndu-se la căruță, dar 
bate toba mereu.) 
LOCOTENENTUL : Nu mai vin odată boii ăia cu 
pușca ? l 
PRIMUL SOLDAT: Dacă se auzea ceva din oraş, 
ar fi început tunurile să tragă. 
LOCOTENENTUL (către Kattrin): Degeaba, că nu 
te aude nimeni. Îți mai spun o dată : lasă toba, 
că te împușc. 

ȚĂRANUL TÎNĂR (aruncă lemnul cu care lovea în 
căruță): Bate, bate, nu te opri, că-i omoară pe 
toţi. Bate mereu ! Bate mereu !... 


(Soldatul îl trîntește la pămînt şi bagă suli- 
ta-n el. Kattrin plinge, dar bate.) 


ȚĂRANCA : Nu i-o băga în spinare, pentru Dum- 
nezeu, că-l omori !. 


(Soldaţii vin în fugă cu archebuza.) 


AL DOILEA SOLDAT : Colonelul face spume la gură. 
Ajungem la Curtea Marţială. 

LOCOTENENTUL : În poziție ! (Strigă către Kattrin, 
în vreme ce arma e pusă pe furcă.) Pentru ul- 
tima dată : Nu mai bate ! 3 


(Kattrin bate mai departe, cît poate de tare, 
plîngînd. Soldaţii trag. Kattrin e lovită. Mai 
bate de cîteva ori, apoi cade încet.) 


LOCOTENENTUL : S-a terminat cu gălăgia ! 
(Dar ultimelor bătăi de tobă le urmează bu- 


buitul tunurilor din oraș. Se aud clopote din 
depărtare şi tunuri.) 


PRIMUL SOLDAT : A dracului, a izbutit! 


12 


Noapte. Spre revărsatul zorilor Se aud to- 

bele și fluierele trupelor care se îndepărtează 

în marş. Anna stă pe vine în faţa căruței, 
lîngă fata ei. Țăranii, în picioare. 

ȚĂRANUL (cu dușmănie): Ascultă, nu mai sta. A 
mai rămas un regiment, și pleacă și el. Pleacă 
după el, nu poţi rămîne singură aici. 

ANNA : Poate că o să adoarmă. (Cîntă.) 


Nani, nani, fetișoară, 

Nani, scumpa mea comoară, 
Nu te teme de neșcine, 
Puică, mama-i lîngă tine. 
Totu-i negru şi uriît, 

M-am ales și eu cu-atit. 
Zboară înger în frumoase 
Haine albe, de mătase. 


Le e tuturora foame, 
Prăjituri ai tu, şi poame, 
Îţi aduce mama ție 
Și bomboane : o cutie. 
Nani, nani, cum îţi cînt... 
Unul doarme-ntr-un mormînt, 
Celălalt poate la fel. 
+ Nu mai ştiu ce-o fi cu el. 


Doarme. Nu trebuia să-i vorbiți despre copiii 
cumnatului. 

ȚĂRANUL : Poate că dacă nu plecai în oraș după 
marfă, nu se-ntîmpla aşa. 

ANNA : Snt mulţumită că doarme. 

ŢĂRANCA : Nu doarme. Nu vezi că a murit? Ar 
îi timpul să te grăbeşti să pleci şi dumneata. 
Pe-aci umblă lupii și tilharii rămași să prade 
— mai răi decît lupii. 

ANNA (ridicîndu-se): Da. (Scoate din căruță o pă- 
tură şi înveleşte moarta.) 

ȚĂRANCA : Nu mai ai pe nimeni la care să te poți 
duce ? 

ANNA : Mai am pe cineva, pe Eilif. 

ȚĂRANUL (în timp ce Anna acoperă moarta): Tre= 
buie să-l cauţi. De ea avem noi grijă să fie în- 
gropată cum se cuvine. Pleacă liniștită. 

ANNA (înainte de a se înhăma la căruţă): Uite niște 
bani de înmormîntare. (Le numără ţăranilor 
cîțiva bani de argint în palmă. Dă mîna cu 
ei, şi țăranii, tatăl şi fiul, duc pe Kattrin afară.) 

ȚĂRANCA (plecând): Grăbeşte-te ! 

ANNA (se înhamă la căruţă): Poate că o să pot trage 
şi singură la Căruţă. Nu mai e mare lucru în 
ea. Trebuie să mai pun la cale vreun negoț. 


(Prin fund trece un regiment cu fluiere și 
tobe.) 


ANNA : Hai că merg și eu cu voi. (Porneşte înhă=- 
mată la căruţă. Regimentul cîntă-n mers.) 


Ori merge prost, ori poate că mai bine, 
Tîrîş-grăpiş, domol, războiul ţine. 

Că baţi și tu, că celălalt te bate, 
Oricare pierde, altfel nu se poate, 
Desculţ şi gol, mîncînd de cîte toate, 
Scrîşnești și rabzi şi-ţi zici în gînd: 
S-o isprăvi și asta, nu știu cînd. 


Începe primăvara să dezgheţe 
Zăpada peste morțţii-n tinereţe, 
Dar tot ce se tirăşte prin noroi 
Se scoală şi iar pleacă la război. 


CORTINA 


VIAŢA LUI GALILEI 


3 

Traducere de Emma Beniuc - 

Versurile în traducerea lui 
Marcel Breslaşu 


Galileo Galilei. Andrea Sarti. Doamna Sarti, 
menajera lui Galilei, mama lui Andrea. Lu- 
dovico Marsili, un tînăr bogătaș. Domnul 
Priuli, curatorul Universităţii din Padova. 
Sagredo, prietenul lui Galilei. Virginia, fiica 
lui Galilei. Federzoni, șlefuitor de lentile, co- 
laboratorul lui Galilei. Dogele. Senatori. Cos- 
mo de Medici, marele duce al Florenței. Ma- 
reşalul palatului. Teologul. Filozoful. Mate- 
maticianul. O doamnă de onoare mai în virstă. 
O doamnă de onoare mai tînără. Un lacheu al 
marelui duce. Două călugăriţe. Doi oșteni. O 
bătriînă. Un prelat burduhănos. Doi învățați. 
Doi călugări. Doi astronomi. Un călugăr 
foarte sfrijit. Un cardinal foarte bătrîn. Pater 
Cristofor Clavius, astronom. Un călugăr tînăr. 
Cardinalul inchizitor. Cardinalul Barberini, 
mai tirziu papa Urban al VIII-lea. Cardinalul 
Bellarmin. Doi călugări, secretari. Două doam- 
ne tinerc. Filippo Mucius, un învățat. Domnul 
Gaffone, rectorul Universității din Pisa. Cîntă- 
rețul de balade. Soţia lui. Vanni, un muncitor 
de la turnătorie. Un funcţionar. Un dregător. 
Un individ. Un călugăr. Un țăran. Un grănicer. 
Un vameş. Bărbaţi, femei, copii. 

GALILEO GALILEI, PROFESOR DE MATEMATICĂ LA 
PADOVA, VREA SĂ DEMONSTREZE NOUA TEORIE 
A LUI COPERNIC 


Sărăcăcioasa cameră de studiu a lui Galilei 

a de la Padova. Dimineaţa. Andrea, fiul mena- 

jerei lui Galilei, un băiețaş de vreo zece ani, 
aduce un pahar cu lapte și un corn. 


GALILEI (gol pînă la brîu, se spală, plescăind zgo- 
motos şi vesel): Pune paharul cu lapte pe masă, 
dar vezi să nu-mi închizi vreo carte. 

ANDREA : Mama spune că trebuie să-i plătim ne- 
greşit lăptarului, domnule Galilei, că de nu, 
are să ne ocolească de departe, să facă un cerc 
cît toate zilele în jurul casei noastre. 

GALILEI: Ştii bine, Andrea, că se spune: a descrie 
un cerc. 

ANDREA : Cum doriţi, domnule Galilei. Dacă nu-i 
plătim, o să descrie un cerc mare în jurul casei 
noastre. 

GALILEI : În schimb, domnul Cambione, portărelul, 
are să vină azi la noi. Și pentru a străbate 

distanța dintre cele două puncte, ce drum o 
să aleagă ? 

ANDREA (zîmbind cu tilc) Drumul cel mai scurt, 
fireşte. 

GALILEI: Bravo. Am să-ţi fac şi eu o plăcere. Ia 
vezi ce-i în dosul hărții cereşti ? i 


(Andrea scoate de după harta cerească o ma- 
chetă mare delemna sistemului lui Ptolomeu.) 


ANDREA : Ce-i asta ? 

GALILEI : E un astrolab. Instrumentul acesta arată 
cum se rotesc astrele în jurul păinîntului, după 
părerea învățaţilor din antichitate. 

ANDREA : Cum anume? 

GALILEI : Hai să-l cercetăm împreună. S-o luăm de 
la început. Mai întîi, descrierea. 

ANDREA : La mijloc este o pietricică. 

GALILEI : Acesta-i pămîntul. 

ANDREA : De jur împrejur are niște învelișuri puse 
unele pește altele. 

GALILEI : Ia să vedem cîte sînt ? 

ANDREA : Opt. 

GALILEI : Acestea sînt sferele de crista). 

ANDREA : Pe fiecare înveliş sînt prinse nişte bile... 

GALILEI : Astrele. 

ANDREA : Mai are şi nişte panglici, pe care sînt 
pictate cuvinte. 

GALILEI : Şi anume ce cuvinte? 

ANDREA : Nume de astre. 

GALILEI : De pildă ? 

ANDREA : Bila cea mai de jos e luna, așa scrie pe 
ea. Iar deasupra ei este soarele. 

GALILEI: Acum hai să învirtim soarele. 

ANDREA (mișcînd învelişurile): E straşnic! Numai 
că prea sîntem închiși din toate părțile, ca în- 
tr-o cutie. 

GALILEI (ştergîndu-se cu prosopul): Aşa mi s-a pă- 


rut şi mie cînd am văzut jucăria asta pentru 
prima oară. Mai sînt cîţiva inşi care au aceeaşi 
impresie. (Îi azvîrle lui Andrea prosopul, ca 
să-l șteargă pe spate.) Peste tot te izbeşti de 
ziduri, de învelişuri, de inerție ! Timp de două 
mii de ani omenirea a crezut că soarele și toate 
corpurile cereşti se înviîrtesc în jurul ei. Papa, 
cardinalii, principii, învățații, căpitanii de oști, 
negustorii, precupeţele, şcolarii — cu toţii erau 
convinşi că stau nemişcaţi în aceste bile de 
cristal. Acum însă le vom sparge, Andrea, şi 
vom ieşi din ele, căci s-a încheiat cu vremea 
veche şi încep vremuri noi. De sute de ani ome- 
nirea parcă tot aşteaptă ceva. = 

Oraşele au ajuns prea strimte, ca şi capetele 

oameniior. De aci superstiţiile şi ciuma. Acum 
începem să ne dumirim : dacă aşa stau lucrurile, 
ele nu vor rămîne așa, căci totul se mișcă, 
Andrea. 
' Mă bucur de cîte ori îmi amintesc că totul a 
pornit de la corăbii. De cînd lumea, corăbiile 
se tîrau numai de-a lungul ţărmurilor, dar de- 
odată au părăsit coastele şi au început să stră- 
bată mările în lung și în lat. 

Pe vechiul nostru continent s-a împrăştiat 
atunci zvonul că ar mai exista şi alte continente. 
Iar de cînd corăbiile noastre au ajuns pînă la 
ele, oamenii de pe tot globul spun rîzînd : „Ma- 
rea cea nețărmurită și temută nu-i decît un 
lac ceva mai mare“. De atunci s-a ivit în su- 

„fletul omului dorința arzătoare de a cunoaște 
cauzele tuturor faptelor: bunăoară, de ce cade 
o piatră cînd îi dai drumul, sau de ce se ri- 
dică în văzduh cînd o arunci în sus. În fiecare 
zi se descoperă ceva nou. În epoca noastră pînă 

şi mușnegii de o sută de ani cer tinerilor să le 
strige la ureche ce s-a mai aflat fiou pe lume. 

E drept că am ajuns să cunoaștem multe lu- 
cruri, dar și mai multe au rămas încă nedesco- 
perite, așa încît pentru generaţia noastră și pefi- 
tru cele care vor veni după noi mai sînt încă 
destule de făcut. 

În tinereţea mea am văzut la Siena cum cîţiva 
zidari au înlocuit vechiul procedeu milenar de a 
căra blocurile de granit printr-un sistem de 
frînghii mult mai uşor de mînuit, și asta după 
o discuţie care n-a durat decît cinci minute. Din 
ziua aceea mi-am dat seama că epoca veche s-a 
încheiat și că am intrat într-o epocă nouă. În 
curînd omenirea își va cunoaște pe deplin lă- 
cașul, acest corp ceresc pe care locuiește. Astăzi 
ceea ce scrie în cărţile vechi nu mai mulțumește 
pe nimeni. 

Tocmai acolo unde credinţa domnea de peste 
o mie de ani s-a înscăunat azi îndoiala. Toată 
lumea spunea acum : „Da, așa scrie în cărţi, dar 
vrem să vedem cu ochii noștri, ca să ne convin- 
gem“. Oamenii încep să bată pe umăr adevăru- 
rile înaintea cărora se închinau pînă mai ieri; 
ceea ce nu fusese niciodată pus la îndoială stîr- 
neşte azi îndoieli. 

Astfel s-a iscat un curent ce ridică pînă și 
poalele domnitorilor și ale celor mai înalte feţe 
bisericești, scoțind la iveală de sub mantiile 
tesute cu fir niște picioare butucănoase sau 
ciolănoase, într-un cuvînt, niște picioare la fel 
cu ale noastre. Cind oamenii s-au lămurit în cele 
din urmă că împărăţia cerurilor e pustie, s-au 
pornit pe un rîs cu hohote. 

Dar în acelaşi timp, apele pămîntului au în- 
ceput să învirtească fusele, iar la șantierele na- 


vale, în manufacturile unde se lucrează frîn- 
ghiile şi pînzele pentru corăbii, cinci sute de 
miîini se mişcă azi deodată, datorită unei noi 
rînduieli a muncii. 

Eu prevăd că vom apuca şi noi vremurile cînd 
se va vorbi de astronomie la tîrguri şi cînd vor 
merge la şcoală pînă și copiii precupeţelor. 
Orășenii noști atît de dornici de înnoire vor fi 
încîntaţi de faptul că s-a găsit o ştiinţă care să 
urnească și pămîntul din loc. Dintotdeauna se 
susţinea că astrele sînt fixate pe-o boltă de 
cristal, pentru ca să nu cadă. Acum, însă, am 
prins curaj şi le lăsăm să plutească libere în 
spaţiu, fără nici un punct de susţinere. Azi să- 
vîrşesc şi ele călătorii lungi, întocmai ca vapoa- 
rele noastre, bizuindu-se doar pe ele însele a- 
tunci cînd se avîntă la mari depărtări. 

Iar pămîntul se rotește voios în jurul soarelui, 
şi împreună cu el se rotesc precupeţe, negustori, 
principi şi cardinali, ba chiar şi papa. 

Peste noapte universul şi-a pierdut centrul, 
dar în dimineața următoare s-a trezit cu nenu- 
mărate centre, încît putem socoti că adevăratul 
„centru al lumii se găsește în fiecare dintre ele 
sau în nici unul. Astfel, universul a devenit de- 
odată cu mult mai încăpător. 

Corăbiile noastre pornesc departe în larg, 
astrele noastre străbat mari depărtări, pînă şi 
piesele de şah au azi o rază de acţiune mult mai 
mare. 

Îţi aminteşti cum spune poetul ? 


ANDREA : 
O, dimineaţă a-nceputului ! 
O, adiere a vîntului cc bate 
Dinspre ţărmuri noi ! 

Şi acum să vă beţi repede laptele, că îndată or 
să vină iar oaspeţi. 

GALILEI : Spune drept : ai înțeles între timp ceea ce 
ţi-am povestit ieri ? 

ANDREA : Care poveste? Aceea -cu învirtirea lui 
Chipernic ? 

GALILEI : Da. 

ANDREA : N-am înţeles nimic. Dar de ce ţineţi morţiș 
s-o pricep ? E foarte grea, iar eu împlinesc abia 
în octombrie unsprezece ani. 

GALILEI : Doresc foarte mult s-o înţelegi şi tu, şi 
toată lumea, fiindcă numai de aceea muncesc 
şi-mi cheltuiesc toți banii pe cărţi, în loc să-i 
plătesc lăptarului. 

ANDREA : Parcă eu nu văd că soarele apune seara 
în altă parte decît a răsărit dimineața? Atunci 
cum poate să stea pe loc? Asta n-o cred nici în 
ruptul capului! 

GALILEI : Te lauzi! Ce vezi tu! Nimic nu vezi. Îţi 
holbezi degeaba ochii. Află că a-ţi holba ochii 
nu-i totuna cu a vedea. (Mută lavoarul de fier 
în mijlocul odăii.) Să zicem că acesta e soarele. 
Acum așază-te. (Andrea se așază pe un scaun. 
Galilei rămîne în picioare, în spatele lui.) Unde 
e soarele : în dreapta sau în stînga ta ? 

ANDREA : În stînga. 

GALILEI : Şi cum ajunge în dreapta ? 

ANDREA : Păi cum să n-ajungă dacă-l duceţi dumnea- 

„voastră?! 

GALILEI: Numai de aceea crezi că se mișcă? (Îl 
ridică cu scaun cu tot și-l pune jos de cealaltă 
parte a lavoarului.) De care parte e soarele 
acum ? 

ANDREA : În dreapta. 

GALILEI : S-a mişcat el oare din loc ? 

ANDREA : Nu. 

GALILEI : Atunci ce s-a mişcat ? 

ANDREA : Eu. 

GALILEI (urlînd): Te înşeli, prostănacule! Scaunul 
s-a mişcat ! 

ANDREA : Ba și eu m-am mişcat o dată cu el! 

GALILEI : Fireşte. Acum închipuie-ţi că scaunul e 
pămîntul şi tu te găseşti pe el. 

DOAMNA SARTI (intrînd ca să deretice prin odaie şi 
văzînd ce se petrece): Ce faceţi cu băiatul meu, 
domnule Galilei ? 

GALILEI : Îl învăţ să vadă, doamnă Sarti. 

DOAMNA SARTI: Tirîndu-l prin odaie cu scaunul? 

ANDREA : Lasă, mamă, tu nu poţi pricepe. 

DOAMNA SARTI : Așa ? Va să zică, numai tu pricepi? 
Atiîta îi împuiaţi capul, de o să ajungă să spună 
că de două ori doi fac cinci. Nici nu bănuiți cum 
încurcă tot ce-i spuneţi. Aseară căuta să-mi 
dovedească neapărat că pămîntul se învirteşte 
în jurul soarelui, nici mai mult, nici mai puţin! 
E convins că asta reiese din socotelile unui oa- 
recare domn Chipernic, şi nimeni nu i-o poate 
scoate din cap. à 

ANDREA : Nu-i așa, domnule Galilei, că tocmai asta 
a dovedit Chipernic prin calculele lui ? Spuneţi-i 
şi dumneavoastră, că pe mine nu mă crede! 

DOAMNA SARTI : Va să zică e adevărat că dumnea- 
voastră îi vîrîți în cap bazaconiile astea ? Atunci 
nu mă mir că l-a luat gura pe dinainte în clasă 
şi că părintele învăţător şi ceilalţi călugări de la 
şcoală au venit să mi se plingă că băiatul meu 
îndrugă fel de fel de blestemăţii împotriva reli-; 
giei. Ar trebui să vă fie rușine, domnule Galilei. 

GALILEI (în timp ce-şi bea laptele): Află, doamnă 
Sarti, că în urma cercetărilor noastre şi a unor 
controverse aprinse, Andrea şi cu mine am ajuns 
să facem anumite descoperiri, pe care nu le 

mai putem ascunde omenirii. Sîntem în pragul 
unor vremuri noi, începe o epocă măreaţă, cînd 
viața devine o mare bucurie. 

DOAMNA SARTI: Așa? Sper că în vremurile astea 
noi o să puteţi plăti măcar lăptarului datoria, 
domnule Galilei. Vă așteaptă alături un tînăr 
care ar dori să-i daţi lecţii. E foarte bine îmbră- 
cat și v-a adus această scrisoare de recomanda- 
tic. (Îi înmânează scrisoarea.) Vă rog, faceţi-mi 
și mie o dată un hatîr : nu-l alungaţi și pe acesta. 
Mi-e ruşine de lăptar să-l tot amin. (lese.) 

GALILEI (rîzînd) : Dacă ţi-e gîndul numai la lapte, 
cel puţin lasă-mă să-l beau în liniște! (Către 
Andrea.) După cum văd, tot ai înţeles ieri 
cîte ceva! 

ANDREA : l-am spus-o numai ca să se mire și ea. 
Dar de fapt povestea nu-i adevărată. Dum- 
neavoastră mi-aţi spus că pămîntul nu se în- 
vîrteşte numai în jurul soarelui, dar și în jurul 
lui însuşi. Dumneavoastră însă ați mișcat scau- 
nul meu numai împrejurul lavoarului, fără să-l 
mai rotiţi şi în jurul său. Dinadins n-aţi făcut-o, 
căci altfel aş fi căzut de pe scaun. Asta-i sigur. 
Și atunci s-ar fi vădit că aș cădea și de pe 
pămînt dacă şi el s-ar învirti în jurul său. 
Credeţi că eu sînt prost?! 

GALILEI : Păi nu ţi-am demonstrat... 

ANDREA : Dar astă-noapte mi-a dat în, gînd şi alt- 
ceva: dacă pămîntul s-ar învirti într-adevăr, 
atunci în timpul nopţii.aș spînzura cu capul în 
jos. Şi asta-i tot atît de sigur. 

GALILEI (luînd un măr de pe masă): Să zicem că 
acesta-i pămîntul. 

ANDREA : Fireşte, dacă veniţi mereu cu pilde de 
astea, vă este uşor să mă întoarceţi cum doriţi. 

GALILEI (punînd mărul la loc) : Bine. 

ANDREA : Cu pilde şi cu un pic ce şirctenie poţi 
să faci pe oricine să creadă orice. Numai că eu 
n-o pot căra pe maică-mea cu scaunul prin 
odaie, aşa cum faceţi dumneavoastră cu mine. 
De aici se vede că pilda asta nu-i decît un şi- 
retlic. Dar hai să vedem ce se întîmplă dacă ne 
inchipuim că mărul este pămîntul. Tot nimic 
n-o să se întîmple. 

GALILEI (rîzînd) : Parcă spuneai că nu te interesează? 

ANDREA : Mai luaţi o dată mărul. Tare-aş vrea să 
ştiu cum de nu atîrn noaptea cu capul în jos! 

GALILEI: Va să zică, acesta-i pămîntul, iar tu te 
găsești aci. (Înţige în măr o așchie pe care a 
rupt-o dintr-un lemn pregătit pentru foc.) Şi 
acum hai să învîrtim pămîntul. 

ANDREA : Ei, vedeţi că rămîn spînzarat cu capul în 
jos? 

GALILEI : Cum așa ? Ia uită-te mai bine! Unde ţi-e 
capul ? 

ANDREA (arătînd aşchia cu degetul): Aici, jos. 

GALILEI : Ei aș! (Învîrtește mărul pînă ce ajunge în 
poziția iniţială.) Oare nu se găseşte el în aceeaşi 
poziţie ca la început? Nu vezi că tu stai tot cu 
capul în sus şi cu picioarele în jos ? ? Crezi oare 
că atunci cînd învirtesc mărul tu te întorci 
altminteri ? (Scoate așchia din măr şi o înfige 
invers.) 

ANDREA : Nu. Bine, dar de ce nu simt şi eu că 
pămîntul se învîrteşte ? 

GALILEI: Fiindcă te învîrteşti și tu o dată cu el! 
Tu, împreună cu văzduhul de deasupra ta şi cu 
tot ce se găseşte pe glob. 

ANDREA: Dar de ce ni se pare că soarele se mișcă? 

GALILEI (continuînd să învîrtească mărul cu așchia 
înfiptă în el.): Aşadar, tu vezi tot timpul pă- 
mîntul sub picioarele tale. El nu-și schimbă 


213 


_niciodată poziţia faţă de tine, şi de aceea ți se 
pare că rămîne veșnic nemișcat. Acum însă pri- 
vește ce se petrece deasupra ta. Iacă, lampa se 
află deasupra capului tău. Dar ce se întîmplă 
acum, cînd rotesc mărul? Ce vezi deasupra 
capului tău ? 

ANDREA (urmărind mișcarea) : Soba. 

GALILEI : Și unde se află lampa ? 

ANDREA : Jos, dedesubtul meu. 

GALILEI : Aha! 

ANDREA : Straşnic lucru ! Mama are să rămină cu 
gura căscată. 


(Intră Ludovico Marsili, un tinăr bogat.) 


GALILEI: În casa asta fiecare intră ca la moară. 

LUDOVICO: Bună dimineața, domnule. Mă numesc 
Ludovico Marsili. 

GALILEI (cercetînd cu atenţie scrisoarea de recoman- 
dație): Dumneavoastră veniți tocmai din 
Olanda ? 

LUDOVICO : Unde am auzit multe cuvinte de pre- 
ţuire la adresa dumneavoastră, domnule Galilei. 

GALILEI: Familia dumneavoastră are moşii în 
Campania ? 

LUDOVICO : Maică-mea m-a îndemnat să fac această 
călătorie, între altele ca să mă pun la curent cu 
ceea ce s-a ivit nou pe lume. 

GALILEI : Şi ați auzit cumva în Olanda că în Italia, 

- bunăoară, m-am ivit eu ? 

LUDOVICO : Deoarece mama dorește să mă pun la 
curent şi cu știința... 

GALILEI : Pentru lecții particulare iau zece scuzi pe 
lună. 

LUDOVICO : Prea bine, domnule. 

GALILEI : Ce vă interesează în special? 

LUDOVICO : Caii. 

GALILEI : Aha! 

LUDOVICO: Nu prea am aptitudini pentru ştiinţă, 
domnule Galilei. 

GALILEI : Aha! În cazul acesta vă costă cincisprezece 

- scuzi pe lună. 

LUDOVICO : Foarte bine, domnule Galilei. 

GALILEI : Voi fi silit să mă ocup de dumneavoastră 
dis-de-dimineață. Atunci, firește, nu voi mai 
avea timp pentru tine, Andrea, că de, u n-ai 
de unde să-mi plăteşti. 

ANDREA : Uite că mă şi duc. Pot să iau mărul? 

GALILEI : Da. 


(Andrea iese.) 


LUDOVICO: Va trebui să aveţi multă răbdare cu 
mine, mai ales fiindcă în ştiinţă lucrurile sînt 
totdeauna altfel decît ţi le înfăţişează bunul- 
simț. Să luăm, de pildă, acest ochean, pe care 
l-am cumpărat la Amsterdam. L-am cercetat cu 
de-amănuntul. E alcătuit dintr-un înveliș de 
piele verde şi din două lentile, una aşa (înfăţi- 
Sşînd cu mîna o lentilă concavă), iar cealaltă 
taman altminteri (înfățișează o lentilă convexă.) 
După cîte am auzit, o lentilă măreşte, iar cealaltă 
micșorează. Orice om eu bun-simţ ar crede că 
ele se anulează reciproc. Totuşi, nu-i aşa. Ochea- 
nul ăsta îţi arată fiecare lucru de cinci ori mai 
mare decît este în realitate. Așa păţește omul 
cu ştiinţa dumneavoastră.: 

GALILEI: Și, mă rog, ce poţi vedea prin ocheanul 
ăsta de cinci ori mai mare decît în realitate? 

LUDOVICO : Turlele bisericilor, porumbeii ; într-un 
cuvînt, tot ceea ce se află la mare depărtare. 

GALILEI: Afi văzut și dumneavoastră turla bisericii 
de cinci ori mai mare ? 

LUDOVICO : Da, domnule. 

GALILEI : Spuneaţi că ocheanul are două lentile ? 
(Face o schiță pe o foaie de hîrtie.) Aşa arată? 
(Ludovico încuviințeză din cap.) Cînd a fost 
inventat ? , 

LUDOVICO : Cred că abia cu cîteva zile înainte de 
plecarea mea din Olanda, în orice caz atunci 
a apărut pe piaţă. 

GALILEI (cu un ton aproape prietenos): De ce ţineţi 
neapărat să studiaţi fizica ? De ce nu vă îndelet- 
niciţi mai bine cu creșterea cailor ? 


(Doamna Sarti a intrat, fără ca Galilei s-o 
observe.) 


LUDOVICO: Maică-mea e de părere că n-ar strica 
să învăţ și puţină fizică. Știți prea bine că în 
ziua de azi toată lumea se dă în vînt după 
ştiinţă. 

GALILEI : Atunci de ce nu vă alegeţi o limbă moartă 
sau teologia ? V-ar fi cu mult mai uşor. (Dînd 
cu ochii de doamna Sarti.) Bine, atunci veniți 
marți după-amiază. - 


(Ludovico iese.) 


DOAMNA SARTI: Curatorul universităţi așteaptă 
afară. 

GALILEI : Nu te uita așa la mine. Ai văzut doar că 
m-am învoit să-i dau lecţii. 

DOAMNA SARTI: Aţi făcut-o numai fiindcă am 
intrat eu tocmai la țanc. 

GALILEI : Pofteşte-l pe curator. Vizita lui e foarte 
importantă pentru mine, ar putea să însemne 
chiar cinci sute de scuzi. Atunci n-aş mai fi 
nevoit să dau lecţii particulare. 

(Doamna Sarti îl conduce pe curator înăuntru. 

Între timp Galilei s-a îmbrăcat, însemnînd 

totodată în mare grabă niște cifre pe o 
hîrtiuță.) 


GALILEI: Bună dimineața. Împrumută-mi, te ros, 
un scud. (Dîndu-i doamnei Sarti moneda, pe 
care curatorul a scos-o dintr-o punguliţă.) Tri- 
mite-l pe Andrea pînă la meşterul care face 
ochelari, să-mi aducă două lentile ; am însemnat 
aici cum să fie. 


(Doamna Sarti iese cu biletul.) 


CURATORUL : Am venit să vă înapoiez cererea prin 
care solicitaţi mărirea onorariului dumneavoas- 
tră la o mie de scuzi aur. Din păcate, n-o pot 
susține în faţa consiliului universității. După 
cum știți, facultățile de matematică nu se pot 
lăuda că ar aduce universității un număr prea 
mare de studenţi, deci nici venituri prea mari. 
Cu alte cuvinte, matematica nu este o îndclet- 
“nicire cîtuşi de puţin bănoasă. Dar asta nu în- 
seamnă că republica noastră n-o socotește mai 
presus de toate celelalte ştiinţe. Ce-i drept, nu-i 
atît de necesară ca filozofia, nici atît de folosi- 
toare ca teologia, în schimb, cîte desfătări nu 
prilejuieşie ea celor ce-o stăpînesc ? 

GALILEI (fără să-şi ridice ochii de pe hiîrtiile sale): 
Toate bune şi frumoase, dar eu nu pot trăi din 
cinci sute de scuzi. 

CURATORUL : Bine, domnule Galilei, dar dumnca- 
voastră nu ţineţi decît două cursuri de cîte două 
ore pe săptămînă. Și, de bună seamă, faima de 
care vă bucuraţi vă asigură cîţi elevi doriţi, așa 
încît vă puteţi completa veniturile prin leciii 
particulare. Oar& n-aveţi destui elevi parti- 
culari ? 


GALILEI: Ba am chiar prea mulţi, domnule! Dar 


dacă îmi petrec tot timpul învăţind pe alţii, 
eu cînd să mai învăţ? Ține seama, omule, că 
eu nu sînt nici atît de ager, nici atotștiutor, ca 
domnii colegi ai mei de la Facultatea de filo- 
zofie. Ce să fac dacă sînt un prost şi nu ştiu 
nimic ? Sînt nevoit, așadar, să studiez temeinic, 
ca să-mi îmbogăţesc cunoştinţele. Dar cînd să 
fac asta ? Dar de cercetări cînd să mă mai ocup ? 
Află, domnule, că știința mea e încă tînără, dor- 
nică să descopere noi și noi adevăruri! Chiar 
în cele mai de seamă probleme, n-am ajuns 
pînă astăzi decît la ipoteze. Vrem însă cu orice 
preţ să şi dovedim ceea ce presupunem. Dar 
cum pot eu progresa dacă pentru a încropi banii 
de coşniță sînt nevoit să vîr în capul fiecărui 
neghiob care mă plăteşte că paralelele se între- 
taie la infinit ? 


CURATORUL : Poate că republica noastră nu-şi plă- 

tește oamenii de ştiinţă la fel de bine ca anumiţi 
principi, dar n-ar trebui să uitaţi că ea le ga- 
rantează în schimb libertatea cercetărilor știin- 
țifice. Aici, la Padova, noi îngăduim pînă și pro- 
testanţilor să studieze la universitatea noastră ! 
Mai mult, le acordăm chiar și titlul de doctor. 
Pe domnul Cremonini nu numai că nu l-am 
dat pe mîna Inchiziției, cînd ni s-au adus do- 
vezi — da, domnule Galilei, dovezi — că are 
păreri neconforme cu religia, ba, dimpotrivă, 
am încuviințat să i se mărească şi leafa. Pînă 
în Olanda a ajuns vestea că Veneţia este singura 
republică în care Inchiziția n-are nici un cuvînt 
de spus. Acest lucru ar trebui să cîntărească 
greu pentru dumneavoasră, care, în calitate de 
astronom, lucraţi într-un domeniu unde biserica 


de multă vreme nu se mai bucură de respectul 
cuvenit ! 

GALILEI : Pe domnul Giordano Bruno l-ați trimis 
însă la Roma, spre a fi judecat de Inchiziţie, 
numai fiindcă răspîndea învăţătura lui Copernic. 

CURATORUL : Nu fiindcă răspîndea teoria — greșită, 
de altfel — a domnului Copernic, ci fiindcă nu 
era venețian şi nu deţinea nici o funcţie la noi. 
Aşadar, n-are nici un rost să vă referiţi la acest 
om ars pe rug. Și, în treacăt fie zis, cu toată 
libertatea care domneşte la noi, e mai cuminte 
să nu se rostească în gura mare numele unui 
om stigmatizat de anatema bisericii și nu vă 
sfătuiesc s-o faceți nici măcar aici, între patru 
pereţi. : 

GALILEI : Apărarea libertății de gîndire este pentru 
dumneavoastră o negustorie foarte rentabilă, 
nu-i așa? Faceţi atîta caz de faptul că în alte 
părți Inchiziția e stăpînă şi arde oamenii pe rug 
numai pentru a atrage aici pe cei mai buni 
profesori, care să lucreze pentru o leafă de 
mizerie. Drept răsplată pentru că-i apărați de 
Inchiziţie, le cereți să se mulțumescă cu lefuri - 
mai proaste ca oriunde ! 

CURATORUL : Ne jigniți! Sînteți nedrept! Gîndi- 
ți-vă la ce v-ar folosi să aveți oricît de mult timp 
pentru cercetări dacă orice călugăr al Inchiziției, 
fie el cît de incult, v-ar putea interzice categoric 
să vă exprimați ideile ? Nu există trandafir fără 
spini, nici principe fără călugări, domnule 
Galilei ! 

GALILEI : Dar la ce-ţi folosește libertatea de a face 
cercetări științifice cînd n-ai timpul material 
pentru ele ? Iar cînd izbuteşti, totuşi, să le faci, 
pe cine interesează rezultatul acestor cercetări ? 
Poate că veți găsi odată prilejul să le arătați 

domnilor senatori aceste studii despre legile că- 
derii corpurilor (arătîndu-i un teanc de manu- 
scrise) şi să-i întrebaţi dacă nu valorează și ele 
cîțiva scuzi peste leafa mea de acum ! 


CURATORUL : Ele valorează infinit mai mult, dom- 


nule Galilei. 


GALILEI : Nu infinit mai mult, ci numai cinci sute 


de scuzi în plus, domnule. 


CURATORUL : În scuzi se măsoară numai valoarea 


unui lucru care la rîndul său aduce scuzi. Dacă“ 
vreţi să obţineţi bani, trebuie să oferiţi altceva. 
Iar pentru învățătura pe care o vindeţi, nu 
puteţi pretinde mai mult decît aduce ea ace- 
luia care o cumpără. Bunăoară, filozofia pe care 
o vinde domnul Colombe la Florenţa îi aduce 
principelui un cîştig de cel puțin zece mii de 
scuzi pe an. Firește, legile căderii corpurilor, 
formulate de dumneavoastră, au făcut mare 
vilvă. Lumea vă aplaudă, atît la Paris, cît şi la 
Praga. Dar domnii care bat acolo din palme nu-i 
restituie Universității din Padova banii pe care-i 
cheltuiește cu dumneavoastră. Din nefericire, 
aveți o specialitate nerentabilă, domnule Ga- 
lilei. 


GALILEI : Am înţeles: libertatea comerțului atrage 


după sine libertatea științei, mai bine zis, li- 
bertatea de a face comerț cu ştiinţa, nu-i aşa ? 


CURATORUL : Vai de mine, domnule Galilei! Cum 

puteţi gîndi astfel? Daţi-mi voie să vă spun că 
nu prea înțeleg observaţia dumneavoastră, oricît 
ar fi de spirituală. Comerţul înfloritor al repu- 
blicii noastre nu poate fi disprețuit— după pă- 
rerea mea. Cu atît mai puţin îmi pot îngădui eu, 
care de ani și ani de zile sînt curatorul acestei 
universităţi, să vorbesc pe un asemenea ton ușu- 
ratic despre ştiinţă. (În acest timp, Galilei, plic- 


tisit, privește din ce în ce mai nerăbdător spre 
masa lui de lucru.) Giîndiţi-vă la situaţia din 
alte părţi! La robia sub biciul căreia gem 
științele în anumite ţări ! Acolo vechile foliante 
de pergament au fost ciopîrţite pentru a se face 
bice din ele. Acolo nu-i necesar să știi cum cade 
o piatră, ci numai ceea ce a spus Aristotel 
despre acest lucru, iar ochii nu-ţi folosesc decît 
la citit. Ce rost ar avea o nouă lege a căderii 
corpurilor acolo unde se ţine seamă numai de 
căderea gîrbaciului pe spinarea omului? Punețţi 
toate acestea în cumpănă cu bucuria nespusă cu 
care îmbrățișează republica noastră pînă și cele 
mai îndrăzneţe idei ale dumneavoastră ! Aici vă 
puteţi dedica în întregime științei! Aici puteţi 
lucra în liniște! Nimeni nu vă supraveghează, 
nimeni nu vă asupreşte ! Negustorii noștri, care 
știu ce înseamnă o pînză mai bună în lupta 
împotriva concurenței florentine, ascultă cu in- 
teres apelul dumneavoastră: „Să ajungem la 
o mai bună cunoaștere a fizicii!“ Și înţeleg că 
nevoia de a se perfecționa războiul de ţesut 
contribuie la progresul fizicii. Cetăţenii noștri 
cei mai de vază, și în primul rînd negustorii, 
urmăresc cu mult interes cercetările dumnea- 
voastră, vin să vă vadă, vă ascultă cu atenţie 
cînd le expuneţi descoperirile dumneavoastră — 
şi ţineţi seama că timpul acestor oameni e foarte 
prețios! Așadar, domnule Galilei, să nu dispre- 
țuiţi comerţul. Aici, la noi, nimeni n-ar îngădui 
să fiţi cîtuși de puţin stingherit în munca dum- 
neavoastră, nimeni n-ar lăsa pe un nechemat 
să vă facă greutăţi. Recunoașteţi, domnule Gali- 
lei, că la noi vi se asigură toate condiţiile ca 
să puteţi lucra în tihnă! 

GALILEI (scos din sărite) : Da. 

CURATORUL : Cit despre condiţiile materiale, ar fi 
bine să mai meșteriţi din cînd în cînd o drăcie 
ingenioasă, cum este, bunăoară, compasul militar 
inventat de dumneavoastră, cu care poţi (enu- 
merînd pe degete calităţile instrumentului) să 
tragi orice fel de linii drepte sau curbe, să 
socotești dobinda compusă a unui capital, să 
reproduci planul unei clădiri la o scară mai 
mare sau mai mică și să calculezi greutatea unei 
ghiulele de tun — toate astea fără să-ţi ceară 
nici un fel de cunoștințe de matematică. 

GALILEI : Fleacuri ! 

CURATORUL : Cum puteţi numi fleac un lucru care 
a încîntat și a uluit pe oamenii noștri cei mai 
de vază și care a adus și ceva bani peşin? Am 
auzit că pînă și generalul Stefano Gritti a învă- 
țat să extragă rădăcina pătrată cu acest instru- 
ment ! 

GALILEI : Atunci e într-adevăr miraculos! Totuşi, 
m-ai pus pe gînduri, Priuli. S-ar putea să mai 
am pentru dumneata ceva de felul ăsta. (la de 
pe masă schiţa ocheanului.) 

CURATORUL : Da? Asta ar fi cea mai bună soluţie. 
(Ridicîndu-se să plece.) Noi știm că sînteţi un 
om de mare valoare, domnule Galilei. Un om 
foarte valoros, dar veșnic nemulţumit, dacă-mi 
îngăduiţi să vă spun părerea noastră. 

GALILEI : Da, sînt veșnic nemulțumit, și tocmai pen- 
tru asta ar trebui să-mi măriţi leafa, dacă aţi 
fi în stare să înțelegeţi că în primul rînd de 
mine sînt nemulțumit! Dar, dimpotrivă, faceţi 
totul ca să fiu nemulţumit mai ales de voi. Drept 

să vă spun, îmi vine a rîde că am ajuns cineva 
în vestitul vostru arsenal, domnilor potentaţi 
ai Veneţiei, în faimoasele voastre şantiere navale 
şi în pirotehnia voastră. Dar voi nu-mi daţi 
răgazul să dezvolt speculaţiile teoretice izvorite 
chiar din această muncă şi care ar putea duce 
știința mea mai departe. Legaţi botul boului 
care treieră pentru voi. Am împlinit patruzeci 
şi şase de ani, şi pînă acum n-am realizat încă 
nimic care să mă satisfacă. 

CURATORUL : Atunci n-aş vrea să vă mai răpesc 
timpul. 

GALILEI : Mulţumesc. 


(Curatorul iese. Galilei rămîne singur cîteva 
clipe și începe să lucreze, pînă cînd Andrea 
dă buzna înăuntru.) 


GALILEI (fără să-și ridice privirea): De ce n-ai 
mîncat mărul ? 

ANDREA : Dacă-l mănînc, cu ce-i mai arăt mamei 
că pămîntul se învirteşte ? 

GALILEI : Vreau să-ţi spun ceva, Andrea: să nu 
mai vorbești cu nimeni despre ideile noastre. 

ANDREA : Dece? 

GALILEI : Fiindcă nu ne lasă mai-marii noștri. 

ANDREA : Doar spunem adevărul. Atunci de ce să 
nu ne lase ? 

GALILEI : Fiindcă-i oprit. Dacă aşa stau lucrurile, 
sînt nevoit să-ţi fac o mărturisire, Andrea: 
învățătura lui Copernic nu-i decît o ipoteză. 
Dă-mi lentilele. 

ANDREA : A trebuit să-mi las şi scufia amanet pen- 
tru ele. 

GALILEI : Ce ai să te faci la iarnă fără ea? 


(O pauză. Galilei potrivește lentilele pe foaia 
cu schița). 


ANDREA : Ce-i aia ipoteză ? 
GALILEI: Este o presupunere pe care o socotești 


adevărată, fără s-o poți dovedi însă prin nici 
un fapt. Bunăoară, este o ipoteză că Felicia, 
care își alăptează copilul colo, în pragul atelie- 
rului de coșuri, își hrănește micuțul, iar nu el 
pe ea. Asta rămîne o ipoteză atîta timp cît nu 
te-ai dus pînă acolo să vezi cu ochii tăi care-i 
adevărul şi să-l poţi dovedi. Iar în ceea cc pri- 
vește corpurile cerești, noi sîntem ca niște 
viermi cu ochii împăienjeniţi, care abia zăresc 
cîte ceva. Vechile teorii pe care omenirea le-a 
crezut adevărate timp de mii de ani stau gata 
să se prăbușească, fiindcă la aceste șandramale 
uriaşe s-a folosit mai multă cherestea pentru 
proptele decît pentru grinzi. Vechile teorii sînt 
alcătuite din multe legi care lămuresc puţine 
lucruri, pe cînd ipoteza cea nouă constă din 
puţine legi care lămuresc multe. 


ANDREA : Păi dumneavoastră mi-ați dovedit toate 


cele. 


GALILEI : Ţi-am dovedit numai că ar putea să fie 


aşa. Vezi tu, este o ipoteză foarte frumoasă, 
pe care nimic n-o contrazice. 


ANDREA : Tare aş vrea să mă fac şi eu fizician, 


domnule Galilei. 


GALILEI : Cred şi eu. Ia gîndește-te numai la ce 

infinitate de întrebări trebuie să răspundă 
știința noastră, cîte probleme are de lămurit! 
(S-a dus între timp la fereastră şi a început să se 
uite prin lentile, fără să manifeste vreun in- 
teres deosebit.) Ia privește şi tu, Andrea. 

GALILEI OFERĂ REPUBLICII VENEȚIA O NOUĂ 
INVENȚIE 


Marele arsenal din portul Veneţiei. Senatul, în 
îrunte cu dogele, c de faţă. Ceva mai la o 
parte se află prietenul lui Galilei, Sagredo, 
împreună cu Virginia Galilei, o fetiţă de cinci- 
sprezece ani, ce ţine în mînă o pernă de cati- 
fca, pe care se găseşte un ochean, lung de 
vreo șaizeci de centimetri, așezat într-un toc 
de piele roșie. Galilei stă pe un podium, iar în 
spatele lui se vede tripiedul ocheanului, stră- 
juit de către șlefuitorul de lentile Federzoni. 


- GALILEI : Excelenţă şi preacinstit Senat! Ca pro- 
fesor de matematică la Universitatea dumnea- 
voastră din Padova, am socotit întotdeauna că 
datoria mea nu constă numai în a-mi îndeplini 
cu cinste înalta misiune de profesor, dar și în 
a aduce foloase cît mai mari Republicii Veneţia 
prin diferite invenţii. Cu adîncă bucurie și cu 
modestia cuvenită, am astăzi cinstea să vă în- 
fățişez şi să vă ofer ocheanul sau telescopul 
meu, un instrument cu totul nou, făurit în 
marele și vestitul dumneavoastră arsenal și 
construit după cele mai înalte principii ştiinţi- 
fice şi creştine, rodul cercetărilor și al muncii 
perseverente de șaptesprezece ani a slugii 
dumneavoastră preaplecate. 


(Galilei coboară de pe podium și se oprește 
lingă Sagredo. Asistența aplaudă. Galilei 
mulțumește printr-o plecăciune.) 

GALILEI (în şoptă, către Sagredo): Ce pierdere de 


vreme ! A 


SAGREDO (tot în șoaptă): Nu-i nimic, frate, barem 


ai să-i poți plăti măcelarului datoria. 


GALILEI : Ai dreptate, ăştia or să se aleagă cu ve- 


nituri serioase de pe urma telescopului. (Se în- 
clină iarăşi.) 


CURATORUL (urcîndu-se pe podium): Excelență, 


onorat Senat! În cartea de aur a culturii 
umane, Veneția înscrie astăzi o: nouă pagină 
de glorie. (Aplauze de politețe.) Un savant cu 
faimă mondială pune azi la dispoziția dumnea- 
voastră, şi numai a dumneavoastră, un ochean 
— marfă foarte căutată — lăsînd cu totul la 
aprecierea dumneavoastră atît producția, cît şi 
desfacerea acestei mărfi pe piață. (Aplauze mai 
puternice.) Îmi îngădui totodată să atrag aten- 
ţia domniilor-voastre că, în caz de război, acest 
instrument ne dă posibilitatea de a recunoaşte 
corăbiile dușmanului, de a stabili numărul și 
capacitatea lor de luptă cu două ore înainte 
ca inamicul să le fi zărit pe ale noastre, așa 


` încît vom putea hotărî în deplină cunoștință 


de cauză dacă e cazul să dăm bătălia sau să 
ne retragem. (Aplauze foarte puternice.) Şi 
acum, domnul Galilei roagă pe excelența-voas- 
tră' şi onoratul Senat să binevoiască a primi 
din mîna fermecătoarei sale fiice această in- 
venţie a domniei-sale, care este totodată o măr- 
turie a intuiţiei şi a ingeniozităţii sale. 

(Muzică. Virginia se apropie de curator, face o 
plecăciune şi-i întinde telescopul, pe care 
acesta îl predă lui Federzoni, spre a-l fixa pe 
trepied și a-l potrivi. Apoi dogele și senatorii 

se urcă pe podium și privesc pe rînd prin 

ochean.) 


GALILEI (în şoaptă) : Nu-ţi făgăduiesc că am să pot 
îndura această mascaradă pînă la capăt. știa își 
închipuie că au primit în dar o jucărie care le va 
aduce mari foloase şi venituri. De fapt, e vorba 
de ceva cu mult mai important. Ştii, noaptea 
trecută am privit luna prin acest telescop. 

SAGREDO : Și ce ai observat ? 

GALILEI : Linia ce desparte cornul luminos de restul 
sferei, care e întunecat, nu este o linie precisă, 
periectă, ci una foarte neregulată, frintă pe 
alocuri şi plină de asperităţi. Și nici vorbă nu 
poate fi să aibă lumină proprie. Îţi dai seama 
ce poate să însemne asta ? 

UN SENATOR : Pot să văd și fortăreaţa de la Santa 
Rosita, domnule Galilei. Pe corabia de colo oa- 
menii prinzesc. Mănîncă peşte prăjit. Mi-au 
făcut poftă şi mie. 

GALILEI : Dacă luna ar fi şi ea un pămînt, căci la 
înfățișare seamănă leit — şi asta se desluşeşte 
limpede cînd o priveşti prin telescop — atunci 
te întrebi, ce este pămîntul ? 

SAGREDO : Ia seama la ce ţi se vorbeşte. 

UN SENATOR: Cu drăcia asta se vede chiar prea 
tine. Trebuie să le spun muierilor mele de 
acasă că de azi încolo nu se cade să se mai 
scalde pe acoperiş. 

SAGREDO : Ce concluzie tragi din faptul că marginea 
interioară a secerii este o linie imprecisă, şer- 
puită ? 

GALILEI : Înseamnă că luna are munți. 

UN SENATOR : Pentru o drăcie ca asta se pot cere 
zece scuzi, bani peşin, domnule Galilei. 


(Galilei se înclină.) 
VIRGINIA (aducîndu-l de mînă pe Ludovico la tată] 
ei) : Tată, Ludovico vrea să te felicite. 

LUDOVICO (cu sfială): Vă felicit, domnule. 

GALILEI : Să ştii că l-am perfecţionat. 

LUDOVICO : Într-adevăr, domnule. Am văzut că 
i-aţi făcut un toc roşu, pe cînd cel din Olanda 
era verde. 


GALILEI (întorcîndu-se spre Sagredo): Mă întreb 
chiar dacă nu voi izbuti să demonstrez o anumită 
teorie cu „drăcia“ asta. 

SAGREDO : Ţine-ţi firea ! 

CURATORUL : Acum puteţi fi încredințat că veţi 
primi cei cinci sute de scuzi. 

GALILEI (fără să-l ia în seamă): Ia gîndeşte-te: pe 
partea întunecată se deosebesc puncte de lu- 
mină, iar pe cea luminoasă, pete întunecate! 
Totul corespunde aproape prea exact. Bine- 
înţeles, mă feresc să trag concluzii pripite. 
(Dogele, un om gras și cu o înfățișare modestă, 
se apropie de Galilei și încearcă să-i adreseze 
cuvîntul, căznindu-se totodată să pară cît mai 

impunător.) 

CURATORUL : Domnule Galilei, excelența-sa dogele 
vrea să vă vorbească. 


(Dogele îi strînge mîna lui Galilei.) 


GALILEI : Era să uit de cei cinci sute de scuzi! 
Sînteţi mulţumit, excelenţă ? 

DOGELE : Din nefericire, sîntem nevoiţi să recurgem 
întotdeauna la subterfugii pentru a-i convige 
pe senatori că şi savanții noștri trebuie în- 
curajaţi din cînd în cînd. 

CURATORUL : Altfel cum i-am stimula ? 

DOGELE (zîmbind): Dar pentru asta trebuie să 
avem un pretext. 

(Dogele și curatorul îl duc pe Galilei la sena- 
tori, care-l înconjoară numaidecit. Virginia și 
Ludovico se depărtează pe nesimţite.) 


VIRGINIA : M-am purtat oare destul de cuviincios ? 
Tu ce crezi ? 

LUDOVICO : Eu cred că da. 

VIRGINIA : Ce ai, de pari supărat? 

LUDOVICO: N-am nimic. Mă gîndesc numai că un 
toc verde ar fi fost poate la fel de potrivit. 

VIRGINIA : Mi se pare că toată lumea e foarte mulțu- 
mită de tata. 

LUDOVICO: lar mie mi se pare că încep să mă 
dumiresc ce înseamnă știința. 

ÎN ZIUA DE 10 IANUARIE 1610, GALILEI DESCOPERĂ 
PE CER, CU AJUTORUL TELESCOPULUI, ANUMITE 
FENOMENE CARE CONFIRMĂ TEORIA LUI COPER- 
NIC. CÎND PRIETENUL SĂU ÎI ATRAGE ATENȚIA 
CĂ DE PE URMA ACESTOR CERCETĂRI AR PUTEA 
AVEA NEPLACERI, GALILEI ÎȘI EXPRIMĂ CREDINŢA 
NECLINTITĂ ÎN RAŢIUNEA UMANĂ 


Camera de lucru a lui Galilei de la Padova. 
Galilei și Sagredo stau lingă telescop. 


SAGREDO (privind prin telescop ; aproape în șoaptă): 
Marginea interioară a secerii este dințată. Pe 
partea întunecată, în apropiere de linia des- 
părţitoare, se văd niște puncte luminoase. Se 
deslușesc din ce în ce mai multe. Treptat, lu- 
mina se revarsă pe suprafeţe tot: mai mari, care 

în cele din urmă se contopesc cu partea lu- 
minoasă a lunii. 

GALILEI : Cum îţi explici aceste puncte ? 

SAGREDO : Nu, asta nu-i cu putință! 

GALILEI : Ba da. Sînt nişte munți uriași. 

SAGREDO : Munţi? Pe unastru?! 

GALILEI : Nu pot fi decît munţi, ale căror vîrfuri 
sînt luminate de soarele ce răsare, în timp ce 
pe povirnişurile lor şi în văile dimprejur e încă 
noapte. Ceea ce vezi tu nu-i decît lumina care 
coboară treptat de pe culmile cele mai înalte 
spre văi. 

SAGREDO : Bine, dar acest lucru contrazice întreaga 
astronomie, care are o vechime de două mii 
de ani. 

GALILEI : Ai dreptate. Afară de mine, n-a văzut 
încă nici un om ceea ce vezi tu acum. Tu eşti 
al doilea. 

SAGREDO : A susţine că luna ar putea fi un pămînt 
cu munți şi văi e tot.atît de absurd ca şi a 
pretinde că pămîntul ar putea fi un astru. 

GALILEI : Şi totuşi luna poate fi un pămînt cu 
munţi şi cu văi, după cum pămîntul poate fi un 
astru, un simplu corp ceresc, cum sînt mii și 
mii. la mai uită-te o dată. Oare partea întune- 
cată a lunii ţi se pare cufundată în beznă ? 

SAGREDO : Nu. Acum, cînd o privesc mai atent, văd 
plutind deasupra ei o lumină slabă și cenușie. 

GALILEI : De unde crezi că vine lumina asta ? 

SAGREDO :? 

GALILEI : De la pămînt vine. 

SAGREDO : Ce prostie! Cum se poate ca pămîntul, 
un corp rece, acoperit de munţi, de păduri şi 
de ape, să răspîndească lumină ? ! 

GALILEI : Tot așa cum luminează și luna. Ambele 
astre primesc lumină de la :soare şi o răspindesc 

la rîndul lor. Noi reprezentăm pentru lună 
exact ceea ce luna reprezintă pentru noi. Priviţi 
din lună, şi noi am apărea uneori ca o seceră, 
alteori ca un semicerc, ori ca un cerc cum şi 
nouă luna ne apare cînd plină, cînd ştirbită. 

SAGREDO : Crezi, aşadar, că între lună şi pămînt 
nu este nici o deosebire ? 

GALILEI : De bună seamă că nu. 

SAGREDO : N-au trecut încă zece ani de cînd un om 
a fost ars pe rug la Roma. Se numea Giordano 
Bruno, şi susţinea același lucru. 

GALILEI : Avea dreptate, dovadă că noi putem vedea 
acest lucru cu ochii noștri. Mai priveşte o dată 
prin telescop, Sagredo. Ceea ce vezi tu acum 
este dovada că nu există nici o deosebire între 
pămînt şi lună. Sîntem în 10 ianuarie 1610, şi 
pe ziua de azi omenirea poate însemna în ana- 
lele ei: de acum înainte cerul a fost desfiinţat. 

SAGREDO : Straşnică invenţie e telescopul tău ! 


(Cineva bate la ușă.) 


GALILEI: Am mai descoperit ceva, un lucru poate 
şi mai uluitor. 

(Se mai aude o bitaie în ușă, apoi apare cura- 
torul universităţii.) 

CURATORUL : Vă cer iertare că vă tulbur la o oră 
atît de tîrzie. V-aş fi foarte îndatorat dacă aş 
putea să vorbessc cu dumneavoastră între patru 
ochi. 

GALILEI: Domnul Sagredo poate asculta tot ceea 
ce pot auzi şi eu, domnule Priuli. / 

CURATORUL : Poate că are să vă fie neplăcut să 
afle şi dumnealui ceea ce s-a întîmplat. Din 
păcate, întîmplarea e într-adevăr de necrezut. 

GALILEI: Nu vă sfiiţi, căci domnul Sagredo e în- 
văţat să audă în prezenţa mea multe lucruri 
de necrezut. 

CURATORUL : Mi-e teamă, zău aşa (Arătînd tele- 
scopul.) Iată şi obiectul cu prieina. Mai bine 
l-aţi azvirli, că tot nu vă foloseşte la nimic. 
Este o tragere pe sfoară, o păcăleală ! 

SAGREDO (plimbîndu-se neliniștit prin cameră): 
Cum așa ? 

CURATORUL: Șiiți că pretinsa dumneavoastră in- 
venţic, pe care aţi dat-o drept rodul unor cerce- 
tări științifice de șaptesprezece ani, se poate 
cumpăra azi în Italia la orice colț de stradă 
pe ciţiva scuzi ? Și încă fabricată în Olanda? 
Chiar în clipa asta se descarcă în port o corabie 
olandeză, care a adus cinci sute de telescoape! 

GALILEI : Serios ? 

CURATORUL : Nu înţeleg, domnule, cum puteţi fi 
atît de calm. 

SAGREDO: Dar dumneavoastră de ce sînteţi atît de 
neliniștit ? Mai bine îngăduiţi-mi să vă povestesc 
ce descoperire nemaipomenită a făcut de curînd 
domnul Galilei cu privire la astre, datorită 
acestui instrument. 

GALILEI (vîzînd): Poftim, priveşte şi dumneata, 
Priuli ! 

CURATORUL : Nici nu vreau să aud de aşa ceva! 
Îmi ajunge experiența pe care am făcut-o inter- 
venind să i se dubleze domnului Galilei leafa, 
drept răsplată pentru această coțcărie. Şi cînd 
te gîndeşti că domnii senatori sînt încredințaţi că 
au făcut o bună afacere, asigurînd republicii 
noastre un instrument ce nu se poate fabrica 
decît la noi, chipurile. Este o pură întîmplare 
că, atunci cînd s-au uitat pentru prima oară 
prin acest ochean, n-au văzut şi dumnealor la 

fiece colţ de stradă cîte un negustor ambulant 
de şapte ori mai mare decît în natură, vînzînd 
pe o nimica toată un ochean identic. 


(Galilei rîde cu hohote.) 


SAGREDO: Dragă domnule Priuli, poate ca nu sînt 
eu chemat să judec utilitatea acestui instru- 
ment pentru negoţ, însă importanța lui pentru 
filozofie este atît de covîrșitoare, încît... 

CURATORUL : Auzi, pentru filozofie! Ce legătură 
are domnul Galilei cu filozofia ? Doar e mate- 
matician ! Ascultă, domnule Galilei, dumneata 
ai construit pe vremuri o pompă de apă foarte 

` ingenioasă, care pune în mișcare întregul sistem 
de irigație din jurul oraşului nostru. Pentru 
maşina aceea te laudă și ţesătorii de postavuri. 
Aşadar, cum puteam să prevăd o asemenea 
festă din partea dumitale ? 

UALILEI : Te cam pripești, Priuli. Nu uita că tras- 
porturile pe mare sînt încă foarte anevoioase, 
nesigure și costisitoare. Pentru a le îmbunătăţi, 
ar fi necesar să putem citi anumite lucruri pe 
cer cu aceeaşi precizie cu care ceasornicul ne 
indică ora. În clipa de faţă am motive să cred 
că anumite astre, care săvîrșesc mișcări foarte 
regulate, ar putea fi lesne urmărite cu ajutorul 
acestui telescop. Pe această cale, navigația ar 
economisi milioane de scuzi, Priuli. 

CURATORUL : Ajunge ! Mi-e lehamite să te mai ascult. 
Drept mulţumire pentru bunăvoința mea, m-ai 
făcut de rîs în tot oraşul. Chiar şi după moartea 
mea, lumea are să-și amintească de mine ca de 
curatorul care s-a lăsat tras pe sfoară cu un 
ochean fără nici o valoare. Dumneata însă ai- 
de ce ride: ai obținut doar cei cinci sute de 
scuzi pe care-i doreai. Singurul lucru pe care 

vteau să ţi-l mai spun e că mi-e scîrbă de 
lumea în care trăiesc! Şi să ştii că ţi-o spune 
un om cinstit ! 


“(ese trîntind ușa.) 


GALILEI : Cînd e mînios, devine aproape simpatic. 
Ai auzit? Dumnealui e scîrbit de o lume în 
care nu se pot face afaceri! 

SAGREDO : Ai ştiut de existenţa telescoapelor olan- 
deze ? 

GALILEI : Firește că auzisem de ele. Eu însă le-am 
construit acestor zgîrie-brînză unul de două ori 
mai bun. Cum să lucrez cu portărelul în odaie ? 
Unde mai pui că şi Virginia va avea în curînd 
nevoie de zestre, ştii bine că nu-i prea deşteaptă. 
Și apoi îmi place să cumpăr cărți, şi nu numai 
de fizică ; şi o mîncare gustoasă îmi place. La 
o masă bună îmi vin şi cele mai bune idei. 
Ce vremuri imorale! Îmi plăteau o leafă mai 

"mică chiar decît a vizitiului care le aduce 
butoaiele cu vin. Cîteva bucăţi de lemn de foc 
pentru o prelegere de matematică ! Greu le-am 
mai smuls cei cinci sute de scuzi, şi totuşi mai 
am datorii, unele încă de acum douăzeci de 
ani. Să fi avut măcar un răgaz de cinci ani 
pentru cercetări, şi aş fi dovedit totul! Acum 
vreau să-ţi mai arăt ceva. 

SAGREDO (codindu-se să se apropie de telescop): 
Simt o nelinişte, aproape o teamă, Galilei. 

GALILEI: De astă dată am să-ți arăt una din acele 
nebuloase strălucitoare şi albe ca laptele, ale 
Căii lactee. Spune-mi, din ce crezi că e alcă- 
tuită ? 

SAGREDO: E formată dintr-o puzderie de stele! 

GALILEI : Constelaţia, Orion numără singură cinci 
sute de stele fixe. Iată acea infinitate de stele 


prea îndepărtate ca să le fi putut cunoaște pină 
acum, iată lumile fără număr de care vorbea 
cel ars pe rug. El nu le văzuse, le bănuise 
numai! 

SAGREDO : Chiar dacă admitem că pămîntul este 
un astru, de aici și pînă la afirmaţia lui Coper- 
nic că pămîntul s-ar învirti în jurul soarelui 
mai e cale lungă. Nu se cunoaște pe cer nici un 
astru în jurul căruia să se rotească vreun altul. 
Numai în jurul pămîntului se învirtește veşnic 
luna. 

GALILEI : Mă tot întreb dacă-i așa. De alaltăieri mă 
tot frămîntă o întrebare: unde o fi Jupiter? 
(Potrivește telescopul în direcția aceea.) În apro- 
pierea lui se găsesc patru stele, care se văd 
numai cu telescopul. Le-am văzut luni seara. 
dar nu mi-am notat precis poziția lor. Aseară, 
cînd m-am uitat iarăși la ele, aş fi jurat că şi-au 
schimbat poziţia. Ce-i asta? Iar le găsesc în. 
altă parte. (Tulburat.) Ia priveşte-le şi tu! 

SAGREDO : Eu nu văd decît trei. 

GALILEI : Unde poate fi a patra? Iată tabelele. Tre- 
buie să calculăm numaidecît ce mișcări ar fi 
putut face. 


(Încep amândoi să lucreze cu înfrigurare. Se 

întunecă, dar la orizont se mai văd Jupiter și 

sateliții săi. Cînd se face iar lumină, cei doi 

învățați stau tot la masa de lucru, acum 
însă îmbrăcaţi în haine de iarnă.) 


` GALILEI : În sfîrşit, am dovada că a patra stea nu 
poate fi decît îndărătul lui Jupiter, de aceea 
nu se vede. Iată, așadar, un alt soare, în jurul 
căruia se rotesc aștri mai mici. 

SAGREDO : Dar atunci cum rămîne cu sfera de cris- 
tal de care-i prinsă steaua fixă Jupiter ? 

GALILEI: Într-adevăr ? S-ar putea oare ca Jupiter 
să fie fixat într-un înveliş, de vreme ce în 
jurul lui se învirtesc alte stele? Va să zică nu 
există nici un -punct de sprijin în cer, nici un 
reazem în univers! lată un nou soare pe cer! 

SAGREDO : Linișteşte-te. Sari prea repede de la una 
la alta. 

GALILEI: Auzi! Prea repede! Freamătă și tu, 
omule ! Ceea ce vezi tu n-a văzut încă nimeni 
înaintea ta. Să știi că au avut dreptate!! 

SAGREDO : Cine ? Copernic şi elevii lui ? 

GALILEI : Și ei, şi celălalt! O lume întreagă era 
împotriva lor, şi totuşi ei au avut dreptate. 
Să-i spunem și lui Andrea, are să se bucure 
grozav ! (Aleargă într-un suflet la ușă, o des- 
chide şi strigă cu însufjleţire.) Doamnă Sarti! 
Doamnă Sarti ! 

SAGREDO : Vino-ţi în fire, Galilei ! 

GALILEI : Numai dacă îţi ieși tu din fire, Sagredo ! 

SAGREDO (dînd la o parte telescopul): Mult ai de 
gînd să mai urli ca un apucat? 

GALILEI : Dar tu cît ai de gînd să mai stai impasibil 
ca un peşte, după ce ai aflat că s-a descoperit 
adevărul ? 

SAGREDO : Nu stau impasibil ca un peşte, dimpo- 
trivă, tremur tot la gîndul că acesta ar putea 
să fie adevărul. 

GALILEI : Ce spui? 7 

SAGREDO : Nu cumva ţi-ai. pierdut mințile? Nu-ţi 
dai seama ce te aşteaptă dacă ceea ce vezi tu 
aici este adevărat? Și mai ales dacă ai să strigi 
acest adevăr în piața publică? Dacă te-o auzi 
cineva spunînd că s-a ivit un nou soare în jurul 
căruia se învîrtesc alte pămînturi ? 

GALILEI: Dar aşa este, și nu cum își închipuia 
lumea, că întregul univers nemărginit cu infi- 

nitatea lui de astre s-ar învirti în jurul pămîn- 
tului nostru minuscul! 

SAGREDO : Va să zică în cer nu-s decît astre?! Dar 
atunci cu Dumnezeu cum rămîne ? 

GALILEI : Ce vrei să spui cu asta ? 

SAGREDO : Nu înţelegi, omule? Atunci Dumnezeu 
unde mai este ? 

GALILEI (mînios): În orice caz, acolo nu-i! E tot 
atît de absurd să-l cauţi în cer ca şi cum ţi-ai 
închipui că sînt și acolo oameni care cred că 
el se găseşte aici, pe pămînt ! 

SAGREDO : Bine, dar atunci unde «este Dumnezeu ? 

GALILEI : Dæ’ ce-s eu, teolog ? Eu sînt matematician. 

SAGREDO: Înainte de orice, eşti om. De aceca te 
întreb, unde este Dumnezeu în concepţia ta 
asupra universului ? 

GALILEI : Nu poate fi decît în noi sau nicăieri! 

SAGREDO (strigînd): Ai uitat că asta susţinea şi cel 
ars pe rug? 

GALILEI : Și avea dreptate! 

SAGREDO : Doar pentru asta a fost ars pe rug! Și 
de atunci n-au trecut nici zece ani! 

GALILEI : Numai fiindcă n-a putut dovedi nimic! 
Fiindcă n-a făcut decît să afirme concepția lui ! 

SAGREDO : Ascultă, Galilei, întotdeauna te-am soco- 
tit un om abil. În cei trei ani petrecuţi la Pisa, 
apoi în cei şaptesprezece ani de cînd ești pro- 
fesor la Padova, ai învățat cu răbdare sute și 
sute de studenţi sistemul lui Ptolemeu, propo- 
văduit de biserică şi confirmat de Scriptură, 
pe care se întemeiază biserica. Deşi erai convins 
ca şi Copernic, că acest sistem este fals, ai 
continuat totuși să-l predai. 

GALILEI : Fiindcă nu aveam nici o dovadă. 

SAGREDO (neîncrezător) : Crezi oare că azi s-a schim- 
bat ceva? 

GALILEI : S-a schimbat totul! Ascultă, Sagredo! Eu 


cred în om, și asta înseamnă că eu cred în 
raţiunea lui! Fără această credință, n-aș avea 
nici măcar puterea să mă scol dimineaţa din 
pat. 


SAGREDO : Acum ascultă-mă tu-pe mine: eu n-am 


nici o încredere în oameni. De patruzeci de ani 
de cînd trăiesc printre oameni m-am convins 
tot mai mult că în zadar faci apel la rațiunea 
lor. Arată-le o cometă cu coadă roșie, inspiră-le 
o teamă iraţională, și vor fugi încotro vor vedea 
cu ochii, pînă cînd își vor frînge picioarele. 
Dar e destul să le spui un singur lucru raţional, 
aducîndu-le șapte dovezi, ca să te batjocorească. 


GALILEI : Te înșeli amarnic, și pe deasupra calom- 


niezi oamenii. Dacă asta-i într-adevăr părerea 
ta, nu pricep cum poţi iubi știința. Numai morţii 
nu se lasă clintiţi de argumente și dovezi! 


SAGREDO : Cum poţi confunda viclenia lor meschină 


cu rațiunea ? 


GALILEI : Nu mă las eu amăgit de viclenia lor! Știu 

că atunci cînd vor să vîndă un măgar pretind 
că-i cal, iar atunci cînd vor să cumpere un cal 
spun că-i măgar. lată în ce constă viclenia lor. 
Eu mă gîndesc la bătrînul care cu o seară 
înainte de a porni la drum dă cu mîna lui 
bătătorită catirului un braț de fîn peste tainul 
obișnuit. Mă gîndesc la corăbierul care, atunci 
cînd își cumpără merinde pentru o călătorie, 
nu uită că-l așteaptă și furtuni și zile cînd nu 
adie nici o boare. Mă gîndesc la copilul care-și 
pune scufia atunci cînd i se arată că va ploua. 
În toți aceştia îmi pun eu nădejdea, fiindcă ei 
sînt cu toți sensibili la argumente, fiindcă se 
lasă convinși de dovezi. Da, eu cred în constrîn- 
gerea blindă pe care o exercită rațiunea asupra 


oamenilor și căreia nu-i pot rezista multă 
vreme. Nici un om nu poate privi de multe 
ori (lasă o piatră să-i cadă din mînă) cum las 
o piatră să cadă, spunînd de fiecare dată că 
nu cade. Nici un om nu-i în stare de așa ceva, 
fiindcă atracția unei dovezi e prea puternică. 
Ea cucereşte pe loc majoritatea oamenilor, iar 
cu timpul, pe toţi. Doar gîndirea este una dintre 
cele mai mari bucurii ale speţei umane. 

DOAMNA SARTI (intrînd în halat şi scufie de noapte): 
Aveţi nevoie de ceva, domnule Galilei ? 

GALILEI (privind iarăși prin telescop şi 'făcînd în- 
semnări; cu un ton foarte prietenos): Da, aş 
avea nevoie de Andrea. 

DOAMNA SARTI: De Andrea?! Päi s-a culcat de 
mult şi doarme. 

GALILEI : N-ai putea să-l trezeşti ? 

DOAMNA SARTI: Pentru ce aveți nevoieede el? 

GALILEI : Vreau să-i arăt ceva care o să-l bucure. 
Va vedea ceva ce n-au văzut decît foarte papini 
oameni de cînd există pămîntul. 

DOAMNA SARTI: Nu cumva vreți să-i arătați iar 
ceva prin ocheanul dumneavoastră ? 

GALILEI : Ai ghicit, doamnă Sarti. 

DOAMNA SARTI: Și pentru asta să-l scol în pute- 
rea nopții? Nu sînteți în toate minţile? Copilul 
trebuie să doarmă noaptea. Nici prin gînd nu-mi 
trece să-l trezesc. 

GALILEI : Într-adevăr ? 

DOAMNA SARTI: Într-adevăr ! 

GALILEI : Atunci poate ai vrea dumneata să mă 
ajuţi, doamnă Sarti. Iată despre ce-i vorba: 
s-a iscat o problemă, asupra căreia nu putem 
cădea de acord, pesemne fiindcă amindoi am 
citit prea multe cărți. Este o problemă cu pri- 
vire la cer, mai bine zis, o întrebare cu privire 

la astre, care s-ar formula cam așa : e de presu- 

pus că un corp mare se învirtește în jurul unuia 

mic, sau mai degrabă că cel mic se învirteşte 
în jurul aceluia mare ? 

DOAMNA SARTI (bănuitoare) : Cu dumneavoastră nu 
ştie omul niciodată ce să creadă, domnule Gali- 
lei. Mă întrebaţi serios, ori vreți și de astă 
dată să faceţi haz pe socoteala mea ? 

GALILEI: Ba te întreb foarte serios. 

DOAMNA SARTI: Atunci pot să vă răspund pe loc. 
Cine servește la masă: eu pe dumneavoastră, 
sau dumneavoastră pe mine ? 

GALILEI : Dumneata pe mine, să ştii însă că ieri 
a fost arsă mîncarea. 

DOAMNA SARTI: Dar de ce credeţi că s-a ars? 
Fiindcă mi-aţi cerut ghetele în timp ce găteam. 
Nu vă mai aduceţi aminte ? 

GALILEI : Dacă spui dumneata... 

DOAMNA SARTI: Așa stau lucrurile, fiindcă dum- 
neavoastră sînteţi un om învăţat și vă puteţi 

: plăti un om să vă servească. 

GALILEI: M-am lămurit. Acum m-am convins că 
totul e cît se poate de simplu și uşor de înțeles. 
Noapte bună, doamnă Sarti. 


(Doamna Sarti iese rîzînd.) 


GALILEI : Și mai spui că asemenea oameni nu-s în 
stare și nu vor să înţeleagă adevărul? Ei 
de-abia așteaptă să-l afle ! 

(Se aude un clopot vestind utrenia. Intră 
Virginia, cu mantia pe ea și cu un felinar 
în mînă.) 


GALILEI: De ce te-ai sculat cu noaptea-n cap? 

VIRGINIA : Mă duc cu doamna Sarti la biserică. Va 
veni şi Ludovico. Cum a fost cerul astă-noapte, 
tată? 

GALILEI : Foarte luminos. 

VIRGINIA : Îmi dai voie să mă uit și eu prin ochean ? 

GALILEI: De ce? (Văzînd că Virginia nu găseşte un 
răspuns.) Doar nu-i o jucărie. 

VIRGINIA : Știu, tată. 

GALILEI: De altfel, ocheanul a dezamăgit pe mulți 
şi în curînd ai să auzi și tu că este o tragere 
pe sfoară. Se vinde pe stradă cu trei scuzi și 
a fost inventat de mult în Olanda 

VIRGINIA : Dar tu n-ai mai descoperit nimic nou pe 
cer uitîndu-te prin el? 

GALILEI: Mai nimic, doar niște mici pete şterse în 
stînga unui mare astru, pe care nimeni n-o să le 
poată vedea nici măcar prin telescop. A trebuit 
să născocesc un tertip ca lumea să-şi dea oste- 
neala să le deslușească. (Adresîndu-se din ce 
în ce mai vădit lui Sagredo, peste capul fiicei 
sale.) Poate că le voi denumi „Constelaţia Me- 
dici“, după marele duce al Florenței. Să-ţi spun 
ceva care o să te intereseze și pe tine, Virgi- 
nia: ne mutăm, probabil, la Florenţa. I-am 
şi scris o scrisoare ducelui, ca să-l întreb dacă 
m-ar primi ca matematician la Curtea sa. 

VIRGINIA țîncîntată) : La Curte ? 

SAGREDO : Se poate, Galilei ?! 

GALILEI: Am nevoie de un răgaz, dragul meu, şi 
nu mă pot lipsi nici de friptură. Iar în funcţia 
aceea nu voi mai fi silit să-mi iau elevi parti- 
culari, cărora să le vîr cu sila în cap sistemul 

. lui Ptolemeu, și, în sfîrşit, voi avea şi eu timp, 

— înţelege, omule, timp ! — da, timpul necesar 
pentru a-mi aduna destule dovezi şi a le formula, 
căci ceea ce ştiu pînă acum nu-i suficient. Nu-s 
decît nişte biete crîmpeie fără însemnătate ! Cu 
atîta lucru nu mă pot înfățişa lumii întregi. 
Încă n-am izbutit să găsesc măcar o singură 
dovadă că vreun corp ceresc se învirteşte în 
jurul soarelui. Totuși, voi dovedi aceasta, voi 
aduce dovezi atît de grăitoare, încît să convingă 
pe oricine, începînd cu doamna Sarti şi încheind 
cu papa. În clipa de față singura mea grijă 
e să fiu primit la Curte. 


VIRGINIA : Te vor primi cu siguranţă, tată, mai ales 


cînd vor afla de stelele acelea noi și de toate 
celelalte. 


SAGREDO (citind cu glas tare sfîrşitul scrisorii pe 


care i-a înmînat-o Galilei): „Dorinţa mea cea 
mai fierbinte este de a trăi în preajma alteţei- 
voastre, spre care se îndreaptă toate nădejdile: 
mele, ca spre un nou soare ce se înalță pe cer, 
menit să lumineze epoca noastră“. Cînd te gîn- 
dești că ducele n-are decît nouă ani ! 


GALILEI : Așa-i. După cum văd, scrisoarea mea ți 

se pare prea umilă? Eu însă mă întreb dacă 
este destul de umilă, dacă nu-i cumva prea 
formală şi nu trezeşte bănuiala că n-aş fi însu- 
fleţit de un devotament sincer. Numai cineva 
care ar avea marele merit de a fi dovedit con- 
cepţiile lui Aristotel şi-ar putea îngădui să 
scrie o scrisoare demnă şi discretă. Un om ca 
mine nu-şi poate face o situaţie mai acătării 
decît tîrîndu-se pe brînci. Și tu ştii cît dispre- 
țuiesc oamenii care n-au destulă minte ca să-și 


umple barem stomacul. (Către Virginia.) Hai 
du-te la utrenie. 


(Virginia iese.) 


SAGREDO : Nu pleca la Florenţa, Galilei. 

GALILEI: Dece? ` 

SAGREDO : Fiindcă Florenţa e stăpînită de călugări. 
GALILEI : La curtea ducelui se găsesc mulţi învă- 


țaţi cu renume. 


SAGREDO : Nu-s decît niște slugi. 
GALILEI: Am să-i iau pe călugări de guler şi am 


să-i tîrăsc în faţa telescopului. Și ei sînt oameni, 
Sagredo, de aceea pot fi şi ei cuceriţi prin 
dovezi. Nu uita un lucru: Copernic le-a certht 
să creadă în calculele lui, pe cînd eu nu le 
cer să creadă decit ceea ce văd cu propriii lor 
ochi. Atunci cînd adevărul e prea slab ca să se 
apere, trebuie să treacă la atac. Eu am să-i 
iau de beregată şi am să-i silesc să privească 
prin acest ochean. 


SAGREDO : Ai pornit pe o cale care mă înspăimîntă, 

Galilei. Noaptea asta nu-ţi va aduce decît ne- 
norociri, căci pe acela care cunoaşte adevărul 
îl pasc primejdii la tot pasul. Numai într-o 
clipă de nebunie se poate încrede în raţiunea 
speţei umane. “Ai uitat despre cine se spune că 
i-a luat Dumnezeu minţile? Tocmai despre 
acela pe care vrea să-l piardă. E cu neputinţă 
ca stăpiînitorii să lase liber pe un om care știe 
adevărul, fie şi despre cele mai îndepărtate 
stele ! Îţi închipui oare că papa va căuta să 
desprindă numai adevărul din cuvintele tale, 
atunci cînd vei afirma că se înşală, şi că are 
să-i scape tocmai îndrăzneala ta de a tăgădui 

faptul că el nu se poate înșela? Crezi că şi el 
are să se mulțumească să însemne în jurnalul 
său intim: „Astăzi, 10 ianuarie 1610, cerul a 
fost desființat“ ? Tu, care pui totul la îndoială 
cind e vorba de știința ta, eşti încrezător ca un 
copil în ceea ce priveşte mijloacele care par 
să-ţi înlesnească cercetările pe tărîmul ei. Tu, 
care n-ai încredere în Aristotel, crezi orbeşte 
în marele duce al Florenței ! Adineauri, pe cînd 
te urmăream cum priveai prin telescop plane- 
tele acelea noi, am avut impresia că te văd pe 
un rug aprins, iar cînd mi-ai spus că te bizui 
pe dovezi, am simţit și un miros de carne arsă. 
Și eu iubesc ştiinţa, dar şi mai mult ţin la 
tine, prietene! Nu pleca la Florenţa, Galilei! 


GALILEI : Pa plec, numai să mă primească 

(Pe o cortină apare ultima foaie a unei 
scrisori.) 


Cînd am luat hotărîrea ca stelele descoperite de 
mine să poarte ilustrul nume al familiei Medici, 
mi-am dat pe deplin seama că, în timp ce înăl- 
țarea zeilor şi a eroilor pe firmament în chip 
de stele a dat © și mai mare strălucire slavei 
lor, făcînd-o nemuritoare, de astă dată, dimpo- 
trivă, numele glorios de «Medici va menţine 
veșnic vie amintirea acestor stele în memoria 
omenirii. 

Dorința mea cea mai fierbinte este de a trăi 
în preajma alteţei-voastre, spre care se îndreap- 
tă toate nădejdile mele, ca spre un nou soare 
ce se înalță pe cer, menit să lumineze epoca 
noastră, 


Galileo Galilei 

GALILEI A PĂRĂSIT REPUBLICA VENEȚIEI PENTRU 

A SE STABILI LA CURTEA DIN FLORENȚA, UNDE 

DESCOPERIRILE FĂCUTE DE EL CU AJUTORUL 

TELESCOPULUI SÎNT ÎNTÎMPINATE CU NEINCRE- 
DERE DE CĂTRE ÎNVĂȚAȚI 


Casa lui Galilei de la Florenţa. În camera de 

lucru a lui Galilei, doamna Sarti face pre- 

gătiri în vederea primirii unor oaspeţi. An- 

drea, fiul ei, şade la masă şi stringe niște 
hărţi astronomice. 


DOAMNA SARTI: De cînd ne-am învrednicit să 
trăim în acest oraș mult lăudat, toată ziua ai 
parte numai de temenele şi de lingușiri. În- 
treaga Florenţă se perindă prin faţa acestui 
ochean, iar eu trebuie să tot spăl podelele după 
dumnealor. Dar degeaba, tot nimic n-o să se 
aleagă ! Dacă invenţia asta ar fi o mare scofală, 
ar face caz de ea în primul rînd domnii clerici. 
În patru ani, cît am fost în slujbă la monsignore 
Filippo, n-am prididit să-i şterg de praf toată 
biblioteca. Pereţii erau acoperiţi pînă în tavan 
de cărţi |egate în piele, şi în ele găseai numai 
lucruri serioase, nu basme! Iar bietul monsig- 
nore avea nişte buboaie cît pumnul pe șezut 
de mult ce stătea la masă ca să biruie cu atita 
învățătură! Atunci, cum să nu știe un aseme- 
nea om despre cîte în lună şi-n soare?! Azi 
o să ne facem iar de rîs în fața oaspeţilor pe 
care i-a chemat să se uite prin ochean. Or să 
ne biîrfească în tot orașul, așa încît mîine n-o 
să pot da ochii nici cu lăptarul. Știam eu ce 
spun cînd l-am sfătuit să-i poftească mai întîi 


245 


pe domnii ăștia la o masă bună, să-i fi ospătat 
înainte cu o friptură gustoasă de berbec, şi abia 
după aceea să le arate ocheanul. Dar nici n-a 
vrut să audă! (Imitîndu-l pe Galilei.) „Lasă, 
că le-am pregătit eu ceva mai bun“, zice. 


(Se aude o bătaie în ușa dinspre stradă.) 


DOAMNA SARTI (uitîndu-se pe fereastră): Dumne- 
zeule, a și sosit ducele! Și Galilei nici nu s-a 
întors încă de la universitate ! 


(Coboară scara în fugă, apoi îl pofteşte înăun- 
tru pe Cosmo de Medici, marele duce de 
Toscana, însoțit de mareșalul curţii.) 


COSMO : Vreau să văd ocheanul. 

MAREȘALUL CURȚII: N-aţi binevoi să mai aștep- 
taţi putin, alteță, pînă ce se întoarce domnul 
Galilei, împreună cu ceilalţi domni profesori, 
de la universitate ? (Către doamna Sarti.) Dom- 
nul Galilei a poftit pe domnii astronomi ca să 
le prezinte noile stele, pe care le-a denumit 
Constelaţia Medici. 

COSMO: Degeaba, ei tot n-au nici o încredere în 
ochean. Dar unde este ? 

DOAMNA SARTI : Sus, în camera de lucru. 


(Băiatul dă din cap, arată spre scară, și cînă 
doamna Sarti îi face un semn de încuviințare, 
o ia la fugă pe scară în sus.) 

MAREȘALUL CURȚII (un moșneag): Alteță ! (Către 

doamna Sarti.) Trebuie neapărat să mă urc şi 

eu sus? Am venit încoace numai fiindcă s-a 

îmbolnăvit guvernorul şi n-am avut încotro. 
DOAMNA SARTI: Tinărului domn nu i se poate 

întîmpla nimic, doar e şi băiatul meu acolo sus. 

COSMO (intrînd în încăperea de sus): Bună seara. 


(Cei doi băiețași își fac cîte o plecăciune 
ceremonioasă. O pauză. Apoi Andrea își vede 
iarăși de treaba lui.) 


ANDREA (cu tonul dascălului său): În casa asta 
parcă ai fi într-o moară. 

COSMO : Prea mulţi vizitatori ? 

ANDREA : Peste tot te împiedici de ei. Vin să caște 
gura, dar nu pricep o iotă. 

COSMO+: Înţeleg. Acesta-i ?... (Arată spre telescop.) 

ANDREA ! Da, acesta-i. Însă nu-i voie să te atingi 
de el. 

COSMO: Dar asta ce-i? (Arată spre o machetă de 
lemn ce reprezintă sistemul solar după teoria 
lui Ptolomeu.) 

ANDREA : Ce să fie ? Sistemul lui. Ptolomeu. 

FOSMO: Arată cum se învirtește soarele, nu-i aşa? 

ANDREA : Da, aşa se spune. 

COSMO (aşezîndu-se pe un scaun şi luînd macheta 
pe genunchi): Profesorul meu a răcit, de aceea 
arh putut pleca mai devreme. E tare plăcut aici. 

ANDREA (începe să se plimbe neliniștit şi nehotărit 
prin cameră, uitîndu-se bănuitor la băiatul cel 
străin, dar după cîteva clipe de șovăială, își ia 
inima în dinţi şi scoate de sub hărți o machetă 
a sistemului solar după teoria lui Copernic): 
Dar în realitate este așa, firește. 

COSMO : Ce este așa? 

ANDREA (arătînd macheta din poala lui Cosmo): Aşa 
crede lumea că este, și așa (arătînd-o pe cea 
din mîna sa) este de fapt. Pămiîntul se învir- 
tește în jurul soareiui, pricepi ? 

COSMO : Vorbeşti serios ? 

ANDREA : Nu încape îndoială. Doar a fost dovedit. 

COSMO: Adevărat? Tare-aș vrea să ştiu de ce nu 
m-au mai lăsat să vorbesc cu bătrînul, nici nu 
m-au lăsat să-l văd aseară cînd a fost la cină. 

ANDREA : Mi se pare că nu crezi, așa-i ? - 

COSMO : Ba da, de ce n-aș crede? 

ANDREA (arătînd deodată macheta din braţele lui 
Cosmo): Dă-o încoace, că nici măcar pe-asta 
n-o înţelegi! 

COSMO : Ce să faci tu cu două? 

ANDREA : Dă-o încoace fără multă vorbă. Asta nu-i 
o jucărie pentru copii. 

COSMO: N-aș avea nimic împotrivă să ţi-o dau dacă 
ai fi şi tu ceva mai politicos, că de, așa s-ar 
cădea. 

ANDREA : Slăbeşte-mă cu politețea ta, prostănacule! 
Dacă nu iei mîna de pe ea, o să-ți pară rău! 

COSMO : Să nu te atingi de mine, auzi ? 


(Se încaieră și în curînd se rostogolesc îm- 
preună pe jos.) 


ANDREA : Îţi arăt eu ţie cum se umblă cu o ma- 
chetă ! Dă-te bătut ! Ce mai aștepți ? 

COSMO: Acum s-a făcut bucăţi. Au, îmi suceşti 
mîna ! 

ANDREA : Lasă, că vedem noi cine are dreptate. 
Recunoaște că pămîntul se învirteşte, că de nu, 
te batmăr! 

COSMO : Nici în ruptul capului! Aoleu, dă-mi dru- 
mul, roşcovanule! Te învăţ eu pe tine să te 
porți cuviincios, bădăranule ! 

ANDREA : Ce-ai zis? Eu, bădăran ?! 


(Continuă să se bată pe tăcute. Jos intră 
Galilei, însoţit de cîțiva profesori de la uni- 
versitate.) 

MAREȘALUL CURȚII: O uşoară indispoziţie l-a îm- 
piedicat pe domnul Suri, educatorul alteţei-salc, 
s-o însoţească pe alteţa-sa pînă aici. 

TEOLOGUL: Sper că nu-i nimic grav. 

MAREȘALUL CURŢII: N-avem nici un motiv de 
îngrijorare. i 

GALILEI (dezamăgit): Aşadar, alteţa-sa n-a venit? 

MAREȘALUL CURȚII: Alteţa-sa e sus, de aceea n-aş 
vrea să vă mai rețin nici pe dumneavoastră, 
domnilor. Curtea ar dori foarte mult să afle 
părerea ilustrei universități despre faimosul in- 
strument al domnului Galilei și despre stelele 
acelea minunate, pe care domnia-sa le-a des- 
„coperit de curînd. 


(Se duc cu toții sus. Băieţii, auzind zgomotul 
de jos, încetează să se mai bată și, stînd 
lungiţi pe duşumea, trag cu urechea.) 
COSMO : Au sosit. Dă-mi drumul să mă ridic. 
(Amândoi se scoală repede în picioare.) 


OMNII (în timp ce urcă scara): Ba nu, totul e în 
perfectă ordine. 

În ceea ce privește noile cazuri ivite în orașul 
vechi, Facultatea de medicină declară. că este 
cu totul exclusă ipoteza unei epidermi de ciumă. 
La o temperatură atit de scăzută, miasmele 
ar trebui să îngheţe. 

— În astfel de împrejurări, cea mai mare primejdie 
e panica. 


— Nu poate fi vorba decît de obişnuitele răceli din 


acest anotimp. 


— Orice bănuială în această privinţă e neînteme- 


iată. 


— Totul e în cea mai desăvirșită ordine. 


(Cînd ajung sus, îl salută cu toţii pe Cosmo 
de Medici.) 

GALILEI : Alteță, sînt fericit că voi avea prilejul 


de a înfățișa domnilor profesori noile mele des- 
coperiri în prezența alteţei-voastre. 


(Cosmo face cite o plecăciune foarte cere- 
monioasă fiecăruia dintre cei de faţă, chiar 
şi lui Andrea.) 


TEOLOGUL (zărind pe jos macheta spartă a siste- 


mului solar după teoria lui Ptolemeu) : Mi se 
pare că s-a rupt ceva aici. 


(Cosmo se apleacă repede, ridică bucăţile ma- 

chetei de jos și le întinde politicos lui An- 

drea. Între timp, Galilei ascunde pe furiș 
cealaltă machetă.) 


GALILEI (apropiindu-se de telescop): Alteţa-voa 

S 
tră ştie,- desigur, că noi, astronomii, întârapinănd 
de la un timp mari greutăţi în calculele noastre. 
Noi lucrăm după un sistem foarte vechi, car 
deși este în concordanţă cu filozofia, pare s 
nu corespundă, din păcate, cu faptele. Du 
acest sistem vechi, elaborat de Ptolemeu, m 
carea corpurilor cerești ne apare extrem 
încîlcită. Planeta Venus, bunăoară, ar parcu: 
un drum cam de felul acesta. (Desenează §ņ 
o tablă traiectoria epiciclică descrisă de Venus 
după teovia lui Ptolemeu.) Dar chiar dacă pre- 
supunem că aceste mișcări atît de complicate 
ar fi reale, tot nu sîntem în măsură să cal- 
culăm dinainte cu precizie poziţia stelelor. De 
fapt, nu le găsim niciodată acolo unde ar tre- 
bui să se afle după prevederile noastre. La 
aceasta se mai adaugă și faptul că mişcarea 
anumitor astre nu se poate explica de fel prin 
sistemul lui Ptolemeu. Din această categorie ar 
face parte, după părerea mea, şi mișcarea ace- 


lor stele mici, de curînd descoperite de mine, 
în jurul planetei Jupiter. Aţi fi de acord, dom- 
nilor, să începem prin a-l cerceta pe Jupiter? 

ANDREA (arătîndu-le scăunelul din faţa telescopu- 
lui): Vă rog să luaţi loc aici. 

FILOZOFUL : Mulţumesc, băiețașule. Mi-e teamă că 
totul nu-i chiar atit de simplu. Domnule Ga- 
lilei, înainte de a experimenta vestitul dum- 
neavoastră ochean, v-am ruga să ne acordaţi 
plăcerea unei dispute pe următoarea temă: Pot 
oare exista asemenea planete ? 

MATEMATICIANUL : Va fi, desigur, o dispută for- 
mală. 

GALILEI : Nu credeţi că ar fi mai nimerit să le 
priviţi prin telescop şi să vă convingeţi singuri ? 

. ANDREA : Aşezaţi-vă aici, vă rog. 

MATEMATICIANUL : Da, desigur. Ştiţi, de bună 

seamă, că, după părerea învățaţilor din anti- 
chitate, e cu neputinţă să existe stele care să 
se rotească în jurul altui centru decit pămîntul, 
şi cu atit mai puțin stele care să nu fie fixate 
pe firmament. 

ALILEI : Ştiu. | 

ILOZOFUL : Chiar făcînd abstracție de imposibi- 

litatea existenţei unor asemenea stele, pe care 
colegul meu, matematicianul, (îi face acestuia 
o plecăciune) pare s-o pună la îndoială, mi-aş 
îngădui și eu, ca filozof, să formulez cu mo- 
destia cuvenită următoarea întrebare : oare ar 
fi necesare asemenea stele? Aristotelis divini 
universum... 

GALILEI : N-ar fi mai potrivit să continuăm pe limba 
noastră de toate zilele? Domnul Federzoni, co- 
legul meu, nu înțelege latinește. 

FILOZOFUL : E chiar atit de important ca dumnea- 
lui să înţeleagă ce discutăm ? 


— 

GALILEI: Da. 

FILOZOFUL : Vă rog să mă iertaţi. Credeam că dum- 
nealui vă șlefuiește doar lentilele. 

ANDREA : Domnul Federzoni e șlefuitor de lentile 
și în acelaşi timp un savant. 

FILOZOFUL : Mulţumesc pentru explicaţie, băiete. 
Bine, dacă domnul Federzoni stăruie... 

GALILEI : Eu stărui. 

FILOZOFUL : În cazul acesta, discuţia își va pierde 
din strălucire, dar fiindcă sînt oaspetele dum- 
meavoastră, mă supun. Imaginea universului, 
înfățișată: de Aristotel, cu sferele lui ce vibrează 
intr-o muzică mistică și cu bolțile sale de cris- 
tal, cu rotația veşnică a corpurilor sale cereşti, 
cu elipsa înclinată descrisă de soare, cu tai- 
nele tabelelor de sateliți, cu bogăţia de stele 
trecute în catalogul emisferei sudice, și cu in 
spirata sa construcție esoterică a globului ce 
resc, toate acestea alcătuiesc un edificiu de 
asemenea ordine și frumuseţe, încît ar treb 
să ne înfiorăm numai la gîndul că i-am put 
tulbura armonia. 

GALILEI: Alteță, n-aţi vrea să priviţi prin telesc 
aceste stele inexistente și inutile ? 

MATEMATICIANUL: La o astfel de întrebare 
simți ispitit să răspunzi că un ochean, ci 
arată ceea ce e cu neputinţă să existe, nu poare 
inspira prea multă încredere, nu-i așa ? 

GALILEI : Ce vreţi să spuneţi cu asta ? 

MATEMATICIANUL : Înainte de orice, s-ar cădea 
să ne împărtășiţi argumentele pe care vă în- 
temeiați presupunerea cum că în cea mai înaltă 
sferă a cerului imuabil ar putea exista astre 
ce'ar evolua liber, într-o permanentă mișcare. 

FILOZOFUL : Argumente, domnule Galilei, daţi-ne 
argumente ! 

GALILEI : Ce rost au argumentele ? Atunci cînd aveţi 
la dispoziţie telescopul, observaţiilesmele zilnice 
și vă puteţi convinge cu ochii dumneavoastră? 
În astfel de împrejurări ar fi şi absurd să mai 
discutăm. 

MATEMATICIANUL : Dacă am fi siguri că n-o să 
vă enervaţi şi mai tare, v-am spune că s-ar 
putea ca ceea ce arată telescopul dumneavoas- 
tră să nu coincidă cu ceea ce este pe cer. 

FILOZOFUL : E de neînchipuit să poată exprima ci- 
neva mai politicos această idee. 

FEDERZONI : Dumnealor ne bănuiesc că am fi zu- 
grăvit Constelaţia Medici pe lentilă. 

GALILEI : Cu alte cuvinte, mă învinuiți de înşelă- 
torie? 

ILOZOFUL : Ne-am încumeta noi oare? Și încă în 
prezența alteţei-sale ! 

TEMATICIANUL : Nu încape îndoială că instru- 
mentul dumneavoastră, indiferent dacă-i sînteţi 
părintele adevărat sau numai cel adoptiv, tre- 
buie să fie bine ticluit. De asta sîntem siguri! 

FILOZOFUL : De asemenea, sîntem convinși că nici 
dumneavoastră, domnule Galilei, nici altcineva 
n-ar îndrăzni să onoreze cu numele ilustru al 
casei noastre domnitoare decît aștri a căror 
existenţă nu poate suscita nici un dubiu. 


(Se înclină cu toții înaintea marelui duce.) 


COSMO: S-a întîmplat ceva rău cu stelele mele? 
O DOAMNĂ DE ONOARE MAI ÎN VÎRSTĂ (către 
Cosmo): Cu stelele alteţei-veastre nu se poate 
întîmpla nimic rău. Domnii se întreabă numai 
dacă ele există cu adevărat, dacă sînt reale. 


(O pauză.) 

O DOAMNĂ DE ONOARE MAI TINĂRĂ : Prin acest 
ochea ar trebui să se vadă fiecare roată a 
Carului mare. 

GALILEI: Da, și toate atributele zodiei Taurului. 
Domnilor, sînteți dispuși să priviţi, în sfirșit, 
prin telescop, ori nu ? 

FILOZOFUL : Desigur, cu plăcere. 

MATEMATICIANUL: Desigur. i 


(O pauză. Deodată Andrea le întoarce tutu- 
tor spatele şi se îndreaptă ţanțoș spre ușă, 
dar cînd dă să iasă, maică-sa îl oprește.) 


DOAMNA SARTI : Ce-i cu tine? 

ANDREA : Sînt niște proști cu toţii. (Se smuceşte 
din mîinile ei şi fuge afară.) 

FILOZOFUL : Copilul e de compătimit. 

MAREȘALUL CURŢII: Îmi îngădui să vă amintes 
alteță, că peste trei sferturi de oră trebuie s 
înceapă balul Curţii. 

MATEMATICIANUL : Ce rost are să umblăm cu măj 
nuşi ? Mai devreme sau mai tirziu, domnul Ga- 
lilei tot va fi silit să se împace cu gindul că 
faptele rămîn fapte. Doar e limpede pentru 
oricine că sateliții lui Jupiter scorniți de dom- 
nia-sa ar găuri învelișul sferei. 

FEDERZONI : Oricît vi s-ar părea de ciudat, aflați 

= că învelișurile sferei sînt scorneli. 

FILOZOFUL : Orice manual de școală poate să-ţi con- 
firme că ele există într-adevăr, omule ! 

FEDERZONI : Dacă-i așa, înseamnă că avem nevoie 
de noi manuale şcolare. 

FILOZOFUL : Alteță, onoraţii mei colegi și cu mine 
ne sprijinim pe o autoritate incontestabilă : pe 
înşăși autoritatea divinului Aristotel. 

GALILEI (aproape umil): Domnilor, credința în au- 
toritatea lui Aristotel n-are nimic de-a face cu 

anumite fapte palpabile. Dumneavoastră sus- 
ţineţi că, după Aristotel, în jurul pămîntului 
ar fi niște învelişuri de cristal, pe care astrele 
le-ar străpunge dacă ar săvirși anumite miş- 
cări. Dar ce aţi mai spune dacă aţi avea posi- 
bilitatea să constataţi aceste mișcări? Atunci 
poate aţi admite și dumneavoastră că asemenea 
învelișuri de cristal nu există, așa-i ? Domnilor, 
vă rog din suflet să fiţi convinși că ceea ce 
vedeţi cu proprii dumneavoastră ochi este ade- 
vărat. 

MATEMATICIANUL : Dragă Galilei, eu am obiceiul 
să-l recitesc din cînd în cînd pe Aristotel, și, 
oricit vi .s-ar părea de învechit acest obicei, 
pot să vă asigur că de fiecare dată sînt convins 
că ceea ce citesc acolo cu proprii mei ochi este 
adevărat. 

GALILEI : Eu, unul, sint obișnuit să văd cum domnii 
profesori de la toate facultăţile închid ochii în 
privința anumitor fapte, negînd evidenţa. Le 
arăt protocoalele mele științifice, şi dumnealor 
zimbesc ; le pun la dispoziţie telescopul meu, 
ca să se convingă singuri, dar în loc să pri- 
vească prin el, dumnealor îl citează pe Aris- 
totel. Înţelegeţi că pe vremea lui Aristotel nų 
se cunoștea încă telescopul ! 

MATEMATICIANUL : Spre deosebire de vremurile 
noastre ! 

FILOZOFUL (cu un aer de superioritate): Dat fiind 
că aici se urmărește împroșcarea cu noroi a lui 
Aristotel, a cărui autoritate este recunoscută 
nu numai de toţi savanții, eu consider că ar 
fi cu totul de prisos să mai continuăm o astfel 
de discuţie fără obiect. Eu refuz din principiu 
orice discuţie gratuită. Și cu asta, basta ! 

GALILEI: Adevărul este întotdeauna copilul unei 


epoci, şi nu al unei autorități. Ignoranţa noastră 
rămîne infinită, chiar dacă izbutim s-o micşo- 
răm cu un milimetru! Ce rost are să facem 
pe deștepţii tocmai acum, cînd am putea fi în 
sfîrșit ceva mai puţin proști! Am avut norocul 
nevisat să-mi cadă în mînă un instrument cu 
care se poate cerceta un crîmpei al universului, 
chiar dacă nu cu mult, măcar ceva mai de! 
aproape. Iată-l! De ce refuzaţi să-l folosiţi? 


FILOZOFUL : Alteță, doamnelor și domnilor, singura 


întrebare pe care mi-o pun este: unde vor duce 
toate acestea ? 


GALILEI : După părere mea, noi, oamenii de ştiinţă, 


n-ar trebui să întrebăm unde ne poate duce 
adevărul. 


FILOZOFUL (pierzîndu-ţi cumpătul) : Domnule Ga- 


lilei, adevărul ar putea să ne tirască pe căi 
greşite ! 


GALILEI: Alteță! În nopţile acestea, pe tot cuprin- 


sul Italiei se îndreaptă o mulțime de telescoape 
spre cer. Ce-i drept, sateliții lui Jupiter nu 
fac să se ieftinească laptele, dar ei sînt o rea- 
litate, cu toate că pînă în ziua de azi nu i-a 
văzut nimeni. De aci, omul de pe stradă trage 
concluzia că şi el ar putea descoperi o seamă 
de lucruri, cu condiția să deschidă ochii! Al- 
teţa-voastră e datoare să-i întărească această 
convingere ! Nu mișcarea unor stele îndepărtate 
face să tresară azi întreaga Italie, ci vestea că 
au început să se clatine anumite învățături so- 
cotite pînă mai ieri de neclintit, şi oricine ştie 
că sînt prea multe de acestea! N-are rost să 
apărăm nişte învățături șubrezite, domnilor! 


FEDERZONI : Dumneavoastră, dascălii, ar trebui să 

puncļi umărul la dărîmarea lor. 


FILOZOFUL : Ar fi de dorit ca omul dumneavoastră 
să nu intervină într-o dispută ştiinţifică, și cu 

~ atît mai puţin cu sfaturi. 

GALILEI : Alteță! Activitatea mea la marele arsenal 
din Veneţia mi-a dat prilejul să mă întîlnesc 
zilnic cu desenatori, cu zidari, cu fel şi chip 
de lucrători, care făuresc instrumente din cele 
mai complicate. Acești oameni m-au învățat 
multe lucruri, și nu o dată mi-au deschis per- 
spective noi. Fiind lipsiţi de cultură, ei se bi- 
zuie pe mărturia celor cinci simțuri ale lor, 
cei mai mulți dintre ei fără să se teamă vre- 
odată că această mărturie i-ar putea induce în 
eroare. Prin curajul lor, ei seamănă cu acei 
corăbieri ai noștri care, acum o sută de ani, 
au părăsit coastele, avintîndu-se cu îndrăzneală 
în larg, fără să ştie pe ce țărm vor ajunge, 
sau dacă le va fi dat să mai vadă vreodată 
pămînt. Mi se pare că astăzi, dacă vrei să mai 
găsești urideva acea sete de a cunoaște care a 
constituit adevărata glorie a Greciei antice, tre- 
buie s-o cauţi pe şantierele navale. 

FILOZOFUL : După tot ce am auzit aici, nu încape 
îndoială că printre muncitorii de la șantierele 
navale își poate găsi și domnul Galilei admi- 
ratori. _ 

MAREȘALUL CURȚII: Alteță, spre regretul meu, 
sînt nevoit să constat că această discuţie extrem 
de instructivă s-a prelungit peste aşteptările 
mele. Domnilor, alteţa-sa trebuie să se mai 
odihnească puţin înainte de balul de la Curte. 


(La un semn al mareșalului, Cosmo de Me- 
dici îi face o plecăciune lui Galilei. Suita 
ducelui se grăbeşte să-l urmeze.) 

DOAMNA SARTI (aţinind calea lui Cosmo, îl îmbie 
= cu o farfurie de prăjituri): Nu doriți o prăji- 
tură, alteță ? 
(Cea mai în vîrstă dintre doamnele de onoare 
trage pe marele duce de mînă afară.) $ 


GALILEI (alergînd după oaspeți): Era destul ca dom- 
nii profesori să privească prin telescop spre 
a se convinge ! 

MAREȘALUL CURȚII: Alteţa-sa a luat cunoștință 
de afirmațiile dominiei-voastre și va binevoi a 
dispune ca în această privință să fie consultat 
cel mai mare astronom al nostru în viață, pă- 
rintele Cristofor Clavius, şeful astronomilor de 
pe lîngă Colegiul papal de la Roma. 


5 


GALILEI ÎŞI CONTINUĂ CERCETĂRILE FĂRĂ SA SE 
LASE INTIMIDAT NICI MĂCAR DE CIUMĂ 


a 


Mijeşte de ziuă. Galilei priveşte prin lelescop şi face 
însemnări. Intră Virginia, cu un sac de călătorie în 
mînă. 


GALILEI : Ce-i cu tine, Virginia ? S-a întîmplat ceva? 

VIRGINIA : Mănăstirea s-a închis, şi maicile ne-au 
trimis pe toate acasă. La Arcetri s-au declarat 
cinci cazuri de ciumă. 

GALILEI (strigînd) : Doamnă Sarti ! 

VIRGINIA : Astă-noapte s-a închis și aici strada care 
duce spre piaţă. Se spune că în oraşul vechi 


ý 

au şi murit doi inşi, iar alți trei sînt pe moarte 


la spital. 

GALILEI: Iar au ţinut totul ascuns pînă in ultima 
clipă! 

DOAMNA SARTI (intrînd): Virginia, ce cauţi tu 
aici ? 


VIRGINIA : A izbucnit ciuma. 

DOAMNA SARTI: Dumnezeule! Mă duc să adun 
cele trebuincioase pentru drum. (Se așază.) 
GALILEI: Nu aduna nimic. Dumneata nu lua decit 
pe Virginia şi pe Andrea! Într-o clipă mi-am 

strîns şi eu însemnările. 


(Aleargă într-un suflet la masă” și își adună 

în pripă hârtiile. Doamna Sarti îl îmbracă 

pe Andrea, care a dat buzna înăuntru, într-o 

haină groasă, apoi fuge să aducă o legătură 

cu așternuturi şi cite ceva de ale gurii. In- 
tră un slujitor de la curte.) 


SLUJITORUL : Din pricina epidemiei, alteța-sa a pă- 
răsit orașul, îndreptindu-se spre Bolonia. Dar 
înainte de plecare, a stăruit să i se ofere şi 
domnului Galilei posibilitatea de a se pune, 
de asemenea, la adăpost. În două minute ca- 
leaşca va fi la poartă. 

DOAMNA SARTI (către Virginia și Andrea): Ieşiți 
numaidecit în stradă. Luaţi și legăturile astea 
cu voi. 

ANDREA : De ce? Pînă nu-mi spui de ce, nu fac 
un pas. . 

DOAMNA SARTI: A izbucnit ciuma, dragul mamei. 

VIRGINIA : Să-l aşteptăm şi pe tata. 

DOAMNA SARTI: Sinteți gata, domnule Galilei? 

GALILEI (înfăşurind telescopul în fața de masă): 
Vezi ca Virginia şi Andrea să se urce în ca- 
leașcă. Vin şi eu într-o clipă. 

VIRGINIA : Nu, fără tine nu plecăm. Dacă te apuci 
să-ţi împachetezi cărţile, n-ai să termini nici- 
odată. 

DOAMNA SARTI : A sosit trăsura. 

GALILEI : Fii cuminte, Virginia. Dacă nu vă urcați 
numaideciît în caleașcă, vizitiul are să plece 
fără voi. Cu ciuma nu-i de glumit. 

VIRGINIA (protestînd, în timp ce doamna Sarti o 
scoate afară, împreună cu Andrea): Ajută-i mai 
bine să-și adune cărţile, altfel rămîne aici. 

DOAMNA SARTI (strigînd din pragul casei): Dom- 
nule Galilei! Vizitiul nu mai vrea să aștepte. 

GALILEI : Doamnă Sarti, eu cred că n-ar trebui 
să plec. Nu pot lăsa toate baltă. Ştii, de trei 
luni fac nişte însemnări, şi în vreo două nopţi 
sper să închei cu ele. Dacă le întrerup tocmai 
acum, pot să le arunc la coş. Unde mai pui 
că molima asta se întinde peste tot. 

DOAMNA SARTI : Domnule Galilei! Vino numaide- 
cît ! Ţi-ai pierdut minţile, pesemne ! 

GALILEI : Dumneata trebuie să pleci imediat cu Vir- 
ginia şi cu Andrea. Am să vă ajung din urmă. 

DOAMNA SARTI: Peste un ceas nu mai scapă ni- 
meni de aici. Trebuie să vii acum! (Trăgînd 
cu' urechea.) A şi pornit! Mă duc să-l opresc. 
(Iese.) 


(Galilei se plimbă nervos prin cameră. Doam- 
na Sarti se întoarce, foarte palidă şi fără 
legătura ei.) 


GALILEI: De ce mai zăboveşti? Vezi să nu plece 
copiii singuri. 

DOAMNA SARTI: Au și plecat. Pe Virginia au tre- 
buit s-o ţină cu forţa să nu sară din trăsură. 
De copii se va îngriji cineva la Bolonia. Dar 
dumneavoastră cine să vă gătească de mincare ? 

GALILEI : Eşti nebună de legat! Auzi, să rămii aici 
numai ca să-mi gătești mie de mîncare !... 
(Luîndu-şi însemnările de pe masă.) Să nu mă 
socotești un idiot. Nu puteam lăsa baltă aceste 
cercetări. Am dușmani puternici, și trebuie să 
adun probe pentru a putea dovedi anumite 
afirmaţii pe care le-am făcut. 

DOAMNA SARTI: Nu-i nevoie să vă dezvinovăţiți. 
Totuși, n-a fost o hotărire înțeleaptă. 


b 


În fața casei lui Galilei de la Florenţa. Ga- 

lilei iese în prag şi priveşte la vale, de-a 

lungul străzii. Două călugăriţe trec pe 
lingă el. 

GALILEI (către călugăriţe): Nu ştiţi, măicuţelor, de 
unde aș putea să cumpăr lapte? Azi-dimineaţă 
lăptăreasa n-a venit, iar menajera mea e ple- 
cată. 

O CĂLUGĂRIȚĂ : Numai în orașul de jos mai sînt 
deschise prăvăliile. 

CEALALTĂ CĂLUGĂRIȚĂ : Locuiţi în casa aceasta ? 
(Galilei încuviinţează, dînd din cap.) Va să zică, 
asta-i ulița de care ni s-a vorbit ! 

(Cele două călugărițe se închină, mormăie 
un salut monahal și o iau la fugă. Apoi trece 
un om.) 


` GALILEI (adresîndu-i-se): Nu ești dumneata bru- 
tarul care ne aduce zilnic franzelă? (Omul îi 
face semn că da.) Nu cumva ai văzut-o pe 
menajera mea? Trebuie să fi plecat de aseară, 
căci azi-dimineață am căutat-o prin toată casa, 
dar n-am mai găsit-o. 

(Omul clatină din cap. Peste drum se deschide 
o fereastră și o femeie priveşte afară.) 


FEMEIA (strigînd): Fugi, omule! La ăştia în casă a 
pătruns ciuma ! 


(Omul, speriat, o ia la fugă.) 


GALILEI : Nu cumva ştii dumneata ceva despre me- 
najera mea ? 

FEMEIA : Menajera dumitale s-a prăbuşit la capătul 
străzii. Ştia, pesemne, ce are. De aceea a şi 
plecat. Ce lipsit de omenie sîntețţi ! 


(Închide fereastra, trîntind-o cu furie. Ciţiva 

copii vin pe stradă la vale. Cînd dau cu ochii 

de Galilei, încep să fugă, strigînd. Galilei 

își întoarce privirea, și din direcția opusă 

vede doi oșteni, îmbrăcaţi în zale din cap pînă 
în picioare, alergînd spre el.) 


OŞTENII : Intră numaidecit în casă ! 


(Îl împing pe Galilei în casă cu sulițele lor 
lungi, apoi zăvorăsc poarta pe dinafară.) 


GALILEI (de la fereastră): N-aţi putea să-mi spuneţi 
ce s-a întîmplat cu femeia aceea ? 

OȘTENII : Pe toţi îi scoate afară din oraș, la cîmp. 

FEMEIA (scoţînd iar capul pe fereastră): Molima s-a 
întins pe toată ulița vecină. De ce mai lăsaţi 
lumea să treacă pe acolo ? 


(Oștenii întind o frînghie de-a curmezișul 
străzii, ca să împiedice trecerea.) 

FEMEIA : Păi așa nu mai poate nimeni ajunge hici la 
casa noastră. Uliţa aceasta n-aveţi de ce s-o 
închideţi. Aici e toată lumea sănătoasă. Staţi! 
Ce faceţi?! Ascultaţi ce vă spun! Bărbatul 


262 


meu e plecat în oraș, şi acum nu se mai poate 
întoarce acasă ! Fiare ce sînteți ! 


(Din casă se aude femeia plângînd cu hohote 
şi țipînd. Oștenii pleacă. La altă fereastră 
apare o bătrînă.) 


GALILEI: Trebuie să fi izbucnit vreun incendiu pe 
aici prin apropiere. 

BĂTRÎNA : Se spune că pe strada aceea e ciumă, așa 
că n-o să se apropie nimeni să stingă focul. 
Fiecare se gîndește numai la viața lui. 

GALILEI : Nici nu te poţi aștepta la altceva de la ei! 
Cu o asemenea cîrmuire, era și firesc! Ăștia se 
leapădă de noi cu nepăsarea cu care taie o 
creangă uscată dintr-un smochin, fiindcă nu 
mai dă roade. ' 

BĂTRINA : N-ar trebui să vorbiți aşa. Sînt numai 
neajutoraţi, şi de aceea şi-au pierdut cumpătul. 

GALILEI : Eşti singură în casă, mătușă ? 

BĂTRINA : Da. Adineauri am primit un bilet de la 
fiul meu. Slavă Domnului, a aflat încă de aseară 
că pe strada vecină a murit cineva şi nu s-a 
mai întors acasă. Astă-noapte s-au ivit unspre- 
zece cazuri în cartierul nostru. 

GALILEI: Mă mustră conștiința că n-am trimis-o 
pe menajera mea la timp de aici. Eu n-am putut 
pleca fiindcă am o treabă care nu suferă ami- 
nare, ea însă n-avea nici un motiv să rămînă. 

BĂTRIÎNA : Acum nici n-ar mai avea rost să plecăm. 
Cine ne-ar primi? Cit despre doamna Sarti, 
n-are de ce să vă mustre conștiința. Am văzut-o 
plecînd azi-dimineață. leșisem tocmai să-mi iau 
piinea pe care mi-o lăsase brutarul în prag. 
Trebuie să fi fost bolnavă, fiindcă atunci cînd 
a dat cu ochii de mine, a trecut peste drum. 
Pesemne, nu voia să se afle, ca să nu vă închidă 

ăştia în casă. Dar degeaba, ăstora nu le poți 
ascunde nimic. 


(Deodată se aude un zăngănit ciudat.) 


GALILEI : Ce-i asta ? 
BĂTRINA : Lumea încearcă să alunge prin fel de fel 
de zgomote norii purtători de ciumă. 


(Galilei începe să rîdă cu hohote.) 
BĂTRINA : Vă mai arde de ris! 


(Un om se apropie venind din capul străzii; 
nu-și dă seama că este închisă decît atunci 
cînd ajunge în dreptul frînghiei.) 


GALILEI : Hei, omule! Sînt încuiat în casă și n-am 
nimic de mîncare. 


(Omul o ia la fugă fără să-i răspundă.) 


GALILEI : Doar n-o să ne lăsaţi să murim de foame 
aici ! Opreşte-te ! N-auzi ? ! 

BĂTRIÎNA : Poate că o să ni se aducă ceva. De nu, 
pot să vă pun eu o cană de lapte la ușă, dar 
abia după ce se întunecă, firește, dacă nu vă 
temeți. i 

GALILEI : Hei! Oameni buni! Pînă la urmă tot o 
să ne audă cineva ! 


(Deodată apare în dreptul frînghiei Andrea, 
cu fața plînsă.) 

GALILEI : Andrea ! Cum ai ajuns tu aici ? 

ANDREA : Am mai fost pe aici dis-de-dimineață. Am 
bătut la uşă, dar nu mi-ați deschis. Vecinii 
mi-au spus că... 

GALILEI : Cum, n-ai plecat atunci cu trăsura ? 

ANDREA : Ba da. Pe drum însă am izbutit să sar 

din trăsură. Virginia s-a dus mai departe. Nu-mi 
daţi drumul înăuntru ? 

GALILEI : Nu, nu. Trebuie să te duci la mănăstirea 
Ursulinelor. S-ar putea să o găseşti pe maică-ta 
acolo. 

ANDREA: Am fost pe acolo, dar nu m-au lăsat să 
intru la ea. E tare bolnavă. 

GALILEI : Mi se pare că ai alergat o bună bucată 
de drum pe jos. Doar sînt trei zile de cînd aţi 
plecat. 

ANDREA : Să nu fiți supărat pe mine. Aş fi ajuns 
eu mai devreme dacă nu mă prindeau o dată 
din urmă. 

GALILEI (descumpănit): Hai. nu mai plinge. Nici nu 
ştii cîte lucruri am descoperit între timp. Vrej 
să-ţi povestesc ? (Andrea, înecindu-se de plins, 
încuviințează, dînd din cap.) Dar să fii foarte 
atent, altfel n-ai să pricepi. Îți aminteşti că 
ti-am arătat o dată planeta Venus? Nu mai 
trage cu urechea la zgomotul acela, n-are nici o 
importanţă. Spune, îţi mai aduci aminte de 
Venus ? Ştii ce am observat în legătură cu ea? 
E întocmai ca luna ! O dată am văzut-o ca pe o 
jumătate de sferă, iar altă dată ca pe o seceră. 
Ce zici de asta? Pot să-ți arăt și ție cu o bilă 
și cu o lumînare. Acest lucru dovedeşte că nici 
planeta Venus n-are lumină proprie. Mai mult, 
se învirtește și ea în jurul soarelui, descriind 
un simplu cerc. Straşnic lucru, nu-i așa ? 

ANDREA (cu glasul sugrumat de plins): Fireşte, și 
ăsta-i încă un fapt. 

GALILEI (în şoaptă): Să ştii că n-am împiedicat-o 
eu să plece. 


(Andrea nu răspunde.) 

GALILEI : Dar se înţelege că dacă n-aș fi rămas eu, 
nu s-ar [i întîmplat toate astea. 

ANDREA : Acum vor fi siliți să vă creadă, în sfîrşit ? 

GALILEI : Acum am izbutit să adun toate dovezile. 
Află că după ce o să treacă epidemia, plec la 
Roma, să-i conving pe cei de acolo. 


(Din capul străzii se apropie doi oameni, 

înfăşuraţi din cap pînă în picioare în mantii, 

cu glugile trase pe ochi, ţinînd în mînă niște 

prăjini lungi și niște găleți. Cu ajutorul 

prăjinilor întind niște piini pe fereastră, mai 
întîi lui Galilei, apoi bătriînei.) 

BĂTRINA : Alături este o femeie cu trei copii. Aveţi 
grijă să-i lăsați şi ei ceva. l 

GALILEI : Dar n-am ce bea. În toată casa nu-i nici o 
picătură de apă. (Cei doi oameni ridică din 
umeri.) Veniți şi mîine ? 

UNUL DINTRE CEI DOI OAMENI (cu glas înăbuşit, 
fiindcă ţine o cîrpă la gură): Cine poate şti 
azi ce va mai fi pînă mîine ? 

GALILEI: Dacă veniți miine, n-aţi putea să-mi 
transmiteţi şi o cărticică, fără de care nu-mi pot 
continua lucrarea ? 

OMUL (rîzînd acru): De cărți îți arde acum? Fii 
mulțumit dacă primeşti pîine. 

GALILEI: În orice caz, băiatul acesta, elevul meu, 
are să vă aștepte cu ea, ca să mi-o dați pe 
geam. E vorba de harta privitoare la rotația 
lui Mercur, Andrea, că pe a mea am rătăcit-o. 
Vrei să mi-o procuri de la şcoală ? 


(Cei doi oameni au și pornit mai departe.) 

ANDREA : V-o aduc, domnule Galilei, fiţi fără grijă. 
(Pleacă.) 


(Galilei se retrage de la fereastră. Bătrina 
iese din casa de peste drum și pune o cană cu 
lapte în fața ușii lui Galilei.) 

ÎN 1616, „COLLEGIUM ROMANUM“, INSTITUTUL DE 
CERCETĂRI AL VATICANULUI, CONFIRMĂ DESCO- 
PERIRILE LUI GALILEI 


Noaptea, într-o sală la „Collegium Romanum“ 

de la Roma. Înalţi prelați, călugări, învăţaţi 

stau grupuri-grupuri. Galilei se află singur 

de partea cealaltă a sălii. Domnește o mare 

însufleţire. Înainte de începutul scenei se aud 
risete gălăgioase. 


UN PREALAT BURDUHĂNOS (ţinîndu-se de pîntece 
de ris): Of, prostia omenească! N-are margini 
prostia omenească! Aș vrea să-mi spună cineva 
un Singur lucru care să nu poată fi crezut! 

UN ÎNVĂȚAT: Bunăoară, că dumneavoastră, mon- 
signore, ați fi un duşman neîmpăcat al mîncării 
și al băuturii! 

PRELATUL BURDUHĂNOS : Chiar și asta va fi cre- 
zut, fără doar și poate. Numai cînd spui un 
lucru înțelept nu ţi se dă crezare. Unii tăgă- 
duiesc, de pildă, că există Diavolul. În schimb, 
se găsesc oameni care cred că pămîntul se ros- 
togolește ca un titirez în șanț. Sancta simpli- 
citas ! 

UN CĂLUGĂR (făcînd pe măscăriciul): Mi-a venit 
ameţeală de repede ce se învirteşte. Daţi-mi 
voie să mă țin de dumneavoastră, ca să nu 
cad, domnule profesor. (Se pyeface că e gata 
să cadă și se agaţă de unul dintre învățați.) 

ÎNVĂȚATUL (jucînd și el comedie): Da, azi bătrînul 
s-a îmbătat iar criţă. (Se ţine şi el de altcineva, 
chipurile, ca să nu cadă.) 

CĂLUGĂRUL : Staţi! Staţi! Să nu alunecăm în gol! 
Opriţi-l, vă spun ! 

UN ALT ÎNVĂȚAT: Şi Venus a luat-o razna de tot. 
Nu-i mai văd decît o bucă ! Ajutor! 


(Cîţiva călugări se adună buluc și, rizind cu 

hohote, se agaţă unii de alţii și se clatină de 

parcă s-ar găsi pe puntea unei corăbii în timp 
de furtună.) 


UN ALT CĂLUGĂR: Numai de nu ne-ar azvirli 
tocmi în lună! Se spune că luna are nişte 
munţi cu viîrfuri îngrozitor de ascuţite! 

PRIMUL ÎNVĂȚAT : Proptește-te bine pe picioare! 

PRIMUL CĂLUGĂR : Mai cu seamă nu vă uitaţi în 
hău! Mie mi se învirteşte capul! Simt că-mi 
fuge pămîntul de sub picioare ! 

PRELATUL BURDUHĂNOS (cu glas tare, întorcîn- 
du-se ostentativ spre Galilei): „Collegium-ului 
Romanum“ să-i fugă pămîntul de sub picioare! 
Asta-i nemaipomenit ! 


(Risete și mai zgomotoase. Printr-o ușă din 
fund intră doi astronomi, care fac parte din 
„Collegium“. Deodată se lasă tăcere.) 


UN CĂLUGĂR : Tot mai cercetaţi cazul ? E un ade- 
vărat scandal ! 

PRIMUL ASTRONOM: Unde o să ne ducă toate 
astea? Nu-l mai înțeleg de fel pe Clavius... 

Dacă am pune temei pe tot ce s-a afirmat în 
ultimii cincizeci de ani, unde am ajunge?! În 
anul 1572 a răsărit pe sfera a opta, cea mai 
îndepărtată, pe sfera astrelor fixe, o nouă stea, 
mai strălucitoare și mai mare decit toate stelele 
din vecinătatea ei, dar, peste vreun an şi jumă- 
tate, a dispărut, ca și cum n-ar fi fost. Atunci 
se naște în mod firesc o întrebare : cum rămîne, 
aşadar, cu durata veşnică şi cu imuabilitatea 
cerului ? 

UN FILOZOF : Dacă le vom îngădui, dumnealor sînt 
în starg să ne dărîme cerul cu stele cu tot! 

AL DOILEA ASTRONOM : Într-adevăr, unde o să 

ajungem ? ! Cinci ani mai tîrziu, danezul Tycho 
Brahe a stabilit traiectoria unei comete ce stră- 
pungea, pe rînd, toate învelișurile sferelor care 
alcătuiesc singurul sprijin material al corpurilor 
cerești în mișcare! Calculele lui dovedesc că 
această cometă n-a întilnit nici o piedică, do- 
vadă că lumina ei n-a fost abătută din cale. 
Ne întrebăm atunci : unde sînt sferele ? 

FILOZOFUL : Aşa ceva e de neînchipuit! Cum poate 
Cristofor Clavius, cel mai vestit astronom al 
Italiei și al Biserici, să admită măcar o ase- 
menea ipoteză ? ! 

PRELATUL BURDUHĂNOS : E un scandal! 

PRIMUL ASTRONOM : Și totuși, o admite! S-a în- 
cuiat în odaia lui s-o verifice și se.tot zgiiește 
prin drăcovenia aceea de ochean ! 

AL DOILEA ASTRONOM : Principiis obsta!! Totul 
se trage din faptul că de ani de zile noi calcu- 
lăm durata anului solar, eclipsele de soare şi 
de lună, poziția astrelor pe cer şi cîte şi mai 
cite după tabelele acestui Copernic, care este un 
eretic. 


1 Opune-te de la început ! (Lat.) 

UN CĂLUGĂR: Eu vă întreb ce-i de preferat: să 


vedem o eclipsă de lună cu trei zile mai tîrziu 
decit scrie în calendar, sau să ne punem în 
primejdie mîntuirea sufletului ? 


UN CĂLUGĂR FOARTE SFRIJIT (ieşind în primul 


plan, cu o Biblie deschisă şi arătînd cu degetul, 
cu un gest de fanatic, un anumit pasaj): Ce 
scrie în Sfînta scriptură? „Soare, oprește-te în 
dreptul lui Gibeon, și tu, lună, în valea lui 
Ajalon !' Dar cum s-ar putea opri soarele dacă 
nu s-ar învirti de fel, după cum pretind ereticii 
ăştia ? Oare minte Sfînta scriptură ? 


AL DOILEA ASTRONOM : Există anumite fenomene 


care nouă, astronomilor, ne dau mult de furcă, 
dar unde scrie că omul trebuie să înțeleagă 
totul ? 


(Cei doi astronomi ies.) 


CĂLUGĂRUL : Dumnealor pun pe același plan pa- 

tria omenirii şi p oarecare stea rătăcitoare. Ei 
încarcă omul, animalele, plantele, împreună cu 
întreaga împărăție a lumii în aceeaşi căruță, 
şi o mînă în cerc pe un cer gol. După ei, nu 
mai există nici cer, nici pămînt. Pămîntul nu 
mai există fiindcă este, cică, un astru, cum sînt 
atîtea pe cer, iar cerul nu mai poate fi ce a 
fost dacă este alcătuit din pămînturi. Dacă-i 
aşa, dispare orice deosebire între superior şi in- 
ferior, între ceea ce-i veșnic şi ceea ce-i trecător. 
Știm prea bine că noi, oamenii, sîntem trecători, 
dar că și cerul ar fi trecător, asta au scornit-o 
dumnealor acum. Noi credem ceea ce scrie și în 
Scriptură : pe cer de află soarele, luna și stelele, 
iar noi trăim pe pămînt ; acum, însă, după păre- 
rea ăstora, ar fi și pămîntul o stea și n-ar mai 
exista decît stele! Dacă admitem asta, într-o 


bună zi au să ne spună: nu există oameni şi 
animale, omul însuși e un animal, nu există 
decît animale ! 

PRIMUL ÎNVĂȚAT (către Galilei): Domnule Galilei, 
ați scăpat ceva pe jos. 

GALILEI (care în timpul discuţiei a scos din buzunar 
o piatră, s-a jucat cu ea şi în cele din urmă a 
lăsat-o să cadă; în timp ce se aplecă s-o 
ridice): Mi-a căzut în sus, monsignore, nu în 
jos. 

PRELATUL BURDUHĂNOS (întorcîndu-i spatele): 
Nerușintule ! 


(Intră un cardinal foarte bătrin, sprijinit 
de un călugăr. Toţi se dau respectuoși la o 
parte, făcîndu-i loc să treacă.) 


CARDINALUL BĂTRÎN : Încă n-au isprăvit? Oare 
nu pot lua mai repede o hotărire într-o ches- 
tiune atit de neînsemnată? Doar Clavius ar 
trebui să se priceapă la astronomia lui! După 
cîte am auzit, acest domn Galilei îl împinge pe 
om din centrul universului undeva la marginea 
lui. Așadar, el nu poate fi decît un duşman al 
omenirii şi se cuvine să fie tratat ca atare! 
Orice copil ştie că omul este încununarea crea- 
tiei, făptura cea mai apropiată și cea mai iubită 
de Dumnezeu. Atunci, cum ar putea Dumnezeu 
să azvirle cea mai minunată creaţie a sa, cu 
care şi-a dat atîta osteneală, tocmai pe o mică 
stea de la periferie, ce se mai și depărtează din 
ce în ce? Și apoi, şi-ar fi trimis el oare fiul 
într-un asemenea loc? Cum pot fi unii oameni 
atit de perverşi, încît să dea crezare acestor 
sclavi ai propriilor lor table de calcul ? ! Ce făp- 
tură a lui Dumnezeu poate îngădui una ca 


asta ? 

PRELATUL BURDUHĂNOS (coborînd glasul): Dom- 


nul respectiv e de faţă. 


CARDINALUL BĂTRÎN (către Galilei): Așa, dum- 


neata ești ? Deși mi-a cam slăbit vederea, totuși 
văd că semeni leit cu omul acela pe care l-am 
ars pe vremuri... cum îl chema ? 


CĂLUGĂRUL : Eminenţa-voastră n-ar trebui să se 


supere. Medicul a spus... 


CARDINALUL BĂTRÎN (împingîndu-l la o parte, 


` 


către Galilei): Vrei să înjoseşti pămîntul pe 
care trăieşti și de la care primeşti toate bine- 
facerile ? ! Așadar, îți pîngăreşti propriul cuib! 
Eu, unul, nu am să îngădui așa ceva nici în 
ruptul capului! (Dîndu-l pe călugăr la o parte 
începe să se plimbe semeţ prin încăpere.) Eu 
nu sînt o făptură oarecare, pe o steluță oarecare, 
ce se învirtește un timp scurt pe undeva, prin 
spaţiu. Eu calc cu pași siguri pe un pămînt ce 
stă neclintit în centrul universului, eu mă găsesa 
în centru, iar privirea creatorului se îndreaptă 
spre mine şi numai spre mine. În jurul meu se 
rotesc stele fixe, prinse în opt învelișuri de 
cristal, şi soarele, care a fost creat anume ca 
să-mi lumineze preajma și mai ales pe mine, 
pentru ca Dumnezeu să mă poată vedea. Iată 
cum totul se reduce în mod vădit și incontestabil 
la mine, la om, încununarea creației divine, 
opera cea mai desăvirșşită, făurită de Dumne- 
zeu după chipul și asemănarea lui, nemuritoare 
Şi... (Se prăbuşeşte.) l 


CĂLUGĂRUL: Eminența-voastră şi-a suprapretuit 

forțele ! 


(În clipa aceasta se deschide ușa din fund şi 
intră vestitul Clavius, în fruntea astronomilor 


săi. El traversează repede sala în tăcere, și 
numai în momentul cînd dă să iasă, se adre- 
sează unui călugăr.) 


CLAVIUS: Am verificat, corespunde. 


(lese, urmat de astronomi. Uşa din fund a 
rămas deschisă. S-a lăsat o tăcere de mormint. 
Cardinalul bătrîn îsi revine în fire.) 


CARDINALUL BĂTRÂN : Ce se aude? Ce-au hotărît? 


CĂLUGĂRUL : Eminența-voastră, e timpul să 


(Nimeni nu îndrăzneşte să-i comunice hotă- 
rîrea.) 


conducem acasă. 


(Cîţiva inși îl scot afară pe bătrin. Toţi 
ceilalţi părăsesc sala foarte tulburaţi. Un 


călugăr tînăr, care face parte din comisia 


de cercetări a lui Clavius, se oprește lîngă 
Galilei.) 


vă 


CĂLUGĂRUL TÎNĂR (pe furiș): Înainte de a pleca, 
pater Clavius a spus: „Acum să-i vedem pe 
teologi cum or să mai lipească la loc sferele 


de cristal !“ Dumneata ai învins ! (lese.) 


GALILEI (încercînd să-l oprească): Ascultă! Nu eu 

am învins, ci raţiunea! 


(Călugărul tinăr a ieșit fără să-i răspundă. 

Galilei dă şi el să plece, dar în uşă se întiîl- 

nește cu un prelat înalt și impunător: e car- 

dinalul-inchizitor, care intră însoțit de un 

astronom. Galilei îi face o plecăciune, dar, 

înainte de a ieși, pune în şoaptă o întrebare 
i la uşă.) 

STRAJA (răspunzînd tot în șoaptă): Eminenţa-sa 
cardinalul-inchizitor. 


(Astronomul îl duce pe cardinalul-inchizitor 
la telescop.) 


T 


TOTUŞI, INCHIZIȚIA PUNE LA INDEX TEORIA LUI 
COPERNIC (5 MARTIE 1616) 


Un bal în casa cardinalului Bellarmin de la 
Roma. În vestibul, unde doi călugări, secre- 
tarii cardinalului, joacă şah şi îşi fac însem- 
nări cu privire la oaspeţi, Galilei, însoţit de 
fiica sa, Virginia, şi de logodnicul ei, Ludovico 
Marsili, e întîmpinat cu aplauze de către un 
grup de doamne şi de domni mascaţi. 


VIRGINIA : Nam să dansez decit cu tine, Ludovico. 
LUDOVICO : Ți s-a desprins agrafa de pe umăr. 
GALILEI : 


Năframa ce-ţi flutură molcom pe piept, o, Thais, 
N-o potrivi. Cite-o dezordine-mi pare 

Mai adînc plină de farmec, și 

Altora de-asemeni. Sub lumînările 

Sălii în clocot ei pot să gîndească la 

Locuri mai sumbre-ale grădinii ce-așteaptă. 


VIRGINIA : Pune mîna pe inima mea, tată. 

GALILEI (punîndu-i mîna în dreptul inimii): Bate 
cam tare. 

VIRGINIA : Aș vrea să fiu cît mai frumoasă. 

GALILEI : Așa şi trebuie, că de nu, iar o să se îndo- 
iască lumea că pămîntul se învîrtește. 


LUDOVICO : Nici nu se învirtește. (Galilei ride.) 
Toată Roma nu vorbește decit de dumnea- 
voastră. Dar începînd de astă-seară, se va vorbi 
de fiica dumneavoastră, domnule. 

GALILEI : Se spune că nu-i prea greu să arăţi bine 
primăvara la Roma. Pesemne că azi și eu oi fi 
semănind leit cu Adonis. (Către secretari.) Mi 
s-a spus să-l aștept aici pe domnul cardinal. 
(Către cei doi tineri.) Duceţi-vă și petreceţi cît 
mai bine! 


(Înainte de a intra prin fund în sala de bal, 


Virginia se mai întoarce o dată în fugă la 
tatăl ei.) 


VIRGINIA : Ştii, tată, frizerul de pe Via del Tri- 
onfo, cînd i-am spus cum mă cheamă, m-a 
pieptănat întii pe mine, cu toate că mai erau 
patru doamne înaintea mea. Auzise de numele 
tău, știa cine ești. (lese.) 

GALILEI (către cei doi secretari, care joacă șah): 
Cum mai puteți juca șah în felul ăsta? E un 
joc depășit, cu reguli prea strimte. În ziua de 
azi, figurile mai importante se mută așa, încît 
să străbată dintr-o dată tabla în orice direcție.. 
Turnul, bunăoară, se pune aici (le arată unde), 
nebunul aici, iar regina dincoace. Atunci ai loc 
destul să poți face planuri. 

UNUL DINTRE SECRETARI: Ştiţi, cînd ai o leafă 
ca a noastră, nu-ţi dă mîna s-o iei razna. Nouă 
ne este îngăduit să ne mișcăm doar de aici 
pînă aici. (Mută o piesă pe tabla de şah la o 
mică distanţă.) | 

GALILEI : Ba, dimpotrivă, dragul meu! Numai cine 
trăiește pe picior mare găseşte toate ușile des- 
chise! Omul trebuie să ţină pas cu vremea, 

domnilor. Destul ne-am tîrît de-a lungul ţăr- 
mului, a sosit momentul să pornim în larg. 


(Cardinalul bătrîn din scena precedentă tra- 
versează încăperea, sprijinit de un „călugăr. 
Cînd trece pe lingă Galilei, se preface că nu-l 
vede, dar apoi întoarce capul, şovăind, și în 
cele din urmă îl salută. Galilei se așază. Din 
sala de bal se aude un cor de băieți cîntînd în- 
ceputul unui cîntec pe versurile celebre ale 
lui Lorenzo de Medici, din care reiese că totul 
în lume e trecător.) 


GALILEI : Asta-i Roma! Estelo serbare mare ? 

UN SECRETAR : Fireşte, e primul carnaval pe care-l 
sărbătorim după anii de ciumă. Toate familiile 
cu vază din Italia sînt reprezentate astă-seară 
aici : Orsini, Villani, Nuccoli, Soldanieri, Cane, 
Lecchi, Este, Colombini... 

AL DOILEA SECRETAR (întrerupindu-l): Eminen- 
țele-lor cardinalii Bellarmin și Barberini. 


(Intră cardinalul Bellarmin şi cardinalul 

Barberini, tinind în dreptul feței o mască 

cu mâner. Una dintre măști înfăţişează un 
cap de miel, iar cealaltă un porumbel.) 

BARBERINI (cu arătătorul îndreptat spre Galilei): 
„Soarele răsare şi apune, apoi se' întoarce la 
locul său.“ Astea-s' cuvintele regelui Solomon. 
Dar ia să auzim ce spune Galilei ? 

GALILEI : Pe vremea. cînd eram un copilandru de 
cincisprezece ani, mă găseam odată pe o cora- 
bie, şi cînd a pornit în larg, am început să 
strig: Ţărmul se depărtează! Astăzi ştiu că 
ţărmul rămăsese nemișcat, și numai corabia se 
îndepărta de el. 

BARBERINI : Eşti șiret, tare şiret. Așadar, ceea ce 
vedem noi, Bellarmin, cu alte cuvinte, cerul, 
cu astrele care se învirtesc, nu trebuie să cores- 
pundă neapărat cu realitatea, vezi exemplul 
cu țărmul și corabia. Iar ceea ce corespunde, chi- 
purile, cu realitatea, și anume că pămintul se 
învirteşte, asta nu se poate vedea! E şiret, 
n-am ce zice. Oricum, sateliții pe care i-a 
descoperit dumnealui în jurul lui Jupiter dau 
mult de furcă astronomilor noștri. Din păcate, 
am studiat și eu pe vremuri ceva astronomie, 
Bellarmin. Știința asta e ca riia, nu scapi de ea 
cu una, cu două. 

BELLARMIN : Să mergem în pas cu vremea. Dacă 
aceste hărți cerești care se întemeiază pe o 
nouă ipoteză le ușurează corăbierilor noștri na- 
vigaţia, atunci n-au decît să le folosească. Noi 
sintem numai împotriva acelor teorii care con- 
trazic Scriptura. (Salută pe cineva din sala de 
bal.) 

GALILEI : Da, Scriptura. „Acel ce împiedică sămînța 
să încolţească va fi blestemat de norod.“ Și 
aceasta-i tot o cugetare de-a lui Solomon. 

BARBERINI: „Înțeleptul tăinuiește ceea ce ştie“. 
Altă cugetare de-a lui Solomon. 

GALILEI: „Cine ține boi nu-și poate păstra staulul 
curat. Dar puterea boilor îi aduce multe fo- 
loase“, 

BARBERINI: „Cine își ține înțelepciunea în frîu e 

i mai presus de cel ce cucereşte un oraş.“ 

GALILEI : „Cine-și pierde tăria cugetului, aceluia i 
se usucă și mădularele“. (O pauză.) Cu alte cu- 
vinte : „Nu strigați adevărul în gura mare“. 

BARBERINI: „Poţi oare călca pe cărbuni aprinşi 
fără să-ți arzi piciorul?“... Bine ați venit la 
Roma, domnule Galilei.  Cunoşti originea 

orașului nostru ? Legenda spune că doi băieţași 
au fost alăptaţi și crescuţi de o lupoaică. Din 
ziua aceea toți copiii Romei plătesc tribut lu- 
poaicei pentru laptele pe care-l sug. Totuși, e 
destul de plăcut să trăieşti aici. Lupoaica se 
îngrijeşte să avem parte de tot soiul de desfătări, 
atit de cele cerești, cît și de cele pămiîntești, 
începînd cu plăcerea de a discuta cu savantul 
meu prieten Bellarmin și încheind cu trei sau 
patru doamne vestite în toată lumea și cărora 
aş vrea să te prezint, dacă-mi îngădui. (Îl duce 
pe Galilei în fundul încăperii, spre a-i arăta 
balul. Galilei îl urmează în silă.) Nu-ţi face plă- 
cere ? Văd că ţii mai mult la o discuţie serioasă 
decit la o petrecere. Bine, fie. Ia spune, prietene 
Galilei : eşti sigur că voi, astronomii, nu urmă- 
riţi în primul rînd să vă faceţi viața mai ușoară, 
simplificind cît mai mult știința voastră? (Îl 
duce iarăși în prim-plan.) Voi reduceţi totul 
la cercuri şi glipse, la viteze proporționale, cu 
alte cuvinte, la mișcări simple, pe măsura cre- 
ierului vostru. Dar ce vă faceţi dacă lui Dumne- 
zeu i-ar plăcea ca astrele să se miște astfel? 
(Parcurge cu degetul prin văzduh un, drum 
foarte înciîlcit și cu viteze diferite.) Ce s-ar mai 
alege atunci din toate calculele voastre ? 

GALILEI : Prietene, dacă Dumnezeu ar fi zidit lu- 
mea astfel (desenează prin aer drumul trasat 
de Barberinii), atunci ar fi construit și creierele 
noastre tot astfel (repetă acelaşi desen), încît 
ele să considere aceste căi drept cele mai simple. 
Eu cred în rațiune. 

PARBERINI : Eu socotesc că raţiunea nu e suficientă. 
Acum tace, fiindcă-i prea politicos să-mi spună 
de la obraz că o consideră pe a mea insufi- 

cientă. (Începe să ridă şi se întoarce la balu- 
strada ce desparte încăperea de sala de bal.) 

BELLARMIN : Cu raţiunea nu ajungi prea departe, 
prietene. În jurul nostru nu vedem decît crime 
şi slăbiciuni. Unde-i atunci adevărul ? 

GALILEI (mînios): Eu cred în rațiune! 

BELLARMIN : Ia gîndește-te puţin cît s-au frămîntat, 
cît s-au ostenit sfinții părinți, şi atiția alții după 
ei, ca să găsească, în sfîrșit, un sens lumii în 
care trăim și care — între noi fie vorba — e 
destul de infamă. Gîndeşte-te numai la brutali- 
tatea moşierilor din Campagna, care poruncesc 
ca şerbii lor, pe jumătate goi, să fie mînați cu 
biciul la muncă, şi la prostia acestor țărani ne- 
fericiți, care le sărută picioarele drept mulțu- 
mire ! l 

GALILEI : Ce ruşine ! În drum spre Roma am văzut 
şi eu asemenea scene. 

BELLARMIN : Noi am aruncat asupra unei ființe su- 
perioare toată răspunderea unor astfel de în- 
tîmplări — al căror rost nu-l pricepem, deşi 
toată viața e alcătuită din ele — am susținut 
că pe această cale se realizează anumite intenții 
şi că toate acestea se petrec conform unui plan 
ce ne depăşeşte. Noi nu pretindem că prin 
aceasta am fi izbutit să liniștim pe deplin spi- 
ritele, în schimb dumneata vii acum să învi- 
nuiești această ființă superioară că n-a priceput 
mișcarea astrelor în univers, lucru pe care l-ai 
înțeles numai dumneata. Crezi oare că e înțelept 
să afirmi aşa ceva ? 

GALILEI (încercînd pe departe să lămurească lucru- 
rile): Sînt şi eu un fiu credincios al Bisericii... 

BARBERINI : E îngrozitor de greu să te înţelegi cu 
el! E destul de naiv ca să se încumete a dovedi 
că Dumnezeu a comis niște erori grosolane în 

astronomie! Nu cumva pretinzi că Dumnezeu 
n-a studiat destul de adînc astronomia înainte 
de a alcătui Sfînta scriptură? Se poate, prie- 
tene ? ! (Către secretari.) Să nu însemnați aceas- 
tă convorbire, căci nu-i decit o discuţie ştiin- 
țifică între prieteni. 

BELLARMIN : Nu ţi se pare mai probabil ca însuşi 
creatorul lumii să-și cunoască mai bine creaţia 
decît orice creatură a sa ? 

GALILEI : La urma urmei, domnilor, un om poate 
interpreta greşit nu numai mișcarea stelelor, 
dar și Biblia ! 

BELLARMIN : Bine, dar despre felul cum trebuie 
interpretată Biblia hotărăsc teologii sfintei Bi- 
serici, nu-i așa ? 


(Galilei tace.) 


BELLARMIN : Ei vezi că acum nu mai ai ce răs- 
punde ? (Face un semn secretarilor.) Domnule 
Galilei, Sfîntul oficiu a stabilit că învățătura 
lui Copernic, după care soarele s-ar afla în 
centrul universului și ar fi nemișcat, este o 
prostie, o absurditate şi o erezie. Am primit 
însărcinarea de a vă convinge să vă lepădaţi 
de această teorie. (Către unul din secretari.) 
Te rog să repeţi acest pasaj. 

SECRETARUL : Eminenţa-sa, cardinalul Bellarmin 
către sus-numitul Galileo Galilei : Sfintul oficiu 
a stabilit că învăţătura lui Copernic, după care 
soarele s-ar afla în centrul universului și ar 
fi nemișcat, este o prostie, Q absurditate şi o 
erezie. Am primit însărcinarea de a vă convinge 
să vă lepădaţi de această teorie. 

GALILEI : Ce înseamnă asta ? 

(Din sala de bal se aude strofa următoare a 

cîntecului cîntat de corul de băieți. Barberini 

îi face semn lui Galilei să tacă în timp ce se 
cîntă, ca să poată asculta cu toţii.) 


GALILEI: Dar cum rămîne cu faptele constatate? 
După cite am înţeles, astronomii Colegiului 
pontifical au recunoscut faptele consemnate de 
mine. 

BELLARMIN: Exprimîndu-și totodată profunda sa- 
tisfacţie, în cuvinte cît se poate de măgulitoare 
pentru dumneata. 

GALILEI : Atunci... 

BELLARMIN : Sfînta congregaţie a luat însă hotărî- 
rea, fără să ţină seama de aceste amănunte. 

GALILEI : Înţeleg. Așadar, pe viitor posibilitatea ori- 
cărei cercetări științifice este... 

BELLARMIN : Pe deplin asigurată, domnule Galilei, 
deoarece, după concepţia Bisericii, noi nu putem 
ști nimic, dar avem dreptul să cercetăm. (Salută 
iarăși un oaspete din sala de bal) Eşti liber 
să studiezi mai departe și această teorie, dacă 
o socoteşti o simplă ipoteză matematică. Știința, 
domnule Galilei, este fiica legitimă şi preaiubită 
a Bisericii. Nimeni dintre noi nu presupune în 
mod serios că ai vrea să subminezi încrederea 
în Biserică. 

GALILEI (mânios) : Încrederea se pierde atunci cînd 
se abuzează de ea. 

BARBERINI: Ei aş? (Îl bate pe umăr, rîzînd cu 
hohote, apoi, deși îl privește aspru, începe să-i 
vorbească pe un ton destul de prietenos.) Nu 
azvirli şi copilul cu apa din copaie, prietene 
Galileu. Vezi bine că nici noi nu procedăm 
așa. Noi avem mai multă nevoie.de dumneata 
decît ai dumneata de noi. 

EELLARMIN : Abia aştept să te prezint pe dumneata, 
cel mai mare matematician al Italiei, comisaru- 
lui Sfîntului oficiu, știind cît de mult te pre- 
ţuiește. 

BARBERINI (luîndu-l pe Galilei de celălalt braţ): 
Acestea fiind zise, s-a prefăcut iar în miel. Cred 
că ar fi fost mai cuminte să fii apărut și dum- 
neata costumat, bunăoară, într-un savant de 
treabă, partizan al teoriilor consacrate. Numai 

» datorită costumului mă pot bucura și eu azi 
de puţină libertate. În astfel de împrejurări 
s-ar putea să mă auzi murmurînd că dacă Dum- 
nezeu n-ar exista, ar trebui să-l inventăm. Ei, 
și acum să ne punem iar măștile pe obraz. 
Păcat că bietul Galilei n-are şi el una. (Îl iau 
fiecare pe Galilei de cîte un braţ și-l duc în 
sala de bal.) 

UNUL DINTRE SECRETARI: Ai însemnat ultima 
frază ? 

CELĂLALT SECRETAR: Acum o scriu. (Amândoi 
scriu de zor.) Ai notat cînd a spus că el crede 
în rațiune ? 


(Intră cardinalul-inchizitor.) 


CARDINALUL-INCHIZITOR : Convorbirea a avut 
loc ? 

UNUL DINTRE SECRETARI (+aportînd mecanic): 
Întîi a sosit domnul Galilei cu fiica lui, care 
s-a logodit astăzi cu domnul... (Cardinalul-in- 
chizitor dă să-l oprească printr-un gest.) Apoi 
domnul Galliei ne-a arătat un nou fel de a 
juca şah, după care figurile pot fi mișcate în 
orice direcţie, fără să se țină seama de nici una 
din regulile jocului. 

CARDINALUL-INCHIZITOR (tăindu-i vorba): Dă-mi 
procesul-verbal. 

(Secretarul îi înmînează procesul-verbal, și 

cardinalul se așază ca să-l parcurgă în grabă. 

Două tinere doamne mascate străbat scena, și 

cînd ajung în dreptul cardinalului, îi fac o 
reveranţă.) 


“UNA DINTRE DOAMNE : Cine este ? 
CEALALTĂ DOAMNĂ : Cardinalul-inchizitor. 


(Cele două doamne se depărtează chicotind, 
apoi ies. Apare Virginia, care-și rotește ochii 
prin sală, căutînd pe cineva.) 


CARDINALUL-INCHIZITOR (din colțul său): N-ai 
să-mi spui nimic, fiica mea ? 

VIRGINIA (puţin speriată, deoarece nu-l văzuse): 
Ah, eminența-voastră ! 


(Marele inchizitor îi întinde dreapta, fără 
să-și ridice ochii de pe hirtii. Virginia se 
apropie, îngenunchează și îi sărută inelul.) 

CARDINALUL-INCHIZITOR : Ce noapte minunată! 
Dă-mi voie să-ți urez fericire cu prilejul logod- 
nei. De acum înainte ne vom bucura de pre- 
zența dumitale la Roma? 

VIRGINIA : Deocamdată nu, eminenţa-voastră. O 
nuntă cere atîtea pregătiri! ` 

CARDINALUL-INCHIZITOR : Așa, va să zică te în- 
torci la Florenţa, împreună cu tatăl dumitale. 
Mă bucură vestea asta. Îmi închipui cîtă nevoie 
are el de dumneata, căci matematica, oricît de 
bun prieten ar fi tata cu ea, nu-i poate încălzi 
căminul, nu-i așa? Numai o făptură plină de 
viață poate dezgheţța o astfel de atmosferă. Unde 
mai pui că un om de seamă se pierde atit de 
uşor în lumea astrelor, prea vastă chiar și pen- 
tru el. 

VIRGINIA (buimăcită) : Sinteţi prea bun cu mine, 


eminenţă. Vă rog să mă credeţi că nu pricep 
mai nimic din toate astea. 


CARDINALUL-INCHIZITOR : Serios? (începe să 

rîdă.) După cum văd, în casa pescarului nu se 
mănîncă pește, așa-i? Părintele dumitale va 
face mare haz cînd va auzi că în cele din urmă 
ai aflat de la mine tot ceea ce știi despre astre, 
copila mea. (Răsfoind procesul-verbal.) Aici 
scrie că inovatorii noștri, în frunte cu tatăl 
dumitale — o somitate recunoscută de o lume 
întreagă, un om de seamă şi un savant dintre 
cei mai mari — socotesc cu toţii că actuala 
noastră concepţie despre univers acordă o im- 
portanță exagerată bietei planete pe care trăim. 
Află că de pe vremea lui Ptolemeu, un înţe- 
lept din antichitate, şi pînă astăzi, s-a calculat 
că întreg universul creat de Dumnezeu, adică 
globul de cristal în mijlocul căruia se găseşte 
pămîntul, are un diametru de vreo douăzeci 
de mii de ori mai mare decît al pămîntului. 
Dar acest spaţiu imens este totuși prea mic, 
prea neîncăpător pentru inovatori. După cum 
am auzit, dumnealor pretind că dimensiunile 
acestui spaţiu depăşesc orice închipuire ome- 
nească ; așadar, distanța de la pămînt la soare 
— distanţă respectabilă, după cît ni se părea — 
devine cu totul neînsemnată în comparaţie cu 
depărtarea de la micul nostru pămînt pînă la 
stelele fixe prinse în ultimul. înveliș al globu- 
lui, încît nici nu mai trebuie să se țină seama 
de ea în calculele astronomice ! Cine poate spune 
că domnii inovatori nu trăiesc pe picior mare! 


(Virginia izbucnește în ris, cardinalul-inchi- 
2itor ride de asemenea.) 


CARDINALUL-INCHIZITOR : Pe drept cuvint s-au 
îngrozit unii membri ai Sfîntului oficiu cînd 
li s-a înfățișat deunăzi un tablou al universului 
de asemenea proporții, încît vechea noastră ima- 
gine despre lume e doar cît un medalion, care 
ar putea împodobi giîtul grațios al unei anumite 
fete tinere și frumoase. Domnii aceia se tem 
că într-un spațiu nemărginit ușor s-ar putea 
rătăci și un episcop, pînă şi un cardinal. Mai 
mult, chiar și Atotputernicul ar putea să-l 
piardă din vedere pe însuși papa... Într-adevăr, 
ai de ce ride, copila mea. În orice caz, mă 
bucur că te știu şi de acum înainte în preajma 
învățatului dumitale părinte, pe care îl pre- 
tuim cu toţii atît de mult. De altfel, s-ar putea, 
să-l cunosc şi pe părintele dumitale spiritual... 

VIRGINIA : Confesorul meu e pater Cristoforus de 
la biserica Sfînta Ursula. 

CARDINALUL-INCHIZITOR : Așadar, după cum îţi 
spuneam, îmi pare bine că îţi urmezi tatăl. 
Într-o zi va avea nevoie de dumneata. Poate 
că nu-ţi dai încă seama de asta, dar aşa va fi. 
Eşti foarte tînără și atit de plină de viaţă, iar 
gloria este cîteodată o povară pentru aceia că- 
rora le-a hărăzit-o Dumnezeu, uneori chiar prea 
grea. Nici un muritor nu-i însă atît de mare 
încît să nu încapă înir-o rugăciune. Dar te-am 
reținut cam mult, copila mea, și mi-e teamă 
să nu slirnesc gelozia logodnicului, ba chiar 
și pe a tatălui dumitale, fiindcă ţi-am povestit 
despre stele unele lucruri care s-ar putea să 
fie depășite în clipa de față. Du-te repede la 
dans, dar nu uita să-l saluţi pe pater "Cristo- 
forus din partea mea. 


(Virginia face o plecăciune adîncă, apoi iese.) 
N 

8 
O CONVORBIRE 


In palatul ambasadorului Florenței la Roma, 

Galilei îl ascultă pe călugărul tinår, care, 

după adunarea Colegiului roman, i-a şoptit 
la ureche părerea astronomilor pontificali. 


GALILEI : Vorbeşte, nu te mai codi! Haina pe care 
o porți îți dă dreptul să spui orice ai vrea. 

CĂLUGĂRUL TÎNĂR: Eu am studiat matematica, 
domnule Galilei. 

GALILEI : Asta ar putea fi un lucru folositor dacă 
te-ar îndemna să recunoști că doi cu doi fac 
patru, măcar din cînd în cînd! 

CĂLUGĂRUL TÎNĂR : Domnule Galilei, de trei nopţi 
nu mai pot închide ochii. Nu știam cum să îm- 
pac decretul pe care l-am citit cu sateliții lui 
Jupiter, pe care i-am văzut cu ochii’ mei. Azi- 
dimineață m-am hotărît ca după ce voi citi 
liturghia, să vin la dumneavoastră. 

GALILEI : Ca să-mi împărtășești că Jupiter n-are 
sateliți ? 

CĂLUGĂRUL TÎNĂR: Nu. Însă am izbutit să mă 
pătrund de înţelepciunea decretului. El mi-a 
dezvăluit primejdiile pe care le implică pentru 
omenire cercetarea naturii fără nici o opreliște. 
De aceea am luat hotărîrea să mă las de as- 
tronomi€. Totuși, ţin să vă supun și dumnea- 
voastră motivele mele, care ar putea determina 
şi pe un astronom să renunţe la dezvoltarea 
unei anumite teorii. 

GALILEI : Îngăduie-mi să-ți spun că motivele de 
acest fel mie îmi sînt cunoscute. 

CĂLUGĂRUL TÎNĂR : Înţeleg amărăciunea dumnea- 
voastră. Vă gîndiţi, desigur, la mijloacele de 

constringere la care recurge Biserica în cazuri 
extreme. Eu, însă, aș vrea să vă expun alte 
motive. Daţi-mi voie să vă vorbesc despre mine. 
Sint fiu de ţăran şi am crescut în Campania. 
Părinţii mei sint oameni simpli. Ei știu tot ce 
se poate ști despre măslin, dar la altceva nu 
se pricep. De cite ori observ fazele planetei 
Venus, îmi apar în față părinții, stînd cu soră- 
mea lingă vatră și mîncînd o bucată de caș. 
Văd deasupra lor grinzile înegrite de fum în 
cursul veacurilor și mai văd miinile lor bă- 
trîne, bătătorite de muncă, iar în mîini, lin- 
gurile mici. Nu le merge bine, dar pînă și în 
necazurile lor se ascunde o rinduială. Toată 
viața lor se desfăşoară după anumite cercuri: 
de la mișcările circulare cu care șterg pe jos, 
la munca lor în livada de măslini, care ur- 
mează ciclul anotimpurilor, și pînă la plata pe- 
riodică a impozitelor. Totul are o anumită re- 
gularitate, pînă și nenorocirile care se abat 
peste ei sînt periodice. Grijile și munca n-au 
încovoiat dintr-o dată spinarea tatii, ci pe ne- 
simţite, cîte puţin în fiecare primăvară, cînd 
sapă măslinii, după cum și nașterile care au 
ucis femeia din maică-mea s-au desfășurat la 
răstimpuri anumite. Ceea ce le dă putere să 
care coșurile încărcate la deal, pe poteca plină 
de bolovani, cu trupul lac de sudoare, să mă- 
nînce și să facă copii este sentimentul perma- 
nenţei, al continuității necesare pe care-l în- 
cearcă pivind ogorul, pomii ce înverzesc din 
nou în fiecare an, bisericuța veche unde ascultă 
în fiecare duminică textele din Biblie. Li s-a 
spus, și ei cred, că ochiul lui Dumnezeu e în- 
dreptat spre ei, scrutăter, ba chiar îngrijorat, 
și că lumea este un teatru uriaș, zidit anume 

pentru ca fiecare prin faptele sale să se poată 
realiza în rolul lui, mai mare sau mai mic. 
Ce-ar zice ei dacă ar afla de la mine că se 
găsesc pe un mic bulgăre de piatră, care, în- 
vîrtindu-se necontenit în spaţiul gol, se mișcă 
împrejurul altui astru, unul dintre multele al- 
tele, și încă unul destul de neînsemnat ? Atunci 
se vor întreba dacă răbdarea și supunerea cu 
care îndură această viață mizerabilă mai are 
vreun rost, dacă folosește cuiva. La ce mai ser- 
veşte atunci Sfînta scriptură, care explică și 
dovedește că munca lor istovitoare, răbdarea, 
foamea, umilința lor sînt necesare, de vreme 
ce reiese că Sfînta scriptură a greșit în atitea 
alte privinţe? Nu pot face asta, fiindcă văd 
privirea lor descumpănită, văd cum le scapă 
lingura din mînă şi cade pe vatră, citesc pe 
fața lor că sînt trădați și amăgiţi. „Așadar, 
nu ne ocrotește nici un ochi de sus, vor spune. 
Va să zică, trebuie să ne îngrijim singuri de 
soarta noastră, aşa neştiutori, bătrîni şi vlăguiți 
cum sîntem? Așadar, nimeni nu ne-a hărăzit 
vreun rol în univers, afară de această jalnică 
viață pămiîntească, pe o planetă neînsemnată, 
care depinde de toate celelalte și în jurul căreia 
nu se învirteşte nimic. Va să zică, în suferinţele 
noastre nu se ascunde nici un tilc: cînd ţi-e 
foame, înseamnă că ai pîntecele gol, nu că ai 
vrut să-ţi pui tăria la încercare; cînd cazi is- 
tovit de muncă, înseamnă că ţi-ai încovoiat 
prea mult spinarea şi că ai cărat poveri prea 
mari, nu că ai avea vreun merit deosebit.“ Acum 
înțelegeți de ce socotesc eu că decretul Sfintei 
congregații se întemeiază pe o mare şi nobilă 


bunătate, că este pătruns de grija şi de mila 
unui părinte față de copiii săi ? 

GALILEI : Bunătate? ! Pesemne vrei să spui că eşti 
sărac lipit, că ți s-au uscat buzele fiindcă vinul 
l-au băut alții şi nu-ți rămîne decit să te în- 
chini în fața oricărei sutane! Dar cine-i vino- 
vat de această sărăcie? De ce în țara asta nu 
domnește decît ordinea dintr-o ladă goală și 
singurul drept al omului este acela de a munci 
pînă cade mort? Oamenii flămînzesc în mijlocul 
viilor încărcate cu rod, la marginea lanurilor de 
grîu ! Părinţii dumitale și ceilalți țărani din 
Campapta duc tot greul războaielor pe care re- 
prezentantul blindului Isus pe pămînt le poartă 
în Spania şi în Germania. De ce crezi că pune el 
pămîntul în centrul universului ? Pentru ca sca- 
unul apostolului său Petru să se găsească în cen- 
trul lumii ! Asta-i ceea ce urmărește. Ai dreptate 
cînd spui că nu de planete, ci de țăranii din Cam- 
pania trebuie să ne îngrijim în primul rînd. Mie 
să nu-mi vorbeşti de frumusețea unor forme de 
-viață pe care o tradiție seculară le-a poleit cu 
aur ! Dumneata știi cum produce stridia marga- 
ritifera o perlă? În luptă cu o boală grea şi 
dureroasă, provocată de un corp străin, bună- 
oară de un grăunte de nisip, de care se apără, 
învelindu-l într-o secreție ce alcătuiește o coajă 
în jurul lui. Acest.proces poate s-o coste viaţa. 
Eu mă lipsesc de perlă, prefer o stridie sănă- 
toasă. Cît despre virtuţi, ele nu sînt neapărat 
legate de mizerie și nenorocire. Află, dragul 
meu, că părinții dumitale dacă ar duce un trai 
fericit şi îmbelşugat, ar vădi acele virtuți pe 
care le generează bunăstarea și mulțumirea. 
Acum virtuțile acestor oameni vlăguiţi își au 
rădăcinile în ogoarele lor secătuite, și de aceea 


23 — Opera de tiei parale 289 


nu le preţuiesc. În viaţa lor pompele de apă 
inventate de mine pot înfăptui mai multe mi- 
nuni decît predicile voastre caraghioase și în- 
jositoare. „Înmulțiți-vă și stăpiniți pămîntul !“ 
le spuneţi voi oamenilor, cînd de fapt ei mor 
ca muștele în războaie şi-s robi pe un petic de 
pămînt sterp. Ai vrea să-i mint şi eu pe ai 
dumitale ? 


CĂLUGĂRUL TÎNĂR (foarte frămîntat): Motivele 


care trebuie să ne determine la tăcere sînt cele 
mai nobile cu putință, doar e în joc liniştea 
sufletească a unor nenorociți ! 


GALILEI : Vrei să-ți arăt o pendulă “eculptată de 


Cellini, pe care mi-a adus-o azi-dimineaţă vizi- 
tiul cardinalului Bellarmin? Da, dragul meu, 
bunăoară ca sa nu tulbur liniștea sufletească 
a părinților dumitale iubiţi, cîrmuirea îmi oferă 
drept răsplată vinul stors de ei în sudoarea 
feţei lor, care, după cum se știe, este după 
chipul şi asemănarea Domnului. Dacă m-aş ho- 
tări totuşi să tac, aș face-o, fără îndoială, din 
motive cît se poate de josnice: pentru o viață 
îndestulată, pentru a scăpa de urmărire etc. 


CĂLUGĂRUL TÎNĂR : Eu sînt preot, domnule Ga- 


lilei. 


GALILEI : Dar eşti totodată şi fizician şi ai văzut că 

Venus trece prin diferite faze. Ia priveşte afară! 
(Scoate mîna pe fereastră şi-i arată ceva.) Vezi 
colea, lingă tufișul de laur de la izvor, o mică 
statuie a lui Priap? Acest zeu al grădinilor, al 
păsărilor şi al hoţilor, cu chipul lui țărănesc 
obscen, dăinuie de două mii de ani! Zeul ăsta 
păgin a minţit mai puțin decît noi. Bine, să 
nu mai vorbim despre asta, că de, sînt şi eu un 
fiu al Bisericii. Dar spune-mi: cunoşti a opta 
satiră a lui Horaţiu? Ştii, îl recitesc tocmai 


acum, fiindcă e un poet care te ajută oarecum 
să-ți regăsești echilibrul. (Ja în mînă o carte 
mică.) În stihurile lui vorbeşte chiar această 
mică statuie a lui Priap, ce se găsea pe atunci 
într-o grădină de pe muntele Esquilin. Și iată 
cum începe : 


Un butuc de smochin, un lemn lipsit de rost, 
Eram cîndva, cînd un dulgher şovăitor 
Dacă să facă un priap sau un scăunaş 

S-a hotărit pentru zeu... 


Crezi oare că Horaţiu s-ar fi lăsat convins să 
înlocuiască scăunașul din versul său printr-o 
masă ? Află, domnule, că simțul meu estetic ar 
fi jienit dacă, în imaginea mea despre lume, 
Venus n-ar avea faze! Noi nu putem inventa 
o maşină comblicată pentru a pompa apa flu- 
viilor și a o ridica la mari înălţimi dacă sîntem 
opriți să studiem cea mai mare și cea mai 
complexă mașină pe care o avem în faţa ochilor, 
și anume aceea a corpurilor cereşti în totali- 
tatea lor. Suma unghiurilor unui triunghi nu 
poate fi schimbată după nevoile Vaticanului. 
Eu nu pot calcula traiectoria corpurilor zbură- 
toare așa încit să explic totodată și itinerarul 
vrăjitoarelor ce călăresc pe o coadă de mătură. 


CĂLUGĂRUL TÎNĂR : Nu sînteţi oare de părere că 


adevărul, atunci cînd este un adevăr, se impune 
de la sine, fără ajutorul nostru ? 


GALILEI : Nu, niciodată ! Adevărul se impune numai 

în măsura în care îl impunem noi; victoria 
rațiunii nu poate fi decît victoria oamenilor 
care luptă în numele ei. Voi priviţi ţăranii din 
Campania ca și cum ar fi vorba de mușchiul 
de pe acoperișurile colibelor lor, și nu de oameni 
vii! Ce om cu mintea sănătoasă poate admite 

că suma unghiurilor unui triunghiu ar fi împo- 
triva intereselor acestor oameni ? ! Dacă ei înșiși 
nu se vor trezi însă și nu vor învăţa să gîndească, 
n-or să le ajute nici cele mai desăvirșite iri- 
gaţii. Ei, drăcie! Pînă acum ai dovedit o răb- 
dare cu adevărat dumnezeiască, dar mînia dum- 
nezeiască pe seama cui o laşi ? 

CĂLUGĂRUL TÎNĂR : Văd că sînteţi foarte obosit! 

GALILEI (azvîrlindu-i un teanc de manuscrise): As- 
cultă, fiule, eşti într-adevăr fizician? Aici am 
demonstrat de ce toate mările sînt supuse unei 
mişcări de flux şi reflux. Ție însă nu ţi se cade 
să citeşti aşa ceva, auzi? Cum, ai şi început să 
citeşti? Va să zică, eşti cu adevărat un om de 
știință ? 
(Călugărul tînăr s-a cufundat în manuscris.) 


GALILEI: E un fruct oprit din pomul cunoașterii! 
Uite cu cită lăcomie îl înghite. Ştie că va fi 
blestemat pe veci, şi totuși nu se poate opri să 
mănînce. Nefericitul, şi pe el l-a pierdut lăco- 
mia! Mă bate cîteodată gîndul că m-aș lăsa 
îngropat de viu într-o temniţă la zece stînjeni 
sub pămînt dacă în schimb aş putea să aflu ce 
este lumina. Dar asta n-ar fi nimic; primejdia 
cea mai mare e că trebuie să împărtășesc și 
altora ceea ce știu, întocmai ca un îndrăgostit, 
ca un beţiv, sau ca un trădător. E un adevărat 
viciu, care duce la pierzanie. Cit timp o să mă 
mai rabde inima să strig în căciulă, asta-i în- 
trebarea ! 

CĂLUGĂRUL TÎNĂR (arătindu-i un pasaj din ma- 
nuscris) : Această idee n-o înţeleg. 

GALILEI : Ţi-o explic eu, îţi explic tot ! 

DUPĂ OPT ANI DE TĂCERE, ATUNCI CÎND PE 

SCAUNUL PONTIFICAL SE URCĂ UN NOU PAPĂ, 

EL ÎNSUŞI OM DE ȘTIINȚĂ, GALILEI PRINDE CURAJ 

SĂ-ȘI REIA CERCETĂRILE PE TĂRIMUL OPRIT. 
PETELE DIN SOARE 


Casa lui Galilei de la Florenţa. Elevii lui 

Galilei : Federzoni, călugărul tînăr și Andrea 

Sarti, acum un tînăr în toată puterea cuvîn- 

tului, s-au adunat să asculte o prelegere 

experimentală. Galilei, în picioare, citește o 

carte. Virginia și doamna Sarti cos rufăria 
de zestre. 


ANDREA (citind de pe tablă): „Joi după-amiază. 
Plutirea corpurilor.“ Iar ne trebuie gheaţă, un 
lighean cu apă, cîntarul, acul de fier și Aris- 
totel. . 


(În timp ce el aduce aceste obiecte, ceilalți 
se uită prin cărți.) 

VIRGINIA : Să-ţi coşi zestrea este o îndeletnicire 
foarte plăcută. Fața asta de masă ne va prinde 
bine cînd vom avea mulți oaspeți, căci tare-i 
place lui Ludovico să-și poftească prietenii la 
el. Trebuie s-o lucrăm cu grijă, fiindcă maică-sa 
are să cerceteze fiecare împunsătură — ştii 
doar cît e de pornită împotriva cărților tatii, 
ca și pater Cristoforus, de altfel. 

DOAMNA SARTI: Apoi au trecut atîția ani de cînd 
n-a mai scris nici o carte. 

VIRGINIA : Cred că și-a dat şi el seama că s-a în- 
șelat. La Roma, o foarte înaltă față bisericească 

m-a învăţat o mulţime de lucruri despre astro- 
nomie. Depărtările sînt prea mari, asta-i gre- 
șeala lui. 


(Intră cărturarul Filippo Mucius, un om de 
vîrstă mijlocie, care pare destul de tulburat.) 


MUCIUS : Puteți să-i spuneţi domnului Galilei că 
trebuie să mă primească numaidecit? Diînsul 
mă osîndește, fără să mă fi ascultat măcar. =: 

DOAMNA SARTI: Degeaba, tot n-are să vă pri-“ 
mească. 

MUCIUS : Domnul o să te răsplătească dacă ai să-l 
convingi. Trebuie să-i vorbesc neapărat. 

VIRGINIA (strigînd din capul scării): Tată! 

GALILEI : Ce s-a întîmplat ? 

VIRGINIA : A venit domnul Mucius! 

GALILEI (ridicîndu-și ochii brusc de pe carte, se 
apropie de scară, urmat de elevii săi): Ce do- 
rești ? 

MUCIUS : Domnule Galilei,-ingăduiți-mi, vă rog, să 

i vă explic acele pasaje din cartea mea care par 
să condamne teoria lui Copernic despre rotația 
pămîntului. Eu voiam... 

GALILEI : Ce să mai vorbim? Părerile dumitale se 

conformează decretului congregațţiei, așa că nu 

pot fi contestate. Deși mi-ai fost elev, asta nu te 
îndreptățește să ne înveţi că doi şi cu doi fac 
patru. În schimb, ai tot dreptul să spui că 

această piatră (scoate o piatră din buzunar şi o 

azvîrle pe scară în jos) a zburat în sus, izbin- 

du-se de acoperiş. Te rog să nu-mi pomenești 
de greutăți! Pe mine nici ciuma nu m-a putut 
opri să-mi urmez cercetările. Mai vreau să-ți 
spun că acela care nu cunoaște adevărul este 
numai un neghiob. Dar cine îl cunoaște și sus- 

ține că nu este adevăr, ci minciună, acela săvir- 
şeşte o crimă! Acum ieși afară din casa mea! 


` 
(Galilei se întoarce în camera sa de studii.) 


FEDERZONI : Din păcate, aşa este. Nu-i nimic de 
capul lui și nimeni nu l-ar băga în seamă dacă 
n-ar fi elevul dumitale. Aşa, însă, mulți l-au 
luat în brațe, ca să poată spune: Iată, pînă și 
acest învățăcel al lui Galilei e nevoit să recu- 
noască deschis că toate teoriile lui sînt false. 

DOAMNA SARTI: Mi-e milă de domnul ăsta. 

VIRGINIA : Și tata prea ținea mult la el! 

DOAMNA SARTI: Aş vrea să stăm puțin de vorbă 
despre căsătoria ta, Virginia. Tu eşti încă foarte 
tînără, apoi n-ai nici mamă, iar taică-tău e cu 
gîndul numai la ligheanul lui cu apă, pe care 
plutesc bucățele de gheață. Oricum, te-aş sfătui 
să-l mai întrebi cîte ceva cu privire la căsnicie. 
Dar ține seamă tă el nu s-ar sfii cîtuși de puțin 
să-ți îndruge cele mai deocheate lucruri timp 
de o săptămînă întreagă, ba încă și la masă, 

' de faţă cu toţi tinerii ăştia. Ştii doar că n-are 
pic de rușine și nici n-a avut vreodată. Dar nu 
la așa ceva mă gindesc eu, ci la viitorul tău. 
Eu nu mă încumet să-ți dau sfaturi, că de, sînt o 
femeie simplă, fără prea multă ştiinţă de carte. 
Nu poţi face un pas atit de serios cu ochii 
legaţi. Oricum, eu aș fi de părere să te duci la 
un astronom adevărat, din cei de la universi- 
tate, ca să-ţi facă horoscopul, și atunci ai să ştii 
ce e de făcut. Dar de ce rizi ? 

VIRGINIA : Fiindcă am și fost. 

DOAMNA SARTI (foarte curioasă): Ei, şi ce ţi-a 
spus ? 

VIRGINIA : Să fiu cu băgare de seamă timp de trei 
luni, cît soarele se găsește în dreptul Capricor- 

nului, dar că apoi voi avea un ascendent foarte 
puternic şi norii se vor împrăștia. lar dacă îl 
urmăresc cu grijă pe Jupiter, pot întreprinde 
orice călătorie, deoarece sînt născută în zodia 
Scorpionului. .: 

DOAMNA SARTI: Dar Ludovico ? 

VIRGINIA : El, într-a Leului. (După o clipă de tă- 
cere.) Cică trebuie să fie senzual. 


(O pauză.) 


VIRGINIA : Vine domnul Gaffone, rectorul. Îl cunose 
după pas. 


(Intră domnul Gaffune, rectorul universităţii.) 


GAFFONE : Am venit numai să-i aduc tatălui dumi- 
tale o carte care l-ar interesa. Te rog, nu-l 
tulbura pe domnul Galilei, pentru Dumnezeu! 
M-ar mustra conștiința, căci am întotdeauna 
impresia că oricine răpaşte chiar și o clipă 
acestui mare om frustează Italia. De aceea îţi 
încredinţez cu plecăciune cartea și mă grăbesc 
să plec în virful picioarelor. 


(lese. Virginia îi dă lui Federzoni cartea.) 


GALILEI : Ce carte e asta ? 

FEDERZONI : Nu știu. (Silabisind.) „De maculis in 
sole.“ 

ANDREA : Despre petele din soare. Da' mult se mai 
scrie pe tema asta ! 


(Feder.zoni îi întinde furios cartea.) 
ANDREA : la ascultă ce mai dedicație! „Lui Galileo 


Galilei, celui mai de seamă fizician al vremu- 
rilor noastre.“ 


(Galilei s-a cufundat iarăşi în cartea pe care 
o citea înainte.) 


ANDREA : Am citit tratatul lui Fabricius din Osteel 
despre petele din soare. El susţine că acestea ar 
fi nişte nebuloase în trecere prin spaţiul dintre 
pămînt și soare. 

CĂLUGĂRUL TÎNĂR: Nu vi se pare neîntemtiată 
explicaţia, domnule Galilei ? 


(Galilei nu răspunde.) 


ANDREA : Astronomii de la Paris și cei de la Praga 
cred că sint niște emanaţii ale soarelui. 

FEDERZONI : Hm! 

ANDREA : Federzoni pune însă la îndoială părerea 
lor. 

FEDERZONI : V-aş ruga să nu mă amestecați în dis- 
cuţia voastră. Am făcut doar „hm“, și nimic 
mai mult. Eu nu-s decît un șlefuitor de lentile. 
Treaba mea e să șlefuiesc lentilele prin care 
voi, cercetătorii, priviţi cerul, iar ceea ce vedeţi 
nu sînt niște simple pete, ci „maculis“. Cum aş 
putea eu să mă îndoiesc de ceva? De cite ori 
să vă mai spun că nu pot citi cărțile voastre, 
fiindcă sînt scrise pe latinește ? ! 


(De núnios ce e, gesticulează cu mîna în care = 

tine balanţa şi scapă un talger pe jos. Galilei 

se apropie și îl ridică, fără să rostească un 
cuvînt.) 


CĂLUGĂRUL TiÎNĂR : Îndoielile de acest fel ascund 
în ele o mare bucurie. Mă întreb: de ce oare? 
ANDREA : De două săptămini încoace urc în fiecare 
zi cu soare în podul casei, pînă sub acoperişul 
de șindrilă. Acolo pătrunde doar cite o rază 
subțire de soare prin crăpăturile înguste ale 
șindrilei, așa încît poți prinde pe o foaie de 
hîrtie imaginea răsturnată a soarelui. Astfel 
am putut observa o pată mobilă, ştearsă ca un 

nor, cam de mărimea unei muște. De ce nu 
cercetăm și noi aceste pete, domnule Galilei? 

GALILEI : Fiindcă studiem acum plutirea corpurilor. 

ANDREA : Mama a umplut cîteva coşuri de rufe cu 

- scrisorile sosite din toată Europa, în care vi se 

cere părerea în această problemă. Autoritatea 
dumneavoastră a crescut atît de mult, încît azi 
nu mai puteţi tăcea. 

GALILEI : Roma a lăsat autoritatea mea să crească 
tocmai fiindcă am tăcut. 

FEDERZONI : Acum, însă, nu vă mai puteţi îngădui 
să tăceți. 

GALILEI: Dar nici nu-mi pot îngădui să mă las 
fript pe jar ca un pui de găină. 

ANDREA : Credeţi că și petele din soare ar putea 
avea urmări de acest fel ? 


(Galilei nu răspunde.) 


ANDREA : Bine, atunci să rămînem la bucăţile de 
gheaţă, care în nici un caz nu vă pot face vreun 


rău. 
GALILEI : Ai dreptate. Acum formulează teza noas- 
tră, Andrea ! 


ANDREA : Noi presupunem că plutirea corpurilor nu 
depinde de forma, ci de greutatea lor în raport 
cu a apei. 

GALILEI : Dar Aristotel ce afirmă ? 

CĂLUGĂRUL TÎNĂR: „O bucată de gheaţă, plată 
şi subţire, poate pluti pe apă, pe cînd un ac de 
fier se scufundă“. 

GALILEI : De ce nu se scufundă gheaţa, după părerea 
lui Aristotel ? 

CĂLUGĂRUL TÎNĂR : Fiind subţire și plată, ea nu 
poate despica apa. 

GALILEI : Bine. (la o bucată de gheață din mîna 
unuia dintre elevii săi şi o pune în ligheanul 

cu apă.) Acum împing cu putere gheața pină 
la fundul vasului. Ia să vedem ce se întîmplă 
cînd încetează presiunea miinii mele ? 

CĂLUGĂRUL TÎNĂR : Gheaţa se ridică iarăși la su- 
prafaţă. 

GALILEI : Așa-i. Deci s-ar părea că atunci cînd se 
ridică poate despica apa. Ce zici, Fulganzio? 

CĂLUGĂRUL TÎNĂR : Bine, dar cum se face că 
plutește în general? Doar gheața e mai grea 
decit apa, fiind apă mai densă . 

GALILEI : Dar ce te faci dacă este mai puţin densă? 

ANDREA : Trebuie să fie mai uşoară decît apa, alt- 
fel n-ar pluti. 

GALILEI: Aha! 

ANDREA : Aşa după cum nu poate pluti un ac de 
fier. Orice corp mai ușor decit apa pluteşte, 
iar orice corp mai greu decit ea se scufundă. 
Tocmai ceea ce voiam să demonstrăm. 

GALILEI : Te înșeli, Andrea. Dă-mi acul. Fierul este 
mai greu decît apa? E 

ANDREA : Firește. 


(Galilei așază acul pe o foaie de hîrtie, căreia 
îi dă drumul pe apă. Urmează un moment 
de tăcere.) 


GALILEI : Trebuie să înveţi a gîndi cu băgare de 
seamă, Andrea. Ia vezi ce se întîmplă ? 

FEDERZONI : Acul pluteşte! Sfinte Aristotele, pînă 
acum nu i-a trecut nimănui prin minte să te 
verifice ! (Rîd cu toţii.) 

GALILEI : Sărăcia științei se datorește mai cu seamă 
unei bogății închipuite. Țelul ei este de a pune 
opreliști în calea unei infinități de erori, și nu 
de a deschide larg porțile înţelepciunii infinite. 
Însemnaţi-vă toate acestea. 

VIRGINIA : Ce s-a întîmplat? 

DOAMNA SARTI: De cite ori îi aud rizind, tresar 
speriată şi mă tot întreb : oare de ce rîd ? 

VIRGINIA : Tata spune mereu : „Ceea ce este sunetul 
clopotelor pentru teologi este risul pentru fi- 
zicieni“. 

DOAMNA SARTI: În orice caz, îmi pare bine că cel 
puţin nu se mai uită atît de des prin ochean, ca 
pe vremuri. Asta era o îndeletnicire și mai 
primejdioasă. 

VIRGINIA : Acum se mulțumește să pună bucățele 
de gheaţă într-un lighean cu apă; asta nu-i 
poate pricinui nici un rău. 

DOAMNA SARTI : Mai ştii... 


(Intră Ludovico Marsili, în haine de călătorie, 

urmat de un servitor care-i duce lucrurile. 

Virginia aleargă să-l întîmpine şi-l îmbrăţi- 
șează.) 


VIRGINIA : De ce nu mi-ai scris că vii? 

LUDOVICO : Am fost doar să inspectez yiile noastre 
de la Bucciole, și cum mă găseam prin apro- 
piere, nu m-a lăsat inima să nu trec și pe aici. 

GALILEI (ca și cum n-ar putea desluși cine a intrat): 
Cine a venit ? 

CĂLUGĂRUL TÎNĂR : E Ludovico, nu-l vedeţi ? 

GALILEI: Într-adevăr, e Ludovico. (leșindu-i îna- 
inte.) Ei, ce-ţi mai fac caii ? 

LUDOVICO : Sint bine, sănătoși, domnule. 

GALILEI : Acest eveniment trebuie sărbătorit, doam- 
nă Sarti. Adu un ulcior de vin sicilian, dar știi, 
de cel mai vechi ! 


(Doamna Sarti iese, împreună cu Andrea.) 


LUDOVICO (către Virginia): Eşti cam palidă. Viaţa 
la ţară are să-ți priască. Mama te așteaptă în 
septembrie. 

VIRGINIA : Stai să-ţi arăt rochia! (Aleargă pe scară 
în sus.) 

LUDOVICO: Am auzit că la cursurile dumneavoastră 
de la universitate asistă peste o mie de studenți. 
La ce lucraţi în momentul de faţă, domnule 
Galilei ? 

GALILEI : Îmi văd şi eu de micile treburi zilnice. 
Pe drum încoace ai trecut şi prin Roma? 

LUDOVICO : Da. Dar să nu uit: mama vă transmite 
felicitări pentru tactul admirabil de care aţi 
dat dovadă atunci cînd olandezii au făcut atîta 
zarvă în jurul petelor din soare. 

GALILEI (rece): Mulţumesc. 


(Doamna Sarti și Andrea aduc vin și pahare. 
Se adună cu toții în jurul mesei.) 


LUDOVICO: Cred că în toată luna februarie la Roma 
nu se va discuta despre altceva. Cristofor Cla- 
vius a declarat că se teme ca nu cumva aceste 
pete din soare să reînvie vechiul scandal pro- 
vocat de teoria rotirii pămîntului în jurul 
soarelui. 

ANDREA : În privinţa asta poţi fi pe pace. 

GALILEI : Afară de nădejdea că nu voi săvirşi noi 
păcate, ce vești ne mai aduci din orașul sfint? 

LUDOVICO : Aţi aflat, desigur, că preasfîntul pă- 
rinte e pe patul de moarte. 

CĂLUGĂRUL TÎNĂR : Ah! 

GALILEI : După toate presupunerile, cine va fi ur- 
mașul ? 

LUDOVICO : Lumea vorbeşte mai cu seamă de Bar- 
berini. 

GALILEI : Așa, Barberini... 

ANDREA : Domnul Galilei îl cunoaşte pe Barberini. 

CĂLUGĂRUL TÎNĂR: Cardinalul Barberini e ma- 
tematician. 

FEDERZONI : Să ajungă un om de ştiinţă pe sfîntul 
scaun ! 


(O pauză.) 


GALILEI : Va să zică, au nevoie acum de oameni 
ca Barberini, care să ştie şi ceva matematică! 
E un semn că lumea s-a pus în mișcare. Te 
pomenești, Federzoni, că mai apucăm şi noi 
alte vremuri, cînd nu va mai trebui să ne ui- 
tăm cu teamă în jur, ca niște răufăcători, atunci 
cînd spunem că doi şi cu doi fac patru. (Către 
Ludovico.) Îmi place vinul ăsta, Ludovico. Ţie 
cum ţi se pare? 

LUDOVICO : E foarte bun. 

GALILEI : Cunosc și via de unde vine. Se află pe 
un povirniș abrupt și pietros, iar strugurii bat 
în vînăt de negri ce sînt. Grozav îmi place vinul 
ăsta ! 

LUDOVICO : Și mie, domnule Galilei. 

GALILEI : Are uşoare umbre în el şi este aproape 
dulce, dar nu depășește acest „aproape“. — An- 
drea, ia de aici gheaţa, ligheanul și acul. — Eu 
preţuiesc foarte mult desfătările trupeşti. De 
aceea mă scot din sărite sufletele mici și fri- 
coase, care pretind că orice plăcere ar fi o 
slăbiciune. Eu susțin că a ști să te bucuri de 
tot ce-ţi oferă viața este o artă. 

CĂLUGĂRUL TÎNĂR : Mai doriţi ceva ? 

' FEDERZONI : Iar o să înceapă circul cu soarele și 
pămîntul : cine în jurul cui se învirtește. 

ANDREA (cîntînd încetişor): 


Stă pe loc, nemișcat. Așa spune Scriptura. 

Şi aduc dovezi că stă savanții, pe cît îi ține gura. 
Îl prinde Domnul de urechi, ca într-un cleşte, 
Să stea pe loc. Şi totuși se-nvirtește. 

(Andrea, Federzoni şi tînărul călugăr strîng 
în grabă tot ce se află pe masa de expe- 
riențe.) 


ANDREA : S-ar putea să descoperim într-o zi că soa- 
rele se înviîrtește și el. Ce ai spune de asta. 
Marsili ? 

LUDOVICO : De ce vă frămîntațţi atîta ? 

DOAMNA SARTI: Domnule Galilei, sper că n-aveţi 
de gind să începeţi iar cu drăcoveniile alea? 

GALILEI : Acum înţeleg de ce te-a trimis maică-ta 
la mine: se ridică steaua lui Barberini! Fără 
îndoială că ştiinţa va deveni pasiunea tuturor, 
iar cercetările, o adevărată voluptate. Clavius 
are dreptate, petele din soare mă preocupă şi 
pe mine. Ei, îți place vinul meu, Ludovico? 

LUDOVICO : V-am spus doar că-mi place, domnule 
Galilei. 

GALILEI: Spui drept? 

LUDOVICO (băţos) : Fără îndoială. 

GALILEI: Ai putea merge pînă acolo încît să bei 
vinul şi să iei fata unui om, fără să-i ceri 
să se lase de meseria lui? La urma urmei, ce 
vină are fiica mea că eu sînt astronom? Fazele 
planetei Venus nu ştirbesc cu nimic rotunji- 
mile fetei. 

DOAMNA SARTI: Lăsaţi vorbele astea deșănțate, 
domnule Galilei. Mă duc s-o chem pe Virginia. 

LUDOVICO (oprind-o): Într-o familie cu vază, ca a 
mea, nu se ţine seama numai de o simplă atrac- 
ție fizică atunci cînd se încheie o căsătorie. 

GALILEI: Oare n-ai amînat opt ani căsătoria cu 
fiica mea numai fiindcă în timpul acesta eu 
trebuia să fiu pus la încercare ? 

LUDOVICO : Soţia mea va trebui să inspire respect 
şi în biserica din satul meu, unde toate privirile 
vor fi îndreptate spre ea. 

GALILEI : Nu cumva îţi închipui că de cuvioșia mo- 
şieresei depinde dacă iobagii tăi îţi vor plăti 
dijma sau nu? 

LUDOVICO : Ba da, într-o anumită măsură. 

GALILEI: Andrea, Federzoni, ia aduceți o oglindă 
și paravanul, să proiectăm pe paravan imaginea 
soarelui, ca să ne cruţăm ochii, după metoda 
ta, Andrea. 


(Andrea iese.) 


LUDOVICO : Nu uitaţi că pe vremuri, la Roma, v-aţi 
legat în scris să nu mai cercetaţi niciodată co- 
relaţia dintre soare și pămînt. 

GALILEI: A, la asta te gîndeşti! Bine, dar pe atunci 
aveam un papă retrograd ! 

DOAMNA SARTI: Auzi: aveam ! Dar sanctitatea-sa 
nici n-a murit încă ! 

GALILEI : Dar nici multe zile nu mai are! O să aco- 
perim imaginea soarelui cu o plasă de meridiane 
şi paralele, ca să putem cerceta metodic. Şi 
atunci vom fi în măsură să răspundem la toate 
scrisorile pe care le-am primit de pretutindeni. 
Nu-i așa, Andrea? 

DOAMNA SARTI: Cît e de convins că papa nu mai 
are multe zile de trăit! Cîntărește de cincizeci 
de ori fiecare bucăţică de gheaţă, dar cînd e 
vorba de ceva care-i dă apă la moară, crede 
orbește orice zvon! 


(Elevii lui Galilei așază paravanul.) 


LUDEVICO: Chiar dacă ar muri papa, urmașul său, 
oricine ar fi el, şi oricît de mult ar preţui 
știința, va fi nevoit totuşi să pună în balanţă 
şi prețuirea de care trebuie să se bucure el 
însuşi în ochii celor mai aristocratice familii 
din ţară. 

CĂLUGĂRUL TÎNĂR : Dumnezeu a creat lumea ma- 
terială şi tot el a înzestrat omul cu un creier, 
Ludovico. Deci Dumnezeu nu poate fi împotrivă 
ca omul să studieze lumea cu ajutorul fizicii. 

DOAMNA SARTI: Ascultă, Galileo, a venit momen- 
tul să-ți spun şi eu ce am pe suflet. Am văzut 
cum de dragul acestor „experiențe“, „teorii“ și 
„cercetări“, fiul meu cădea în păcat, dar n-am 
fost în stare să-l împiedic. Te-ai răzvrătit îm- 
potriva mai-marilor tăi, deşi ei ţi-au arătat 
primejdia care te paşte. Feţe bisericești dintre 
cele mai înalte au căutat să te lămurească, 
te-au descîntat ca pe o vită bolnavă. Ce-i drept, 
te-ai astimpărat un timp, dar de vreo două 
luni încoace, de la Bunavestire, te-ai apucat 
iar în taină de „cercetările“ tale. Te-am prins 
chiar eu în pod! Atunci nu ţi-am spus nimic, 
deși am înţeles prea bine ce făceai acolo. Am 
dat numaidecit o fugă pînă la biserică și am 
aprins o lumînare la altarul sfîntului Iosif. Nu 
mai ştiu ce să mă fac! Cînd eşti singur cu 
mine, vorbeşti ca un om cu scaun la cap şi-mi 
mărturisești că nu poţi merge înainte pe acest 
drum, fiindcă e prea primejdios. Dar e de ajuns 
să te ţii vreo două zile de experienţe, ca să-ţi 
ieși iar din minţi. Dacă eu mi-am pierdut sufletul 
pe veci, fiindcă ţin la un eretic, asta mă privește 
numai pe mine, tu însă n-ai dreptul să calci 
în picioare fericirea fetei tale. 

GALILEI (încruntat): Aduceţi telescopul! 

LUDOVICO : Giuseppe, încarcă-mi iar lucrurile în 
trăsură. 


(Servitorul iese.) 

DOAMNA SARTI: Cum o să îndure biata fată o 


asemenea nenorocire ? ! Cel puţin să audă ves- 
tea asta din gura dumneavoastră ! 


(Iese în fugă, ținînd încă în mînă cana cu vin.) 


LUDOVICO: Domnule Galilei, maică-mea și cu mine 


ne petrecem trei sferturi din an la moșia noastră 
din Campania și vă putem asigura că ţăranii 
noștri nu se sinchisesc de tratatele dumnea- 
voastră despre sateliții lui Jupiter. Ei muncesc 
din greu şi n-au răgaz pentru așa ceva. Totuși, 
dacă ar afla că asemenea atacuri ușuratice, 
îndreptate împotriva sfintelor învățături ale Bi- 
sericii, rămîn nepedepsite, acest lucru i-ar ne- 
mulțumi profund. Nu trebuie să uitaţi că aceşti 
nefericiți, care duc o viaţă animalică, au o minte 
întunecată, în care toate noţiunile se încurcă. 
Nici nu vă puteţi închipui cît sînt de abruti- 
zaţi, cît de puțin se deosebesc de animale. E de 
ajuns să audă că cineva a văzut o pară crescînd 
pe un măr, că pe loc lasă baltă munca cîmpului. 
ca să trăncănească despre acest zvon absurd. 


GALILEI (interesat) : Serios ? 
LUDOVICO : Nişte brute, iată ce sînt! Cind vin la 


306 


conac să se plingă de te miri ce fleac, maică-mea 
e nevoită să pună argaţii să biciuiască un cîine 
în faţa lor, căci numai astfel li se poate impune 
disciplina, ordinea și respectul cuvenit. Dum- 
neavoastră, domnule Galilei, vedeţi 'doar din 
trăsură, cu prilejul vreunei călătorii, lanurile 
de porumb încărcate de rod, sau mîncaţi cu 
gîndul aiurea măslinele și brînza noastră, dar 
nici prin minte nu vă trece cu cîtă osteneală, 
prin ce supraveghere neobosită se obțin toate 
acestea ! 


GALILEI : Află, tinere, că atunci cînd mănînc măs- 
line nu sînt cu'gîndul aiurea. (Pe un ton tăios.) 
Acum lasă-mă în pace, amrtreabă. (Strigă către 
cei din camera de lucru.) Ei, aţi adus paravanul ? 

ANDREA : Da. Nu veniţi sus? 

GALILEI : Nu-i aşa, Marsili, că voi nu biciuiţi numai 
cîinii pentru a-i ține pe țărani în frîu ? 

LUDOVICO: Vă rog, domnule Galilei! Păcat de in- 
teligența dumneavoastră. 

CĂLUGĂRUL TÎNĂR (mirat): Mi se pare că vă 
amenință. 

GALILEI: Da, se teme că aş putea stirni cine ştie 
ce gînduri năstrușnice în capetele iobagilor, ale 
slugilor și ale vechililor săi. 

FEDERZONI : Nu prea văd cum. Doar nici unul din- 
tre ei nu ştie latinește. 

GALILEI : Aş putea, bunăeară, să scriu în graiul 

florentin, pentru cei mulţi, şi să renunţ la limba 

latină, pe care n-o înţeleg decit puţini. Ideile 
noastre noi se adresează îndeosebi oamenilor 
care muncesc cu braţele, căci cine are mai mult 
interes să afle cauzele tuturor fenomenelor? 

Că de, cei cărora pîinea li se aduce de-a gata 

pe masă nici nu vor să știe cine şi cum a 

făcut-o ; dumnealor mulţumesc mai bucuros lui 

Dumnezeu pentru ea decît brutarului. În schimb, 

cei care fac pîinea sînt în stare să priceapă 

că pe lumea asta nimic nu se mișcă fără a fi 
pus în mişcare. Sora ta, Fulganzio, care trudește 
la teasc să scoată uleiul din măsline, n-o să se 
mire prea tare, ci mai degrabă o să ridă cind 

o afla că soarele nu este un nobil blazon de 

aur, ci o pirghie, căci pămîntul se mișcă numai 

fiindcă-l pune soarele în mişcare. 

LUDOVICO: După cum văd, sînteți hotărît să ră- 
mîneți pentru totdeauna robul pasiunilor dum- 

neavoastră. Cereţi-i iertare Virginiei din partea 
mea ; socotesc că e mai bine să plec fără s-o 
mai văd. 

GALILEI : Să ştii că zestrea ei îți stă oricind la 
dispoziţie. 

LUDOVICO : Bună ziua. (lese.) 

ANDREA : Nu uita să transmiţi omagiile noastre în- 
tregului neam Marsili. 

FEDERZONI : Doar și dumnealor sînt dintre aceia 
care poruncesc pămîntului să stea în loc, pentru 
ca nu cumva să li se rostogolească palatele 
în hău ! « 

ANDREA : Și familia Cenzi, și Villani se tem de 
același lucru ! 

FEDERZONI : Dar Cervilli crezi că se gîndesc la alt- 
ceva ? 

ANDREA : Lasă, că nici Lecchi nu-s mai breji ! 

FEDERZONI: Dar familia Pirleoni ce cusur are?! 

ANDREA : Ăștia îi sărută papii atît de bucuros pa- 
pucul, numai fiindcă ţine întregul popor sub 
acest papuc. 

CĂLUGĂRUL TÎNĂR (mînuind şi el istrumentele): 
De astă dată va ajunge papă un om luminat. 

GALILEI : Să începem, așadar, cercetarea petelor din 
soare, care ne interesează atît de mult, dar să 
nu uităm că o facem pe propria noastră răs- 
pundere, fără să ne bizuim prea mult pe spri- 
jinul noului papă. 

ANDREA (întrerupîndu-l): Dar cu nădejdea neclin- 
tită că vom izbuti să spulberăm teoria domnu- 
lui Fabrizius privitoare la umbrele stelelor, pre- 
cum și teoriile emise la Praga și Paris despre 
așa-zisele emanaţii ale soarelui și, totodată, să 
dovedim mișcarea de rotaţie a soarelui. 

GALILEI: Şi cu oarecare nădejde că vom izbuti să 
dovedim rotația soarelui. Intenţia mea nu este 

de a demonstra altora că am avut dreptate, 
ci de a mă convinge eu însumi că am avut 
într-adevăr dreptate. De aceea vă spun și vouă: 
lăsaţi orice speranţă voi, care intraţi pe poarta 
ştiinţei bazate pe cercetare. S-ar putea ca petele 
să fie emanaţii, după cum s-ar putea să fie şi 
pete. Dar înainte de a le considera pete, așa 
cum ne-ar conveni nouă, e mai cuminte să pre- 
supunem că sînt cozi de pește, bunăoară. Să 
știți că vom verifica încă o dată totul, de la 
început. Nu vă așteptați să înaintăm cu ciubo- 
tele de şapte poşte, ci numai milimetru cu mi- 
limetru. lar rezultatele de astăzi le vom șterge 
miine de pe tablă, pentru a le scrie din nou 
abia după ce vom ajunge pentru a doua oară 
la ele. Şi îndeosebi trebuie să fim cît se poate 
de bănuitori atunci dînd concluziile ce ni se 
vor impune în cursul cercetărilor vor fi to:mai 
acelea pe care am dori să le tragem! Prin 
urmare, vom începe să observăm soarele cu 
hotărîrea neclintită de a dovedi imobilitatea 
pămîntului! Şi abia după ce toate cercetările 
noastre vor da greș, după ce vom fi pierdut defi- 
nitiv această bătălie, în timp ce, descurajaţi şi 
abătuţi, ne vom obloji rănile, va sosi în sfîrșit 
momentul să ne întrebăm dacă nu cumva am 
avut dreptate cînd susțineam că pămîntul se 
învîrtește! (Mijindu-și ochii cu subînțeles.) Cînd 
orice altă ipoteză se va fi dovedit însă neîn- 
temeiată, vom avea dreptul să fim necruţători 
faţă de oricine îndrăznește să emită vreo teorie 
ce nu se întemeiază pe cercetări. Și acum scoateţi 
învelitoarea de pe telescop și îndreptaţi-l spre 
soare ! 


(El potrivește o oglindă de alamă astfel în- 
cît să prindă imaginea soarelui.) 

CĂLUGĂRUL TÎNĂR : Bănuiam eu că aţi început 
să studiaţi din nou aceste probleme. Mi-am dat 
seama de asta atunci cînd nu l-aţi recunoscut 
pe domnul Marsili. 


(Încep să lucreze cu toţii în tăcere. În clipa 

cînd imaginea luminoasă a soarelui apare 

pe paravan, Virginia, îmbrăcată în rochie de 
mireasă, dă buzna înăuntru.) 


VIRGINIA : Tu l-ai gonit, tată? 


(Virginia cade leşinată. Andrea și călugărul 
tînăr aleargă spre ea.) 


GALILEI : Trebuie să aflu adevărul. 

ÎN DECENIUL URMĂTOR, ÎNVĂȚĂTURA LUI GALILEI 

SE ÎMPRĂȘTIE ÎN POPOR. PAMFLETARI ȘI CÎNTĂ- 

REȚI DE BALADE SÎNT PRETUTINDENI PREOCUPAŢI 

DE NOILE IDEI. ÎN TIMPUL CARNAVALULUI DIN 

1632 MULTE ORAȘE ITALIENE ÎȘI ALEG ASTRONOMIA 
CA TEMĂ PENTRU CORTEGIILE BRESLELOR 


O pereche de actori pe jumătate înfometați, 
cu o fetiţă de cinci ani şi un sugar, so- 
sește în piața unui tîrg, în care o mulțime, 
în parte mascată, așteaptă alaiul carnavalu- 
lui. Amîndoi tirăsc boccele, o tobă, alte unelte. 


CÎNTĂREȚUL. DE BALADE (bătînd toba): Stimaţi 
locuitori, doamnelor și domnilor ! Înaintea marii 
procesiuni a breslelor, vă prezentăm cea mai 
nouă baladă florentină, cîntată în toată Italia 

de nord şi adusă aici cu mari sacrificii! Ea 
se intitulează: „Înspăimîntătoarea învăţătură 
şi opinie a domnului fizician al curţii, Galileo 
Galilei sau Un gust anticipat al viitorului“: 


(Cintă.) 


După ce-şi rosti Atotputernicul marele FIE! 

a chemat soarele şi i-a poruncit. 

să poarte-n jurul pămîntului lampa lui vie 

— ca o slujnicuţă — în cerc bine-orînduit... 

Era voia Domnului ca, de-acum încolo, oricine 

să se-nvirtă-n jurul unuia mai bun decit sine: 

Și au început a roti după cei mari cei mărunți, 

după fruntași codașii, precum în cer aşa și pre 
pămînt. 

În jurul papii circulă cardinalii, 

în jurul cardinalilor circulă episcopii, 

în jurul episcopilor circulă secretarii, 

în jurul secretarilor circulă primarii, 

în jurul primarilor, meşteşugarii, 

în jurul meșteșugarilor roiesc servitorii 

și-n jurul lor ciinii, găinile şi cerşetorii. 


Aceasta este, oameni buni, marea Ordine, ordo 
ordinum, precum spun domnii teologi, regula 
aeternis, legea legilor... dar ce s-a-ntîmplat, dra- 
gii mei? 

(Ciîntă.) 


Deodată se sculă doctorul Galileu 

(zvîrli cît colo Biblia, îşi potrivi luneta, 

îşi aruncă privirea-n univers) 

şi-i spuse soarelui : „Opreşte-te din mers ! 
Creaţia Domnului acum 

să mai se-nvirtă și altcum ! 

Stăpiîna azi să dea tircoale 

în jurul servitoarei sale 
Vă e totuna, oameni buni? Nu-i vreme de glumit! 
Și-așa se face slugărimea tot mai îndrăzneață ! 
Un lucru-i clar, că hazu-i rar! V-o spun cinstit: 
Cine n-ar vrea să-și fie stăpîn o dată-n viață? 
Argatul s-ar face leneș, slujnica dolofană, 

cîinele măcelarului ar fi îndopat, 

cîntăreţul de strană n-ar mai cînta în strană 
şi ucenicul ar rămiîne-n pat! 

Nu, nu și nu! Cu Biblia nu-i lucru de glumit! 
Cind ştreangu-i prea subţire, se rupe ca o aţă! 
Un lucru-i clar, că hazu-i rar! V-o spun cinstit: 
Cine n-ar vrea să-și fie stăpîn o dată-n viaţă? 


Şi-acum, oameni buni, aruncaţi o privire-n viitor, 
aşa cum îl prezice savantul doctor Galileo Galilei: 


(Cîntă.) 


La tîrgul de pește-ar sta două femei 

şi n-ar şti nici cum e, nici ce-i! 

Precupeaţa ar scoate-un coltuc, ehei | 

şi-ar mînca singură marfa ei... 

Zidarul i-ar pune casei temei 

cărînd piatra stăpînului, grea, 

şi cînd ar fi casa gata, ehei! - 

s-ar muta el însuși în ea! 

E asta-ngăduit? Nu, nu! Nu-i lucru de glumit! 
Cînd ștreangu-i prea subţire, se rupe ca o aţă! ~ 
Un lucru-i clar, că hazu-i gar. V-o spun cinstit: 
Cine n-ar vrea să-și fie stăpîn o dată-n viață? 
Neruşinatul ţăran ar trage atunci 

boierului picioare în spate. 

Și ţăranca ar da laptele propriilor prunci, 

nu ca astăzi, domnului abate! 

Nu, nu şi nu! Cu Biblia nu-i lucru de glumit! 
Cînd ștreangu-i prea subţire se rupe ca o aţăl 

Un lucru-i clar, că hazu-i rar! V-o spun cinstit: 
Cine n-ar vrea să-și fie stăpîn o dată-n viață? 
FEMEIA CÎNTĂREȚULUI 
(cîntă) 
Deunăzi la danţ 
m-am desprins din lanţ 
şi-am spus soţului meu : „Acu 
să văd ! S-ar putea 
pricepe şi-altă stea 
să facă ce faci tu !* 


CÎNTĂREȚUL : 


Nu, nu, nu, nu şi nu! Destul, destul, Galileu! 
Dacă scoţi botniţa unui cîine turbat, te-nhaţă ! 
Fireşte,-i clar ! Hazul e rar și greu-i greu! 
Cine n-ar vrea să-și [ie stăpîn o dată-n viaţă ? 


AMINDOI : 
Voi, cei care trăiţi în chin şi-amar, 
adunaţi-vă slabele minţi... Vă-nvaţă 
acuma Galilei, ilustrul cărturar, 
al fericirii mare-abecedar. 
Supunerea ne este veșnicul calvar ! 
Cine n-ar vrea să-și fie stăpîn și domn măcar 
o dată-n viaţă ? 
CÎNTĂREȚUL : Priviţi, oameni buni, fenomenala des- 
coperire a lui Galileo Galilei: pămîntul învîr- 
tindu-se în jurul soarelui ! d 


[Bate cu străşnicie în tobă. Femeia şi co- 
pilul înaintează. Femeia ţine o imagine pri- Fi 
mitivă a soarelui, și copilul, cu un dovleag- 
pe cap (întruchipînd pămîntul !), înconjură 
femeia. Cîntăreţul arată cu gesturi exaltate 
spre copil, ca şi cum acesta ar executa un 
periculos salt mortal. atunci cînd, la o scurtă 


a 
313 


răpăială a tobei, face cîte un pas, sacadat. 
Apoi se aude altă bătaie de tobă, din spa- 
tele scenei.] 


UN GLAS ADÎNC (strigă) : Procesiunea ! 


(Intră doi bărbaţi în zdrenţe, care trag un 
cărucior. Pe un tron caraghios şade o mo- 
miie, cu o cunună de carton, îmbrăcată în 
pînză de sac, și privește printr-un telescop. 
Peste tron, un scut cu deviza: „Îşi caută ne- 
cazuri !“ Apoi mărșăluiesc în scenă patru oa- 
meni mascaţi, care țin de colțuri un mare 
cearceaf, din care aruncă şi prind înapoi o 
păpușă înfăţișind un cardinal. Un pitic s-a 
așezat într-o parte, cu o pancartă: „Era cea 
nouă“, Din mulțime se ridică un cerșetor, 
săltîndu-se în cîrji, şi joacă și bate talpa, 
pînă se prăbușește, trosnind. E adusă în scenă 
o păpușă mai mare decît statura omenească, 
Galileo Galilei, care se înclină în faţa pu- 
blicului. În fața păpușii, un copil poartă o 
uriașă Biblie deschisă și cu paginile barate 
prin cruci.) 


CÎNTĂREȚUL : Galileo, distrugătorul Bibliei! 


(Mari hohote de rîs ale mulţimii.) 


e 
11 


1633 : INCHIZIȚIA ÎL CONVOACĂ LA ROMA PE CER- 
-s CETATORUL DE RENUME MONDIAL 
Anticameră şi scară în palatul familiei Me- 
dici, la Florența. Galilei și fiica sa aşteaptă 
să fie primiți de către marele duce. 

VIRGINIA : Durează mult ! 

GALILEI : Da. 

VIRGINIA : lată-l iarăși pe omul care ne-a urmărit 
pînă aici. (Arată către un individ care trece 
fără să-i privească.) 

GALILEI (făcînd eforturi să vadă): Nu îl cunosc. 

VIRGINIA : Dar l-am văzut destul de mult în ulti- 
mele zile. Mă îngrijorează. 

GALILEI : Prostii! Doar ne aflăm în Florenţa, și nu 
printre tilharii corsicani. 

VIRGINIA : Iată că vine rectorul. 

GALILEI: De ăsta mă tem. Prostănacul o să mă 
încurce iarăşi într-o conversație de ceasuri în- 
tregi. 

(Domnul Gajffone, rectorul universităţii, co- 
boară treptele. E vizibil speriat cînd dă cu 
ochii de Galilei și trece țeapăn, cu capul 
întors, pe lingă cei doi, abia făcînd un semn.) 


GALILEI : Ce i s-a năzărit? Nici azi nu prea văd 
bine. Măcar a salutat, sau mi s-a părut? 

VIRGINIA : Abia a dat din cap. Ce scrie în cartea 
ta? Este vreun temei ca lumea s-o socotească 
eretică ? 

GALILEI : Prea mult te tot învirteşti prin biserici! 
Te-ai gălbejit de tot de cînd te scoli cu noptea 
în cap ca să alergi la slujba de dimineaţă. 
Te duci să te rogi pentru mine, nu-i așa ? 

VIRGINIA : A sosit domnul Vanni, meșterul turnător 
pentru care ai desenat cuptorul acela nou. 


(Un om coboară scara și se apropie de ei.) 


VANNI: V-au plăcut prepeliţele pe care vi le-am 
trimis, domnule Galilei? Acolo sus numai de 
dumneavoastră s-a vorbit. Lumea vă socotește 

autorul pamfletelor îndreptate împotriva Bi- 
bliei, care în ultima vreme se vind peste tot. 


GALILEI : Îţi mulțumesc încă o dată pentru prepe- 


lite. Au fost minunate. De pamflete, însă, nu 
știu nimic. Doar Biblia şi Homer sînt cărțile 
mele preferate. 


VANNI : Și chiar de n-ar fi așa, vreau să folosesc 


acest prilej pentru a vă încredința că noi, lu- 
crătorii din manufacturi, sîntem cu totul de 
partea dumneavoastră. Eu nu știu mare lucru 
despre mișcarea stelelor, ştiu însă că sînteţi 
un om care luptă pentru libertatea de a învăța 
pe alţii lucruri noi. Măagindesc, bunăoară, la 
mașina aceea agricolă inventată în Germania, 
pe care mi-aţi descris-o deunăzi. Iar la Londra, 
în ultimul an au apărut cinci cărți de agri- 
cultură. Cît despre noi, ne-am mulțumi și cu 
o carte despre canalele din Olanda. Aceleași 
cercuri care vă fac dumneavoastră greutăţi îm- 
piedică şi pe medicii din Bologna să disece ca- 
davre pentru a face cercetări ştiinţifice. 


GALILEI : Totuși, glasul vostru are un mare răsunet, 


Vanni. 


VANNI : Asta e și nădejdea noastră. Știţi că la Am- 

sterdam și la Londra există o piață unde se 
încheie fel şi chip de învoieli bănești ? Acolo s-au 
înființat și școli de meserii, și apar regulat ga- 
zete cu ultimele știri din lumea întreagă. Aici 
n-avem nici măcar libertatea de a ne îmbogăţi. 
Mulţi se ridică împotriva turnătorilor, fiindcă 
sint de părere că e primejdios să se adune prea 
mulți muncitori la un loc! Eu sînt cu trup şi 
suflet alături de dumneavoastră, domnule Gali- 
lei, iar dacă cineva va încerca vreodată să vă 
facă un rău, atunci vă rog să vă amintiţi că 


aveţi prieteni în toate breslele. Toate orașele 
din nordul Italiei fac zid în jurul dumneavoastră. 

GALILEI : După cîte ştiu, nimeni n-are intenţia să-mi 
facă vreun rău. 

VANNI : Într-adevăr ? 

GALILEI : Fireşte. 

VANNI: Cred că la Veneţia aţi fi mai la adăpost. 
Acolo-s mai puţini oameni în rasă și sutană. Ar 
fi locul cel mai potrivit pentru a începe bătălia. 
Nu uitaţi, domnule Galilei, că eu am o trăsură 
și niște cai buni. 

GALILEI : Nu mă prea văd în rolul de fugar. Ţin prea 
mult la tabieturile mele. 

VANNI: Vă înţeleg. Dar după ceea ce am auzit eu 
sus, nu e timp de pierdut. Mi se pare că în clipa 
de față dumnealor ar vrea să vă ştie cît mai 
departe de Florenţa. 

GALILEI: Fleacuri! Marele duce este elevul meu și, 
afară de asta, papa însuși s-ar opune categoric 
oricărei încercări de a mi se întinde o cursă. 

VANNI: Am impresia, domnule Galilei, că nu prea 
ştiţi să vă deosebiți prietenii de dușmani. 

GALILEI: Ştiu însă foarte bine să deosebesc puterea 
de neputinţă. 


i (Se îndepărtează brusc.) 


VANNI : Bine. Atunci nu-mi rămîne decît să vă urez 
noroc. (Iese.) 

GALILEI (apropiindu-se din nou de Virginia): Aici, 
orişicine are vreo nemulțumire mă socotește 
apărătorul său, şi încă în fața unor foruri unde 
nici așa nu sint prea bine văzut. Eu am scris 
doar o carte despre mecanica universului, atit, 
şi nimic mai mult. Pe mine nu mă priveşte cum 
tălmăcesc sau răstălmăcesc alţii ideile mele. 

VIRGINIA (cu glas tare): De-ar şti lumea cum ai 
osindit ceea ce s-a petrecut în tot orașul de 
lăsata secului ! i 

GALILEI: Așa-i. Cînd îi întinzi unui urs un fagure 
de miere, dacă e flămiînd, o să-ți mănînce şi 
braţul. 

VIRGINIA (în șoaptă) : Marele duce te-a chemat să vii 
azi la el? 

GALILEI : Nu, eu i-am cerut să mă primească. Vreau 
să-i dau cartea mea. Doar mi-a plătit-o. Caută 
să vorbeşti cu vreun slujbaș de-al curţii și plîn- 
ge-te că sîntem lăsaţi să aşteptăm prea mult. 

VIRGINIA (urmată de individ, se apropie de un func- 
ționar şi i se adresează): Domnule Mincio, al- 
teța-sa a fost anunţată că tatăl meu dorește 
să-i vorbească ? 

FUNCŢIONARUL : De unde să știu ? 

VIRGINIA : Asta nu-i un răspuns. 

FUNCȚIONARUL : De ce nu? 

VIRGINIA : Fiindcă s-ar cădea să fii mai politicos. 


(Funcţionarul se întoarce aproape cu spatele 
la ea şi începe să caște, uitindu-se la individ.) 


VIRGINIA (înapoindu-se la locul ei): Mi-a spus că 
marele duce încă nu și-a terminat treburile. 

GALILEI : Te-am auzit rostind cuvintul „politicos“. 
Despre ce era vorba ? 

VIRGINIA : I-am mulțumit pentru răspunsul politicos 
pe care mi l-a dat, atita tot. N-ai putea să rogi 
pe cineva să predea cartea marelui duce ? Pierzi 
prea mult timp aşteptind să te primească. 

GALILEI: Încep să mă întreb dacă timpul meu are 
vreo valoare. S-ar putea să primesc pînă la 
urmă invitaţia lui Sagredo de a petrece citeva 
săptămîni la el, la Padova. De la o vreme mi 
s-a cam şubrezit sănătatea. 

VIRGINIA : Ştii bine că nu poţi trăi fără cărţile tale. 

GALILEI: Aș lua cu mine cîteva sticle cu vin sicilian, 
o ladă sau două ar încăpea în trăsură. 

VIRGINIA : Te-am auzit spunînd de atitea ori că vi- 
nul ăsta nu rezistă la transport. Apoi şi Curtea 
îți mai datorează leafa pe trei luni. Să nu-ţi 
închipui că o să ţi-o trimită la Padova. 

GALILEI : Aici ai dreptate. 


(Cardinalul-inchizitor coboră scara și, cind 
trece pe lingă Galilei, îi face o plecăciune 
adîncă.) 


VIRGINIA : Tată, ce caută cardinalul-inchizitor la 
Florenţa ? 

GALILEI : Nu ştiu, de altfel a fost destul de respec- 
tuos faţă de mine. Bine am făcut că m-am mutat 
la Florenţa şi timp de opt ani am tăcut chitic. 
Dumnealor m-au lăudat atît de mult' pentru 
această tăcere, încît acum sînt nevoiţi să mă ia 
aşa cum sînt. 

FUNCȚIONARUL (anunţind cît se poate de tare): 
Alteța sa marele duce !: 


(Cosmo de Medici coboară scara. Galilei se 
indreptă spre el. Cosmo se oprește cam stin- 
gherit.) 


GALILEI : Voiam să-i ofer alteţei-voastre dialogurile 
mele privitoare la cele două concepţii mai în- 
semnate despre univers... 

COSMO: Aha! Cum te mai simţi, ochii ţi s-au mai 
îndreptat ? 

GALILEI : Nu prea, alteţă. Dacă alteţa-voastră îmi 
îngăduie să-i ofer cartea... 

COSMO : Mă îngrijorează faptul că ţi-a slăbit vede- 
rea, zău aşa. Sînt foarte îngrijorat. Asta dove- 
deşte că foloseşti poate ceva prea des minunatul 

dumitale telescop, ori poate mă înşel? (Se înde- 
părtează, fără să fi luat cartea ce i-a fost oferită.) 

VIRGINIA : Tată, mi-e teamă. 

GALILEI: N-a luat cartea, așa-i? (Coboară glasul, 

' dar pe un ton hotărît.) Nu-ţi arăta sentimentele. 
Plecînd de aici, nu ne vom întoarce acasă, ci 
vom merge la Volpi, şlefuitorul de lentile. M-am 
înțeles cu el ca în curtea din dosul ciîrciumii 
să stea întotdeauna pregătită o căruță cu bu- 
toaie goale, în care să pot ieşi din oraş la nevoie. 

VIRGINIA : Va să zică, știai... 

GALILEI : Să nu întorci capul după individul care ne 
urmărește. 


(Dau să plece.) 


UN DREGĂTOR (coborînd scara): Domnule Galilei, am 
fost însărcinat să vă înștiințez că nu-i mai este 
cu putință Curții din Florenţa să se opună do- 
rinței sfintei Inchiziţii de a vă interoga la Roma. 
Caleașca sfintei Inchiziţii vă așteaptă, domnule 
Galilei. 


12 


PAPA URBAN AL VIII-LEA 


Noul papă (fostul cardinal Barberini) l-a pri- 

mit în audiență pe cardinalul-inchizitor la 

Vatican. În timp oe stă de vorbă cu cardi- 

nalul, papa este îmbrăcat de slujitorii săi. Se 

aud prin faţa'ușşii închise paşii multor oameni 

ce calcă cu băgare de seamă ca să nu facă 
zgomot. 


PAPA (în gura mare): Nu, nu și nu ! 

CARDINALUL-INCHIZITOR : Așadar, în fața docto- 
rilor din toate facultăţile, a reprezentanților 
tuturor ordinelor monahale și a întregului cler, 
care s-au adunat aici ca să audă o confirmare 
a credinței lor curate în cuvîntul Domnului, 
consemnat în Sfînta scriptură, sanctitatea-voas- 
tră vrea să declare că de azi înainte nu se mai 
poate pune nici un temei pe cărţile sfinte ? 

PAPA : Eu nu pot îngădui să se tragă cu buretele 
peste toate calculele. Cu nici un preţ ! 

CARDINALUL-INCHIZITOR : Tocmai acești eretici 
pretind că ar fi vorba de calcul, şi nu de spiritul 
răzvrătirii şi al îndoielii. Dar miezul problemei 
nu-l constituie niște simple calcule, ci neliniștea 
îngrozitoare care s-a ivit în lume. Acești necre- 
dincioși transmit neastimpărul propriului lor 
creier înfierbiîntat pămîntului imobil, susținînd 
că s-ar mişca. Ei strigă neîncetat: „Cifrele ne 
jmpun această teorie !“ Dar de unde-şi scot dum- 
nealor cifrele? Toată lumea ştie că ele sînt 
plăsmuite din îndoială. Acești oameni se îndoiesc 
de toate cele. Să întemeiem, așadar, societatea 
omenească pe îndoială, și nu pe credinţă, ca 
pînă acum? Se vor găsi destui care să spună: 
„Tu ești stăpînul meu, dar mă îndoiesc că aşa 
trebuie să fie“. „Asta e casa și nevasta ta, dar 
mă îndoiesc că n-ar putea fi ale mele.“ Pe de 
altă parte, dragostea sanctității-voastre pentru 
artă, căreia îi datorăm atîtea colecţii minunate, 
este răstălmăcită în cuvinte de ocară, ca acelea 
care se pot citi pe multe ziduri din Roma : „Ceea 
ce a mai răms la Roma după năvălirea barbari- 
lor jefuieşte familia Barberini“. Și apoi trebuie 
să ținem seama și de ceea ce se petrece în străi- 
nătate. Domnul a socotit de cuviinţă să supună 
sfîntul scaun la grele încercări. Politica sancti- 

tăţii-voastre în Spania este greşit interpretată 
de cei cu vederi înguste, care regretă neînţelege- 
rile cu împăratul. De cincisprezece ani încoace, 
Germania a ajuns un adevărat abator, unde 
oamenii se măcelăresc unii pe alții cu citate 
din Biblie pe buze. Şi tocmai acum, cînd, dato- 
rită ciumei, a războiului și a Reformei, din toată 
creștinătatea au mai rămas doar cîteva grupuri 
răzlețe, s-a răspîndit prin Europa zvonul că 
sanctitatea-voastră ar fi încheiat o alianţă se- 
cretă cu luteranii din Suedia, anume pentru a 
slăbi puterea împăratului catolic. Şi în acest 
moment au găsit acești netrebnici de matemati- 
cieni să-şi îndrepte telescoapele spre cer şi să 
împărtășească lumii întregi că pînă și aici, în 
unicul domeniu care nu era disputat pînă acum 
sanctității-voastre, ea ar fi suferit o înfrîngere 
nimicitoare. Oricine s-ar putea întreba de unde 
s-a ivit deodată acest interes neobișnuit pentru 
o ştiinţă atît de puţin cunoscută, cum este astro- 
nomia. Oare nu-i totuna cum se învirtesc aceste 
sfere? În Italia, toată lumea, pînă și ultimul 
grăjdar, nu vorbeşte decit de fazele planetei 
Venus, urmînd exemplul nefast al acestui flo- 
rentin păcătos, şi nu se găsește nimeni care să 
mediteze la atitea alte adevăruri promovate de 
către școală şi unele instituții, ca incontestabile, 
şi care sînt o adevărată pacoste. Ce s-ar întîmpla 
dacă această mulţime, înclinată spre păcate tru- 
peşti şi spre orice exces, n-ar mai crede decit 
în raţiunea proprie, pe care acest descreierat o 
socotește instanță supremă?! După ce se vor 
fi îndoit dacă soarele a stat pe loc la Ghibeon, 
ei îşi vor extinde îndoielile ticăloase pînă și 
asupra colectelor din biserici ! De cînd au ajuns 
să străbată mările — ispravă foate lăudabilă, 


de altfel — nu-şi mai pun totă nădejdea în 
Dumnezeu, ca pînă acum, ci într-o simplă bilă 
de alamă, căreia îi zic compas. Acest Galilei a 
început să scrie despre mașini încă de tînăr. 
El 'şi cei de teapa lui își închipuie că vor săvirşi 
minuni cu invențiile lor. Ce îndrăzneală! De 
Dumnezeu s-au lepădat, dar ia să vedem ce 
minuni se pregătesc să facă ? Dumnealor vor să 
desființeze, bunăoară, noțiunea de „sus“ şi „jos“, 
de superior şi inferior, socotind că nu mai au 
nevoie de asemenea concepte. Din toată opera 
lui Aristotel, pe care în alte privinţe îl socotesc 
un cîine mort, dumnealor nu citează decît un 
singur lucru, și anume: „Dacă suveica ar ţese 
singură și ţitera ar-eînta singură, atunci meșterii 
n-ar mai avea nevoie de calfe, nici stăpînii de 
slugi“. Iar dumnealor își închipuie că momentul 
acesta a și sosit. Netrebnicul acesta știe ce face 
atunci cînd își scrie lucrările de astronomie în 
. jargonul precupeţelor şi al postăvarilor, în -loc 
să folosească limba latină. 

PAPA : Asta e o dovadă de prost-gust și i-o voi spune 
negreșit. 

CARDINALUL-INCHIZITOR : El aţiţă pe unii, iar pe 
alţii îi corupe. Porturile din nordul Italiei cer 
din ce în ce mai stăruitor hărțile cereşti ale 
domnului Galilei pentru corăbiile lor. Și va 
trebui să li se satisfacă cererea, fiind în joc 
interese comerciale. 

PAPA : Dar aceste hărți se întemeiază pe afirmaţiile 
lui eretice. Căci ele arată tocmai mișcările anu- 
mitor aştri, pe care nu le pufem admite în cazul 
cînd respingem întreaga lui teorie. În nici un 
caz nu putem condamna teoria și folosi totodată 


hărţile lui astronomice. 

CARDINALUL-INCHIZITOR : De ce nu ? N-avem în- 
cotro ! 

PAPA : Zgomotul acesta de paşi tîrșiți mă scoate din 
sărite. Te rog să mă ierți că trag mereu cu ure- 
chea la ceea ce se petrece dincolo. 

CARDINALUL-INCHIZITOR : Poate că zgomotul a- 
cesta va avea mai multă putere de convingere 
decît mine, sanctitatea-voastră. Oare toți repre- 
zentanţii bisericii vor trebui să plece de aici 
cu inima sfișiată de îndoială ? 

PAPA: La urma urmei, omul acesta este cel mai 
mare fizician al vremii noastre, este mîndria 
Italiei, şi nu un bezmetic oarecare. Şi apoi, are 
prieteni peste tot: la Versailles, la Curtea din 
Viena. Acolo se va spune că sfinta noastră Bi- 
serică a devenit lada de gunoi a tuturor preju- 
decăţilor intrate în putrefacție. Să nu vă atin- 
geţi de el! 

CARDINALUL-INCHIZITOR : De fapt, nici n-ar fi 

' nevoie să mergem prea departe, doar știm 'prea 
bine că este robul trupului său, aşa că s-ar da 
repede bătut. 

PAPA : Dintre toți oamenii pe care i-am cunoscut, 
el ştie să se bucure cel mai mult de plăcerile 
vieții. Pînă și gîndirea lui e stimulată tot de 
simțuri, de aceea nu poate rezista ispitei unui 
vin vechi sau unei idei noi. Nu voi admite tăgă- 
duirea unor fapte stabilite de fizică, după cum 
nu voi îngădui nici strigăte războinice ca: 
„Moarte Bisericii !“ sau : „Moarte raţiunii!“ Eu 
i-am dat voie să-şi publice cartea, cu condiția 
să exprime la sfîrşit părerea că nu ştiinţa, ci 
credința are ultimul cuvînt, și el a respectat 
această condiţie. 

CARDINALUL-INCHIZITOR : Dar cum a respectat-o? 
În cartea lui, un om mărginit, ce apără, fireşte, 

punctul de vedere al lui Aristotel, discută cu 
un interlocutor inteligent, care, în mod tot atît 
de firesc, susține părerile domnului Galilei. 
Sanctitatea-voastră își mai aduce aminte cine 
rostește concluzia finală cu privire la credinţă ? 

PAPA : Ce vrei să spui? Cine anume exprimă punc- 
tul nostru de vedere ? 

CARDINALUL-INCHIZITOR : Desigur, nu cel inteli- 
gent. 

PAPA : Cită nerușinare! Of, nu mai-pot îndura tro- 
păitul de pe coridoare. S-ar zice că lumea în- 
treagă s-a adunat aici! 

CARDINALUL-INCHIZITOR : Nu chiar toată lumea, 
numai o parte, dar cea mai bună. 


(O pauză. Papa este acum înveșmîntat în 
odăjdiile sale.) 


PAPA : Nu voi îngădui să se folosească nici un mijloc 
de constrîngere, cel mult să i se arate instru- 
mentele. 

CARDINALUL-INCHIZITOR : Aceasta va fi de ajuns, 
sanctitatea-voastră. Doar domnul Galilei se pri- 
cepe la orice fel de instrumente. 

LA 22 IUNIE 1633, GALILEO GALILEI SE LEAPĂDĂ 
ÎN FAȚA INCHIZIȚIEI DE TEORIA SA ASUPRA MIŞ- 
CĂRII PĂMÎNTULUI i 


Palatul ambasadorului Florenței la Roma. Ele- 

vii lui Galilei așteaptă veşti despre el. Călu- 

gărul tînăr și Federzoni joacă cu mișcări largi 

noul joc de şah. Într-un colţ, Virginia se 
roagă în genunchi. 

CĂLUGĂRUL TÎNĂR : Papa n-a vrut să-l primească. 
Totul s-a sfîrşit. 

FEDERZONI : Era ultima lui nădejde. Așadar, a fost 
adevărat ceea ce a spus cu ani în urmă la 
Roma, pe cînd mai era cadinalul Barberini: 
„Avem. nevoie de tine“. Acum am pus mîna 
pe el. 

ANDREA : Or să-l ucidă. 

FEDERZONI (privindu-l cu coada ochiului): Crezi? 

ANDREA ; Cu siguranţă, de vreme ce n-o să-și renege 
niciodată ideile. 


(O pauză.) 


CĂLUGĂRUL TÎNĂR : Noaptea, cînd nu poţi dormi, 
te urmărește de obicei cîte un amănunt fără 
importanţă. Astă-noapte, bunăoară, nu-mi dădea 
pace gîndul că el n-ar fi trebuit să părăsească 
niciodată Republica Veneţiei. 

ANDREA : Acolo n-ar fi putut să-și scrie cartea. 

FEDERZONI : În schimb, la Florenţa a fost împiedicat 
s-o publice. 


(O pauză.) 


CĂLUGĂRUL TÎNĂR: Mă mai întrebam dacă i-or fi 
lăsat pietricica pe care obişnuieşte s-o poarte 
în buzunar. Ştii, „piatra lui de încercare“, cu 
care își dovedește teoria. 

FEDERZONI: Acolo unde or să-l ducă nu mai are 
omul buzunare. 

ANDREA (strigînd indignat): N-or să îndrăznească 
să facă una ca asta! Și chiar de-ar merge pînă 
acolo, el tot n-o să renege! „Acela care nu cu- 
noaște adevărul nu-i decît un neghiob. Dar cine 

~ 

îl cunoaște și susține că nu este adevăr, ci 
minciună, acela săvîrşeşte o crimă.“ 

FEDERZONI : Nici eu nu cred c-ar fi în stare, iar 
dacă ar face-o, viaţa n-ar mai avea nici un sens 
pentru mine. Dar să nu uităm că forța e în 
mîinile lor. 

ANDREA : Cu forţa nu se poate obţine orice. 

FEDERZONI : Poate că ai dreptate. 

CĂLUGĂRUL TÎNĂR (în şoaptă) : Ieri i s-a luat inte- 
rogatoriul decisiv, iar azi e şedinţa în care se 
hotărăște soarta lui. (Observînd că Andrea 
trage cu urechea, ridică vocea.) Cînd am venit 
pentru prima oară la el, a doua zi după emiterea 
decretului, am șezut uite colo, și el mi-a arătat 
mica statuie a zeului Priap de lingă cadranul 
solar din grădină, pe care o puteţi vedea și voi 
de aici. Atunci mi-a spus că în opera lui nu se 
poate schimba nimic, ca și într-o poezie a lui 
Horaţiu, pe care mi-a citat-o pe loc. Atunci 
mi-a vorbit despre dragostea lui pentru frumos, 
care-l îmboldeşte neîncetat să caute, adevărul. 
Mi-a citat şi vestitul motto: „Hieme et aestate, 
et prope et procul, usque dum vivam et ultra“ 1. 
Se referea, fără îndoială, la adevăr. 

ANDREA (către călugărul tînăr): I-ai istorisit și lui 
cum stătea Galilei la „Collegium Romanum“, 
pe cînd îi cercetau telescopul? Hai, povestește! 
(Călugărul tînăr dă din cap în semn că nu vrea.) 
S-a comportat exact ca de obicei. Ţinea mîinile 
la spate, cu pîntecele scos înainte, și le spunea: 
„Vă rog să judecaţi cu raţiunea, domnilor !* (Îl 
imită, rîzînd, pe Galilei.) 


(O pauză.) 


1 Iarna și vara, şi aproape şi departe, atita vreme cît 
voi trăi, şi chiar și după aceea. (lat.). 

ANDREA (despre Virginia): Se roagă ca el să-şi 
renege convingerile. 

FEDERZONI : Las-o în pace. E buimăcită de tot de 
cînd i-au împuiat ăștia capul. L-au adus anume 
pe confesorul ei de la Florenţa. 


(Intră individul de la palatul marelui duce 
din Florenţa.) 


INDIVIDUL: Domnul Galilei va fi în curînd aici. 
S-ar putea să aibă nevoie de un pat. 

FEDERZONI : I-au dat drumul? 

INDIVIDUL : Se aşteaptă numai ca domnul Galilei 
să se lepede de ideile sale în şedinţa Inchiziției, 
care are loc la ora cinci. Se va trage clopotul 
mare de la San Marco şi un crainic va repeta 
în public, cuvînt cu cuvînt, abjurarea domnului 
Galilei. 

ANDREA : Asta e cu neputinţă. 

INDIVIDUL : Din pricina mulţimii adunate pe străzi, 
domnul Galilei va fi adus încoace prin grădina 
din spatele palatului. (Iese.) 

ANDREA (pe neașteptate, cu glas tare): Luna este 
o planetă ca și pămîntul şi n-are lumină proprie, 
după cum nici Venus n-are lumină proprie și 
se rotește în jurul soarelui aidoma pămîntului. 
Și în jurul planetei Jupiter, care se găseşte la 
înălțimea stelelor fixe, liberă și nu fixă pe vreun 
înveliş, se învîrtesc de asemenea patru aștri de 
felul lunii. Soarele se află în centrul universului 
şi rămîne nemișcat la locul său, deci pămîntul 
nu se găsește în centrul lumii şi nu este ne- 
mișcat. Și toate acestea ni le-a dovedit Galilei. 

CĂLUGĂRUL TÎNĂR : Iar prin forţă nu poți sili pe 
cineva să tăgăduiască ceea ce a văzut cu ochii 
lui 


(Se lasă tăcere.) 


FEDERZONI (uitîndu-se la cadranul solar din gră- 
dină) : E ora cinci. 


(Virginia începe să se roage cu glas tare.) 


ANDREA : Așteptarea mă scoate din minţi. Călăii 
ăştia sugrumă adevărul. 


(Andrea și călugărul tînăr îşi astupă urechile 
cu mâinile. Dar nu se aude nici un clopot. 
Urmează o tăcere străbătută doar de rugă- 
ciunea murmurată de către Virginia. Apoi 
Federzoni clatină din cap. Atunci ceilalţi doi 
își iau mîinile de la urechi.) 

FEDERZONI (răguşit): Nu se aude nimic. Au trecut 
trei minute peste ora cinci. 

ANDREA : Așadar, rezistă! Sintem niște oameni fe 
riciţi ! 

CĂLUGĂRUL TÎNĂR : lată că nu se dezminte! 

FEDERZONI : Se ține tare! 


(În culmea fericirii, se îmbrățișează.) 


ANDREA : Ei, vedeţi că nu merge cu forța? Aşadar, 
forța nu este atotputernică. Așadar, nerozia este 
învinsă, nu este invulnerabilă. Așadar, un om 
adevărat nu se teme de moarte ! 

FEDERZONI : Acum începe într-adevăr era cunoaş- 
terii. Se naște în aceste clipe, sub ochii noștri. 
Gîndiţi-vă ce se întîmpla dacă el s-ar fi dezis! 

CĂLUGĂRUL TÎNĂR: Eram tare îngrijorat, dar 
n-am vrut s-o mărturisesc. M-am dovedit un om 
slab! 

ANDREA : Eu nu m-am îndoit o clipă de el. 

FEDERZONI : De se întîmpla, am fi avut impresia 
că abia au mijit zorile şi iar se lasă noaptea 
peste noi. 

ANDREA : Ar fi fost ca şi cum un munte de granit 
s-ar fi prăbușit brusc, și în locul lui ar fi apărut 
o baltă. 

CĂLUGĂRUL TÎNĂR  (îngenunchează plângând): 
Doamne, îți mulțumesc ! 

ANDREA : De astăzi totul s-a schimbat! Acum omul 
chinuit şi-a ridicat capul şi strigă: „În sfîrşit, 
pot trăi!“ Această mare victorie s-a cîştigat 
numai datorită unui singur om, care i-a înfrun- 
tat și le-a spus: NU! 


(În clipa aceasta se aude clopotul de la San 
Marco. Toţi rămîn încremeniţi.) 


VIRGINIA (ridicîndu-se) : E clopotul de la San Marco! 
Va să zică sufletul lui se va mîntui! 


(Din stradă se aude crainicul citind abjurarea 
lui Galilei.) 


VOCEA CRAINICULUI: „Eu, Galileo Galilei, pro- 
fesor de matematică şi fizică la Florenţa, abjur 
ceea ce am propovăduit, și anume că soarele 
se află în centrul universului și rămîne nemișcat 
la locul său, iar că pămîntul nu este în centru 
şi se mișcă. Abjur, mă căiesc și blestem din 
toată inima, cu adiîncă și sinceră credinţă, toate 
aceste rătăciri şi erezii, precum și orice altă 
eroare sau părere îndreptată împotriva sfintei 
Biserici.“ 

(Scena se întunecă. Cînd se luminează iar, se 

mai aude dangătul clopotului, care încetează 

însă curînd. Virginia nu se mai află în încă- 

pere, unde n-au rămas decît elevii lui Galilei.) 


FEDERZONI: Niciodată nu te-a răsplătit cum se 
cuvine pentru munca ta. N-ai putut nici măcar 
să-ți cumperi o haină, darămite să-ţi publici 

a 

vreo lucrare. Și toate astea le-ai îndurat cică, 
de dragul științei! 

ANDREA (cu glas tare): Vai şi amar de ţara care 
n-are eroi ! 


(Galilei, aproape de nerecunoscut, atît de 
mult s-a schimbat în timpul procesului, intră 
tocmg! cînd Andrea rostește ultimele cuvinte. 
Rămîne cîteva clipe în prag, așteptînd ca 
ceilalți să-l salute. -Dar văzînd că elevii lui 
nu numai că nu-l salută, dar se și trag îndărăt, 
înaintează încet și cu pași nesiguri, din pricina 
vederii lui slăbite, pînă ce dă de un scăunel, 
pe care se așează.) 


ANDREA : Nu mă pot uita la el. Să plece! 

FEDERZONI : Linişteşte-te. 

ANDREA (răstindu-se la Galilei) : Beţivule ! Mîncăule! 
Ei, ai izbutit să-ți salvezi burta, pe care o pui 
mai presus de orice ?! 

GALILEI (calm): Daţi-i un pahar cu apă! 

(Călugărul tînăr îi aduce lui Andrea un 
pahar cu apă. În lipsa lui, ceilalţi nu-l iau 
în seamă pe Galilei, care a rămas nemișcat 
pe scaunul lui și trage cu urechea la vocea 
crainicului, ce se aude iar din depărtare.) 


ANDREA : Acum pot să mă ţin iar pe picioare, aju- 
tați-mă să plec de aici. 


(Sprijinit de ceilalţi, Andrea se îndreaptă 
spre ușă, și înl clipa cînd să iasă,’ Galilei 
începe să vorbească.) 


GALILEI : N-ai dreptate. Vai și amar de țara care 
are nevoie de eroi. - 


(În faţa cortinei se dă citire următorului citat.) 

Oare nu e limpede că un cal, căzînd de la o 
înălțime de trei sau patru coţi, își poate frînge 
picioarele, pe cînd un cîine ar scăpa teafăr, 
după cum și o pisică, ce ar cădea de la o înăl- 
time de opt sau zece coţi, un greiere căzînd 
din vîrful unui turn, ori o furnică din lună 
ar scăpa tot nevătămate ? Şi după cum animalele 
mici sînt relativ mai puternice și mai rezistente 
decît cele mari, tot astfel şi plantele mici se 
menţin mai bine: un stejar înalt de vreo două 
sute de coţi nu și-ar putea întinde crengile în 
aceeaşi măsură ca un stejar mic, căci natura 
nu poate lăsa un cal să crească pînă la propor- 
tiile a douăzeci de cai, nici un uriaș de zece ori 
mai mare decit un om obișnuit. Aceasta ar fi 
posibil numai prin schimbarea proporţiilor din- 
tre toate părțile componente, îndeosebi a oaselor, 
care ar trebui întărite într-o măsură ce ar depăși 
cu mult raportul în care cresc celelalte dimen- 
siuni. Fără îndoială că ipoteza îndeobște adop- 
tată, după care mașinile mari și cele mici ar fi 
la fel de rezistente, este cu totul greșită. 


i Galilei, Discorsi“ 


14 


ÎNTRE ANII 1633 ŞI 1642, GALILEI TRĂIEȘTE LA 

ȚARĂ, ÎN APROPIEREA FLORENȚEI, RĂMINÎND 

PÎNĂ LA MOARTE PRIZONIERUL INCHIZIȚIEI 
„DISCORSI“ 


O încăpere spațioasă, în care se găsesc o 
masă, un jilț de piele și un glob pămiîntesc, 


Galilei, acum bătrîn și aproape orb, e concen- 

trat asupra unor experienţe, pe care le face 
cu o mică sferă de lemn ce se rostogolește pe 
un jgheab sinuos. Un călugăr stă de pază în 
tindă. Se aude o bătaie la poartă. Călugărul 
se duce să deschidă, lăsînd să intre un ţăran, 
care aduce două giîște jumulite. Din bucătărie 
apare Virginia, acum de vreo patruzeci de ani. 


ȚĂRANUL: Mi-a dat cineva giştele astea să vi le 
aduc. 

VIRGINIA : Cine anume? Eu n-aveam de gînd să 
cumpăr giște. 

ȚĂRANUL : Mi-a zis să vă spun că-s de la un călător 
în trecere prin părţile noastre. (Iese.) 


(Virginia privește mirată gîștele. Călugărul î 
le ia din mînă şi le cercetează bănuitor și, 
după ce s-a liniștit, i le dă înapoi. Ea le duce 
în încăperea cea mare, să le arate lui Galilei.) 


VIRGINIA : Cineva în trecere pe aici ne-a trimis 
acest dar. 

GALILEI : Ce dar? 

VIRGINIA : Cum, nu vezi? 

GALILEI : Nu. (Apropiindu-se de ea.) A, niște giște! 
Din partea cui sînt ? 

VIRGINIA : Nu știu. 

GALILEI (luînd o giîscă din mîna ei): E mare și grasă. 

"Am poftă să gust îndată din ea. Cînd o pregă- 
teşti, nu uita să pui şi puţin cimbru şi cîteva 
mere. 

VIRGINIA : Doar nu ţi-o fi iar foame ? Abia adineauri 
ai cinat. Mi se pare că și azi ai ochii împăienje- 
niţi. Măcar aşa ceva ar fi trebuit să vezi de la 
masă pînă aici. 

GALILEI : Cum să văd dacă stai în umbră? 
VIRGINIA : Ba nu, stau în lumină. 


(Duce giștele afară.) 


VIRGINIA (către călugăr): Trebuie să trimitem după 
- doctorul de ochi, tata n-a putut să vadă nici 
giștele din mîna mea fără să se ridice de la' 
masă. 

CĂLUGĂRUL: Nu pot fără încuviințarea lui mon- 
signore Carpula. Nu cumva s-a apucat iar de 
scris ? 

VIRGINIA : Nu. Ştii prea bine că noua sa carte mi-a 
dictat-o mie. Ţi-am dat doar paginile 131 și 
132, şi astea au fost ultimele. 

CĂLUGĂRUL: De, e un vulpoi bătriîn... 

VIRGINIA : Tata nu calcă niciodată dispoziţiile. Se 
căiește sincer. Doar eu sînt tot timpul cu ochii 
pe el. (Dîndu-i gîștele.) Spune, te rog, la bucătă- 
rie să frigă ficaţii, dar să pună şi o ceapă şi 
un măr. (Se întoarce în camera cea mare.) Şi 
acum să ne mai cruțăm ochii şi să lăsăm jocul 
cu bila. Mai bine hai să-mi dictezi mai departe 
scrisoarea săptăminală către arhiepiscop. 

GALILEI : Nu mă simt destul de bine pentru asta. 
Aş vrea să-mi citeşti din Horaţiu. 

VIRGINIA : Chiar săptămîna trecută mi-a spus mon- 
signore Carpula, căruia îi sîntem atit de îndato- 
rați, că arhiepiscopul îl întreabă de fiecare dată 
cum ţi se par citatele şi chestionarul trimise 
de el. (Între timp ea s-a aşezat la masă şi 
aşteaptă să-i dicteze.) 

GALILEI : Unde rămăsesem ? 

VIRGINIA : La paragraful patru : În ceea ce priveşte 
atitudinea sfintei Biserici față de tulburările 
de la arsenalul din Genova, sînt cu totul de 
părerea cardinalului Spoletti. 

GALILEI : Aşa... (Dictînd.) ...sînt cu totul de părerea 
cardinalului Spoletti, care susține că e mai bine 
să se împartă din cînd în cînd frînghierilor 
răzvrătiți de la Veneţia cite un cazan de supă 
bună și întăritoare, în numele dragostei creşti- 
nești de aproape, decit să li se plătească mai 
scump frînghiile pe care le fac pentru clopotele 
bisericilor Desigur că această cale înțeleaptă 
va duce la întărirea credinţei, şi nu a lăcomiei 
lor. Sfîntul Pavel spune: „Nu precupeţiţi nici- 
odată mila voastră“. Cum ți se pare ? 

VIRGINIA : Minunat, tată. 

GALILEI: Nu crezi că aceste cuvinte ar putea fi 
răstălmăcite ca o ironie? 

VIRGINIA : Nici gind! Arhiepiscopul va fi încîntat. 
E doar un om cu picioarele pe pămînt și cu 
mult simț practic. 

GALILEI : În asemenea chestiuni, mă bizui pe jude- 
cata ta. După asta ce urmează ? 

VIRGINIA : O cugetare foarte frumoasă : „Numai cînd 
mă simt slab, sînt puternic“. 

GALILEI : Aici orice comentarii sînt de prisos. 

VIRGINIA : De ce? 

GALILEI : După asta ce vine ? 

VIRGINIA : „Și să ştiţi iubirea lui Hristos, ce întrece 
toată cunoștința, ca să vă îndepliniţi în toată 
plinătatea lui Dumnezeu.“ Epistola apostolului 
Pavel către Efeseni, III, 19. 

GALILEI : Mulţumesc îndeosebi  eminenţei-voastre 
pentru admirabilul citat din epistola sfiîntului 
Pavel către Efeseni. El m-a dus cu gîndul la 
inimitabila noastră Imitatio, unde am găsit ur- 
mătoarele : (citînd pe de rost) „Cel care e pă- 
truns de adevărul veșnic nu se întreabă și nu se 
îndoiește“. Mi-ar fi oare îngăduit să mă refer 
cu acest prilej şi la cazul meu? Pînă în ziua 

de azi mi se mai impută faptul de a fi scris 
cîndva o carte despre corpurile cereşti în limba 
precupeţilor. Prin aceasta n-am avut intenția 
să propun sau să preconizez ca lucrările din 
alte domenii cu mult mai importante, cum ar 
fi, de pildă, teologia, să fie expuse în jargonul 
covrigarilor. Dar nici argumentul în favoarea 
menţinerii limbii latine în biserică — pe temeiul 
că această limbă fiind universală, sfinta slujbă 
este una și aceeași la toate popoarele — nu mi 
se pare cel mai fericit, deoarece se găsesc întot- 
deauna destui zeflemişti cu limba ascuţită care 
ar putea răspunde că, în asemenea condiţii, 
toate popoarele- sînt puse în imposibilitatea de 
a înţelege textul. În ceea ce mă priveşte, eu 
nu ţin cîtuși de puţin ca cele sfinte să fie baga- 
telizate, devenind accesibile oricui. Răsunînd 
din amvon, limba latină, care fereşte adevăru- 
rile veșnice ale Bisericii de curiozitatea neștiu- 
torilor, trezeşte încredere în sufletul credincio- 
şilor atunci cînd e rostită cu accentul şi into- 
naţia dialectului local de către clerul ieșit din 
clasele de jos. Nu, şterge asta. 
VIRGINIA : Totul? 
GALILEI : Numai pasajul de la covrigari încolo. 


(Se aude o bătaie în poartă. Virginia iese 

în tindă. Călugărul se duce să deschidă și 

apare Andrea Sarti, care este acum un bărbat 
în puterea vîrstei.) 


ANDREA: Bună seara. Sînt pe cale de a părăsi 
Italia, ca să mă pot consacra în Olanda cercetă- 
rilor științifice. Am fost rugat să trec să-l văd 
înainte de plecare, pentru a aduce vești de la 
al, 

VIRGINIA : Nu ştiu dacă o să vrea să te vadă. N-ai 
venit niciodată pe aici. 
ANDREA : Întreabă-l. 


(Deși a recunoscut vocea lui Andrea, Galilei 
nu face nici o mişcure. Virginia intră la el.) 


GALILEI : A venit Andrea ? 

VIRGINIA : Da. 

GALILEI (după o clipă de gîndire): Potteşte-l 
încoace. 


(Virginia îl conduce pe Andrea la Galilei.) 


GALILEI : Lasă-ne singuri, Virginia. 

VIRGINIA : Vreau să aud și eu ce mai povestește. 
(Se așază). 

ANIBREA (rece): Ce mai faceți ? 

GALILEI : Şezi. Ție cum îți merge? Povestește-mi 
ce lucrezi. Am auzit că te ocupi de hidraulică. 

ANDREA : Fabrizius de la Amsterdam m-a însărci- 
nat să aflu cum o duceți. 


(O pauză.) 


GALILEI : O duc destul de bine. 

ANDREA : Sint bucuros să pot transmite că vă simţiţi 
bine. 

GALILEI : Şi Fabrizius se va bucura de această veste. 
Mai poţi să-l informezi că duc o viață destul 
de tihnită. Datorită căinței mele sincere şi 
profunde, am putut reciştiga bunăvoința supe- 
riorilor mei, așa încît mi s-a îngăduit să studiez, 
sub supravegherea Bisericii, anumite probleme 
ştiinţifice mai limitate. 

ANDREA : Da. Am auzit şi noi că Biserica e mulțu- 
mită de dumneavoastră. Pintr-o supunere fără 
rezerve, aţi obținut efectul dorit. Se spune că 
forurile înalte ar fi constatat cu satisfacţie că 

de cînd v-aţi pocăit n-a mai apărut în Italia 
nici o lucrare care să conţină vreo idee nouă. 

GALILEI (trăgind cu urechea la ceea ce se petrece 
în camera alăturată): Din păcate, mai sînt și 
țări care se sustrag de sub oblăduirea Bisericii. 
Mi-e teamă că teoriile condamnate la noi sînt 
duse mai departe acolo. 

ANDREA : Datorită faptului că v-aţi renegat ideile, 
s-a produs și acolo un regres, desigur îmbucu- 
rător pentru Biserică. 

GALILEI: Adevărat? (După o pauză) De la Paris 
n-a mai venit nici o veste despre Descartes ? 

ANDREA : Ba da. Cînd a aflat de renegarea dumnea- 
voastră, s-a grăbit să-şi încuie într-un sipet 
tratatul despre natura luminii. 


a 


(O tăcere prelungită.) 


GALILEI : Sînt îngrijorat de soarta unor oameni de 
ştiinţă, ce-mi sînt prieteni, şi pe care i-am în- 
drumat pe o cale greşită. Mă întreb dacă au 
tras învățămintele cuvenite din pocăinţa mea... 

ANDREA : Pentru a-mi putea urma cercetările știin- 
țifice, am de gînd să plec în Olanda. Căci nu-i 
este îngăduit boului ceea ce nici Jupiter nu-şi 
îngăduie. 

GALILEI : Înţeleg. 

ANDREA : Federzoni s-a apucat iar să șlefuiască len- 
tile într-o dugheană, la Milano. 

GALILEI (rîzînd): Spre norocul lui, nu știe latinește. 


(O pauză.) 


ANDREA : Iar Fulganzio, micul nostru călugăr, s-a 
lăsat cu totul de ştiinţă și s-a întors în sînul 
maicii-biserici. 

GALILEI: Așa... 

(O pauză.) 

GALILEI : Cei de sus urmăresc îndeaproape tămădui- 
rea sufletului meu. Am făcut progrese mai mari 
decît era de aşteptat. 

ANDREA : De! 

VIRGINIA : Domnul fie lăudat! 

GALILEI (aspru): Du-te la bucătărie, Virginia, şi 
vezi de giște ! 


(Virginia iese mînioasă. Cînd trece prin dreptul 
călugărului, acesta o opreşte.) 


CĂLUGĂRUL: Omul acesta nu-mi inspiră încredere. 

VIRGINIA : Vizita lui n-o să aibă nici un fel de 
urmări. I-a fost pe vremuri elev, aşa că astăzi 
îi este duşman. (Îndreptîndu-se spre bucătărie.) 
Am primit adineauri caş proaspăt. 


(Călugărul o urmează.) 


ANDREA : Voi călători toată noaptea, pentru a putea 
trece graniţa mîine în zori. Pot pleca ? 

GALILEI : Nu știu de ce ai mai venit, Sarti. Numai 
ca să mă tulburi? De cînd m-am retras aici, 
caut să trăiesc și să gindesc cu băgare de seamă. 
Și, cu toate acestea, cad de multe ori în vechile 
ispite. 

ANDREA : N-aş vrea să vă mai tulbur, domnule 
Galilei. 

GALILEI: Barberini compară această neliniște cu o 
mîncărime de care nici el însuși n-a scăpat pe 
deplin. M-am apucat iar de scris. 

ANDREA : Ce anume? 

GALILEI : Vreau să-mi termin Dialogurile. 

ANDREA : Dialogurile privitoare la cele două ramuri 
ale ştiinţei: la mecanică şi la legile căderii 
corpurilor ? Aici, în asemenea condiţii ? 

GALILEI : O, fii pe pace, hirtie și pene mi se dau 
cit poftesc. Suneriorii mei nu sînt niște neghiobi. 

Ei ştiu prea bine că de un nărav înrădăcinat 
nu te poţi dezbăra de azi pe miine. Dar ca să 
mă ferească de urmări neplăcute, îmi cer să 
le predau manuscrisul, foaie cu foaic, și-l pun 
la păstrare. 

ANDREA : Of, Doamne! 

GALILEI : Ai spus ceva ? 

ANDREA : Cu alte cuvinte, vă lasă să clădiţi pe 
nisip! Vă dau hirtie și pene numai ca să vă 
liniştească ! Cum de mai puteţi scrie, văzînd 
ce scop se urmăreşte ? 

GALILEI : Ştii bine că sînt un sclav al deprinderilor 
mele. 

ANDREA : Au izbutit să pună mîna pe Discorsi! Și 
cînd te gîndeşti cìîti oameni tînjesc după ele 
la Amsterdam, la Londra, la Praga! 

GALILEI: Parcă-l și văd pe Fabrizius tremurînd de 
indignare și tinguindu-se cit îl ţine gura, în 
timp ce el însuși stă la adăpost. 

ANDREA: Două ramuri ale ştiinţei sînt deci sugru- 
mate în fașă! 

GALILEI : Totuşi, sînt convins că atît Fabrizius, cît 
și alți oameni de ştiinţă se vor bucura la vestea 
că am copiat manuscrisul, furîndu-mi căciula, 
ca să zic aşa, cu riscul de a pierde pînă și aceste 
jalnice rămăşiţe ale vieţii tihnite şi îmbelşugate 
de odinioară, folosind în acest scop pînă şi cea 
mai slabă rază de lumină din amurgurile lungi 
și nopțile cu lună din ultimul an. Numai vani- 
tatea m-a împiedicat să-l distrug pînă acum. 
„Dacă te supără un ochi, scoate-ți-l.“ Acela care 
a scris aceste cuvinte, oricine ar fi fost el, punea 
mai mare preţ pe liniștea sa decît mine. Socotesc 
că a le preda această copie ar fi culmea neghio- 
biei. De vreme ce n-am izbutit încă să renunţ 
cu desăviîrșire la ştiinţă, e totuna dacă o păstrez 

sau nu. Am ascuns copia în glob. Dacă vei 
găsi de cuviinţă s-o duci cu tine în Olanda, va 
trebui, fireşte, să iei asupra ta întreaga răs- 
pundere. În cazul acesta, vei susține că ai cum- 
părat-o de la cineva care, avînd acces la Sfîntul 
oficiu, a transcris-o după manuscrisul original. 


(Andrea se apropie de glob și scoate copia 
din el.) 


ANDREA : Vestitele Discorsi! (Răsfoiește manu- 
scrisul, citind) „Mi-am propus să elaborez o 
ştiinţă cu totul nouă, care să trateze o problemă 
foarte veche, şi anume mișcarea. Pe cale expe- 
rimentală am descoperit anumite însuşiri ale ei 
demne de a fi cunoscute.“ 

GALILEI: Ce vrei, a trebuit să-mi umplu timpul 


cu ceva. ‘ 
ANDREA : Aceasta este piatra de temelie a fizicii 
noi. 


GALILEI: Ascunde manuscrisul sub haină. 

ANDREA: Și noi care vă socoteam un renegat! Eu 
strigam cel mai tare împotriva dumneavoastră ! 

GALILEI : Era şi firesc. Ți-am fost dascăl și te-am 
îndreptat spre știință, ca apoi să tăgăduiesc 
adevărul. 

ANDREA : Acum totul apare în altă lumină. 

GALILEI: Da. 

ANDREA : N-aţi făcut decît să-i ascundeţi dușmanu- 
lui adevărul. Poate că şi în privinţa eticii ne-aţi 
depăşit cu cîteva secole. 

GALILEI : Vorbeşte mai lămurit, Andrea. 

ANDREA : În ziua aceea, noi susțineam împreună 
cu mulțimea: „Va prefera să moară decit să 
se lepede vreodată de ideile sale“. Cînd v-aţi 
întors, ne-aţi spus: „Mi-am renegat ideile, dar 
voi trăi“. „V-aţi mînjit mîinile“, v-am răspuns 

noi atunci. Dar astăzi aveţi dreptul să afirmaţi: 
„Mai bine să ai mîinile miînjite decit goale“. 

GALILEI : Mai bine mînjite decît goale... Da, este o 
imagine realistă. Seamănă cu felul meu de a 
gîndi. Vremea noastră cere o nouă ştiinţă şi o 
nouă etică. 

ANDREA : Eu, mai mult decît oricine, trebuia să-mi 
dau seama de asta. N-aveam decît unsprezece 
ani cînd aţi vîndut Senatului din Veneţia un 
telescop care nu vă aparţinea. Dar tat eu v-am 
mai văzut folosind acest instrument într-un scop 
care v-a făcut nemuritor. Prietenii dumnea- 
voastră clătinau cu mustrare din cap cînd vă 
ploconeaţi la Florenţa înaintea unui copil, dar 
numai astfel a izbutit știința să se răspîndească 
în cercuri din ce în ce mai largi. De cînd vă cu- 
nbsc, v-aţi bătut joc de martiri. V-am auzit ade- 
sea spunînd : „Mă plictisesc oamenii care iubesc 
suferința“. Sau: „Nenorocirea este de obicei 
rezultatul unor calcule greșite“. Sau: „Cînd te 
izbești de piedici, s-ar putea ca drumul cel mai 
scurt dintre două puncte să fie o linie friîntă“. 

GALILEI : Da, îmi amintesc. 

ANDREA : Iar apoi, în 1633, cînd v-aţi hotărît să 
retractați cea mai populară teză a teoriei dum- 
neavoastră, ar fi trebuit să-mi dau seama că 
voiaţi doar să scăpaţi teafăr dintr-o încăierare 
politică unde n-aveaţi sorţi de izbîndă, pentru 
a vă putea consacra celor mai arzătoare sarcini 
ale ştiinţei. 

GALILEI : Care constau în... 

ANDREA: .în studiul însușirilor mișcării, mama 
tuturor mașinilor, care vor preface pămintul 
într-un lăcaș atît de minunat, încît ne vom putea 
lipsi de cer. 

GALILEI: Aşa-i. 

ANDREA : Aţi cîştigat timpul necesar pentru a scrie 
o operă științifică, pe care numai dumneavoastră 
erați în stare s-o concepeţi. Dacă v-aţi fi în- 
cheiat viaţa pe rug, cu o aureolă efemeră de 
flăcări, victoria ar fi fost de partea lor. 

GALILEI: De fapt, tot ei au învins. Și apoi, nu 
există operă științifică pe care să n-o poată 
elabora decît un singur om. 

ANDREA : Atunci de ce v-aţi dezis? | 

GALILEI : Numai fiindcă mă temeam de suferinţa 
fizică. 

ANDREA : Nu se poate! 

GALILEI : Ba da, mi-au arătat și instrumentele de 
tortură. 

ANDREA : Va să zică, n-a fost un plan dinainte 
stabilit ? 

GALILEI: Nu. 


(O pauză.) 


ANDREA (cu. glas tare): Ştiinţa nu cunoaște decit 
un singur imperativ: acela de a contribui la 
propășirea ei. 

GALILEI: Am respectat acest imperativ. Bine ai 
venit în mocirlă, frate întru ştiinţă și întru 
trădare! Mănînci peşte? Dacă vrei, pot să-ţi 
dau. Să ști că nu peștele meu duhnește, ci eu. 
Azi vind tot peştele pe care l-am prins, iar în 
tine văd un cumpărător. Cine e în stare să 
reziste la ispita acestei cărţi, a mărfii acesteia 
sfinte şi nepreţuite! Cînd o priveşti, îţi lasă 
gura apă, și toate blestemele se îneacă pe buze. 
Se încheie robia babiloniană ! Prada scapă din 
ghearele fiarei cumplite ! Binecuviîntată fie com- 
plicitatea vicleană, dar atotpurificatoare, a tag- 
mei noastre temătoare de moarte ! 

ANDREA : Frica de moarte este o slăbiciune ome- 


nească, iar ştiinţa n-are nici o legătură cu slă- 
biciunile noastre. 


„GALILEI : Te înșeli, dragul meu Sarti! Chiar şi în 


situaţia în care am ajuns azi, mă simt încă în 
stare să-ți dau cîteva îndrumări cu privire la 
ceea ce are şi ce n-are legătură cu știința căreia 
te-ai consacrat. 


(Intră Virginia, cu un castron în mînă.) 


GALILEI (cu mîinile împreunate pe pîntece și cu un 

ton academic): În clipele mele de răgaz — şi, 
slavă Domnului, am destule — am analizat 
cazul meu şi am cugetat cum îl va judeca lumea 
oamenilor de ştiinţă, printre care eu însumi 
nu mă mai număr. Chiar și un negustor de 
lină nu trebuie să se îngrijească numai să cum- 
pere ieftin şi să vindă scump, ci e obligat să 
facă totul pentru ca negoţul de lină să se poată 
dezvolta nestingherit. În această privinţă pro- 
pășirea științei cere un curaj cu totul deosebit. 
Stiința pune în circulație cunoștințe agonisite 
prin îndoială. Scopul ei fiind să împartă fie- 
căruia cunoștințe despre toate, ea caută să să- 
dească îndoiala în sufletele tuturor. Însă domni- 
torii. moșierii şi clerul ţin majoritatea populaţiei 
învăiuită în ceața sidefie a superstiţiilor şi a 
prejudecăţilor, înrădăcinate anume pentru a-și 
acoperi propriile lor matrapazlicuri. Mizeria ce- 
lor mulţi dăinuie de cînd lumea, iar de pe 
amvon şi de la catedră se propovăduieşte că 
va dăinui cît lumea. Iată de ce arta îndoielii, 
preconizată de noi, a cucerit mulțimea. Ea ne-a 
smuls telescopul din mînă, îndreptîndu-l spre 
propriii ei călăi. Acești stăpînitori egoiști, cruzi 
şi hrăpăreţi nu şi-au însușit numai toate roadele 


ştiinţei, dar s-au cutremurat simțind privirea 
tăioasă a ştiinţei îndreptată spre mizeria mile- 
nară, dar nefirească, ce putea fi înlăturată prin 
înlăturarea lor înşişi. De aceea ne-au copleșit 
cu ameninţări și hatîruri, cărora sufletele slabe 
nu le pot rezista. Dar dacă rămînem surzi la 
glasul mulţimii, nu încetăm noi oare de a mai 
fi oameni de ştiinţă? Mişcările corpurilor ce- 
reşti sînt astăzi lămurite, însă mișcările stăpîni- 
torilor au rămas la fel de neînţelese și impre- 
vizibile pentru popor. Lupta noastră pentru a 
ajunge să putem măsura cerul a fost cîştigată 
datorită îndoielii; în schimb, credința oarbă a 
gospodinelor din Roma le aduce zilnic o nouă 
înfrîngere în lupta pentru cana de lapte a 
copiilor. Şi ambele bătălii sînt strîns legate de 
ştiinţă. Această omenire, care orbecăie prin 
ceată artificială de milenii, prea neștiutoare 
pentru a-şi folosi pe deplin propriile ei forţe, 
nu va fi în stare să folosească nici forţele naturii 
- descoperite de voi. Dar atunci pentru ce mai 
munciți ? Eu susţin sus și tare că singurul scop 
al ştiinţei este de a ușura viaţa neînchipuit de 
grea a omenirii. Dacă oamenii de știință se vor 
lăsa intimidațţi de stăpînitorii lipsiţi de scrupule, 
mulțumindu-se să îngrămădească cunoștințe de 
dragul cunoștințelor, întreaga ştiinţă e în peri- 
col de a fi schilodită, iar noile voastre mașini 
se pot transforma în noi suferințe pentru 
oameni. Chiar dacă voi aţi descoperi cu timpul 
tot ceea ce se poate descoperi în univers, fiecare 
progres al vostru nu va însemna un pas înainte, 
ci un pas care vă va îndepărta tot mai mult 
de omenire. Prăpastia ce vă desparte de oameni 
poate deveni într-o zi atît de mare, încît strigă- 
tul vostru de bucurie, stîrnit de vreo descope- 

rire epocală, ar putea să nu trezească air ecou 
decît un strigăt universal de groază. Pe vremea 
cînd eram om de ştiinţă, mi s-au deschis posi- 
bilităţi nebănuite. Pe atunci astronomia cobo- 
rîse în piața publică, printre precupeți. În acele 
împrejurări cu totul neobișnuite, dirzenia unui 
om de ştiinţă ar fi putut zgudui lumea. Dacă 
eu aş fi rămas neclintit pe poziție, poate că 
oamenii de știință ar fi adoptat și lărgit jură- 
mîntul lui Hipocrat, obligatoriu pentru medici, 
legîndu-se să facă uz de cunoștințele lor numai 
spre binele omenirii! În condiţiile de azi, ne 
putem aştepta în cel mai bun caz la înmulţirea 
unui neam de pigmei, gata să se vindă oricui. 
Știi, Sarti, am ajuns la convingerea că pe atunci 
soarta mea nu era amenințată de o primejdie 
reală. Timp de cîțiva ani am fost la fel de tare 
ca stăpînitorii. Şi cu toate astea, le-am predat 
știința mea, lăsînd la voia lor să uzeze sau să 
nu uzeze de ea, ba chiar să abuzeze de ea, 
după cum cereau interesele lor. Acum înţeleg 
că mi-am trădat menirea. Un om care face ceea 
ce am făcut eu nu mai are ce căuta în rîndul 
oamenilor de ştiinţă. 


(Virginia, care a încremenit la auzul cuvinte- 
lor lui Galilei, pune castronul pe masă.) 
VIRGINIA : În schimb, ai intrat în rîndul credin- 
cioșilor. 
GALILEI: Așa-i. Acum vreau să mănînc. 
(Andrea îi întinde mîna, Galilei o vede, dar 
nu i-o dă pe a sa.) 
GALILEI : Azi ești în măsură să înveţi pe alţii. Oare 
te lasă conștiința să dai mîna cu un om ca 
mine ? (Se așază la masă.) Un călător în trecere 

pe aici mi-a trimis două gîşte în dar. După cum 
vezi, tot îmi place să mănînc bine. 

ANDREA : Nu mai sînteţi de părere că a început o 
nouă eră? g 

GALILEI: Ba da. Să fii cu băgare de seamă cînd 
vei trece prin Germania. 

ANDREA (neputîndu-se hotărî să plece): Cit despre 
aprecierea dumneavoastră asupra autorului de 
care vorbeam adineauri, nu ştiu ce aş putea 
să vă răspund. Totuşi, nu cred că analiza dum- 
neavoastră nimicitoare să fie un verdict ire- 
vocabil. 

GALILEI: Îți mulțumesc foarte mult. (Începe să 
mănînce). 

VIRGINIA (petrecîndu-l pe Andrea): Nu sîntem prea 
bucuroşi de oaspeți care-i amintesc de trecut. 
Asemenea vizite Îi răscolesc sufletul. 


(Andrea, pleacă, iar Virginia se întoarce la 
tatăl ei.) 


GALILEI : Cine crezi că mi-a trimis giștele astea? 

VIRGINIA : În nici un caz Andrea. 

GALILEI : Poate că nu. Ia vezi, este o noapte foarte 
întunecoasă ? 4 

VIRGINIA (de la fereastră) : Nu, a răsărit luna. 


15 


ÎN 1637 CARTEA LUI GALILEI „DISCORSI“ E TRE- 
CUTĂ PESTE GRANIȚA ITALIANĂ 


Un orăşel de la frontiera italiană, în zori. 
Lîngă bariera care indică graniţa, se joacă 


cîțiva copii. Andrea, împreună cu vizitiul 

său, așteaptă ca grănicerul să-i controleze 

actele. Andrea, şezînd pe o lădiță, citeşte 

manuscrisul lui Galilei. Trăsura a rămas de 
cealaltă parte a baricrei. 


COPIII (cîntînd în cor): 


Şedea pe o piatră Fecioara Marie, 
Într-o cămășuţă trandafirie. 
Cămășuţa era spălăcită, 

Dar cînd veni iarna cea rea, 

Își puse iar cămașa pe ea: 
Spălăcită, nu e zdrenţuită. 


GRĂNICERUL : De ce părăsiţi Italia ? 

ANDREA : Sînt om de ştiinţă. 

GRĂNICERUL (către vameș, care scrie într-un re- 
gistru): La rubrica „Scopul călătoriei în stră- 
inătate“ să treci: om de știință. Trebuie să mă 
uit prin lucrurile dumneavoastră. (Începe să 
caute.) 

PPIMUL BĂIAT (către Andrea): Nu-i bine să ședeţi 
aici. (Arată spre cocioaba în fața căreia se află 
Andrea.) În casa de colo stă o vrăjitoare. 

AL DQILEA BĂIAT: Baba Marina nu-i vrăjitoare ! 

PRIMUL BĂIAT: Vrei să-ţi răsucesc iar mîinile ? 

" AL TREILEA BĂIAT : Ba este. Noaptea zboară prin 
văzduh, călare pe mătură. 

PRIMUL BĂIAT: Dacă nu e vrăjitoare, atunci de 
ce nu-i dă nimeni măcar o cană cu lapte? 

AL DOILEA BĂIAT : Ei aş, cum să zboare prin văz- 
duh! Cine poate face una ca asta? (Cătr 
Andrea.) Nu-i aşa că nu se poate? 

PRIMUL BĂIAT (despre al doilea): Aşa-i Giuseppe 
N-are habar de nimic, fiindcă nu merge | 
școală, că de, are pantalonii rupţi în fund. 

GRĂNICERUL : Ce carte e asta? 

ANDREA (fără să-și ridice ochii de pe manuscris): 
E opera marelui filozof Aristotel. 

GRĂNICERUL : Cine mai e şi ăsta ? 

ANDREA : A murit de mult. 


(Băieţii se învîrtesc în jurul lui Andrea și, 
ca să-și bată joc de el, se prefac că citesc cîte 
o carte în mers.) 


GRĂNICERUL (către vameș): Ia vezi dacă în cărţile 
astea nu scrie ceva despre religie. 

VAMEȘUL (răsfoindu-le) : Nu găsesc nimic. 

GRĂNICERUL : N-are nici un rost să mai căutăm. 
Cînd vrea cineva să ascundă un lucru, nu-i 
prost să-l pună așa ca să dăm peste el. (Către 
Andrea.) Trebuie să iscăliți că v-am cercetat 
toate lucrurile. 


(Andrea se ridică în silă și, fără să se între- 
rupă din citit, intră în casă cu grănicerul.) 


AL TREILEA BĂIAT (către funcţionar, arătîndu-i 
lada pe care șezuse Andrea): Uite că mai este 
una. 

FUNCȚIONARUL : Înainte parcă n-am văzut-o. 

AL TREILEA BĂIAT : Se vede că Necuratul a adus 
lada asta chiar acum. 

FUNCȚIONARUL : Ei aș! Trebuie să fie a călătoru- 
lui. 

AL TREILEA BĂIAT: Eu n-aş intra nici mort în 
casa vrăjitoarei. Dinsa i-a deocheat caii lui Passi, 
căruţașul. Adineauri, cînd m-am uitat prin 
gaura din acoperișul spart de viscol, am auzit 
chiar eu cum tuşeau caii în grajd. 

VAMEȘUL (care între timp s-a apropiat de ladă, 
şovăie, apoi se întoarce la locul său): Crezi 
că-i lucru dracului ? La urma urmei, dacă ne-am 
vîrî nasul în toate cele, unde am ajunge? 

(Andrea iese din casă cu o cană de lapte în 
mînă. se aşeză iar pe ladă și citește mai de- 
parte.) 


GRĂNICERUL (venind în urma lui cu nişte hirtii): 
Poţi închide. Cred că ne-am terminat treaba, 
aşa-i ? i 

VAMEȘUL : Da. 

AL DOILEA BĂIAT (către Andrea): Spuneţi şi dum- 
neavoastră, care sînteți un om învățat: poate 
oare cineva să zboare prin văzduh ? 

ANDREA : Așteaptă puțin. 

GRĂNICERUL : Puteţi trece dincolo. 


(Vizitiul a încărcat lucrurile în trăsură. 
Andrea ia lada pe care șezuse și dă să plece.) 


GRĂNICERUL : Staţi ! Ce aveţi în lada asta ? 

ANDREA (cu ochii în manuscris): Cărţi. 

PRIMUL BĂIAT: E lada necurată, pe care şi-a pus 
ochii vrăjitoarea. 

GRĂNICERUL : Vorbești prostii! Cum era să vră- 
jească o ladă închisă ?! 

AL TREILEA BĂIAT: Ea poate orice, căci Dracu 
îi sare oricînd în ajutor. 

GRĂNICERUL (rîzînd): De astă dată n-aveau de c 
să se ostenească. (Către funcționar.) Deschide-o 


(Deschide lada.) 

GRĂNICERUL (plictisit): Cite cărți sînt în ea? 

ANDREA : Treizeci și patru. 

GRĂNICERUL (către vameş): Cît timp îţi trebui 
să le cercetezi ? 

VAMEȘUL (cotrobăind de mîntuială prin ladă): Ori 
cum, sînt gata tipărite. Și apoi, dacă m-oi apuc 
să le răsfoiesc pe toate cu de-amănuntul, nic 
dumneata n-o să-ți iei gustarea de dimineață 

nici eu n-o să mai apuc să incasez impozitul 
restant de la căruțașul Passi, căruia i se scoate 
azi casa la mezat. 

GRĂNICERUL : Așa-i, trebuie să punem negreșşit 
mîna pe banii ăştia. (Izbind cărţile cu piciorul.) 
Dă-le încolo, doar nu-s un cap de ţară! (Către 
vizitiu.) la-o şi pe asta! 


(Andrea trece graniţa, împreună cu vizitiul, 

care duce lada. Cind ajunge dincolo, pune 

manuscrisul lui Galilei în geanta de călătorie, 
de care nu s-a despărțit nici o clipă.) 


AL TREILEA BĂIAT (arătind cana cu lapte, pe care 
Andrea n-a luat-o cu el): Aţi uitat laptele! 

PRIMUL BĂIAT : În schimb, lada a pierit! Nu v-am 
spus eu că era lucrul dracului ? 

ANDREA (întorcîndu-se spre ei): Nu, era a mea. 
Învaţă-te să deschizi ochii la ceea ce se petrece 
în jurul tău. Iar cana, cu lapte cu tot, am cum- 
părat-o pentru bătrînă. Ah, era cît pe-aci să 
uit că nu ţi-am răspuns la întrebare, Giuseppe. 
Tu ai dreptate, nu se poate zbura prin aer pe 
un băț. Pentru asta ar trebui să ai cel puţin 
o mașină, iar o astfel de maşină încă nu există. 
Și poate că nu va exista niciodată, deoarece 
omul atîrnă prea greu şi se lasă prea greu. 
Dar, fireşte, nimeni nu ştie ce se poate descoperi 
mîine. Noi ştim încă foarte puţine lucruri, Giu- 
seppe, mult prea puţine. Sintem de-abia la 
început. 


CORTINA 


ASCENSIUNEA LUI ARTURO UI 
POATE FI OPRITĂ 


Traducere de FLORIN T'ORNEA 


PERSONAJELE 


Crainicul, Flake, Caruther, Butcher, Mul- 
berry, Clark, negustori, conducători ai Trus- 
tului conopidei. Sheet, armator. Bătrînul 
Dogsborough. Tinărul Dogsborough. Arturo 
Ui, şef de gangsteri. Ernesto Roma, locote- 
nentul său. Ted Ragg, reporter la ziarul Star. 
Daisy, floarea din docuri. Emanuele Giri, 
gangster. Bowl, casier la Sheet. Goodwill şi 
Gaffles, doi domni din consiliul comunal. 
O'Casey, anchetator. Un actor. Florarul Giu- 
seppe Givola, gangster. Hook, precupeţ. Acu- 
zatul Fish. Apărătorul. Judecătorul. Medicul.. 
Procurorul. Tinărul Inna, omul de încredere 
al lui Roma. Un om de rînd. Ignatius Dull- 
feet. Betty Dullfeet, soţia lui. Oameni de 
pază ai lui Arturo Ui. Servitorul lui Dogs- 
borough. Reporteri de ziar. Gangsteri înarmaţi. 
Precupeţi din Chicago şi din Cicero. O femeie. 


. . . . . + A . . . . . . . . . è 


Pentru ca întîmplăriłe să dobîndească acea semnificație 
care, din păcate, le revine, piesa trebuie interpretată în 
stil mare; cel mai bine, cu reminiscențe limpezi din 
teatrul istoric elizabethan, aşadar cu perdele şi podeste. 
Acțiunea se poate desfăşura, de pildă, în fața unor cortine 
de iută, văruite în culoarea sîngelui de vită. Pot fi, even- 
tual, folosite fundaluri panoramice, după cum, de ase- 
menea, sînt îngăduite efecte de orgă, trompete, tobă. 
Parodia pură trebuie totuși, fireşte, evitată; aşa după 
cum nici atmosfera de groază nu trebuie nici o clipă 
să eşueze în grotesc. E necesară o interpretare plastică, 
mișcată într-un tempo rapid, cu clare tablouri de grup, 
în stilul vechii picturi istorice. 


PROLOG 


în faţa cortinei de pinză apare crainicul. Pe 
pînză se pot citi anunțuri mari: „Noi ştiri 
despre scandalul din : docuri“. „Lupta 
pentru testamentul bătrinului Dogsborough 
și confesiunile lui.“ „Întîmplări senzaţionale 

în marele proces al incendierii depourilor.“ 
„Asasinarea gangsterului Ernesto Roma de 
către amicii lui.“ „Şantajarea și uciderea lui 
Ignatius Dullfeet.“ „Gangsterii cuceresc orașul 
Cicero.“ În spatele cortinei, muzică de bilci. 


CRAINICUL 


Dragi spectatori, azi vă vom arăta — 

'Tăcere, sus, la galerie ! Și dumneata, 

Coniţă, jos pălăria ! Să se vadă 

A gangsterilor mare, istorică paradă. 

Pentru prima, primissima oară o să vi se arate 

Faimosul scandal din docuri, pe-adevărate. 

Apoi veți mai cunoaște: 

Testamentul lui Dogsborough și tot ce-acesta 
recunoaște. 


Înălțarea lui Arturo Ui pe cînd acţiunile erau spre 
baisse ! 


Senzaţionale știri despre incendierea depourilor 

și despre respectivul răsunător proces! 
Asasinarea lui Dullfeet ! justiţia căzută în comă! 
Gangsterii între ei: măcelărirea lui Ernesto Roma! 
La final — în plină lumină — un ultim tablou: 
Gangsterii cuceresc orașul Cicero ! 
Veţi vedea aici, interpretaţi de actori anume, 
Pe cei mai vestiți eroi din gangstereasca lume : 
Și dintre cei în viaţă și cei ce-au prins să moară, 
Şi gangsteri de-a binelea, şi gangsteri într-o doară, 
Şi dintre cei născuţi, şi dintre cei făcuţi. De pildă, 

z precum fu 

Bietul bătrîn, prearespectabilul Dogsborough... 


(În fata cortinei păseşte bătrinul Dogsbo- 
rough.) 

La păr e alb, la inimă — cărbune 
Hai, ramolite, fă-ţi cuvenita plecăciune. 


(Bătrînul Dogsborough se retrage, după ce s-a 
înclinat.) 


Urmează după-acesta — dar 
Uite că apare — 


(Apare Givola în faţa cortinei.) 


Givola. De meserie florar e. 
Cu fleoanca lui sintetic unsă, 
Îţi vinde drept un roib o capră tunsă. 
Minciuna, cică, n-are picioarele prea lungi ! 
Admiraţi-i-le pe-ale lui, atunci ! 
(Giwvola se retrage şchiopătîind.) 


Şi-acum, atenţie : un clovn de vază | 
Emanuele Giri, ieşi ! Vrea lumea să te vază. 


(În faţa cortinei apare Giri şi salută cu mîna.) 


Unul din cei mai crunţi killer ! din istorie ! Hai, 
Te cară! 


2 


(Giri se retrage supărat.) 


Și-acum curiozitatea noastră cea mai dihai ! 
Gangsterul gangsterilor ! Faimosul Arturo Ui. 
Pe ăsta cerul, drept pedeapsă, ni-l dărui. 
C-avem cugetele cu fărădelegi pătate : 
Cu violenţe, nerozii, slăbiciuni și alte păcate. 
(În fața cortinei, Ui, trecînd de-a lungul 
rampei, iese.) 


Ce mi-e Richard al III-lea și ce-mi este el? 
Din vremea celor două Roze-ncoace, 


1 Ucigași (engl.). 

Lumea n-a mai avut de-a face 
Cu un mai fulminant, mai singeros măcel. 
Tocmai de-aceea, cinstită lume spectatoare, 
Direcţiunea s-a simţit datoare 
Totul în stil mare să vă prezinte. 
N-a precupeţit pentru asta nici eforturi, nici alte 
cheltuieli pendinte. 
Și totuși, ce-i aici, doar strictul adevăru-i 
Din ce vedea-veţi astă-seară, stărui 
Să știți, nu-i nou nimic, nimic artificial, 
Nici născocit, sau pentru dumneavoastră aranjat 
special. 
Ce vă arătăm aici, pe întreg continentul clar e: 
x Este piesa cu gangsteri, ce-o știe fiecare. 


(În timp ce muzica crește și se întovărășește 
cu răpăitul unei mitraliere, crainicul iese, 
aferat.) 


City. Apar cinci negustori, conducători ai 
Trustului conopidei. 


FLAKE 
Afurisite vremi ! 


CLARK 
Parcă Chicago, 
Bătrîna noastră fată, prea de treabă, 
În zori pornită după lapte, dă în pungă 
De-o gaură, şi-şi cată-acuma cenții 
Pe undeva, prin şanţ. 

CARUTHER 


Joia trecută, 
Ted Moon mă invitase să vin luni 


Eu şi-încă vreo optzeci, la-un prînz de porumbei. 


De ne-am fi dus, aflam, probabil, doar 
Că-a fost scos la mezat. Schimbarea asta 
De la belșug la sărăcie vine 
Mai iute azi, decit ai zice pis. 
Ca şi-altădată, flote de legume 
Vin din cinci mări către oraş. Dar ia 
Cumpărători de unde nu-s. 

BUTCHER 


Zău, parcă 
În plină zi te năpădeşte noaptea! 
MULBERRY 


Pînă și Clive și Robber au fost scoși 
La licitație ! 


CLARK 


Wheeler, fruct-import, 
A bancrutat!, şi-i firmă de cînd lumea. 
Garajele Dick Havelok trag oblonul. 


CARUTHER 
Și Sheet pe unde-i ? 
FLAKE 


N-are timp să vină : 


Încearcă băncile. 
CLARK 


Ei taci ! Şi Sheet ? 
(Pauză.) 


1 A bancruta — a da faliment. 

Cu un cuvînt: nu mai e rost de-afaceri 
Cu conopidă-n ăst oraş. 


BUTCHER 
Ei, domnii mei, 
Curaj ! Cel ce nu-i mort, e încă-n viaţă. 
MULBERRY 
A nu fi mort nu-nseamnă a trăi. 
BUTCHER 


De ce s-o luăm în negru ? În fond, nu e 

Nimic mai sănătos decît negoţul 

De alimente. Asta-nseamnă hrană 

Pentr-un oraș de patru milioane! 

Că-i criză-ori nu : orașu-are nevoie 

De zarzavat. Iar noi îi facem rost ! 
CARUTHER 


Și cum stau chioșcurile de legume ? 


MULBERRY 
Prost. 

Cu mușterii de-ţi cer un sfert de varză, 
Şi-ăla pe datorie! 

CLARK 

Ni se strică 

Întreaga conopidă. 

FLAKE 

Colo-n hol 

Stă şi așteaptă-un tip. Ciudat: e Ui... 

CLARK 
Ui, gangsterul ? 

FLAKE 


El, în persoană. Simte 
Miros de hoit. Şi-i şi propune-afaceri. 
Locotenentul lui, Ernesto Roma, 
Se-oferă, cică, piaţa să convingă 
Că-i sănătoasă numai capopida 
Ce și-o procură de la noi. Promite 
Și deverul să ni-l dubleze. Căci, 
Socoate dînsul, precupeţii sînt 
Mult mai dispuși să cumpere verdețuri 
Decit sicrie. (Rîs galben.) 


CARUTHER 
Ce neobrăzare ! 
MULBERRY 
(rîde din toate puterile) 


Obuze Thompson, bombe Mills ! Poftim 
Idei noi, să poţi vinde ! Sînge proaspăt 
În piaţa conopidei ! În sfîrșit! 

Se tot zvonea că ne e somnul greu! 

Și se grăbeşte domnu-Arturo Ui 

Să ne servească ! Ei, acu-i de-ales : 

Ori el, ori numai oastea mîntuirii. 

Ce ziceți ? Unde-i mai gustoasă ciorba ? 


CLARK 
Eu cred că a lui Ui e mai fierbinte. 
CARUTHER 
Daţi-! afară ! 
MULBERRY 


Dar politicos ! 
Că nu se ştie ce ne-așteaptă ! (Haz) 

FLAKE 
(lui Butcher) 


Cum stăm 
Cu intervenția lui Dogsborough ? 


(Celorlajți.) 


Butcher cu mine am clocit ceva 

Să-aflăm un mijloc să ne strecurăm 

Prin zodia asta proastă financiară. 

Și ne-am gîndit — simplu şi scurt : Impozit 
Plătim oricum. De ce dar nu ne-ar scoate 
Chiar municipiul din noroi, c-un împrumut, 
Ca să clădim, să zicem, lingă docuri, 

Niscai depouri pentru zarzavaturi, 
Și-astfel să ieftinim transportul lor 

Pînă-n oraş. Bătriînul Dogsborough 

Ne-o poate face. Dogsborough ce zice ? 


BUTCHER 
Cam şovăie să intre-n combinație. 
FLAKE 
Ce spui ? E boss electoral în docuri 
Și, scîrba, şovăie să ne ajute? 
CARUTHER 
De ani și ani vărs bani să se aleagă! 
MULBERRY 


Şi-a fost, ei drace, cantinier la Sheet: 
Minca din pîinea trustului-nainte 

De a'intra-n politică. Murdară 

Mai e ingratitudinea ! Hei, Flake! 

Ce-ţi spuneam eu ? S-a dus buna-cuviință! 

Nu-i doar criză de bani. E-n criză cuviinţa ! 
Dau cu picioru-n vasul ce se-neacă 

Și ocărăsc. Amicu-ţi crește dușman, 

O slugă încetează a fi slugă, 

Iar vechiul cantinier, surizătorul,: 

'Ți-arată doar un mare spate-ntors. 

Morală, unde zaci în timp de criză! 


CARUTHER 
Zău, de la Dogsborough nu m-așteptam! 
3 FLAKE 
Ce-a zis, în fond ? 
BUTCHER 
Că-i cam miroase-oferta. 
FLAKE 


Cum îi miroase ? E rău mirositor 
Să construiești depouri ? Asta-i muncă 
Și pîine pentru mii de muncitori ! 


BUTCHER 


Nu crede, zice, c-am avea de gînd 
Să construim. 


FLAKE 
Auzi, neruşinare ! 
BUTCHER 
Că n-o să construim ? 
FLAKE 
Nu, că nucrede! 
CLARK 


Găsiţi atunci un altul să ne smulgă 
Un împrumut. 

MULBERRY 
Da, sînt şi alţii ! 
BUTCHER 


Dar 
Nici unul nu-i ca Dogsborough. S-o ştiţi ! 
Omul e bun. 
CLARK 


La ce ? 


BUTCHER 


E om de-onoare. 
Mai mult : ştiut ca om de-onoare. 


FLAKE 
Fleacuri ! 
BUTCHER 


Că ţine la renume,-i ne'ndoios. 
FLAKE 


O fi ! Dar nouă de-mprumut ne arde. 
Renumele e treaba lui. 


BUTCHER 


A lui? 
Eu cred că-i şi a noastră. Un împrumut 
Scutit de întrebări nu poate-obţine 
Decit un om pe care te jenezi 
Să-l încolţești cu-nscrisuri și dovezi. 
Și-acesta-i Dogsborough. Cu else-nghite! 
Bătrînul Dogsborough ni-i împrumutul. 
De ce ? Toţi cred în el. Cine-a uitat 
Să creadă-n Dumnezeu mai crede-n Dogsborough. 
Cel mai tîrșit bursier, care nu-ţi merge 


364 y 


Nici la un avocat făr' de-avocat, 

Și-ar îndesa ultimul cent în şorţul 

Lui Dogsborough, să stea-n păstrare, chiar 
De-ar sta cel şorţ pe vreo tejghea, uitat. 
Burduf de-onestitate ! Optzeci de ierni, 
Cite-a trăit, n-a dovedit vreo hibă. 

Vă spun: un om ca ăsta-i aur cînd 

Vrei, mai ales, să construieşti în docuri 
Niscai depouri, dar mai cătinel. 


FLAKE 


Să zicem, Butcher, că-i cum zici : de aur. 
Cînd garantează el ceva, e sfint. 
Atit, că pentru noi nu garantează! 


CLARK 
Vai, nu ! „Oraşul nu-i castron de ciorbă !* 
MULBERRY 
Și : „Toţi pentru oraș, orașul pentru sine !“ 
CARUTHER 
Greţos ! Fără umor ! 
MULBERRY 


De-are-o părere, 
Și-o schimbă, zău, mai rar decît cămaşa. 
El n-are ochi să vadă că orașu-i 
Un loc din lemn şi piatră, în care oameni 
Trăiesc cu oameni laolaltă, în harță 
Pentru chirie, pentru beafsteak ; dînsul 
Socoate că-i ceva lipsit de viață 
Și scos din biblie. De nesuportat. 


CLARK 
N-a fost nicicînd al nostru omul ăsta 


Ce-i pasă lui de conopidă, de transporturi ? 
Din partea lui, legumele-n oraş 
Pot putrezi. Un deget n-ar mișca ! 
De nouășpe, ori douăzeci de ani 
Ne tot înghite banii la alegeri, 
Dar conopida doar în farfurie 
A cunoscut-o. Cît despre garaje, 
În unul n-a intrat, măcar, de frică! 

BUTCHER 
Așa e. 

CLARK 
Lua-l-ar dracu ! 


BUTCHER 
Nu dracul! Noi 
Să-l luăm! 
FLAKE 


Ce-ţi vine ? Clark a demonstrat 
Că omul ăsta ne respinge. ; 


BUTCHER 
Clark 
A spus-o și de ce. 

CLARK 
Omul acesta 
Nu ştie cine-i este nașul. 

BUTCHER 


„Asta-i 
Lipsește. Vezi ? Să ştie. Dogsborough 
Nu ştie cum te simţi în pielea noastră. 
Problema-i deci : cum intră Dogsborough 

În pielea noastră ? Ce-am putea să-i facem ? 
Să-l lămurim ! Că e păcat de el. 
Eu am un plan. Ia ascultați ce fel! 


(Apare un text care recheamă în amintire 
anumite evenimente din trecutul nu prea în- 
depărtat : 1929—1932. Criza mondială a zgu- 
duit cu deosebită putere Germania. 
momentul culminant al crizei, iunkerii prusaci 
încearcă, multă vreme fără succes, să pună 


mâna pe nişte împrumuturi de stat.) 

În fața bursei de produse. Flake și 
conversează. 


SHEET 


Gonit-am de la Ana la Caiafa. 

Dar Ana era plecat, Caiafa-n baie. 

Îţi vezi amicii azi numai din spate ! 
'Nainte de-a da ochi cu propriu-i frate, 
Frăţinele îşi face-o mutră acră, 

Să nu fie tapat ! Vechi asociaţi, 

De se-ntiîlnesc în faţa primăriei, 

Își dau bineţi cu nume născocite — 
Așa se tem unul de altul. Tot 

Orașu-și ţine pungile închise. 


FLAKE 
Ce zici de-oferta mea ? 


SHEET 
Să vind ? N-o fac. 

Voi vreţi mincare pe-un bacșiş, și-apoi 
Mai vreţi pentru bacșiş şi mulţumiri. 
Ți-aş spune ce cred despre voi. Dar tac. 


FLAKE 
Nu capeţi nicăieri mai mult. 

SHEET 

Da, știu — 

Mai mult nu capăt nici de la prieteni. 

FLAKE 
Azi banii-s scumpi. 

SHEET 


Cu-atit mai scumpi cînd îți 
Lipsesc. Şi că-ţi lipsesc, nu ştie nimeni 
Mai bine decît un prieten. i 


FLAKE 


Nu ești 
În stare să-ţi mai ţii casa de șlepuri. 


SHEET 


Mai am şi-o soaţă, ştii. N-am să fiu, poate, 
În stare nici pe ea s-o ţin. 


FLAKE 
De vinzi... 
SHEET 


..Mai ţine-un an. Aș vrea numai să știu, 
Ce zor aveţi cu casa mea de şlepuri ? 


FLAKE 


_Că trustul ar dori să te ajute, 
Nu ţi-a trecut prin gînd? 

SHEET 


Nu. Ce să mint? 
Zău, unde mi-a tost capul ? Să-mi închipui 
Că voi aţi vrea de-avere să mă stoarceţi, 
Cînd gindul vostru e să mă-ajutaţi! 
FLAKE 
Nu ieși din smîrc, pornit cu-amar pe-oricine. 
SHEET 


Măcar nu trage, smircul vreun folos, 
Iubite Flake! 


(Trec agale trei bărbați — gangsterul Ar- 
turo Ui, locotenentul său, Ernesto Roma, și 
un om din garda sa personală. În trecere, 
Arturo Ui îl fixează cu privirea pe Flake, ca 
şi cum ar aștepta ca acesta să i se adreseze, 
iar Roma, îndepărtindu-se, întoarce supărat 
capul după dînsul.) 
SHEET 
Cine-i ? 
FLAKE 
Arturo Ui... Gangsterul. 
Ce-ai zice să-ţi fim noi cumpărătorii ! 
SHEET 
Părea că ţine să-ţi vorbească. 
FLAKE 
(rîzînd cu teamă) 
Sigur. 


Ne-aţine calea și ne tot propune 
Să ne desfacă dinsul conopida 

Cu „Browning“-ul. Sint astăzi mulţi ca Ui. 
Se-ntind ca riia în oraș și-l rod 

La degete, la braţe, pe la gît. 

De unde vin, habar nu are nimeni. 

Părerea e că din vreo ocnă-adîncă. 

Tot jaful ăsta, spaima, ameninţarea, 

Răpirile, teroarea, tot măcelul 

Și-acel : „Miinile sus !“ şi : „Scape cine poate !“ — 
Ar trebui să fie lichidate. 


SHEET 
(îl priveşte tăios) 
Urgent, urgent, că sînt molipsitoare. 
FLAKE 
Ce-ai zice să-ţi fim noi cumpărătorii % 
SHEET 


(dîndu-se un pas înapoi și contemplindu-l) 


Da. Este-o anume-asemănare 

Cu ăștia de-au trecut. Nu mare, totuși, 
Chiar dacă nu la mutră, în ce inspiră. 
În fundul bălții vezi adesea crengi 
Verzi, mucilaginoase. Parcă-s şerpi. 
Da-s crengi. Ori poate nu ? Așa şi tu, 
Aduci, să nu te superi, cu-acest Roma. 
Acu, că v-am văzut pe amindoi, 

Îmi pare că de mult am cam surprins 
Așa ceva, și nu numai la tine. 

Dar n-am prea înţeles. Mai zi o dată 
„Ce-ai zice să-ți fim noi cumpărătorii ?“ 
Parcă și vocea... Nu, mai bine zi: 

„Sus mîinile !* Căci asta vrei să zici. 


(Ridică mîinile.) 

Poftim, sînt sus, Flake. Șlepurile luaţi-mi ! 
În schimb, hai, dați-mi un picior sau două. Daţi-mi 
Mai bine două. E-un preţ ceva mai bun. 


FLAKE 
Eşti cam nebun. 
SHEET 
Ce-aş da să fiu nebun! 


3 


Odaie dosnică 'în „hanul lui Dogsborough. 
Dogsborough și fiul lui clătesc pahare. Intră 
Butcher și Flake. 
DOGSBOROUGH 
Veniți degeaba. Nu mă prind. Oferta voastră - 
Miroase rău, ca peştele-mpuţit. 
TÎNĂRUL DOGSBOROUGH 
Tata refuză. 
BUTCHER 


Las-o atunci, bătrîne ! 
Noi te-ntrebăm ; zici nu. Bun, fie nu! 


DOGSBOROUGH 
Miroase. Am mai văzut eu astfel de 
Depouri. Nu mă prind, nu. / 
TÎNĂRUL DPOGSBOROUGH 
Tata nu se prinde. 


BUTCHER 
Bun, lasă. 

DOGSBOROUGH 


Era să mă dezamăgiţi. 
Orașul nu-i castron de ciorbă, în care 
Să-și vire-oricine lingura. Şi-apoi 
Comerțul vostru-i sănătos. 


BUTCHER 


Eu ce zic, Flake ? 
Le luaţi prea-n negru. 


DOGSBOROUGH 


A lua în negru e trădare. 
Vă cam furaţi singuri căciula, măi 
Băieți. Mă rog, ce vindeţi ? Conopidă. 
Păi asta-i cum ai zice carne, pîine. 
Şi omul asta-ţi cere : carne, pîine 
Şi zarzavat. Dă-i rostbeaf fără ceapă 
Ori miel fără tarhon : nu te mai calcă 
Clientul niciodată ! Or fi, nu zic, 
Vreunul, doi mai strîmtoraţi acum. 
Şi stau şi cumpănesc mult, înainte 
De-a-și lua o ţoală. Dar de-aici la teama 
Că-orașul însuși n-ar mai fi în stare 
Să-ţi dea cei zece cenți pentru verdeţuri, 
E o distanță. Capul sus, flăcăi! 


FLAKE 
E bine să te-asculte omul, Dogsborough. 
Îi dai curaj. 
BUTCHER 


Îmi pare-aproape comic 
Să te ştim, Dogsborough, atît de ferm 
În ce privește conopida. Căci n-am 
Venit, ţi-o spun pe șleau, fără-o intenţie. 
Nu, nu-i ce crezi. Ce-a fost, a fost, bătrîne. 

N-ai teamă. E ceva plăcut. Așa 

Vrem cel puţin să credem, Dogsborough. 
Trustul a constatat că se-mplinesc 
Acum, în iunie, douăzeci de ani 

De cînd — e-o viață — ne stăteai aproape. 
O firmă-a noastră te-avea cantinier. 
Te-ai despărţit de noi ca binelui 
Orașului să te dedici. Oraşul 

N-ar fi fost ce-i astăzi, fără tine. 

Şi-o dată cu oraşul, n-ar fi fost 

Nici trustul conopidei ce e azi. 

Mă bucur că-l crezi sănătos, în fond. 
Căci ieri s-a hotărît, cu-această-ocazie 
Festivă — drept dovadă a prețuirii 

Și semn că te simţim mereu în suflet, 
Legat oricum de noi — să-ți oferim 
Majoritatea de acţiuni a casei 

De şlepuri „Sheet“, cu douăzeci de mii 
De dolari. Nu-i nici jumătate din 
Valoarea ei. 


(Pune un pachet de actiuni pe masă.) 


DOGSBOROUGH 
Ce-nseamnă asta, Butcher ? 


BUTCHER 


Să-ţi spun fără ocoluri, Dogsborough : 

Nu sînt, în trustul conopidei, firi 

Sensibile din cale-afară. Dar 

Cînd auzirăm ieri răspunsul tău 

La... în sfîrșit, prosteasca noastră rugă 
Pentru-mprumut — răspuns cinstit, de treabă, 
Dintr-o bucată, cum e însuși el, 

Bătrînul Dogsborough — ţi-o spun cu jenă, 

Se umeziră ochii multora 

Din noi. „Frumoasă cale, zice unul — 

Fii liniştit, Flake, nu spun cine — am 
Mai apucat !“ Şi după-o scurtă pauză, 
Veni, în chip firesc, propunerea. 
DOGSBOROUGH 
Butcher şi Flake, ce-ascunde asta ? 
BUTCHER 


Ce 
S-ascundă ? E o propunere. Atît. 


FLAKE 
Și ni-i plăcut s-o ducem la-mplinire. 
Ești prototipul cinstei ; numele 
Îţi e rostit ca un proverb ; ești tare 
Și stai aici în crișma ta, clătind 
Nu doar paharele, nu. Tu clăteşti 
Și inimile noastre. Și nu ești 
Mai înstărit decît ţi-s mușteriii.:. 
E mișcător ! 


DOGSBOROUGH 
Zău, nu știu ce să zic. 
BUTCHER 


Nu zi nimic. Ia frumușel pachetul. 

Că s-ar putea să-i facă trebuinţă 

Şi unui om cinstit. Trenul de aur 

Nu trece-ades.pe drumul cinstei. Nu ? 
Și-apoi, mai ai un fiu : un nume bun 
E, cică, mai de preţ decît un cont bun 
La bancă. Ei, el n-o s-o uite. Ia-l! 

N-ai să ne săpuneşti, sper, pentru asta. 


DOGSBOROUGH 
Hm ! Casa „Sheet“! 

FLAKE 


O poţi vedea de-aici. 


DOGSBOROUGH 


(la fereastră.) 
Am tot văzut-o douăzeci de ani. 
FLAKE 
Ne și gindeam. 
DOGSBOROUGH 


Și Sheet ce face-acum ? 


FLAKE 
Deschide-o berărie. 


BUTCHER 
S-a făcut? 
DOGSBOROUGH 


Mă rog, pricep povestea asta cu 
Boclucul vostru. Însă șlepuri 
Nu prea văd să se dea degeaba. 


FLAKE 


Nu e. 
Chiar pe degeaba. Ţine seama că 
Și cele douăzeci de mii ne-ar sta 
Prea bine la-ndemînă acuma, după 
Eșecul cu-mprumutul cela. 


BUTCHER 
Și că 
Nu ne-ar plăcea tocmai acum să vindem 
Acţiunile în plină piaţă... 

DOGSBOROUGH 


Asta 
Mai sună a ceva. N-ar fi rău tirgul. 
Doar de n-ar fi legat, pînă la urmă, 
Totuși, de niscai condițiuni... 


FLAKE 
Nici una. 
DOGSBOROUGH 
Şi ziceţi, douăzeci de mii? 
FLAKE 


E prea mult ? 


DOGSBOROUGH 


Nu, nu. Ar fi aceeași casă-n care 

Am fost cîndva birtaş de rînd. Numai 
De n-ar ieși din asta-o dandana... 
Precis, aţi renunţat la împrumut ? 


FLAKE 
Complet. 


DOGSBOROUGH 
Mai-mai să mă fi răzgîndit. 
Ce zici, e ceva pentru tine, fiu-meu ! 
Credeam că sînteţi bosumflați. 
š Cînd colo, 
Veniți cu-așa ofertă. Iată că 
Şi cinstea se plăteşte cînd şi cînd. 
Aşa-i cum ziceți ! De mă duc, feciorul 
Doar numele meu bun va moșteni. 
Iar eu atîtea rele-am tot văzut 
Comise din nevoie ! 

BUTCHER 


Zău, ne-ai lua 
O piatră de pe inimă dacă-ai 
Primi. Căci între noi s-ar risipi 
Atunci gustul amar lăsat, știi tu, 
De-acea nefericită cerere. 
Și mîine am putea, urmîndu-ţi sfatul, 
S-aflăm mijlocul drept, cinstit, prin care 
Comerţu-ar fi-n măsură să reziste 
Acestui timp mort ; căci şi tu, atunci, 
Ai fi-n comerţul nostru, Dogsborough, 
Un om din lumea conopidei. Este ? 


(Dogsborough îi ia mîna.) 


DOGSBOROUGH 
Butcher și Flake, primesc. 


TÎNĂRUL DOGSBOROUGH 
Tata primeşte. 


(Apare o inscripție: Pentru a-l cointeresa 

pe Hindenburg, președintele Reich-ului, în 

nevoile moșierilor, iunkerii îi aduc ca dar de 
onoare o moșie.) 


4 


Birou de pariuri în strada 122. Arturo Ui 

şi locotenentul lui, Ernesto Roma, însoţiţi de 

oameni de pază, ascultă la radio știrile tur- 

fului. Lîngă Roma, Daisy — floarea din 
docuri. 

ROMA 


Aş vrea, Arturo, să te smulgi odată , 
Din bruna ta posomoreală şi din 
Visarea asta fără rod, de care 

A şi-nceput oraşul să vorbească. 


UI 


(cu amărăciune) 


Cin’ să vorbească ? Nu e nimeni să 
Mai scoată-o vorbă despre mine. Orașul 
M-a și uitat. Vai, scurt trăiește faima! 
Doar două luni să aibă liniște, 
Și douăzeci de-ncrucișări de focuri 
Se uită. În propriile-ţi rînduri chiar ! 
ROMA 

Băieţii-au început să facă mutre 

_De cînd se duc biștarii. Ce-i mai rău: 

"Îi strică inactivitatea. Omul 
Se descompune dacă trage numai 
În cărţi de joc. Nici nu-mi mai vine, — Arturo, 
Să dau pe la cartierul general. 
Zău, îi compătimesc. Îmbărbătarea : 
„Miine-i dăm drumul !“ mi se-oprește-n gît 
Cînd îi privesc în ochi. Aveai un plan 
Promiţător : racheta de legume. 
De ce să nu începem ? 


UI 


Nu acum. 
Nu, nu de jos. E încă prea devreme. 


ROMA 


„Devreme“ ? Na-ţi-o bună ! De cînd trustul — 
Acum vreo patru luni — ţi-a făcut vînt, 

Stai şi clocești. Doar planuri ! 

Și încercări 
Cu inima-ndoită. O vizită 
La trust ţi-a rupt şira spinării. Și 
Măruntul incident din „Harpers-Bank“, 
Cu poliţiştii, îţi stăruie încă-n oase 


UI 
Păi ce? Au tras! 


ROMA 
În aer ! Ilegal. 


UI 


Nu atîrna decît de-un fir de păr: 
Doi martori mai puţin, şi mă aflam 
Acuma la pîrnaie. Și ce jude! 

Nici pentru trei parale simpatie. 


ROMA 


Poliţia nu trage cînd e vorba de 
Gherete de legume. Ci de bănci. 

Ia uite,-Arturo. Începem. ici, cu strada 
A unsprezecea ! Geamurile sparte, 
Ceva petrol pe conopidă, așchii 

Din tot ce-a fost mobilier ! Iar noi 
Ne strecurăm în jos pînă-n a șaptea. 
O zi ori două după asta, intră-n 
Tarabe Manuele Giri, cu 

Garoafa roșie la butonieră și 
Făgăduiește ocrotire. Zece 

La sută din vînzare. 


Ul 


Nu. Întîi 
Am eu nevoie să fiu ocrotit. 

Pentru-a putea să ocrotesc pe alţii, 
E necesar ca eu să fiu, întii 

De jude şi poliţie-ocrotit. 

De sus atîrnă totul. N-am pe jude 
în buzunar, cînd el mă are la mînă, 
Nu am nici drepturi. Și orice scatiu 
Mă poate ciurui de sparg o bancă. 


ROMA 


Atunci, nu ne rămîne decît planul 

Lui Givola. El simie-urma de scîrnă. 

Şi dacă-a zis că Trustul conopidei 

Îi pute „ca la mama-acasă“, e sigur 
Ceva. Nu-i vorbă, au circulat şi zvonuri 
Destule, cînd consiliul comunal 
I-a-ncuviințat un împrumut la, cică, 
Recomandaţia lui Dogsborough. 
De-atunci se șușoteşte una, alta, 
Despre o chestie care n-ar fi cazul 

Şi care-n realitate-ar trebui 

Să se clădească. Pe de-altă parte, 

Stă Dogsborough garant în chestia asta. 
Bătrînu-nvățăcel al Domnului, 

Părtaș la chestii dubioase ? Uite-] 

Pe Ragg. E de la Star!. Mai informat 
Ca Ragg nu-i nimenea. He ! Hallo, Ted! 


E RAGG d 
(un pic băut) 


Aa, hallo, Roma ! Hallo, Ui! Ce-i nou 
La Capua? ? 


1 Steaua, titlu de ziar. 

2? Oraş în Italia, vestit în vremea romanilor pentru 
orgiile şi desfrîul ce domnea în el. Aici, după bătălia 
de la Cannae (216 î.e.n.), a fost oprită armata lui Ha- 
nibal. 

Ul 
Ce vrea ? 


RAGG 
Nimica, Ui. 
Vorbeam de-un mic oraș de altădată, 
În care a pierit o oaste mare, 
De trîndăvie, prea multe petreceri 
Și lipsă de-exercițiu. 


UI 
Du-te naibii! 
ROMA 
(lui Ragg) 


Nu vă certaţi ! Mai bine zi-ne, Ted, 
Ceva despre-mprumutul Trustului 
De conopidă. 


RAGG 


Ce vă pasă de-asta ? 
Ori vindeţi conopidă-acum ? Ghicesc. 
Vi s-a făcut de-un împrumut și vouă. 
De ce nu-l întrebaţi pe Dogsborough ? 
Bătrînul îl obține. 


(Imitînd pe bătrîn :) 


„Să apună 

O branșă comercială sănătoasă 

Doar fiindcă temporar e bîntuită 

De secetă ?“ Nu-i ochi să stea uscat 

În tot consiliul comunal. Oricare 

E-impresionat de soarta conopidei, 

De parcă-ar fi în joc chiar soarta lui. 

Dar, vai, cu „Browning“-ul nu-nduioșezi, Arturo ! 
(Ceilalţi clienţi rîd.) 

ROMA 
Nu-l zădări, Ted ; omu-i fără chef. 

RAGG 
Te cred. Givola a şi fost, se zice, 
Să caute de lucru la Capone. 


DAISY 
(foarte beată) 


Minţi ! De Giuseppe să nu mi te legi! 
RAGG 
Aa, floarea docurilor — Daisy ! Tot 
Anexa soaţei lui Givola-șchiopul ? 
(O prezintă.) 
Anexa a patra a celei de a treia 
Anexe de locotenent a unei 
(arată spre Ui) 


Prea iute căzătoare stele de 
Mărimea a doua... O, amară soartă! 


DAISY 
Hei ! Astupaţi-i botul puturos! 
RAGG 
Urmașii nu-mpletesc bandiţilor 
Cunună ! Gloata schimbăcioasă cată 
Mereu spre noi eroi. Și-l dă uitării 
Pe cel ce a fost ieri erou. Mandatul 
De-arestare îi îngălbenește 
În prăfuite-arhive. „Oameni buni, 
Nu v-am rănit eu ?“ „Cînd ?“ 
„Odată !“ „Ah, 
Dar rănile-s de mult cicatrizate !“ 

„Și cea mai mîndră cicatrice piere 
dată cu cel ce-a purtat-o !“ „Deci, 
În lumea asta, unde fapta bună-i 
Neluată-n seamă, nici fapta rea 
Nu lasă urme?“ „Nu!“ 
„Stricată lume !“ 


UI 
(urlă deodată) 
Puneţi-i dop la gură! 
RAGG 
(pălind) 


Mai domol 
Cu presa, Ui! 
(Clienţii s-au ridicat alarmaţi.) 


ROMA 
(îl împinge pe Ragg afară) 


Hai, du-te-acasă, Ted. 
I-ai spus destule, hai. 


RAGG 


(ieșind cu spatele, acum foarte înfricoşat) 


Pe mai tirziu ! 
(Localul se goleşte repede.) 


ROMA 
(lui Ui) 


Eşti cam nervos, Arturo. 


UI 
Dracii ăştia 
Mă iau drept un nimic. 

ROMA 
Că taci de-atîta 
Timp, nu de-alta. 
UI 
(posac) 


Unde zace Giri, 
Cu procuristul cela de la trust ? 


ROMA 
Urma să fie-aici, la trei, cu dînsul. 
UI 
Și ce e cu Givola și Capone ? 


ROMA 


Nimica serios. Capone, doar, 
A fost la florărie pe la el, 
Să ia niște coroane. 


UI 
Pentru cine ? 
ROMA 
Nu ştiu. Nu pentru noi. 
UI 
Nu-s sigur. 


ROMA 


Le vezi prea-n negru astăzi. Cui ce-i pasă 


De noi? 

Ei, 


UI 


Aşa-i. C-un găinaţ se poartă. 
Mai respectuos. La cel dintii eşec 
Givola dă bir cu fugiţii. Las’, că 
La cel dintii succes îi fac eu contul. 


ROMA 

Giri! 
(Intră Emanuele Giri, cu un individ scăpătat, Bowl.) 
GIRI 
Patroane, ăsta-i omul ! 
ROMA 
(lui Bowl) 
Tu ești 

În Trustul conopidei, procuristul 
Lui Sheet ? 

BOWL 


4 
Am fost. Fost procurist, patroane. 
Pîn' mai acum o săptămînă, pînă 
Ce javra... 
GIRI 
Nici chiar izul conapidei 
Nu suferă... 
BOWL 
De Dogsborough... 
UI 
(repede) 


Ce e 
Cu Dogsborough ? 

ROMA 


' Ce legături ai tu 


Cu Dogsborough ? 
GIRI 
Păi de-aia l-am şi-adus. 

BOWL 
El, Dogsborough, mi-a făcut vînt. 

ROMA 

Din casa 

Lui Sheet ? 

BOWL 


Nu. Din a lui. Că din septembrie 
Îi aparţine. 
ROMA 
Ce? 
GIRI 


Casa lui Sheet — 
Acesta-i Dogsborugh. Bowl a fost martor 
Cînd Butcher, de la Trustul conopidei, 
I-a oferit bătrînului, lui însuși, 
Pachetul cu acțiuni. 
UI 
Și ? 
BOWL 
Şi-i o cruntă 

Rușine... 

GIRI 


Nu observi, patruoane ? 


BOWL 
„ca Dogsborough să-obțină împrumutul 
Cel gras, cerut de Trustul conopidei... 
GIRI 
Și în ascuns să stea ca parte-n trust ! 


UI 


(începe să întrezărească ceva) 


Aceasta-i mită ! Dumnezeule ! 
Păi Dogsborough îmi are unt pe creștet. 


BOWL 


A mers spre conopidă împrumutul, 

Dar obţinut a fost prin mijlocirea 

Casei de şlepuri. Deci, prin mine. Şi, 

De fapt, eu pentru Dogsborough am semnat, 
Nu pentru Sheet, cum minte aparența. 


GIRI 


Zi că nu-i o senzaţie ! Dogsborough ! 
Această veche firmă ruginită ! 
Cinstita mînă care-ţi strînge mîna 
De simţul de răspundere pătrunsă ! 
Moșneagu-i impermeabil la corupţie. 


BOWL 


Ce-am să i-ò coc ! Să-mi facă mie vînt 
Că-am fraudat, cînd el... Ce javră! 


ROMA 


Lasă ! 
Mai sînt, alăturea de tine, şi-alţii 

Te spumegă de-ascultă-așa ceva, 
Tu ce zici, Ui ? 


UI 
(spre Bowl) 
Jură pe-asta ? 


GIRI 
Sigur. 
UI 

(plin de el, pregătindu-se să plece) 

Să nu-l pierdeţi din ochi ! Hai, vino, Roma! 
. . e rr P 
Acum abia-mi miroase a afaceri! 
(Iese repede, urmat de Ernesto Roma şi de 


garda personală.) 


GIRI 
(îl bate pe Bowl pe umăr) 
Măi Bowl, ai pus, îmi pare, în mişcare 
O roată care... 


BOWL 
Bun. Dar comisionul... 
GIRI 
N-ai nici o grijă ! Îmi cunosc patronul 


(Apare o inscripţie : In toamna lui 1932, par- 

tidul și armata personală a lui Adolf Hitler 

sînt gata să dea faliment financiar şi sînt 

amenințate de o rapidă destrămare. Disperat, 

Hitler se străduiește să vină la putere. Cu 

toate acestea, multă vreme nu reușește să 
ajungă a vorbi cu Hindenburg.) 

Conacul lui Dogsborough. Dogsborough 


fiul său. 


DOGSBOROUGH 


Nu trebuia să-accept conacul ăsta. 
Că am primit aproape-n dar pachetul, 
Nu-i atacabil. 


TÎNĂRUL DOGSBOROUGH 
Absolut nu. 


DOGSBOROUGH 


Că-am 
Umblat după împrumut, fiindcă am simţit, 
Pe pielea mea, cum se destramă-n lipsuri 
O înfloritoare branșă comercială, 
Nu poate fi nejust. Dar faptul că-am 
Primit conacul ăsta, în credinţa 
C-ar trage vreun folos casa de șlepuri, 
În timp ce insistam pentru-mprumut, 
Și astfel că pe-ascuns am acționat 
În propriu-mi interes, a fost greşit. 


TINĂRUL DOGSBOROUGH 


Da, tată. 
DOGSBOROUGH 
A fost o greşeală sau 
Se poate socoti drept o greşeală. 
Nu trebuia, băiete, să accept _ 
Conacul ăsta. i 
TÎNĂRUL DOGSBOROUGH 


Nu. 


şi 


m 

DOGSBOROUGH 


Mă tem că am 
Căzut într-o capcană, fiule. 


TÎNĂRUL DOGSBOROUGH 
Da, tată. 
DOGSBOROUGH 


Iar pachetul ăsta-a fost 
Ca peştele sărat ce-l vîră gratis 
Un cîrciumar clientului în coș, 
Pentru ca, potolindu-și ieftin foamea, 
Să-i fie sete pînă cade criţă. 


(Pauză) 


Interpelarea de la primărie, 

Privind depourile-n docuri, 

Nu-mi place. Împrumutu-i consumat -- 
S-au înfruptat din el şi Clark, şi Butcher, 
Şi Flake, şi Caruther. Şi, din păcate, 
M-am înfruptat şi eu. Da’ nici-un funt de 


Ciment nu-i cumpărat ! Un lucru-i bun doar: 


Că i-am făcut lui Sheet hatîrul şi 
N-am pus să bată darabana pe 
Chestiunea asta. Încît nu știe nimeni 
Că am ceva cu casa-aia de șlepuri. 


UN SERVITOR 
(intră) 
Vă sună de la Trustul conopidei. 
E domnul Butcher. 
DOGSBOROUGH 
Du-te tu, băiete! 


(Tînărul Dogsborough iese cu servitorul. 


depărtare se aud clopote bătînd.) 

Din 


DOGSBOROUGH 


Ce-ar mai putea să vrea și Butcher ăsta ? 
(Privind pe fereastră afară.) 


M-au răpit plopii la moșia asta. 

Și faţa lucie-a apei ca argintul 
*Nainte de a deveni monedă. 

Și că în aer nu duhnește izul 

Acrit de bere mult stătută. Brazii 

Și ei încîntă ochii, mai ales 

Cu virfurile lor. E-un verde-cenușiu 
Și prăfuit. Și-aceste trunchiuri care, 
Ca pielea de vițel, se foloseau, 

Pe vremuri, la butoaie, drept cană. 
Dar plopii-au fost hotăritori. Da, plopii. 
Azi e duminică. Hm ! Și ce pașnic 
Ar răsuna bătaia clopotelor 

De n-ar fi-n lume-atîta răutate. 
Ce-ar mai putea, duminică, să vrea 
Şi Butcher ăsta ? Nu. Nu trebuia 
Conacul să ac... 


TINĂRUL DOGSBOROUGH 


Tată, Butcher zice 
Că-azi-noapte s-a cerut la primărie 
Să se verifice în docuri starea 
Depourilor trustului. Ce-i ? Ce 
Te doare, tată ? 


DOGSBOROUGH 
Camforul ! 
TÎNĂRUL DOGSBOROUGH 
Poftim. 
DOGSBOROUGH 


Și ce vrea Butcher ? 


TI: ARUL DOGSBOROUGH 
Vrea să vină aici. 
DOGSBOROUGH 


Aici ? Eu nu-l primesc. Nu mă simt bine 
Cu inima. 
(Se ridică. Măreţ.) 


Eu n-am nimic de-a face 
Cu treaba asta. Am mers șaizeci de ani 
Pe drumul drept. O ştie tot orașul. 
În şoalda lor eu n-am nici-un amestec. 


TÎNĂRUL DOGSBOROUGH 
Da, tată. Ţi-e mai bine? 
SERVITORUL 
(intră) 


Un domn Ui 
E-n hol. Și... 


DOGSBOROUGH 
Gangsterul ! 
SERVITORUL 


Da. Poza lui 
A fost şi-n ziare. Cică domul Clark, 
Din Trustul conopidei, l-a trimis. 


DOGSBOROUGH 


Să-l dai afară ! Cine l-a trimis ? Clark ? 
Ce dracu ! Îmi atiîrnă-acuma gangsteri 
De git? Vreau să-l... 
(Intră Arturo Ui şi Ernesto Roma.) 


UI 
Domn” Dogsborough... 

DOGSBOROUGH 
Afară! 
ROMA 


Ho, ho ! Mai copăcel ! Fără pripeală. 
Azi e duminică. Nu ? 


DOGSBOROUGH 
Am zis: afară! 
TÎNĂRUL DOGSBOROUGH 
Tata a zis : afară ! 
ROMA 


Și de-o zice 
Încă o dată : tot nimic nou n-ar fi. 


UI 3 
(nemișcat) 


Domn' Dogsborough... 
á DOGSBOROUGH 


Sun servitorii ! Cheamă 
Poliția ! 


ROMA 


Rămîi pe loc, copile ! 
Că-afară sînt nişte băieți, şi poate 
Să nu te prea-nțeleagă ! 


DOGSBOROUGH 
Aşa ! Cu forţa! 
ROMA 


O, nici o forță,-amice ! Stăruință numai. 
A (Tăcere.) 

UI 


Domn’ Dossborough. Nu mà cunoaşteţi, știu. 
Su, ce-i mai rău, mă știți din auzite. 
Iomn’ Dugsborough, aveţi în față-un om 
Tău cunoscut. Mi-e chipul ponegrit 
De invidioşi ; intenţia, cei josnici 
Mi-au pocit-o. Mi-am început cariera, 
Venind din Bronx, ca un șomer de rînd 
În ăst oraş, acuma-s paişpe ani. 
Nu pot să spun că n-am avut izbînzi. 
Aveam şapte băieţi săraci în juru-mi, 
Dar hotăriîți ca mine-a-și rupe halca 
Din orice vită-a Domnului preasfîntul. 
Ei bine,-acu-s treizeci. Vor fi mai mulţi. 
Veţi întreba : ce vrea Ui de la mine ? 
Nu mult. Atît: să mă cunoască lumea 
Aşa cum sînt. Să nu mai fiu privit 
Drept cavaler de-industrie,-aventurier 
Sau cine ştie ce. 
(Îşi drege glasul.) 

Măcar de ochii 
Poliţiei, pe care o stimez 
Dintotdeauna. De aceea vin 
În faţa dumneavoastră și vă rog 
— Şi vreau să știți, eu nu rog cu plăcere — 
Să puneţi în favoarea mea, de-i cazul, 
O vorbuliţă la poliţie. 


DOGSBOROUGH 
(neîncrezător) 


Adică 
Să garantez eu pentru dumneata ? 


UI 
De-i cazul. Asta va depinde numai 

De telul cum ieșim la socoteală 
Cu negustorii de legume. 


DOGSBOROUGH 


Dar ce 
Cati dumneata-n negoţul de legume ? 


UI 


Ajung şi-aici. Sînt hotărît să-l apăr 
De orice încălcări. Dacă-i nevoie, 
Cu forța chiar. 


DOGSBOROUGH 


Dar după cîte ştiu, 
Nu-l ameninţă deocamdată nimeni. 


UI 


Deocamdată, nu. Să zicem. Dar eu 

Văd mai departe. Şi-ntreb : cîtă vreme ? 
Da, cîtă vreme, într-un oraș ca ăsta, 

Cu o poliţie leneșă, coruptă, 

Va fi în stare precupeţul nostru, 
Netulburat, să-și vîndă marfa ? Oare 
Biata-i gheretă nu va fi distrusă 

Chiar mîine de o mînă scelerată, 

Ce va prăda și casa'lui de bani? 

N-ar prefera el, încă azi, să ştie 

Că-n schimbul unui fleac de compensație, 
Negoţu-i stă sub un puternic scut ? 


DOGSBOROUGH 


Eu cred că: nu. 
UI 


Aceasta-ar însemna 
Că nu-și cunoște interesul. Se 
Prea poate. Micul precupeţ, zelos, 

Dar mărginit, ades cinstit, dar rar 
Departe văzător, are nevoie 

De-o mînă tare să-l conducă. Din 
Păcate, dînsul nu cunoaște nici o 
Răspundere faţă de trust, deși 

S-ar cuveni atît să-i mulţumească. 
Și-aici, domnule Dogsborough, se-arată 
Misiunea mea îndreptăţită. Căci 

Și trustul cată azi a fi-apărat. 

"În lături cu rău platnicii ! Plătește, 
Ori îţi închizi taraba ! Or fi cîţiva 
Mai slabi : să cadă ruinați. Asta 
E-o lege a naturii! Mai pe scurt: 
Trustul conopidei îmi duce lipsa. 


DOGSBOROUGH 


Ce-am eu cu Trustul conopidei ? Cred 
Că-ai greşit adresa, omule, 
Cu-originalul dumitale plan. 


UI 


Să trecem peste asta deocamdată. 

Poate nu știți ce le lipsește-n trust ? 

De nişte pumni duc lipsă ! De cei treizeci 
De tineri hotărîţi, conduși de mine. 


DOGSBOROUGH 


Eu nu știu dacă trustu-ar vrea, în loc de 
Mașini de scris, să aibă tunuri „Thompson“, 
Doar nu-s din trust. 
UI 
Om mai vorbi noi de-asta. 
Veţi zice : bine, treizeci de bărbați 
Vor circula prin trust, încolo-ncoace, 


Cu arma-n miîini. Dar cine ni-i chezașul 
Că n-om păţi noi înșine ceva ? 

Răspunsu-i simplu : Are puterea cel 
Care plăteşte. Iar cel ce-mparte 

Banii de lefuri sînteţi dumneavoastră. 
Eu să vă stau vreodată împotrivă ? 
Nu. Niciodată. Chiar de aş voi-o 

Şi chiar de nu v-aş preţui precît 

Vă preţuiesc. Vă dau cuvîntul meu! 
În fond, ce-s eu ? Și cîți îmi sînt ciracii ? 
Ştiţi oare că, din ei, cîţiva mai că 
M-au părăsit ? Azi mai sînt douăzeci ! 
De-or mai fi douăzeci ! Salvaţi-mă. 
De nu, sînt la pămînt. Sînteţi dator, 
Ca om, să m-apăraţi de duşmani şi 


— O spun deschis — chiar de ciracii mei. 


E-n joc o operă de paișpe ani. 
La om în dumneavoastră fac apel ! 
DOGSBOROUGH 
Ascultă-atunci ce va să facă omul 
Din mine : chem poliţia ! 
UI 
Aţi zis : poliţia ? 
' DOGSBOROUGH 
Poliția, da. 
UI 


Să-nsemne asta că vă 
Codiţi să m-ajutaţi ca'om ? 
(Urlă.) 


Atunci 
O cer tiîlharului din dumneavoastră ! 
Căci asta sînteţi ! Vă voi compromite ! 
Că am dovezi ! Sînteți amestecat în 
Scandalul cu depourile din docuri, 

Ce stă să izbucnească ! Casa lui Sheet, 

Cu şlepuri, sînteți dumneavoastră. Vă 
Previn ! Să nu mă-mpingeţi prea departe ! 
Ancheta a fost hotărită! 


DOGSBOROUGH 
(foarte palid) 


Ea nu 
Va avea loc. Amicii mei... 


UI 


S-au dus. 
Ieri aţi avut amici. Astăzi, nici unul. 
Dar mîine veţi avea, în schimb, dușmani. 
De-i cineva să vă salveze,-seu! 
Arturo Ui!Eu! 


DOGSBOROUGH 


N-o să-aibe loc 
Ancheta. Nimeni n-o să-mi facă asta. 
Am părul alb... 


UI 


Dar în afar' de păr, 
Nimic nu-i alb la dumneavoastră, Dogsborough ! 
Măi omule! 
(Încearcă să-i ia mîna.) 
Ai minte ! Judecă ! 
Lăsaţi-vă salvat de mine ! O vorbă doar 
Să-mi spuneţi, şi-orcine-ar fi, -1 dobor 
De-ar cuteza, măcar de-un fir de păr 
De-al dumneavoastră să se atingă. 
Vă rog, numai o dată, Dogsborough, 
O dată daţi-mi ajutor. Acum! 
Nu pot să mai dau ochii cu băieţii 
De nu mă înţeleg cu dumneavoastră. 
(Plinge.) 

DOGSBOROUGH 


Nu. Niciodată ! Să ştiu de bine că 

Se-alege praf şi pulbere din mine, 

Cu dumneata nu intru-n cîrdășie ! 
i UI 


S-a zis cu mine. Știu. Am patruzeci 
De ani. Şi ce sînt ? Tot nimica ! Trebuie 
Să îmi întindeţi mîna ! 
DOGSBOROUGH 
Niciodată ! 
UI 
Băgaţi de seamă ! Am să vă fărîm ! 
DOGSBOROUGH 
Atiîta timp cît oi mai fi în viaţă, 
N-ai să ajungi să-ţi vezi potlogăria 
Cu zarzavaturi împlinită. 
UI 
(cu demnitate) 
Bine, 
Domn’ Dogsborough. Am patruzeci de ani, 
Și dumneavoastră,-optzeci. Ei, bun e cerul, 
Am să vă supraviețuiesc. Și știu 
Că în negoțul de legume tot voi 


Pătrunde ! 
DOGSBOROUGH 
Niciodată ! 
UI 
Roma, hai, 
Plecăm. 

(Se pleacă ceremonios și părăsește cu Erneste 
Roma încăperea.) 
DOGSBOROUGH 


O, aer ! Ce mai bot! Ce bot! 
Nu, n-ar fi trebuit s-accept conacul! 
Dar numai asta n-or să îndrăznească 
Să cerceteze ! Ar fi totul pierdut! 
Nu, nu. Aceasta n-or să îndrăznească. 


SERVITORUL 
(intră) 
Goodwill și Gaffles, din administraţia 
Orașului ! pi 
(Intră Goodwill și Gafjfles.) 
GQODWILL 
Hallo, Dogsborough ! 
DOGSBOROUGH 


Hallo, Goodwill 
Şi Gaffles ! Ce veşti noi ? 


GOODWILL 


Cam nu prea bune, 
Mă tem. N-a fost cumva Arturo Ui 
Cel ce-a trecut pe lingă noi în hol? 


DOGSBOBOUGH 
(rîzînd silit) 


Da, în persoană. Nu-i chiar o podoabă 
Într-un conac. 


GOODWILL 


Nu. Nu-i chiar o podoabă ! 
Și-așa, ne-a-mpins un vînt nu tocmai bun la tine. 

E vorba despre Trustul conopidei 
Şi împrumutul lui pentru depouri. 


DOGSBOROUGH 
(scrobit) 


Cu împrumutul. Ce-i-cu el? 


GAFFLES 
Ei, ieri 
La primărie, au fost cîțiva de-au zis 
Că împrumutu-i — nu te mînia — 
Cam dubios. 


DOGSBOROUGH 


Cam dubios... 


GOODWILL 
N-ai grijă! 
Majoritatea a fost indignată. 
Mă mir că n-am ajuns la păruială. 


GAFFLES 


„Cum ? Dubios ce face Dogsborough ?“ 
Se tot striga. „Atunci, te pomenești, 

Şi Biblia-i dubioasă !“ Apoi, să fi 
Văzut cum te cinstiră, Dogsborough ! 
Prietenii-au pretins pe loc ancheta. 
Văzînd atîta-ncredere în tine, 

Au cam căzut pe bec, ici-colo, unii. 

Şi n-au mai vrut măcar s-audă de-asta. 
Majoritatea, însă, arzînd să nu 

Îţi vadă numele atins nici chiar 

De boarea unei suspiciuni, striga : 

„El, Dogsborough, nu-i doar un nume și 
Nu-i doar un om ; e-o instituţie !“ 
Şi-aşa urlînd, au obţinut ancheta. 

DOGSBOROUGH 
Ancheta... 
GOODWILL 


O conduce O'Casey pentru 
Comună. Cei din Trustul conopidei 
Zic doar că-mprumutu-a fost vărsat 
Direct casei de șlepuri „Sheet“, contractele 
Cu diferite firme constructoare 
Urmind de casa „Sheet“ a fi-ncheiate. 


„ DOGSBOROUGH 
De casa „Sheet“... 


GOODWILL 


Cel mai bun lucru-ar fi 
Să-nsărcinezi tu însuţi pe un om, 
De bună reputaţie și neutru, 
În care-ai tu încredere, și care 
Să-ncerce-a descurca aceste ițe 
Rău încurcate. 
DOGSBOROUGH 
Sigur. 
GAFFLES 
Bun. Aşa 
E-n regulă. Şi-acu, hai de ne-arată 
Faimoasa-ţi reşedinţă, Dogsborough. 
S-avem ce povesti. 
DOGSBOROUGH 
Da. 
GOODWILL 
Linişte ' 
Și clopote ! Ce-ţi poţi dori! 

GAFFLES 
(rîzînd) 


Și nu-s 
Depouri ! 


DOGSBOROUGH 


Omul ? Îl aduc, de-adus. 
(les toți, încet, afară.) 


(Apare o inscripţie : În ianuarie 1930, preșe- 
dintele Reich-ului, Hindenburg, refuză în 
cîteva rînduri să dea lui Hitler postul de 
cancelar al Reich-ului. Între acestea, are a se 
teme de apropierea amenințătoare a scanda- 
lului legat de ancheta privitoare la așa-zisul 
„Ajutor răsăritean“. Pe deasupra, el mai înca- 
sase banii statului pentru moșia Neudeck, 
ce-i fusese dată în dar, și pe care-i deturnase.) 

Primăria, Butcher, Flake, Clark, Mulberry, 

Caruther. În faţa lor, lingă Dogsborough — 

alb ca varul — O'Casey, Gaffles şi Goodwill, 
Presa. 


BUTCHER 
(încet) 


Cam zăboveşte. 


MULBERRY 


Va veni cu Sheet. 
Nu s-or fi-nţeles. Întreaga noapte 


30% 

Cred c-au tratat. Sheet trebuie să-afirme 
Că mai posedă casa. 


CARUTHER 
Nu-l aşteaptă 
Pe Sheet plăcinte calde-aici, să vină 
Și doar pe sine să se-arate ticălos. 
FLAKE 
Sheet n-o să se-nvoiască. 
CLARK 
Trebuie. 
FLAKE 
De ce să ia asupra lui cinci ani 
De puşcărie ? 
CLARK 


Pentru un teanc de bani 
Și pentru Mabel Sheet, cu luxul ei. Mai e 
Nebun şi astăzi după dînsa. Ai 
Să vezi că se-nvoiește. Pușcărie, 
N-ai grijă, n-o să vadă. :Dogsborough 
Va aranja el asta. 
(Se aud ţipînd vînzătorii de ziare. Un reporter 
intră cu o foaie.) 


GAPFLES 


Sheet e mort. 
A fost găsit mort în hotel. Avea 
În vestă un bilet de drum spre Frisco. 


BUTCHER 


Sheet, mort ? 

O'CASEY 
(citeşte) 
Ucis. 
MULBERRY 
O! 
FLAKE 
(încet) 
Vezi ? Nu s-a-nvoit. 
GAFFLES 
Ce-i, Dogsborough ? Ce e? Ți-e rău? 
DOGSBOROUGH 
(în silă) 
Nu. Trece. 
O'CASEY 
Moartea lui Sheet... 
CLARK 


Neașteptata moarte 
A lui Sheet, bietul, este-aproape o cange 
„Înfiptă în anchetă... 


O'CASEY 


Da, desigur: 
Ce-i așteptat îţi vine-adesea 
Pe neașteptate. Adeseori aștepți 
Ceva neașteptat. Așa e-n viaţă. 
Cu gînd curat mă aflu-n fața voastră 2 
Și sper, la întrebările ce-oi pune, 
Să nu fiţi nevoiţi a mă trimite 
La Sheet după răspuns. Căci de azi-noapte 
Sheet amuţi, cum văd în foaia asta. 


405 


MULBERRY 
Cum ? În definitív ați acordat 
Casei de şlepuri împrumutul, nu ? 
O'CASEY 
Aşa-i. Dar : cine e casa de şlepuri ? 
FLAKE 
(încet) 


Nostimă chestie. Ast-o să mai scoată 
Ceva din mînecă. 


CLARK 
(la fel) 
Ce să mai scoată ? 


O'CASEY 
Ce-i, Dogsborough ? Ţi-e rău ? Ori aeru-i 
Închis ? 
(Celorlalţi.) 
Vreau doar să spun că s-ar putea 
Biîrfi : că Sheet e nevoit acum, 
O dată cu lopeţile de lut, 
Să ia asupră-și și beleaua asta 
De-aici. Presimt... 


CLARK 
Eu zic, O'Casey, că 
Mai bine-ar fi să nu presimţi prea multe. 
Avem doar legi ce sancţionează biîrfa. 
MULBERRY 


Ce tot bodogăniţi ? — Am auzit 
Că Dogsborough a-nsărcinat un om 

Să deslușească toate. Să-aşteptăm 
Sä vină omul! 
| O'CASEY 
Văd că zăbovește. 
Şi dacă vine, sper să ne vorbească 
Nu numai despre Sheet. '’ 


FLAKE 


Sperăm să spună 
Ce e, nu altceva. 


O'CASEY 


E deci un om 
De-onoare ? Nar fi rău. Totu-ar putea 
Fi lămurit, căci Sheet s-a stins abia 
Azi-noapte. Bine. Vreau să sper 
(lui Dogsborough) 
că-i om 
De omenie omul ce-ai ales. 
CLARK 
(tăios) 
E-acela care e. Îţi place ? Uite-l! 
(Intră Arturo Ui și Ernesto, însoţiţi de oameni 


de pază.) 
UI 
Hallo, Clark ! Hallo, Dogsborough ! Hallo ! 
CLARK 
Hallo, Ui! 
UI 


Ei, ce-aşteaptă de la mine? 

O'CASEY 
(lui Dogsborough) 


Asta ţi-e omul ? 
CLARK 
Da. Și ce ? Nu-i bun? 
GOODWILL 
Păi, Dogsborough... 


O'CASEY 
(presei, care dă semne de neliniște) 


Tăcere ! 
UN REPORTER 
Asta-i Ui! 


(Risete. O'Casey face liniște. Apoi măsoară 
pe oamenii din garda personală.) 


O'CASEY 
Aceştia ce-s? 
UI 
Prieteni. 


O'CASEY 
(lui Roma) 


Dumneata ? 
UI 
E procuristul meu, Ernesto Roma. 
GAFFLES 


Stop. Spune, Dogsborough, s-o luăm de bună ? 
(Dogsborough tace.) 

O'CASEY" 


Deci, după cum ne lasă să-nţelegem 
Tăcerea grăitoare a domnului 
Dogsborough, dumneata, domnule Ui, 
Deţii încrederea domniei-sale 
Și ne-o soliciți pe a noastră, Bine. 
La cine-s, aşadar, contractele ? 
UI 
Contracte ? Ce fel de contracte ? 
CLARK 
(întrucît O'Casey se uită la Goodwill) 

A Cele 
Ce-avea de încheiat casa de șlepuri 
Cu anumite firme constructoare 
Pentru-a zidi depourile-n docuri. 


UI 
Habar n-am de contracte. 
O'CASEY „7 
Nu? 
CLARK 
Socoți 
Că nici nu sînt ? 
O'CASEY 
(repede) 
Cu Sheet ai:stat de vorbă? 


UI 
(dînd din cap) 

CLARK 
A, nici n-ai vorbit cu Sheet ? 


UI 
(cu patos) 


Cel ce 
Susţine c-am vorbit cu Sheet vă minte! 


O'CASEY 


„Credeam că ai studiat chestiunea, Ui, 
Cum ţi-a cerut-o Dogsborough. 


UI 
Păi asta 
Am și făcut. î 
O'CASEY 


Și a dat roade studiul? 
UI 


Desigur. Nu a fost ușor să dau 

De adevăr. Iar adevăru-acesta 

Nu-i prea plăcut. Cînd domnul Dogsborough 
M-a invitat s-aduc lumină şi — 

În interesu-orașului — să aflu 

Ce s-a ales din banii-astei comune, 

Strînși din paraua noastră de contribuabili 
Și-ncredinţaţi apoi casei de șlepuri, 

A trebuit cu groază să constat 

C-au fost sfeterisiți. E punctul unu. 

Ei, cine-anume i-a sfeterisit ? 

E punctul doi. Am cercetat și asta, 

Iar vinovatul, din păcate... 


O'CASEY 
Cine-i ? 

UI 


Sheet. 
O'CASEY 
Vai ! Tăcutul Sheet, cu care n-ai vorbit ? 
Ul & 


Ce vă uitaţi așa ? Îl cheamă Sheet 
Pe vinovat. 


CLARK 
Păi Sheet e mort. Nu știi ? 
UI 


E mort ? Am fost la Cicero azi-noapte, 
De-aia nu știu. Am fost cu Roma. 
(Pauză.) 


ROMA 
Ştii că-are haz ? Ce credeți, e-o-ntîmplare 
Că toc... 
UI 
Nu-i întîmplare, domnii mei. 
Căci sinuciderea lui Sheet e-urmarea 
Crimei lui Sheet. E o monstruozitate ! 


O'CASEY 
Atît : că n-a fest sinucidere. 
UI 
Dar ce ? Fireşte,-azi-noapte-am fost cu Roma 
La Cicero, și nu știm, deci, nimic. 
Un lucru însă ştiu şi-mi este clar: 


Că Sheet, un om de-onoare-n aparenţă, 
A fost un gangster. 

O'CASEY 
Înţeleg, Ui. Nu ştii 
Nici un cuvînt prea dur pentru-acest Sheet, 
Căruia astă-noapte altceva 
I-a fost prea dur. Tu ce zici, Dogsborough ? 


i DOGSBOROUGH 
Eu? 


BUTCHER 
(tăzos) 


Ce-i cu Dogsborough ? 
O'CASEY 


Aceasta e: 
Cum înțeleg pe domnul Ui — şi cred 
Că-l înţeleg prea bine — a fost o casă 
De șlepuri care-a obținut bănetul 
Și l-a defraudat. Se pune-acum 
O întrebare doar : cine e casa ? 
Aud că-i zice Sheet. Dar ce-i un nume? 
Noi vrem să ştim cui i-a aparținut, 
Nu cum o cheamă. Aparţinea lui Sheet chiar ? 
Sheet fără-ndoială că ne-ar spune-o. 
Dar Sheet, în ce-l privește, tace milc 
Din clipa-n care domnul Ui a fost 
La Cicero. Nu-i oare cu putinţă 
Ca totuși să fi fost alt proprietar 
Atunci cînd s-a comis înșelăciunea ? 
Tu ce zici, Dogsborough ? 


DOGSBOROUGH 


Eu? 

O'CASEY 
Da. Se poate 
Să fi fost tu-n birou la Sheet cînd tocmai 
Mă rog... să zicem, nu se încheia 
Acolo vreun contract ? 
GOODWILL 
O'Casey ! 
GAFFLES 
(lui O'Casey) 
Cum, 
Dogsborough ? Ce-ţi trece prin minte ? 
DOGSBOROUGH 
Eu... 
O'CASEY 
Și mai-nainte, cînd, la primărie, 
Ne povesteai că-o duce greu negoţul 
Cu conopidă şi c-ar trebui 
Să i se acorde-un împrumut, — vorbeai 
Din proprie experienţă ? 


BUTCHER 
Ce e asta ? 
Ori nu vedeți că omului i-e rău ? 
ĊARUTHER 
Un om bătrîn ! 
FLAKE 


Măcar părul lui alb 
S-ar cuveni să vă deschidă ochii 
Că-n el nimica rău nu poate zace. 

ROMA: 
Eu zic : dovezi ! 
O'CASEY 
Iar cît despre dovezi... 
UI 
Vă rog, tăcere! Ordine, prieteni ! 


GAFFLES 
(tare) 


Vorbește, pentru Dumnezeu, Dogsborough ! + 


UN OM DIN GARDA PERSONALĂ 
(urlă brusc) 


Şeful vrea liniște ! Tăcere ! 
(tăcere bruscă) 


UI 


Dacă-mi 
Îngăduiţi să spun ce simt acum, 
În clipa asta, ruşinoasă clipă — 
E insultat un om bătrîn, și-n juru-i 
Prietenii lui tac — atunci aflați : 
Mă-ncred, domnule Dogsborough, în cinstea 
Domniei-voastre. Așa arată chipul 
Vinovăţiei, vă-ntreb ?. Aștia-s ochii 
Unui bărbat ce umblă să înșele ? 
Ori ce e alb nu-i alb la dumneavoastră? 
Iar negrul încetează-a mai fi negru ? 
Rău am ajuns de am ajuns aici. 


CLARK 


Să-nvinuiești un om imaculat 
De mituire ! 

O'CASEY 
Ba mai mult : de fraudă ! 
ăci eu suţin că prea ceţoasa casă — 
e care-am auzit atîtea rele 
e cînd era lui Sheet atribuită — 
Aparţinea de fapt lui Dogsborough 
În vremea împrumutului. 
MULBERRY 
Minciună! 
GAFFLES 


Pun capul pentru Dogsborough ! O, cheamă 
Întreg oraşul ! Și găsește unul 
Măcar care să-l ponegrească ! 


UN REPORTER 
(altuia, care tocmai a intrat) 


Tocmai 
E Dogsborough-acuzat ! 


CELĂLALT REPORTER 


Dogsborough, zici ? 
De ce nu Abraham Lincoln ? 


MULBERRY ȘI FLAKE 
Martori, martori ! 
O'CASEY 


A, martori ? Martori vreți ? Ei, Smith, cum stăm 
Cu martorul ? E-aici ? Văd c-a venit. 


(Unul din oamenii lui a trecut la ușă și i-a 
făcut un semn. Toţi au privirile aţintite spre 


ușă. O scurtă pauză. Apoi se aud împuşcături 
şi zgomot. Mare neliniște. Reporterii ies fuga 
afară.) 
REPORTERII 
În faţa porţii. Cu o mitralieră. — 
Cum se numeşte, O'Casey, martorul ? 
E lată...! Hallo, Ui! 
O'CASEY 
(strigă din ușă) 
Bowl ! (strigă spre culise) Înăuntru! 
OAMENII DIN TRUSTUL CONOPIDEI 
Ce s-a-ntîmplat ? — L-au împuşcat pe unul 
Pe scară. — Ei, drăcie! 
BUTCHER 
(lui Ui) 
Ui, mai mult 
Scandal ? Ne-am despărţit, să ştii, de 
S-a-ntiîmplat ceva ce... 
UI 
Da? 
O'CASEY 
Aici,-năuntru ! 
(Ciţive polițiști aduc un corp înăuntru.) 
E Bowl. Mi-e tare teamă, domnii mei, 
Că martorul meu nu mai e în stare 
Să fie-interogat. 
(Iese repede. Poliţiştii au așezat cadavrul lui 
Bowl într-un colț.) 

DOGSBOROUGH 


Hai, Gaiffles, ia-mă 


De-aici. 
(Gaffles iese, trecînd pe lîngă el fără a-i răs= 
punde.) 
UI 


(cu mâna întinsă spre Dogsborough) 


Te felicit, Dogsborough dragă ! 

Vreau totul clar să fie : albă, ori neagră. 
(Apare o inscripţie : Cînd cancelarul Reich- ' 
ului, generalul Schleicher, a ameninţat că va 
da pe față fraudele comise cu banii destinați 
„Ajutorului răsăritean“, precum şi deturnarea 
„impozitelor, Hindenburg a predat, la 30 ia- î 
nuarie 1933, lui Hitler puterea. Ancheta în- 

treprinsă a fost anulată.) 

„Mammoth-Hotel.“ Suita lui Ui. Doi oameni 
de pază aduc în fața lui Ui un actor zdrențä- 
ros. În fund, Givola. | 
PRIMUL OM DIN GARDĂ 
E un actor, patroane. Nu-i înarmat. K 


AL DOILEA OM DIN GARDĂ 
E şi prea pe geantă să-și ia un „Browning“. Dacă-i 
făcut, e fiindcă poate declama, acolo, la cîrciumă, cînd 
sînt făcuți clienţii. E un clasicanist. 

UI 


Ascultă, şefule: mi s-a dat a înţelege că felul 
meu de a vorbi ar lăsa de dorit. Și fiindcă n-o să 
am încotro, la vreo ocazie ori alta, mai ales cînd 
s-o lăsa cu politică, și o să trebuie să zic o vorbă, 
două, ca să-mi expun părerile, vreau să iau niște 
lecţii. Și de ţinută. 


ACTORUL 


Da, cum să nu. 


UI 


Oglinda! (Un om din gardă aduce şi așază în 
față o mare oglindă de toaletă). Întii de toate, 
mersul. Vouă cum vă e mersul, acolo, în teatru sau 
la Operă? 


ACTORUL 


Vă înțeleg. Vă gîndiți la stilul cel mare. Iuliu 
Cezar, Hamlet, Romeo, piese de Shakespeare, Aţi dat, 
domnule Ui, de omul potrivit. Zece minute, şi bătriî- 
nul Mahonney vă învaţă demarșa clasică. În fața dum- 
neavoastră, domnule, stă un caz tragic. M-am rui- 
nat din cauza lui Shakespeare. Poet englez. Aş 
fi putut să joc astăzi pe Broadway de n-ar exista 
Shakespeare. Asta-i: tragedia unui caracter. „Nu 
juca Shakespeare, Mahonney, cînd joci Ibsen ! Uită-te, 
domnule, la calendar ! Sîntem în 1912 !* „Arta, dom- 
nule, nu cunoaște calendar! zic eu. Eu fac artă!“ 
Ei, ce să-i-faci ? 


GIVOLA 


Mi se pare, patroane, că ai căzut pe miini proaste 
E cam passé !. 


1 Zaharisit. 

UI 


O să vedem. la mişcă-te aşa, încolo, încoace, ca 
la Shakespeare ăsta. (Actorul se mișcă încolo-ncoace.) 
Bine! 

GIVOLA 


Doar n-ai să poţi să apari cu mersul ăsta în fața 
precupeţilor ! E nefiresc ! 


UI 


Ce-i aia nefiresc? Nimeni nu e azi firesc. Cînd 
merg, vreau să se bage de seamă că merg. (Copiază 
mersul actorului.) 


ACTORUL 


Capul înapoi. (Ui dă capul înapoi.) Piciorul atinge 
podeaua mai întîi cu virful. (Ui atinge podeaua mai 
întîi cu vîrful picioarelor.) Bine. Excelent! Aveţi 
un talent înnăscut. Numai cu brațele mai e ceva. 
Cam țepene. O clipă. Cel mai bine ar fi să le aşezaţi 
aşa, laolaltă, în faţă, în dreptul părții ruşinoase. (Ui 
îşi pune mâinile, în timpul mersului, în fața sezului.) 
Nu-i rău. Neafectat și totuși voit. Dar capul mai 
înapoi. Așa. Cred, domnule Ui, că mersul e în ordine 
pentru scopurile dumneavoastră. Aţi mai dorit ceva ? 


UI 
Cum să stau în fața lumii. 
GIVOLA 
Pune-ţi doi vlăjgani tineri în spate, și ai să stai 
la perfecţie. 
UI 


Prostie. Cînd stau, vreau ca lumea să se uite nu 
la doi vlăjgani care-mi sînt în spate, ci la mine. 
Corectează-mă, (la o atitudine cu braţele la piept.) 

ACTORUL 


Se poate şi așa. Dar e comun. Dumneavoastră, 
domnule Ui, nu.doriţi să arătaţi ca un bărbier oare- 
care. Încrucișaţi braţele astfel. (Îi pune braţele așa: 
fel unul peste celălalt, încît rămîne vizibil dosul 
palmelor, acestea fiind așezate pe brațul superior.) 
O schimbare măruntă, dar deosebirea e puternică. 
Comparaţi, domnule Ui, în oglindă. (Ui probează- 
noua ținută a braţelor în oglindă.) 


UI 
E bine. 
GIVOLA 


“Şi de ce acestea ? Numai 
Să fii pe plac gomoșşilor din trust ? 


UI 


` Te cred:că nu. Firește, e pentru omul 
De rind. De se-ți închipui tu, de pildă, 
Că Clark acesta, de la trust, se-arată 
Atît'de ţanţoș ? Nu pentru-ai lui! 
Căci pentru cei de-o seamă îi ajunge 
Cît are-n bancă. Întocmai cum băieţii, 
Cînd este cazu,-mi fac rost mie de 
Autoritatea cuvenită, Clark 

Se arată ţanțoş pentru lumea simplă. 
Aşa şieu! 


GIVOLA 


Dar poate să se spună 
Că nu prea pare. natural. Sînt unii 
Mai dificili. 
í Ul 
Sînt şi din ăştia, sigur, 
Atiîtoă nu e vorba ce anume 

Giîndeşte preadeșteptu-ori preavicleanul, 
Ci-i vorba cum îl vede pe stăpîn 
Un om de rînd. Destul! - 


GIVOLA 


Oricum, să-l vadă 
Expus ca-n galantar ? N-ar fi, patroane, 
Mai bine să apară curajos, 
Cu vînătăi la ochi, sumes la mîneci ? 


UI 
Pentru asta-l am pe Dogsborough bătrînul. 


GIVOLA 
S-a ponosit întrucîtva, îmi pare. 
Mai e înregistrată la „activ“, 
Nu-i vorbă,-această piesă de muzeu. 
Dar de expus, o cam expun mai greu. 
Probabil, n-o fi veritabilă... 
Așa se-ntîmplă cu Biblia din casă, 
Pe care nimeni nu o mai deschide 
De cînd, în cerc intim, o dată răsfoită, 
Au dat, printre cinstitele”vechi pagini, 
Peste o ploşniţă uscată. Dar, 
Fireşte, pentru Trustul conopidei 
Mai poate fi încă destul de bun. 


UI 
Pe cine să-l respecţi, eu hotărăsc. 
GIVOLA 


Am înţeles, patroane. N-am nimic 
Cu Dogsborough ! Mai poate fi util. 
Nici chiar la primărie nu-l doboară, 
C-ar fi prea mare crahul. 

UI 
Acum, șezutul. 


ACTORUL 


Cum se şade! Aceasta e, aș zice, pariea cca mai 
grea, domnule Ui. Sînt oameni care știu să meargă, 
sînt oameni care știu să stea, dar unde-s cei ce știu 
să şadă? Luaţi un scaun cu spetează, domnule Ui. 
Și acum rezemaţi-vă. Miinile pe coapse, paralel 
cu burta. Coatele, departe de corp. Cît timp puteţi 
şedea așa, domnule Ui ? i 


Ul 
Oricît de mult. 
ACTORUL: i 
Atunci, e totu-n ordine, domnule Ui. 
GIVOLA 


N-ar fi, patroane, rău, ca moştenirea 

Lui Dogsborough s-o laşi scumpului Giri. 
El o brodeşte şi fără popor 

Cu popularitatea. De-i nevoie, 

Se face vesel şi mi-ți rîde-n hohot, 

Că se desprinde stucul din tavan. 

Şi chiar cind nu-i nevoie. Bunăoară, 
Cînd tu, fecior al Pronxului, cum ești 
Cu-adevărat, vorbeşti despre cei șapte 
Şi hotărîţi băieți... 


UI 
Ei ? Rîde-atunci ? 
GIVOLA 


Că se desprinde stucul din tavan. Dar 
Lui să nu-i spui nimic, că iarăşi zice 

Că am pică pe el. Dezvaţă-l mai degrabă 
S-adune pălării. 
UI 
Ce pălării ? 
GIVOLA 
Păi, pălăriile celor pe care 
Îi culcă cu pistolul. Pe deasupra, 
Să le şi porți în public. E scîrbos! 
UI ’ 


Eu nu string calului gonaș zăbala. 
Nu iau în seamă micile păcate 
Celor ce conlucrează lîngă mine 


(Actorului.) 
Să trecem la vorbire ! Hai, recită-m.! 


ACTORUL 


Shakespeare: Nimic altceva. Cezar. Eroul antic 
(Scoate o cărticică din buzunar.) 

Ce părere aveţi de cuvîntarea lui Antoniu? În 
fața sicriului lui Cezar. Împotriva lui Brutus. Con- 
ducător al asasinilor. Model de cuvîntare pentru po- 
por; foarte celebră. Am jucat pe Antoniu în 1908, 
la Zenith. Tocmai ce vă trebuie, dorhnule Ui. 

(Ia atitudine și recită, vers cu vers, cuvîntarea lui 
Antoniu.) 

Prieteni, cetățeni, romani, plecați urechea ! 

(Ui îl îngînă, urmărind din cărticică, în- 
dreptat cînd și cînd de actor. În fond, își 
păstrează însă timbrul sec şi răgușit.) 

Cezar e mort. Eu am venit aici 
Pe Cezar să-l îngrop, nu să-l slăvesc. 

Ce-i rău în fapta omului trăieşte 

Și după el. Ce-i bun se-ngroapă-adesea 
Cu dînsu-o dată. Aşa-i cu Cezar ! Brutus, 
Preavrednicul, v-a-ncredinţat azi : Cezar 
A fost un despot. E-o greșeală cruntă, 

Pe care crunt a şi plătit-o Cezar. 


UI 
(singur, mai departe) 


Venii-aici, în faţa raclei lui, 

Să vă vorbesc. Mi-a-ngăduit-o Brutus 
(Căci Brutus este un bărbat cinstit, 
Cum sînt şi ceilalţi toți, bărbaţi cinstiţi). 
Mi-a fost prieten, drept şi credincios. 
Dar, zice Brutus, Cezar a fost despot, 

Și Brutus este un bărbat cinstit. 

A dus la Roma mii de prizonieri 
Şi-umpluse vistieria Romei cu 

Bănet strîns din răscumpărări. Să fie 
Aşa ceva faptă de despot, oare ? Š 
Neîndoios, omul sărac din Roma 

De i-ar fi spus-o, Cezar ar fi plîns. 
Despoții-au inima de piatră ? Poate! 
Dar, după Brutus, Cezar a fost despot. 
Şi Brutus este un bărbat cinstit. 

Aţi fost de față cind, la Lupercalii, 
L-am îmbiat de trei ori cu coroana 

De rege, iar el a respins-o. Fost-a 
Aceasta fapta unui despot? Nu? 

Dar Brutus zice că a fost un despot. 

Iar el e, sigur, un bărbat cinstit. 

Eu nu vorbesc ca să-l înirunt pe Brutus, 
Ci sînt aici să spun ceea ce ştiu. 

Cîndva l-aţi îndrăgit, şi-aveaţi temei ! 
V-opreşte-acuma vreun temei să-l plingeț ? 


424 


In timpul ultimelor versuri, coboară încet 
cortina. Apare o inscripție: După cum se 
spune, Hitler a luat lecţii de declamaţie și 
de ţinută nobilă de la actorul provincial 
Basil.) 4 

Biroul Trustului conopidei. Arturo Ui, Er- 
nesto Roma, Giuseppe Givola, Emanuele Giri 
şi oameni de pază. O ceată de mici pre- 
cupeți sînt numai urechi la spusele lui Ui. 
Pe estradă, lingă Ui, şade, bolnav, bătrînul 
Dogsborough. În fund, Clark. 


UI 
(urlind) 


Omor ! Măcel ! Bun-plac ! Şantaje ! Jaf ! 
În plină stradă, pocnete de puşcă! 
Bărbaţi ce-și văd cuminţi de treaba lor 
Şi pașnici cetăţeni ce intră-n primărie 
S-aducă mărturii — uciși în plinăzi! 
Vă-ntreb : ce face-n faţa-acestor fapte 
Conducerea orașului ? Nimic. 
Preaonorabilii se simt chemaţi 
Să plănuiască-afaceri tenebroase, 
Celor cinstiţi să le ciuntească cinstea, 
Și nu să integvină. 

GIVOLA 

Auziţi ! 

UI 


Pe scurt, domnește haosul. Căci dacă 
Oricine poate face orice vrea 
Şi orișice-i inspiră egoismul, că 

Înseamnă că se-nfruntă toți cu toţii, 

Că, deci, ne stăpînește haosul. 

Cind îmi ţin pașnic chioşcul cu verdeţuri A 
Ori îmi conduc, să zicem, camionul 

Cu conopidă, ori mai ştiu eu ce, 

Și-un altul, nu chiar aşa paşnic, dă 
Buluc năvală peste mine-n chioșc, 
Strigînd : „Miîlinile sus !“ sau trage-n roți 
Cu browning-ul, ca să rămîn pe geanta, 
Nu poți avea o viață liniştită. 

Dar dacă ştiu că oamenii-s aşa, 

Nu mieluşei blajini, sînt nevoit 

Să fac ceva, să nu mă năvălească 

Şi mîinile să nu-mi-mai țin, tot la 
Cheremul orişicărui, ridicate, t 
Ci să le pot utiliza la treabă, 

La număratul castraveților, să zicem, 
Sau ce mai ştiu eu. Căci acesta-i omul. 
De bunăvoie, omul n-o să pună 
Deoparte revolverul. Poate fiindcă 

E mai frumos aşa, ori poate fiindcă 
Anume demagogi l-ar lăuda 

La primărie. Cît timp nu-mpușc eu, 
Împușcă celălalt. E logic. Dar 

Ce-i de făcut atunci, vă întrebaţi. 

Am să vă spun. Da-ntii de toate-un lucru: 
Aşa ca pînă-acuma, nu mai merge. 

Să stai, să leneveşti la casa ta de bani, 
Sperînd că o să fie-odată bine, 

Iar pe deasupra, între voi, să fiți 
Împrăştiaţi şi dezbinaţi și fără 

O pază bună să vă ocrotească, 

Să staţi neputincioşi, de-aceea, în fața 
Oricărui gangster, asta nu mai poate 
Să meargă. Avem nevoie,-n consecinţă, 
În primul rînd de unitate. Al doilea : 

De jertfă. Cum ? Parcă v-aud că ziceţi: 
„Noi, jertfă ? Pentru pază să dăm bani? 
Treizeci la sută, taxă de protecţie ? 
Nu, nu ; nu vrem. Ni-i banul prea aproape. 
De-um avea pază gratuit, mai va !“ 
Ei bine, scumpii mei zarzavagii, 
Nu-i chiar așa de simplu. Pe de gratis 
Ai numai moartea. Orice altceva 
Te costă bani. Și paza costă deci. 
Și liniştea. Și siguranţa ta. 
Și pacea. Asta-i viaţa. Și-aşa fiind, 7 
Și pentru că în veci nu va fi altfel, 
Eu şi cîţiva pe care îi vedeţi 
Aici de faţă — afară mai sînt și-alţii — 
Am hotărît să vă-njghebăm noi paza. 
(Giri și Roma aplaudă.) 
Ca să puteţi vedea însă că totul 
Urmează a se face pe-un temei 
Negustoresc, iată-l pe domnul Clark, 
Din firma „Clark — vinzări en gros“, pe care 
Desigur îl cunoaşteţi foarte bine. 
(Roma îl trage pe Clark în faţă. Cîţiva precupeţi 
aplaudă.) 


GIVOLA 


Îngăduiţi, în numele-adunării, 

Să vă spun bun sosit, domnule Ciark. 

Că Trustul conopidei intervine 

- Pentru ideea lui Arturo Ui 

Nu poate decit să vă onoreze. 
Vă mulţumim, domnule Clark 


CLARK 


Noi, cei 
Din Trustul conopidci, doamnelor 
Și domnii mei, vedem cu-ngrijorare 

Cum tot mai anevoie vă desfaceţi 
Legumele. Se zice : sînt prea scumpe ? 
De ce sînt scumpe ? Fiindcă-ambalatorii 
Și-ncărcătorii și șoferii noștri, 

Împinşi de elemente ticăloase, 

Cer și tot cer mai mult. Aici e cazul 

Să ni se-aducă ordinea pe care-o 
Dorește domnul Ui, şi-ai lui prieteni. 


PRIMUL PRECUPEȚ 


Dar dacă omul simplu-are venituri 
Mai mici şi tot mai mici, atuncea cine 
Ne cumpără legumele ? 


UI 


Întrebarea 

E foarte-ndreptățită. Am să răspund: 
Pe muncitor, îți place ori nu-ți place, 
Din lumea noastră de-astăzi nu-l mai poţi 
Exclude. Nici ca muşteriu măcar. 
Am spus-o sus și tare,-ntotdeauna, 
Că munca-onestă nu dezonorează, 
Ci că e constructivă şi c-aduce 
Profituri. Prin aceasta-i necesară. 
Oricare muncitor, luat în parte, 
Se bucură de simpatia mea. 
Doar cînd se înhăitează și-și permite 
Să-și vîre nasu-unde nu-l taie capul, 
De pildă, cum se storc profituri şi 
Aşa şi mai departe, zic : stai, frate ! 
Să ne-nţelegem : tu ești muncitor, 
Aceasta vrea să zică să muncești. 
De-mi vii însă cu greve şi-ncetezi 
Să mai muncești, nu mai ești muncitor, 
Ci-un element primejdios, şi-atunci 
Te-înhaţ ! 

(Clark aplaudă.) 

Dar pentru a vedea mai mult 
Că toate-urmează s-aibe loc cinstit, 
Pe-ncredere, se află-aci de față 
Un om, ce pentru toţi din noi, pot spune, 
Slujește drept model de-naltă cinste 
Şi de integritate : domnul Dogsborough. 
(Precupeții aplaudă ceva mai tare.) 


Mă simt profund dator, în clipa asta, 
Să vă aduc, domnule Dogsborough, 
Prinos de mulţumire. Providența, 
Ea ne-a legat. Nu am să uit vreodată 
Că-un om ca dumneavoastră m-a ales 
Pe mine, ucenicul, biet fecior 
Al Bronxului, să-i fiu prieten, ba 
Pot zice chiar drept fiu că m-a ales. 
(Prinde mîna moliu atîrnîndă a lui Doysborough şi 
o scutură.) 


GIVOLA 
(cu jumătate de voce) 


Emoţionantă clipă : fiu şi tată! 


GIRI 
(trece în față) 


Vedeţi, măi lume, şeful ne vorbește 
Din inimă ! Zăresc în ochii voştri 
„Niscai nedumeriri. Hai, întrebaţi ! 

Și fără frică ! Nu-nghiţim pe nimeni 
Dacă nu ne-ntărită. Vi-o spun verde: 
Nu-mi place vorbăria, mai ales 

Nu sufăr cîrcoteala stearpă, care 
Se-agaţă de orice și nu-ţi mai lasă 
Un fir de păr întreg şi care, plină 

De ahuri și de însă, la nimic 

Nu duce. În schimb, propuneri pozitive, 
Cum am putea să facem ceea ce 

Ar trebui să facem, în sfîrşit, 
Aşa ceva primim cu bucurie ! 
Hai, ciripiţi ! 
(Precupeţii nu se mișcă.) 
GIVOLA 


Și nu ne menajaţi! 
Cred că mă știți pe mine și că-mi știți 
$i florăria mea. 
UN OM DE PAZĂ 
Hurra, Givola ! 
GIVOLA 
Vreţi, așadar, s-aveți o pază,-ori vreţi 
Măceluri, jafuri, bunul-plac, şantaje, 
Omor ? Pe scurt, să fie, vreţi, de rău? 
“PRIMUL PRECUPEȚ 


Am dus-o pînă-acum destul de calm. 
În prăvălia mea n-au fost scandaluri. 


AL DOILEA PRECUPEȚ 
Nici în a mea. 
AL TREILEA PRECUPEȚ 
Nici în a mea. 
GIVOLA 
Ciudat! 
AL DOILEA PRECUPEȚ 


E drept, am auzit că în negoțul 

Cu băuturi spirtoase a fost deunăzi 
Ceva ce-aduce cu cele descrise 

De domnul Ui ; c-au fost făcute țăndări 
Paharele şi s-a vărsat alcoolul 

Acolo unde n-au vrut să plătească 
Taxa de pază. Slavă Domnului, 
Negoţul de legume însă-a fost 
Lăsat în bună pace pînă astăzi, 


ROMA 


Şi-uciderea lui Sheet ? Moartea lui Bowl? 
Acestea-s bună pace ? 


AL DOILEA PRECUPEȚ 


Au acestea 
Cumva, domnule Roma, de-a face 
Cu conopida ? 


ROMA 
Nu. Vă rog, o clipă. 


(Roma se întreține cu Ui, care, după marea 
lui cuviîntare, șade sleit de puteri și indiferent. 
După cîteva cuvinte, îi face semn lui Giri 
să se apropie. la parte și Givola la o aprinsă 
conversaţie pe șoptite. Apoi Giri face semn 
unui om de pază şi iese repede cu el afară.) 


GIVOLA 


Stimată adunare ! Tocmai aflu 
Că o femeie necăjită-l roagă 
Pe domnul Ui să-asculte în fața 
Acestei adunări cîteva vorbe 
De mulțumire. 


(Se duce în fund și conduce o femeie fardată 
şi țipător îmbrăcată — Daisy din docuri — 
care vine ţinînd de mînă o fetiţă. Cei trei se 
înfăţişează lui Ui, care s-a ridicat.) 
Vorbiţi, doamnă Bowl 
(Precupeților.) 


431 


Aud că-i doamna Bowl, recenta văduvă 
A lui Bowl, procurist al Trustului 

De conopidă, care ieri, în timp 

Ce se grăbea, cu simţul datoriei, 

La primărie, a fost ucis de-o mînă 
Necunoscută. Doamnă Bowl! 


DAISY DIN DOCURI 


În marea durere care m-a lovit, prin nerușinatul 
omor săvirşit asupra bietului meu soţ, în timp ce 
se ducea la primărie să-și împlinească cetățenește 
datoria, aș vrea, domnule Ui, să-mi exprim mulțu- 
mirea mea profundă pentru florile pe care mi le-aţi 
trimis, mie și fetitei mele în vîrstă de șase ani, 
căreia i-a fost răpit părintele. (Adunării.) Domnilor, 
nu sînt decît o amărită văduvă, dar îndrăznesc să 
spun că fără domnul Ui aș fi astăzi pe drumuri, 
o spun oricînd, cu tărie. Fetița mea, în vîrstă de 
cinci ani, şi eu nu o să v-o uităm, domnule Ui, 
niciodată. 


(Ui întinde lui Daisy mîna și pune copilului 
mina sub bărbie.) 
GIVOLA 
Bravo! 


(Prin adunare intră în diagonală Giri, cu 

pălăria lui Bowl, pe cap, urmat de cîțiva 

gangsteri, care au cu ei bidoane cu petrol. 
Aceștia își taie drum spre ieşire.) 


UI 


Primește condoleanţe, doamnă Bowl 
Această neobrăzată, ticăloasă . 
Turbare trebuie să ia sfîrșit, 

Căci... 

GIVOLA 
(văzînd că precupeţii încep să plece) 
Staţi ! Şedinţa nu s-a încheiat. 
Urmează-acum prietenul James Greenwool — 
C-un cîntec intonat în amintirea 
Bietului Bowl — și o colectă pentru 
Sărmana văduvă. E un bariton. 
(Unul dintre oamenii de pază vine în faţă şi 
cîntă un cîntec  lacrimogen, în care 
se repetă din abundență cuvîntul „cămin“, 
Gangsterii stau, de-a lungul executării cînte= 
cului, adinciţi în degustarea muzicii, cu cape- 
tele în miîini ori aplecaţi înapoi, cu ochii 
închiși. Aplauzele sărăcăcioase care urmează 
sînt întrerupte de șuierul poliției și al sirene- 
lor de pompieri. O mare fereastră din fund 
5 se înroșeşte.) 
ROMA 
Foc în cartierul docurilor ! 
O VOCE 
„Unde ? 


UN OM DIN GARDĂ 
(intră) 
E vreunul Hook pe-aici ? 
AL DOILEA PRECUPEȚ _ 
Da ! Ce se-ntîmplă ? 
OMUL DIN GARDĂ 


Hambarul dumitale. Arde. 


(Hook, precupețul, dă năvală-afară. Îl urmează 
unii dintre precupeți, alţii se dup la 
fereastră.) 

ROMA 


Staţi! 
Nu iese nimeni! 


(Umului din gardă.) 
Zi : focu a fost pus? 
OMUL DIN GARDĂ 


Da, sigur, boss. S-a dat peste bidoane 
De gaz. 


AL DOILEA PRECUPEŢ 
Pe-aici s-au dus bidoane. 


ROMA 
(turbat) 


Cum? 
E carcva de spune că-am fi noi? 


UN OM DIN GARDĂ 


(îi pune omului browning-ul în coastă) 


Ce zici c-au fost duse pe-aici ? Bidoane ? 


ALŢI OAMENI DIN GARDĂ 
(altor precupeți) 


Nu ai văzut bidoane? — Tu? 
l PRECUPEȚII 


Eu, nu. — 
Nici cu, nu! 


ROMA 


Să sperăm. 


GIVOLA 
(repede) 


Chiar cel ce tocmai 

Ne povestea ce calm se desfășoară 

Negoţul conopidei, își vede-acum 

Arzînd în flăcări propriu-i magazin 

Şi în cenușă preschimbat de-o mînă 

Nelegiuită. Tot nu vă dați seama ? 

Ce, sînteţi orbi ? Uniţi-vă ! Pe loc! 

UI 


(urlă) 


Rău am ajuns în ăst oraș! Un foc 
După-un omor. Da, pînă şi-orbii văd 
Că pe oricine-l paște-așa prăpăd. 


(Apare o inscripţie : În februarie 1933, clădi- 

rea Reichstagu-lui se prăbuşi în flăcări. Hitler 

învinovăţi pe dușmanii lui că ar fi produs 

ei incendiul şi dădu semnalul nopții „cuţitelor 
lungi“.) 

Procesul incendierii hambarelor. Presă. Jude. 

cătorul. Procurorul. Apărarea. Tînărul Dogs- 

borough. Giri. Givola. Daisy din docuri. Oa- 
meni de pază. Precupeţi și acuzatul Fish. 


a 


(În faţa scaunului martorilor se află Emanuele 
Giri; acesta arată spre acuzatul Fish, care 
şade cuprins de o totală apatie.) 

GIRI 
> (tipînd) 


Asta e cel ce cu-o infamă mînă 
A aprins focul ! Îşi stringea la piept 
Bidonul de petrol cînd am pus ochii 
Pe el. Ridică-te, mă, cînd vorbesc ! 
Ridică-te ! 
(Fish e ridicat cu forța; stă clătinîndu-se 
7 pe picioare.) 


JUDECĂTORUL 


Acuzat, adună-te. Te afli în fața justiției. Eşti învi- 
novățit de crima incendierii. Gîndeşte-te la ce te 
aşteaptă ! ' 


sa 


FISH 
(gingăvește) 
Arlarlarl. 
JUDECĂTORUL 
De unde ai luat bidonul de petrol ? 
FISH 
Arlari. - 


(La un semn al judecătorului. un medic supra- 
elegant, cu mutră tenebroasă, se apleacă 
asupra lui Fish şi schimbă o privire cu Giri.) 


MEDICUL 
Simulează. 
APĂRĂTORUL 
Apărarea solicită o contraasistență medicală. 
JUDECĂTORUL 
(surîzind) 


Se respinge. 

APĂRĂTORUL 
Domnule Giri, cum de s-a nimerit să'vă aflați la 
faţa locului în clipa cînd a izbucnit la hambarul 
domnului Hook incendiul care a preschimbat în 
cenușă douăzeci și două de case? 


GIRI 


Făceam tocmai o plimbare de digestie. 
(Cîţiva oameni din gardă riîd. Giri le ține 
isonul.) 


APĂRĂTORUL 


Vă este cunoscut, domnule Giri, că acuzatul Fish 
este un şomer care, în ajunul incendiului, făcuse 
pe jos drumul pînă la Chicago și că nu mai fusese 
în acest oraș niciodată ? 


GIRI 
Ce, cînd ? 
APĂRĂTORUL: 
Automobilul dumneavoastră portă numărul XXXXXX? 
GIRI 
Sigur. 
APĂRĂTORUL 


A staționat automobilul acesta patru ore, înainte 
de incendiu, în fața restaurantului lui Dogsborough, 
în strada 87? Iar acuzatul Fish a fost tirit în nesim- 
ţire din acest restaurant ? 


E GIRI 


De unde să știu eu asta? Am fost toată ziua într-o 
călătorie de plăcere la Cicero, unde m-am întîlnit 

cu cincizeci şi două de persoane, care pot aduce 
mărturie, sub prestare de jurămint, că m-au văzut. 


(Oamenii din gardă rîd.) 
APĂRĂTORUL 
Dar n-aţi afirmat abia că ați făcut la Chicago, în 
dreptul docurilor, o plimbare de digestie ? 
GIRI | 
Aveţi ceva împotrivă, domnule, dacă-mi iau masa 
la Cicero şi-mi fac digestia la Chicago ? 


(Un mare şi prelung hohot de ris, la care 
ia parte și judecătorul.) 


(Întuneric. O orgă cîntă marșul funebru al 
lui Chopin în ritm de jazz. 


b 


(Cînd se face iarăşi lumină, stă pe scaunul 
martorilor precupeţul look.) 


APĂRĂTORUL 


Aţi avut vreodată, domnule Hook, vreo ceartă cu 
acuzatul ? Și, în genere, l-aţi văzut măcar vreodată ? 


HOOK 
Niciodată. i 
APĂRĂTORUL 
Pe domnul Giri l-aţi văzut ? 
HOOK 


Da, în biroul Trustului conopidei, în ziua cînd s-a 
produs incendiul hambarului meu. 

APĂRĂTORUL 


Înainte de incendiu ? 


HOOK 


Chiar înainte de incendiu. A trecut prin sală cu 
patru bărbați care duceau cu ei bidoane de petrol. 


(Rumoare în banca presei și printre oamenii 
din gardă.) 


JUDECĂTORUL 
Liniște în banca presei ! 
APĂRĂTORUL 


Cu ce proprietate se învecinează hambarul dum- 
neavoastră, domnule Hook ? 


HOOK 


Cu proprietatea casei de șlepuri, care aparţinea 
înainte lui Sheet. Hambarul meu este legat printr-un 
gang de curtea casei de șlepuri. 


APĂRĂTORUL 
Vă este cunoscut, domnule Hook, că domnul Giri 
locuia în casa de șlepuri, fostă Sheet, şi că are deci 
acces la terenul casei de șlepuri ? 


HOOK 
Da, ca administrator al depozitului. 


(Mare rumoare în banca presei. Oamenii din 

gardă murmură și iau o poziție amenințătoare 

faţă de Hook, ca și față de apărător şi presă. 

Tînărul Dogsborough vine în grabă la jude- 
cător și-i șoptește ceva la ureche.) 


'439 


JUDECĂTORUL 


Tăcere. Aminăm dezbaterile datorită indispoziţiei 
acuzatului. 


“Întuneric. Orga cîntă iarăși marșul funebru 2 
de Chopin în ritm de dans.) 


c 


(Cînd se face iarăşi lumină, Hook şade tot pe 

scaunul martorilor, dar prăbuşit, cu un baston 

lîngă el și pansat în jurul capului și deasupra 
ochilor.) 


PROCURORUL 
Vedeţi prost, domnule Hook ? 


HOOK 
(anevoie) 


Da, da. 
PROCURORUL 


Spuneţi-ne, sînteţi în stare să recunoașteţi pe cineva 
precis şi clar ? 


HOOK 
Nu. 
PROCURORUL 


Pe bărbatul de colo, bunăoară, îl recunoaşteţi? 
(Arată spre Giri.) 


HOOK 
Nu. 


PROCURORUL 


Nu puteţi, așadar, afirma că l-ati văzut vreodată ? 

HOOK 
Nu. 
PROCURORUL 


Acum, o întrebare foarte importantă, Took. Gin- 
deşte bine înainte de a răspunde. Întrebarea e aceasta : 
Se mărginește hambarul dumneavoastră cu proprie- 
tatea casei de șlepuri, fostă Sheet ? 


HOOK 
(după o pauză) 


Nu. 


„ PROCURORUL 
Asta e totul. 
(Întuneric. Orga cîntă mai departe.) 


d 


(Lumină ; pe scaunul martorilor se află Daisy 
—" dim docuri.) 


DAISY 
(cu voce mecanică) 


Recunosc foarte bine pe acuzat după expresia lui 
vinovată şi pentru că are înălțimea de un metru și 
şaptezeci. Am auzit de la cumnată-mea că a fost 
văzut în faţa primăriei în ziua cîni soțul meu a 
fost împuşcat în timp ce intra în primărie. Avea 
sub braț un pistol automat, marca „Webster“ şi părea 
suspect la înfăţişare. i 

(Întuneric. Orga continuă să cinte.) 


e 


(Lumină ; pe scaunul martorilor e Giuseppe 
Givola. Ceva maì departe, omul de pază 
Greenwool.) 

PROCURORUL 


S-a afirmat aici că niște oameni ar fi scos. din 
biroul Trustului conopidei bidoane de petrol înainte 
de a se fi produs incendiul. Ce ştiţi despre așa ceva? 


GIVOLA 
Poate fi vorba numai despre domnul Greenwool. 
PROCURORUL 


Domnul Greenwool este amploiat la dumneavoastră, 
domnule Givola ? 


GIVOLA 
Da, de bună seamă. 
PROCURORUL 
Care e profesiunea dumneavoastră, domnule Givola? 
GIVOLAO=. 
Florar. 
PROCURORUL | 
În acest negoț se foloseşte din abundență petrol? 
GIVOLA 
(serios) 


Nu ; doar împotriva păduchilor de frunze. 


PROCURORUL 


Ce-a căutat domnul Greenwool în biroul Trustului 
de conopidă ? 


GIVOLA 


A executat un cîntec. 

PROCURORUL 


Aşadar, el n-ar fi putut, în același timp, să trans- 
porte bidoane de petrol spre hambarul lui Hook. 


GIVOLA 


Absolut cu neputinţă. Prin caracterul lui, nu e 
omul care să se dedea la incendieri. E bariton. 


PROCURORUL 


Las la aprecierea instanţei a permite martorului 
Greenwool să cînte aici frumosul cîntec pe care l-a 
executat în biroul Trustului conopidei în momentul 
cînd se producea incendiul. 


JUDECĂTORUL 
Curtea apreciază ca inutilă propunerea. 
GIVOLA 


Protestez. 
(Se ridică.) 
E nemaiauzit ! Asta-i prigoană: 
Să iei drept existențe-obscure tineri 
Pur sînge, și aceasta numai fiindcă, 
Priviţi de-aproape. Trag la mai mare. 
Revoltător. 
(Rîsete. Întuneric. Orga cîntă mai departe.) 


f 


(Lumină; curtea de judecată arată seinnele 
unei totale istoviri.) 


JUDECĂTORUL 


Presa a dat să se înţeleagă că tribunalul ar putea 
îi expus presiunilor dintr-o anumită parte. Curtea 

constată că n-a fost expusă din nici o parte vreunei 
presiuni şi că-şi împlineşte misiunea în deplină li- 
bertate. Socotesc că această lămurire e suficientă. 


PROCURORUL 


Înaltă curte ! Considerînd că acuzatul Fish, e împie- 
trit într-o dementia simulată, acuzarea vede peste pu- 
tinţă continuarea interogatoriului său. Propunem deci... 


APĂRĂ TORUL 
Înaltă curte ! Acuzatul îşi revine. 
(Neliniște.), 
7 FISH 


(pare să se trezească) 
Arlaparlapari. 
APĂRĂTORUL 


Apă! Înaltă curte, propun interogarea acuzatului 
Fish ! 


(Mare nelinişte.) 


PROCURORUL 


Protestez ! Nici un semn nu indică, în vreun fel, 
că acuzatul e în deplinătatea facultăţilor lui mintale. 
Totul nu-i decît o urzire a apărării, o goană maniacă 
după senzaţional, după influențarea publicului ! 


FISH 


Apărl. 
(E sprijinit de apărător şi se ridică.) 


APĂRĂTORUL 
Poţi răspunde, Fish ? 

FISH 
Darl. 


` APĂRĂTORUL 
Fish, spune tribunalului: ai dat foc în ziua de 


8 a lunii trecute unui hambar de zarzavaturi din 
ocuri ? Da ori nu ? 


FISH 
Nuvu. 
APĂRĂTORUL 
Cin ai venit la Chicago, Fish ? 
FISH 
Apă! 
APĂRĂTORUL 
Apă! 


(Rumoare. Tînărul Dogsborough s-a dus la 
judecător şi-i vorbeşte din nou insistent.) 


GIRI 
(se ridică şi urlă) 


Scorniri ! Minciună ! Minciună ! 


APĂRĂTORUL 
L-ai mai văzut (arată pe Giri) pe omul ăsta Înainte ? 
FISH 
Da. Apă. 
APĂRĂTORUL 


Unde ? În restaurantul lui Dogsborough, în docuri ? 

FISH 
(încet) 


. 


(Mare neliniște. Oamenii din gardă scot pis- 

toalele și huiduiesc. Medicul vine fuga cu 

un pahar. li toarnă conţinutul pe git lui 

Fish, înainte ca apărătorul să-i poată lua 
paharul din mînă.) 


APĂRĂTORUL 
Protestez ! Cer examinarea paharului ! 


JUDECĂTORUL 


(schimbă priviri cu procurorul) 
Se respinge. 


DAISY ’ 
(ţipă către Fish) 


Asasinule ! 


APĂRĂTORUL 


Înaltă curte ! 

Ver gura adevărului, pe care 

Nu-i cu putință s-o -nchizi cu-un mormînt, 
Cu-un petic de hirtie să-o astupe, 

Cu judecata prea înaltei curți, 
Sperînd, se pare, că sînteţi o curte ~ 
Prea josnică ! Se strigă-aici justiţiei : 
„Sus mîinile !“ Să vadă-orașul nostru, 
Îmbătrînit doar într-o săptămînă, 

De cînd, gemînd, e nevoit să lupte 

Cu soiul sîngeros a cîţiva monștri, 

Ci şi justiţia îi este căsăpită ? 

Nu căsăpită doar, ci pîngărită, 

Căci violenței pradă s-a lăsat ? 

naltă curte, frîngeţi procedeul 
cesta ! 


PROCURORUL 


Protestez ! Protest ! Protest! 


GIRI 
ă cîine, mă! Mă javră sfănţuită! 
inciună ! Otravă personificată | 
mi ieşi tu de aici şi-ţi scot eu, lasă, 
Și maţele din tine ! Criminale! 
APĂRĂTORUL 
Întreg orașu-îl ştie pe-acest om ! 
GIRI 
(turbat) 
Și tacă-ți botul! 
(Judecătorului, care vrea să-l întrerupă.) 
Și tu ! Tacă-ţi botul 
De-ţi este dragă viaţa, tacă-ţi botul! 
(Fiind aproape sufocat, judecătorul izbutește 
să vorbească.) 


JUDECĂTORUL 


Vă rog, tăcere! Apărătorul va avea să dea socoteală 
pentru ofensă adusă tribunalului. Revolta domnului 
Giri îi apare tribunalului justificată. (Apărătorului.) 
Continuaţi. 

APĂRĂTORUL 
Fish ! Ți s-a dat în restaurantul lui Dogsborough 
să bei? Fish ! Fish! 
FISH 
(lăsînd capul să-i cadă moale) 
Arlarlarl. 

APĂRĂTORUL 
Fish ! Fish ! Fish ! 


GIRI 
(urlînd) 


E pneul spart, vai! Strigă-l mult şi bine! 
O să vedem, acum, cine pe cine. 
(Într-o atmosferă de mare rumoare se face în- 
tuneric. Orga cîntă mai departe marșul fu- 
nebru al lui Chopin în ritm de dans.) 

(Lumină ; judecătorul e în picioare şi anunţă 
cu voce stinsă sentinţa. Acuzatul Fish este alb 
ca varul.) 


JUDECĂTORUL 


Charles Fish, te osîndesc, pentru crimă de incen- 
diere, la cincisprezece ani temniţă grea. 


(O inscripţie : Într-un mare proces, procesul 
incendierii  Reichstag-ului, tribunalul din 
Leipzig condamnă pe un șomer drogat la 
moarte. Incendiatorii au fost lăsați în li- 

bertate.) zi 

Conacul lui Dogsborough. Noapte, spre zori. 
+ Dogsborough își scrie testamentul şi mărturia. 


DOGSBOROUGH 


Şi-aşa, eu, Dogsborough, cinstitul 

— După optzeci de ierni trăite-n cuviinţă -- 
M-am învoit cu toate cele ce-a 

Comis și-urzit accastă cruntă bandă 

O, lume ! Aud pe cei ce mă cunosc 

De mai-nainte că aş fi străin 

De toate-acestea și că de le-aș ști, 

Eu nu le-aș tolera. Dar eu le știu. 

Ştiu cine-a ars lui Hook-hambarul. Știu 
Şi cinc a momit pe bictul Fish 

Și l-a smintit. Cînd Shect cădea ucis, 
Cu un bilet de drum în haină, ştiu 

Că Roma se afla la dînsul. Știu 

Că Giri-a tras în Bowl, în ziua accea, 
În faţa primăriei, pentru că 

Sărmanul cunoștea prea multe despre 
Cinstitul Dogsborough. Ştiu că lui Hook 
Tot el i-a făcut felul. L-am văzut 
Purtînd și pălăria lui pe cap. 

Știu despre cinci omoruri de-ale lui 
Givola ; le-amintesc în treacăt. Ştiu 
Tot, totul despre Ui, că el avea 

De toate cunoştinţă : de la moartea 

Lui Sheet și Bowl, pîn'la omorurile 

Lui Givola și pînă la incendiu. 

Acestea toate le-am știut și-am tolerat 
Acestea toate, eu, cinstitul vostru 
Dogsborough, din dor de avuţic și. 

Din teamă că-o să vă îndoiţi de mine. 


33 — Opera do trei parale 

„Mammoth-Hotel.“ Suita lui Ui. Ui zace în- 

tr-un fotoliu adînc şi cască ochii în tavan. 

Givola scrie ceva, și doi oameni de pază îi 
privesc, rinjind, peste umeri, 


GIVOLA 


„Las, deci, eu, Dogsborough, lui Givola, 
Cel bun și harnic, birtul meu. Lui Giri, 
Cel plin de rîvnă, doar cam pătimaş, 
Acest conac. Lui Roma, cel cuminte, 

Pe fiul meu. Vă rog, lui Giri daţi-i. 
Postul de jude. Iar lui Roma, cel de . 

Şef de poliţie. Givola însă 

Să aibă grijă de săraci. Din suflet 

Vă rog, pe Arturo Ui să-l numiţi 

În postul meu. E demn de el. Vă-ncredeţi 
În ce vă spune Dogsborough al vostru, 
Bătrînul și cinstitul !“ — Cred că-ajunge. 
Şi sper să crape iute. Testamentul ăsta 
Va face, ai să vezi, minuni. De cînd 

Se știe că-i pe ducă și de cînd 

Se speră că, oricum, bătrînul are 

Să fie dus cuviincios la groapă, 

E-activ spălatul de cadavre. E 

Nevoie de o piatră funerară, 
Cu-o-inscripție drăguță. Neamul corbilor 
Trăieşte doar din vechi, din reputația 
Multpreavestitului corb alb, ce-a fost 
Cîndva şi undeva văzut. Bătrînul 

Le este corbul alb, de vreţi s-o știți. 

Aşa arată corbul lor cel alb. 

e-altiel, patroane, după cît miros, 
ea stă în juru-i Giri. Eu nu cred 
ă fie bine. 
UI 
(pornit) 
Giri ? Ce-i cu Giri ? 
GIVOLA 
inic, dar prea stă-n preajma lui Dogsborough. 
UI 


u nu mă-ncred în el. 
(Intră Giri, cu o nouă pălărie pe cap, a lui 
Hook.) 


GIVOLA 


Nici eu ! Ei, dragă Giri, 
Cum stăm cu-apoplexia lui Dogsborough ? 


GIRI 
Nu se încrede-n medic. Nu-l primește. 
GIVOLA 


Pe bunul nostru doctor, ce-a-ngrijit 
Atîta de fumos pe Fish? 


GIRI 
Pe altul 
Eu nu-l primesc, Bătrînul trăncănește 
Prea mult. 
Ul 


Ori poate i se trăncănește... 

GIRI 
Ce vrei să spui? (Lui Givola.) Mă, dihor puturo 
Jar ai mîncat rahat ? 
GIVOLA 
(grijuliu) 
Ia, dragă Giri, 
Citește testamentul ăsta. 
GIRI 
(i-l smulge din mînă) 
Ce? 
Sinteţi nebuni ? Șef de poliție, Roma ? 
GIVOLA 
El o pretinde. Şi eu-s împotrivă, 
Iubite Giri. Din păcate, nu poți 
Să te încrezi în Roma. 
(Intră Roma, urmat de oameni din gardă.; 
Hallo, Roma ! 
Citeşte testamentul ! 
ROMA 
(îl smulge din mîna lui Giri) 
Dă-l încoa' | Deci 
Giri judecător. Și-unde-i fițuica 
Bătriînului ? 
GIRI 
__O mai păstrează și 
Încearcă s-o strecoare pe ascuns. 
L-am prins pe fiu-său de cinci ori. 
ROMA 
(întinde mîna) 
GIRI 
Hai, scoate-o ! 

GIRI 
Ce ? N-o am. 


ROMA 
O ai, potaie! 


(Stau unul în fața celuilalt, furioşi.) 


Şi ştiu ce plănuiești. Chostia cu Sheet 
Pe minc mă privește. 


GIRI 


E și chestia 
Cu Bowl ; și asta-i treaba mea. 
ROMA 
Desigur. 
Atit, că voi sinteţi mişei, iar eu — 
Un om. Te ştiu cu, Giri, şi de-asemeni 
Pe tinc, Givola, te știu ! În tine, 
Nici cît în cracul tău şontic, nu cred. 
Ce tot căutaţi pe-aici ? Ce uneltiţi ? 
Co-ţi tot şopăcăiesc, Arturo, despre mine ? 
Nu-ntindeţi coarda, mă, că de vă prind, 
Vă curăţ, mă, ca petele de sînge ! 


GIRI 
Să nu mă iei tu ca pe-un cuţitar! 
ROMA 
(oamenilor din gardă) 


7 
De voi vorbește ! Așa vă socotesc azi 
Cei din carticrul general : drept cuţitari ! 
Ei stau, mă rog, cu domnii mari din trust - 
(arătînul spre Giri) 
Cămaşa de mătase i-a cusut-o 

Lenjerul lui Clark — iar voi aveţi parte 
De trebila de rînd. (Lui Ui.) Și tu o rabzi. 


UI 
(parcă deșteptindu-se) 
Eu ? Ce rabdeu? 
GIVOLA 
Să pună să împuște 
În camionul lui Caruther, om din trust. 
UI 
Aţi tras în camionul lui Caruther ? 
ROMA 
Au acţionat de capul lor cîțiva 
Oameni de-ai mei. Băieţii nu prea pot 
Să înţeleagă de ce sînt sortite 
Să-o pată și să se spetească numai 
Tarabe pirpirii, dărăpănate, ; 
Nu și cogeamite garaje. Nici eu, 
Să fiu al naibii de-o pricep, Arturo! 
GIVOLA 
Oricum, trustul e foc. 
GIRI 


Clark ne zicea ieri 
Că-aşteaptă să se mai întîmple-o dată. 
A fost din cauza asta și la Dogsborough. 


UI 
(rău dispus) 


Ai grijă,-Ernesto : asta nu se cade. 

GIRI 


a, şefule, măsuri. Altfel, băieţii 
O să mai ţi se suie-n cap. 


GIVOLA 


Iar trustul 
E foc, patroane! 
ROMA 
(scoate browning-ul ; celor doi) 
Așa ? Milinile sus! 
Şi voi ! Mîinile sus, toţi, fără fiţe ! 
Şi la perete. 
(Givola, oamenii lui şi Girt ridică mîinile şi 
_ se retrag șleampit spre perete.) 


VI 
(rece) 


Ce v-a apucat ? 
Ernesto, nu-i întărîta ! Ce-aveţi ? 
O-mpușcătură într-un camion 
Cu zarzavat ! Ei şi? Așa ceva 
Se poate lesne aranja. Încalo, 
Merg toate ca pe unt, în ordine 
Incendiul a dat rod. Ni se plătește. 
Treizeci la sută pentru ceva pază. 
În mai puţin de-o săptămînă, iată, 
Ne stă-n genunchi un cartier întreg. 
Şi nici măcar un deget contra noastră. 
Și-am planuri noi, mai mari. 


GIVOLA 
(repede) 


a Ce fel de planuri ? 

GIRI 


Ci fă ceva pe planuri ! Vezi mai bine 
De braţe, să le dau jos. 


ROMA 
E mai sigur, 
Arturo, să le stea tot sus! 


GIVOLA 
Frumos 
Ne-ar sta să vină-acuma Clark și să 
Ne vadă-așa ! 


UI 
Enesto,-ascunde arma ! 


ROMA 


Eu, nu ! 1'rezeşte-te, Arturo ! Nu vezi 

Că-și fac cu tine jocul ? Că te vînd 

Acestor Clark şi Dogsborough ? 
„Frumos 

Ne-ar sta să vină Clark şi să ne vadă !“ 

La cine-s banii dobîndiţi cu casa 

De şlepuri ? Unde-s ? Că nici nu-i văzurăm ? 

Băieţii aruncă-n aer prăvălii 

Şi-ţi cară la bidoane spre hambare, 

Oftînd : „Arturo nu ne mai cunoaște 

Pe noi, ce pentru el făcurăm totul. 

El face pe-armatorul, pe boierul.“ 

Trezeşte-te. Arturo ! 


GIRI 
Da, și dă-te-n fapt 
Şi spune-ne ce hram ii ? 

UI 


(sare-n sus) 


Vra să zică. 
Îmi puneţi rcvolveru-n piept ? Ei nu, 
Aşa n-ajungeți la nimic cu minc. 
Aşa fel, nu. De-mi vii cu-ameninţări, 
Îţi serii singur sentința. Eu is om blînd. 
Amcninţări însă nu-mi plac. Acela 
Ce nu se-ncredce-orbește-n mince poate 
Să-și vadă frumușel de drum. Și-aici 
Nu-i loc de răfuială. Deviza mea-i : 
Fă-ţi datoria, și fă-o pîn'la capăt. 
Iar la răsplată-am eu cuvîntul. Căci 
Răsplata vinc după faptă ! Eu doar 
Atît vă cer : încredere şi iarăși 
Încredere ! Voi asta nu aveţi: 
Credinţă ! Şi cînd nu-i credinţă, totu-i 
Pierdut ! Ce credeţi voi ? De ce-am putut 
Să fac tot ce-am făcut ? Fiindcă-am avut 
Credinţă ! Pentru că-am crezut fanatic 
În cauză ! Şi cu credinţă, cu 
Nimic alt decît cu credinţă, am 
Pornit-o spre acest oraș, și l-am 
Silit să-mi cadă în genunchi. Credinţa 
M-a însoţit la Dogsborough, și cu 
Credinţa am pătruns și-n primărie. 
Cu mina goală şi doar cu această 
Credinţă de nestrămutat. 


ROMA 
Și cu 
Pistolul. 

UI 


Nu. Pistol mai au și alţii. 
Dar ce nu au este credința fermă 
Că-s destinaţi conducători să-ajungă. 
Şi-așa ar trebui și voi să credeţi 
În mine ! Da, să credeţi trebuie, să credeţi ! 
Că eu vă vreau doar binele și știu 
Ce este binele. Că aflu deci 
Şi drumul care duce la izbîndă. 
De moare Dogsborough, voi hotărî 
Eu cine ce devine. Atît vă spun: 
Veţi fi satisfăcuţi. 
GIVOLA 
(pune mîna la piept) 


Arturo! 
ROMA 
Valea ! 
(Giri, Givola şi oamenii de pază ai lui Givola 
ies încet, cu mîinile ridicate.) 
GIRI 
(ieşina, lui Roma) 
Drăguţă pălărie. 

GIVOLA 
(ieşind) 

Roma, scump... 
ROMA 


Afară! 
Vezi, nu uita să rîzi, paiaţă Giri, 
Şi tu, Givola, hoţule, să nu-ţi uiţi 
Piciorul strîimb, de nu-i furat și ăsta, 
Cu siguranţă. 

(Cînd au ajuns afară, Ui cade din nou în starea 
lui de meditație.) 


UI 
Lasă-mă-acum singur ! 


ROMA 


De n-aş nutri, Arturo,-acea credință 
De care ai vorbit, n-aş şti adesea 
Cum să-mi privesc în ochi ciracii. Trebuie 
Să acţionăm ! Și cît mai iute : Giri 
Cloceşte porcării | 

UI 


Ernesto ! Acum 
Concep noi lucruri, mari. Lasă-l pe Giri | 
Îmi ești, Ernesto, cel mai vechi prieten 
Şi credincios locotenent. De aceea 
Am să-ţi destăinui planul meu cel nou, 
Care a și ajuns departe. 


ROMA 
(radios) 


Spune ! 
Ce-am să-ți comunic despre Giri, poate 
Să-aştepte. 


(Se așază lingă el. Garda lui stă așteptînd la 
colţ.) 
UI 


Cu Chicago e gata. Vreau 
Mai mult. l 


ROMA 
Mai mult ? 


UI 


ȘI Că vezi nu-i doar aici 
Tîrg de legume. 


ROMA 


Nu. Dar cum să-ntinzi 
În altă parte laba ? 


UI 


Prin intrarea 

Din faţă. Şi prin cea din dos. Prin geamuri. 
Luaţi la goană şi aduşi. Chemaţi 

În ajutor şi defăimaţi. Cerşind 
Şi-ameninţind. Cu adulări şi-insulte 
Blajini la violenţă, de-oţel 

La-mbrăţișări. Întocmai ca aici. 


ROMA 
Da, numai că : altundeva ce altcum 
UI 


O repetiție generală, poate, 

Aşa, de formă,-ntr-un oraş mai mic 

Nu ar strica. Ne-ar arăta, în schimb, 
De e altcum, altundeva. Eu nu cred. 


i 


ROMA 
Şi unde-ai vrea această repetiţie ? 
UI 
La Cicero. = 
“ROMA 


Acolo-i Dullfect, ăla 
Cu foaia lui pentru comerţul de 


460 


Legume și cu-opinii personale : 
Cel ce-n fiece-sîmbătă mă-njură 
Că l-am ucis pe Sheet. 


UI 
Ar trebui 
Să tacă. 
ROMA 
N-ar fi greu. Un gazetar 
De teapa asta are şi dușmani. ` 
Negreala de tipar îi face pe-unii 


Să vadă roşu. Aşa sînt eu, de pildă. 
Da, n-ar fi greu să-l faci să tacă,-Arturo. 


UI 


Ar trebui urgent să tacă. Trustul 
A şi-nceput să aibă negocieri 
Cu Cicero. Mai-întii, în termeni pașnici. 
Vreau să le vindem conopidă. 
ROMA 
Da. 

Și cine negociază? 

UI 


Clărk, dar are 
Dificultăţi. Din vina noastră. 


ROMA 
Aşa! 
Şi Clark e-n combinaţie. În Clark nu am 
Încredere. 
UI 


La Cicero se zice 
„Că noi am urmări ca umbra trustul. 

Vor conopidă. Însă fără noi. 

Li-i groază precupeţilor de noi. 

Nu numai lor : soaţa lui Dullfeet face, 
De cîțiva ani, la Cicero, import 

De zarzavat, și-ar fi dispusă 

Să intre-n Trustul conopidei. Dacă 
N-am fi fost noi, ar fi intrat de mult; 


7 ROMA 


Cu-alte cuvinte, planul de-a pătrunde 
La Cicero nu pleacă de la tine, 

Ci de la trust. Pricep acum, Arturo, 
Tot, toate cele ! E limpede ca cerul 
Ce se petrece-aici. 


ROMA 


În trust! 
La Dogsborough-n conac ! Şi testamentul 
Lui Dogsborough ! E comandat de trust ! 
Vor Cicero să-și anexeze şi 
Le stai tu-n drum. S-ar descotorosi ei 
De tine. Da-n ce chip ? Că-i ai la mînă: 
Le-ai fost, în porcăriile lor proprii, 
De trebuinţă. De-aia te-au lăsat 
Să faci tot ce-ai făcut. Ce-i de făcut cu tine? 
Ei, Dogsborough se dă-n vileag. Bătrînu) 
Se tîrîie spre groapă cu cenușa 
Pe cap. De aia trustu-i dă tîrcoale 
Şi-i ia mişcat hîrtia dintre gheare 
Și o citeşte în suspine presei : 
Cum se căiește şi, stăruitor, cum 
Le cere acum să stîrpească ciuma 
Pe care dînsul — da, o recunoaște —- 

A răspîndit-o printre ei, și să 
Se-ntoarcă la negoţul vechi, cinstit, 
Al conopidei. Asta le e planul, 
Arturo. Şi-n el sint toţi vîrîți : 

Și Giri, ce-a lăsat pe Dogsborough 
Să mizgălească testamente, și-i 
Amic cu Clark, cel ce-are greutăţi 
La Cicero din vina noastră și 

Care ar dori să n-aibă nici o umbră 
La luatul banilor. Și Givola, 

Cu nasul lui ce simte mortăciunea. 
Ar trebui să se încheie-ntii de toate 
Cu Dogsborough aceasta, cu bătrînul 
Şi preacinstitul Dogsborough, cel care 
Mînjește trădător fițuici și astfel 
Aruncă-n tine cu noroi. Altminteri, 
Îţi cade-n baltă planul Cicero ! 


UI 
Crezi, deci, că-i vorba de-un complot ? 
E drept 
Că m-au oprit să merg la Cicero. 
Am fost surprins. 


ROMA 


Arturo, te implor. 
Dă-mi s-aranjez eu chestia asta ! Uite, 
Dau doar o raită pînă la conac 
La Dogsborough, scot pe bătrîn afară, 
La clinică-am să-i zic, şi ţi-l predau 
La mausoleu. Și gata. 


UI 


Dar e Giri 
Acolo, la conac. 


ROMA 
- Acolo poate 
Să şi rămînă 
(Se uită unul la celălalt) 
E tot aia. 


UI 
Givola ? 


ROMA 
Îi fac la-napoiere o vizită 
La florărie. Şi-i comand o serie 
De jerbe serioase pentru Dogsborough - 
Şi pentru Giri, veselul. Plătesc 
Peşin. 
(Îşi arată browning-ul.) 


UI 


Ernesto, acest plan murdar, 
Prin care alde Dogsborough şi Clark şi Dullfect 
Vor să mă sufle din afacerea 
Cu Cicero, punîndu-mi fără jenă 
Pecetea de tilhar, va trebui 
Curmat amarnic. Mă încred în tine. 


ROMA 


Şi bine faci ! Însă va trebui, 
Nainte de-o pornim, să fii de faţă, 
Să dai tu dami băieţilor, să vadă 
Chestiunea în lumina-adevărată. 
La vorbe nu mă prea pricep. 
UI 
(i strînge mâna) 


De acord. 

ROMA 


Ştiam, Arturo ! Aşa se cuvenea, 

Nu altfel să se-ntîmple. Așa : noi doi! 

Nu ? Tu şi eu. Întocmai ca pe vremuri ! 
(Oamenilor lui.) 

Arturo e cu noi: ce v-am spus? 


UI 
Viu, 
ROMA 
La ora unşpe... 


UI - 
Unde ? 


ROMA 


În garaj. 
Sînt alt om. Îi dăm drumul iar! 
(Iese repede cu oamenii lui. Ui, mergind în 
sus și-n jos, îşi pune la punct cuvîntarea pe 
care vrea să o ţină oamenilor lui Roma] 
UI 
Prieteni, 
Cu neplăcere mi-a fost dat să aflu 
Că se urzește-n dosul meu un plan 
De cea mai scîrnavă trădare. Oameni 
Din apropierea mea intimă, în care 
Aveam cca mai deplină-ncredere, 
S-au înhăitat și, posedaţi de-ambiţie, 
Setoşi de bani şi neleali din fire, 
În gaşcă cu magnații conopidei — 
Nu, asta nu — în gaşcă —cuce? Da: 
În gaşcă cu poliţia, au pus la cale 
Scurt, să vă-nlăture. Ba chiar aud 

Că şi de viața mea vor să se-agaţe ! 
Răbdarea mea a luat sfîrșit ! Ordon deci 
Ca, sub comanda lui Ernesto Roma, 
În care am toată încrederea, 
Azi-noapte să vă... 
(Intră Clark, Giri şi Betty Dullfeet.) + 


GIRI 
(văzîndu-l pe Ui cu o mutră speriată) 


Noi sîntem, patroane ! 
CLARK 


Te rog, cunoaşte, Ui, pe doamna Dullfeet 
Din Cicero ! Trustu-ar dori s-asculți 
Pe doamna Dullfeet și să vă-nţelegeţi. 


UI 
(posac) 


Poftim. 
CLARK 


Desigur, ştii că Cicero, 
În negocierile privind fuziunea 
Cu Trustul legumicol din Chicago, 
A ezitat să recunoască-n dumneata 
Un acţionar. Pînă la urmă, trustui 
A izbutit să-taie-obiecţiunea. 
Iar doamna Dullfeet vine-acum... 


DOAMNA DULLFEET 


S-alunge 
Neînţelegerea. Şi-n numele 
Bărbatului meu, domnul Dullfeet, vreau 
Să subliniez că nici campania lui 
Recentă din ziar nu vă viza 
Pe dumneavoastră. 

UI 
Dar pe cine-atunci ? 
CLARK 


Pe șleau, Ui : „Sinuciderea“ lui Sheet 
A indispus grozav la Cicero. 
Orice-ar fi fost, omul acela-a fost 
Un armator, om de condiţie, nu 

Un oarecare-un nimeni, ce dispare 
În nicăieri. Şi despre care nu e 
Nimic de spus. Şi-ncă ceva : garajul 
Lui Caruther reclamă că deunăzi 
I-a fost deteriorat un camion. 

În amîndouă cazurile, Ui, 

E-un om de-al dumitale-amestecat. 


DOAMNA DULLFEET 
La Cicero, pîn’ şi copiii știu 
Că conopida Trustului-i pătată 
Cu sînge. 
UI 
Asta-i neobrăzare. 


DOAMNA DULLFEET 


Nu, 
Nu. Nu e vorba despre dumnedvoastră, 
Nu mai e vorba, cel puţin, de cînd 
E pentru dumneavoastră domnul Clark garant. 
E vorba de numitu-Ernesto Roma. 


CLARK 
(repede) 


Păstrează-ți cumpătul, Ui. 

GIRI 
Cicero... 


Ul 

Nici să n-aud ! Drept cine mă luaţi ? 
Am zis | Ernesto Roma-i omul meu. 
Şi nu îngădui să mi se prescrie 
Ce oameni pot să am în preajma mea. 
Aşa insultă n-am să rabd. 

GIRI 

Patroane ! 


DOAMNA DULLFEET 


Cu camenii de teapa-acestui Roma, 
Ignatius Dullfeet o să lupte pînă 
La cea din urmii-a lui suflare. 


CLARK 
(rece) 


Şi pe drept. 
Căci trustu-l sprijină. Gîndește, Ui. 
Afacerile şi prietenia | 
Sînt două lucruri deosebite. Ce zici ? 
UI 
(de asemenea, rece) 


Mai mult nu am de zis, domnule Clark. 
a CLARK 


Regret nespus, stimată doamnă Dullfeet, 
Acest deznodămînt al convorbirii. 
(Ieşind, lui Ui.) 
E-o mare imprudență, Ui. 
(Rămaşi singuri. Ui şi Giri nu se privesc.) 

GIRI 
Asta, 
Şi chestia cu garajul lui Caruther, 
Înseamnă luptă. Sigur. 
UI 
Nu mă tem de luptă. 
7 
GIRI 


Mă rog, să nu te temi! Va trebui să-nfrunțì 
Doar trustul, presa şi pe Dogsborough, 

Cu clica lui şi-orașu-ntreg. Atît. 

Bu zic să te gîndoști, patroane ; dacă... 


UI 


Ştiu eu ce fac. Nu-mi trebuic dădacă. 


(Apare o inscripţie : Moartea iminentă a bă- 
trînului Hindenburg a iscat în tabăra na- 
ziştilor lupte îndiîrjite. Cercuri conducătoare 
cereau insistent îndepărtarea lui Ernst Röhm. 


Era iminentă ocuparea Austriei.) 


- 

Garaj. Noaptea. Se aude ploaia. Ernesto Roma 
şi tinărul Inna. În fund, oameni înarmaţi. 


INNA 
E ora unu. 


ROMA 


L-o reţine ceva. 

INNA 
Ar fi posibil, oare, să ezite ? 


ROMA 
Ar fi. Arturo ţine-atita la ai lui, 
Că s-ar jertfi pe sine-n locul lor. 
Nici de guzgani ca Givola și Giri 
Nu poate să se rupă. Și de-aceea 
Tărăgăne și se frămîntă și 
Se poate face două, trei. Dar de venit 
Tot vine. Sigur. Îl cunosc eu, Inna. 

(Pauză.) 
Cînd l-oi vedea pe Giri la pămînt, 
Am să mă simt la fel de uşurat 
Ca și atunci cînd îmi las udul. Ei, 
Mai e puţin, și gata. 

INNA 


Nopți ca astea. 
Cu ploaie, îți toacă nervii. 


ROMA 


Tocmai de-aia 
Îmi plac. Cele mai'negre dintre nopți. 
Dintre maşini, cele mai iuți. Şi dintre 
Prieteni, pe cei mai decişi. 


INNA 
De cîți ani 
Zici că-l cunoști ? 
« ROMA 
Cam de-opșpe... 


INNA 
Cam de mult. 

UN GANGSTER ÎNARMAT 
(vine în faţă) 


Băieţii vor să bea. 
ii ROMA 


Nimic. În noaptea asta 
Să fim treji. 
(Un bărbat scund e introdus de oamenii de 
pază.) 
OMUL DE RÎND 
(cu răsuflarea tăiată) 
E lată în apropiere ! 
Două blindate-n faţa circumscripţiei | 
Ticsite cu curcani | 
ROMA 
Oblonul jos ! 
Nu ne priveşte ! Dar tot e mat bine 
Să te păzeşti decît să nu fii sigur. 
(Un oblon de oţel închide încet garajul.) 
Culoaru-i liber ? 
INNA 
(dă din cap) 
Ciudat e tutunul. 
Funmezi şi pari nepăsător. De faci 
Însă ce face un nepăsător 
Şi de fumezi, devii nepăsător. 
ROMA 
(surde) 
Întinde mîna ! 


INNA 
(se execută) 


Tremură. Nu-i bine. 

ROMA 


Eu nu cred că e rău. Iar pe sticleţi 

Nu dau doi bani. Că-s prea nesimţitori. 
Nimic nu-i supără, nu supără 

Pe nimeni. Zău. Poţi tremura în pace ! 
Şi acul de oţel într-o busolă 

Vibrează pînă se fixează. Mîna 

“Ta vrea să afle polul. Asta-i totul. 


O VOCE 
Poliţia motorizată-n Churchstreet. 
ROMA 
(lăios) ` 
Sc-opreşte ? 
VOCEA 


Merge mai departe. 
UN GANGSTER ÎNARMAT 
(intră) 
Două 
Mașini stau camuflate după colţ. 
ROMA 
Sînt pentru-Arturo ! Givola și Giri-i 
Fac felul. Cade orbește în capcană. 
Da. Trebuie să-l ajutăm. Hai! 
UN: GANGSTER ÎNARMAT 


Asta-i 
Curată sinucidere. 


ROMA 
Şi dacă? 

Inseamnă-atunci că a sosit momentul 
Și pentru sinucidere. Ce vrei ? 
De opşpe ani prieteni ! 


INNA 
(cu o voce sonoră; 


Sus oblonul ! 
Aveţi tulumba gata ? 


GANGSTERUL ÎNARMAT 
Gaia. 
INNA 
Sus! 


(Oblonul blindat se ridică încet. Ui și Gi- 
vola intră cu pas alergător, urmați de gardă.) 


ROMA 
Arturo ! 


INNA. 
(încet) 


Da. şi Givola ! 


ROMA 


Ce-a fost ? 
Rău ne-ai mai fiert. Arturo! 
(Rîde zgomotos.) 
Ei, la naiba ! 
E totu-n ordine ! 
UI 
(răgușit) 


De ce n-ar fi? 

INNA 


Credeam c-a fost ceva-n neregulă. 
Patroane, strînge-i mîna. Era tocmai 
Pe punctul să ne tragă, pentru tine, 
În foc. Nu este-așa ? 


UI 


(Îmaintează spre Roma și-i întinde mîna; 

acesta l-o ia rîzînd; în clipa aceasta, Roma, . 

neputînd să pună mîna pe Browning, Gi- 

vola trage instantaneu, dinspre şold, în el 
şi-l doboară.) 


Pe ăştia,-n colţ! 
(Oamenii lui Roma stau împietriţi și sînt 
duși — în jrunte cu Inna — în colț. Gi- 
vola se apleacă asupra lui Roma, care zace 
la pămînt.) 


GIVOLA 
Mai suflă 


UI 
Daţi-l gata! 
(Celor de la perete.) 
Uneltirea 

Nerușinată ce-aţi urzit în contra-mi 
A fost dată-n vileag. Descoperit e 
Şi planul împotriva lui Dogsborough. 
Venii în ceasu-al doisprezecelea 
Să vă împiedic. Orice rezistență 
E de prisos. Vă învăţ eu să vă mai 
Foiţi în contra mea ! Halal bîrlog ! 


GIVOLA 


Nici unul ne-narmat ! (Despre Roma.) E ghinionist. 
Își vine-n fire, 

UI 
În noaptea asta 
Sînt la conac la Dogsborough. 
(Iese repede.) 


INNA 
(la perete) 


Guzgani 
Netrebnici ! Trădătorilor. 


GIVOLA 
(agitat) 


Foc! Trageţi ! 
(Cei aflaţi la.perete sînt seceraţi cu mitraliera.) 


ROMA 
E, (își revine) 
Givola ! Ei, drăcie ! 
(Se întoarce anevoie, faţa îi e albă ca varul.) 


Ce-a fost asta ? 


GIVOLA 
Nimica. Nişte trădători au fost 
Executaţi. 
ROMA 


Mă javră, ce-ai făcut 
(Givola nu răspunde) 
Cu oamenii ? Cu-Arturo ? Asasinaţi! ` * 
Ştiam eu ! Javre! 
(Căutîndu-l pe podea.) 
Unde-i el? 

GIVOLA 
S-a dus. 
ROMA 
(în timp ce e tîrît la perete) 
Căini ! Javrelor ! 


GIVOLA 
(rece) 


Îmi c piciorul scurt, 

Aşa-i ? Ţi-e ţie mintea scurtă ! Acu’ 

La zid, cn labe bune mi te du! 
(O inscripţie apare: În noaptea de 30 iunie 
1934, Hitler atacă pe neașteptate pe priete- 
nul său Röhm într-un han unde ăcesta îl 
aştepta pentru a porni împreună o lovitură 

impotriva lui Hindenburg și Găring.), 

Florăria lui Givola. Intră Ignatius Dullfeet, 
un bărbat de statura unui băețandru, şi Betty 
Dullfeet. f 


DULLFEET 
Nu o fac cu plăcere. 
3 BETTY 


De ce nu? 
Că Roma doar s-a dus. 


DULLFEETP 
Asasinat. 

| BETTY 
ricum. S-a dus! Și Clark zice de Ui 
Că s-au sfîrşit și furtunoşii ani 

Ai zvăpăielii care-ncearcă și 

Pe cei mai buni în tinereţe. Ui 
Se-arată acum dispus să nu mai fie 
Mojic. Dacă-i ataci și mai departe, 
Trezești din nou în ei doar josnice 
Insţincte, și însuţi tu, Ignatius, 

Poţi fi, în primul rînd, pus în primejdie. 
Dar dacă taci, te cruţă. 


DULLFEET 


Nu e sigur 
Că ar putea tăcerea să mă-ajute. 


BETTY 
Ba da. Că nu sînt animale. i 
(Din lāturi intră Giri, cu pălăria lui Roma pe cap.) 
GIRI 


: Hallo, 
Aţi şi venit ? Patronu-i înăuntru. 
Va fi deosebit de încîntat. 
Eu, din păcate, trebuie să plec. 
Și repede. Pîn’ nu-s văzut aici : 
I-am şterpelit lui Givola o pălărie, 

(Rîde, că se desprinde stucul din tavan, și 
iese făcînd bezele.; 


DULLFEET 
E rău cînd urlă, e şi mai rău cînd rîd. 


BETTY 
Nu mai vorbi, Ignatius ! Nu aici! 

DULLFEET 
(amar) 
Şi nici altundeva, 


BETTY 


Ce vrei să faci ? 
Se şi vorbește în tot Cicero 
Că postul răposatului Dogsborough 
Va fi cedat lui Ui. Şi ce-i mai rău, 
E că şi precupeţii cumpănese 
Spre Trustul conopidei. 


DULLFEET 
Şi că două 
Mașini de tipărit mi-au fost distruse. 
Nevastă,-am presimţiri urîte. 
(Intră Givola şi Ut, cu miinile întinse.) 
BETTY 
Hallo, 
Ui. 
i UI 
Dullfeet, bun sosit. ` 
DULLFEET 


Ca să fiu sincer, 
Am şovăit, domnule Ui, să vin. 
Căci... 
UI 
Cum așa ? Un om viteaz e oriunde 
Binevenit. 
GIVOLA 


La fel și cu femeia 
Frumoasă |! 

DULLFEET 


Căci simțeam, domnule Ui, 
Din cînd în cînd, de datoria mea 
Să vă fiu adversar și... 


UI 


Neînţelegeri | 
De ne-am fi cunoscut de la-nceput, 
Nu s-ar fi petrecut acestea. Căci 
Dorinţa mea statornică a fost 
Cu binele să-atingem tot ce trebuie 
Să fie atins odată. 


DULLFEET 
Violenţa... 


UI 


„Nu-i nimeni decît mine s-o urască 
Mai aprig. De-ar fi omul mai cu minte, 
N-ar fi de ea nevoie. 


DULLFEET 
Scopul meu... 


UI 


.„ este leit același cu al meu. 

Dorim deopotrivă ca negoţul 

Să înflorească. Micul tejghetar, 

A cărui soartă, în timpurile-acestea, 
Nu e prea strălucită,-ar trebui 

Să-și poată vinde-n tihnă zarzavatul, 
Iar dacă-i atacat, să afle sprijin. 


DULLFEET 
(ferm) 
Şi să decidă liber dacă vrea 

Un sprijin. Punctul meu de căpetenie 
Acesta e, domnule Ui. 


UI 


Şi-al meu. 
Să-aleagă liber. Musai. Și de ce ? 
Căci liber doar ocrotitorul de-şi alege, 
Şi-l face deci răspunzător pe cel 
Ce singur l-a ales, poate domni 
Încrederea-n negoțul de legume, 
Atiît de necesară, — aci, ca, de-altfel, 
Oriunde aiurca. Am spus-o-ntotdeauna. 


DULLFEET 


Mă bucur să vă-aud spunînd acestea. 
Cu riscul de-a vă irita, adaug: 

Că Cicero nu ar răbda vreodată 
Constringere. 


UI 
E de-nţeles. Nu-i nimeni 
Să rabde-a fi constrîns cînd nu-i nevoie. 
DULLFEET 


Să v-o spun net : de-ar fi ca fuziunea 
Cu Trustul conopidei să aducă 

Cu sine-acest buluc de crunte-amarurir 
Ce chinuie Chicago, n-aş putea 

Să fiu departea ei. 


(Pauză.) 
UI 


Domnule Dulifeet ! 
Sinceritate la sinceritate. 
S-o fi-ntîmplat cîte ceva-n trecut 
Ce poate n-o fi pe măsura celei 

Mai riguroase etici. E în firea 
Oricărei lupte. Dar între prieteni 
Aşa ceva nu se întîmplă. Dullfeet, 
Eu de la dumneata nu cer mai mult 
Decît să ai încredere în mine 
De-acum încolo, Să mă socoteşti 
Drept un prieten care n-o să-şi lase 
Prictenu-n ananghie nicăieri, 
Nicicînd. Şi ca, în ziarul ce conduci, 
Ca să fii mai axact, să nu mai publici 
De-aci-nainte zvonuri odioase 

Ce nu fac decit sînge rău. Eu cred 
Că nu e mult ce-ţi cer. 


DULLFEET 
Domnule Ui, 


Nu-i greu să taci despre ce nu se-ntîmplă. 


UI 
Nădăjduiesc. Și dacă ici şi colo 
Va fi să aibă loc vreun incident, 
Căci oamenii sînt oameni, şi nu îngeri, 
Sper să nu-nsemqe iarăși neapărat 
Că oamenii nu fac decît să-mpuşte 
Și că-s tîlhari. Nici nu vreau să susțin că 
Nu s-ar putea întîmpla ca unul dintre 
Şoferii noștri să rostească-odată 
Vreo vorbă grosolană. Oameni sîntem. 
Și dacă un precupeț ori altul ţine 
Să-i dea de-o bere unui om de-al nostru, 
Ca să-i aducă la timp conopida, 
Să nu se vadă și în asta vreo 
Pretenţie nedreaptă 


BETTY 


Domnule Ui, 
kpâ. batul meu e om. 


35 --- Opera do trei parale 

GIVOLA 


Știut ca om. 
Şi fiindcă totul e-acum discutat 
Şi lămurit, cu de-amănuntul, pașnic, 
Ca între prieteni, mi-ar face plăcere 
Să vă arăt florile mele... 


UI 


După 
Dumneata, Dullfeet. 


(Se duc să viziteze florăria lui Givola. Ui 

conduce pe Betty, Givola pe Dullfeet. În 

scenele următoare, dispar mereu după stra- 
turile de flori. Apar Givola și Dullfeet.) 


i GIVOLA 
Aceştia-s, Dullfeet scump, stejari pitici. 
DULLFEET 
Ştiu, înfloresc pe lingă iazuri mici. 
GIVOLA 
Cu crapi gonind fărîme să înșface. 
DULLFEET 


Şi cică-omului rău floarea nu-i place. 
(Dispar. Apar Betty și Ut.) 


BETTY 
Puterea omului nu stă în silă. 
UI 
Eşti înțeles atunci doar cînd n-ai milă. 
j BETTY 
Un argument solid e minunat. 

YI 
u şi la cel ce-are ceva de dat 
BETTY 
tol și silă, trucuri și momeală... 
UI 
promovez politica reală. 
(Dispar. Apar Givola şi Dulijeet.) 
DULLFEET 
flori nu ai să vezi instincte rele. 
GIVOLA 
De-aceea-mi şi iubesc florile mele. 
DULLFEET 
Trăiesc tăcut ; azi sînt, mîine s-au dus. 
GIVOLA 
(în doi peri) 


N-au griji. Nu-s ziare — nici necazuri nu-s. 


(Dispar. Apar Betty și Ui.) 
BETTY 
Se zice că sînteţi spartan în viață. 
UI 
De băuturi şi de tutun mi-i greață. 
BETTY 
Mai sînteţi, poate, pîn' la urmă,-un sfînt ? 
UI 


Un om fără pasiuni, ascet, acesta sînt, 
(Dispar. Apar Givola şi Dullfeet.) 

DULLFEET 
Plăcută-i viațu printre flori, încalte. 
GIVOLA 
Plăcută-ar fi de n-ar îi multe alte. 
(Dispar. Apar Betty şi Ui.) 
BETTY 
Şi cu religia cum staţi, domnule Ui? 
UI 
Păi, sînt creştin. Mai mult n-am ce să spui. 
BETTY 
Dar decalogul care nu ne iartă... ? 
UI 
Să nu se vire-n cotidiana ceartă ! 
BETTY 


Mă iartă, dumnule Ui, de-ndrăzneală : 
Cum staţi cu-acea problemă grea, socială ? 


UI 


Că sînt convins social, vezi din ce fac: 
Din cînd în cînd și pe bogaţi îmbrac. 
(Dispor. Apar Givola și Dulljeci.) 


DULLFEET 
Sun viaţa flerilor sînt întîmplări. 
GIVOLA 
Oho ! Înmormîntări ! Înmormîntări ! 


DULLFEET 
O, florile ţi-s pîinea doar. Uitam. 

GIVOLA 7 


Da. Și-un client mai bun ca moartea, n-am. 


" DULLFEET 
Dar nu aepinzi de cl, nădăjduiesc. 
GIVOLA 
Nu, cînd cei preveniţi îl ocolesc, 
DULLFEET 
Cu forța, Givola, nu-ajungi la glorie. 
GIVOLA 
La ţintă-insă da. Vorbind de flori... 
DULLFEET 
E drept. 
GIVOLA 
Eşti palid. 
DULLFEET 
Aeru-i de vină. 
GIVOLA 
Amice-ţi face rău mireasma de grădină. 
(Dispar. Apar Betty şi Ui.) 
BETTY 


Că deci v-aţi înţeles, neţărmurit 
Mă bucură. 


UI 


Cind totu-i lămurit... 

BETTY 
Prietenii, în vijelii călite... 
UI 
(pune mîna pe umărul ei) 
Îmi plac femeile la minte ascuţite. 


(Apar Givola și Dullfeet, alb ca varul. El 
vede mîna lui Ui pe umărul soţiei sale.) 


DULLFEET 
Ne ducem, Betty. 
UI 
(mergînd spre dinsul, îi întinde mîna) 


Domnule Dullfeet, 
Decizia dumitale te cinstește. 
Va folosi celor din Cicero. 
Nu poate fi decît de bun augur 
Că doi bărbaţi ca noi s-au întîlnit. 
GIVOLA 
(oferă flori lui Betty) 


Frumosului, frumosul | 
BETTY 


Ce splendoare, 
Ignatius ! Cît mă bucur. Pe curînd, 
Domnule Ui. 
(Ies.) 


GIVOLA 


Îmi pare că se face 
Şi asta, în sfîrșit | 

UI 
Omul nu-mi place. 


(O inscripție : Sub presiunea lui Hitler, can- 

celarul austriac Engelbert Dollfuss se învoi, 

în 1934, să înceteze atacurile presei austriece 
” împotriva Germaniei naziste.) 


14 
În urma unui sicriu, purtat sub dangăte de 
clopot, în mausoleul din Cicero pășesc Betty: 
Dullfeet, în veşminte cernite de văduvă, 
Clark, Ui, Giri şi Givola — aceştia din urmă 
cu jerbe mari în mînă. Ui Giri şi Givola 
rămîn înapoi, după ce au depus jerbele. De 
acolo se aude vocea pastorului, 


VOCEA 


Și pămînteasca rămășiță a lui 
Ignatius Dullfeet vine-aici spre-odihnă. 
O viaţă prea săracă în profituri, 
Bogată în osîrdie, s-a stins. 

S-a stins multă osîrdie cu-astă viaţă, 
Osîrdie cheltuită nu-n folosul 

Celui ce-a cheltuit-o şi acum 

S-a dus. La porţile cerești o să-şi 
Așeze Sfîntul mîna lui pe haina 

La spate roasă-a lui Ignatius Dullfeet 
Şi, cuvîntînd, va zice : Omul acesta 
Purtat-a mult povara multor oameni. 
În sfatu-orașului, de-aci încolo, 

Ades se va aşterne, în şedinţe, 

O clipă de tăcere după ce 


Şi-au spus cuvîntul toți. Va fi așteptat 
Să se rostească și Ignatius Dullfeet ; 
Atita sînt deprinşi concetăţenii lui 
Să-l tot asculte. — Ai zice că s-a stins 
Cu el însăşi conştiinţa orașului. 

Căci prea nu e prielnic timpu-n care 
Ne lasă-un om ce nimerea orbește 

Pe drumul drept şi pe de rost ştia 
Ce-i dreptul. Omul ăsta mărunţel 

La trup, dar mare în cuget, a creat 
Cu ziaru-i un amvon, de unde vorba-i 
Cea limpede se auzea departe, 

Chiar peste graniţă. Ignatius Dullfeet, 
'Te odihnește-n bună pace. Amin ! 


GIVOLA 
Un om cu tact! De felul morții, nici o iotă ! 


GIRI 
(cu pălăria lui Dullfeet pe cap) 
Un om cu tact ? Om cu copii. Cu șapte! 
(Din mausoleu vin Clark și Mulberry.) 
CLARK 
Ce naiba ! Staţi de veghe să nu scoată 
Nici din coşciug vreo vorbă adevărul ? 
GIVOLA 


Clark, scumpule, de ce așa cu ţiînă ? 
S-ar cuveni ca locu-n care sîntem 
Să te calmeze. Și patronu-i astăzi 
Cam fără chef. Nu îi priește locul. 


MULBERRY 


Șleahtă de măcelari : Dullfeet acesta 
Nu și-a călcat cuvîntul. A tăcut! 

GIVOLA 
Tăcerea nu-i de-ajuns. Ne trebuie oameni 
Dispuşi nu doar să tacă, ci să și 
Vorbească pentru noi. Şi încă tare! 
MULBERRY 


Ce alta-ar fi putut vorbi decît 
Că sînteți măcelari ?! 

GIVOLA 

A fost nevoie 

Să plece. Căci măruntul Dullfeet, ăsta, 
Fusese porul care tot lăsa 
Să iasă din negoţul de legume 
Sudoarea fricii. Era insuportabil, 
Așa de greu duhnea sudoarea fricii ! 


GIRI 
Și conopida voastră ? Vreţi s-ajungă 
La Cicero, sau nu ? 
MULBERRY 


Nu prin măceluri |! 


GIRI 


Prin ce. atunci ? Cin’ sc-ospătează din 
Viţelul înjunghiat de noi? Aud? 

Ei, știi că-mi place : carne vrei, da-njuri 
Pe bucătar că umblă cu cuțitul! 

Noi ne-aşteptam să vă lingeţi pe deşte, 
Nu să cîrtiţi ! Duceţi-vă acu! 


MULBERRY 


Amară a fost ziua, Clark, în care 
Ni i-ai adus pe ăștia. 

CLARK 


Cui i-o spui ? 
(Amândoi ies posomoriți.) 


GIRI 


Șleahtă de proști, patroane, nu-ţi strica 
La-nmormîntare cheful pentru ei. 


| GIVOLA 
'Tăcere | Vine Betty ! 


(Din mausoleu vine Betty Dulifeet, sprijinită 
de o femeie. Ui îi vine în întîmpinare. Din 
mausoleu, muzică de orgă.) 


UI 
Doamnă Dullieet, 
Condoleanţe. 
(Ea trece mută pe lingă el.) 


GIRI 
(urlă) 


Hei, matale ! Stai | 
(Rămâne locului și se întoarce, Se vede că e 
albă ca varul.) 


UI 


Spuneam : condoleanţe, doamnă Dullfeet t 
Nu mai e Dullfeet, aibă-l Domnu-n pază. 
Dar conopida dumneavoastră există. 
Poate că n-o vedeţi, vi-s ochii încă 
Înneguraţi de lacrimi, însă cazul 

Acesta tragic nu s-ar cuveni 

Să vă determine-a nu lua în seamă 

Că peste pașnicele camioane 

Cu zarzavat, pornesc împușcături, 
Perfid trimise din mișele pînde. 
Nelegiuite mîini stropesc şi strică 
Cu gaz, legumele utile. Iată, 

Noi stăm aici, oamenii mei cu mine, 
Dispuși la sprijin. Ce răspundeți ? 


BETTY 
(privind spre cer) 


Şi Dullfeet nu-i țărînă încă ! 
UI 


Nu pot 
Decît deplînge-această-mprejurare 
Şi să afirm : omul acesta, care 
A fost răpus de-o mînă ticăloasă, 
Mi-a fost prieten. 


BETTY 


Da, aşa e. Mîna 
Ce l-a răpus e-aceeași mînă care 
S-a întins dupăa lui. A dumitale | 


UI 


Iar trăncăneala și-asmuţirea ceea 
Răutăcioasă, iar acele zvonuri 

Ce otrăvesc din rădăcină cele 

Mai bune planuri ce croiesc ca să 
Mă înţeleg în pace cu vecinii ! 
Iarăși dorinţă de-a nu mă pricepe | 
Şi-ncrederea aceea cusurgie 

În ce mă-ncred ! Şi acea veninoasă 
Pornire de-a numi ameninţare 
Solicitarea mea ! Şi-acel refuz 

Al mîinii ce întind | 

BETTY 
Ca să răpună | 
UI 
Nu ! Eu sînt ccl scuipat că ţin fanatic 
Să am prieteni. 
BETTY 
Ţii să ai prieteni 
Cum ţine la o pasăre un șarpe. 
UI 


Aţi auzit! Așa sînt cu tratat! 

Așa şi Dullfeet cela-mi socotea 

Oferta mea din inimă pornită — 
De-a-i fi prieten — drept un calcul ; iar 
Mărinimia-mi, vai, drept slăbiciune ! 
Ce am cules că-am semănat doar vorbe 
Prietenoase ? O tăcere rece ! 

Tăcerea-a fost răspunsul, cînd speram 
Un bucuros acord. Și cît sperat-am 

Să aflu un indiciu de căldură 

Umană la ale mele nencetate, 

Aproape umilitoare-apeluri către 
Prictenie, ori dacă nu, măcar 

Spre-o echitabilă-nţelegere ! 

Degeaba am sperat ! Am fost izbit 
Doar de-un necruţător dispreţ ! Chiar şi 
Această promisiune de-a tăcea, 

Ce cu-mbufnări mi-a fost făcută, nu cu 
Plăcere, știe Domnul, e călcată 

La cel dintii prilej ! Unde-i, de pildă, 
Acum, tăcerea atît de-ardent promisă ? 
Se trîmbițează-n cele“patru vînturi, 
Iarăşi, povești de groază ! Dar previn: 

Nu întindceţi prea mult coarda, încrezători 
În proverbiala mea îngăduinţă | 


, BETTY . 
Nu am cuvinte. 
UI 


Da, cuvintele 
Lipsesc atunci cînd inima stă mută. 


BETTY 


Și dumneata socoţi că inima 
T'e poate face elocvent ? s 


UI 


Vorbesc 
Cum simt. 


BETTY 


Se poate simți oare așa 
Precum vorbești ? Da, cred ! O cred! Ucizi 
Din inimă ! Ai simțul tîlhăriei 
Cum au alți oameni simțul milosteniei. 
Crezi în trădare așa cum noi-n credinţă ! 
Statornic eşti în nestatornicie ! 
Nici o emoție, oricît de naltă, 
Nu te înduplecă. Numai minciuna 
Te poate-nsufleţi ! Și concepi cinstea 
Doar pentru-nşelăciuni ! Te-nflăcărcează - 
Ciuzimea ! De vezi sînge, eşti inspirat ! 
Constrîngerea ? Îţi este ușurare ! 
Privești cu ochii-n lacrimi mîrșăvia ! 
Şi orice faptă bună îţi trezește 
Dorinţa de-a te răzbuna, și ura ! 

UI 


Principiul meu e, doamnă Dullfeet, să 
Ascult pe adversar fără cricnire. 
Chiar dacă mă insultă. Ştiu prea bine 
Că-n cercurile dumneavoastră nu prea 
Mă bucur de iubire. Obiîrșia mea 

E luată în răspăr. — Sînt simplu fiu 
Al Bronxului ! Se spune : „Omul ăsta 
Nu știe nici măcar ce furculiță 
S-aleagă la desert. Cum ar putea 

Să facă faţă afacerilor mari ? 

Cînd o fi vorba de tarife-ori de-alte 
Asemenea probleme financiare 

Ce se discută, mai te pomenești 

Că pune din greșeală mîna pe 

Cuţit ! Nu, asta, nu ! N-avem nevoie 
De omul ăsta !“ Glasu-mi răgușit 

Și felul meu prea bărbătesc de-a spune 
Oricărui lucru pe adevăratu-i nume 
Sînt rău privite. Am deci împotrivă-mi 
Prejudecata. Îs silit, prin urmare, 

Să mă rezum la meritele-mi doar 

Ce poate izbutesc să dobiîndesc. 
Lucraţi în conopidă, doamnă Dullteet. 
Şi eu. Aceasta-i puntea între mine 

Și dumneavoastră. 


BETTY 


Puntea f Abisul insă 
Ce-i între noi e-un sîngeros omor | 


UI 


O experienţă-amară-mi spune să nu 
Vorbesc acum ca de la om la om, 

Ci să tratez ca om cu influenţă 

Cu proprietara unei firme de 

Import. Vă-ntreb deci : ce se mai aude 
Cu-afacerile conopidei ? Căci 

Viaţa îşi urmează cursul chiar 

Cînd ne lovește o nenorocire. 


BETTY 


Da, își urmează cursul şi — voiesc 

Să folosesc prilejul pentru-a spune 
Întregii lumi ce ciumă-a năpădit-o | 

Jur celui mort că de-astăzi înainte 

Am să port ură vocii mele dacă 

Va zice „bună ziua“ ori „dă-mi mîncare 
În loc să zică atît : „Stîrpiți pe Ui !“ 


GIRI 


(amenințător) 


“ 


Domol, puicuță ! 
UI 


Stăm între morminte. 
Ar fi pripite-aici simțiri prea tandre. 
Vorbesc de-aceea de-o afacere 
Ce nu cunoaşte morți. 


BETTY 


O, Dullfeet, Dullfeet | 
Acuma ştiu abia că nu mai ești! 


UI 


Așa-i. 
Gindiţi-vă că Dullfeet nu mai e. 
Că-n Cicero s-a stins cu dinsul glasul 
Ce-ar înfrunta teroarea, violenţa, crima. 
Nu poți deplinge paguba-ndeajuns ! 
Staţi fără sprijin, într-o lume rece, 
În care, din păcate, doar cei slabi 

Cad victimă. Vă mai răminc numai 
Un singur, cel din urmă sprijin : eu 
BETTY 


Spui asta văduvei acelui om 

Pe care l-ai ucis ? O, monstrule ! 

Ştiam că ai să vii aici, că-ntotdeauna 

Apari la locu-n care-ai săvîrșit 

Nelegiuiri, ca să pui vina pe-alții : 

„Nu-s eu, e celălalt !“ „Nu știu nimic |“ 
„Sînt jefuit !“ auzi că strigă jaful. 

„E-o crimă ! Am să o răzbun !“ ţipă şi crima. 


UI 
Mi-e planul ferm ! La Cicero vreau pază. 
BETTY 
(slăbită) 
Nicicînd ! 
UI 
Curînd ! Oricum ! O să se vază. 
BETTY 
Doamne păzeşte de-aşa pază ! 
UI 


Deci ? 
(li întinde mina.) 
Sintem prieteni ? 
BETTY * 


Nu ! În veci de veci! 
(Iese, fugind îngrozită.) 

(Apare o inscripţie : Ocuparea Austriei a fost 

precedată de asasinarea lui Engelbert Dollfuss, 

cancelarul austriac. Naziștii şi-au continuat 

neobosiţi acțiunea de recrutare de simpati= 
zanţi.) 

Odaia de dormit a lui Ui la „Mammoth-Ho- 

tel“, Ui se răsuceşte în pat, răscolit de coșma- 

ruri. Pe scaune, cu revolverele în poală, 
oamenii din garda lui personală, 


UI 


(în somn) 
În lături! Umbre crude, îndurare ! 


(Peretele din spatele lui se face transparent. 
Apare spiritul lui Ernesto Roma, cu semnul 
împușcării în frunte.) 


ROMA 


Şi tot n-o să-ți ajute toate-acestea. 
Zadarnice-s, Arturo, toate-aceste 
Masacre, asasinate, ameninţări 
Şi spumele la gură. E putredă 
La rădăcini fărădelegea ta. 
Nu va-nflori. E-un prost îngrășămînt 
Trădarea. Poţi măcelări, minți ! 
Înșală-i pe-alde Clark, şi pe-alde Dullfeet 
Ucide-i. Dar la ai tăi te-opreşte! 

Poţi să 
Conspiri în contra unei lumi, dar pe 
Conspiratori să-i cruţi ! Calcă-n picioare 
Tot ce îţi iese-n drum, dar nu călca, 

Nefericitule, propriu-ţi picior. 

Să-i minți pe toți în față ; nu spera 

Să minţi, însă, și fața din oglindă. 

În mine cînd ai tras, în tine-ai tras, Arturo. 
Eu mă-nchinasem ție cînd erai 

O umbră-abia-ntr-un colț de berărie. 
Şi-acum stau în curentul veșniciei, 

În timp ce tu benchetuieşti cu domnii. 
Trădarea te-a nălțat. Dar tot trădarea 
O să te ducă și de rîpă. Așa 

Cum ţi-ai trădat locotenentu,-amicul, 
Așa-i trădezi pe toți. Şi-aşa, Arturo, 

Te vor trăda toți şi pe tine-odată. 
Ernesto Roma zace sub pămînt, 

Dar nu și necredinţa ta. Aceasta 
Pluteşte legănată-n vînt deasupra 
Mormintelor. Și toţi o văd. Chiar cioclii 
Mai vine,-Arturo, ziua ceea-n care 

S-or ridica toți cei răpuși de tine 

Şi s-or trezi toţi cei pe care încă 

Îi mai răpui. Și or porni-mpotrivă-ţi 

O lume în sînge, dar plină de ură, 

Că stai şi cați în jur după-ajutor. 

Căci află : aşa am stat şi eu. De poți, 
Mai amenință-atunci, cerşește milă, 
Blestemă și promite mult şi bine! 

Vor fi toţi surzi ! Cum surzi au fost cu mine 


UI 
(plin de miînie) 


Foc ! Colo ! Trădătorul ! Piei ! Teroare! 
(Oamenii de pază trag înspre locul din perete, 
indicat de Ui.) 

ROMA 
(pălind) 


Hai, foc ! Din mine ce-a rămas nu moare ! 

City. Adunarea precupeților din Chicago. Toți 
sînt albi ca varul. 


PRIMUL PRECUPEȚ 
Omor ! Năcel ! Bun-plac ! Șantaje ! Jaf ! 
AL DOILEA PRECUPEŢ 


Mai rău : îngăduinţă ! Resemnare 
Şi laşitate ! 
AL TREILEA PRECUPEŢ 

Ce îngăduință ? 
Era-n ianuarie cînd au tăbărît 
La mine în gheretă primii doi: 
„Sus mîinile !“ Cu o privire rece 
I-am măsurat din creştet pînă-n tălpi 
Şi, liniştit, le-am zis : „Eu, domnii mei, 
Cedez în faţa forţei !“ I-am lăsat 
Să înţeleagă desluşit că eu 
Nu am nimic cu ei comun și că 
În nici un caz nu le aprob purtarea. 
O'-stană rece-am fost cu ei. Chiar și 
Căutătura-mi le zicea : „Mă rog, 
Poftim casa de bani, dar datorită 
Pistolului !“ 

AL PATRULEA PRECUPEŢ 

Just ! Eu mă spăl pe mîini. 
Sîntem nevinovaţi ! Nu-ncape vorbă. 
Spuncam tocmai nevestei... 

PRIMUL PRECUPEŢ 
(cu patimă) 
Lașitate ? 

De unde lașitate ? O judecată 
Cu cap. Căci ce ne-am zis ? De stăm cuminte 
Şi nu cricnim la plată, se prea poate 
Să înceteze-odată-acești neoameni 
Cu-impuşcăturile lor. Dar de unde ? 
Omor ! Măcel ! Bun-plac ! Şantaje ! Jaf ! 


AL DOILEA PRECUPEŢ 
Aşa ceva doar noi puteam păţi : 
N-avem şira spinării. 
AL CINCILEA PRECUPEȚ 
Zi mai binc : 
N-avi:m pistoale ! Eu vînd cunopidă. 
Fu nu sînt gangster. 
AL TREILEA PRECUPEȚ 
Am doară o nădejde : 
Că javra asta o să dea odată 
Și peste alţii mai colţoși. Să-l văd 
Că-ncearcă şi în altă parte jocul ! 


AL PATRULEA PRECUPEŢ 
De pildă,-n Cicero! 
(Intră precupeții din Cicero. Toţi sînt albi 
ca varul.) 

CEI DIN CICERO 
Hallo, Chicago ! 
CEI DIN CHICAGO 
Hallo, Cicero ! Ce căutați pe-aici ? 
CEI DIN CICERO 


Ne-a 
Trimis aicea. 


CEI DIN CHICAGO 
Cine ? 
CEI DIN CICERO 
El. 
CEI DIN CHICAGO 
Cum poate 
Să vă trimită el? Cum să vă-ordone ? 
Cum să comande-n Cicero ? 
PRIMUL DIN CICERO 
Cu-un browning. 
AL DOILEA DIN CICERO 
Cedăm în fața forței. 
PRIMUL DIN CHICAGO 


Laşitate ! 
Ce, nu sînteți bărbați ? Nu sînt în Cicero 
Judecători ? 


PRIMUL DIN CICERO 
Nu. 


AL TREILEA DIN CICERO 
Nu mai sînt. 


AL TREILEA DIN CHICAGO 
Luaţi seama, 
Măi oameni, trebuie să vă-apăraţi | 
E-o ciumă neagră ; trebuie oprită ! 
Vreţi molima să ne înghită ţara ? 


PRIMUL DIN CHICAGO 


Întîi orașul nostru,-acum al vostru | 
Vă cere ţara să porniţi la luptă 
Cu orice preț! 


AL DOILEA DIN CHICAGO 
Cum ? De ce tocmai noi? 
Noi ne spălăm pe mîini. 
AL PATRULEA DIN CHICAGO 


Iar noi sperăm că — 
Să deie Domnul ! — javra asta-odată 
Va da şi peste alţii mai colţoşi. 


[ Apar, în sunete de fanfară, Arturo Ui și Betty 
Dullfeet (în doliu), urmaţi de Clark, Giri, 
Givola și oameni din garda personală. Ui 
pășește printre ei. Oamenii din gardă iau 


poziție, în fund. ] 


GIRI 


Hallo, copii ! Toţi cei din Cicero-s 
Prezenţi ? 


PRIMUL DIN CICERO 
Da. 


GIRI 
Și din Chicago ? 

PRIMUL DIN CHICAGO 
Toţi. 


GIRI 
(lui Ui) 
Sînt toţi. a i 


GIVOLA 


Bine-aţi venit, zarzavagii ! 
Din suflet, Trustul conopidei vă salută ! 
(lui Clark) 


Poftiţi, vă rog, domnule Clark, 


CLARK 


Venii 
Să vă împărtășesc o noutate. 
După-ndelungi și nu prea lesnicioase 
Deliberări — destăinui un secret — 
A fuzionat cu Trustul conopidei 
Toptangeria Betty Dullfeet. Astfel 
Că, de-astăzi înainte, veţi obţine 
Verdeţurile voastre de la trust. 
E limpede ce profitaţi din asta : 
Mai mare siguranță-n furnizare. 
S-au și fixat, întrucîtva mai mari, 
Noile preţuri. Doamnă Betty Dullfeet, 
Aş vrea, ca membru nou în trust, să vă 
Strîng mîinile. 

(Clark şi Betty Dullfeet îşi strîng mîinile.) 


GIVOLA 


Vorbește-Arturo Ui. 
(Ui trece la microfon.) 


UI 


Voi, oameni din Chicago şi din Cicero ! 
Amici ! Concetăţeni ! Acum un an, 

Cînd Dogsborough bătrînul — om cinstit, 
Să-l odihnească Domnul ! — m-a rugat. 
Cu ochii-n lacrimi, s-aduc ocrotire 
Negoţului de zarzavaturi din Chicago, 
Am fost mișcat, dar, oarecum, şi sceptic 
Dacă-am să pot îndreptăţi această 
Plăcută-ncredere. Acum Dogsborough e mort. 
Iar testamentul lui stă orișicui 

La dispoziţie. În vorbe simple, 

El mă socoate fiu. Şi-mi mulţumeşte 
Cu-adincă-emoţie pentru toate cele 
Cîte-am făcut din ziua ceea-n care 

I-am ascultai chemarea. Azi, negoţul 

De zarzavaturi — fie conopidă, 
Fie-arpagică, ceapă ori mai știu cu ce — 
Este-n Chicago în deplină pază. 

Nu mă sfiesc s-o spun că datorită 
Acţiunii mele ferrne. Apoi, cînd fără veste, 
Un alt bărbat, Ignatius Dullteet, mi-a 
Propus același lucru pentru Cicero, 

Nu am avut motive să nu iau 

Și Cicero sub ocrotirea mea. 

Am pus îndată o condiţie doar: 

Să fie vrerea negustorilor ! 

Să fiu chemat printr-o decizic luată 

De bunăvoie ! Alor mci le-am dat 
Porunci precise : Nici o violenţă 

La Cicero ! Orașul este în 

Deplină libertate să mă-alcagă ! 

Nu vreau să-aud morocănoase-,,mi place“ 
Și nici „mă rog“, spus cu scrîşniri din dinţi. 
Mi-e greață de-o încuviinţare dată 

Cu inima-ndoită. Eu cer asta : 

n „da“ voios, rostit de voi, bărbaţii 
in Cicero, scurt și cuprinzător." 


i fiindcă-o vreau, şi ce vreau vreau cu totul, 


ă pun şi vouă, oameni din Chicago, 

ceeași întrebare iar, căci voi 

ă ştiţi mai bine și, aș vrea să sper, 
Mă preţuiţi chiar. Cine-i pentru mine ? 
O dată cu acceasta-aş vrea s-adaug: 
Cel ce nu-i pentru mine-i contra mea, 
Și singur va avea de suportat 
Urmările poziţiei lui. Acum 
Puteţi alege! 


GIVOLA 


Dar, pîn' nu alegeţi, 
Mai ascultați pe doamna Dullfeet ; 
O ştiţi doar fiecare.-i văduva 
Unui bărbat ce vi-a fost scump la toţi! 


BETTY 


Prieteni ! De acum încolo,-acela 

Ce bun prieten vi-a fost tuturora, 
lar mie, soţ iubit. Ignatius Dullfeet, 
Nu mai e printre noi... 


GIVOLA 


În pace doarmă! 
BETTY 

Şi nu mai poate să vă fie sprijin. 

Vă cer, de-aceea,-ncredere s-aveţi 

În domnul Ui, cum am și eu de cînd, 


în așa triste clipe pentru mine, 
L-am cunoscut mai bine și-ndeaproape. 


GIVOLA 
La vot! 

GIRI 
Cel care-i pentru-Arturo Ui, 
Sus mîinile | 
(Unii ridică numoeidecît mîna.) 


UNUL DIN CICERO 
Se poate şi pleca ? 


GIVOLA 


Oricine-i liber ; facă ce doreşte. 
(Cel din Cicero iese şovăind. Doi oameni din 
gardă îl urmează. Apoi se aude o împuş- 
cătură.) 


GIRI 


Şi-acuma voi ! Care vi-i votul liber ! 
(Toţi ridică mîinile, fiecare amîndouă mîinile.) 


GIVOLA 


Patroane, votu-i gata. Precupeţii 
Din Cicero şi din Chicago îţi sînt 
Adînc îndatoraţi şi-ţi mulțumesc, 
Năuci de bucurie, pentru sprijin. 


UI 


Sînt mindru de a voastră mulțumită. 
Sînt cincisprezece ani de-atuncea cînd, 
Ca simplu fiu al Bronxului, șomer, 

Am ascultat chemarea providenţei 

Şi, doar cu şapte oameni încercaţi, 
M-am dus să-mi fac carieră în Chicago. 
Încă de-atunci nutream ferma dorință 
Să-aduc negoţului de zarzavaturi pace. 
Pe-atunci cra numai un piîlc de oameni 
Ce năzuid sfios, însă fanatic, 

Spre-această pace. Azi sânt mulţi. Iar pacea 

Nu mai este-n negoţul de legume 

Din Chicago un vis, ci crudă realitate. 

Şi ca să-asigur pacea, am dispus 

Ca neîntîrziat să se procure 

Noi tunuri „Thompson“, noi mașini blindate. 

Firește, și pistoale și bastoane 

De cauciuc şi cîte și mai cîte 

Mai trebuiesc, căci după sprijin ţipă 

Nu doar Chicago, nu doar Cicero, 

Ci şi-alte-oraşe : Washington, Milwaukee ! 

Detroit, Toledo ! Pittsburg ! Cincinnati ! 

Oriunde-i tîrg de zarzavat. Flint ! Boston ! 

Filadelfia ! Baltimore ! St.-Louis ! Little Rock ! 

Minneapolis ! Columbus ! Charleston ! Şi New York | 

Toate vor sprijin ! Şi nici o „Ruşine !“ 

Şi nici un „Huo !“ pe Uinu Îl reține ! 
(Surle şi fanfare. În timpul cuvîntării lui Ul, 
apare o inscripție : La 11 martie 1938, Hitler 
pătrunde în Austria. Alegerile făcute sub 
teroarea naziștilor îi asigură lui Hitler 98%/e 

din voturi.) 


17 


Cicero. Dintr-un camion ciuruit de gloanțe, 
iese tîrîndu-se o femeie plină de sînge şi 
vine în față clătinîndu-se. 


FEMEIA 


Săriți | Voi toți ! Staţi! Nu fugiţi! Fiți martori | 
Mi-i mort bărbatul colo-n camion ! 

Veniţi de mă-ajutaţi ! Și braţul meu 

S-a dus... Și camionul! Vreau o cîrpă 

S-o leg la braţ... Ne calcă și strivesc 

Parc-am îi muşte-n halba lor de bere! 

O, Doamne ! Ajutaţi-mi ! Nu e nimeni... 

Bărbatul meu ! Voi, asasinilor ! 

Dar ştiu eu cine e ! E Ui! (Cu furie.) Bestie! 

Lepădătură a lepădăturii ! 

Spurcată scîrnă de care i-e greață 

Şi scîrnăviei, că se-ntreabă : unde 

Mă spăl ? Păduche al păduchilor ! 

Și toți îl rabdă ! Iară noi ne ducem ! 

Vă spun! E Ui! Ui! 

(Foarte aproape răpăie o mitralieră, şi femeia 

se prăbuşeşte.) 
Ui şi spuma! 

Sāriți ! Nu-i nimeni să oprească ciuma ? 


EPILOG 


Iar voi nu vă holbați doar — fiți de veghe! 
Şi puneţi mîna — nu fiți vorbe-ncurcă ! 

Pe toţi sta să ne sugă aşa streche ! 

Azi omu-i liber. Dar mai e de furcă. 

Deci, nu se culce nimeni pe-o ureche — 
Nu-i stearpă poala ce-a fătat năpircă. 

